
Udsigt  oTcr  de  saakaldte  vingelose,  ikke  flyvende, 
Fugles  Bygning  og  Liy, 

foredraget   i  den   naturhistoriske  Forenings  Sendagsmøder 
i  Vinteren   og   Foraaret  1858*) 
,  af  Chr.  Liitken  ,  Dr.  phll. 


I. 

Om  Geirfuglen  og  Luffegæssene  eller 
Pengvinerne. 
Hen  ærede  Forenings  Opmærksomhed  udbedes  i  et  Par 
Timer  for  det  Phænomen ,  at  der  i  Fugleklassen  gives  en- 
kelte Former,  som  af  Naturen  ere  berøvede  Evnen  til  at 
flyve.  Flyveevnen  er  jo  ellers  i  den  Grad  betegnende  for 
Fuglene ,  at  en  Fugl ,  der  ikke  kan  flyve ,  næsten  synes  at 
være  en  Selvmodsigelse.  At  Fuglelegemet  fremfor  Alt  er 
indrettet  til  at  gjøre  Flugten  mulig,  aabenbarer  sig  paa 
saa  mange  Punkter  i  dets  Bygning,  at  vi  med  Rette  ud- 
hæve hin  Evne  som  Fuglenes  væsenligste  Eiendommelig- 
hed,  og  føre  alle  de  Enkeltheder,  hvorved  Fuglenes  Byg- 
ning udmærker  sig,  tilbage  til  den  som  deres  egenlige 
Grund  og  Ophav,  som  det  til  Grund  for  Fuglens  Idee  lig- 
gende Princip,  der  har  tvunget  alle  andre  Forhold  til  at 
rette  sig  efter  det  alene.  Almuen  gaaer  endogsaa  saa  vidt, 
at  den  uden  videre  erklærer   ethvert   større  flyvende  Dyr, 


•)  At  denne  Afhandling  er  udarbeidet  som  et  Foredrag,  beder  For- 
fatteren velvilliaen  erindret  under  Læsningen,  da  det  ikke  har 
været  uden  Indflydelse  pan  Form  og  Fremstilling. 

f.  Ex.  en  Flagermus,  for  en  Fugl,  og  vort  almindelige 
Navn  for  de  skjælvingede  Insekter,  « Sommerfuglene « ,  er 
jo  en  Yttring  af  den  samme  Tanke.  Imidlertid  er  det 
velbekjendt,  at  der  gives  flyvende  Hvirveldyr,  som  dog 
ikke  ere  Fugle.  Jeg  har  allerede  nævnt  Flagermusene, 
og  De  har  maaskee  hørt  tale  om  en  fjern  Fortid  i  Jordens 
Udviklingshistorie,  da  der  levede  Øgler,  som  fløi  om  i 
Luften  ligesom  Fugle.  Disse  »Flyveøgler«  havde  virkelig 
ogsaa  i  deres  Bygning  adskillige  mærkelige  Ligheder  med 
Fuglene.  Der  er  altsaa  flere  Maader,  hvorpaa  Naturen 
har  løst  den"  Opgave  at  construere  et  flyvende  Hvirveldyr, 
men  ingen  af  dem  har  den  varieret  paa  saa  utallige  Maa- 
der som  Fugleformen.  Flyveevnen,  eller  rettere  Evnen  til 
baade  at  kunne  flyve  ved  Hjælp  af  sine  Forlemmer  og  at 
kunne  bevæge  sig  paa  anden  Maade  ved  sine  Baglemmer, 
stiller  imidlertid  saa  strænge  Fordringer  til  Naturen,  at  i 
de  store  Træk  maatte  Fuglenes  Bygning  bestandig  ved- 
blive at  være  den  samme;  Modificationeme  kunde  kun 
vise  sig  i  mindre  væsenlige  Enkeltheder.  De  meest  af- 
vigende Fugleformer  eller  vel  egenlig  de  eneste  afvigende 
ere  netop  de,  som  vi  her  skulle  betragte  lidt  nærmere, 
nemlig  dem,  der  ere  berøvede  Evnen  til  at  flyve. 

Ude  af  Stand  til  at  flyve  ere  Fuglene  ellers  kun, 
naar  de  ere  syge  eller  saarede,  undtagelsesvis  ogsaa  i 
Fældetiden,  naar  de  nemlig  ikke  fælde  deres  Svingfjer 
Par  om  Par  og  lidt  efter  lidt,  men  paa  een  Gang,  hvilket 
f.  Ex.  er  Tilfældet  med  Ænderne,  Gæssene  og  Svanerne, 
som  derfor  ogsaa  i  den  Tid  holde  sig  skjulte  paa  sær- 
egne Steder.  Dernæst  ere  jo  alle  Fugleunger,  selv  de, 
der  komme  dunklædte  ud  af  Ægget,  en  Tid  lang  ude  af 
Stand  til  at  flyve;  men  de  mangle  jo  ogsaa  den  Fjerdragt, 
der  senere  saa  betydeligt  forøger  deres  Omfang  og  derved 


gjør  deres  Legeme  forholdsvrs  let,  og  de  mangle  fremfor 
Alt  det  Middel,  hvorved  de  skulle  virke  paa  Luften  og  arbeide 
sig  frem  i  denne,  nemlig  Svingfjerene.  Selve  Vingerne  ere 
ofte  hos  Fugleungerne  (f.  Ex.  hos  Ællingerne),  forbausende 
smaae  i  Sammenligning  med,  hvad  de  senere  ville  blive;  de 
bruges  endnu  ikke  en  rum  Tid  og  kunne  derfor  uden  Skade 
blive  tilbage  i  deres  Udvikling.  Vi  kunne  derfor  ogsaa  ret  vel 
tænke  os  denne  Tilstand  vare  ved  og  tænke  os  Fugle, 
som  i  denne  Henseende  ikke  svang  sig  op  over  Kyllingens 
eller  Gæslingens  Standpunkt.  Men  det  er  sjeldent,  at 
Naturen  undertrykker  en  Evne  eller  hæmmer  et  Organ, 
uden  til  Gjengjæld  at  udvikle  en  anden  Evne  eller  et  andet 
Organ  i  deslo  høiere  Grad;  ja  man  kan  vel  endogsaa 
sige,  at  det  altid  er  en  saadan  Evnes  eller  Redskabs  een- 
sidige  Udvikling ,  der  har  bragt  Naturen  ud  af  Ligevægten 
og  tvunget  den  til  at  lade  andre  Organer  og  Evner  svinde 
ind  til  det  mindst  mulige  eller  maaskee  endog  forsvinde 
aldeles.  Hvalen  har  faaet  en  Udvikling  af  Halen  og  denne 
en  Betydning  som  Bevægelsesredskab,  som  den  ikke  har 
hos  noget  andet  Pattedyr;  men  til  Gjengjæld  ere  Bag- 
lemmerne forsvundne  og  Forlemmerne  næsten  svundne  ind  til 
det  mindst  mulige.  Fregalfuglen  har  opnaaet  en  uhyre  Ud- 
vikling af  sine  Forlemmer;  til  Gjengjæld  ere  dens  Fødder 
overordenlig  smaae.  I  Strudsen  vil  De  lære  at  kjende  Mod- 
stykket hertil.  Hvad  det  er  for  Evner,  der  udvikles  hos 
Fuglene  til  Gjengjæld  for  den  tabte  Flyveevne,  er  det 
netop,  som  jeg  i  disse  Timer  skulde  søge  at  vise  Dem. 
De  vil  gjøre  den  Erfaring,  at  det  ikke  er  mange  Fugle, 
som  savne  Flyveevnen,  og  at  det  altid  er  Fugle  af  en  an- 
selig, tildeels  af  en  kæmpemæssig  Størrelse;  at  del  deels 
er  Fugle,  som  beboe  store  udstrakte  Ørkener  og  Stepper, 
deels  Beboere  af  isolerede  Øer  og  Skjær;  at  de  allerfleste 

tilhøre  den  sydlige  Halvkugle,  kun  en  eneste  vingeløs 
Fugl  den  nordlige,  ret  som  om  Naturen  havde  forudseet, 
at  denne  Deel  af  Jorden  vilde  blive  det  mindst  sikkre  Op- 
holdssted for  Dyr ,  der  vare  berøvede  det  virksomste 
•VJiddel  til  at  unddrage  sig  de  frygtelige  Vaaben,  som 
Kulturen  har  skabt;  og  Dje  vil  finde,  at  en  saadan  Om- 
gorg  fra  Naturens  Side  ikke  vilde  været  overflødig,  thi 
flere  af  disse  Fugle  ere  trods  deres  isolerede  Liv  blevne 
udryddede  af  de  Levendes  Tal,  og  om  andre  er  det  let 
at  forudsige,  at  den  samme  Skjæbne  venter  dem. 

Til  mit  Udgangspunkt  vil  jeg  vælge  den  eneste  vinge- 
løse  Fugl,  som  Norden  kan  opvise,  en  Fugl,  hvis  Historie 
og  Naturhistorie  allerede  tidligere  er  behandlet  i  denne 
Forenings  Møder,  nemlig  Geirfuglen  (Alca  impennis). 
Det  vil  være  i  Deres  levende  Erindring,  at  Prof.  S  teen - 
strup  har  bevist,  at  denne  Fugl  ogsaa  fordum  har  besøgt 


Don  alminrlelisift  Alk  (Alen  torda). 
-^  af  naturlig  Størrelse. 


fieirfuglen  (Alca  impennis). 
7*7^  af  naturlig  Størrelse. 


eller  maaskee  endogsaa  beboet  vore  Kyster,  om  end  i  en 
forhistorisk  Tid ,  da  dens  Knogler  ere  fundne  mellem  andet 
Affald  fra  IJr-Indvaanernes  Maaltider.  Til  Prof.  Steenstrups 
Afhandling  om  denne  Fugl  og  dens  tidligere  Udbrednings- 
kreds  ,  der  er  trykt  i  denne  Forenings  videnskabelige 
Meddelelser,  skal  jeg  derfor  tillade  mig  at  henvise  dem 
af  mine  ærede  Tilhørere,  som  ønske  at  stifte  et  nærmere 
Hekjendtskab  med  denne  mærkelige  Fugls  Historie.  Jeg 
skal  her  kun  udhæve  nogle  af  de  almindeligere  Træk  af 
dens  Naturhistorie.  Det  er  en  stor  Fugl  med  en  Krop 
omtrent  som  en  Gaas,  med  en  Hals,  der  vilde  være  for 
kort  til  en  Gaas,  men  forholdsvis  for  lang  for  en  almindelig 
Alk,  og  med  et  stort,  sort,  sammentrykt  TSæb,  der  i  det  Hele 
gjengiver  Næbformen  hos  den  almindelige  Alk.  Med  Und- 
tagelse af  Bugen  og  en  hvid  Plet  mellem  Øinene  og 
Næbet  er  Fjerdragten  sort  som  hos  saamange  andre 
Svømmefugle.  Paa  Land  staaer  den  i  en  næsten  lodret 
Stilling,  hvilende  paa  sine  brede  Svømmefødder;  uden  al 
Tvivl  gaaer  den  kun  slet,  derimod  svømmer  og  dykker 
den  fortrinligt.  Ofte  farer  den  ogsaa  hen  ad  Vandfladen, 
baskende  med  Fødderne  og  med  de  smaae  Vinger.  Flyve 
kan  den  derimod  slet  ikke,  og  hvis  De  vil  kaste  et  Blik 
paa  dens  Vinger,  vil  Grunden  dertil  strax  være  Dem  ind- 
lysende; de  ere  nemlig  deels  i  og  for  sig  uforholdsmæssig 
smaae*),   ikke   større    end   paa   den  mange  Gange  mindre 


')  Geirfuglen  er  doppelt  saa  høi  som  den  almindelige  Alk,  og  dog 
er  dens  Underarm  kortere  end  Alkens;  til  Gjengjæld  er  dens 
Haand  lidt  længere,  saa  at  den  samlede  Længde  af  Arm  og  Haand 
er  omtrent  den  samme  hos  dem  begge.  Derimod  er  Geirfuglens 
paafaldende  bredere.  Samme  Længde,  men  meget  større  Brede 
har  Luiren  ogsaa  hos  den  kapske  Pengvin,  der  i  Størrelse  staaer 
midt  imellem  Alken  og  Geirfuglen.    Hos  Kongepengvinen  erLufTen 


Vingen  af  en  Alk.  Geirfuglens  Vinge.  Vinge  af  en  Luifegaas. 

almindelige  Alk  (Alca  torda)^  og  Svingfjerene  ere  saa 
korte,  at  vi  strax  maae  opgive  enhver  Tanke  om,  at 
denne  Fugl  skulde  kunne  flyve.  Geirfuglen  tilbragte  -sand- 
synligvis største  Delen  af  Aaret  paa  Havet,  og  kun  Ruge- 
tiden, fra  først  i  Mai  til  midt  i  Juni,  paa  Skjær  og  een- 
lige  Klippeøer,  flere  Mil  fra  Kysten.  Der  lagde  den  sit 
eneste  Æg  paa  den  bare  Klippe  eller  i  Fugleskarnet,  og 
ligesom  andre  Havfugle  rugede  Geirfuglene  selskabeligt 
Side  om  Side,  uden  at  lade  sig  forstyrre  af  hinanden. 
Frugtbarhed  hørte  ikke  til  dens  Fortrin ,  thi  berøvede  man 
den  sit  Æg,  lagde  den  alligevel  ikke  flere  det  Aar,  som 
andre  Fugle  dog  pleie  at  gjøre.     Den  madede  ikke  sin  Unge 


forholdsvis  længere,  næsten  det  halve  af  Fuglens  Høide  (hos  de 
andre  Arter  kun  i).  (Smlgn.  ovenstaaende  Afbildninger,  der 
vise  Gjenstandene  i  i  af  den  naturlige  Størrelse.) 


ved  at  bringe  den  Fisk  i  Næbet  paa  Skjæret,  saaledes  som 
dens  øvrige  Slægtninge,  Svartfuglene ,  de  nordiske  Fugle- 
fjeldes berømte  Beboere,  f.  Ex.  Alke,  Teister,  Lunder 
og  Søkonger,  gjøre  det;  tvertimod  den  bar  den  strax  paa 
.sin  Ryg  til  Vandet  og  gik  til  Søes  med  den  —  saalidt 
behagede  Landlivet  den  —  og  man  kunde  derfor  træffe 
den  over  hundrede, Mile  fra  Land  paa  de  store  newfound- 
landske Fiskebanker  i  Selskab  med  sin  Unge,  ikke  større 
end  en  Kylling,  hvilken  den  sikkert  har  madet  med  Føde, 
som  den  hentede  til  den  fra  Havbunden.  Det  Sted ,  hvor 
Oeirfuglen  vides  at  have  ruget  i  størst  Mængde,  er  nogle 
Øer,  Øst  og  Syd  for  Newfoundland  og  i  St.  Laurents - 
Bugten,  som  de  Søfarende  i  sin  Tid  kaldte  Pengvin- 
0erne  efter  den ;  thi  Ordet  Pengwyn  er  Geirfuglens 
gamle  wallisiske  Navn  og  betyder  » den  hvidhovede « , 
hvilket  Navn  den  skylder  sin  hvide  Plet  paa  Hovedet; 
først  senere  blev  Navnet,  i  Grunden  ved  en  Feiltagelse 
eller  Misforstaaelse ,  overført  paa  Sydhavets  LufYegæs. 
Efter  Amerikas  Opdagelse  bleve  hine  Farvande  i  Løbet  af 
det  16de  Aarhundrede  aariig  besøgte  af  flere  hundrede 
franske,  engelske  og  spanske  Expeditioner,  som  søgte 
Hvaler  og  Sælhunde  der  eller  i  Mangel  deraf  Eventyr  og 
Bytte;  de  fandl  hine  Øer,  som  de  deeis  kaldte  »Pengvin- 
øerne«,  deels  »Fugleøerne«,  rige  paa  forskjelHge  Fugle, 
.saasom  Alke,  Teister,  Maager  og  Suler,  og  desuden 
»Pengviner«  eller  Geirfugle  i  en  saadan  Mængde,  at  da 
kunde  fylde  hele  Baade  med  dem ,  og  ikke  alene  selv 
spise  af  dem  i  Overflod,  men  endogsaa  salte  af  dem  til 
Brug  paa  deres  videre  Beiser.  Deres  Æg  forefandtes  i 
en  saadan  Mængde,  at  man  fyldte  hele  Tønder  dermed; 
ja  (J  art  hier  siger  endog,  at  alle  Frankrigs  Skibe  kunde 
have  taget  fuld  Ladning  af  dem,  uden  at  det  vilde  været 

til  at  mærke.  Saa  sikker  var  man  paa  altid  at  træffe 
»Pengviner«'  i  Mængde  paa  disse  Øer  til  bestemte  Aars- 
tider,  at  man  aldrig  forsynede  sig  hjemmefra  med  mere 
Proviant,  end  der  netop  kunde  forslaae  til  Overfarten,  og 
saa  forresten  forsynede  sig  paa  »Pengwyn- Øerne«.  Ja- 
man  gik  endogsaa  saa  vidt  i  sin  hensynsløse  Fremfærd  mod 
disse  værgeløse  Dyr,  der  lode  sig  drive  som  Faar  paa 
Planker  eller  Seil  ud  i  Baadene,  at  man  brugte  nogle  af 
dem  som  Brændsel  til  at  koge  de  andre  ved  —  en  Frem- 
færd ,  der  kun  kan  undskyldes  derved ,  at  man  sandsynligvis 
har  lidt  af  stor  Mangel  paa  Brændsel.  Geirfuglen  besad 
hverken  personlig  Modstandsevne  eller  Frugtbarhed  nok 
til  ret  længe  at  overleve  Amerikas  Opdagelse  og  det  16de 
Aarhundrede ;  kun  Sagnet  mindes  den  endnu  paa  de 
Steder,  der  eengang  bare  dens  Navn,  og  veed  at  udpege 
de  Hobe  af  dens  Knogler,  som  ere  blevne  tilbage  fra  de 
Maaltider,  hvortil  den  i  sin  Tid  afgav  Stof.  Ved  Grøn- 
land rugede  den  ikke ,  kun  Udøerne  i  det  sydlige  Grøn- 
land besøgte  den  en  sjelden  Gang.  Derimod  ynglede  den 
ved  de  saakaldte  »)Geirfugleskjær«  paa  fire  forskjellige 
Steder  Syd  for  Island,  men  flere  Mile  fra  denne  0,  paa 
den  nordostligste  af  Færøerne  og  paa  St.  Kilda  i  Atlanter- 
havet Vest  for  Skotland.  Det  sidste  Sted,  hvor  den  er 
bleven  seét,  er  Geirfugleskjæret  ved  Reikenæs,  hvor  den 
var  forholdsvis  vel  beskyttet  derved,  at  man  kun  i  usæd- 
vanligt stille  Veir  kunde  lande  paa  Skjæret;  den  over- 
levede der  et  Overfald  1813  og  vulkanske  Udbrud  og  For- 
styrrelser af  dens  Rugeplads  samt  dermed  følgende  Ned- 
sabling af  de  Fugle,  der  søgte  ind  til  Kysten,  i  1831, 
eftersom  der  endnu  1844  blev  skudt  en  Han  og  en  Hun 
der  i  Egnen.     Men  dermed  forsvinder,  frygter  jeg,  ogsaa 

Geirfuglen  af  Historien*),  uden  at  der  er  stor  Sands^lig- 
hed  for,  at  vor  Videbegjærlighed  med  Hensyn  til  mange 
Punkter  i  dens  IJygning  og  Liv  vil  blive  tilfredssj,illet , 
og  det  er  ene  ved  Menneskehaand ,  at  denne  Fugl  er 
bleven  udryddet,  idet.  man  deels  af  Trang,  deels  uden  at 
denne  egenlig  kan  siges  at  have  været  tilstede,  har  bort- 
spist  for  mange  af  den  og  dens  Æg,  til  at  Artens  Ved- 
ligeholdelse var  mulig. 

Ved  de  engelske  Søfarendes  Reiser  til  Magellan- 
strædet,  gik  Navnet  »>Pengvin<'  over  til  en  ganske  anden 
Fugleform,  som  rigtignok  i  Udseende,  Holdning,  Be- 
vægelser, Levemaade  og  Størrelse  havde  meget  tilfælles 
med  den  nordiske  Pengvin.  Ligesom  denne  er  den  ude 
af  Stand  til  at  flyve,  men  Vingerne  .ere  dog  af  en  heel 
anden  Beskaffenhed  og  uddannede  til  et  Par  aldeles  for- 
trinlige Svømmeredskaber.  Disse  Fugle  ville  være  Dem 
bekjendte  under  Navn  af  Fedtgæs,  men  maaskee  ud- 
trykker   Benævnelsen    Luffe  gæs,    som    Prof.   Steenstrup 


En  Fedtgaas  eller  Luffe^aas. 


•)  Hr.  Wolley,  som  i  Sommeren  1858  har  besøgt  Island  alene  for 
at  eflerspore  Geirfuglen ,  har  forgjæves  søgt  den ,  men  ogsaa  ved 
Uveir  været  forhindret  fra  at  komme  i  Land  paa  Geirfugleskjærene. 

har  foreslaaet ,  dog  bedst  disse  Dyrs  eiendommeligste 
Træk.  Denne  Fugleform  er  udbredt  over  alle  sydlige 
Have  ligesom  Alkefamilien  (Svartfuglene)  over  alle  nor- 
diske, og  optræder  der  med  ikke  mindre  end  15  for- 
skjellige  Arter*).  De  fleste  af  disse  høre  just  ikke  til  de 
større  Fugle,  da  de  i  denne  Henseende  kunne  sammen- 
lignes med  vore  Ænder;  de  mindste  ere  ikke  større  end 
Krager,  hvorimod  Familiens  Kæmpe,  Kongepengvinen ,  er 
sine  3  Fod  høi  i  sin  sædvanlige  næsten  lodrette  Stilhng. 
Næbet  er  i  Almindelighed  en  Mellemting  mellem  Alkenes 
og  Teisternes,  hverken  saa  høit  som  hines  eller  saa  tyndt 
som  disses.  Føddernes  Form  og  Stilling  er  heller  ikke 
meget  forskjellig  fra  Svartfuglenes**),  naar  vi  undtage  Fod- 
p  a  rodens     overordenlige     Urede    og 

Korthed,  de  fladere  Negle,  og  at 
der  her  dog  er  Spor  til  Bagtaaen, 
som  ganske  mangler  hos  Alke- 
fuglene. Men  hvad  der  isa^r  er 
betegnende  for  disse  Fugle ,  er 
deres    Fjerklædning    og    deres 

Foden  af  ea  Alk  (a)  og: 

af  en  Luffegaas  (p).  Vinger.     Det  vil  være  Dem  vel- 

bekjendt,  at  alle  Svømmefugle  i  Sammenligning  med  Land- 
fuglene have  en  overordenlig  tæt  og  fast,  elastisk  Fjer- 
dragt. Men  hos  ingen  anden  Fugl  er  dette  Tilfældet  i 
den  Grad  som  hos  Luffegæssene.  I  Forbindelse  med  det 
tykke  Fedtlag  under  den  tykke  og  seige  Hud   afgiver   den 


*)  I  Bonapartes  nyeste  Oversigl  over  Pengvinfamilien  opregnes  15 
Arter,  som  henføres  til  6  Slægter  (AptenodT/tes,  Eudi/ptula,  Chry- 
socoma  ,  Pygoscelis ,  Spheniscus  og  Dasyramphus). 

**)  Alkefuglenes  Fodrod  (Løb)  er,  som  Afbildningen  ogsaa  viser  det, 
smal  og  skarpt  sammentrykt  for  at  kunne  føres  raskt  gjennem 
Vandet,  Luffegæssenes  derimod  kort  og  bredt  for  at  yde  en  større 
Trædeflade  paa  Isen  og  paa  de  glatte  af  Havet  beskyllede  Klipper. 
Fodens  ru  Underflade  gjør  den  ogsaa  særdeles  vel  skikket  dertil. 

tætte  og  faste  Fjerklædning  et  fortrinligt  Værn  mod  Kul- 
den, og  det  er  derfor  intet  Under,  at  vi  see  dem  trodse 
Sydpolshavetsslrænge  Kulde  og  tumle  sig  umiddelbart  ved  den 
evige  Polarises  Rand.  Ja  deres  Beklædning  beskytter  dem 
endogsaa  mod  Skud  med  Hagl,  fortælles  der;  man  maa 
lægge  Kugle  for.  Fjerene  ligne  heller  ikke  andre  Fugles  Fjer, 
selv  ikke  Alkenes,  men  ligne  ved  en  løselig  Betragtning  snarere 
smaae  glatte  Skjæl  end  virkelige  Fjer  —  et  Forhold,  som 
vel  var  skikket  til  at  bringe  de  første  Søfarende ,  der  traf 
dem,  i  Tvivl,  om  disse  Vanddyr,  der  tumlede  sig  med  en 
saadan  Lethed  i  Vandet,  vare  Fugle  eller  en  Slags  Fiske, 
p  jj  Den  enkelte  Fjer  er  nem- 

«lig  meget  lille  og  har  et 
meget  bredt  Skaft,  men 
kun  en  ubetydelig  og  me- 
get stiv  Fane.  Forlem- 
merne see  De  hænge  ned 
som  et  Par  lange  og  stive 
Laller;     thi,    da    de    ere 

En  Fjor  af  en  Pengvin  (p)  o,  af  en  Alk  (a)      »tive      i     Leddene      ligeSOm 

til  Sammenlignin?.  Hvalemcs  Luffcr,  kan  Fug- 

len ikke  folde  dem  sammen  og  lade  dem  hvile  paa  Ryg- 
gen, hvor  andre  Fugle  kunne  anbringe  deres  Vinger;  Be- 
nævnelsen »Luffe«  er  derfor  fuldkommen  rigtigt  anvendt 
paa  dem.  Hvis  de  vare  udstyrede  med  Slagfjer,  vilde  de 
afgive  et  Par  Vinger  af  ret  anselig  Størrelse;  Fedtgaasens 
Luffe  er  altsaa  ikke  som  Geirfuglens  Forlem  en  i  sin  Ud- 
vikling hæmmet  Vinge,  der  er  for  lille  til  at  tjene  som 
Flyveredskab,  men  en  omdannet  Vinge  til  at  roe  med. 
Den  er  derfor  netop  ligesom  en  Aare  lang  og  flad  med 
skarpe  Kanter,  og  dens  Knogler  ere  ikke  trinde,  men 
brede  og  flade.  I  Stedet  for  at  Vingerne  hos  andre  Fugle 
bære  større  Fjer  end  de ,  der  beklæde  det  øvrige  Legeme , 

ere  de  her  mindre  og  mere  skjælagtige  end  noget  andet 
Sted  paa  Fedtgaasens  Legeme ,  og  bidrage  kun  høist  ube- 
tydeligt til  at  forstørre  Vingens  Flade.  H  al  e  fj  e  r e  n  e  ere  af 
forskjellig  Længde,  snart  meget  korte,  snart  forholdsvis 
lange,  men  altid  meget  stive,  og  tjene  ligesom  hos  andre 
Dykkere,  hvis  Fødder  sidde  langt  tilbage,  til  at  støtte 
Fuglen  i  dens  opreiste  Stilling.  I  Henseende  til  Farverne 
udmærke  Luffegæssene  sig  mindre ;  de '  ere  gjerne  hvide 
paa  Bugen  og  sorte  eller  graablaae  paa  Ryggen.  Den 
kapske  Pengvin  (Spheniscus  demersus)  udmærker  sig 
ved  et  sort  Bælte  af  Form  som  Vingerne  paa  en  Præste- 
kjole, der  afbryder  Bugsidens  eensformige  Hvidhed.  De 
Søfarendes  »Æselpengviner« ,  saakaldte  af  deres  Skryden, 
der  ligner  Æselets,  ere  enten  denne  eller  en  nærstaaende 
Art.  De  saakaldte  springendePengviner( » jumping  Jack  <• , 
Ch'ysocovia  catarractes  og  C.  chrysolophaf)  udmærke  sig  ved 
deres  struttende  Nakkefjer  og  ved  en  Stribe  af  guldgule 
Fjer  paa  hver  Side  af  Hovedet  over  Øiet,  som  bagtil  for- 
længer sig  til  en  Fjerbusk  fif  samme  Farve.  Naar  Fuglen 
bliver  vred ,  hvilket  let  hændes  den ,  naar  den  faaer  Besøg 
af  ubudne  og  ubehagelige  Gæster,  reiser  denne  Fjerbusk 
sig  og  staaer  ud  til  alle  Sider,  hvilket  skal  klæde  den 
meget  godt.  Denne  Art  omtales  som  mere  livlig  i  Sind 
og  Bevægelser  og  mere  stridbar  end  de  andre  Arter.  Den 
smukkeste  af  dem  alle  er  dog  Kongepengvinen  (»le  Roi « , 
Aptenodytes  patagonica  og  A.  Forsten*) ),  der  tillige  er  den  største  ; 
Ryggens  sortegraae  Fjer  faae  et  blødere  Udtryk  ved  de  talrige 
blaagraae  Pletter  og  den  silkeagtige  Glands,  og  fremhæves 
endmere  ved  en  sort  Indfatning  paa  Grændsen  af  Bug- 
sidens hvide  Farve,  saavelsom  ved  Hovedets  og  Strubens 
kulsorte   Farve    og    ved    det    skinnende    gule    Bælte,    der 


*)  Ogsaa  kaldet  Keiser pengvinen  („the  emperor"). 

pryder  Siderne  af 
Hovedet  og  Halsen 
og  taber  sig  paa 
Bugen.  Den  skal 
kunne  opnaae  en 
Vægt  af  næsten 
80  Pund  ;  dens 
Skind  er  meget' 
søgt  som  Pels- 
værk. 

Luffegæssenes_ 
Opholdssted 
ere  deels  de  syd- 
Uge  Have,  deels 
isolerede  Øer  i 
disse;  de  komme 
nu  vistnok  kun 
tilfældigt  og  en- 
keltvis til  Kysterne  af  de  store  Kontinenter,  som  vende 
deres  sydlige  Spidser  mod  Sydpolen,  men  ruge  derimod 
aarlig  i  stor  Mængde  paa  visse  smaae  Øer  tæt  ved  Syd- 
Afrikas,  Syd- Amerikas  og  Ny-Hollands  Kyster,  hvor  de  ere 
mere  i  Sikkerhed  mod  Mennesker  og  Rovdyr,  end  de 
vilde  være  paa  selve  Fastlandsmassernes  Bredder.  Vi 
træffe  saaledes  Pengviner  paa  forskjellige  Steder  ved 
Syd  -  Afrikas  Kyster ,  navnlig  paa  Øen  Itschabo  ,  i 
Saldanja  -  Bugten  lidt  Nord  for  det  gode  Haabs  For- 
bjerg og  paa  en  0  i  San  Blasius-  eller  Muslingbugten,  om- 
trent midtveis  mellem  Cap  Agulhas  og  Algoabugten,  paa 
Tristan  d'Acunha,  Prinds  Edvards  0,  Crozets  Øer,  Ny*« 
Amsterdam,  St.  Paul,  Kerguelens  Land  og  Macdonalds 
Øerne ;  ved  Kysterne  af  det  sydlige  Ny-HoIIand  og  van  Diemens 


Kongepeng  vinen 

Land,  især  paa  Øerne  i  Bass-Strædet,  ved  Ny-Zeland  og 
de  Syd  derfor  liggende  Campbells,  Macquarie-  og  Auck- 
lands Øer;  ved  den  sydligste  Deel  af  Syd -Amerika,  ved 
Port  Desiré  paa  Patagoniens  Østkyst,  ved  Ildlandet  og 
ved  Magellanstrædet ,  paa  Statenland  og  Desolation- 
Island ,  paa  nogle  Smaaøer  mellem  Falklands -Øerne, 
ved  Syd  -  Georgien ,  Syd  -  Shetland,  Syd  -  Ørkenøerne  og 
Sandwichland.  Der  er  neppe  nogen  isoleret  0  eller 
Øgruppe  mellem  den  40de  og  60de  Grad  sydlig  Brede, 
hvor  man  ikke  i  Rugetiden  har  fundet  disse  Fugle  i  en 
aldeles  utrolig  Mængde.  Det  er  Egne  med  et  mere  eller 
mindre  koldt  Klima ;  de  sydligere  Punkter  af  Luffegæssenes 
Udbredning  tilhøre  Isbjergenes  og  de  store  drivende  Is- 
massers Region;  jo  længere  C  o  ok  trængte  ned  i  det 
sydlige  Polarhav,  desto  hyppigere  fandt  han  dem,  deels 
svømmende  mellem  Isbjergene,  deels  drivende  flokkevis 
med  disse  flydende  Øer  mellem  den  50de  og  67de  Gr.  sydl. 
Br.  i  Egne,  hvor  de  flyvende  oceaniske  Fugle,  der  hidtil 
have  fulgt  Skibet,  efterhaanden  forsvinde.  De  sydligste 
Punkter,  hvor  jeg  veed,  at  Lufifegæs  ere  trufne,  er  Terre 
Adelie,  Syd  for  Ny-Holland ,  under  c.  66^°  sydl.  Br.,  og 
Possession-Island,  Syd  for  Ny-Zeland,  under  71"  56 
sydl.  Br. ,  altsaa  i  en  lignende  Afstand  fra  Sydpolen  som 
Nord-Cap  fra  Nordpolen,  men  i  et  langt  strængere  Klima; 
Possession-Island  er  en  steil  Klippeø  uden  ringeste  Spor 
til  Vegetation.  Ross  fandt  den  besat  lige  til  Toppen  af 
utallige  Lufifegæs,  der  stode  opmarscherede  i  tætte  Rækker 
langs  opad  Fjeldet,  hvor  der  var  Fodfæste  for  dem ,  og  satte 
sig  tappert  til  Modværge,  da  Englænderne  vilde  trænge 
f#em  imellem  dem  for  at  tage  Øen  i  Besiddelse  i  Dronning 
Victorias  Navn. 


Pengvin-Øen  Possession  Island*)  (efter  Ross). 

Gaaer  nu  end  Luffegæssenes  Udbredning  altsaa  lige 
saa  langt  mod  Syd,  som  der  overhoved  er  aabeut  Vand, 
og    falder    den    end   for   en   stor   Deel  i  et  snarere   koldt 


*)  Hvad  Pengvinerne  bestille  paa  en  saadan  0  i  saa  ahyre  Skarer, 
er  en  Gaade  Det  fortælles  ikkf,  at  de  ruge  der,  og  det 
er  ikke  lænkeligt,  at  de  fra  hine  heie  Tinder,  hvor  de  staae 
tættere  end  Soldater  i  et  Geled,  skulde  kunne  gjøre  Vandringer 
til  Havet  for  at  skaffe  sig  Føde.  Dertil  er  Veien  for  lang  og  trang 
og  Trængselen  for  stor.  Man  maa  da  vel  antage,  at  de  forblive 
der  i  nogen  Tid  ganske  rolig  uden  at  tage  Fode  til  sig,  maaskee 
for  at  recoUigere  sig  efter  Forplantningsvirksomheden.  Noget  lig- 
nende veed  man  af  Stellers  Beretninger  er  Tilfældet  med  Sø-« 
løverne.  Imod  denne  Antagelse,  at  Pengvinerne  skulde  opholde 
sig  paa  Possession  Island  uden  at  tage  Føde  til  sig ,  taler  iøv- 
rigt  det  tykke  Guanolag,  som  Ross  udtrykkelig  omtaler. 

end  middelvarmt  Havbælte,  saa  nærmer  den  sig  dog  og- 
saa  eller  har  i  al  Fald  tidligere  nærmet  sig  Ækvator  paa 
adskillige  Punkter.  Man  kan  forfølge  Luffegæssene  fra 
Patagonien  langs  med  Chiles  og  Perus  Kyster,  ja  en  Art 
(Spheniscus  Hiimboldtii)  er  endogsaa  almindelig  i  Cal- 
laos  Havn,  og  Sonnerat  traf  ikke  mindre  end  3  Arter 
ved  Ny -Guinea.  Ældre  Reisebeskrivelser  omtale  slige 
Fugle ,  tildeels  under  Navne ,  som  nu  ere  os  ubekjendte , 
saasom  Aponar^  Calcainar  ved  Brasilien*),  ved  Ascension, 
ved  Anaboa  i  den  guineiske  Bugt  og  paa  Malediverne, 
Steder,  hvor  man  nu  forgjæves  vilde  søge  dem.  Hvad 
der  har  fortrængt  dem  fra  eller  udryddet  dem  paa  disse 
Steder,  om  det  ogsaa  er  Menneskets  Skyld,  er  ubekjendt. 
Mange  af  de  ovennævnte  Steder  i  det  sydlige  Polarhav 
ere  aldeles  blottede  for  ethvert  Spor  af  Plantevæxt,  andre 
derimod  bevoxne  med  kæmpestore  Tuer  af  det  høie 
Tussak-Græs;  hvor  de  komme  igjen  og  ruge  hvert  Aar, 
f.  Ex.  paa  Øerne  i  Bass-Strædet,  er  Jorden  ofte  saa  reen 
og  har,  som  om  den  var  feiet.  Deres  Bopæle  have  de  i 
Regelen  for  dem  selv,  uden  at  noget  andet  Landdyr  eller 
Amphibium  gjør  dem  Pladsen  stridig;  dog  fmder  man  og- 
saa, at  Sælhundene  ,  der  jo  omtrent  ere  det  samme 
blandt  Pattedyrene  som  Luffegæssene  blandt  Fuglene, 
søge  Skjul  tilligemed  dem  blandt  Tussaktuerne  og  danne 
sig  Stier  i  den  bløde  dyndede  Tørvejord,  ad  hvilke  de 
hurtigt  og  skjult  kunne  komme  til  Søen  eller  igjen  op  til 
deres  Huler;    Dvergpengvinen   og   den   korthalede   Storm- 


*)  1  ældre  Tid  brugtes  iøvrigt  Benævnelserne  paa  fjerne  ubekjendte 
Egne,  f.  Ex.  Brasilien,  Peru,  saa  ubestemt,  at  det  er  meget  mu- 
ligt, at  der  her  ved  Brasilien  skal  forstaaes  ganske  andre  Egne  af 
Syd-Amerika  end  de»  der  nu  benævnes  saaledes. 

fugl  have  deres  Huler  Side  om  Side  paa  Øerne  i  Bass- 
Strædet.  Om  den  springende  Pengvin  fortælles  der  og- 
saa,  at  den  gjerne  ruger  i  Selskab  med  Sulerne*),  og  paa 
Deception-Island  fandt  Wilkes  Expedition  den  levende  i 
Selskab  med  den  mærkelige  snehvide  Chionis^  der  lig- 
ner en  Due  med  rødt  Næb  og  røde  Been,  inen  er  nær- 
mest beslægtet  med  Sumpsvalerne  [Glareola]  og  altsaa 
hører  til  Vadefuglene.  Den  lever,  ifølge  Wilkes,  for- 
nemmelig af  Pengvinens  Skarn.  Ofte  finder  man  ogsaa 
flere  Arter  af  Pengviner,  f.  Ex.  baade  Kongepengvinen, 
Æselpengvinen  og  den  springende  Pengvin,  rugende  paa 
samme  lille  0*),  dog  saaledes,  at  hver  Art  saa  nogen- 
lunde har  sin  Leirplads  for  sig,  f.  Ex.  Kongepengvinen 
paa  de  lavere,  den  springende  Pengvin  paa  de  høiere 
liggende  Steder.  Samme  Art  kan  man  i  Rugetiden  træffe 
paa  mange  forskjellige  Punkter,  men  vi  besidde  endnu 
ikke  Data  nok  til  med  Bestemthed  at  angive  en  eneste 
Arts  Udbredningskreds ;  de  Reisende  angive  vel  i  Regelen, 
i  det  mindste  i  de  nyere  Tider,  om  det  var  Tiongepengviner 
eller  springende  Penguiner,  de  traf;  men  under  hvert  af 
disse  INavne  indbefattes  i  det  mindste  2  Arter**),  og  for  de 
øvrige,  der  slet  og  ret  benævnes  Pengviner,  har  man 
Valget  mellem  over  10  forskjellige  Arter.  Imidlertid  tør 
man  nok  paastaae,  at  der  hverken  er  eller  har  været 
nogen  Art,  ^er  rugede  paa  alle  de  Pengvinlokaliteter,  der 
falde  indenfor  FamiUens  Udbredningsbælte ,  og  at  Arternes 
Udbredning  i  det  hele  er  snevrere  end  de  fleste  andre 
pelagiske  Fugles,  der  beboe  det  sydlige  Verdenshav.  Af 
Albatrosser,  Stormfugle  og  Noddier  (sorte  Terner),  hvoraf 


*)  store   hvide    eller   brune   Svømmefugle   af  Pelekan familien,    ud- 
mærkede Styrtedykkere,  men  meget  eenfoldige. 

**)  Smlgn.  p.  12. 

1.  2 

det  vrimler  i  disse  Have,  finder  man  meget  ofte,  maaskee 
endogsaa  i  Regelen,  samme  Art  lige  hyppig  overalt  i  det 
sydlige  Ocean,  hvad  enten  man  seiler  fra  Cap  mod 
Øst  til  Ny-Holland  eller  derfra  over  Ny-Zeland  til  Ildlandet 
eller  fuldender  sin  Jordomseiling  ved  atter  at  naae  det 
gode  Haabs  Forbjerg.  Ja  den  berømte  Ornitholog  Go  uld, 
som  netop  har  foretaget  en  saadan  Reise  og  mere  end 
nogen  Anden  studeret  det  aabne  Havs  Fugle,  har  endog 
opstillet  den  mærkelige  Hypothese,  at  hine  fortræffelige 
Flyvere  idelig  omkredse  Jorden,  flyvende  omkring  denne 
fra  Vest  til  Øst.  Noget  saadant  er  sikkert  ikke  Tilfældet 
med  Luffegæssene,  og  disses  Vandringer  have  upaatvivlelig 
ikke  den  Udstrækning  som  mange  Landfugles  eller  endog 
som  mange  Vandfugles  paa  vor  Halvkugle.  Vistnok  for- 
lade de  den  halve  Deel  af  Aaret  aldeles  hine  Øer  og 
Skjær,  som  til  andre  Aarstider  tjene  dem  selv  til  Op- 
holdssted og  deres  Unger  til  Vugge,  og  vistnok  træffer 
man  dem  saa,  deels  enkeltvis  eller  parvis,  deels  i  Smaa- 
flokke  spredte  over  Havet,  i  rum  Sø,  flere  hundrede  Mile 
fra  Land.  Men  C  o  ok  gjør  allerede  den  træffende  Re- 
mærkning,  at  Luffegæssene  ikke  varskoe  om,  at  der  er 
Land  i  Nærheden,  og  skjøndt  han  deri  vistnok  har  Ret, 
ligger  der  dog  ogsaa  deri  indirekte  den  Iagttagelse,  at  det 
ikke  er  i  den  størst  mulige  Afstand  fra  fast  Land,  at  de 
træffes.  Dette  synes  ogsaa  at  følge  af  Sagefis  Natur;  thi 
de  ere  jo  afhængige  af  det  lavere  Dyreliv  i  Havet,  og 
dette  er,  saavidt  man  hidtil  har  formaaet  at  udforske  Ha- 
vets hemmeUghedsfulde  Dybder,  rigest  i  Nærheden  af  Ky- 
sterne i  en  vis  middelmaadfg  Dybde.  Altfor  lange  Ud- 
flugter kunne  Luffegæssene  heller  ikke  tillade  sig,  naar 
de  skulle  være  tilbage  til  rette  Tid  paa  deres  Rugepladser; 
thi  selv   den   dygtigste   Svømmefugls  Revægelse   i  Vandet 

staaer  tilbage  i  Hurtighed  for  den  daarligste  Flyvers  Flugt. 
Det  er  netop  af  denne  Grund,  at  vore  Svømmefugle,  f. 
Ex.  Gæs  og  Ænder,  trække  gjennem  Luften;  men  det 
kunne  Lutfegæssene  jo  ikke.  Den  Art,  der  fjerner  sig 
længst  fra  Land,  er  uden  Tvivl  Kongepengvinen,  som 
baade  er-  den  største  og  desuden  forholdsvis  har  de 
længste  Luffer,  altsaa  de  bedste  Aarer  til  at  roe  medf 
de  mindste  Arter  (Dvergpengvinerne)  vove  sig  vistnok  al- 
drig ret  langt  ud  paa  Havet,  men  opholde  sig  hele  Aaret 
igjennem  i  de  roligere  Bugter. 

Det  er  saa  at  sige  en  Selvfølge,  at  disse  Dyr,  naar 
de  ere  paa  Land,  maae  staae  i  en  lodret  eller  dog  næsten 
lodret  Stilling;  og  i  denne  Stilling  seer  man  dem  ofte^ 
staae  ubevægelige  i  tætsluttede  Masser  paa  Strandbredden, 
Klipperne  eller  Isen,  "lignende  i  Afstand  en  Flok  hvidklædte 
Børn,  Chor^renge  f.  Ex.  I  Regelen  er  deres  Gang  lang- 
som og  vaklende;  de  træde  idelig  sig  selv  paa  Tteerne 
med  deres  brede  Fødder,  og  Kroppen  raver  fra  den  ene 
Side  til  den  anden;  skulle  de  skynde  sig,  falde  de  let 
næsegrus  ned,  reise  sig  op,  falde  igjen  o.  s.  v.,  indtil  de 
naae  Bredden  og  byde  Bølgerne  Trods  med  deres  brede 
Bryst.  Have  de  først  naaet  Vandet,  ere  de  i  Sikkerhed, 
•hvis  de  ikke  ere  dumme  nok  til  strax  at  glemme  det  Slag,  der 
ijog  dem  ned  i  Vandet,  og  klattre  op  igjen.  Den  guldlokkede 
Pengvin  (Chrysocmna)  kommer  iøvrigt  raskere  afsted  ved  i 
Spring  at  sætte  hen  over  Forhindringerne ,  og  de  saakaldte 
Æselpengviner  kravle  paa  alle  fire  med  en  saadan  Behændig- 
hed og  Hurtighed  hen  ad  Khpperne  eller  mellem  det  høie 
Tussakgræs  ved  Hjælp  af  Luffer  og  Bagfødder,  at  man 
i  nogen  Frastand  snarere  vilde  antage  dem  for  firføddede 
Dyr  end  for  Fugle.  Det  lyder  som  Gallop  af  smaae  Heste, 
naar  de   paa  denne  Maade   trave   afsted  i  deres   Stier  og 

Gange  mellem  Græstuerne  paa"  Falklands- Øerne.  Ogsaa 
hen  over  Isen  og  Sneen  rutsche  de  saa  raskt  paa  Bugen 
ved  Hjælp  af  Fødder  og  Luffer,  at  man  ikke  er  i  Stand 
til  at  indhente  dem.  De  skildres  som  dumme  og  god- 
modige ,  saa  at  de  flokke  sig  om  Baadene  og  uden  Mod- 
stand lade  sig  ihjelslaae  med  Stokke;  men  de  sætte  sig 
ogsaa  ofte  tappert  til  Modværge  og  bide  Folk  i  Benene^ 
saa  at  der  kommer  Blod.  De  fældes  let  til  Jorden  med 
et  Slag  paa  Hovedet,  men  blive  i  Regelen  kun  bedøvede 
deraf,  saa  at  hvis  man  ikke  passer  paa,  kan  det  gjorte 
Bytte  let  undflye  alligevel.  Forster  fortæller  ganske 
morsomt,  hvorledes  han  traf  dem  paa  Statenland  sovende 
saa  haardt,  at  man  kunde  rulle  dem  omkring  og  maatte 
ryste  dem  dygtigt,  inden  de  vaagnede.  »Endelig  stod 
hele  Flokken  op,  men  da  de  saae  sig  omringede,  toge  de 
Mod  til  sig,  kastede  sig  heftigt  over  os  og  beed  os  i  Klæ- 
derne og  Benene.  Efter  at  have  efterladt  en  Deel  som 
døde  paa  Valdpladsen,  forfulgte  vi  de  øvrige,  men  plud- 
selig stode  de  Døde  op  igjen  og  marscherede  nok  saa 
gravitetisk  afsted.«  Ross  fortæller,  at Kongepengvinen  er 
saa  seiglivet,  at  man  maatte  tage  sin  Tilflugt  til  Blaasyre 
for  at  dræbe  den.  —  Om  den  ved  Syd-Amerikas  Vestkyst 
almindelige  Pengvin  beretter  Tschudi,  at  den  uden 
Vanskelighed  kan  tæmmes  og  da  følger  sin  Herre  som  en 
Hund.  Atter  komme  vi  til  at  tænke  paa  Sælerne ,  med 
hvilke  netop  det  samme  er  Tilfældet.  —  Paa  Fiskeri  be- 
give de  sig  tidlig  om  Morgenen  og  om  Eftermiddagen, 
men  de  tilbringe  største  Delen  af  Dagen,  navnlig  Middags- 
tiden, paa  Land;  ved  deres  Tilbagekomst  samles  de  paa 
Strandbredden  og  skryde  omkaps  en  lille  Stund;  saa  gaae 
de  hver  til  sit,  til  deres  Huler  og  Smuthuller  i  Tussak- 
skovene.     Er    det    en    sjelden  Gang  en  smuk  Aften   paa 


Falklandsøerne,  hører  man  dem  alle  paa  een  Gang  ud- 
støde deres  gjennemtrængende  Skrig  i  det  Øieblik,  da 
Mørket  falder  paa;  i  en  vis  Afstand  gjør  dette  et  høist 
eiendommeligt  Indtryk.  Man  troer  at  høre  den  vilde  Larm 
af  en  Folkefest  eller  en  forbittret  Forsamlings  Hyl ,  og 
kunde  derfor  let  falde  paa  den  Tro,  at  Øerne  vare  be- 
boede. 

Vandet  er  dog  Luffegæssenes  rette  Hjem;  der  op- 
holde de  sig  den  halve  Deel  af  Aaret,  der  søge  de  dag- 
lig deres  Føde,  fra  dets  Bred  Qerne  de  sig  aldrig  mange 
Skridt,  og  i  det  bevæge  de  sig  med  en  Lethed  og  Dygtig- 
hed, der  staaer  i  den  skarpeste  Modsætning  til  deres 
Keitethed  og  Lbehjælpejighed  paa  Land.  Den  Søfarende 
iagttager  dem  ofte  i  rum.  Sø,  i  Regelen  dog  kun  parvis 
eller  i  Smaaflokke;  der  hører  han  især  om  Natten  deres 
eiendommehge  Skrig,  der  snart  sammenlignes  med  en 
Hunds  Gøen,  snart  med  et  Æsels  Skryden,  og  efterligner 
han  det,  besvare  de  det  og  samle  sig  om  Skibet.  Pen- 
gvinerne  svømme  ikke  høit  paa  Vandet  som  en  Maage 
eller  Svane;  tvertimod  de  ere  saa  tunge,  at  kun  Hovedet 
rager  op  over  Vandet;  kun  naar  de  løftes  af  Bølgerne, 
kommer  en  Deel  af  Ryggen  over  Vandet,  men  i  næste 
Øieblik  forsvinder  den  igjen.  Selv  under  den  sværeste 
Orkan  seer  man  dem  tumle  sig  i  Vandet  med  samme 
Lethed  som  en  Delphin  eller  Sæl;  »jeg  vil  udfordre  En- 
hver til  at  sige  mig,  om  det  er  Boniter*)  og  Delphiner 
eller  Pengviner,  der  idelig  hoppe  op  af  Vandet  og  ned  i 
det  igjen«,  udbryder  en  Reisende  efter  længe  at  have 
iagttaget  deres  Fær^  fra  Skibet.  Imidlertid  finder  man 
dog  efter  heftige  Orkaner  de  smaae  Dvergpengviner  dræbte 


*)  Store  Makrelfiske  beslægtede  med  Thunfiskene. 

i  hundredevis  i  Bass -Strædet,  og  det  samme  beretter 
Mol  in a  fra  Ciiiies  Kyster  om  den  der  levende  Art.  Naar 
vi  erindre,  at  vore  nordiske  Svømmefugle  kunne  dykke 
lige  lodret  ned  i  Vandet  indtil  den  uhyre  Dybde  af  80 
Favne,  uagtet  deres  Vinger,  hvis  Bjælp  de  rigtignok  og- 
saa  benytte  til  at  svømme  med,  ingenlunde  ere  særligt 
indrettede  til  dette  Brug,  og  at  hos  Pengvinerne  baade 
Légemsform,  Beklædning  og  Vingeform  ere  meget  gun- 
stige for  at  bevæge  sig  under  Vandet,  kunne  vi-  ikke  tvivle 
om,  at  Luffegæssene  formaae  at  søge  deres  Føde  i  en 
endnu  større  Dybde  —  saafremt  der  ellers  der  er  nogen 
Føde  at  finde  for  dem.  Disse  Expeditioner  ned  i  Dybet 
ere  iøvrigt  vistnok  ikke  uden  Fare>  da  de  let  kunne  have 
ubehagelige  Møder  med  store  Rovfiske  af  Haiernes  eller 
Makrelernes  Familie,  hvilket  Møde  vil  være  forbunden 
med  saa  meget  større  Fare,  da  de  ikke  som  andre  Svømme- 
fugle tilsidst  kunne  søge  Redning  i  Flugten.  De  leve 
deels  af  Fiske,  deels  af  Krebsdyr,  Kongepengvinen  for  en  stor 
Deel  af  Blæksprutter;  man  finder  derfor  i  dens  Mave  lige- 
som i  Døglinghvalens  en  Mængde  ufordøiede  Horn- 
næb af  Blæksprutter.  Til  at  gribe  disse  Havets  glatte, 
slimede  Dyr  er  deres  Næb  ogsaa  vel  skikket  ved  sine 
skarpe  Rande  og  sin  Krog  i  Spidsen.  De  skildres  som 
overordenlig  graadige ;  man  har  beregnet,  hvad  de  dagligen 
fortærede  af  Fiske  paa  Falklandsøerne,  til  50,000  Pund. 
Ikke  tilfredse  med,  hvad  de  kunne  fylde  i  deres  Mave  og 
i  deres  Tarm,  der  er  10—15  Gange  saa  lang  som  hele 
P'uglens  Længde  (25  Fod  hos  almindelige  Pengviner*)), 
proppe  de   sig  ofte  i  den  Grad,    at   de    ved  Opkastning 


Hos  en  Kongepengvin    af   lidt    over  3  Fods  Høide   var   Tarmens 
Længde  dog  kun  23  Fod. 

maae  skille  sig  ved  del  Overflødige.  En  slig  Forslugenhed 
er  iøvrigt  charakleristisk  for  alle  Havets  Fugle.  Ligesom 
andre  Fugle  sluge  de  Stene  enten  for  at  hjælpe  til  ved 
Fødens  Knusning,  eller  disse  komme  med  tilfældigvis, 
naar  de  optage  deres  Føde  paa  Havbunden.  Ross  fandt 
undertiden  2 — 10  Pund  Smaastene  i  Maven  paa  en  Konge- 
pengvin,  og  ligesom  man  ellers  priser  visse  Torskefiske 
som  gode  Conchyliesamlere,  roser  Ross's  Skibslæge,  der 
fungerede  som  Expeditionens  Geolog,  denne  Fugl  som  sin 
Medhjælper,  da  den  skaffede  ham  Prøver  paa  Havbundens 
og  Klippemassens  Beskaffenhed  paa  Steder,  hvor  en  evig 
Snee-  og  Tsmasse  dækkede  Landet.  ^ 

1  Rugetiden  samle  Luffegæssene  sig,  som  vi  allerede 
have  omtalt,,  paa  forskjellige  øde  og  klippefulde  eller  san- 
dede Øer  i  Sydhavet;  man  kan  da  træffe  dem  i  tusindvis, 
ja  i  millionvis.  En  engelsk  Reisende,  Bennett,  beskriver 
en  Koloni  af  Kongepengviner*),  som  han  iagttog  paa 
Macqu arie-Øen,  saaledes:  »Den  bedækkede  et  Rum 
paa  20 — 30  Tønder  Land,  og  Fuglenes  Antal  overgik  al 
Beregning.  Hele  Døgnet  igjennem,  baade  Dag  og  Nat, 
vare  uafladelig  en  30—40,000  Stykker  i  Færd  med  at 
gaae  til  Søes  for  at  hente  Føde  og  lige  saa  mange  1  Færd 
med  at  komme  tilbage  igjen.  Saa  længe  de  vare  paa  Land, 
vare  de  ordnede  lige  saa  regelmæssigt  og  lige  saa  tæt  som 
et  Regiment  Soldater;   et  Sted   stode   de   unge  Fugle  op- 


0  Forskjellige  andre  Reisende  skildre  Kongepengvinen  som  mere 
eenlig  i  sin  Levemaade  end  de  andre  Arter,  som  de  have  truffet 
i  Tusindvis,  naar  de  kun  fandt  enkelte  Individer  af  den.  Tildeels 
kan  vel  dette  forklares  deraf,  at  Kongepengvinens  Rugetid  falder 
noget  senere  (i  Januar)  end  de  andre  Arters,  og  under  alle  Om- 
stændigheder vise  Bennetts  og  Obeufs  Beretninger,  at  den 
angivne  Forskjel  ikke  existerer. 

marscherede ,  et  andetsted  de  rugende  Hunner,  et  tredie 
de,  der  fældede,  et  fjerde  de,  der  vare  færdige  hermed; 
og  dersom  En  af  dem  vovede  at  indfinde  sig  ved  en  anden 
Afdeling  end  den,  til  hvilken  den  hørte,  blev  den  strax  jaget 
paa  Døren.«  En  anden  Iagttager  tilføier,  at  det  ikke 
alene  er  paa  Land,  at  de  iagttage  denne  regelmæssige 
Orden,  men  ogsaa  naar  de  gaae  til  Søes,  og  naar  de  vende 
tilbage  igjen,  at  de  altsaa  ogsaa  manøvrere  med  militær 
Nøiagtighed. — Nogle  Arter  lægge  deres  Æg  paa  den  bare 
Jord  eller  Klippe,  andre  danne  sig  en  flad  Rede,  en  Fod 
bred,  af  Mos  og  Urter;  atter  andre  grave  sig  Huller  i 
Sandet  eller  underminere  endog  Overfladen  i  den  Grad 
med  deres  2 — 3  Fod  dybe  Huler  og  Gange,  at  man  syn- 
ker i  lige  til  Knæene,  naar  man  gaaer  der,  hvorved  man 
endda  riskerer  at  blive  bidt  dygtig  i  Benet,  hvis  Fuglen 
er  i  sin  Hule.  •    Paa  Grund  af  denne  deres  underjordiske 


Tussakgræs  og  Pengviner   (efter  Ross). 

Levemaade  sammenligne  de  Reisende  dem  med  Kaniner, 
og  de  ældre  franske  Søfarende  kaldte  dem  »Tudser«  (cra- 
pauds),  Paa  adskillige  antarktiske  Øer  voxer  der,  som 
jeg  allerede  har  anført,  4 — 5  Fod  høie  Tuer  af  Tussak- 
græs  med  Blade  paa  flere  Alens  Længde;  i  Afstand  ligne 
de  Træer,  saa  at  man  først  bilder  sig  ind,  at  disse  Øer, 
f.  Ex.  Falklandsøerne,  ere  omgivne  af  en  rig  Skovvæxt. 
Mellem  dijsse  Tuer  er  der  imidlertid  Mellemrum  forneden, 
saa  at  man  kan  gaae  der,  naar  man  med  Hænderne  holder 
Toppene  fra  hinanden,  men  i  Regelen  er  der  saa  sølet 
paa  Grund  af  Jordens  tørveagtige  Beskaffenhed  og  Klimaets 
Fugtighed,  og  fordi  Sælerne  og  Luffegæssene  der  have 
deres  Gange  og  Smuthuller  Og  søge  derop  lige  saa  vaade , 
som  de  komme  fra  Vandet,  at  man  ikke  kan  gaae  der, 
men  »maa  hoppe  fra  Tue  til  Tue.  Uagtet  Jorden  er  gjennem- 
flettet  af  Græstuernes  Rødder,  have  dog  Luffegæssene 
her  formaaet  at  grave  med  deres  Næb  ovnformige  Huler 
af  flere  Fods  Dybde ;  kigger  man  ned  i  disse,  komme  Be- 
boerne frem  i  Mundingen  og  see  paa  En  med  løierlige 
Bevægelser,  vendende  Hovedet  først  til  den  ene,  saa  til  den 
anden  Side.  Paa  en  temmelig  barbarisk  Maade,  nemlig 
ved  en  Stok  med  en  proptrækkerformig  Krog  paa  Enden, 
trækker  man  dem  ud  af  deres  Huler;  at  tage  dem  med 
Hænderne  er  nemlig  umuligt,  deels  fordi  Hulen  er  saa 
dyb,  deels  fordi  de  bide  slemt. 

De  fleste  Pengviner  lægge  2  Æg;  tager  man  disse 
fra  dem,  lægge  de  2  igjen;  men  miste  de  ogsaa  dem, 
saa  er  det  forbi  med  Æglægningen  for  denne  Gang.  Sæd- 
vanligvis angives  der,  at  Hunnen  ruger  alene,  medens 
Hannen  gaaer  til  Søs  for  at  skaffe  Føde  til  hende,  og  det 
besørger  han  med  en  saadan  Omhu,  at  hun  paa  denne  Tid 
er  meget  fed;  imidlertid  fortæller  G  o  uld  dog  om  Dverg- 

penguinen,  at  begge  Kjøn  ruge  og  løse  hinanden  af  hver- 
anden  Nat.  Kongepengvinen  lægger  derimod  kun  et  eneste 
Æg,  som  Hunnen  bærer  med  sig,  hvor  den  staaer  og 
gaaer,  i  en  Pose  mellem  Bagbenene.  Ægget  sidder  saa 
fast  i  denne  Pose ,  at  Fuglen  kan  springe  4 — 5  Alen  eller 
rulle  fra  det  ene  Klippestykke  til  det  andet,  uden  at  tabe 
Ægget  eller  uden  at  dette  kommer  til  Skade.  Kun  naar 
man  plager  den  meget  længe,  giver  den  tilsidst  slip  paa 
det,  og  Rugeposen  forsvinder  saa  uden  at  efterlade  noget 
Spor- — ^  men  næste  Dag,  forsikkres  der,  er  den  der  igjen 
og  indeholder  et  nyt  Æg.  Ved  at  høre  denne  Beret- 
ning kommer  man  jo  let  til  at  tænke  paa  Pungdyrene, 
som  opfostre  deres  Unger  "i  en  Pung  mellem  Bag- 
benene, men  man  maa  dog  aabenbart  hellere  søge  et 
nærmere  Sammenligningspunkt,  nemlig  med  de  hos  Svømme- 
fuglene almindelige  Rugepletter,  d.v.  s.  Steder,  hvor  Fjerene 
mangle  eller  falde  af  i  Rugetiden,  saa  at  Ægget  kan  ligge 
tæt  op  til  den  varme  Bug,  men  dog  omhyllet  af  og  til  en 
vis  Grad  fastholdt  af  de  omgivende  Fjer  —  et  Forhold, 
der  til  en  vis  Grad  er  en  Følge  af  Svømmefuglenes  faste 
og  tætte  Fjerklædning,  der  uden  en  slig  Foranstaltning 
vilde  forhindre  Ægget  i  at  nyde  godt  af  Moderens  Varme 
og  derved  forhindre  dets  Udvikling.  Vi  behøve  blot  at 
tænke  os  denne  nøgne  Hudplet  udvidelig,  saa  at  den  kan 
optage  Ægget  i  sig,  saa  have  vi  Kongepengvinens  Ruge- 
pose. Uden  en  haard  Kamp  lykkes  det  ikke  at  faae 
Ægget  fra  Pengvinerne,  og  paa  Hunnens  Skrig  kommer  Han- 
nen til  og  anfalder  Røveren  med  Raseri.  Men  har  Konge- 
pengvinens Hun  mistet  sit  Æg,  uden  at  Hannen  har  seet, 
hvorledes  det  er  gaaet  til,  og  hvad  der  kunde  tale  til 
dens  Undskyldning,  saa  faaer  den  Prygl  for  sin  formeent- 
lige    Forsømmelighed.      Hvor    nøie    det  Forhold    er,    der 


forener  Han  og  Hun,  seer  man  bedst  deraf,  at  de  pgsaa 
følges  ad  efter  at  Rugetiden  er  forbi  og  de  have  begivet 
sig  ud  paa  Havet ,  og  af  den  rørende  Maade ,  hvorpaa  den 
ene  Mage  giver  sin  Sorg  Luft,  naar  den  anden  bliver 
dræbt.  Wiikes  fortæller,  at  en  Dag  gik  nogle  af  hans 
Folk  op  paa  et  med  Pengviner  bedækket  Isbjerg  i  Nær- 
heden af  det  antarktiske  Kontinent  og  dræbte  flere  af 
disse  Fugle;  da  de  gik  tilbage  igjen,  var  der  en,  som 
blev  ved  at  følge  med  og  tilsidst  sprang  i  Baaden  til 
dem.     Man   antog,   at  dens  Mage  var  blandt  de  dræbte. 

Rugetiden  begynder  i  Regelen  i  September  elier  Oc- 
tober,  for  Kongepengvinens  Vedkommende  noget  senere, 
paa  flere  Steder  endogsaa  først  i  Januar*).  Udentvivl  er 
Tiden  ogsaa  afhængig  af  Sted  og  Klima,  saa  at  samme  Art 
under  lavere  Breder  begynder  at  ruge  tidligere  paa  Aaret  end 
under  høiere.  Hvor  længe  Æggenes  Udrugning  varer,  har 
jeg  ikke  fundet  angivet  bestemt;  flere  Maaneder**)  hengaae 
i  al  Fald  endnu,  inden  Ungerne  ere  fuldvoxne  og  i  Stand 
til  at  vove  sig  i  Vandet.  Som  Unger  ere  de  iførte  en 
varm  Pels  af  brune  Dun ;  senere  falde  Dunspidserne  pludse- 
lig af,  og  den  unge  Fedtgaas  staaer  nu  i  sin  færdige  Fjer- 
dragt,  i  Stand  til  at  begive  sig  ud  i  Vandet.  Hidtil  have 
nemlig  Forældrene  stadig  bragt  den  Føde  og  madet  den; 
en  engelsk  Reisende  fortæller,  hvorledes  det  gaaer  til 
dermed;  »den  gamle  Fugl  staaer  lidt  høiere  end  Ungen 
og  udstøder  en  kvækkende  eller  skrydende  Lyd,   idet  den 


TTil  St.  Paul  angives  Pengvinerne  at  komme  i  Juli;  de  drage  bort 

'    igjen  mellem  20de  Marts  og  Iste  April. 

**)  Den  ved  sin  kjække  Fremtrængen  mod  Sydpolen  berømte  engelske 
Søfarende  Weddell  siger  endogsaa,  at  Kongepengvinens  Unge 
bliver  et  heelt  Aar  paa  Land,  hvilket  dog  ikke  synes  at  kunne 
være  muligt. 


holder  sit  Hoved  i  Veiret,  som  om  den  yilde  tiltale  den 
hele  Pengvinkoloni;  Ungen  staaer  tæt  op  til  den,  men 
lidt  lavere;  efter  at  den  gamle  har  skrydet  et  Minut  om- 
trent, sænker  den  igjen  sit  Hoved  og  aabner  Munden  paa 
vid  Gab,  hvorpaa  man  seer  Ungen  stikke  sit  Hoved  dybt 
ned  i  dens  Svælg  og  tilsyneladende  suge  sin  Føde  i  sig 
fra  Moderens  i  Løbet  af  et  Par  Minuter.  Saa  tager  den  Hovedet 
til  sig  igjen,  den  gamle  begynder  atter  at  kvække  op  i 
Luften ,  en  ny  Portion  Føde  opgylpes  igjen  i  Ungens 
Mund,  og  saaledes  fortsættes  der  i  en  10  Minuter.«  Det 
er  intet  Under,  at  Forældrene  paa  denne  Maade  blive 
ganske  magre ,  Ungerne  derimod  saa  tykke  og  fede ,  at  de 
neppe  kunne  gaae.  Om  den  kapske  Pengvin  fortælles  der, 
at  man  i  dens  Hule  altid  træffer  2  Unger,  af  hvilke  den 
ene  er  meget  større  end  den  anden,  vistnok  af  den 
Grund,  at  den,  der  ligger  yderst,  faaer  Broderparten  af 
Føden.  —  Selv  efter  at  Ungernes  nye  Dragt  er  fuldkommen 
færdig,  ere  de  dog  ikke  meget  for  at  komme  ud  i  Van- 
det, og  Forældrene  maae  bruge  baade  List  og  Magt  for 
at  formaae  dem  dertil.  I  de  første  Dage  derefter  foretage 
de  sig  kun  smaae  Udflugter  for  at  vænne  sig  til  det  nye 
Element.  Men  det  er  nu,  da  Fældningen  ogsaa  er  over- 
staaet,  —  hvorved  Magerne  hjælpe  hinanden  med  at  plukke 
de  løse  Fjer  af  —  snart  paa  Tide  at  søge  rum  Sø  for 
ikke  at  overraskes  af  Vinteren  saa  nær  ved  Land.  Bort- 
reisen skeer  meget  pludseligt;  under  den  Freycinetske 
Expeditions  Ophold  ved  Falklandsøerne  fandt  den  Sted  mel- 
lem den  20de  og  25de  April.  »Vi  bleve  ikke  Udet  for- 
bausede,  sige  Expeditionens  Naturforskere,  ved  paa  det 
samme  Sted,  hvor  vi  igaar  havde  seet  dem  i  Tusindvis 
kun  at  træffe  paa  en  eneste  Krøbling.«  Der  forestaaer 
dem  nu  atter  et  halvt  Aars  frie  Liv  i  deres  Element  mel- 

lem  stormoprørte  Bølger  og  bragende  Isstykker;  og  de 
skulle  være  temmelig  magre,  naar  de  næste  Foraar  atter 
samle  sig  i  Flokke  og ,  drevne  af  deres  Instinkt  og  Yngle- 
drift,  i  lige  Linie  styre  løs  igjen  paa  den  golde  Klippeø 
eller  Sandbanke,  hvor  de  og  deres  Fædre  have  ruget  i 
Aartusinder. 

Alle  Beretninger  skildre  med  meget  stærke  Udtryk 
den  Mængde  af  Pengviner,  som  i  Rugetiden  er  forsamlet 
paa  disse  Øer  og  Skjær.  De  vil  erindre  Ross's  og  Ben- 
nets Skildringer  af  Pengvinkolonierne  paa  Pos  session-Is- 
land og  Macquarie- Øen;  jeg  skal  dertil  føie  et  Par 
Beretninger  af  franske  Reisende.  Paa  Grozets  Øer 
under  47°  sydl.  Br. ,  der  ere  dækkede  med  Snee  de  9 
Måaneder  af  Aaret,  traf  Obeuf  3  forskjellige  Arter,  hvor- 
iblandt Kongepengvinen  og  den  springende  Pengvin,  som 
dog  ikke  levede  mellem  hinanden,  men  holdt  sig  hver 
Art  for  sig.  Deres  Antal  anslaaer  han  til  flere  Millioner. 
Paa  Malediverne  fandt  Pyrard  de  Laval  dem  fordum 
(1619)  i  saadan  Mængde,  at  man  ikke  kunde  sætte  sin 
Fod  nogetsteds  uden  at  træde  paa  dem  selv*  eller  paa 
deres  Æg  eller  Unger.  Paa  Pengvin  -  Øen  ved  Port 
D  e  s  i  r  é  traf  man  dem  ogsaa  saa  talrige ,  at 
man  kunde  tage  300  i  et  Kvarteer  og  ligesaa  gjerne 
kunde  have  taget  3000,  siges  der,  hvis  Båaden  havde 
kunnet  rumme  dem.  Engang  samlede  man  100,000  Æg, 
»og  der  var  endda  nok  til  at  proviantere  en  heel  Flaade 
med.«  Man  efterstræbte  især  Æggene,  da  de  afgive  en 
meget  god  og  behagelig  Føde  og  kunne  holde  sig  i  flere 
(4)  Måaneder;  paa Pengvinerne  selv  er  der  kun  lidt  Kjød, 
naar  Huden  og  Fedtet  er  flaaet  af,  og  det  er  desuden 
sort  og  smager  ikke  godt.  I  Nødsfald  kan  det  imidlertid 
bruges,  og  man  undlod  ikke  at  salte   adskillige  Tønder  af 

dem.  Mangen  en  Expedition  til  hine  fjerne  Have  var  ba- 
seret paa  Pengvinfangsten ,  og  vilde  uden  den  være  om- 
kommet ynkeligt  af  Sult.  Saaledes  fortærede  C  o  ok  s 
Mandskab  over  500  Luffegæs  paa  Nyaarsøen  ved  Staten- 
land ,  og  da  Freycinets  Expedition  var  strandet  ved 
Falklandsøerne  og  maatte  opholde  sig  der  længe,  var  det 
en  overraaade  heldig  Omstændighed,  at  der  tæt  derved 
fandtes  en  Pengvinø  beboet  af  over  titusinde  Individer. 
Det  var  især  paa  de  Pengvinlokaliteter  i  Nærheden  af  det 
gode  Haabs  Forbjerg  og  Cap  Horn,  som  saa  at  sige  laae 
Uge  paa  de  Søfarendes  alfare  Vei,  at  det  gik  ud  over 
Luffegæssene,  hver  Gang  et  Skib  kom  der  forbi  i  Foraaret 
eller  Forsommeren,  og  paa  disse  Steder  maa  naturligvis 
en  hensynsløs  Forfølgelse  af  selve  Fuglene  og  deres  Æg 
og  Unger,  netop  i  Rugetiden  og  paa  Rugepladsen,  hvor 
de  vare  samlede  paa  eet  Sted,  have  formindsket  Indivi- 
dernes Antal  og  indskrænket  Arternes  Omraade  betyde- 
hgt.  Men  der  er  dog  endnu  uhyre  Masser  tilbage  af 
dem,  og  der  er  ingen  Grund  til  at  frygte  for,  at  de  skulle 
komme  til  at  dele  Skjæbne  med  deres  nordiske  Frænde, 
skjøndt  de,  hvis  deres  Rugepladser  havde  ligget  i  Nær- 
heden af  stærkt  bebyggede  eller  besøgte  Steder,  vilde 
have  været  ligesaa  værgeløse  mod  Menneskets  Misbrug  af 
sin  Vælde  som  Geirfuglen.  Det  er  ogsaa  meget  sand- 
synligt, at  de  Arter  af  Luffegæs,  der  engang  rugede  paa 
Malediverne*),  Ascension  og  Anaboa,  vare  Arter, 
som  nu  ikke  mere  existere. 


*)  De  paa  Malediverne  og  Anaboa  beskrives  som  ikke  større 
end  „Duer",  og  hvis  dermed  menes  virkelige  Duer  og  ikke  en 
eller  anden  Søfugleform,  paa  hvilken  de  Søfarende  have  overført 
Udtrykket  —  saaledes  bruges   Udtrykket  „Grønlandsdue"    om   en 

Inden  jeg  forlader  denne  Fuglegruppes  Naturhistorie, 
kan  jeg  ikke  undlade  at  omtale ,  at  disse  aarlige  Sammen- 
komster i  saa  uhyre  Skarer  paa  bestemte  Steder  i  Løbet 
af  Aartusinder  i  Forbindelse  med  disse  Fugles  Graadighed 
har  givet  Anledning  til  Dannelsen  af  mægtige  Guanolag, 
som  f.  Ex.  paa  Possession-Island  under  71°  sydl.  Br. 
og  paa  Øen  Itschabo  ved  det  sydvesthge  Afrikas  Kyst, 
hvor  Tykkelsen  af  det  af  Pengviner  dannede  Guanolag 
angives  til  10  Alen.  De  fleste  af  de  Guanolag,  der  hid- 
røre fra  Pengviner,  ligge  imidlertid  saa  nær  ved  Sydpolens 
Ismasser,  at  de  aldrig  ville  faae  praktisk  Vigtighed,  og 
de  berømte  Guanolag,  der  indbringe  Perus  Regering 
mere  end  dets  Guldminer,  tilskrives  i  Regelen  ganske 
andre  Arter  af  Svømmefugle,  uagtet  Luffegæssene  dog 
ogsaa  have  bidragt  til  deres  Dannelse. 

Foruden  Geirfuglen  og  Pengvinerne  veed  jeg  endnu 
kun  at  anføre  en  Svømmefugl,  der  ikke  kan  flyve,  nemlig 
en  stor  tykhovedet  Andeform  (Anas  brachyptera 
eller  Micropterus  dnereus)  ^  der  findes  ved  Falklands- 
øerne og  ved  de  sydligste  Dele  af  Syd  -  Amerika.  De 
ældre  Søfarende  kaldte  den  »Vædeløbshesten« ,  de  nyere 
») Damperen«,  fordi  den  farer  larmende  hen  ad  Vandet, 
baskende,  deels  skiftevis  med  de  korte  Vinger  og  deels  med 
Fødderne,  efterladende  et  bredt  Spor  ligesom  et  Damp- 
skib. Det  er  blot  en  stor  Dykand  med  altfor  korte  Vinger 
til  at  flyve,  uden  at  der  dertil  knytter  sig  andre  særegne 
Bygnings-  eller  Livsforhold;  den  træffes  parvis  eller  i 
Flokke  paa  40 — 50  Individer  paa  Klipperne  eller  dykkende 
efter    Skaldyr   mellem    Kæmpetangen    ved    de    klippefulde 


Art  af  Alkefamilien,  Søkongen  (Merguhs  Alle)  —  synes  dette  at 
tyde  paa  en  endnu  mindre  Pengvinart  end  Eudyptyla  undina. 

Kyster;  dens  tætte  Fjerdragt,  som  modstaaer  Skud ,  sætter 
den  i  Stand  til  at  beskytte  sine  Unger  og  bringe  dem  i 
Sikkerhed  til  et  andet  Sted,  naar  Fare  truer  dem.  Det 
fortælles,  at  man  i  Chile  spinder  og  væver  Tæpper  af 
dens  lange  dunede  Fjer  *). 


(De  ældre  Efterretninger  om  Luffegæssene  ere  sam- 
lede af  Buffon;  senere  Bidrag  skyldes  Quo.y  og  Gai- 
mard  (Freycinets  Reise),  Lesson  (Duperreys  Reise), 
Ross,  Darwin,  Bennett,  Gould  og  Obeuf.) 


*)  Maaskee  kunde  heraf  sluttes  —  hvad  dog  hidtil  synes  at  være  overseet, 
—  at  det  er  denne  Fugl,  som  Molina  opførte  som  en  Pengvin 
under  Navn  af  Z^iowerfea  chiloensis,  og  som  derfor  endnu  i  de  nyere 
ornithologiske  Systemer  (f.  Ex.  hos  Bonaparte)  opføres  blandt 
Pengvinerne,  om  end  med  Tilføielse  af  et  Spørgsmaaistegn,  der 
antyder,  at  de  nyere  Forfattere  ikke  have  gjenkjendt  den  af 
Molina  beskrevne  Fugl. 


Planteyandringer. 


Af  E.  Rostrup. 


liet  Plantedække,  som  næsten  overalt  beklæder  den  faste 
Jordoverflade ,  har  ikke  altid  været  af  samme  Beskaffenhed 
og  Udseende,  som  nutildags;  det  har  i  Tidernes  Løb 
været  underkastet  betydelige  Forandringer,  som  vi  kunne 
forfølge  tilbage,  saalænge  overhovedet  den  organiske  Natur 
har  været  udviklet  paa  vor  Klode,  Forandringer  af  en 
langt  mere  gjennemgribende  Natur  end  dem.  Vegetationen 
lider  ved  Aarstidernes  Vexel  eller  ved  Individernes  Død; 
thi  disse  ere  kun  temporære,  hine  vedvarende,  idet  de 
bestode  i,  at  de  tidligere  existerende  Arter  uddøde  og 
efterhaanden  erstattedes  af  nye  Former.  At  alle  Plante- 
arter ikke  kunne  være  skabte  paa  engang,  synes  allerede 
at  fremgaae  deraf,  at  mange  Planter  ere  knyttede  saa 
nøie  til  andre  Planters  Tilværelse,  at  disse  nødvendigviis 
maatte  gaae  forud  for  hine;  saaledes  kunne  Snylteplanter 
først  optræde  efter  de  Planter,  hvorpaa  de  voxe,  Skygge- 
planter først  efter  de  Skove ,  i  hvis  Ly  de  voxe ,  Tørv- 
planter efter  de  Mosser,   som  have  beredet  dem  en  pas- 


34 

sende  Jordbund.  Men  vi  behøve  ikke  at  anvende  disse 
theoretiske  Grunde  til  Bevis  for,  at  alle  Plantearter 
ikke  ere  opstaaede  paa  engang ,  vi  have  tilstrække- 
lige Kjendsgjerninger  i  de  talrige  Levninger  af  For- 
verdenens Flora,  der  tydeligt  nok  vise  os  de  store  For- 
andringer, der  ere  foregaaede  med  Vegetationen  under 
Jordklodens  Udvikling.  De  lære  os,  hvorledes  Plante- 
verdenen gradevis  har  udviklet  sig  fra  de  lavest  staaende 
til  mere  og  mere  fuldkomne  Former,  indtil  den  endelig  i 
den  nuværende  Jordperiode  har  naaet  den  høieste  Ud- 
vikling, vi  endnu  kjende;  de  lære  os,  at  mangfo|<3ige  Ar- 
ter, ja  hele  Familier,  eftorhaanden  uddøde  og  gave  Plads 
for  nye,  og  tillige  at  Vegetationen  efterhaanden  hævede 
sig  fra  en  stor  Eensformighed  til  en  større  og  større 
Mangfoldighed.  Vi  ville  imidlertid  ikke  her  gaae  nærmere 
end  paa  de  Forandringer,  som  Vegetationen  har  lidt  under 
Jordklodens  Udvikling,  men  kun  holde  os  til  dem,  som 
ere  foregaaede  i  den  allernyeste  Tid,  eller  som  endnu 
foregaae,  og  vi  ville  faae  at  see,  at  medens  det  forhen 
væsenligst  var  nye  Formers  Optræden,  der  forandrede 
Vegetationens  Udseende,  saa  er  det  nu  fornemmelig  allerede 
existerende  Planters  Vandringer  fra  Sted  til  andet,  der 
spille  en  Rolle  i  saa  Henseende.  Man  har  nemlig  ikke  i 
den  historiske  Tid  iagttaget,  at  der  er  fremkommet  nye 
Planteformer  nogetsteds  paa  Jordens  Overflade,  og  om 
man  end  ofte  finder  Planter  i  Lande,  hvor  de  ikke  forhen 
have  existeret,  saa  vil  man  dog  altid  erfare,  at  de  samme 
Planter  findes  andre  Steder,  hvor  man  altsaa  maa  søge 
Oprindelsen  til  dem;  thi  deri  ere  Naturforskerne  nu  saa 
temmelig  enige,  at  organiske  Væsener  ikke  kunne  op- 
staae  af  sig  selv   ved  en   saakaldt  »generatio  spontanea« , 

men  at  de  derimod  altid  maae  liidrøre  fra  Planter  eller 
Dyr  af  samme  Art.  Af  disse  Grunde  ville  vi  ogsaa  finde, 
at  alle  nydannede  Lande  savne  en  eiendommelig  Flora, 
idet  den  kun  er  en  Afspeiling  af  de  nærmeste  Om- 
givelsers ,  f.  Ex.  de  udstrakte  Alluvialdannelser  i  Nildalen  og 
Holland,  og  at  de  tillige,  navnlig  naar  de  ligge  isolerede, 
ere  meget  fattige  paa Plantearter,  hvilket  især  bliver  tyde- 
ligt ved  de  nye  Koraløer  og  vulkanskeøer;  saaledes  fandt 
Darwin  paa  Keeling-  eller  Kokosøerne  i  det  indiske  Hav, 
over  100  Mile  fra  det  nærmeste  Land,  ikkun  20  Plante- 
arter, foruden  en  Mos,  en  Lavart  og  en  Svamp;  en 
Mængde  Frø-  og  Træstammer  fra  Ostindien  og  NyhoUand 
skylles  op  paa  Kysten,  og  alle  de  fundne  Planter  hidrørte 
ogsaa  fra  disse  Lande.  Denne  Fattigdom  paa  Plantearter 
i  et  tropisk  Klima  bliver  paafaldende ,  selv  om  man 
sammenligner  den  med  Vegetationen  paa  smaa  Arealer  i 
vort  koldere  Klima;  saaledes  har  jeg  paa  et  Areal  af  176 
Tdr.  Land  paa  Lolland  optegnet  460  phanerogarae  Planter. 
Vi  maae  paa  dette  Sted  endnu  erindre  om,  at  der 
gives  en  anden  naturlig  Maade,  hvorpaa  nye  Plantearter 
endnu  successivt  kunde  dannes ,  idet  man  kunde  antage , 
at  de  gamle  Arter  udsondrede  Afarter  eller  kløvedes  i  flere 
Former,  som  hver  især  hævedes  til  en  virkelig  Art,  en 
Anskuelse,  som  forsvares  af  flere  Naturforskere,  og  som 
ogsaa  Linnée  synes  at  have  havt,  idet  han  i  et  af  sine 
berømte  Værker  udtaler  den  Anskuelse,  at  der  i  Be- 
gyndelsen kun  skabtes  en  Art  af  hver  Slægt,  altsaa Typer, 
hvoraf  de  øvrige  udviklede'  sig;  men  selv  om  en  saadan 
gradevis  Udvikling  af  Planteformerne  finder  Sted,  fore- 
gaaer  den  sikkerlig  altfor  langsomt  til  at  udøve  nogen 
kjendelig  Indflydelse  paa  Vegetationens  Udseende  i  Nu- 
s' 

tiden,  ligesaalidt  som  den  kan  have  frembragt  Synderlige 
Forandringer  i  den  historiske  Tid,  og  vi  vende  derfor  til- 
bage til  vor  første  Paastand,  at  de  Forandringer,  som  i 
Nutiden  foregaae  med  et  Lands  Vegetation,  hovedsagelig 
kunne  henføres  til  Plantevandringer,  i  dette  Ords  vidt- 
løftigste Betydning.  Hvorvidt  Plantevandringer  ogsaa  i  For- 
tiden have  fundet  Sted,  derfor  mangle  de  nødvendige 
Beviser,  skjøndt  det  er  i  høi  Grad  sandsynligt,  og  navnlig 
maatte  storartede  Vandringer  til  alle  Tider  have  fundet 
Sted ,  hvis  de  Naturforskere  have  Ret ,  der  antage ,  at  en- 
hver Planteart  oprindelig  kun  har  havt  eet  Udgangspunkt, 
hvorfra  den  da  skulde  have  udbredt  sig  til  alle  Sider, 
hvorimod  Vandringerne  ville  indskrænkes,  hvis  man  vilde 
antage  den  samme  Art  skabt  paa  flere  forskjellige  Steder, 
en  Mening,  som  især  havde  en  ivrig  Forsvarer  i  Schouw*), 
og  som  navnlig  støttes  ved  den  Kjendsgjerning,  at  mange 
Planter  ere  fælles  for  vidt  fra  hinanden  liggende  Bjerge, 
f.  Ex.  Alperne,  Pyrenæerne,  de  skandinaviske  og  skotske 
Bjerge,  uden  at  de  findes  i  de  mellemliggende  Lande, 
endvidere  at  de  sydlige  Polarlande  have  endel  Planter  (der 
angives  omtrent  50)  tilfælles  med  de  nordlige  Polarlande, 
at  der  forekommer  mange  europæiske  Planter  i  Nyholland 
og  Nyseland  (60  europæiske  Arter),  som  mangle  i  de  mellem- 
liggende tropiske  Egne,  og  at  endelig  mange,  navnlig 
blomsterløse  Planter,  ere  udbredte  over  hele  Jorden;  dog 
kunne  maaskee  alle  disse  Vanskeligheder  overvindes  ved 
de  mangfoldige  Maader,  hvorpaa  Planterne  ere  istand  til 
at  udbrede  sig,  selv  over  store  Strækninger.  Medens 
saaledes  dette  Spørgsmaal  endnu  er  uafgjort ,  er  det  der- 


')   Skandinaviske  Naturforskeres  5te  Møde  Side  119  o.  s. 

imod  utvivlsomt,  at  alle  Jordens  Plantearter  ikke  kunne 
være  skabte  i  en  og  samme  Egn,  da  de  nulevende  Plan- 
ters høist  ulige  geographiske  Fordeling  taler  tilstrækkelig 
herimod;  det  er  derfor  i  den  nyere  Tid  blevet  en  vigtig 
Opgave  for  Plantegeographien  at  bestemme  de  saakaldte 
Plantecentra,  hvorfra  Planterne  formenes  at  have  udbredt 
sig  til  alle  Sider,  og  det  er  i  dette  Øiemed  af  største  In- 
teresse at  kj ende  de  forskjellige  Midler,  hvorved  Planternes 
Vandring  befordres. 

Arealet  af  de  forskjellige  Planters  Udbredning  er 
høist  forskjelligt;  medens  nogle  PlantefamiHer  ere  ind- 
skrænkede til  en  enkelt  Verdensdel,  f.  Ex.  Kaktus- 
familien til  den  varmere  Del  af  Amerika,  findes  andre 
Familier  udbredte  over  hele  Verden.  Mange  Plante- 
arter findes  ikkun  paa  et  enkelt  Bjerg  eller  en  en- 
kelt 0;  mange  Lyngplanter  i  Caplandet  forekomme  kun  i 
en  eller  anden  Dal  af  Tafelbjerget;  det  største  af  alle  be- 
kjendte  Træer,  den  berømte  Kjæmpefyr  (Wellingtonia  gi- 
gantea),  findes  kun  i  henved  100  Exemplarer  i  en  eneste 
Lund  i  Californien*);  de  tropiske  parasitiske  Orchideer  ere 
ofte  indskrænkede  til  meget  smaa  Distrikter  og  fore- 
komme kun  i  faa  Individer;  til  samme  Familie  hører  og- 
saa  en  af  de  faa  Planter,  som  idetmindste  hidtil  kun 
ere  fundne  her  i  Danmark,  nemlig  Corallorhiza  ericeto- 
rum, der  findes  paa  en  Plet  af  nogle  Qvadratfavnes  Stør- 
relse paa  en  Hede  ved  Kjøgebugt.  I  denne  Henseende 
ere  navnlig  Galopagosøerne  mærkværdige,  hvor  af  265 
Plantearter  de    121    ere    fuldkommen    eiendommelige    for 


*)  Efter  nyere  Beretninger  skal  den  dog  Tære  funden  et  Sted  til. 

disse  Øer*);  ogsaa  Ceilon,  Sundaøerne,  Madagascar , 
Mauritius  og  Bourbon  ere  rige  paa  eiendommelige  Arter. 
I  det  Hele  ere  Planter  med  en  ringe  Udbredning  hyppi- 
gere i  de  sydlige  end  i  nordlige  Egne;  saaledes  er  Is- 
lands Flora  fuldkommen  skandinavisk**),  Færøerne,  ja  selv 
England^  har  ikkun  Planter,  der  ogsaa  findes  paa  Conti- 
nentet.  Hvad  Planter  med  stor  Udbredelse  angaaer,  da 
staae  i  denne  Henseende  de  blomsterløse  Planter  øverst, 
dernæst  Vandplanter,  Ukruds-  og  Ruderatplanter;  Decan- 
doUe  opregner  117  Planter,  som  ere  udbredte  over  mindst 
^  af  den  faste  Jordoverflade;  kun  18  ere  udbredte  over 
den  halve  Jord;  af  de  117  Arter  ere  48  Vandplanter,  30 
Ukrudsplanter  og  Ruderatplanter,  derimod  ingen  Bjerg- 
eller Skovplanter,  Træer  eller  Buske.  Planter  med  stort 
Spillerum  for  Blomstringstiden,  synes  at  have  den  største 
Udbredelse  fra  Syd  til  Nord;  saaledes  findes  Hyrdetasken, 
der  blomstrer  hele  Aaret  hos  os,  gjennem  hele  Europa, 
Indien,  Japan,  Gaplandet  og  Nordamerika;  paa  lignende 
Maade  forholder  det  sig  med  Fuglegræs  og  mange  andre  ***); 
af  16t)  Planter  som  jeg  i  Decbr.  1857  og  af  lOff)  Planter 


*)  Efter  I.  D.  Hooker;  senere  (1852)  har  den  svenske  Botaniker  N. 
I.  Andersson  besøgt  disse  Øer,  og  angivet  Antallet  af  de  derfra 
kjendte  Planter  til  394. 

*')  Ch.  Martins  i  „Voyage  en   Scandinavie"  omtaler  3   Planter  i  Is- 
land af  amerikansk  Oprindelse;    dog    kunne  de  jo   mulig  endnu 
findes  i  Norge. 
"*)  Hoffmann  ,,Pflanzenverbreitung  etc."  Darmstadt  1853,  S.  8. 

t)  Stellaria  media,  Brassica  campestris,  Lamium  album  og  pur- 
pureum,  Anchusa  arvensis,  Taraxacum  officinale,  Sonchus  asper, 
Senecio  vulgaris.  Bellis  perennis,  Matricaria  inodora,  Centaurea 
cyanus,  Poa  annua,  Phleum  pratense,  Lolium  perenne ,  Agropy- 
rum  repens,  Avena  fatua. 
ti)  Stellaria  media,  Brassica  campestris,  Lamium  album,  purpureum 
og  ampiexicaule,  Senecio  vulgaris,  Bellis  perennis,  Matricaria  ino- 
dora, Urtica  urens,  Poa  annua. 


39 

som  jeg  i  Januar  1858  endnu  fandt  blomstende  paa  fri 
Mark  udenfor  Kjøbenhavn,  havde  de  fleste  en  stor  Ud- 
bredningskreds. 

Planterne  formere  sig  dels  ved  Frø,  dels  ved  Knop- 
per, der  under  gunstige  Betingelser  næsten  kunne  frem- 
komme paa  enhver  Del  af  Planten;  nogle  formere  sig 
udelukkende  paa  første  Maade,  andre  paa  begge  Maader, 
atter  andre  fortrinsvis  paa  sidste  Maade,  idetmindste  i 
visse  Tidsrum  eller  i  Lande,  hvor  Frøene  ikke  kunne 
komme  til  Modenhed.  Mange  Planter  med  fleeraarig, 
horizontal  Rodstok  voxe  aarlig  et  kortere  eller  længere 
Stykke  hen  under  Jorden,  og  fra  den  yderste  Ende  sen- 
des da  hvert  Foraar  en  Stængel  iveiret  med  Blade  og 
Blomster,  som  altsaa  stadig  skifte  Plads,  og  efter  en 
Række  Aars  Forløb  kan  Planten  være  vandret  et  godt 
Stykke  frem;  men  den  tilbagelagte  Vei  kan  dog  kun  maa- 
les  ved  Hanefjed,  og  kan  ikke  bevirke  nogen  egentlig 
Plantevandring,  som  kun  finder  Sted  derved,  at  de  oven- 
nævnte løsrevne  Dele  af  Planten  blive  førte  længere  bort. 
De  Midler,  som  befordre  denne  Vandring,  ere  mang- 
foldige; saaledes  Havets  Strømninger,  som  føre  Frugterne 
fra  den  ene  Kyst  til  den  anden;  Floderne,  som  føre  Frøene 
fra  Bjergene  til  dybere  liggende  Egne;  Vinden,  som  især 
bidrager  til  at  udbrede  saadanne  Planter,  hvis  Frø  eller 
Frugter  ere  forsynede  med  Vinger  eller  med  haar-  og 
fjeragtig  Beklædning;  planteædende  Dyr,  navnlig  Fugle, 
ved  hvis  Vandringer  de  ufordøiede  Frø  ofte  kunne  føres 
langt  omkring;  endelig  Mennesket,  som  i  høieste  Grad, 
bevidst  og  ubevidst,  paa  mange  Maader  bevirker  For- 
andringer i  et  Lands  Flora, 

\i  ville  nu  nærmere  gjennemgaae  disse  forskjellige 
Vandringsmaader.    S  ør  eis  en  kunne  kun  de  Planter  laale, 


«0 

hvis  Frø  i  længere  Tid  kunne  modstaae  Saltvandets  Ind- 
virkning. Vi  hørte  før,  at  Galopagosøerne  besad  144  ikke 
hjemmehørende,  men  med  det  tropiske  Amerika  fælles 
Planter,  og  i  Virkeligheden  fandt  Hooker,  ledet  af  denne 
Omstændighed,  en  Havstrømning  fra  Panama  til  disse 
Øer,  med  hvilken  Frøene  sikkert  vare  førte,  og  de  ind- 
vandrede Planter  tilhørte  netop  Familier  (navnlig  Bælle- 
planter  og  Natskygger),  om  hvilke  Undersøgelserne  have  vist, 
at  de  bedst  modstaae  Saltvandets  Indvirkning.  Det  er  be- 
kjendt,  at  Kokosnødder  og  Frugter  af  Pandanus  drive 
omkring  i  Sydhavet  i  store  Strækninger  fra  den  ene  0  til 
den  anden,  og  derved  ere  istand  til  at  udbrede  sig;  i  det 
indiske  Hav  svømme  de  største  bekjendte  Frugter,  de 
indtil  20  Pd.  tunge  »malediviske  Nødder«  (af  en  Palme, 
Lodoicea  Sechellarum),  fra  Sechellerne  ved  Afrikas  Østkyst 
til  Ostindien,  men  i  Modsætning  til  Kokospalmen  for- 
planter den  sig  ikke  til  disse  Steder,  da  den  ikke  har 
dennes  Evne  til  at  spire  i  Saltvand.  Golfstrømmen  fører 
hyppig  Frø,  f.  Ex.  af  Mimosa  scanderis,  Guilandina  Bon- 
due,  Dolichos  urens  (lutter  Bælleplanter) ,  fra  den  mexi- 
kanske  Havbugt  til  de  irske,  skotske  og  norske  Kyster, 
ja  selv  til  det  hvide  Hav;  de  kunne  endnu  spire,  men 
ligge  snart  under  for  Klimaets  Barskhed.  Spiranthes 
cernua*),  en  nordamerikansk  Plante,  voxer  ogsaa  i  det 
sydøstlige  Irland,  og  Eriocaulon  septangulare ,  ligeledes  en 
nordamerikansk  Plante,  voxer  paa  Hebriderne  og  i  det 
vestlige  Irland,  paa  hvis  Kyster  dens  Frugter  endnu 
stedse  kastes  op.      Spanien,  Azorerne  og  det  vestlige  Ir- 


')  Efter  Lindley  er  den  irske  Plante  dog  en  fra  S.  cernua  forskjellig 
Art,  og  er  bleven  benævnt  S.  gemmipara,  som  saaledes  vilde 
blive  den  eneste,  for  de  brittiske  Øer  eiendommelige  Plante. 

land  have  adskillige  Planter  tilfælles,  hvilket  man  vel  nær- 
mest kan  forklare  sig  ved  en  Vandring  med  Havstrømme, 
medens  Forbes  i  sine  Undersøgelser  om  Oprindelsen  af  Eng- 
lands Flora  heraf  tog  Anledning  til  at  antage  et  forhenværende 
sammenhængende  Fastland,  som  skulde  have  strakt  sig 
fra  Irland  over  den  spanske  Sø,  ja  selv  til  Azorerne, 
medens  derimod  Schouw  antog  disse  Planter  for  oprinde- 
lig dannede  paa  ethvert  af  de  anførte  Steder.  Mange 
flere  Exempler  kunne  anføres  paa  Planternes  Udbredelse 
ved  Hjælp  af  Havet;  det  er  her  tilstrækkeligt  endnu  at 
bemærke ,  at  Kystplanterne  sædvanligvis  have  en  stor  Ud- 
bredelse.—  Karl  Muller*)  har  antydet  en  anden  Maade, 
hvorpaa  Planter  kunne  være  førte  i  større  Strækninger, 
nemlig  med  Rullesten  i  den  saakaldte  Glacialperiode,  en 
Tid,  hvori  mange  Geologer  antage,  at  svømmende  lis- 
masser  have  ført  løsrevne  Klippeblokke  fra  de  skandina- 
viske Bjerge  til  Danmark  og  den  nordtydske  Slette;  her 
findes  nemlig  endeel  Planter,  navnlig  Mosser,  som  ellers 
ikke  tilhøre  Slettelandet,  ja  endog  mangle  i  det  øvrige 
Tydskland,  men  ere  ægte  skandinaviske  Planter,  saa  at 
det  synes,  at  den  nordtydske  Slette  er  bleven  coloniseret 
ikke  alene  fra  Harzen,  men  ogsaa  fra  Skandinavien;  lige- 
ledes findes  i  Danmark  adskillige  Mosser  (navnlig  Grim- 
miaceae),  som  alene  voxe  paa  store  Rullesten,  og  som 
synes  at  have  en  skandinavisk  Oprindelse.  Danmark  har 
sandsynligvis  erholdt  sin  Vegetation  ved  Indvandring  dels 
fra  Tydskland,  dels  fra  Skandinavien,  og  fra  sidstnævnte 
Sted  maae  idetmindste  de  Arter  hidrøre,  som  her  i  Landet 


*)  Botanische  Zeitung  1849,  S.  252. 

have   deres   Sydgrændse,    hvis  Antal  for   de   fuldkomnere 
Planters  Vedkommende  rigtignok  kun  er  ringe*). 

Floderne  spille  maaskee  en  endnu  større  Rolle  ved 
Planternes  Vandringer  end  Havet.  Ikke  alene  Frugter  og 
Frø,  men  ogsaa«  afrevne  Grene  og  hele  Planter  føres  i 
store  Strækninger  med  Strømmen.  Bjergplanter  føres 
stadig  dybere  ned  i  Slettelandet  langs  med  Floderne ;  ved 
Elbens  nedre  Løb  findes  en  Mængde  Planter ,  som  ere  førte 
med  Strømmen  fra  den  øvre  Del;  fra  Cordillererne  er  der 
paa  denne  Maade  ført  Planter  til  Øerne  ved  Orinocoflodens 
Munding.  Natlys  (Oenothera  biennis),,  som  oprindelig 
stammer  fra  Virginien,  begyndte  i  det  17de  Aarhundrede 
at  udbrede  sig  fra  botaniske  Haver,  og  allerede  Linnée 
kaldte  den  almindelig  i  Europa,  hvor  den  nu  navnlig  er 
udbredt  langs  med  de  sandige  Flodbredder  eller  ved  Strand- 
bredden, saaledes  som  hos  os.  En  Balsamin  (Impatiens 
fulva),  hvis  oprindehge  Hjem  ogsaa  er  Nordamerika,  fin- 
des nu  almindelig  omkring  London  langs  Floder  og  Bække, 
og  dens  Landsmand,  Abeblomsten  (Mimulus  luteus),  som 
længe  har  været  almindelig  i  England,  er  nu  fremkommet 
i  stor  Mængde  ved  Viborg  Sø**|.       En  Plante,    der  i  de 


')  Henved  en  Snees  danske  Planter  have  deres  Sydgrændse  hos  os, 
eller  findes  ialtfald  ikke  i  de  nærmest  tilgrændsende  Lande  mod 
Syd,  hvorimod  flere  af  dem  atter  optræde  i  de  sydeuropæiske 
Bjergegne.  Af  disse  haves  følgende  fælles  med  Skandinavien: 
(Epilobium  pnrpureum),  Silene  maritima,  Draba  incana,  Haloscias 
scotieum,  Melampyrum  silvaticum,  Stenhammeria  maritima,  (Hie- 
racium  integrifolium),  Statice  rariflora,  Polygonum  viviparum,  lun- 
cus  pygmæiis,  Carex  incurva,  (Calamagrostis  Langsdorfli),  (Poa 
costata  (?l;  fælles  med  England:  Medicago  ornithopodioides  og 
Carduus  tenuiflorus;  hidtil  kun  funden  i  Danmark:  (Rubus  Arrhenii) 
(Rumex  Helolopathum)  og  (Gorallorhiza  ericetorum).  De  Arter,  hvis 
Navne  ere   satte  i  Parenthes,   have   en  omtvistet  Artsberettigelse. 

'*)  Morville  i  Langes  Haandbog  i  den  danske  Flora.  1858.  S.  416. 

senere  Aar  i.  England  næsten  er  bleven  til  en  Lande- 
plage, og  om  hvilken  engelske  Botanikere  have  skrevet 
en  heel  Litteratur,  er  Anacharis  Alsinastrum,  der  ligeledes 
stammer  fra  Nordamerika,  hvor  den  imidlertid  er  meget 
uskyldig;  det  er  en  Vandplante*),  som  først  iagttoges 
1841  ved  Berwick  i  Skotland,  senere  paa  mange  Steder  i 
England  i  Floder,  Kanaler  og  Damme;  da  Planten  er 
tvebo,  og  kun  Hunplanten  forekommer  i  England,  kan 
Formeringen  kun  foregaae  ved  løsrevne  Knopper,  der 
imidlertid  skeer  saa  hurtigt,  at  dens  massevise  Forekomst 
i  Floder  og  Kanaler  forhøiede  Vandstanden,  standsede 
Skibsfarten  og  stoppede  Sluserne**). 

Luftstrømninger  bidrage,  ligesaavel  som  Vandstrøm- 
ninger, betydeligt  til  Planternes  Vandringer.  Vindens  Evne 
til  at  bortføre  lette  Gjenstande  i  store  Strækninger  er  be- 
kjendt  nok.  Ved  Heklas  Udbrud  1845  faldt  Aske  paa 
Skibe  i  140  Miles  Afstand  fra  Island.  Den  saakaldte 
Svovlregn  hidrører  fra  Blomsterstøv,  som  føres  vidt  og 
bredt  omkring  med  Vinden;  saaledes  fortæller  Lyngby***), 
at  der  faldt  Blomsterstøv  af  Fyrren  ved  den  skaanske  og 
sjællandske  Kyst,  sandsynligvis  ført  dertil  med  Vinden  fra 
Mecklenborg  elier  Pommern.  Lønboplanternes  Sporer  ere 
ligesaa  lette  som  Blomsterstøvet,  og  kunne  derfor  let 
føres  omkring  med  Vinden;  vi  finde  ogsaa  hyppig  Mosser, 
Lavarter  og  Bregner  paa  Tage,  Mure  og  utilgjængelige 
Klippetoppe.      Paa  samme   Maade   udbredes  let  saadanne 


*)  Af  samme  Familie  som  vor  indenlandske,  svømmende  Krebsklo, 
Stratiotes  aloides,  der  ofte  som  eneherskende  Plante  kan  opfylde 
hele  Søer  hos  os. 

*')  En    vidtløftig   Afhandling   om  denne  Plante    af  Caspary  findes  i 

Pringsheims  Jahrbiicher  fur  Wissenschaftl.  Botanik,  1858. 
'"'*)  Tentamen  Hydropliytologiæ  Daniæ,  p.  212. 

kanter,  hvis  Frø  eller  Frugter  ere  forsynede  med  Vinger, 
som  Ælm,  Birk,  Ask,  Ahorn,  Naaletræer  etc,  eller  med 
Fnok  og  Frøiild,  som  de  Kurvblomstrede  og  Pilene.  Det 
er  en  ubestridelig  Kjendsgjerning,  at  overalt  hvor  de 
nødvendige  Betingelser  ere  tilstede  for  at  Planter  kunne 
trives,  der  fremkomme  ogsaa  Planter;  naar  derfor  paa  en 
eller  anden  Maade  en  Landstrækning  bliver  blottet,  f.  Ex. 
naar  en  Indsø  bliver  udtørret  eller  en  Vig  af  Havet  ind- 
dæmmet, en  Skov  eller  By  bliver  afbrændt,  da  fremkommer 
paa  disse  Steder  ofte  forbavsende  hurtigt  en  frodig  Vege- 
tation, og  man  vil  da  i-  Reglen  finde,  at  de  Planter,  hvis 
Frø  ere  lettest  bevægelige  og  hurtigst  ere  istand  til  at 
spire,  først  ville  colonisere  det  indvundne  Areal.  Efter 
Kjøbenhavns  Bombardement  1807  fremkom  paa  Tomterne 
i  stor  Mængde  en  med  Fnok  forsynet  Kurvblomst  (Senecio 
viscosus),  der  ellers  er  temmelig  sjelden,  og  som  nu  kun 
findes  faa  Steder,  f.  Ex.  ved  Marmorkirkens  Ruiner.  Paa 
lignende  Maade  fremkom  i  uhyre  Mængde  Sisymbrun  Irio 
i  London  8  Maaneder  efter  den  store  Ildebrand  1616  og 
Jordbærspinat  (BHtum  capitatum)  efter  en  Ildebrand  i  Kongs- 
berg. Efter  Skoves  Afbrænding  fremkommer  megt  hyppigt 
den  med  Frøuld  forsynede  Gederams  (Ghamænerium  an- 
gustifolium).  Hofi"mann  Bang*)  har  givet  en  Beretning 
om  den  hurtige  og  massevise  Fremkomst  af  endeel  Planter 
efter  Inddæmningen  af  en  Vig  ved  Odensefjord,  og  kunde 
kun  forklare  sig  samme  ved  Antagelsen  af  en  generatio 
æquivoca ,  skjøndt  det  var  almindelige  og  overalt  fore- 
kommende Strandplanter.  Vanskeligere  bliver  det  at  for- 
klare, naar  de  saaledes  fremkomne  Planter  ere  sjeldne  og 


*)  Tidsskrift  for  Naturvidenskaberne  1822  og  1823. 

slet  ikke  fundne  i  Omegnen.  Saaledes  fandt  jeg  i 
Sommeren  1852  en  nylig  inddæmmet  Arm  af  Nakskov- 
fjord,  paa  en  Strækning  af  henved  50  Tdr.  Land,  tæt 
bevoxet  med  en  lille  Plante,  Scirpus  parvulus,  der  fandtes 
ganske  ublandet  og  gav  hele  Arealet  en  brungrøn  Farve; 
den  vinder  aarlig  meer  og  meer  Terrain,  efterhaanden 
som  Vandet  trækker  sig  tilbage,  men  fortrænges  atter 
langs  med  den  tidligere  Kyst  af  andre  Planter;  den  er  iøvrigt 
her  i  Landet  kun  fundet  i  Slesvig,  i  Tydskland  kun  et  Par 
Steder,  i  Sverrig  i  Vermland,  men  er  derimod  hyppigere 
i  Frankrig. 

Et  tydeligt  Exempel  paa  den  Rolle,  som  Vinden 
spiller  ved  Planternes  Udbredelse,  haves,  som  jeg  troer, 
i  den  mærkværdige  Vegetation,  der  i  de  senere  Aar  er 
fremkommet  i  den  saakaldte  Leersø,  en  halv  Miil  Nord  for 
Kjøbenhavn;  denne  Sø,  der  tilhører  Kjøbenhavns  Vand- 
væsen, begyndte  man  1852  at  lade  udtørre,  hvorved  over 
100  Tdr.  Land  blev  blottet  og  bedækkedes  overmaade 
hurtigt  af  et  frodigt  Plantedække,  der  senere  stadig  er 
bleven  forøget  og  nu  tæller  et  Par  hundrede  Plantearter, 
hvoraf  de  i  størst  Mængde  forekommende  netop  tilhøre 
saadanne  Familier,  hvis  Frø  ere  forsynede  med  Flyvered- 
skaber; en  Hovedmasse  af  Vegetationen  danner  saaledes 
Pilene,  hvoraf  der  findes  ikke  færre  end  20  Arter,  som 
for  en  stor  Deel  ikke  vides  at  voxe  før  i  en  lang  Afstand 
fra  Leersøen,  men  Pilene  have  ogsaa  i  høieste  Grad  let- 
bevægelige Frø;  de  øvrige  Træer,  som  forekomme  i  den 
udtørrede  Søbund,  nemlig  Popler,  Birke  og  Ælme,  have 
ligeledes  Flyveredskaber,  og  det  samme  er  Tilfældet  med 
de  andre  i  Masse  optrædende  Planter,  som  navnlig  tilhøre 
de  Kurvblomstrede,  Dueurt  og  Gederams.    I  den  udtørrede 

Deel  af  St.  Jørgenssø  ved  Kjøbenhavn  er  der  iaar  begyndt 
at  fremkomme  en  ganske  lignende  Vegetation,  hvoriblandt 
foruden  Pile,  Popler,  Ahorn  etc,  desuden  findes  en  lige- 
ledes med  Frøuld  forsynet  Busk,  som  ikke  har  hjemme 
her  i  Danmark,  nemlig  Myricaria  germanica;  den  findes 
baade  i  Skandinavien  og  i  Tydskland  ved  grusede  Flod- 
bredder og  dyrkes  undertiden  hos  os  i  Haver,  hvorfra 
dens  Frø  formodentlig  er  udkommet. 

Foruden  Strømninger  i  Havet  og  Luften  bidrage 
Dyrene,  navnlig  Fuglene,  ikke  sjeldent,  om  end  i  mindre 
Maalestok,  til  Planternes  Udbredelse,  og  i  mange  Tilfælde 
bliver  det  kun  ad  denne  Vei  muligt  at  forklare  sig 
visse  Planters  pludselige  Fremkomst.  Kramsfugle  udbrede 
paa  deres  Vandringer  Enebær  og  Mistelten.  Paa  gamle 
Taarne  og  Ruiner  findes  ofte  Rønnebærtræer,  Hyld  og  andre 
Planter  tilførte  paa  denne  Maade ;  Colosæum  i  Rom  skylder, 
efter  Sebastianis  Undersøgelser,  denne  Plantevandring 
en  Flora  af  2(31  Plantearter*);  paa  Marmorkirkens  Ruiner 
findes  ogsaa  talrige  tildeels  bærbærende  Planter;  i  Kronen 
af  gamle  Piletræer  findes  ofte  Stikkelsbær-  og  Ribsbuske, 
Nælder  og  Løvetand;  saaledes  bærer  en  Række  gamle 
Pile  ved  Frederiksberg  hver  sin  Ribsbusk  i  Toppen.  En 
Græsart,  Leersia  oryzoides,  som  i  Sydeuropa  er  Ukrud  i  Riis- 
marker,  er  sandsynligviis  ført  til  Mellemeuropa  (den  findes 
ved  Eideren  og  et  enkelt  Sted  i  Sverrig)  med  Vandfugle, 
ved  hvis  Fjer  de  med  Hager  forsynede  Frugter  let  kunne 
hænge  fast**).     Naar  der  graves  en  Mergelgrav,  selv  paa 


*)   Maaskee  ere  dog  en  Deel  af  disse  førte  derop  af  Vinden. 
'*)  Unger,  Geschichte  der  Pflanzenwelt.     Wien  1852,  Side  10. 

Toppen  af  en  Bakke,  varer  det  ikke  længe,  før  den  er 
fyldt  med  Vandplanter,  hvilket  vel  ogsaa  kan  tilskrives 
Vandfugle  eller  Vandinsekter.  Ogsaa  Pattedyr  kunne  være 
virksomme  i  denne  Retning;  en  Desmerkat  paa  Java  be- 
fordrer Kaffetræets  Udbredelse,  idet  den  er  en  stor  Kaffe- 
elsker, men  nøies  dog  med  Kjødet,  medens  de  indesluttede 
Frø  uskadte  føres  videre.  1  Faars  og  andre  Dyrs  Uld 
kunne  tornede  Frugter  let  hænge  fast  og  derved  føres 
omkring,  hvorpaa  man  har  flere  Exempler.  Lyell  beretter, 
at  Berberissen ,  som  er  indført  i  Ny  -  p]ngland ,  bliver  til 
Landmandens  Ærgrelse  udbredt  mange  Mile  ind  i  Landet 
ved  Køer  og  Faar,  som  æde  den. 

Men  fremfor  Alt  er  det  Mennesket,  som  directe  og 
indirecte  har  bevirket  og  fremdeles  bevirker  de  største 
Forandringer  i  Vegetationen.  »Verdenskrige,  Folkevan- 
dringer, Opdagelsen  af  nye  Verdensdele,  have  fra  Grunden 
af  forandret  Europas  Plantedække«*).  Ved  Skovenes  alt 
for  vidt  drevne  Omhugning  og  Afbrænding  have  mange 
Landes  Vegetation  lidt  en  fuldstændig  Forandring.  Skov- 
planter ere  derved  gaaede  tilgrunde ,  og  med  den  For- 
andring i  Klimaet,  som  synes  at  ledsage  Skovenes  Ud- 
ryddelse, maae  i  det  Hele  store  Forandringer  foregaae  i 
Vegetationen.  Island  bærer  sørgelige  Vidnesbyrd  i  denne 
Henseende;  af  dets  tidligere  kraftige  Skove  er  nu  kun 
smaat  Birkekrat  tilbage,  idet  de  første  Beboere  ødelagde 
Skovene  med  Ild*).  Da  Skovenes  Udryddelse,  efter  den 
almindelige  Mening,  navnlig  bevirker  en  Aftagen  i  Regn- 
mængden og  en  høiere  Temperatur,  viser  den  især  sine 
ødelæggende    Virkninger    i   sydlige    Lande;    herom    vidne 


)  Unger,  Geschichte  der  Pflanzenwelt,  S.  24. 
")  Friis,  Botaniska  Utflygter,  1.,  S.  91. 

de  Reisendes  trøstesløse  Beretninger  om  Grækenlands  og 
Sydspaniens  nuværende  fortørrede  Udseende ;  Klimaet  er 
vel  bleven  varmere,  saa  at  Sydfrugter  kunne  trives  bedre 
end  forhen,  men  Regnen,  den  vigtigste  Kilde  til  Frugt- 
barheden, udebliver.  I  Nærheden  af  Constantinopel  er  en 
herlig  Skov  af  de  smukkeste  Ege  og  Bøge  stillet  under 
Lovenes  Beskyttelse,  saa  at  ingen  Øxe  tør  røre  den,  og 
hvorfor?  fordi  Tyrkerne  have  indseet,  at  den  forsyner  og 
vedligeholder  de  Kilder,  som  gjennem  Vandledninger  for- 
skaffe Byen  Vand.  Ogsaa  hos  os  ere  store  Forandringer 
foregaaede  ved  Skovene,  hvori  Menneskene  sandsynligviis 
ogsaa  have  havt  deres  Deel.  Store  Strækninger  af  den 
nuværende  jydskeHede  have  forhen  været  bedækkede  af  Skov, 
og  vore  nuværende  Skove  havde  i  den  forhistoriske  Tid 
en  ganske  anden  Character,  idet  do  dengang  væsentligst 
vare  Fyrreskove,  en  Forandring,  som  man  neppe  kan  for- 
klare sig  ved  Antagelsen  af  et  forandret  Klima,  da  den 
modsatte  Skovvexel  samtidig  har  fundet  Sted  mange  Steder 
i  Nordtydskland. 

Samtidig  med  den,  ved  Menneskehænder  udførte, 
deelvise  Udryddelse  af  Skovene  er  der  foregaaet  en  anden 
Revolution  i  Plantedækket,  nemlig  Indførelsen  af  Kultur- 
planter og  for  Europas  Vedkommende  navnlig  af  Korn- 
sorter. Dyrkningen  af  disse  Planter  har,  efterhaanden 
som  Agerdyrkningen  er  skredet  videre  frem,  bemægtiget 
sig  enhver  Plet  opdyrkelig  Jord,  og  den  oprindelige  Vege- 
tation er  trængt  tilbage  til  Skove  og  Heder,  Strandbredder 
og  Veirande,  hvormed  Botanikerne  nu  maae  lade  sig  nøie. 
Man  kan  imidlertid  neppe  antage,  at  Vegetationen  i  sin 
Heelhed  skulde  være  bleven  formindsket  ved  denne  Kultur; 
thi  om  derved  end  adskillige  Plantearter  ere  fordrevne 
fra  hele  Lande,  et  Spørgsmaal,  som  vi  senere  komme  til- 

bage  til,  saa  have  de  sikkert  faaet  rigelig  Erstatning  ved 
en  Mængde  Ukrudsplanter  og  forvildede  Planter ,  som  efter- 
haanden  have  vundet  Borgerret.  Vi  maae  imidlertid  ikke 
gaae  for  vidt  i  denne  Henseende  og  antage  alle  Ukruds- 
planter for  indførte  med  Kulturplanterne;  E.  Friis  i  Up- 
saia  har  godtgjort,  at  idetmindste  en  stor  Mængde  af  dem 
ere  hjemmehørende  og  endnu  findes  vildtvoxende  paa 
saadanne  Steder,  hvor  Kulturen  endnu  ikke  er  trængt  hen, 
f.  Ex.  Strandbredderne.  Paa  samme  Maade  forholder  det 
sig  med  de  saakaldte  Ruderatplanter,  som  navnlig  holde 
sig  til  Nærheden  af  menneskelige  Boliger,  og  som  man  ikke 
troede  kunde  være  hjemmehørende ,  fordi  man  ikke  ind- 
saae  Muligheden  af  at  finde  passende  Voxesteder  for  dem 
førend  Landets  Bebyggelse.  Skjøndt  vi,  med  Undtagelse 
af  Island,  neppe  kjende  noget  beboeligt  Land,  som  ikke 
før  den  historiske  Tid  var  befolket,  saa  viser  dog  de 
vildere  Egne  af  Amerika,  hvorledes  den  til  sig  selv  over- 
ladte Natur  ved  Skovbrande,  Oversvømmelser  o.  s.  v., 
selv  danner  Ruiner,  hvorpaa  Kuderatplanterne  kunne  trives. 
Ogsaa  mange  af  Kulturplanternes  Hjem,  om  hvis  Fædre- 
land Naturforskerne  endnu  stedse  ere  uenige,  fordi  de 
intetsteds  længere  findes  vilde,  kunne  vi  i  mange  Tilfælde  søge 
hos  os  selv,  om  de  end  nu  kun  synes  at  være  forvildede ;  thi 
det  synes  at  være  en  Kjendsgjerning,  at  naar  en  Plante 
først  bliver  dyrket  i  det  Store,  forsvinder  den  ofte  som 
vildtvoxende,  og  vi  behøve  neppe  at  tage  vor  Tilflugt  til 
en  saa  forunderlig  Hypothese,  som  den  en  fransk  Bota- 
niker Jordan*)  opstiller,  at  nemlig  Noach  i  sin  Ark  medtog 
Frø    af  Kulturplanterne,   som  han   efter  Syndfloden    atter 

*)  Botanische  Zeitung  1855. 

saaede,  saa  at  de  herved  forsvandt  i  vild  Tilstand  og  kun 
bleve  tilbage  som  dyrkede! 

Men  man  har  dog  tilstrækkelig  mange  Exempler  paa 
virkelige  Plantevandringer  befordrede  ved  Menneskenes 
Færdsel.  Paa  Ballastpladser  findes  hyppigt  fremmede 
Planter*),  fremkomne  paa  en  let  forstaaelig  Maade,  men 
det  gaaer  med  dem,  ligesom  med  saa  mange  andre  paa 
anden  Maade  indførte  Planter,  at  naar  de  hidrøre  fra 
varmere  Lande,  kunne  de  vel  trives  i  nogle  Aar,  men 
naar  en  usædvanlig  streng  Vinter  indtræffer,  forsvinde  de 
fleste  af  dem  igjen;  det  store  Antal  italienske  Planter, 
som  indførtes  med  det  Hø,  hvori  Thorvaldsens  Konstværker 
vare  indpakkede,  ere  nu,  paa  nogle  faa  Arter  nær,  atter 
forsvundne.  Europa  har  erholdt  henved  50  Arter  fra 
Amerika,  og  172  nu  i  Nordamerika  vildtvoxende  Arter 
ere  af  europæisk  Oprindelse**).  To  Planter  af  amerikansk 
Oprindelse  have  fuldkommen  forandret  Landskabets  Phy- 
siognomie  i  flere  Egne  af  Spanien  og  Italien,  og  de  savnes 
neppe  i  noget  Landskabsmaleri  fra  det  sidstnævnte  Land. 
Disse  2  Planter  ere  Agaven  (ogsaa  kaldet  den  hundred- 
aarige  Aloe),  som  har  hjemme  i  Mexico  og  blev  indført 
til  Sydeuropa  i  Slutningen  af  det  16de  Aarhundrede,  samt 
en  Kaktus,  den  saakaldte  indiske  Figen  (Opuntia  vulgaris), 
som  har  faaet  en  endnu  større  Udbredelse  i  Middelhavs- 
landene end  den  forrige.      Ogsaa  hos   os  bidrage   ameri- 


")  Cotula  coronopifolia,  som  efter  Decandolle  hidrører  fra  Cap,  og 
som  nu  voxer  ved  Nordsøens  Kyst  fra  Ost-Friesland  til  Jylland, 
samt  paa  Thorsing  og  Ærø,  er  sandsynligviis  indført  paa  denne 
Maade;  da  den  ogsaa  er  fundet  i  Brasilien  og  paa  Ny-Zeland, 
hører  den  til  en  af  de  meest  udbredte  Planter, 

**)  A.  Decandolle,  Geographie  Botanique.  Paris  1855,  Side  742 
og  754. 

kanske  Planter  flere  Steder  til  at  give  Egnen  Characteer; 
saaledes  paa  Lolland  den  overalt  ved  Gjærderne  plantede 
kanadiske  Poppel  (Populus  monilifera),  som  der  gaaer 
under  Navn  af  »Graapiil«,  og  som  i  Forening  med  Hvid- 
pilen (Salix  alba)  omslutter  Markerne  saa  tæt,  at  derved 
al  Udsigt  berøves  den  Veifarende  i  det  flade  Terrain;  kun 
hver  4de  eller  5te  Aar  lettes  Udsigten  derved,  at  Toppen 
»stynes«,  men  alle  Træerne  faae  derved  et  ingenlunde 
tiltalende  monstrøst  Udseende,  der  staaer  i  stærk  Mod- 
sætning til  den  slanke  Væxt  hos  den  nærbeslægtede  Pyra- 
midepoppel, hvis  fremmede  Udseende  allerede  i  Afstand 
forkynder  Nærheden  af  menneskelige  Boliger;  nogle  For- 
fattere mene,  at  denne,  ligesom  den  forrige,  hidrører  fra 
Amerika,  medens  andre  antage  den  for  hjemmehørende  i 
Italien.  En  Kurvblomst,  Erigeron  canadense,  kom  i  Midten 
af  det  17de  Aarhundrede  i  en  udstoppet  Fugl  fra  Nord- 
aflmerika  til  Europa,  hvor  den  snart  udbredte  sig  med  en 
overordentlig  Hurtighed  ved  Hjælp  af  det  Qerformige 
Bæger  paa  Frugten,  saa  at  den  nu  er  en  over  Størstedelen 
af  Europa  almindelig  Ukrudsplante, 

Kalmus  (Acorus  Calamus)  er  efter  Dierbach  i  det  16de 
Aarhundrede  indført  fra  Asien*)  i  europæiske  Haver,  og 
har  derfra  forvildet  sig  til  Sumpe  og  Grave,  hvor  den 
nu  findes  hyppigt,  ogsaa  hos  os,  skjøndt  den  ikke  synes 
at  bære  modne  Frø  i  Norden,  idetmindste  ikke  hvert  Aar. 
Pigæble  (Datura  Stramonium)  antages  almindeligt  at  være 
udbredt  af  Zigeunerne,  af  hvem  den  brugtes  som  en  Art 
Tryllemiddel,  over  hele  Europa,  om  den  end  oprindelig 
har  hjemme  her.     En  almindelig  sydrussisk  Steppeplante, 


*)  Friis  anseer  den  dog  for  oprindelig  europæisk.    Botaniska  Ulfll.  1. 
Side  178. 

Bunias  orientale,  fulgte  med  Kosakkerne  i  de  russiske 
Hære  til  Paris  1814  og  har  nu  udbredt  sig  over  hele 
Vesteuropa;  den  findes  ogsaa  flere  Steder  hos  os,  f.  Ex. 
i  stor  Mængde  paa  Kjøbenhavns  Glacier.  Flere  af  vore 
almindelige  Ukrudsplanter  i  Kornet,  som  Klinte,  Kornblomst, 
Valmue,  »Onde  Urter«  o.  s.  v. ,  antages  almindeligt  at 
være  indførte  fra  Asien  med  Kornsorterne ,  men  Elias 
Friis*)  mener  dog,  at  man  med  god  Grund  kan  ansee 
de  fleste  af  vore  Ukrudsplanter  for  hjemmehørende;  des- 
uden lader  der  sig  ikke  drage  nogen  skarp  Grændse 
mellem  hjemmehørende  og  indførte  Planter  i  Danmark, 
da  sandsynligviis  alle  danske  Planter  dog  oprindelig  ere 
indvandrede  efterhaanden,  fra  den  ældste  Tid  til  Nutiden. 
En  Art  Hørsilke  (Cuscuta  Trifolii),  der  lever  snyltende 
paa  Kløver  og  danner  store  gule  Pletter  i  samme,  synes 
først  i  de  senere  Aar  at  have  vundet  større  Udbredelse 
hos  os  og  antages  at  være  indført  med  schlesisk  Kløverfr^, 
og  paa  lignende  Maade  forøges  vor  Flora  aarligen  med 
nye  Arter.  Amerika  har  modtaget  et  endnu  større  Antal 
Planter  fra  Europa  end  omvendt;  det  har  erholdt  sine 
fleste  Kulturplanter  fra  den  gamle  Verden,  og  med  dem 
er  der  indført  en  Masse  Ukrudsplanter,  ligesom  ogsaa  ved 
den  store  Folkevandring,  der  i  Aarhundreder  fandt  Sted 
fra  Østen  mod  Vesten.  Baade  i  Nord-  og  Syd-Amerika 
har  den  indvandrede  europæiske  Vegetation  mange  Ste- 
der næsten  ganske  fortrængt  den  oprindelige;  Darwin 
fortæller  i  sin  Reise ,  at  store  Strækninger  ved  La  Plata 
ere  bedækkede  af  en  europæisk  Artiskok  (Cynara  cardun- 
culus),  som  ved  sin  selskabelige  Voxemaade  gjør  Egnen 
aldeles  uigjennemtrængelig  for  Mennesker  og  Dyr.    i  For- 


Botaniska  Utflygter  1,  Side  109. 

ening  med  Marietidselen  (Silybum  marianum)  og  flere  Tidsler, 
indtager  den  et  Areal  af  over  700  Qvadrat  Mile  i  Buenos 
Ayres*).  Ligesom  Musevikken  (Vicia  Cracca)  i  Grønland 
endnu  peger  hen  paa  de  Steder,  hvor  gamle  Nordboere 
havde  deres  Boliger**),  saaledes  forfølger  vor  almindelige 
Veibred  (Plantago  major)  overalt  Colonisterne  i  Frista- 
terne, saa  at  Indianerne  endog  kalde  den  »de  Hvides 
Fodspor«.  Mærkværdigt  nok  ere  mange  af  de  saaledes 
indførte  Planter  blevne  langt  besværligere  i  deres  nye 
Hjem  end  i  deres  Fædreland.  Saaledes  beklager  man 
sig  i  Pensylvanien  stærkt  over  en  Wallisers  sentimentale 
Erindring  om  sit  Hjem,  der  foranledigede  ham  til  at  ud- 
saae  »Torskemund«  (Linaria  vulgaris)  i  Nærheden  af  sin 
Bolig,  hvorfra  den  snart  udbredte  sig  paa  en  høist  be- 
sværlig Maade  over  Marker  og  Enge ,  hvilket  foranledigede 
en  Florist  i  Begyndelsen  af  dette  Aarhundrede  til  i  de 
stærkeste  Udtryk  at  fordømme  Manden,  fra  hvem  den  hid- 
rørte***). Af  den  store  Mængde  Ziirplanter  og  Kjøkken- 
urter,  som  til  forskjellige  Tider  ere  indførte  fra  fremmede 
Lande,  have  endeel  fundet  et  saa  gunsigt  Klima  og  pas- 
sende Jordbundsforhold,  at  de  frivillig  have  udbredt  sig 
og  vedligeholdt  sig  udenfor  Haverne;  de  findes  derfor 
gjerne  i  Nærheden  af  Byer  og  beboede  Steder  eller  an- 
tyde, hvor  saadanne  tidligere  have  været;  saaledes  findes 
i  en  Skov  paa  Lolland  (Kyfiingeskoven)  en  overordentUg 
Mængde  Paaskelilier,  og  midt  i  Skoven  findes  endnu  Grund- 


')  H.  Lecoq,  Etudes  sur  la  géographie  botanique  de  l'Europe.    4. 

Paris  1855. 
*)  Hornemann:  Tillæg  til  dansk,  oekonomisk  Plantelære  S.  232. 
*)  A.  Decandolle,  Géographie  botanique.    Paris  1855.    Side  717. 

stenene  af  et  forhenværende  Huus,  hvorfra  de  rimeligviis 
have  deres  Oprindelse;  og  lignende  Exempler  kunne  an- 
føres i  hundredeviis.  Adskillige  af  de  saaledes  forvildede 
Planter  finder  man  nu  ikke  længer  dyrkede  i  Haverne, 
men  de  hidrøre  fra  tidligere  Tider;  saaledes  findes  flere 
Planter  almindelig  ved  forhenværende  Klostre  og  Borge, 
hvor  de  i  Middelalderen  dyrkedes  som  Lægeplanter. 

Nogle  Planter  synes  stadig  i  Begreb  med  at  vandre 
fra  Egn  til  Egn,  fra  Land  til  Land;  de  forsvinde  paa  det 
ene  Sted,  og  træde  pludseligt  op  et  andet  Sted;  de  ere, 
som  Friis  kalder  dem.  Planterigets  Nomader.  Hertil  høre 
navnlig  Planter  af  Kartofifelfamilien,  de  Rubladede,  Salt- 
urterne og  Syrefamilien,  som  især  optræde  i  Nærheden  af 
menneskelige  Boliger,  hvor  den  største  Mængde  kvælstof- 
holdige  Stoffer  findes  i  Jordbunden  (Ruderatplanterne; ; 
saaledes  Pigæbler  og  Bulmeurt,  flere  Arter  Natskygge, 
Pigfrø  (Echinospernum  Lappula),  som  nu  er  forsvunden 
fra  Kjøbenhavns  Nærhed,  hvor  den  tidligere  har  voxet, 
Braadfrø  (Xanthium  Strumarium)  og  Jordbærspinat  (Blitum 
capitatum),  som  endogsaa  i  den  senere  Tid  synes  aldeles 
at  være  forsvundne  her  i  Landet. 

Endelig  gives  der  adskillige  Planter,  som  kun  vise 
sig  visse  Aar,  derpaa  efter  et  langt  Mellemrum  forsvinde 
for  atter  at  fremkomme  paa  samme  Sted;  disse  Planter 
kalder  Friis  »meteoriske« ,  og  hertil  høre  navnlig  Svampe 
og  svampagtige  Phanerogamer.  Saaledes  synes  en  Plante  af 
Gjøgeurternes  Famile  (Epipogium  aphyllum),  der  voxer  i 
Gyrstinge  og  paa  Møens  Klint,  ikke  at  komme  til  Udvik- 
ling hvert  Aar,  og  det  samme  er  iagttaget  hos  den 
nærbeslægtede  Koralrod  (Corallorhiza  innata)  og  flere  andre 
Planter. 

Mange  Vandplanter  kunne  i  en  Række  af  Aar  slet 
ikke  komme  til  Udvikling,  fordi  Vandstanden  er  for  høi, 
saa  at  de  kun  vise  sig  i  visse  tørre  Aar;  naar  de  ere 
fleeraarige,  kunne  de  i  hele  Aarhundreder*)  friste  en 
tarvelig  Tilværelse  paa  Bunden  af  Vandet  og  formere  sig 
ved  Knopskydning.  Naar  en  Lynghede  i  Jylland  i  en 
Række  Aar  har  været  opdyrket,  og  derpaa  atter  overlades 
til  sig  selv,  fremkommer  Lyngen,  som  tilsyneladende  var 
udryddet,  atter  pludselig,  idet  den  har  vedligeholdt  sig  i 
Jordskorpen  under  en  meget  langsom  Væxt.  Ved  Hjælp 
af  disse  Forhold,  og  navnlig,  naar  man  tillige  tager  Hensyn 
til  den  bekjendte  Egenskab  hos  mange  Frø,  i  Aarhundreder 
at  kunne  vedligeholde  Spireevnen**),  vil  man  i  mange 
Tilfælde  kunne  forklare  sig  den  pludseUge  Fremkomst  af 
mange  baade  eenaarige  og  fleeraarige  Planter  ved  Søers 
Udtørring,  Skoves  Afbrænding  o.  s.  v.  I  Horsens  blev  en 
Steenbro  opbrækket  for  at  benytte  Jorden  som  Have,  og 
der  fremkom  en  stor  Mængde  Raps,  men  en  gammel 
Røgter  fortalte,  at  den  forhenværende  Eier  for  40  Aar 
Biden  havde  saaet  Raps  paa  samme  Stykke,  men  derefter 
brolagt  det.  Den  saakaldte  Vexelfølge  af  Træarterne  i 
Skovene  kan  vistnok  ofte  forklares  paa  denne  Maade. 
Frankhn  fandt  ved  Hudsonsbugten,  at  der  fremkom  Popler, 
hvor  Naaleskov  blev  nedbrændt.  Efter  Afdrivning  af  Skove 
af  ganske  andre  Træer  fremkommer  ofte  en  utallig  Mængde 
unge  Aspetræer,  der  skylde  deres  Tilværelse  til  den  ved- 
varende   Vegetation    af   eiendommelige    »Rodknopper«    af 


')  Friis,  Bot.  Utfl.  1.  p.  111. 

*)  Herpaa  ere  talrige  Exempler  anførte  i  Tidsskrift  f.  popul.  FremstL 
af  Naturvidenskaben  5te  Bind,  Side  18  etc. 

længst  over  Jorden  forsvundne  Træer*).  Den  skarp- 
sindige Geolog  Lyell  iagttog  i  Nordamerika,  at  der  efter 
Omhugning  af  Naaleskov  pludselig  fremkom  unge  Ege,  og 
satte  dette  i  Forbindelse  med  den  Vane,  som  Skovskader, 
Egern  og  flere  Dyr  have,  at  nedgrave  Agern  i  Jorden,  hvilke 
ikke  kunde  komme  til  Udvikling  i  Naaleskovens  Skygge**). 
Efterat  man  her  i  Danmark  har  begyndt  at  plante  Naale- 
skove,  har  man  til  sin  Forundring  i  dem  fundet  et  Par 
Arter  Vintergrøn  (Pyrola)  og  den  smukke  krybende  Linnæa 
borealis  ***) ,  som  ere  eiendommelige  for  Naaleskove  og 
ikke  forhen  sete  hos  os;  de  kunne  tænkes  at  være 
overførte  fra  Skandinavien,  f.  Ex.  med  Fugle,  eller,  som 
Friis  mener,  at  have  overlevet  i  Jorden  siden  den  Tid, 
da  Danmark  var  bedækket  af  vilde  Fyrreskove. 

Medens  vi  nu  have  seet,  hvorledes  de  mange  for- 
skjellige  Vandringsmaader  for  Planterne  bidrage  til  at  be- 
rige et  Lands  Flora,  maae  vi  dog  ikke  forglemme ,  at  ad- 
skillige andre  Planter  derved  trænges  tilbage  og  blive 
sjeldnere  eller  endog  ganske  forsvinde  fra  større  Egne, 
om  de  end  ikke  fuldkommen  uddøe,  hvorpaa  man  neppe 
har  noget  sikkert  Exempel  i  den  historiske  Tid,  saaledes 
som  for  Dyrenes  Vedkommende,  hvilket  imidlertid  kan 
hidrøre  fra  mangelfuld  Iagttagelse.  Friis  f)  anfører  flere 
Exempler  paa  Planter,  der  i  Sverrig  synes  at  nærme  sig 
Undergang,  tildeels   foranlediget  ved  Efterstræbelsen  efter 


•)  Th.  Hartvig,  Vollst.  Naturgesch.  der  forsti.  Culturpfl.  Deutschl.  S.  429. 

'*)  Hvad  iøvrigt  Træernes  Vexelfølge  angaaer,  see  Vaupells  „Bøgéns 
Indvandring  i  de  danske  Skove",  1857. 

**')  Denne  Plante ,  som  afdøde  Prof.  Liebmann  1840  spaaede,  snart 
vilde  findes  hos  os  (Krøyers  Naturh.  Tidsskr.  HI,  S.  124),  blev 
virkelig  funden  i  Jylland  1854  af  Pastor  Westesen. 

t)  Botaniska  Utfl.  1,  S.  104. 

tekniske  og  officinelle  PJanter,  deels  andre,  der  i  de 
sidste  50  Aar  ere  forsvundne,  saaledes  Christtomen  og  den 
ovenfor  omtalte  Braadfrø  (Xanthium),  der  ogsaa  hos  os  er 
forsvunden.  Hornnødden  (Trapa  natans)  er  ligeledes  i  den 
senere  Tid  forsvunden  i  Sverrig,  hvor  der  endnu  hen- 
ligge Nødder  paa  Bunden  af  de  Søer,  hvori  den  voxede; 
i  det  nordlige  Tydskland  aftager  den  Aar  for  Aar,  og  hos 
os  synes  den  førlængst  at  være  uddød,  da  der  kun  er  fundet 
Levninger  af  den  i  de  dybere  Lag  af  Tørvemoserne. 
Stipa  (en  Græsart)  er  uddød  i  England  og  er  nær  ved  det 
samme  i  Sverrig.  Maaskee  de  anførte  Planter  høre  til 
dem,  som  netop  staae  i  Begreb  med  at  udslettes  af  de 
Levendes  Tal,  thi  ligesom  Individet  døer  og  Skovens  Be- 
standdele vexler,  saaledes  har  ogsaa  Arten,  ja  vel  endog 
Familien,  en  begrændset  Tilværelse. 


Nye  cheitiiske  Fyrstikker. 

Meddeelt  af  polyt.  Cand.  A.  Thomsen. 


I  et  af  de  sidste  Hefter  af  » Hygieiniske  Meddelelser« 
har  Hr.  Prof.  Hornemann  henledt  Opmærksomheden  paa 
det  Farlige  i  Anvendelsen  af  de  almindelige  Phosphor- 
Fyrstikker  og  samtidig  anbefalet  en  bedre  Slags,  hvor 
Faren  for  Selvantændelse  og  Forgiftning  er  hævet  ved 
Anvendelsen  af  rødt  Phosphor  istedetfor  hvidt,  og  derved, 
at  det  Stof,  der  skal  brænde,  og  det,  der  skal  tænde,  ere 
adskilte,  idet  det  første  findes  paa  Fyrstikken,  det  andet 
paa  en  medfølgende  Strygeflade.  Som  det  af  nedenstaaende 
Meddelelse  vil  sees,  har  man  i  Frankrig  ogsaa  beskjæftiget 
sig  med  denne  vigtige  Sag,  som  derved  er  bragt  endnu 
et  Skridt  videre.  Det  franske  Ugeskrift  »Cosmos«  skriver: 
De  Lærdes  og  det  Offentliges  Opmærksomhed  har  i 
den  sidste  Tid  ofte  været  henvendt  paa  de  Farer,  som 
ere  forbundne  med  Fabrikationen  og  Benyttelsen  af  che- 
miske  Fyrstikker,  som  indeholde  hvidt  Phosphor.  Under 
Fabrikationen  og  Indpakningen  fremkalde  Phosphordampene 
Sygdomme  og  frygtelige  Ulykker,  med  mindre  man  har 
truffet  fortrinhge  Forholdsregler  og  har  sørget  for  en 
udmærket  Ventilation;     Under  Anvendelsen  har  deres  altfor 

store  Antændelighed  og  giftige  Egenskaber  været  Aarsag 
til  et  saa  stort  Antal  Ildebrande  og  Forgifteiser,  at  Re- 
geringen for  Alvor  har  tænkt  paa  at  forbyde  Tilberedelsen, 
Salget  og  Anvendelsen  af  denne  Slags  Fyrstikker. 

For  al  raade  Bod  paa  disse  farlige  Egenskaber  har 
man  foreslaaet  istedetfor  det  hvide  at  anvende  det  røde 
amorphe  Phosphor,  som  ikke  er  giftigt,  og  at  adskille  de 
to  Stoffer  saaledes,  at  man  anbringer  det,  der  nærer  For- 
brændingen, det  chlorsure  Kali,  paa  Fyrstikken,  men  det 
forbrændelige,  det  røde  Phosphor,  paa  en  særskilt  Stryge- 
flade. Denne  Løsning  blev  gunstigt  modtaget  af  Viden- 
skaben, men  det  manglede  ikke  paa  Indvendinger,  og 
Intet  beviser,  at  dette  er  det  sidste  Ord  i  Sagen.  Farerne 
ved  Fremstillingen  af  det  røde  Phosphor  ere  idetmindste 
ligesaa  store  som  ved  Fabrikationen  af  de  almindelige 
Fyrstikker.  Hidtil  har  man  idetmindste  fremstillet  det  ved 
Hjælp  af  Svovlkulstof,  hvis  Uddunstninger  ere  overordenthg 
stærke  og  ligeledes  foraarsage  Sygdomme  og  Ulykker. 

Det  er  endvidere  ikke  bevist,  at  det  amorphe  Phosphor 
ikke  med  Tiden  ved  forskjellige  Indvirkninger  atter  kan 
blive  et  giftigt  Stof.  Anbringer  man  det  røde  Phosphor 
paa  Fyrstikæsker ,  løber  man  Fare  for  Ildebrand;  og 
benytter  man  en  særskilt  Strygeflade,  er  den  ikke  altid 
ved  Haanden,  naar  man  skal  bruge  den.  Erfaring  har 
vist,  at  Laget  paa  Gnidefladen,  som  er  blødt  og  indsuger 
Luftens  Fugtighed,  er  ubrugeligt  efter  et  ringe  Antal 
Gnidninger.  Den  vigtigste  Indvending  er  imidlertid  den 
store  Fare  man  udsætter  sig  for  ved  i  samme  Værksted 
at  have  saa  store  Qvantiteter,  eller  i  Ens  eget  Huus 
blot  mindre  Mængder  af  amorpht  Phosphor  og  chlorsurt 
Kali,    hvilke  Stoffers    Indvirkning    paa    hinanden    er    saa 

voldsom,  at  de,  som  have  seet  den,  med  Rette  ere  blevne 
grebne  af  Forfærdelse. 

Men  sæt  ogsaa,  at  Anvendelsen  af  rødt  Phosphor 
istedetfor  hvidt  var  et  virkeligt  Fremskridt,  at  man 
derved  mindre  udsatte  sig  for  Farer  og  Ulykker,  saa  ude- 
lukkes herved  dog  ikke  yderligere  Forbedringer.  En  Fa- 
brikant ved  Navn  Ganouil  har  meent,  at  man  baade  kunde 
og  burde  gaae  videre,  og  at  man  først  vilde  have  iværksat 
en  virkelig  fuldstændig  Forbedring,  naar  man  aldeles  havde 
afskaffet  det  hvide  og  det  røde  Phosphor  ved  Fabrika- 
tionen af  chemiske  Fyrstikker. 

Talrige  Forsøg  i  denne  Retning  anstilledes  baade  i 
Wien  og  Berlin  i  Aarene  1832 — 33.  Man  anvendte  en 
Blanding  af  chlorsuurt  Kah,  Svovlantimon  og  Gummi. 
Men  her  traadte  en  ny  Fare  til,  nemhg  den  Lethed,  hvor- 
med det  chlorsure  Kah  exploderer;  man  maatte  derfor 
altid  pulverisere  det  i  fugtig  Tilstand,  men  bleve  blot 
under  Arbeidets  Forløb  enkelte  Smaadele  tørre  paa  Mor- 
terens Rand,  fængede  de  ved  den  mindste  Berøring  med 
Pistillen,  og  Antændelsen  udbredte  sig  med  Lynets  Hurtighed 
til  den  hele  Masse.  Arbeideren  var  altsaa  bestandig  udsat 
for  at  dræbes  ved  en  Explosion,  som  ogsaa  var  istand  til 
at  sprænge  hele  Værkstedet,  ja  endog  de  tilgrændsende 
Huse  iveiret. 

Allerførst  gjaldt  det  derfor  om  at  finde  et  Middel  til 
uden  Fare  at  kunne  behandle  dette  saa  let  forpuffende 
Stof.  Efter  langvarige,  med  stor  Taalmodighed  anstil- 
lede Forsøg  har  Ganouil  endelig  opnaaet  et  godt  Re- 
sultat. Pulverisationen  af  det  chlorsure  Kali,  selv  i  tør 
Tilstand,  er  i  hans  Værksteder  blevet  en  saa  uskadelig 
Forretning,  at  han  overlader  den  til  Drenge  paa  femten 
Aar,  til  sine  egne  Sønner,  uden  at  vise  Skygge  af  Uro. 

Skjøndt  der  saaledes  i  hans  Værksted  i  la  Vilette  allerede 
er  behandlet  Tusinder  Pund  chlorsuurt  Kali,  er  der  ikke 
indtruffet  et  eneste  Ulykkestilfælde ;  og  alle  de  competente 
Mænd,  for  hvem  Canouil  vil  aabenbare  Hemmeligheden 
ved  sin  Fremgangsmaade,  ville  ufortøvet  erklære,  at  enhver 
Explosion  eller  Antændelse  er  absolut  umulig. 

Det  gjaldt  dernæst  om  med  det  chlorsure  Kali  som 
Hovedbestanddeel  at  tilberede  en  Deig,  som  ikke  udsendte 
skadelige  Dunster,  som  ikke  exploderede,  og  som  brændte 
langsomt  efter  Antændelsen;  den  maatte  ikke  være  giftig, 
skulde  hæfte  godt  ved  den  svovlede  eller  indfedtede' 
Fyrstik  og  ordne  sig  som  en  Draabe  paa  Enden  af  Træet. 
Canouil  har  opfyldt  alle  disse  Betingelser.  Tilmed  er 
Substantsen  saa  uskadehg,  at  en  stor  Hund  af  St.  Bern- 
hards Racen  kunde  sluge  to  Pund  uden  at  vise  andre 
Symptomer  end  en  voldsom  Tørst  den  næste  Dag. 

Endelig  kom  det  an  paa  af  denne  Deig,  med  Tilsætning 
af  Stoffer,  der  kunde  formindske  eller  forøge  dens  An- 
tændelighed, at  fabrikere  flere  Sorter  Fyrstikker',  hvoraf 
hver  tilfredsstillede  sine  Fordringer  i  det  daglige  Liv. 
Canouil  leverer  nu  følgende  sex  Slags  i  Handelen:  1) 
firkantede  Husholdningsfyrstikker,  som  antændes  let, 
naar  de  gnides  mod  et  hvilketsomhelst  Legeme.  De  ere 
ligesaa  billige  som  de  almindelige,  og  have  deres  Let- 
antændelighed fra  en  Tilsætning  af  en  ringe  Mængjde  af 
et  Overilte,  et  tvechromsurt  Salt  og  et  Oxysulphuret. 
2)  Runde  Fyrstikker  med  samme  Egenskaber.  3) 
firkantede  Stue  fyrstikker  uden  Svovl;  Svovlet  erstattes 
af  Fedt.  4)  Voxstikker,  som  brænde  ligesaa  let  som 
Phosphorstikker.  De  to  sidste  Slags  udbrede  ingen  ube- 
hagelig og  skadelig  Lugt  af  Svovlsyrling,  men  blot  en  svag 
Lugt  af  Stearin;   de   stryges  mod  Glaspapir  eller  mod  et 

haardt  Legeme.  5)  Chemisk  Papir,  som  kan  brænde 
i  Blæst.  6)  Sikkerheds-Fyrstikker;  disse  fænge  først 
ved  at  gnides  rask,  stærkt  og  vedholdende,  hvad  en 
Barnehaand  ikke  er  istand  til,  mod  en  særskilt  Strygeflade. 
En  øvet  Haand  kan  dog  ogsaa  faae  Ild  uden  denne, 
overalt  hvor  det  skal  være,  idet  Fyrstikken  har  den  Egen- 
skab at  skabe  sig  selv  en  Strygeflade  ved  gjentagen  Gnid- 
ning paa  et  og  samme  Sted,  derved  at  Sraaadele  af 
Deigen  blive  siddende  paa  det  Legeme,  mod  hvilket  man 
gnider  den.  Endelig  giver  Canouil  i  Form  af  en  simpel 
mat  Glasplade  et  let  og  sikkert  Middel  til  at  antænde 
alle  hans  Fyrstikker.  Denne  kan  gives  alle  Former,  lider 
ingen  skadelig  Paavirkning  af  Atmosphæren,  støder  ikke 
Øiet,  og  kan  finde  Plads  overalt  og  hos  Alle;  endelig 
tændes  en  Fyrstik  desto  bedre,  jo  ældre  Glaspladen  er. 

Kort  sagt:  Canouils  Fyrstikker  indeholde  hverken 
Phosphor  eller  nogen  anden  Gift;  de  besidde  de  gode 
Egenskaber  ved  de  almindehge  Fyrstikker  med  hvidt  Phos- 
phor, uden  at  dele  disses  store  Feil  at  være  farhge 
at  fabrikere  og  at  kunne  bruges  som  Gift.  De  tændes 
sikkert  og  let,  uden  Explosion;  men  paa  den  anden 
Side  gaaer  der  ikke  Ild  i  dem  ved  en  tilfældig  Gnid- 
ning, under  Indvirkning  af  Solstraalerne  eller  ved  høi 
Varmegrad.  Tvertimod,  kaster  man  dem  paa  en  varm 
Flade,  smelter  Svovlet  og  er  nærved  at  brænde,  men 
Deigen  bliver  usmeltelig  indtil  Temperaturen  naaer  180^. 
De  udbrede  ingen  Lugt,  hverken  under  Fabrikationen, 
Indpakningen  eller  Brugen.  Man  forbauses  over  at 
spadsere  i  Magasiner,  indeholdende  mange  Tusinder 
af  Fyrstikker  ,  som  besidde  alle  Betingelser  for  at 
kunne  antændes,  uden  at  den  mindste  Lugt  eller  Ud- 
dunstning   minder    om  deres  Nærværelse;    og   alle   disse 

Fordele  ere  opnaaede  uden  Prisforhøielse.  De  almindelige 
Phosphorstikker  og  Strygeplader  med  Phosphor  have 
den  væsenlige  Feil,  at  de  fordampe  Phosphor  i  fugtig 
Luft  i  saa  stor  Mængde,  at  de  snart  ere  ubrugelige. 
Canouils  Fyrstikker  ere  derimod  kun  lidet  hygroskopiske; 
ere  de  blevne  vaade,  blive  de  gode  igjen  blot  ved  at 
tørres  i  Luften.  Man  vil  indsee,  hvilke  væsenlige  Fordele 
med  Hensyn  til  Udførselen  et  Produkt  er  i  Besiddelse  af, 
som  saa  lidt  paavirkes  af  Atmosphærens  Omskiftninger  og 
af  hvad  der  kan  indtræffe  paa  en  lang  Reise. 

Prof.  Pay  en  betragter  Sagen  fra  Agerbrugets  Side, 
naar  han  siger:  »Altsaa  skal  den  phosphorsure  Kalk  i 
Knoklerne  ikke  længer  unddrages  Agerbruget,  hvorpaa 
dette  værdifulde  Produkt  har  en  velgjørende  Indflydelse, 
for  at  forvandles  til  en  Gift,  som  der  intet  Middel  gives 
imod,  og  blive  Aarsag  til  hyppige  Ulykker  og  Forbrydelser.« 

Det  Selskab,  som  exploiterer  Canouils  Patent,  har 
ikke  til  Hensigt  at  bevare  sit  Monopol,  men  tilbyder 
tvertimod,  i  Alles  Interesse,  at  sælge  sin  chemiske  Substans 
til  de  Colleger,  som  ville  antage  dets  Fremgangsmaade. 
Resultatet  heraf  vil  være,  at  Fabrikationen  af  chemiske 
Fyrstikker,  som  den  Dag  i  Dag  er  stillet  i  første  Klasse 
af  skadelige  Industrigrene,  vil  kunne  udøves  overalt  uden 
Fare  for  Fabrikanten  og  hans  Arbeidere  og  uden  Ulempe 
for  Naboerne. 


Om  Skyerne"^). 

Af  Ernst  Løffler,  Stud.  raagist 


Olandt  de  Phænomener,  der  tidligt  fremtræde  som  Gjen- 
stand  for  den  menneskelige  Iagttagelsesevne,  idet  de  gjøre 
sig  gjældende  med  en  vis  Kraft  og  Umiddelbarhed,  turde 
vistnok  de  meteorologiske  Processer  i  Atmosphæren  ind- 
tage en  fremragende  Plads.  Varme  og  Kulde,  Tørke  og 
Fugtighed,  Vindforholdene,  Himlens  vexlende,  af  dens 
Skydannelser  betingede  Udseende,  dens  optiske  Meteorer 
og  elektriske  Explosioner  —  det  er  altsammen  Natur- 
forhold, der  virke  saa  kraftigt  ind  paa  Sandserne  og  for 
en  stor  Deel  have  en  saa  gjennemgribende  Indflydelse 
paa  det  daglige  Livs  materielle  Opgaver,  at  de  saa  at  sige 
nøde  Mennesket  til  at  værdige  dem  nogen  Opmærksomhed. 
Skjøndt  nu  tillige  en  vis  reUgiøs  Ærefrygt,  der  maaskee 
er  uadskillelig  fra  Menneskets  Forestillinger  om  det  ikke 
ligefrem  jordiske,  turde  have  understøttet  og  fremmet  hans 
Opmærksomhed    for    Atmosphærens    vexlende    Tilstande, 


*)  Foreliggende  lille  Afhandling  er  i  det  væsentlige  udarbeidet  ved 
Hjælp  af:  Kåmtz,  „Lehrbuch  der  Meteorologie  1—3  (1831—36)« 
—  Forster:  „Untersuchu  ng  iiber  dieWolken  etc.  (1819)"  —  og 
Joh.  Muller:  „Lehrbuch  der  kosmischen  Physik  (1856)".  —  Hvor 
andet  Materiale  end  det  i  disse  Værker  indeholdte  er  benyttet, 
findes  det  i  Regelen  paa  sit  Sted  angivet. 

skjøndt  allerede  den  semitiske  Sanger  lader  Elihu  frem- 
sætte meteorologiske  Troblemer,  og  Oldtidens  berømte 
Naturkyndige,  Aristoteles  og  Plinius,  have  gjort  saadanne  til 
Gjenstand  for  deres  Undersøgelser,^  saa  skyldes  dog  egentlig 
en  videnskabelig  Meteorologie  først  dette  Aarhundredes  be- 
rømte Helte,  Alex.  v.  Humboldt  og  Leopold  v.  Buch,  der 
optræde  som  Empiriens  Haandhævere  mod  Fortidens  mystiske 
Speculationer.  Hvorvel  nu,  siden  dette  Aarhundredes  Be- 
gyndelse, talrige  Undersøgelser  have  beriget  Videnskaben 
med  en  Række  vigtige  Sandheder,  saa  er  den  Paastand 
dog  vistnok  berettiget,  at  den  videnskabelige  Meteorologie 
endnu  er  i  sin  Barndom,  og  at  mangfoldige  interessante 
Phænomener  endnu  kun  have  været  Gjenstand  for  en 
flygtig  Betragtning.  Det  er  saaledes  mærkeligt,  at  Meteo- 
rologien endnu  kun  veed  at  fortælle  os  saa  lidt  om  At- 
mosphærens  Skydannelser,  der  dog  er  et  af  dens  lettest 
iagttagehge  og  meest  constante  Phænomener,  og  derhos 
et  Phænomen,  der  foruden  den  Interesse  det  i  og  for  sig 
maa  indgyde,  bliver  dobbelt  vigtigt  paa  Grund  af  sit  For- 
hold til  Atmosphærens  Nedslag  og  elektriske  Processer.  Vi 
ville  i  det  Følgende  forsøge  at  meddele  en  kort  Fremstilling 
af  de  Resultater,  til  hvilke  de  hidtil  anstillede  Under- 
søgelser af  Skydannelserne  have  ført,  idet  vi  derhos  ikke 
kunne  undlade  at  yttre  det  Ønske,  at  Meteorologerne  snart 
ville  forøge  det  just  ikke  righoldige  Materiale,  der  afgiver 
Stoffet  til  forehggende  Afhandling. 

Hvo,  der  jevnlig  har  haft  Leilighed  til  en  Efteraars- 
aften  at  vandre  over  en  fugtig  Markegn,  gjennem  en  Skovdal 
eller  langs  med  et  Aaløb,  vil  vistnok  ikke  sjeldent  have  iiaft 
Vanskelighed  ved  at  orientere  sig,  paa  Grund  af  den  tætte 
Taage,  der  hvilede  over  Landskabet.  I  Formiddagens  Løb 
har  et  klart  Solskin  opvarmet  Jordbunden  og  den  kjølige 

Efteraarsluft,  men  idet  efter  Solnedgang  den  atmosphæriske 
Afkjøling  har  naaet  Dugpunktet,  ville  de  fra  det  varmere 
Terrain  opstigende  Dampe  fortættes  y  og  Taagen  rulle  sit 
hvide  Slør  ud  over  Egnen.  Det  samme  Phænomen  vil 
indtræde,  naar  om  Vinteren,  efter  længere  vedvarende 
Frost,  Thermometret  pludseligt  hæver  sig  over  Frysepunktet, 
og  Atmosphæren,  hvis  Varme  overstiger  Jordens,  er  mættet 
med  Fugtighed.  1  Berøring  med  den  koldere  Jordoverflade 
ville  de  lavere  Luftlag  ikke  være  i  Stand  til  at  vedlige- 
holde deres  Dampmængde  i  Luftform,  og  den  overalt  fore- 
gaaende  Fortætning  vil  bringe  taaget  Veirlig.  Imidlertid 
er  Taagen  ingenlunde  altid  et  Produkt  af  Vexelvirkningen 
mellem  Jordoverfladen  og  Atmosphæren;  den  skylder 
hyppigt  ulige  opvarmede  Luftstrømmes  gjensidige  Ind- 
virkning sin  Tilbliven,  og  det  vil  saaledes  let  sees,  at  den 
forsaavidt  ligesaavel  er  i  Stand  til  at  danne  sig  i  de  høiere 
som  i  de  lavere  Luftegne.  Finder  det  første  Sted,  da 
betegnes  Taagemasserne  med  et  speciellere  Udtryk.  — 
En  tæt  Taage  hindrer  ofte  Alpevandreren  i  at  nyde 
Udsigten  fra  denne  eller  hiin  Fjeldpynt,  medens  Dalens 
Beboere  see  denne  indhyllet  i  »Skyer«. 

Betegne  vi  saaledes  Skyerne  som  høitsvævende  Taager, 
saa  maa  det  i  Almindelighed  være  berettiget,  at  tillægge 
dem  en  lignende  Sammensætning,  som  de,  der  træffes  i 
de  lavere  Luftregioner,  i  umiddelbar  Berøring  med  Jordover- 
fladen. Allerede  Hall ey  nærede  den  Anskuelse,  at  Taagen 
var  sammensat  afsmaarundeVandblærer  (Taageblærer, 
Dampblærer),  og  senere  Undersøgelser  af  Kratzenstein 
og  Saussure,  der  paa  Grund  af  Dampblærernes  hele  Ud- 
seende og  optiske  Forhold  have  ledet  til  at  sammen- 
hgne  dem  med  Sæbebobler,  bekræfte  den  halleyske  Hypo- 
these.    Saussure,  der  paa  sine  Vandringer  i  Alperne  havde 

den  gunstigste  Leilighed  til  at  overbevise  sig  om  Skyernes 
Grundbestanddeles  Natur,  forsøgte  endog  atudmaale  Damp- 
blærernes  Størrelse,  og  fandt,  som  Resultat  af  sine  Under- 
søgelser, at  0,000219  og  0,000360"  betegne  Diameterens 
mindste  og  største  Længde;  ifølge  Fraunhofer,  der  har 
anstillet  lignende  Forsøg,  er  imidlertid  Differentsen  større. 
Ogsaa  om  Tykkelsen  af  Blærernes  ^ægge  er  det  lykkedes 
at  skaffe  sigKundskab,ogKrat  zenstein, der  først  anstillede 
nøiagtigere  Undersøgelser  over  denne  Gjenstand,  anslaaer 
den  til  0,000025",  støttet  til  det  newtonske  Forsøg  over 
Tykkelsen  af  Sæbeboblens  Yægge. 

Da  Skyerne  saaledes  sammensættes  af  smaa,  luftfyldte 
Vandblærer,  og  altsaa  ere  i  Besiddelse  af  en  Vægtfylde, 
der  betydeligt  overstiger  den  atmosphæriske  Lufts,  saa 
bliver  deres  Svæven  et  Phænomen,  der  tilsyneladende 
staaer  i  den  stærkeste  Modsætning  til  Physikens  Lære 
om  den  almindelige  Tyngde.  Man  var  berettiget  til  at 
vente,  at  Skyen,  der  er  tungere  end  det  Medium,  i  hvilket 
den  bevæger  sig,  gav  efter  for  Jordlegemets  Tiltrækning, 
og  med  en  jevnt  voxende  Hastighed  nærmede  sig  dets 
Overflade.  Dette  finder  virkelig  ogsaa  Sted,  og  naar 
Atmosphæren  befinder  sig  i  Ro,  synke  Skyerne  efterhaanden 
ned  fra  de  høiere  Luftegne.  Imidlertid  er  det  klart, 
at  Dampblærerne,  skjøndt  tungere  end  den  atmosphæriske 
Luft,  ikke  destomindre  maae  betegnes  som  særdeles  lette 
Legemer,  og  Skyerne,  hvis  nedadgaaende  Bevægelse  altsaa 
hæmmes  betydeligt  ved  Luftens  Modstand,  formaae  kun 
meget  langsomt  at  nærme  sig  Jorden.  Træde  de  nu  ind 
i  de  lavere  og  varmere  Luftlag,  saa  ville  de  dem  sammen- 
sættende Dampblærer,  forsaavidt  Atmosphæren  ikke  er 
mættet  med  Fugtighed,  gaae  over  i  Luflform  og  saaledes 

forsvinde  for  Iagttagerens  Blik.  Skyen  vil  altsaa  opløses, 
førend  den  naaer  Jordoverfladen.  Imidlertid  er  det  det 
sjældneste  Tilfælde,  at  Atmosphæren,  som  her  blev  forudsat, 
befinder  sig  i  Ro;  de  herskende  Vinde  bære  Skyerne 
med  større  eller  mindre  Hastighed  frem  i  horizontal  Ret- 
ning, og  standse  saaledes  betydeligt  deres  Tendents  til  at 
synke,  medens  den  snart  svagere,  snart  kraftigere  opstigende 
Luftstrøm  fører  Skymassen  med  sig  til  Atmosphærens  høiere 
Egne,  ligesom  vi  see  Dampen  hvirvle  i  Veiret  over  et 
kogende  Kar.  Naar  Solen  om  Formiddagen  har  naaet  en 
vis  Høide,  og  de  nedre  Luftlag  ved  Lfdstraaling  fra  den 
solbeskinnede  Jord  ere  blevne  opvarmede,  begynder  nemlig 
en  opstigende  Luftstrøm  at  vise  sig,  der  tiltager  i  Kraft, 
indtil  Dagens  Varme  har  naaet  sit  Høidepunkt.  Den  op- 
gaaende  Strøm  fører  Dampene  med  sig  i  Veiret;  ankomne 
til  de  høiere  og  koldere  Luftlag  fortættes  de,  og  Sky- 
grupper vise  sig  paa  Formiddagshimlen,  medens  Morgenen 
var  skyfri.  Saalænge  den  opstigende  Luftstrøm  vinder  i 
Kraft,  fjerne  Skyerne  sig  stadigt  mere  og  mere  fra  Jorden, 
men  efterhaanden  som  den  aftager  henimod  Solnedgang, 
dale  Skyerne  langsomt  ned,  og  idet  de  opløses  ved  at 
komme  i  Berøring  med  de  lavere  og  varmere  Luftegne, 
bliver  Aftenhimlen  klar  ligesom  Morgenen.  Ikke  enhver 
Aarstid  er  lige  gunstig  for  Iagttagelsen  af  den  her  omtalte 
Udviklingsgang ;  om  Sommeren  vil  man  hyppigst  finde  Leilig- 
hed  til  at  overbevise  sig  om  dens  Tilværelse.  Den  opstigende 
dampsvangre  Luftstrøms  Betydning  for  Skydannelsen  frem- 
træder vel  her  saa  iøinefaldende ,  at  der  næppe  behøves 
at  gjøres  opmærksom  derpaa;  Skyen  er  her  et  Produkt 
af  uhge  opvarmede  Luftmassers  gj ensidige  Indvirkning. 

Efter  saaledes  at  have  godtgjort,  at  Skyernes  Svæven, 
langtfra  at  staae  i  Strid  med  Tyngdeloven,  fuldkomment 

kan  forenes  med  dens  Fordringer,  ville  vi  kaste  et  Blik 
paa  deres  Høide.  Til  at  bestemme  denne  har  man  fore- 
slaaet  forskjellige  Methoder,  og  efter  disses  Antal  at  dømme, 
kunde  man  være  berettiget  til  at  tro,  at  Skyernes  Høide 
var  nøiagtig  kjendt;  men  dog  gives  der  ikke  et  eneste 
Spørgsmaal  i  hele  Meteorologien,  ja  maaskee  i  hele  Natur- 
læren, med  Hensyn  til  hvilket  vi  besidde  saa  faa  bestemte 
Talangivelser.  Af  de  ved  Høidebestemmelsen  anvendte  Me- 
thoder fortjener  vistnok  den  af  Riccioli  angivne  at  frem- 
hæves. To  Iagttagere  A.  og  B.,  der  f.  Ex.  befinde  sig  i 
samme  Meridian  og  i  en  bekjendt  Afstand  fra  hinanden, 
bestemme  samtidig  den  samme  Skyes  Høidevinkel,  og  da 
i  den  saaledes  fremkomne  Trekant  3  Stykker  ere  bekjendte, 
lader  den  nedfældede  Høide  sig  trigonometrisk  beregne. 
Den  her  angivne  Fremgangsmaade  har  vistnok  den  Ulempe, 
at  de  2  Iagttagere  ikke  uden  Vanskelighed  formaae  at  sætte 
sig  i  Forbindelse ;  imidlertid  turde  Vanskelighederne  næppe 
være  af  en  uovervindelig  Natur.  For  Tordenskyens  Ved- 
kommende løses  Opgaven  maaskee  lettest  ved  at  maale 
Lynets  Høidevinkel,  og  dernæst  tælle  de  mellem  Glimt 
og  Tordenskrald  forløbende  Secunder.  Af  den  saaledes 
fundne  Tid  beregner  Iagttageren  let  den  paagjældende 
Skyes  Afstand  fra  det  Sted,  paa  hvilket  han  befinder  sig, 
og  den  iagttagne  Høidevinkel,  i  Forbindelse  med  den  ved  den 
nedfældede  lodrette  Linie  frembragte  rette  Vinkel,  giver 
ham  Middel  til  Trekantens  trigonometriske  Beregning. 
Imidlertid  er,  som  allerede  tidligere  bemærket,  vort  Kjend- 
skab  til  Skyernes  Høide  overmaade  ringe,  og  vi  tør  vel 
vove  den  Paastand,  at  nogen  egenthg  heldig  Methode  til 
at  bestemme  den  endnu  ikke  er  opfundet.  At  Skyerne 
bevæge  sig  i  en  forskjellig  Afstand  fra  Jorden,  derom 
kunne  vi,   især  paa   en  regnfuld  Foraarsdag,   der  hyppigt 

har  klare  Øieblikke,  let  overbevise  os;  men  et  saa  al- 
mindeligt Resultat  kan  naturligviis  ikke  tilfredsstille  Viden- 
skaben. Som  Følge  heraf  staae  endnu  en  Række  vigtige 
Opgaver  tilbage  at  løse,  og  ligesaalidt  som  Meteorologien 
er  i  Stand  til  at  angive,  i  hvilken  Afstand  fra  Jorden  de 
forskjellige  Arter  af  Skyer  regelmæssigt  opholde  sig,  ligesaa- 
lidt er  den  i  Stand  til  at  give  et  blot  nogenlunde  fyldest- 
gjørende  Svar  paa  de  Spørgsmaal,  hvilken  Indflydelse  den 
geographiske  Brede,  Aars-  og  Dagstiden  udøver  paa 
Høiden  af  de  enkelte  Skyformer.  Det  synes  nemhg,  som 
om  Høiden  af  den  samme  Slags  Skyer  mellem  Vendekredsene 
og  om  Sommereren  er  betydelig  større  end  paa  høiere 
Breder  og  om  Vinteren;  thi  jo  lavere  Varmegraden  er, 
i  desto  ringere  Høide  ville  de  naae  det  Punkt,  hvor  Ned- 
slaget er  saa  svagt,  at  det  kun  med  Vanskelighed  kan 
iagttages.  Som  allerede  tidligere  anført,  synes  ogsaa  Dags- 
tiden  at  have  Indflydelse  paa  Skyernes  Høide.  I  Aug.  1830 
fandt Kåmtz,  at  de  hvide,  kuppelformige,  saakaldte  Klode- 
skyer, der  udgjøre  en  saa  fortrinlig  Prydelse  for  Sommer- 
himlen, mellem  Kl.  8  og  9  om  Formiddagen  svævede  i  en 
Høide  af  5— 6000',  medens  de  Kl.  4  vare  stegne  til  7000', 
og  3  Timer  senere  igjen  vare  dalede  ned  til  omtrent 
6000'.  De  faa  anstillede  Maalinger  saavelsom  den  Ind- 
flydelse Skyernes  Høide  maa  antages  at  udøve  paa  deres 
Bestanddeles  Natur,  turde  det  vel  være  heldigere  at  med- 
dele senere  ved  Betragtningen  af  de  enkelte  Skyformer. 
Skyernes  Bevægelse  er  naturligviis  afhængig  af 
de  atmosphæriske  Strømninger.  Vinden  bærer  Skyerne 
henover  Jorden  i  horizontal  Retning,  og  med  en  Hastig- 
hed, der  vel  maa  svare  til  dens  egen,  medens  den 
opstigende    Luftstrøm     betinger    Skyernes    verticale    Be- 

vægelse.  At  man  undertiden  seer  dem  bevæge  sig 
imod  Vinden,  er  aabenbart  betinget  deraf,  at  de  befinde 
sig  i  en  høiere  Luftstrøm  end  den,  der  for  Øieblilcket 
hersker  ved  Jordens  Overflade,  og  hvis  Retning  er  denne 
laveres  modsat.  Ikke  sjeldent  iagttager  man  saaledes  om 
Vinteren,  naar  en  i  længere  Tid  herskende  nordostlig 
Vind  har  medført  klart  Frostveir,  lette  Skymasser  bevæge 
sig  for  sydlig  Vind,  medens  Nord-Osten  endnu  er  herskende 
i  de  lavere  Regioner,  og  man  er  da  berettiget  til  at  vente 
Omslag  i  Veirliget  og  høiere  Thermometerstand.  Den, 
der  har  haft  Leilighed  til  nøiere  at^  iagttage  Udviklingen 
af  et  Tordenveir,  vil  uden  Tvivl  have  lagt  Mærke  til  en 
eiondommelig  Uregelmæssighed  i  Skymassernes  Bevægelser, 
et  Phænomen,  som  man  vistnok  for  en  stor  Deel  maa 
forklare  af  modsatte  atmosphæriske  Strømninger,  men  ved 
hvilket  Forskjelligheder  i  de  enkelte  Skygruppers  elektriske 
Ladning  uden  Tvivl  ogsaa  turde  have  Betydning. 

Efter  hvad  vi  i  det  Foregaaende  have  bemærket  om 
Skydannelsen,  vil  det  være  klart,  at  den  deels  beroer  paa 
den  atmosphæriske  Dampmængde,  deels  paa  Sammen- 
blanding af  ulige  opvarmede  og  saaledes  ulige  vægtfyldige 
Luftmasser.  Da  de  her  nævnte  Betingelser  i  det  Hele 
maae  betragtes  som  almindeligt  forekommende,  bliver 
altsaa  Skydannelsen  et  Phænomen,  som  man  kan  iagttage 
overalt  paa  Jorden,  uden  at  vi  dog  dermed  ville  paastaae, 
at  ethvert  Sted  er  lige  gunstigt.  Hvor  Atmosphærens 
Damprigdom  er  forholdsvis  betydelig,  og  Forholdene  be- 
gunstige et  livligt  Samkvem  mellem  koldere  og  varmere  Luft- 
strømme, der  maa  aabenbart  Skydannelsen  være  kraftigere, 
end  hvor  det  modsatte  finder  Sted,  og  da  Jordoverfladens 
Høideforhold,  Temperatur  og  Vandrigdom  ved  deres  tal- 

løse  Modificationer  betinge  en  høist  forskjellig  Udvikling 
af  de  for  Skydannelsen  nødvendige  Betingelser,  saa  er  man 
vel  a  priori  berettiget  til  at  nære  den  Anskuelse,  at  der 
gives  skyrige  og  skyfattige  Egne.  —  Erfaringen  vil 
snart  bekræfte  Theoriens  Rigtighed,  Hvor  høie  Bjerg- 
egne befinde  sig  i  Nærheden  af  Havet ,  eller  be- 
grændses  af  lave  fiigtige  Slettelandskaber,  der  vil  den 
dampsvangre  Luft  stadig  faae  Leilighed  til  at  afkjøles,  og 
Skymasser  leire  sig  om  Fjeldenes  Toppe,  medens  derimod 
den  tørre,  hede,  for  Havvindens  Indflydelse  kun  lidet  ud- 
satte Slette  er  ugunstig  for  Skydannelsen,  og  derfor  ud- 
mærket ved  en  i  Reglen  klar  Himmel.  I  Almindelighed 
maae  saaledes  Bjergregionerne,  navnlig  de  høiere  og  for 
Havets  Indflydelse  mere  udsatte,  betegnes  som  Jordens 
meest  skyrige  Egne,  og  Vandreren,  som  f.  Ex.  besøger 
Vestkysten  af  den  skandinaviske  Halvø,  eller  fra  Alpernes 
Sneeregioner  stiger  ned  i  den  varme  og  fugtige  lombardiske 
Slette,  vil  vistnok  finde  tilstrækkelig  Leilighed  til  at  over- 
bevise sig  om  Bjergenes  Evne  til  at  begunstige  Skydannelsen. 
I  Berøring  med  Norges  Qeldrige  Kyster  afkjøles  de  varme 
og  dampsvangre,  af  Golfstrømmen  ledsagede,  sydvesthge 
Vinde,  og  en  skyfuld  Himmel,  der  betinger  disse  Egnes 
anselige  Regnmængde,  er  Resultatet  af  Dampenes  stadigt 
foregaaende  Fortætning.  Paa  Alpernes  Sydside  afkjøles 
den  varme,  fugtige  Luftstrøm,  der  stiger  i  Veiret  fra  den 
vandrige  Poslette,  og  stor  Skyrigdom  i  Forbindelse  med 
betydehgt  Nedslag  fremtræder  ogsaa  paa  Bjerglandets  mod 
Italien  vendte  Terrasser,  medens  de  paa  den  nordlige- 
Side  ere  kjendeligt  svagere.  Sømanden,  som  ankrer  paa 
Havais   Østkyst*),   har  saagodtsom  uafbrudt  Regn  og  en 


*)  Steen  Bille,  Gaiatheas  Reise  III  p.  180. 

næsten  ubeskrivelig  sisyfuld  Himmel,  idet  den  dampsvangre 
Passat,  der  gjennem  Waikea- Dalen  nærmer  sig  Toppen 
af  den  c.  1 2,300 '  høie  Vulkankæmpe  Mouna-Loa,  maa 
afgive  et  betydeligt  Dampgehalt  i  Berøring  med  Bjergets 
kolde  Tinde.  Det  tør  vistnok  ansees  for  overflødigt 
at  anføre  flere  Exempler;  de  vilde  kun  gjentage,  hvad 
ovenfor  er  bemærket  om  Bjergenes  Evne  til  at  begunstige 
Skydannelsen. 

Næstefter  Bjerglandskaber  er  det  især  Kyststrækninger 
og  Øer,  der  udmærke  sig  ved  deres  taagede  og  skyede 
Luft,  idet  Hav  og  Land  opvarmes  i  en  forskjellig  Grad 
ved  Solstraalernes  Indvirkning,  og  saaledes  betinge  en 
Udvexling  af  ulige  varme  og  ulige  fugtige  Luftmasser. 
Derfor  udmærker  det  saakaldte  Kystklima  sig  i  Reglen 
ved  en  skyfuld  Himmel,  og  Den,  der  f.  Ex.  har  haft 
Leilighed  til  at  besøge  de  britiske  Øer  eller  det  hollandske 
Marsklandskab,  vil  vistnok  ofte  have  følt  sig  mindre  til- 
fredg  over  den  saa  hyppigt  overtrukne  Himmel  og  det 
taagede  Veirlig.  Men  jo  længere  man  fjerner  sig  fra 
Havet,  jo  jævnere  og  mere  vandløs  Sletten  er,  og  jo 
varmere  den  Luft  er,  som  hviler  over  den,  desto  klarere 
og  tørrere  bliver  Atmosphæren  og  desto  svagere,  som 
Følge  deraf.  Skydannelsen.  Den  Reisende,  der  saaledes 
i  Sommertiden  besøger  Madrid  og  den  skaldede  castilianske 
Høislette  forbauses  over  Himlens  paafaldende  Fattigdom  paa 
Skyer;  flere  Maane4pr  igjennem  er  den  næsten  uaf- 
brudt klar.  I  endnu  høiere  Grad  finder  dette  Sted  i  Saharas 
melankolske  Ørkenland,  hvor  Atmosphærens  overordentlige 
Tørhed  og  Varme  forflygtiger  den  Dampmængde,  som 
Havvinden  fører  med  over  dens  øde  Sandmasser.  I  det 
høie  Iran  bevirker  deels  Jordbundens  paafaldende  Tørhed, 
deels   de  anselige  til  alle  Sider  begrændsende  Bjergland- 

skaber,  at  Atmosphæren  indeholder  en  overordentlig  ringe 
Dampmængde;  »med  Undtagelse  af  nogle  faa  Uger  i  Aarets 
Løb  —  bemærker  Malcholm*)  —  er  Himlen  i  disse  be- 
gunstigede Egne  klar  og  uden  Skyer,  ja  Luften  er  saa 
reen  og  tør,  al  selv  det  blankest  polerede  Metal  kan 
udsættes  for  dens  Paavirkning  uden  at  tabe  sin  Glands.« 
Ogsaa  Tibets  Høisletter,  der  kun  ere  udsatte  for  de  tørre, 
over  Asiens  Fastland  blæsende,  nordlige  Vinde,  idet 
Himmalayas  Kæmperyg  ikke  tilsteder  Sydens  fugtige  Luft- 
strømme Adgang,  ere  bekjendte  for  deres  Himmels  »evige 
Klarhed«**).  Det  vilde  ikke  være  vanskeligt  at  fremhæve 
flere  for  Skydannelsen  ugunstige  Egne;  vi  troe  imidlertid 
i  det  Foregaaende  at  have  meddelt  tilstrækkeligt  til  nærmere 
at  oplyse  den  tidligere  opstillede  Paastand  angaaende 
Skyernes  geographiske  Udbredelse. 

Efter  denne  mere  almindelige  Betragtning  af  Skyernes 
Natur,  ville  vi  nu  gaae  over  til  en  nærmere  Undersøgelse 
af  de  enkelte  Skyformer.  Det  kan  jo  vistnok  ikke  være 
undgaaet  den,  der  har  offret  Himlens  Udseende  selv  den 
flygtigste  Betragtning,  at  Skyerne  vise  sig  under  mangfoldige, 
vexlende  Skikkelser  og  fremtræde  under  en  Række  af 
Former,  som  gjør  det  vanskeligt  at  skaffe  sig  Hvilepunkter, 
naar  man  søger  at  gruppere  dem.  Dette  er  imidlertid 
lykkedes  Englænderen  Howard***),  som  har  den  Fortjeneste 
først  at  have  indført  en  bestemt  Terminologie ,  der  ogsaa 
har  vundet  Borgerret  overalt.  Han  ad^iller  3  væsentlig  for- 
skjellige  Grundformer,  som  man  kan  betegne  med  Navnene : 
Fjersky  (cirrus).  Klodesky  (cumulus)  og  Slentesky 
(stratus),  mellem  hvilke  han  atter. indskyder  flere  Overgangsled. 


*)  History  of  Persia  (1815)  II,  p.  507. 
")  Hamboldt,  Ansichten  d.  Natur  (1849)  I,  p.  124. 
"*)  Climate  of  London  II,  p.  329  (1820). 

Ved  Fjerskyer  forstaaes  de  lette,  skinnende  hvide,  som  af  fine 
Traade  sammenvævede  Skyer,  der  iøvrigt  med  høist 
vexlende  Skikkelser,  men  i  Regelen  med  skarpe  Omrids 
vise  sig  paa  den  klare  Himmel  uafhængig  af  Aarstiden. 
Klodeskyerne  ere  de  afrundede,  meer  eller  mindre  kuppel- 
formige  Skymasser,  der  med  lyse  Farver  og  fine,  graalige 
Afskygninger  fortrinsviis  smykke  Bimlen  paa  varme  Sommer- 
dage, og  ofte  i  Horizonten  lade  Phantasien  ahne  fjerne, 
sneebedækkede  Bjerge.  Ved  Slentesky  betegner  Howard 
endelig  den  lave,  Jordoverfladen  berørende,  horizontalt 
udbredte  Taage,  der  fornemlig  fremtræder  ved  Solnedgang, 
og  gjerne  udmærker  sig  ved  sine  violette  Farver  og  prægtige, 
guldbræmmede  Rande.  Den  her  opstillede  Inddeling  af- 
giver Grundlaget  for  den  følgende  Systematik  af  Sky- 
formerne, hvis  Natur  og  Forhold  til  Veirligets  Beskaffenhed 
vi  ville  forsøge  kortelig  at  fremstille. 

De  saakaldte  Fjerskyer,  hvis  Physiognomi  vi  ovenfor 
kortelig  have  angivet,  synes  at  være  de  høist  svævende  af  alle 
de  Skyformer,  som  en  opmærksom  Betragtning  af  Himlens 
Udseende  har  gjort  os  bekjendt  med.  Efter  Undersøgelser  af 
Kiimtz  vexler  deres  Høide  imellem  10,000  og  24,000  Fod,  men 
20,000  Fod  tør  maaskee  i  vore  Egne,  og  om  Sommeren  ansees 
for  deres  sædvanlige  Afstand  fra  Jordoverfladen.  Paa  Grund 
af  deres  store  Høide  tør  vi  næppe  ansee  dem  for  dannede 
af  Dampblærer,  der  vanskeligt  ville  kunne  modstaae  den 
atmosphæriske  Kulde  i  de  øvre  Luftlag,  og  det  synes  derfor 
langt  rimeligere,  at  de  ere  sammensatte  af  Sneefnug  eller 
af  fine  lisnaale ,  en  Hypothese ,  der  end  mere  bekræftes 
ved  eiendommelige  optiske  Phænomener  (Farveringe  o.  s.  v.), 
der  udmærke  dem.  Naar  Himlen  i  længere  Tid  har  været  klar, 
saa  ér  det  først  den  lette,  fiintforgrenede  Fjersky,  der  bebuder 
forestaaende  fugtigt  Veirlig.    Fremtræder  Skyen  med  skarpe 

Omrids,  saa  have  Iagttagelserne  viist,  at  Veiret  endnu 
holder  sig  nogle  Dage*),  medens  derimod  en  taaget  Contur, 
der  efter  Forsters  Mening  tyder  paa  en  betydelig  Fugtighed 
i  de  høiere  Luftegne,  er  Forbud  paa  et  snart  indtræffende 
Nedslag**). 

Beslægtet  med  Fjerskyen  med  Hensyn  til  Sammen- 
sætning og  Høide,  men  i  Form  mere  overeensstemmende 
med  den  kuppelformige  Klodesky,  er  den  saakaldte  »cirro- 
cumulusc ,  hvis  smaa,  lyse,  afrundede  Skymasser  ofte  i 
lange  Bælter  trække  sig  hen  over  Himlen,  og  i  Folke- 
sproget have  faaetNavn  af  »Lamme skyer«.  Det  er  rime- 
ligviis  denne  Form,  som  vi  hos  Virgil,  Lucrets  og  Plinius 
finde  omtalt  under  den  eiendommelige,  men  ret  træffende 
Benævnelse:  »vellera  lanæ«  (Lammeuld).  De  synes  at  blive 
dannede  ved  høitgaaende,  varme  Luftstrømme,  thi  naar  de, 
hvad  hyppigt  indtræffer  om  Sommeren,  vise  sig  paa  Morgen- 
himlen, saa  bringer  Dagen  fordetmeste  Søndenvind  og  smukt, 
klart Veir.  Deres  Bygning  er  gjerne  meget  løs,  ogHumboldt 
fortæller,  at  han  i  Cumana,  paa  Nordkysten  af  Sydamerikas 
Fastland,  var  i  Stand  til  at  iagttage  Stjerner  af  4de  Størrelse, 
ja  selv  Maanepletterne  igjennem  dem.  Undertiden  frem- 
træde de  som  en  Modification  af  Fjerskyen,  der  dog  langt 
hyppigere,  naar  varme  og  fugtige  Luftstrømme  faae  Over- 
haand  i  de  høiere  Regioner,  bliver  mere  tæt  og  utydelig 
i  sin  Bygning,   og,   idet  den  synker  ned  til   en  ringere 


*)  En  traadforming ,  overordentlig  lang  og  fuldkomment  skarpt  be- 
grændset  Form  af  Fjerskyen  har  jeg  kun  bemærket,  naar  Veiret 
har  en  meget  rolig  Gharakteer. 
**)  Den  af  Howard  og  Forster  opstillede  Hypothese,  at  Fje>skyen  skulde 
dannes  ved  et  af  elektriske  Strømme  foranlediget,  partielt  Nedslag, 
og  derhos  tjene  som  Leder  for  Elektriciteten,  har  vel  næppe  meget 
for  sig;  Kåmtz  søger  dens  Ophav  i  locale,  kolde  Strømme  i 
Atmosphærens  høiere  Egne, 

Høide,  gaaer  over  i  »cirrostratus«.  Ofte  strækker  denne 
sig  kun  over  en  Deel  af  Himlen,  men  ikke  sjeldent 
overdrager  den  Firmamentet  med  et  tyndt,  hvidt  Slør, 
der  tidt  omgiver  den  gjennemskinnende  Sol  med  farvede 
Ringe ,  i  hvilket  Tilfælde  man  kan  vente  Regn ,  medens 
Barometret  langsomt  synker.  Som  en  blaagraa  Taage 
paa  den  vestlige  Horizont  meddeler  den  imellemstunder 
den  nedgaaende  Sol  en  prægtig,  dyb  Orangefarve,  og 
man  kan  da,  idet  den  under  Aftenens  Løb  udbreder 
sig  over  Himlen,  der  viste  sig  klar  i  Øst,  gjøre  sikker 
Regning  paa  Nedslag  enten  om  Natten  eller  den  føl- 
gende Dag.  Den  danner  stedse  horizontalt  udbredte 
Masser,  hvis  øvre  og  nedre  Flade  dog  næppe  frembyde 
nogen  skarp  Begrændsning ;  Høiden  tør  efter  Kåmtz 
maaskee  anslaaes  til  1 1,000  *. 

Medens  den  saakaldte  »cirrostratus«  maaskee  endnu 
deelvis  er  sammensat  af  fine  lisnaale,  er  den  meer  eller 
mindre  kuppelformede  Klodesky  (cumulus)  vistnok  ude- 
lukkende dannet  af  Dampblærer.  Dens  pragtfulde,  lyse 
Grupper  smykke  fomemlig  Sommerhimlen,  hvis  klare  Blaae 
i  Forbindelse  med  Skyernes  skarpe  Begrændsning  ikke 
lader  vente  noget  Omslag  i  Veirligets  Charakteer.  Naar 
Nattetaagen  efter  Solens  Opgang  har  opløst  sig,  og  den 
klare  Morgenhimmel  ikke  har  ladet  opdage  en  eneste 
Skyplet,  vise  sig  henimod  Kl.  9  om  Formiddagen  smaa 
Klodeskyer;  deres  Størrelse  og  Antal  stiger  rask,  indtil 
Dagens  Varme  har  naaet  sin  største  Høide,  hvorpaa  de 
lidt  efter  lidt  aftage  og  lade  Aftenhimlen  skyfri.  Grunden  til 
denne  hele  Proces  søgte  allerede  Saussure  i  de  opstigende 
Dampe,  og  senere  Undersøgelser  af  Dan  i  e  II  ogDowe  have 
bekræftet  hans  Hypotheses  Rigtighed.  Naar  om  Formid- 
dagen   Jordoverfladen    er   bleven    tilstrækkeligt   opvarmet, 

begynder  en  opstigende  Luftstrøm  at  danne  sig;  den  fører 
de  i  Atmosphærens  nedre  Regioner  opsamlede  Dampe 
med  sig  i  Veiret,  og  vinder  i  Kraft  med  den  stigende 
Dagsvarme.  Udsættes  Dampene  for  de  høiere  Luftegnes 
Kulde,  foregaaer  der  et  Nedslag,  og  den  heraf  betingede 
Skydannelse  tiltager  i  Omfang  og  Høide,  indtil  den  dalende 
Sol  svækker  den  opstigende  Luftstrøms  Productivitet,  og 
ved  sin  Nedgang  sætter  en  Grændse  for  dens  foreløbige 
Indflydelse  paa  Atmosphærens  Skydannelser.  De  tilstede- 
værende Klodeskyer,  der  ikke  længere  drives  i  Veiret  ved 
den  opgaaende  Luftstrøms  Magt,  synke  langsomt  ned  i 
de  lavere  Luftlag,  hvis  Varme  efterhaanden  opløser  dem, 
og  lader  Aftenhimlen  klar.  Af  det  her  meddelte  fremgaaer 
ogsaa,  at  Klodeskyens  Høide  er  meget  forskjellig  og 
fuldkommen  afhængig  af  Dagsvarmen;  mellem  den  6te 
og  Ilte  Juli  1830  varierede  den  efter  Undersøgelser  af 
Kåmtz  mellem  3000  og  10,000  Fod. 

Ikke  sjeldent  kan  man  i  Sommertiden  forfølge  den 
her  skildrede  Skydannelse  fleVe  Dage  igjennem,  uden  at 
den  atmosphæriske  Dampmængde  fortætter  sig  til  Nedslag. 
Da  turde  det  en  Aftenstund  hænde ,  at  den  tidligere 
herskende  Søndenvind  døde  hen,  medens  de  tilstedeværende 
Klodeskyer,  i  Stedet  for  at  opløse  sig,  ved  den  Retning  i 
hvilken  de  bevæge  sig  antyde,  at  en  kold,  nordlig  Luft- 
strøm er  indtraadt  i  de  høiere  Regioner.  Idet  den  lyse 
Klodesky  antager  en  mørk,  graablaa  Farve  og  taaged^, 
usikkert  tegnede  Rande,  synker  den  dybere  ned,  og  frem- 
træder som  den  saakaldte  »cumulostratus«  hvis  Tilstede- 
værelse noksom  overtyder  Iagttageren  om,  at  Luften  er 
mættet  med  Fugtighed.  Fortætningen  vedbliver ,  og 
snart  er  Himlen  bedækket  med  sortegraa,  taagede  Regn- 
skyer (nimbi),  der  nu  afgive  deres  Vandmængde,  medens 

Barometret  under  vedvarende  Nordenvind  stiger,  og  saaledes 
forkynder  snart  indtrædende  klart  Veir.  »Er  Jordens  Over- 
flade allerede  ved  tidligere  Nedslag  fugtig,  saa  foregaaer 
den  her  omtalte  Forvandling  af  Skyformerne  langt  hurtigere. 
Hersker  der  Vindstille  i  de  lavere  Regioner,  saa  stige 
Dampene  ved  klar  Himmel  meget  hurtigt  og  i  rigelig 
Mængde  i  Veiret;  cirri,  cirrostrati  og  lavere  svævende 
cumuli  tiltage  rask  i  Omfang,  og  naar  Dagens  Varme  har 
naaet  sit  Høidepunkt,  indtræffer  en  hæftig  Regnbyge,  der 
ofte  udarter  til  et  Tordenveir.« 

Oftere,  navnlig  om  Sommeren,  udvikler  Regnveiret 
sig  imidlertid  paa  en  fra  den  her  meddelte  noget  afvigende 
Maade.  Solen  staaer  op  med  skyfuld  Himmel  og  der 
falder  ofte  Byger,  men  henimod  Kl.  8  iiører  Regnen  op, 
medens  den  jevnt  overtrukne  Himmel  trætter  Øiet  med 
sit  eensformige  Graae.  Snart  begynder  imidlertid  den 
blaa  Himmel  at  titte  frem  gjennem  Ridser  og  Huller  i 
Skydækket,  Aabningerne  udvide  sig  meer  og  meer,  og  ved 
Middagstid  er  det  klart  Solskin,  medens  dog  de  talrige, 
ikke  skarpt  begrændsede  Klodeskyer  tyde  paa  en  anselig 
atmosphærisk  Fugtighed  og  snart  tilbagevendende  Regnveir. 
Det  lader  hellerikke  vente  paa  sig.  Henimod  Solnedgang 
er  Himlen  atter  overtrukken,  og  ud  paa  Natten  begynder 
det  igjen  at  regne.  »Denne  Proces,  der  ofte  gjentager 
sig  flere  Dage  paa  samme  Maade,  synes  at  have  sin 
Grund  i  forskjellige,  over  hinanden  svævende  Luftstrømme. 
Naar  Solen  om  Morgenen  opvarmer  den  øvre  Side  af 
Skydækket,,  saa  opløses  Dampblærerne,  og  idet  de  maaskee 
træde  ind  i  varmere  Luftlag,  fortættes  de  ikke  i  den  Grad, 
som  er  nødvendig  for  at  frembringe  Regn.  Men  naar 
Varmen  aftager  hen  ad  Aften,  saa  kan  Luften  ikke  beholde 
alle  Dampene,  der  dannes  Taageblærer,  og  under  Nattens 

ringere  Varme    falder  Vandet   i  draabeflydende  Form  tU 
Jorden.« 

Uden  at  opholde  os  specielt  ved  den  saakaldte  Slente- 
sky  (stratus),  hvis  almindelige  Gharakteristik  vi  i  det  Fore- 
gaaende  have  meddeelt,  og  som  ikke  synes  at  staae  i 
noget  bestemt  Forhold  til  Veirligets  Natur,  ville  vi,  forinden 
vi  forlade  vor  Betragtning  af  Skyformerne,  endnu  omtale 
et  Phænomen,  som  det  ikke  turde  være  uberettiget  at 
sætte  i  Forbindelse  med  disse,  nemlig  »Skypompen«. 
Vi  have  alt  tidligere  gjort  opmærksom  paa,  at  Skyerne 
dannes,  naar  uhge  varme  og  uhge  fugtige  Luftmasser 
komme  i  Berøring  med  hinanden.  .  Tænke  vi  os  nu,  at 
to  saadanne  Luftstrømme,  der  bevæge  sig  i  modsat  Ret- 
ning, træde  i  Forbindelse  i  de  høiere  atmosphæriske  Re- 
gioner, saa  vil  der,  paa  Grund  af  det  indtrædende  Nedslag, 
dannes  en  Skymasse,  som  ialtfald  undertiden,  ved  de 
modsatte  Strømretningers  Indflydelse,  er  i  Stand  til  at 
antage  en  omdreiende  Bevægelse.  I  Skikkelse  af  en  uhyre, 
omvendt  Kegle  forlænger  den  sig ,  idet  den  stadigt 
dreier  sig  rundt,  ned  til  Jordoverfladen.  Danner  Sky- 
pompen sig,  hvad  hyppigt  synes  at  finde  Sted,  over 
Havet  i  Nærheden  af  en  høi  Kyst,  saa  vil  den,  efter 
at  have  naaet  Søens  Overflade,  pidske  denne. op  i  en 
skummende  Dampsky,  og  hvirvle  Vanddelene  med  sig 
i  Veiret.  At  den  iøvrigt  for  største  Delen  indeholder 
fersk  Vand,  der  altsaa  maa  hidrøre  fra  Skyen,  med  hvilken 
den  oventil  staaer  i  Forbindelse,  derom  har  man  haft 
Leilighed  til  at  overbevise  sig,  naar  den  er  kommen  i 
Berøring  med  Skibe,  som  den  har  overøst  hgesom  en 
Regnbyge ;  den  synes  at  bestaae  af  Dampblærer, 
mellem  hvilke  dens  omdreiende  Bevægelse  ved  sin  meka- 
niske Kraft  holder  de  ophvirvlede  Vanddraaber  svævende, 

og  dens  hele  Udseende  taler  paa  det  bestemteste  mod  at 
betragte  den  som  en  solid  Vandmasse.  Skypompen  viser 
sig  i  Reglen  ved  uroligt  Veir,  og  er  fordetmeste  ledsaget 
af  elektriske  Phænomener  og  hæftige  Hvirvelvinde.  Ofte 
danner  den  sig  over  Land,  og  idet  den  føres  afsted  af 
Vinden  over  Marker,  Søer  og  Floder  anretter  den  ikke 
sjeldent  betydelige  Ødelæggelser.  Om  Skypompen  iøvrigt 
altid,  som  her  er  forudsat,  først  viser  sig  i  Skyregionen, 
eller  om  den,  som  man  kunde  have  Grund  til  at  troe  efter 
Beretninger  om  det  beslægtede  Phænomen,  som  Bruce 
havde  Leilighed  til  at  iagttage  under  sin  Gjennemreise  af 
den  nubiske  Ørken,  ogsaa  er  i  Stand  til  at  tage  sit  Ud- 
gangspunkt fra  Jordoverfladen,  —  derpaa  lader  sig  maaskee 
vanskeligt  for  Øieblikket  give  noget  bestemt  Svar;  og  det 
maa  vel  iøvrigt  bemærkes,  at  Skypompen  hører  til  de 
meteorologiske  Phænomener,  hvis  egentlige  Natur  det  er 
fremtidige  Undersøgelser  forbeholdt  at  oplyse. 

Under  den  foregaaende  Behandling  af  Skyformerne, 
hvis  Hovedtyper  vi  have  søgt  at  charakterisere  saavel  med 
Hensyn  til  deres  Ydre  som  ogsaa  med  Hensyn  til  deres 
Forhold  til  Veirliget,  have  vi  oftere  i  Forbigaaende  berørt 
de  forskjeliige  Farver,  der  udmærke  de  forskjellige  Arter 
af  Skyer.  Saamegen  Nydelse,  Betragtningen  af  Skyernes 
idelig  vexlende  Skikkelser  under  Bibeholdelsen  af  de  samme 
Grundformer  end  kan  forskaffe  Iagttageren,  er  der  dog  vel 
næppe  nogen  Tvivl  om,  at  det  fortrinsviis  er  deres  Farve- 
pragt og  de  temporære  optiske  Phænomener,  der  vise  sig 
i  enkelte  af  deres  Former,  som  meddele  dem  deres  eien- 
dommeligt  ideale  Præg,  og  ofte  gjør  dem  til  en  saa  ud- 
mærket Prydelse  for  Landskabet.  Hvo  har  vel  ikke  en 
solklar  Sommerdag  maattet  beundre  de  lyse  Grupper  af 
Klodeskyer,  hvis  skinnende  hvide  Toppe,  skarpt  tegnede  mod 

Firmamentets  Blaae,  i  Tanken  lod  ham  gjennemvandre  Alpe- 
landskabet med  dets  snebedækte  Tinder,  eller  har  ved  Solned- 
gang ikke  følt  sig  greben  ved  Synet  af  den  Farvepragt,  hvor- 
med Skyerne  straale  i  Aftenrødens  Lyshav?  Skyernes  optiske 
Eiendommeligheder  danne  uden  Tvivl  et  fremragende 
Moment  i  deres  Individualitet;  man  kan  ikke  beskrive 
Skyerne  uden  at  tage  Hensyn  til  deres  Farver.  Hvad  nu 
disse  angaaer,  da  hidrøre  de  sikkert  fra  en  dobbelt  Grund, 
idet  de  deels  maa  være  at  søge  i  den  forskjellige  Belys- 
ning, i  den  almindelige  Modsætning  mellem  Lys  og  Skygge, 
deels  i  Beskaffenheden  af  de  Smaadele,  hvoraf  Skyen  be- 
staaer»  De  af  Solen  beskinnede  Partier  ville  præsentere 
sig  under  lysere  Farver,  end  de,  der  befmde  sig  i 
Skygge,  og  saaledes  have  vi  da  allerede  heri  en  Eilde 
til  betydelige  FarveforskjelUgheder  hos  Skyerne.  Det 
har  saaledes  intet  paafaldende ,  at  f.  Ex.  Klodeskyens 
kuppelformede  Toppe  frembyde  det  stærkeste  Lys,  medens 
derimod  de  dybere  Partier  vise  graalige  Afskygninger, 
men  at  Toppene  netop  vise  sig  med  den  blændende  hvide 
Farve ,  der  i  Glands  og  Renhed  fuldkommen  kan  maale 
sig  med  Sneen,  —  det  er  et  Phænomen  som  man  ikke 
er  i  Stand  til  at  forklare  af  Belysningen  alene,  men  ved 
hvilket  ogsaa  selve  Skyens  Bestanddele  maa  spille  en 
Rolle.  —  Den  hos  Fjerskyerne  stadigt  forekommende 
skinnende  Hvidhed  turde  saaledes  hidrøre  fra,  at  disse 
lette,  høitsvævende  Skyer,  som  allerede  tidligere  er  berørt, 
maa  antages  af  bestaa  af  Snefnug,  en  Hypothese,  der  vist- 
nok ogsaa  tildeels  tør  anvendes  paa  »cirrostratus« ;  —  men 
hos  den  lavere  svævende  Klodesky  og  »cirrocumulus«  lader 
den  hvide  Farve  sig  ikke  forklare  paa  denne  Maade.  Det 
er  fra  det  Foregaaende  bekjendt,  at  disse  Skyformer  ude- 
lukkende bestaae  af  Dampblærer.     Som  Sæbeskummet  vise 

disse  Smaalegemer,  efter  Kratzensteins  Iagttagelse,  farvede 
Ringe,  og  det  synes  nu,  som  om  den  hvide  Colorit,  der 
Ildmærker  de  sidstnævnte  Arter  af  Skyer,  beroer  paa  en 
Sammensmæltning  af  Dampblærernes  prismatiske  Farver, 
ligesom  det  er  oplyst,  at  Sæbeskummets  Hvidhed  har  sin 
Grund  i  det  her  berørte  Phænomen.  Jo  tyndere  Damp- 
blærerne ere,  desto  renere  og  kraftigere  er  deres  Farve- 
glands,  der  taber  sig  betydeligt  eftersom  deres  Vægge 
tiltage  i  Gjennemsnit,  og  da  under  sidstnævnte  Forhold 
den  frembragte  Totalvirkning  ikke  bliver  nogen  reen  hvid, 
saa  see  vi  heri  en  vigtig  Grund  til  de  graalige,  meer  eller 
mindre  mørke  Farver,  der  udmærke  de  tunge,  vandrige 
»cumulostrati«  og  »nimbi«.  Udsatte  for  Morgen-  og  navnlig 
for  Aftenrødens  Glands  udvikle  enkelte  Skyformer  en  næsten 
ubeskrivelig  Farvepragt,  som  man  iøvrigt  næppe  er 
istand  til  at  forklare;  de  tynde,  høitsvævende  »cirrostrati« 
strække  sig  da  ofte  som  smalle  Purpurbælter  over  den 
vestlige  Himmel,  medens  Solen  dukker  ned  bag  den  violette 
Horizonten  begrændsende  Slentesky,  over  hvis  øvre  Rand 
den  maler  en  skinnende  Bræmme  af  Orange  og  Guld. 

Fkke  mindre  end  Skyernes  Farver  gjøre  vistnok  de 
temporære  optiske  Phænomener,  som  Skyregionen  saa 
ofte  frembyder.  Krav  paa  Iagttagerens  Opmærksomhed. 
Naar  efter  en  regnfuld  Sommerdag  Skyerne  skille  sig  paa 
den  vestlige  Horizont,  og  lade  den  nedgaaende  Sol  kaste 
sit  klare  Lys  paa  de  mørke,  i  Østen  staaende  Regnskyer, 
saa  spænder  Regnbuen  sin  ghmrende  Kreds  udover  den 
sortegraa,  truende  Baggrund.  Phænomenet  er  vel  bekjendt. 
Hvo  har  ikke  ofte  iagttaget  den  ydre  svagere  og  den  indre 
skarpere  Bue;  deres  prismatiske  Farver,  der  følge  i  om- 
vendt Orden;  deres  ulige  Brede,  og  deres  forskjellige  af 
Solhøiden  afhængige  Størrelse?    Skjøndt   det  her  omtalte 

Phænomen  vel  i  Reglen  danner  sig  i  Regnen  ved  Lysets 
Brydning  i  Draaberne,  og  altsaa  viser  sig  mod,  ikke  i, 
Skyen,  saa  er  der  dog  ikke  Tvivl  om,  at  det  ogsaa  frem- 
kommer i  selve  Regnskyen,  hvor,  som  bekjendt,  Fortæt- 
ningen alt  er  skreden  vidt  frem,  uden  at  denne  afgiver 
Regn.  Som  et  for  Regnskyen  charakteristisk  Phænomen 
turde  det  derfor  være  berettiget  her  at  nævne  Regnbuen, 
medens  derimod  den  optiske  Forklaring,  saaledes  som  den 
er  bleven  begyndt  af  Theodorich  af  Freiburg  (Begyndelsen 
af  det  14de  Aarhundrede)  og  senere  fuldført  af  Antonio 
de  Dominis  (1590),  Cartesius  og  i  Særdeleshed  Newton, 
hvem  vi  skylde  Læren  om  Farverne ,  vilde  føre  os  alt  for 
langt  bort  fra  vort  Emne,  til  her  at  kunne  finde  Plads. 
Ogsaa  de  matte,  prismatisk  farvede  Glorier,  de  saakaldte 
»Krandse«,  der  ofte  vise  sig  om  Solen  og  Maanen ;  de  for- 
skjeUige  Farveringe  og  beslægtede  Phænomener,  der  alle 
ere  charakteristiske  for  det  tynde  Slør,  hvormed  den  lette, 
høitsvævende  »cirrostratus«  undertiden  overtrækker  Firma- 
mentet, og  som  antages  at  hidrøre  fra  Lysets  Brydning  i 
dens  fine  lisnaale,  fortjene  vistnok  af  den  anførte  Grund 
her  at  berøres,  men  deres  optiske  Theori  staaer  endnu 
paa  altfor  svage  Fødder,  og  ville  under  alle  Omstændig- 
heder være  altfor  vidtløftig  til  her  at  burde  meddeles. 

Hvo  kjender  ikke,  om  ogsaa  kun  af  flygtigere  Be- 
tragtning, den  voldsomme  Paroxysme  i  Atmosphærens 
normale  Tilstand,  som  man  betegner  ved  Benævnelsen 
Tordenveir?  Skjøndt  det  kan  forekomme  til  alle  Aarstider, 
er  det  dog  i  vore  Egne  sjeldent  om  Vinteren,  medens 
derimod  Sommertiden,  især  hvis  Temperaturen  i  det 
Hele  er  høi,  oftere  giver  Leilighed  til  at  betragte  dette 
storartede  Phænomen.  Førend  Tordenveiret  bryder  løs 
er  Atmosphæren  gjerne  paafaldende  lummer  og  trykkende, 

Vinden  løier  fordetmeste  af,  og  Himlens  hvidlige  Udseende 
i  Forbindelse  med  den  matstraalende  Sol  bringer  Kundskab 
om,  at  Luften  indeholder  talrige  Vanddampe.  I  Hori- 
zonten  begynde  nu  hvide,  kuppelformige  Skytoppe  at 
hæve  sig;  uroligt  trænge  de  sig  frem  mellem  hinanden, 
og  dristigere  og  dristigere  taarne  de  sig  op  under  hurtigt 
vexlende,  ofte  eventyrlige  Skikkelser.  Deres  barokke 
Former  udmærke  sig  gjerne  ved  skarpe  Farveforskjelligheder, 
idet  gulagtige  eller  skinnende  hvide  Rande  begrændse  de 
blaagraa  eller  graagule  Skybanker*).  Hurtigt  nærme  de  sig 
Zenith  idet  de  flyde  mere  sammen  og  antage  et  truende, 
sortegraat  Udseende;  de  naae  det,  udbrede  sig  derover, 
og  kaste  snart  en  uhyggelig  Dæmring  over  Landskabet, 
medens  en  sagte,  brummende  Susen  i  Atmosphæren  for- 
kynder den  nu  atter  indtrædende,  i  Styrke  rask  tiltagende 
Vind,  der  gjerne  blæser  i  modsat  Retning  af  den  umiddel- 
bart foregaaende.  Endelig  brydes  Skydækkets  mørkeste 
Deel  af  et  svagt,  rødligt  Lynglimt,  og  det  efterfølgende, 
dæmpet  rullende  Tordenbrag  forkynder,  deels  ved  sm 
Styrke,  deels  ved  den  større  eller  mind^^e  Hurtighed, 
med  hvilken  det  følger  paa  Lynet,  Uveirets  Afstand  fra 
Iagttagerens  Standpunkt.  Allerede  falde  enkelte  tunge 
Draaber  fra  den  skyfulde  Himmel;  —  nogle  faa  Øieblikke, 
og  den  strømmeviis  nedstyrtende  Regn,  hæftige  Vindstød, 
rask  paa  hinanden  følgende  Lynglimt  og  dundrende  Torden- 
brag forkynde,  at  Uveiret  har  naaet  sit  Høidepunkt. 

Det  her  anførte  turde  maaskee  tjene  til  at  opfriske 
eller  fuldstændiggjøre  Billedet  af  Tordenveirets  Dannelse 
og  Charakter.    Forinden  vi  imidlertid  gaae  over  til  nærmere 


*)  Fars'erne    ere    forresten  temmelig  vexlende;    oftere  har  jeg   seet 
Tordenskyen  spille  stærkt  i  det  røde  eller  grønne. 

Betragtnmg  af  de  Kræfter,  der  røre  sig  i  Tordenskyen, 
kunde  det  muligen  være  ret  passende,  at  meddele  nogle 
Bemærkninger  med  Hensyn  til  dens  Høide  og  Bevægelse. 
For  ingen  anden  Skyform  er  vistnok  Afstanden  fra  Jord- 
overfladen saa  forskjellig,  som  for  denne.  I  Bjergegne  seer 
den  Reisende  oifte  Tordenveiret  rase  dybt  under  sig,  medens 
han  selv  vandrer  i  det  klare  Solskin.  Skjøndt  3—4000' 
vel  turde  ansees  for  Tordenskyens  Middelhøide,  nærmer 
den  sig  undertiden  Jordoverfladen  paa  1000'  og  mindre, 
medens  den  paa  den  anden  Side  i  Fjeldegne  formaaer  at 
hæve  sig  til  langt  betydeligere  Afstande  fra  Havets  Niveau. 
I  Alperne  har  Saussure  truffet  den  over  sig  paa  en  Høide 
af  10,500%  ja  Bouguer  fortæller  endogsaa,  at  han  under 
sin  Reise  i  Ånderne  fra  den  ved  Quito  beliggende  Vulkan- 
kolos Pichincha  paa  en  Høide  af  14,600'  har  seet  Torden- 
veiret svæve  hen  over  sig.  I  Sletten  angiver  man  maaskee 
lettest  Tordenskyens  Afstand  fra  Jordoverfladen ,  ved  at 
maale  den  Høidevinkel  under  hvilken  Lynet  viser  sig,  og 
tælle  det  Antal  Sekunder,  der  forløber,  indtil  Skraldet 
høres.  Om  Tordenveirets  Bevægelse  ville  vi  kun  bemærke, 
at  den  i  Reglen  er  temmelig  hurtig,  og  undertiden,  væsent- 
hgst  maaskee  paa  Grund  af  de  ledsagende  hæftige  Storm- 
byger, stiger  til  en  Hastighed  af  20  Mile  og  mere  i 
Timen,  hvorved  det  iøvrigt  vel  maa  udhæves,  at  saavel 
Bevægelsens  Hurtighed  som  dens  Retning  ere  meget 
vanskelige  at  bestemme ,  hvorfor  man  næppe  tør  skjænke 
Angivelserne  synderlig  Tiltro.  Den  eiendommelige  Uro 
meflem  Skymasserne,  der  navnlig  viser  sig  under  Veirets 
Udvikling,  turde  maaskee  have  en  særegen  Grund,  som 
vi  i  det  Følgende  ville  komme  til  at  berøre. 

Vi    have    saaledes    betragtet    Tordenskyens    Tilbliven 
og  Udvikling,   dens  Form,   Farve  og  Forhold  til  Veirliget, 

dens  Høide  og  Bevægelse ;  vi  have  seet,  at  den  udmærker  8ig 
fremfor  alle  andre  Skyformer,  som  vi  have  behandlet,  ved 
eiendommelige  Lys-  og  Lydphænomener,  —  det  vil  nu 
blive  Spørgsmaalet,  hvorpaa  de  sidstnævnte  beroe.  Mærkeligt 
nok  finde  vi  hos  Classikerne  Efterretninger,  der  synes  at  an- 
tyde, at  allerede  de  Gamle  kjendte  et  eiendommeligt  Forhold 
mellem  Tordenskyens  Phænomener  og  metalliske  Legemer; 
Thracerne  ogllyperboræerne  forstode  saaledes,  efter  Herodots 
Vidnesbyrd,  at  tilintetgjøre  dens  Virksomhed  ved  at  udskyde 
Pile  og  udslynge  Kastespyd  imod  den,  og  Ktesias  fortæller  i 
sine  »Indica«*),  at  han  af  Artaxerxes  og  Parysatis  havde 
modtaget  i  Foræring  tvende  Jernsværd,  »som  plantede  i 
Jorden  vare  i  Stand  til  at  afvende  Skyer,  Hagel  og  Lyn- 
straaler«  —  ja  tilføier  endog  selv  at  have  seet  det.  Hos 
Lucius  Piso  findes  en  Fortælling  om,  at  Numa  Pompilius, 
Roms  anden  Konge,  var  i  Stand  til  ved  et  Experiment  at 
nedkalde  Lynet,  og  vor  Historiker  beretter  videre,  hvilket 
ogsaa  bekræftes  af  Livius,  at  hans  krigerske  Efterfølger 
Tullus  Hostilius  blev  dræbt  af  en  Lynstraale,  da  han  vovede 
under  Forsøget  at  afvige  fra  den  eengang  normerede 
Fremgangsmaade.  Oldtidens  philosophiske  Naturbetragt- 
ning, der  nærede  en  saa  afgjort  Antipathi  mod  empiriske 
Undersøgelser,  lykkedes  det  imidlertid  ikke  at  give  nogen 
Forklaring  af  Phænomenet;  først  den  nyere  Tids  experi- 
menterende  Physik  formaaede  her  at  komme  til  et  Re- 
sultat. Skjøndt  rigtignok  Wall  1708  vovede  at  sammen- 
ligne den  electriske  Gnist  og  den  svage  knittrende  Lyd, 
der  ledsager  den,  med  Lynilden  og  Tordenbraget,  saa  er 
det  dog  først  Franklins  Virksomhed  man  skylder  Oplys- 
ningen  om   de   Kræfters   Natur,    der  udtale   sig  gjennem 


•)  Ctesiæ  opera  ed.  J.  Baehr  IV  p.  248. 

Tordenskyen.  Da  han  ikke  kunde  raade  over  de 
til  sine  paatænkte  Forsøg  fornødne  Hjælpemidler,  op- 
fordrede han  de  europæiske  Naturkyndige  til  at  anstille 
dem,  og  Dalibard,  som  paa  et  lille  Huus  ved  Marly  la 
Ville  havde  ladet  opreise  en  20  Alen  høi,  forneden  iso- 
leret Jernstang,  kunde,  da  en  Tordensky  d.  10de  Mai 
1752  svævede  hen  over  den,  med  Lethed  trække  Gnister 
ud  af  dens  Fod.  Omtrent  samtidigt  havde  imidlertid 
Franklin  og  de  Romas  anstillet  deres  bekjendte  Forsøg 
med  Dragen,  og  Tordenskyens  electriske  Ladning  var 
saaledes  stillet  udenfor  al  Tvivl. 

Som  vi  ovenfor  have  seet,  ere  altsaa  Tordenveirets 
Phænomener  af  electrisk  Natur.  Skyerne  udmærke  sig 
ved  en  kraftig  Ladning ,  og  naar  man  ved  Hjælp  af  en 
høi,  forneden  isoleret,  spidsttilløbende  Jernstang  undersøger 
dennes  Beskaffenhed,  saa  finder  man  den  snart  positiv,  snart 
negativ,  ja  man  iagttager  endogsaa  undertiden  i  samme 
Sky  afvexlende  positive  og  negative  Bælter,  hvilket  berettes 
af  Englænderen  Crosse,  der  har  beskjæftiget  sig  meget 
med  herhenhørende  Undersøgelser.  Af  det  her  meddelte 
vil  det  let  sees,  at  der  maa  finde  Tiltrækning  og  Frastød- 
ning Sted  mellem  Skyerne ,  eftersom  de  ere  ladede 
med  modsatte  eller  tilsvarende  Electriciteter,  og  som  Følge 
heraf  synes  den  Hypothese  ikke  uberettiget,  der  søger  at 
forklare  de  eiendommelige  Skybevægelser  under  Torden- 
veiret  af  electrisk  Tiltrækning  og  Frastødning.  Naar  tvende, 
med  modsatte  Electriciteter  ladede  Skyer  komme  hinanden 
i  behørig  Nærhed,  eller  naar  en  Sky  ved  Fordeling  har 
frembragt  en  modsat  electrisk  Spænding,  enten  i  den  Deel 
af  Jordoverfladen,  som  netop  befinder  sig  under  den,  eller 
i  en  ikke  meget  fjern  Skymasse,  der  befandt  sig  i 
sin  naturlige  Tilstand,   saa   foregaaer  den  electriske  Ud- 

ladning  —  Lynet  blinker  og  Tordenen  ruller.  Uden  Tvivl 
svare  disse  Phænomener  ganske  til,  hvad  vi  iagttage,  naar 
vi  experimentere  med  Electricermaskinen,  men  de  ^re 
dog  vistnok  paa  den  anden  Side  i  deres  hele  Fremtræden 
saa  forsitjellige  fra  Gnisten  og  den  svage,  knittrende  Lyd, 
som  ledsager  denne,  at  vi  maa  offre  dem  en  noget  nølere 
Betragtning.  Lynet  viser  sig  hovedsageligt  under  2  Former, 
idet  det  snart,  og  utvivlsomt  hyppigst,  som  et  rødligt 
Glimt  oplyser  de  mørke  Skygrupper,  snart  i  Skikkelse  af 
en  blændende  hvid,  oventil  i  Zikzak  løbende  Straale,  skyder 
over  Himlen  eller  farer  nedad  mod  Jordoverfladen.  1 
sidste  Tilfælde  finder  Nedslag  Sted,  hvis  farlige  Virkninger 
ere  noksom  bekjendte  og  frygtede.  Efter  al  Sandsynlighed 
er  det  Lynets  Frembrud,  som  Tordenen  skylder  sin  Til- 
bliven.  Naar  Afstanden  ikke  er  for  stor  til,  at  Torden- 
skraldet kan  høres,  saa  ledsager  dets  Buldren  altid  Lyn- 
glimtet med  kortere  eller  længere  Mellemrum,  og  skjøndt 
nu  heraf  vistnok  ikke  med  Bestemthed  tør  sluttes,  at  det 
er  fremkaldt  derved,  saa  turde  det  uden  Tvivl  have 
sine  Vanskeligheder,  at  gjøre  den  modsatte  Anskuelse  ri- 
melig. Det,  som  det  ved  Tordenen  væsentligt  kommer 
an  paa  at  forklare,  er  dens  eiendommelige,  rullende  Lyd. 
Ældre  Physikere  udledede  denne  hovedsageligt  af  et  mang- 
foldigt gjentaget  Echo  mod  Gjenstande  paa  Jordens  Overflade, 
og  støttede  deres  Paastand  paa  den  Kjendsgjerning,  at 
Tordenen  høres  langt  hæftigere  i  Bjergegne  end  i  Sletten ; 
men  paa  det  aabne  Hav  iagttager  jo  Sømanden  ofte 
Tordenens  drønende  Rullen,  og  dog  er  her  ingen  jordiske 
Hindringer,  som  formaae  at  kaste  Lyden  tilbage.  Langt  virk- 
sommere synes  Lydens  Tilbagekastning  fra  Skyerne  selv,  og 
Undersøgelser,  som  ere  anstillede  af  det  franske  Academi, 
have  viist,  at  Drønet  af  en  Kanon,  hørt  paa  en  Afstand  af  et 

Par  Mile,  antager  en  længere  og  mere  vibrerende,  rullende 
Lyd,  naar  Himlen  er  skyfuld,  end  naar  det  er  klar  Luft. 
Imidlertid  turde  der  vel  næppe  være  Tvivl  om,  at  selve 
Lynstraalen,  saaledes  som  Brandes  og  Andre  have  forklaret 
Sagen,  er  den  virksomste  Aarsag.  Naar  denne  i  et  Nu 
farer  over  Himlen  paa  en  Strækning  af  ^  Miil  eller  mere, 
opstaaer  samtidig  paa  hele  Banen  et  hæftig  Knald  i  den 
voldsomt  rystede  Luft.  Da  Lydbølgen  kun  forplanter  sig 
med  en  Hastighed  af  lidt  over  1000'  i  Secundet,  saa  vil 
Iagttageren,  forudsat  at  Skyen  ikke  svæver  meget  lavt  og 
umiddelbart  over  Hovedet  paa  ham,  nogle  Øieblikke  efter 
at  have  seet  Lynet  høre  en  drønende  Lyd  fra  den  Deel 
af  dets  Bane,  som  hgger  ham  nærmest,  og  idet  nu  Knaldet 
efterhaanden  ankommer  fra  de  fjernere  Dele  af  Lynbanen 
under  stadig  Gjenlyd  mod  Skymasserne,  saa  fremkommer 
herved  Tordenens  eiendommelige,  rullende  Brag.  Dens 
vexlende  Styrke  mener  Kåmtz  at  maatte  forklare  af  Lyd- 
bølgernes Interferents*). 

Af  Skyernes  elektriske  Phænomener  er  uden  Tvivl 
Tordenveiret  det  voldsomste  og  meest  storartede.  Lyn^ 
straalens  farlige  Virkninger  behøve  vel  næppe  at  berøres, 
og  Franklins  GeniaUtet,  der  ved  den  tilspidsede  Metalstangs 
fordelende  Kraft  har  forstaaet  at  svække  Tordenskyens 
electriske  Spænding,  fortjener  vistnok  tilfulde  det  glimrende 
Vidnesbyrd,  som  hans  Gravsteen  udtaler.  Imidlertid  turde  en 
anden  Virkning  af  Skyernes  Electricitet,  om  ogsaa  mindre 
støiende  i  sin  Optræden,  dog  maaskee  udmærke  sig  ved 
fuldt    saa    ødelæggende   Resultater  —  vi   mene    Hagel- 


*)  Ved  Bølgernes  Interferents  eller  Vexelindgreb  forstaaes  den 
gjensidige  Indvirkning  af  2  Bølgesystemer,  hvorved  Virkningen  paa 
nogle  Steder  forstærkes,  paa  andre  udjevnes. 

(Red.  Anm.) 

dannelsen.  Dette  Phænomen  iagttages  hos  os  maaskee 
hyppigst  i  Foraarstiden,  naar  Vinterens  og  Sommerens 
forskjellige  Varmeforhold  under  pludselige  Omvexlinger 
kæmpe  med  hinanden  om  Herredømmet,  og  ulige  hyppigst 
om  Dagen.  Den  lavtsvævende ,  rødliggraa ,  i  sine  Rande 
eiendommeligt  fryndsede  Hagelsky,  der  gjerne  viser  sig 
paa  Himlen  under  eller  umiddelbart  før  en  Tordenbyge, 
bedækker  ofte  store  Strækninger  med  sine  liskugler,  der 
deels  ved  deres  Mængde,  deels  ved  den  Hastighed,  hvor- 
med de  falde,  ikke  sjeldent  foraarsage  betydehge  Øde- 
læggelser, skjøndt  Hagelveiret  i  Reglen  kun  varer  nogle 
faa  Minutter.  Haglene  vise  ofte  concentriske  Lag,  og 
opnaae  undertiden  en  Tyngde  af  nogle  og  tyve  Lod. 
Hagelskyens  umiskjendelige  Forbindelse  med  Tordenveiret 
har  alt  for  længere  Tid  siden  givet  Physikerne  et  Vink  om 
dens  Natur,  og  ladet  dem  søge  at  forklare  dens  Phænomen 
ved  Electricitetens  Hjælp.  Meget  berømt  er  i  saa  Hen- 
seende den  af  Alex.  Volta  opstillede  Theori.  Han  antager 
2  over  hinanden  svævende,  med  modsatte  Electriciteter 
ladede  Skylag.  Idet  Solstraalerne  træffe  Overfladen  af 
det  øverste,  vil  der,  navnlig  naar  den  høiere  Luft  er  meget 
tør,  foregaae  en  rask  Fordampning,  hvis  Resultat  vil  være 
en  betydelig  Kuldeudvikling,  der  forvandler  de  sig  dannende 
Regndraaber  til  lis.  Ladede  med  Skyens  Electricitet  fare 
de  smaa  liskugler  ned  i  det  lavere  Skylag,  hvis  Dampe, 
ved  at  slaae  sig  paa  dem,  forøge  deres  Masse;  efter  at 
have  antaget  Skyens  Electricitet  stødes  de  nu  atter  op  i 
den  høiere  og  saaledes  fremdeles,  indtil  deres  Størrelse 
har  naaet   et  Maximum   og   de  falde  til  Jorden*).     L'den 


*)  Om  Hageldannelsen  kan  sammenlignes  nogle  Bemærkninger  i  dette 
Tidsskrifts  4de  Bind,  S.  289.  (Red.  Anm.) 


92 

Tvivl  lader  der  sig  adskilligt  indvende  imod  denne  Theorie, 
idet  det  navnlig  ikke  er  let  at  forstaae,  hvorfor  der  ikke 
foregaaer  en  Udladning  mellem  2  Skymasser,  i  hvilke  den 
modsatte  electriske  Spænding  er  saa  betydelig,  som  den 
her  aabenbart  maa  forudsættes,  men  trods  sine  Mangler 
er  Voltas  Hypothese  vistnok  den  genialeste  og  den,  der 
heldigst  forklarer  det  gaadefulde  Problem.  At  Hagelveiret 
er  af  electrisk  Natur,  derom  kan,  som  ovenfor  berørt, 
ikke  være  Spørgsmaal.  Paa  Cordillerernes  skaldede  Fjeld- 
sletter i  Nærheden  af  Loxa-Knuden,  bemærker  Humboldt*), 
ere  hæftige  Hagelbyger  meget  hyppige,  og  han  føier  til,  at 
han  undertiden  har  iagttaget  Atmosphærens  electriske 
Spænding  i  Løbet  af  faa  Minutter  slaae  over  fra  positiv 
til  negativ.  Skjøndt  vi  have  forudsat,  at  Hagelskyen  be- 
staaer  af  Dampblærer,  ligger  dog  maaskee  dens  Varme- 
grad under  Frysepunktet,  en  Hypothese,  der  synes  be- 
rettiget, efter  hvad  Barral  og  Bixio  iagttoge  paa  deres 
Luftseilads  den  27de  Juli  1850. 

Med  Torden-  og  Hagelveiret  have  vi  i  det  Væsenthge 
betragtet  Skyernes  electriske  Phænomener,  men  førend  vi 
forlade  dette  Emne,  turde  det  maaskee  ikke  være  upassende 
endnu  at  tilføie  et  Par  Bemærkninger  om  den  atmosphæriske 
Electricitet,  og  dens  vistnok  endnu  høist  problematiske 
Aarsager.  Undersøgelserne  have  nemlig  godtgjort,  at  At- 
mosphæren  altid,  selv  ved  fuldkommen  klar  Himmel,  viser 
en  electrisk  Spænding,  hvis  Styrke  er  forskjellig  efter 
Dags-  og  Aarstiden,  kun  at  den  er  langt  svagere  end 
Torden-  eller  Hagelveirets.  Det  er  fremdeles  oplyst,  at 
Dug-  og  Taagedannelsen  ere  ledsagede  af  en  betydelig 
Stigning  i  den  atmosphæriske  Electricitet,   der  ogsaa,  af- 


*)  Ansichten  d.  Natur  II,  320,  21. 

vexlende  positiv  og  negativ,  viser  sig  temmelig  betydelig 
under  en  Regnbyge,  især  hvis  denne  er  hæftig,  og  aftager 
efterhaanden  som  Regnen  sagtner.  Af  det  her  berørte 
synes  det  vistnok  berettiget  at  slutte,  at  Skyerne  altid 
have  en  svag  electrisk  Ladning,  saaledes  at  altsaa  Torden- 
og  Hagelskyen  kun  udmærke  sig  fremfor  de  andre  derved, 
at  den  electriske  Spænding  i  dem  har  naaet  sin  Høide 
muligen  paa  Grund  af  en  meget  hurtig  Dannelse.  Hvor- 
vidt man  derimod,  saaledes  som  Forster  og  Howard  have 
meent,  af  Skyernes  electriske  Forhold  kan  forklare  deres 
Former,  —  hvorvidt  t.  Ex.  den  runde  Skikkelse  hos  de 
Smaaskyer,  der  sammensætte  en  »cirrocuniulus«  beroer  paa 
et  Overskud  af  positiv  Electricitet,  eller  Fjerskyen  udbreder 
sig  med  lange,  fine  Traade  for  at  lede  den  atmosphæriske 
Electricitet  fra  en  Himmelegn  til  en  anden  —  det  turde 
maaskee  ansees  som  temmelig  problematisk. 

Om  Aarsagerne  til  Skyernes  eller  Atmosphærens  Elec- 
tricitet lader  der  sig  for  ØiebUkket  igrunden  Intet  med 
Bestemthed  afgjøre.  Den  ældre  Hypothese,  at  Skyerne 
skulle  blive  electriske  ved  at  gnides  mod  hinanden,  ud- 
mærker sig  næppe  ved  stor  Forstaaelighed,  og  synes 
næsten  at  tillægge  dem  en  Soliditet,  der  fuldkommen 
svarer  til  den,  hvormed  man  saa  ofte  seer  dem  afbildede 
i  meteorologiske  Værker.  Længere  Tid  slog  man  sig  til 
Ro  ved  Pouillets  Mening,  at  Fordampning  og  Vegetation 
vare  Kilderne  til  den  atmosphæriske  Electricitet,  men 
nyere  Forsøg  af  Riesz  og  Reich  have  aldeles  berøvet 
Videnskaben  denne  Theorie.  For  nylig  har  Lamont  søgt 
at  forklare  Phænomenet  ved  at  tillægge  Jorden  en  per- 
manent, negativ  Electricitet,  der  bliver  ulige  fordeelt  paa 
Jordoverfladen ,  deels  ved  dennes  forskjellige  Ljevn- 
heder,  idet  Electriciteten  som  bekjendt  søger  fremstaaende 

Spidser,  deels  ved  de  atmosphæriske  Vanddampe,  der 
snart  kunne  være  i  Berøring  med  Jorden,  og  saaledes 
underlagte  de  for  denne  gjældende  Forhold,  snart  være  frit 
svævende  i  Skikkelse  af  Skyer,  og  da  blive  electriske  ved 
Jordens  fordelende  Indvirkning.  Den  atmosphæriske  Elec- 
tricitet  bliver  saaledes  afhængig  af  Vanddampenes  Tilstede- 
værelse, thi  naar  Luften  er  tør,  er  den  aldeles  uimod- 
tagelig for  Electriciteten.  Det  maa  imidlertid  være  frem- 
tidige Undersøgelser  forbeholdt  at  bedømme  Hypothesens 
Rigtighed,  og  ved  dens  Fljælp  nærmere  at  forklare  de 
mange  enkelte  Spørgsmaal,  som  den  atmosphæriske  Elec- 
tricitet  giver  Anledning  til  at  opstille. 

HvorvidtJordm  agn  et  ismen  udøver  nogen  Indflydelse 
paa  Atmosphærens  Skyverden,  og  hvilken  denne  i  saa  Fald 
maatte  være,  —  det  er  Spørgsmaal,  som  Videnskaben  vel 
næppe  for  Øieblikket  tør  indlade  sig  paa  at  besvare.  Under 
det  »magnetiske  Uveir« ,  som  man  sædvanlig  benævner 
Nordlys,  vise  de  tilstedeværende  Skygrupper  ofte  eien- 
dommelige  Bevægelser,  der  synes  at  tyde  paa  en  For- 
bindelse med  den  magnetiske  Paroxysme,  og  i  Polarlandene 
har  Frankhn  ikke  sjeldent  om  Dagen  seet  Skyerne  gruppere 
sig  som  et  Nordlys,  og  Magnetnaalen  vise  hgnende  urolige 
Bevægelser,  som  naar  dette  var  tilstede.  Man  mener 
ogsaa  at  have  iagttaget  en  særegen  Form  af  »cirrostratus«, 
der  som  en  lang,  smal  Stribe  strækker  sig  over  Himlen 
i  Retning  af  den  magnetiske  Meridian,  naar  der  er  Nordlys 
i  Vente,  —  men  de  tilstedeværende  Kjendsgjerninger  ere 
altfor  faa,  til  at  man  paa  dem  tør  begrunde  nogen  bestemt 
Udtalelse. 


Efter  hvad  vi  i  det  Foregaaende   have  meddeelt  om 
Atmosphærens  Skydannelser,   turde   vistnok  dennes   store 

Betydning  i  Naturens  Økonomie  fremtræde  med  tilstrækkelig 
Klarhed.  Vi  have  seet,  at  Skyerne  betinge  'det  atmo- 
sphæriske  Nedslag,  naar  en  fremskridende  Fortætning  af  de 
dem  dannende  Taager  lader  Dampblærerne  gaae  over  i  Regn 
eller  Snee,  alt  efter  Luftens  høiere  ellei*  lavere  Varmegrad. 
Paa  denne  udøve  atter  Skyerne  en  gjennemgribende  Ind- 
flydelse, idet  en  stadigt  overtrukken  Himmel  betinger  en 
mærkelig  Ensformighed  i  Luftens  Varmeforhold,  medens 
en  meer  eller  mindre  skyfri  Himmel  foranlediger  en  hurtig 
Opvarmning,  men  paa  den  anden  Side  ogsaa  en  hurtig 
Afkjøling  af  Jordoverfladen,  og  saaledes  tillige  af  den  over 
samme  hvilende  Luft.  De  forholdsviis  ringe  Temperatur- 
forskjelligheder,  der  udmærke  det  saakaldte  Øklima,  ere 
for  en  stor  Deel  begrundede  i  dets  skyfulde  Himme'l;  om 
Vinteren  gjør  den  Veirliget  mildt,  ved  at  hæmme  Jordens 
Varmeudstraaling,  medens  den  om  Sommeren  medfører 
Kjølighed  ved  at  udelukke  Solstraalernes  umiddelbare  Ind- 
virkning. Hvor  derimod  Skydannelsen  er  svag,  saaledes 
som  mange  Steder  i  Continenternes  Indre,  der  vil  den 
i  Reglen  klare  Luft  gjøre  Vinterens  Temperatur  lav  ved 
at  begunstige  Varmeudstraalingen ,  og  forhøie  Sommer- 
heden ved  at  indrømme  Sollyset  uhindret  Adgang  til 
Jordoverfladen.  Med  Hensyn  til  en  vis  Egns  Fugtighed 
og  Varmeforhold  spille  altsaa  Skyerne  en  meget  væsentlig 
Rolle,  men  —  idet  vi  forlade  den  mere  materielle  Be- 
tragtningsmaade  —  en  ikke  mindre  betydelig  med  Hensyn 
til  dens  hele  Charakter  og  Physiognomie ,  med  Hensyn 
til  det  Indtryk  den  frembringer  hos  Betragteren.  Hvor 
en  mørk,  skyfuld  Himmel  hviler  over  Landskabet,  der 
modtager  dette  et  melancholsk  Præg,  som  ikke  den  præg- 
tigste Vegetation  eller  de  hældigste  Terrainforhold  ere 
i  Stand   til  at  bortmane,   medens   derimod   en   klar  Luft, 

hvis  blaae  Baggrund  danner  en  smuk  Contrast  til  dens 
enkelte,  l}'se  Skygrupper,  meddeler  selv  et  i  og  for  sig 
øde  og  uvenligt  Landskab  et  muntert  og  smilende  Udtryk. 
Medens  Egnens  øvrige  physiognomiske  Momenter,  som 
f.  Ex.  dens  Overfladeforhold  og  Vegetation,  udmærke  sig 
ved  en  stabil  Charakter,  er  Himlens,  af  dens  Sky- 
Skymasser  betingede  Udseende  altid  forskjelligt;  i  Sky- 
verdenen møde  vi  en  evig  Vexel  af  Former  og  Farver, 
der  bestandigt  nuancere  Landskabets  eiendommelige  Præg. 
Som  et  Symbol  paa  det  Lette,  Svævende,  ikke-Jordiske 
optræder  Skyen  i  Poesiens  Rige,  medens  dens  store  Be- 
tydning for  Landskabets  Charakter  gjør  den  til  en  vigtig 
Gjenstand  for  Kunstnerens  Studier. 


Populær  Fremstilling  af  to  IIoTedloTe  for  Legemers 
Bevægelse. 

^Foredrag,  holdt  i  polytechnisk  Forening  i  April  1858) 
Af  Prof.  A.  Steen. 


Idet  jeg  forsøger  en  populær  Fremstilling  af  mechanisk'e 
Love,  hvis  fuldstændige  Beviis  støtter  sig  til  de  strenge, 
mathematiske  Udviklinger,  der  tilmed  ansees  for  temmelig 
vanskelige ,  er  jeg  ingenlunde  blind  for  de  dermed  for- 
bundne Vanskeligheder.  Man  er  udsat  for  at  bhve  mere 
vildledende  end  veiledende.  Dog  haaber  jeg,  at  være 
undsluppen  denne  Fare;  havde  jeg  ikke  Overbeviisningen 
derom,  vilde  jeg  ikke  have  vovet  at  forelægge  Forsøget. 
Derimod  er  det  snarere  at  befrygte ,  at  De ,  efterat  have 
hørt  mine  Bemærkninger,  ville  sige,  enten:  vi  forstode 
det  ikke,  eller:  Alt  det  vidste  vi  iforveien.  Det  første 
Udfald  vilde  være  et  sørgeligt  Beviis  paa  min  Udygtighed 
til  at  behandle  det  foreliggende  Stof,  det  andet,  tilstaaer 
jeg,  vil  være  mig  kjært,  tbi  saa  har  jeg  idetmindste  været 
tydelig,  og  jeg  nærer  derhos  det  hemmelige  Haab,  at 
hvad  der  ved  første  Øiekast  seer  saa  bekjendt  ud,  dog 
indeholder  en  Deel  Nyt,  om  ikke  i  Andet,  saa  i  Formen. 
Dette  Udfald  vil  ogsaa  give  mig  Mod  til  at  forsøge  mine 
Kræfter  paa  andre  lignende  Love. 


Naar  to  forbundne  Kugler,  hvilende  paa  et  Billard, 
samtidig  stødes  hver  med  sin  Queue  og  hver  i  sin  Ret- 
ning, vil  den  Bevægelse,  som  meddeles  begge  Kuglerne 
ved  de  to  Stød,  i  Almindelighed  blive  en  ganske  anden 
end  den,  som  hver  Kugle  for  sig  vilde  komme  i,  naar  den 
var  uden  Forbindelse  med  den  anden  Kugle.  Deres  For- 
bindelse vil  nemlig  hindre  den  ene  Kugle  i  at  bevæge  sig 
som  den  vilde,  naar  den  var  fri.  Vare  de  saaledes  for- 
bundne ved  en  Snor,  saa  vilde  de  to  Stød,  der  søgte  at 
gjøre  Afstanden  imellem  Kuglerne  større  end  Snorens 
Længde,  ikke  kunne  komme  til  at  udøve  den  samme  Virk- 
ning, som  paa  to  frie  af  hinanden  uafhængige  Kugler; 
derimod  vilde  saadanne  Stød  foruden  den  Virkning,  de 
iøvrigt  frembringe,  ogsaa  foraarsage  en  Stramning  af 
Snoren.  Det  følger  da  heraf,  at  kun  en  Deel  af  de 
stødende  Kræfter  blive  anvendte  til  at  fremkalde  den  Be- 
vægelse, som  virkelig  indtræder,  medens  en  anden  Deel, 
som  ikke  faaer  Lov  til  at  frembringe  nogen  Bevægelse, 
hvorefter  den  dog  altid  stræber,  siges  at  gaae  tabt, 
og  kaldes  den  tabte  Kraft.  Dermed  menes  imidlertid 
ikke,  at  den  er  virkningsløs,  thi  Virkningen  spores  jo  i 
Snorens  Stramning;  men  med  Hensyn  til  bevægende  Virk- 
ning er  den  tabt.  Udtrykket  finder  sin  Forklaring  deraf, 
at  Spørgsmaalet  om  Kræfters  Virkning  paa  flere  forbundne 
Punkter  eller  Legemer  er  reist  i  Dynamikken  eller  Be- 
vægelseslæren, for  at  afgjøre,  hvilken  Bevægelse  der 
under  saadanne  Omstændigheder  opstaaer. 

Naar  de  stødende  Kræfter,  paa  Grund  af  deres  Be- 
stræbelse for  at  fjerne  Kuglerne  fra  hinanden  mere  end 
den  forbindende  Snor  vil  tillade,  fremkalde  en  Stramning 
af  Snoren,  saa  maa  den  Deel  af  dem,  som  virker  paa 
denne  Maade,  trække  Snoren  til  modsatte  Sider;  thi  ellers 


99 

opstod  aabenbart  ingen  Stramning.  Men  paa  den  anden 
Side  maae  disse  Træk  i  modsatte  Retninger  være  lige 
store;  thi  ellers  vilde  det  stærkeste  af  dem  ikke  blot  over- 
vinde det  andet,  men  ogsaa  fremkalde  en  Bevægelse  i 
sin  Retning,  og  en  saadan  Bevægelse  finder  jo  ikke  Sted. 
Derfor  siger  man,  at  de  tabte  Kræfter  holde  hin- 
anden i  Ligevægt. 

Denne  Sætning  er  af  stor  Betydning  for  Bevægelses- 
læren, thi  ved  Hjælp  af  den  kunne  de  vanskeligste  Afsnit 
deraT  gjøres  afhængige  af  Statikken  eller  Ligevægts- 
læren,  hvis  Problemer  ere  af  en  simplere  Art.  Derfor 
har  den  ovennævnte  Sætning,  der  først  er  fremsat  og 
mathematisk  beviist  1742  af  den  franske  Philosoph  og 
Mathematiker  d'Alembert  i  en  Afhandling,  forelagt  det 
franske  Videnskabernes  Selskab,  vundet  stor  Berømthed 
og  bærer  bestandig  Opdagerens  Navn,  idet  den  kaldes 
d'Alemberts  Princip. 

Man  maa  imidlertid  ikke  troe,  at  de  tabte  Kræfter  i 
det  foreliggende  Exempel  alene  forbruges  til  at  stramme 
Snoren;  thi  Iværksættelsen  af  Kuglens  rullende  Bevægelse 
paa  Billardet  forudsætter,  at  Gnidningsmodstanden  er  over- 
vunden og  dertil  medgaaer  altid  noget  af  de  tabte  Kræfter. 
Overhovedet  ville  de  forskjellige  Forhold  og  Forbindelser, 
hvori  de  af  Kræfterne  paavirkede  Punkter  og  Legemer  be- 
finde sig,  kunne  kræve  meget  forskjellige  Anvendelser  af 
de  tabte  Kræfter.  Vare  saaledes  de  lo  Kugler  forbundne 
ved  en  fast  Stang,  istedenfor  ved  en  Snor,  saa  maatte 
ogsaa  saadanne  Retninger  af  de  virkende  Kræfter,  der 
vilde  fremkalde  Kuglernes  Nærmelse  til  hinanden,  give 
Anledning  til  Tab,  der  da  ikke  kunde  yttre  sig  som  Træk 
i  Forbindelsen,  men  som  Tryk  i  Retningen  af  dens  Længde. 
Var  Legemet  bundet  til  at  dreie  sig  om  en  fast  Axe,  vilde 

en  Deel  af  de  tabte  Kræfter  udøve  et  Tryk  paa  Axen,  der 
undertiden  kun  virker  ligefrem  derpaa  i  en  eller  anden 
Retning  og  undertiden  tillige  stræber  at  vride  Axen  om- 
kring sin  egen  Midtelinie.  Hvor  Bevægelsen  foregaaer  i 
Luft  eller  et  andet  flydende  Legeme,  som  gjør  Modstand 
derimod,  maa  ogsaa  denne  saakaldte  Mediets  Modstand 
overvindes  af  de  tabte  Kræiter. 

Endelig  maa  det  heller  ikke  oversees,  at  Snoren,  der 
forbinder  Kuglerne,  ikke  kan  komme  i  Bevægelse  uden  en 
Kraftanvendelse,  som  da  nødvendig  maa  gaae  af  paa  den 
Kraft,  hvorved  Kuglerne  selv  sættes  i  Bevægelse.  Det 
skulde  rigtignok  synes,  som  om  her  slet  ikke  kunde  være 
Tale  om  Krafttab,  da  den  medgaaede  Kraft  dog  frem- 
bringer en  Bevægelse.  Men  her  betjener  man  sig  af  en 
almindelig  mathematisk  Udtryksmaade.  Paa  Snoren  virker 
nemlig  ikke  umiddelbart  nogen  Kraft,  altsaa  skulde  der 
ingen  Bevægelse  opstaae;  naar  der  da  aUigevel,  paa  Grund 
af  Forbindelsen  med  Kuglerne,  fremkaldes  en  Bevægelse, 
som  om  en  vis  Kraft  havde  virket  derpaa,  saa  er  der 
negativt  Krafttab,  eller  der  er  for  Snorens  Vedkommende 
en  Vinding  i  Kraft,  og  mathematisk  talt  er  en  positiv 
Vinding  det  samme  som  et  negativt  Tab.  Til  samme  Tid 
er  der  et  hgesaa  stort  positivt  Krafttab  paa  Kuglernej  saa 
at  ogsaa  her  de  tabte  Kræfter  ere  i  Ligevægt. 

Denne  sidste  Betragtningsmaade  maa  man  overhovedet 
ganske  tilegne  sig,  naar  man  vil  forstaae  d'Alemberts 
Princip.  Mathematiske  Sætninger  kunne  ikke  opfattes 
uden  mathemaliske  Begreber,  om  det  end  ikke  altid  er 
nødvendigt  til  Forstaaelsen  af  Sætningernes  Anvendelse  og 
Betydning  at  følge  de  mathematiske  Udviklinger,  hvoraf 
de  fremgaae. 

Man  vil  ogsaa  nu  kunne  gaae  over  til  en  rigtigere 
Opfattelse  af  d'Alemberts  Princip,  støttet  til  den  sidste 
Bemærkning.  Et  materielt  Legeme  tænkes  altid  bestaaende 
af,  hvad  man  med  et  mindre  heldigt  Navn  kalder  materi- 
elle Punkter.  Det  er  ikke  heldigt,  fordi  man  med  Be- 
grebet »Punkt«  forbinder  Forestillingen  om  Mangel  paa 
Udstrækning  i  Rummet  og  ved  »Materie«  netop  forstaaer 
noget  Rumopfyldende.  Maaskee  er  det  rigtigere  at  tale 
om  materielle  Partikler.  Men  man  benævne  disse 
Dele  som  man  vil,  vist  er  det,  at  et  materielt  Legeme 
kan  undergaae  en  Deling,  hvis  Grændser  vi  ikke  kjende; 
enhver  nok  saa  lille  Deel  af  et  materielt  Legeme  besidder 
endnu  alle  Materiens  Egenskaber.  Paa  saadanne  Partikler 
virke  ogsaa  Kræfterne.  Saaledes  virker  Tyngdekraften 
paa  enhver  nok  saa  lille  Deel  af  ethvert  Legeme,  man 
siger,  at  den  virker  paa  ethvert  Punkt  af  Legemet.  Det 
samme  gjælder  om  andre  Naturkræfter,  naar  iøvrigt  de 
nødvendige  Betingelser  for  Kræfternes  Virksomhed  ere 
tilstede.  I  det  ovenfor  opstillede  Exempel  virker  Stødet 
egentlig  kun  paa  den  Deel  af  Kuglen,  hvormed  Queuen 
kommer  i  Berøring.  D'Alemberts  Princip  kommer  derfor 
ogsaa  til  Anvendelse,  naar  Talen  er  f.  Ex.  om  en  enkelt 
Kugles  Stød  med  Queuen.  Egentlig  skulde  jo  kun  de 
paavirkede  Partikler  komme  i  Bevægelse  ved  Stødet,  men 
Kugledelenes  faste  Forbindelse  tvinger  dem  alle  til  at  følge 
med;  og  derved  bliver  strax  Bevægelsen  anderledes,  end 
om  kun  de  paavirkede  Partikler  kunde  bevæge  sig  uhin- 
drede af  de  andre.  Der  opstaaer  atter  her  positive  og 
negative  Krafttab,  om  hvilke  d'Alemberts  Princip  gjælder. 
Derfor  vil  man  ogsaa  altid  iagttage,  at  den  større  Kugle 
kommer  i  langsommere  Bevægelse  ved  det  samme  Stød 
end  den  mindre;  thi  Kraften,   der  anvendes,  maa  i  det 

ene  Tilfælde  fordeles  paa  flere  Partikler  end  i  det  andet. 
Dog  maa  det  udhæves,  at  her  kommer  Rumfanget  (Volu- 
men) ikke  i  Betragtning,  naar  Talen  er  om  »større«  og 
»mindre«,  men  derimod  Mængden  af  Materie,  eller,  som 
det  techniske  Udtryk  er,  Massen.  Jo  mere  Masse  en 
bestemt  Kraft  skal  sætte  i  Bevægelse,  desto  mindre  bliver 
Bevægelsens  Hastighed;  det  Stød,  som  giver  en  vis  Kugle 
en  Hastighed  af  10  Fod  i  eet  Secund,  vil  give  den  dobbelt 
saa  store  Kugle  en  Hastighed  af  kun  5  Fod.  Derimod 
vil  Produktet  af  Masse  og  Hastighed,  alt  øvrigt  lige, 
forblive  eens.  Man  kalder  dette  Produkt  Bevægelses- 
mængden;  i  det  nys  brugte  Exempel  ere  Bevægelses- 
mængderne  hge  store. 

Det  vil  ikke  være  vanskeligt  at  gjøre  Anvendelser  af 
d'Alemberts  Princip,  der  give  et  klarere  Begreb  om,  hvad 
der  foregaaer  selv  ved  de  simpleste  Bevægelser,  end  den 
blotte  Iagttagelse  kan  give,  selv  om  den  skeer  daghg. 
Derimod  hører  der  til  sammensatte  Bevægelsers  nøiagtige 
og  fuldstændige  Bestemmelse  reent  mathematiske  Udvik- 
linger, der  ikke  passe  i  denne  Fremstilling. 

Lader  os  betragte  en  Vogn,  der  trækkes  af  Heste. 
Saasnart  Vognen  skal  sættes  i  Bevægelse  paa  en  vandret 
Vei,  maae  Hestene  anvende  en  vis  Kraft,  og  var  der 
ingen  Gnidningsmodstand  mellem  Axe  og  Hjul,  imellem 
Hjulene  og  Veien,  og  ingen  Modstand  af  Luften,  saa  vilde 
Vognen  ikke  behøve  videre  Paavirkning  for  at  fortsætte 
sin  Bevægelse  med  den  samme  Hastighed  i  samme  Ret- 
ning. Kunde  altsaa  Hestene  anbringes  saaledes,  at  de 
efter  det  første  Træk  kom  af  Veien  og  ud  af  Forbindelse 
medf  Vognen,  saa  vilde  den  rulle  uophørlig  videre.  Men 
Gnidningsmodstanden  og  Luftens  Modstand  fortære  en 
Deel  af  Hestens  Kraft;   den   øvrige   Deel  frembringer  Be- 

vægeisen,  s6m  da  bliver  langsommere,  end  %m  disse  Mod- 
stande ikke  vare.  Fremdeles  ere  Modstandene  bestandigt 
virkende  under  hele  Bevægelsen  og  de  vilde  derfor  bringe 
Vognen  til  at  standse,  naar  ikke  Hestene  vedbleve  at 
trække.  Deres  Trækkekraft  vil  altsaa,  efterat 
Bevægelsen  erbegyndt,  alene  behøves  til  atover- 
vinde  Hindringerne  for  Bevægelsen,  thi  Bevæ- 
gelsen selv  skyldes  alene  den  ved  Begyndelsen  anvendte 
Kraft,  der  har  sat  Vognen  i  Fart.  Dog  forudsættes  her- 
ved naturligviis,  at  man  vil  lade  Vognen  bestandig  be- 
standig bevæge  sig  e ensformig,  det  vil  sige  med  den 
oprindelig  meddeelte  Hastighed  uforandret.  Det  er  altsaa 
stedse  lettere  for  Hestene  at  vedligeholde  den 
een  Gang  begyndte  Bevægelse  med  en  bestemt 
Hastighed,  end  at  meddele  en  stillestaaende 
Vogn  den  samme  Hastighed,  Noget,  enhver  erfaren 
Kudsk  veed.  Anvende  Hestene  blot  et  Øiebhk  mindre 
Kraft,  end  der  behøves  for  at  overvinde  Hindringerne  imod 
Bevægelsen,  vil  nødvendigviis  Farten  aftage,  ligesom  man 
omvendt,  naar  Farten  skal  forøges,  maa  bringe  Hestene 
til  yderligere  Kraftanstrængelse ;  men  dette  Tillæg  af  Kraft 
bliver  saa  godt  som  udelukkende  forbrugt  til  Hastighedens 
Forøgelse.  Efterat  Vognen  saaledes  har  faaet  forøget 
Fart,  kræves  der  til  dennes  Vedligeholdelse  egentlig  ingen 
videre  Anstrængelse  end  forhen,  uden  forsaavidt  det  er  en 
Anstrængelse  for  Dyret  at  sætte  sig  selv  i  en  hurtigere 
Bevægelse;  thi  ogsaa  dertil  medgaaer  et  hidtil  uomtalt 
Krafttab.  Størrelsen  af  Krafttabet  kan  iøvrigt  bestemmes 
ved  at  finde  den  Kraft,  der  holder  Skaglerne  spændte,  og 
anbringer  man  passende  Kraftmaalere  (Fjederdynamometre) 
ved  dem,  vil   man  praktisk  kunne  overbevise  sig  om,    at 

Krafttabet  er  liforandret  det  samme,  saalænge  Modstandene 
ere  de  samme. 

I  Virkeligheden  ville  naturligviis  Modstandene  mod 
Bevægelsen  ikke,  som  her  er  antaget,  hele  Tiden  være 
uforandrede.  Veien  er  saaledes  næsten  aldrig  fuldkommen 
vandret,  saa  at  Vognens  Vægt  bliver  at  hæve,  naar  Veien 
stiger,  eller  fremskynder  Farten,  naar  det  gaaer  nedad. 
Ikke  heller  er  den  overalt  lige  jevn,  Gnidningsmodstanden 
vil  altsaa  forbruge  snart  mere,  snart  mindre  af  den  anvendte 
Kraft,  og  Bevægelsen  vil  som  Følge  deraf  skee  snart 
hurtigere,  snart  langsommere,  naar  Hestenes  Træk  ikke 
forandrer  sig  med  Veiens  Beskaffenhed. 

Men  efter  denne  Udvikling  vil  man  maaskee  gjøre 
den  Indvending,  at  her  vel  har  været  Tale  om  tabte 
Kræfter,  men  ikke  om  deres  Ligevægt,  saa  at  Exemplet 
slet  ikke  synes  at  have  med  d'Atemberts  Princip  at  be- 
stille. Derved  maa  dog  erindres,  at  Principet  kun  kan 
gjælde,  forsaavidt  man  i  sin  Betragtning  medtager  Alt, 
alle  Punkter  og  alle  Legemer ,  som  middelbart  eller 
umiddelbart  paavirkes  af  de  givne  Kræfter.  Men  Luft- 
delene, som  før  vare  i  Hvile  i  Atraosphæren  og  nu  sættes 
i  Bevægelse  af  Hestene  og  Vognen,  høre  altsaa  med; 
<]e  Ujevnheder  i  Veien,  som  knuses  eller  skydes  til  Side 
ved  Hestenes  Sko  og  Vognens  Hjul,  sættes  ogsaa  i  Be- 
vægelse ved  en  Kraftanvendelse  af  Hestene;  med  Hensyn 
til  alle  disse  gjælder,  hvad  der  ovenfor  er  anført  om  et 
negativt  Krafttab,  idet  disse  modtage  en  Bevægelsesmængde, 
som  svarer  til  den.  Hestene  og  Vognen  tabe.  Og  naar 
nu  en  Ujevnhed  i  Veien  er  for  stærk  til  at  knuses,  for 
fast  til  at  skydes  til  Side,  saa  maa  den  bevirke,  at  Hjulene 
hæve  sig  ud  af  deres  jevne  Gang  og  der  meddeles  dem 
saaledes    en    Bevægelsesmængde    Mg  og  modsat  den,    de 

søgte  at  give  den  hindrende  Gjenstand,  saa  at  her  atter 
er  Ligevægt  imellem  de  tabte  Kræfter. 

Det  behøver  nu  kun  at  nævnes,  hvorledes  en  lig- 
nende Udvikling  kan  gives  af  hvad  der  foregaaer,  naar  et 
Banetog  bevæges  af  Dampheste,  naar  Skibet  drives  af 
Vindens  eller  Dampens  Kraft.  Naar  en  Dampmaskine 
sættes  i  Gang  ved  Dampens  Tryk  paa  Stemplet,  saa  vil 
Damptrykket  i  første  Øieblik  ligeledes  kunne  tænkes  deelt 
i  det  Tryk,  der  overvinder  alle  Maskindelenes  Modstand 
af  forskjellig  Art,  hvilket  da  er  den  tabte  Kraft,  og  det, 
der  fremkalder  iMaskinens  Bevægelse.  Skal  denne  der- 
efter vedHgeholdes  jevn,  saa  maa  det  udøvede  Tryk  heelt 
medgaae  til  at  overvinde  alle  Modstandene.  Men  tænkes 
Maskinen  pludselig  sat  i  Forbindelse  med  et  andet  Maskineri, 
en  Mølle,  et  Valseværk,  en  Papirfabrik,  et  Spinderi,  kort 
en  Maskine,  der  har  et  bestemt  Arbeide  at  udføre,  saa 
forandrer  Forholdet  sig,  forsaavidt  som  der  udkræves  et 
Tryk  til  at  sætte  det  nye  tilkomne  Værk  i  Gang,  og 
altsaa  enten  Dampmaskinen  maa  sagtne  sin  Gang,  for  at 
det  andet  Maskineri  kan  komme  i  Bevægelse,  eller  Trykket 
maa  forøges,  hvis  man  ikke  blot  vil  vedligeholde  det  be- 
vægende Maskineries  Gang,  men  oven  i  Kjøbet  meddele 
den  arbeidende  Maskine  den  samme  Fart.  Den  Bevægelses- 
mængde,  som  herved  vindes  paa  det  ene  Sted,  tabes  paa 
det  andet,  i  Overeensstemmelse  med  d'Alemberts  Princip. 
Derfor  faae  alle  Maskiner,  der  arbeide  med  Mellemrum 
Hgesom  stødviis,  saasom  Hammerværk,  en  meget  ujevn 
Gang.  Lignende  Betragtninger  kunne  anstilles  med  Hensyn 
til  Vandhjul,  der  drive  et  Maskinværk. 

Den  Deel  af  Kræfterne,  som  tabes  og  synes  sandseligt 
at  forsvinde,  vil  dog,  efter  Hr.  Stadsingenieur  Coldings 
Undersøgelser ,    vise    en    fremtrædende    Virksomhed    paa 

andre  Maader,  saasom  til  at  udvikle  Varme  eller  Elektricitet 
o.  s.  V.  Disse  Yttringer  forbigaaes  imidlertid  her,  hvor 
Opgaven  kun  er  at  klare  de  reent  mechaniske  Principer. 
Ved  de  mechaniske  Love,  der  gjælde  for  Himmel- 
legemernes Bevægelse,  ville  vi  ogsaa  finde  d'Alemberts 
Princip  gjennemført.  Himmellegemerne  ere,  forsaavidt  vi 
kunne  bedømme  det,  nær  ved  Kugelformen,  og  de  udøve 
en  Tiltrækning  paa  hverandre,  der,  som  Newton  har 
viist,  hos  dem  alle  følger  den  samme  mathematiske  Lov. 
Jo  større  Mængde  Materie  eller  Masse  et  Himmellegeme 
indeholder,  med  desto  større  tiltrækkende  Kraft  virker  det 
paa  det  andet;  Tiltrækningen  siges  derfor  i  det  mathe- 
matiske Sprog  at  forholde  sig  som  Masserne.  Men 
dernæst  er  Tiltrækningen  mindre  ved  større  Afstande, 
saaledes  at  den  dobbelte  Afstand  frembringer  en  Fjerde- 
deel  saa  stor  Tiltrækning,  den  tredobbelte  .Afstand* giver 
ni  Gange  saa  lille  Tiltrækning  o.  s.  v.,  eller,  mathematisk 
talt.  Tiltrækningen  forholder  sig  omvendt  som 
Qvadraterne  paa  Afstandene.  Naar  derfor  to  lige- 
store Kugler  (det  vil  sige  med  hgestore  Masser)  stilles  i 
eo  bestemt  Afstand  fra  hinanden,  saa  tiltrække  de  hin- 
anden med  samme  Kraft  og,  hvis  de  fra  først  af  ere  i 
Hvile,  saa  maa  den  ene  ligefrem  nærme  sig  den  anden; 
begges  Bevægelser  skeer  med  samme  Hastighed.  Ere 
de  oprindehg  i  Bevægelse,  saa  maae  andre  Love  træde 
til  for  at  bestemme  den  sammensatte  Bevægelse,  der  op- 
staaer,  men  i  ethvert  givet  Øieblik  virke  de  to  Kugler 
aldeles  ens  paa  hinanden.  Har  derimod  den  ene  Kugle 
ti  Gange  saa  stor  Masse  som  den  anden,  saa  at  der  til 
hver  materiel  Partikel  i  den  lille  Kugle  kan  tænkes  at 
svare  ti  ligesaa  store  materielle  Partikler  i  den  anden, 
saa  virker  den  største  Kugle  ti  Gange  saa  stærkt  paa  den 

mindste,  som  denne  paa  den  største;  den  lille  Kugle  faaer 
derfor  en  ti  Gange  saa  stor  Hastighed  henimod  den  store, 
som  den  store  faaer  imod  den  lille.  Derved  blive  imid- 
lertid netop  begges  Bevægelsesmængder  ens;  thi  den  ti- 
dobbelte, Masse  faaer  ti  Gange  saa  lille  Hastighed  og 
omvendt. 

For  at  see,  hvorledes  d'Alemberts  Princip  her  er 
gjældende,  bemærkes,  at  intet  Punkt  i  den  ene  Kugle  ved 
Tiltrækningen  til  den  anden  faaer  den  Hastighed,  det 
skulde  have  erholdt,  naar  det  ikke  havde  været  forbundet 
med  alle  de  andre.  Derfor  vilde  jo  ogsaa  den  ti  Gange 
saa  lille  Kugle  faae  ti  Gange  saa  stor  Hastighed;  den  ene 
Partikel  taber  noget  af  sin  Bevægelsesmængde  formedelst 
Forbindelsen  med  de  ni  andre.  Men  enhver  af  disse 
taber  ogsaa  paa  sin  Side  noget  af  den  Bevægelsesmængde, 
de  vilde  have  opnaaet,  hvis  den  første  og  hvis  de  andre 
ikke  havde  været  med.  Hvad  saaledes  den  ene  Partikel 
laaner  til  den  anden,  det  maa  denne  igjen  give  tilbage, 
da  den  jo  for  sin  Deel  ogsaa  er  underkastet  den  anden 
Kugles  Tiltrækning.  Ja  selv  om  der  kun  er  to  materielle 
Partikler  tilstede,  som  tiltrække  hinanden,  saa  er  deres 
Virkning  dog  gjensidig,  idet  den  ene  modtager  lige  saa 
stærk  Paavirkning,  som  den  giver  den  anden.  Her  er 
saaledes  den  fuldstændigste  Ligevægt  imellem  alle  de  tabte 
Kræfter. 

Anvendes  dette  paa  Solsystemet,  bestaaende  af  flere 
Himmellegemer,  der  virke  tiltrækkende  paa  hverandre,  saa 
vil  man  indsee,  at  paa  intet  Punkt  foregaaer  der  en  Be- 
vægelse, som  ikke  har  sin  tilsvarende  paa  et  andet  Punkt. 
Hedder  det  saaledes,  at  Jorden  ved  sin  Tiltrækning  til 
Maanen  holder  den  i  den  Kreds,  hvori  den  dreier  sig 
om  Jorden,  idet  Maanen  uden  en  saadan  Paavirkning  vilde 

bevæge  sig  videre  i  stedse  samme  Retning,  saalænge  til 
andre  Kræfter  søgte  at  bøie  den  af  derfra,  saa  er  derved 
ogsaa  sagt,  at  Maanen  paa  e  eller  anden  Maade  maa 
bringe  Jorden  eller  dens  Dele  ud  af  den  Stilling ,  de 
uden  Maanens  Tiltrækning  vilde  indtage.  Det  er  jo  ogsaa 
en  bekjendt  Sag,  at  Maanen  har  stor  Indflydelse  paa  vor 
Atmosphære  og  paa  vore  større  Have ,  der  jo  netop  til 
visse  Tider  af  Døgnet  stige  og  falde  stærkt  paa  Grund  af 
Maanens  Indvirkning.  Ligesaa  siger  man,  at  Jorden  holdes 
i  sin  aarlige  Bane  ved  Solens  Tiltrækning,  men  paa  den 
anden  Side  bliver  Solen  bragt  i  nogen  Bevægelse  som 
Følge  af  Jordens  Paavirkning.  Naar  denne  i  Almindelighed 
dog  ikke  omtales,  ja  til  en  vis  Tid  endog  reent  oversaaes, 
saa  Hgger  det  i  dens  Ubetydelighed  i  Sammenligning  med 
Jordens  Bevægelse;  saa  stor  en  Masse,  som  Solen  har, 
kan  ikke  sættes  i  nogen  mærkelig  Bevægelse  ved  saa  ringe 
en  Masse,  som  Jordens. 

Disse  sidste  Bemærkninger  ville  for  de  Fleste  være 
overflødige,  skjøndt  det  maaskee  ikke  har  været  klart,  at 
der  i  Naturens  store  Forhold  hersker  den  samme  Lov, 
som  i  de  sædvanligste  Bevægelser  i  det  daglige  Liv.  De 
skulle  iøvrigt  nærmest  tjene  til  Forløbere  for  andre  Be- 
tragtninger, som  staae  i  Forbindelse  med  den  mechaniske 
Naturlov,  der  nu  skal  fremsættes. 


Det  tør  antages  at  være  gaaet  over  i  den  alminde- 
lige Bevidsthed,  at  der  i  ethvert  Legeme  findes  et  Punkt, 
som  kaldes  Tyngdepunktet,  hvori  hele  Legemets  Vægt 
kan  tænkes  samlet.  Dette  Punkt  maa  være  understøttet, 
naar  et  Legeme  skal  forblive  i  Hvile,  saa  at  intet  Legeme 
lader  sig  ophænge   eller  opstille   paa  en  hvilkensomhelst 

Maade,  men  kun  saaledes,  at  Tyngdepunktet  er  understøttet. 
Da  ethvert  Legeme  kan  tænkes  deelt  i  flere  Dele,  der  ved 
hver  for  sig  at  løsrives  fra  det  Hele  faae  hver  sit  Tyngde- 
punkt, medens  det  tilbageblivende  Legemes  Tyngdepunkt 
derved  forandrer  Plads,  saa  kan  Stillingen  af  hele  Legemets 
Tyngdepunkt  betragtes  som  afhængig  af  Beliggenheden  af 
de  enkelte  Deles  Tyngdepunkt.  Saaledes  har  et  Menneske 
sit  Tyngdepunkt,  som  han  i  alle  staaende,  siddende  eller 
Uggende  Stillinger  maa  have  anbragt  lodret  over  den  Flade, 
hvorpaa  han  hviler,  og  indenfor  den  Begrændsning  deraf, 
som  faaes  ved  at  trække  rette  Linier  imellem  de  yderste 
understøttede  Punkter.  Et  staaende  Menneske  maa  alt- 
saa  have  sit  Tyngdepunkt  lodret  over  den  Firkant,  som 
paa  Gulvet  dannes  af  hans  Fødder  og  to  rette  Linier, 
den  ene  imellem  hans  Hæle,  den  anden  imellem  hans 
Taaspidser.  Hæver  nu  en  saadan  Person  sin  ene  Arm, 
bringes  derved  Tyngdepunktet  i  hele  hans  Legeme  høiere 
op  og  lidt  ud  til  den  løftede  Arms  Side;  hæves  ogsaa 
den  anden  Arm  ligesaa  meget,  bringes  Tyngdepunktet 
atter  noget  høiere  op,  og  da  det  nu  skulde  føres  lidt  ud 
til  den  anden  Side,  saa  kan  man  tænke  sig,  at  den  foretagne 
Løftning  af  begge  Arme  kun  har  bragt  Tyngdepunktet  til 
at  hæve  sig  paa  den  lodrette  Linie,  hvori  det  oprindeligt 
befandt  sig.  Ingen  af  disse  Bevægelser  vil  forstyrre 
Mandens  Ligevægt,  Tyngdepunktet  vil  ikke  bringes  lodret 
over  noget  Punkt  udenfor  den  omtalte  Firkant  paa  Gulvet. 
Men,  hvis  han  løfter  det  ene  Been,  vil  der  ufeilbarligt 
bevirkes  et  Fald,  saafremt  han  ikke  ved  at  dreie  det 
øvrige  Legeme  lidt  over  til  den  modsatte  Side  kunde 
tilintetgjøre  Virkningen  af  Benets  Flytning  ved  al  føre 
Tyngdepunktet  tilbage  inden  Firkantens  Grændser. 

Hvis  man  vil  kjende  Størrelsen  af  den  Flytning, 
Tyngdepunktet  undergaaer  paa  Grund  af  enkelte  Legems- 
deles Flytning,  saa  maa  man  vide,  hvorledes  overhovedet 
det  Heles  Tyngdepunkt  afhænger  af  Delenes.  En  Kugle, 
sammensat  af  et  overalt  lige  tæt  Stof,  har  sit  Tyngde- 
punkt i  Midtpunktet.  To  saadanne  lige  vægtige  Kugler 
faae  deres  fælles  Tyngdepunkt  midt  i  den  rette  Linie, 
som  forener  begge  Midtpunkter.  Men  er  den  ene  Kugle 
dobbelt  saa  vægtig  som  den  anden,  saa  vil  deres  fælles 
Tyngdepunkt  naturligviis  ligge  nærmest  ved  den  største, 
og  dobbelt  saa  nær  A^ed  denne  som  ved  den  anden;  naar 
man  derfor  deler  Afstanden  imellem  Kuglerne  i  tre  lige- 
store Dele,  saa  ligger  begges  Tyngdepunkt  i  den  ene 
Trediedeels  Afstand  fra  den  største.  Ligeledes,  naar  den 
ene  Kugle  er  tyve  Gange  saa  vægtig  som  den  anden,  saa 
deles  Afstanden  i  enogtyve  ligestore  Dele,  og  Tyngde- 
punktet ligger  da  i  en  enogtyvende  Deel  af  Afstanden  fra 
den  største.  Det  fælles  Tyngdepunkt  ligger  altsaa  tyve 
Gange  saa  langt  fra  den  mindste ,  som  fra  den  største 
Kugle.  Flyttes  nu  den  mindste  Kugle  et  Stykke  bort  fra 
den  største,  maa  ogsaa  det  fælles  Tyngdepunkt  forrykkes; 
thi  nu  er  der  en  ny  Afstand  imellem  dem,  som  skal  deles 
saaledes,  at  den  nye  Stilling  af  det  fælles  Tyngdepunkt  er 
tyve  Gange  saa  langt  fra  den  nye  Stilling  af  den  mindste 
Kugle,  som  fra  den  største.  Men  den  oprindelige  Afstand 
er  jo  een  Gang  deelt  af  Tyngdepunktets  første  Stilling, 
saa  at  blot  den  forøgede  Afstand  eller  det  Stykke,  som 
den  mindste  Kugle  er  flyttet,  behøver  at  deles  i  enog- 
tyve Dele  og  en  af  disse  Dele  at  lægges  til  Tyngde- 
punktets oprindelige  Afstand  fra  den  største  Kugle,  for  da 
at  give  dets  nye  Afstand  derfra.  Nærmede  man  den 
mindre  Kugle  til  den  større,  maatte  man  gaae  frem  paa 

lignende  Maade,  og  en  enogtyvende  Deel  af  Tilnærmelsen 
blev  at  trække  fra  Tyngdepunktets  oprindelige  Afstand  fra 
den  store  Kugle. 

Anvendes  nu  dette  paa  en  Person,  der  løfter  begge 
sine  Aime  og  derved  hæver  sit  Tyngdepunkt,  saa  maa 
man  kjende  Forholdet  imellem  Armenes  og  det  øvrige 
Legemes  Vægt  for  at  kunne  bedømme  Flytningen  af 
Tyngdepunktet.  Da  det  her  ikke  kommer  an  paa  noget 
nøiagtigt  Talforhold,  men  kun  paa  at  gjøre  Sagens  Sammen- 
hæng klar,  saa  vælges  vilkaarligt  at  regne  Armene  for  en 
tiende  Deel  af  det  hele  Legeme,  altsaa  for  en  niende 
Deel  af  Kroppen  uden  Arme.  FølgeUg  maa  en  Hævning 
af  begge  Armenes  fælles  Tyngdepunkt  bevirke,  at  hele 
Legemet  flytter  sit  Tyngdepunkt  en  tiende  Deel  deraf. 
Løftes  altsaa  begge  Arme  saameget,  at  deres  fælles  Tyngde- 
punkt blot  kommer  ti  Tommer  høiere,  saa  hæves  hele 
Legemets  Tyngdepunkt  een  Tomme.  Betragte  vi  nu  hele 
Personen,  saa  sees  den  egentlig  ved  Armenes  Flytning 
at  have  flyttet  sin  hele  Vægt;  thi  man  kan  jo  betragte 
Tyngdepunktet  som  det,  hvori  hele  Legemets  Vægt  er 
forenet.  Ved  altsaa  at  hæve  Armenes  Tyngdepunkt  ti 
Tommer,  bliver  egentlig  hele  Legemets  Vægt  løftet  een 
Tomme,  hvis  forresten  vore  Tal  ere  vel  valgte.  Man  lægger 
let  Mærke  til,  at  Flytningen  af  det  Heles  Tyngdepunkt  er 
saa  mange  Gange  mindre  end  Flytningen  af  Delenes,  som 
det  Hele  veier  mere  end  Delene ;  vare  derfor  vore  Tal  ikke 
vel  valgte,  saa  vilde  dog  Udviklingen  gjælde.  som  den  er 
fremsat,  naar  blot  de  rette  Tal  indsættes  isteden.  I  det 
mathematiske  Kunstprog  udtrykker  man  sig  saaledes,  at 
Flytningen  af  det  Heles  og  af  Delenes  Tyngde- 
punkt forholder  sig  omvendt  som  Vægtene  af  det 
Hele  og  af  Delene.     Et  Exempel  endnu  vil  gjøre  Sagen 

fuldkommen  klar.  Solens  Masse  er  355000  Gange  saa 
stor  som  Jordens;  Afstanden  imellem  dem  er  21  Millioner 
Mile.  Deres  fælles  Tyngdepunkt  vilde  saaledes  faae  en 
Afstand  fra  Solens  Midtpunkt,  som  er  3  5  sVuu  ^^  21  Milli- 
oner Mile,  altsaa  omtrent  60  Mile;  enhver  Fjernelse  eller 
Nærmelse  af  Jorden  vil  kun  bevirke  en  tilsvarende  Flyt- 
ning af  Tyngdepunktet,  nemlig  355^1117  af  Jordens.  Kunde 
Jorden  fjerne  sig  355000  Mile  endnu  fra  Solen,  vilde  det 
dog  kun  flytte  det  fælles  Tyngdepunkt  omtrent  1  Mil  fra 
dets  første  Stilling. 

Naar  to  Kugler  med  ligestore  Masser  bevæges  under 
Paavirkning  af  deres  gjensidige  Tiltrækning,  vil  Bevægelsen 
af  enhver  af  dem  for  sig  bevirke  en  Flytning. af  det  fælles 
Tyngdepunkt.  Men  disse  Flytninger  blive  ligestore  til 
modsatte  Sider;  thi  Bevægelsen  af  den  ene  Kugle  bevirker 
en  Flytning  af  Tyngdepunktet  i  samme  Retning,  men  kun 
halvt  saa  stor  som  Kuglens ,  og  ved  den  anden  Kugles 
ligesaa  store  Flytning  i  modsat  Retning  bevirkes  en  til- 
svarende Flytning  af  Tyngdepunktet  ligeledes  i  modsat 
Retning.  Saaledes  ogsaa  ved  to  andre  Kugler  af  uhge 
Masser.  Lad  Kuglernes  Masser  være  9  og  1,  saa  at 
Massen  1  nærmer  sig  Massen  9  f.  Ex.  9  Mile  i  en  vis 
Tid,  der  vil  da  derved  fremkaldes  en  Flytning  af  Tyjigde- 
punktet,  der  er  en  tiende  Deel  af  de  9  Mile,  altsaa  ^%  Miil 
henimod  den  største  Masse.  Men  omvendt  vil  paa  Grund 
af  den  mindste  Masses  Virkning  paa  den  største,  denne  i 
samme  Tid  nærme  sig  1  Miil  til  den  første,  hvorved  be- 
virkes en  Flytning  af  det  fælles  Tyngdepunkt,  saa  stor 
som  j%  af  Milen  henimod  den  mindste.  Begge  disse 
Flytninger  ophæve  hinanden,  saa  at  Tyngdepunktet 
forbliver  i  Hvile,  naar  to  Kugler  bevæge  hin- 
anden ved  deres  gjensidige  Tiltrækninger.     Men 

saaledes  vil  Forholdet  ogsaa  blive,  naar  flere  Legemer 
gjensidig  indvirke  paa  hverandre;  deres  fælles  Tyngde- 
punkt bliver  uberørt  af  de  Bevægelser,  der  alene 
skyldes  gjensidige  Paavirkninger. 

Derimod  ville  de  Kræfter,  som  udenfra  virke  paa  et 
System  af  Masser,  i  Almindelighed  forandre  Stillingen  af 
Massernes  fælles  Tyngdepunkt.  Drages  de  to  Kugler  ved 
fremmede  Kræfter  ligemeget  bort  fra  den  rette  Linie, 
hvori  de  laae,  saa  flyttes  derved  Tyngdepunktet  ligesaa 
meget  som  hver  af  Kuglerne.  Virkningen  er  den  samme, 
som  om  begge  Kuglerne  vare  forenede  i  Tyngdepunktet 
og  de  Kræfter,  der  virke  paa  dem,  arbeidede  paa  de  saa- 
ledes forenede  Masser.  Man  forstaaer  dette  tydeligere 
ved  Hjælp  af  bestemte  Tal.  Vi  betragte  de  to  Kugler, 
hvis  Masser  ere  9  og  1.  Naar  de  skulle  flyttes  lige 
meget,  maa  der  aabenbart  paa  Massen  9  virke  en  ni  Gange 
saa  stor  Kraft,  som  paa  Massen  1 .  Forenes  begge  Masser 
i  Tyngdepunktet,  faaes  der  en  samlet  Masse  10,  og 
Kraften,  som  nu  arbeider  derpaa,  bliver  ligeledes  ti 
Gange  saa  stor  som  den,  der  virker  paa  Massen  1.  Men 
naar  baade  Kraften  og  den  deraf  bevægede  Masse  bliver 
ti  Gange  saa  stor,  saa  maa  Bevægelsen  blive  ganske  den 
samme,  som  ved  enhver  af  de  to  Masser,  hvor  Kraft  og 
Masse  ere  1  og  hvor  de  ere  9.  —  Virkede  de  udenfra 
kommende  Kræfter  blot  paa  den  ene  Kugle  f.  Ex.  paa 
Massen  9,  saa  vilde  det  fælles  Tyngdepunkt  flytte  sig  ni 
tiende  Dele  af  det  Stykke  Kuglen  flyttes  og  i  samme 
Retning.  Men  altsaa  forholder  Virkningen  sig  atter,  som 
om  begge  Masser,  tilsammen  10,  vare  forenede  i  Tyngde- 
punktet og  der  paavirkede  af  Kræfterne,  som  dog  nu  for- 
deles paa  Massen  10  istedenfor  paa  9.  Virkede  Kraften 
paa  Massen  1,  blev  Tyngdepunktet  flyttet  een  tiende  Deel 

af  det  Stykke,  Kuglen  bevægede  sig.  Saaledes  kan  For- 
holdet betragtes  fra  flere  Sider;  man  kan  tage  to  eller 
flere  Kugler,  af  samme  eller  forskjellige  Masser,  under- 
kaste dem  de  samme  eller  forskjellige  Kræfter  udenfra, 
deres  fælles  Tyngdepunkt  vil  stedse  bevæge  sig, 
som  om  alle  Masser  vare  samlede  deri  og  der 
paavirkede  af  alle  de  paa  Masserne  virkende 
Kræfter.  Denne  høist  vigtige  mechaniske  Lov  kaldes 
Principet  for  Vedligeholdelsen  af  Tyngde- 
punktets Bevægelse. 

Denne  Lov  var  forsaavidt  Newton  bekjendt,  som 
han  fandt,  at  det  fælles  Tyngdepunkt  ikke  kunde  flyttes 
ved  Legemernes  gjensidige  Tiltrækning.  Men  den  mere 
almindelige  Form,  hvori  den  sidst  er  fremsat,  er  først 
givet  af  Lagrange  i  hans  mécanique  analytique. 

Man  fristes  maaskee  nu  til  den  Antagelse,  at  det 
forhen  Fremsatte  om  den  Forandring  i  Beliggenheden  af 
et  Menneskes  Tyngdepunkt,  som  opstaaer  ved  Armenes 
Løftning,  staaer  i  Strid  med  denne  Lov.  Thi  der  var  i 
dette  Exempel  netop  ingen  andre  Kræfter  virkende  end 
Menneskets  Muskelkraft,  som  kun  anvendes  til  Flytning  af 
en  Deel  af  Legemet;  her  haves  altsaa  netop  gjensidige 
Indvirkninger  af  Dele  i  det  samme  System.  Men  det 
oversees  da,  at  hele  Personen  hviler  paa  Jorden,  der  ud- 
øver en  Tiltrækning  derpaa.  Tyngdekraften.  Jordbundens 
Modstand  hindrer  dennes  Virkninger  i  at  vise  sig  synligt; 
men  kunde  den  virke  uhindret,  vilde  der  ufeilbarligt  skee 
et  Fald  af  det  hele  Legeme  imod  Jordens  Midtpunkt. 
Existerede  Tyngdekraften  ikke,  saa  at  Faldet  ikke  bevir- 
kedes, saa  maatte  Armenes  Løftning  fremkalde  en  Be- 
vægelse i  modsat  Retning  af  det  øvrige  Legeme,  saa  at 
det  Heles  Tyngdepunkt  beholdt  sin   Plads.  —  Fremdeles, 

naar  et  Menneske  styrter  ned  fra  en  Høide,  følgende 
Faldets  Love,  saa  vil  ingen  Anstrengelse  af  hans  Muskel- 
kraft formaae  at  bringe  Tyngdepunktet  til  den  ringeste 
Afvigelse  fra  den  Vei,  det  vilde  gjennemløbe  ifølge  Lovene 
for  Faldet;  det  levende  Menneskes  Tyngdepunkt  vil,  trods 
alle  hans  Bestræbelser,  falde  paa  samme  Maade,  som  om 
han  var  død.  Ikke  heller  ville  Muskelkræfterne  formaae 
at  sagtne  eller  fremskynde  Farten;  thi  Legemsdelenes 
gjensidige  Paavirkning  blive  uden  Virkning  paa  Tyngde- 
punktet. 

Betragte  vi  derimod  det  paa  Jorden  staaende  Menneske 
i  Forbindelse  med  Jorden,  saa  maae  vi  som  Følge  af 
Principet  for  Vedligeholdelsen  af  Tyngdepunktets  Bevæ- 
gelse paastaae,  at  det  for  begge  disse  høist  ulige  Masser 
fælles  Tyngdepunkt  vil  bevæge  sig  uforandret  i  Verdens- 
rummet før  og  efter,  at  denne  Person  behagede  at  løfte 
sine  Arme ,  hvilken  Paastand  intet  Overraskende  har  ved 
sig.  Derimod  følger  herafen  anden  Slutning,  som  maaskee 
kommer  mere  uventet;  flytter  Mennesket  sit  Tyngdepunkt, 
medens  hans  og  Jordens  fælles  Tyngdepunkt  bliver  ube- 
rørt af  den  Flytning,  saa  maa  nødvendig  Jordens  Tyngde- 
punkt være  draget  noget  ud  af  sit  Sted,  fordi  den  enkelte 
Person  løftede  sine  Arme.  Det  forstaaer  sig,  en  saadan 
Bevægelse  er  saa  ringe,  at  den  er  for  ingen  at  regne, 
men  ifølge  Loven  er  den  tilstede. 

Et  andet  Exempel,  der  i  høi  Grad  oplyser  denne  Lov, 
haves  i  Bomber,  hvis  Tyngdepunkt  beskriver  visse  krumme 
Baner  i  Luften,  hvis  nærmere  Figur  afhænger,  deels  af 
Krudtets  Kraft,  der  har  udslynget  den,  deels  af  Skytsets 
Retning,  deels  af  Tyngdekraften,  der  trækker  dem  imod 
Jorden,  og  deels  endelig  af  Luftdelenes  Modstand  imod  at 
skydes  tilside.     Tænke   vi  os  nu  en  saadan  Bombe  plud- 

8* 

seligt  sprængt  paa  Grund  af  en  i  dens  Indre  antændt 
Krudtsats,  saa  ville  dens  Stykker  slynges  ud  til  alle  Sider, 
ethvert  enkelt  Stykkes  Tyngdepunkt  gjennemløber  sin  nye 
Bane,  afhængig  af  den  Begyndelseshastighed,  Explosionen 
har  givet  det,  af  Tyngdekraften  og  af  Luftmodstanden, 
men  alle  Stumpernes  fælles  Tyngdepunkt  lader  sig  ikke 
derved  forstyrre  i  sin  Gang,  men  fortsætter  sin  Bane, 
som  om  Bomben  var  vedblevet  at  være  heel.  Dog  gjælder 
dette  naturligviis  kun  indtil  noget  af  Stykkerne  hindres  i 
sin  frie  Fremtrængen  ved  at  falde  til  Jorden  eller  træffe 
paa  anden  Modstand;  thi  i  saa  Tilfælde  komme  ydre 
Kræfter  til.  Det  følger  ogsaa  af  denne  Forklaring,  at, 
hvis  en  hvilende  Bombe  springer  og  alle  Stykker  kunne 
frit  bevæge  sig  til  alle  Sider,  saa  vil  det  Heles  Tyngde- 
punkt indtage  den  samme  Plads,  indtil  noget  af  Stykkerne 
bringes  ud  af  sin  Vei  eller  standses  af  ydre  Hindringer. 
Det  skulde  synes  at  kunne  anføres  som  Indvending  herimod, 
at  Fuglen  i  Luften,  Fisken  i  Havet  dog  formaaer  at  flytte 
sit  Tyngdepunkt  ved  den  Muskelkraft,  der  bevæger  Vinger 
eller  Finner.  En  saadan  Indvending  er  virkelig  ogsaa  be- 
rettiget, fordi  Forklaringen  angaaende  Bomben  ved  sin 
Ufuldstændighed  ligefrem  giver  Anledning  dertil.  De  Luft- 
dele, som  bidrage  til  at  bestemme  Figuren  af  Banen, 
høre  nemlig  aabenbart  med  til  det  System  af  Masser,  der 
virke  paa  hverandre,  og  der  burde  ogsaa  været  taget 
Hensyn  til  deres  Tyngdepunkt,  eller  rettere,  man  kan 
ikkun  med  Tilnærmelse  paastaae,  at  Bombens  Tyngdepunkt 
beskriver  den  bestemte  Bane ;  naar  njan  vil  være  nøiagtig, 
bør  det  hedde,  at  Bombens  og  de  af  den  bevægede  Luft- 
deles fælles  Tyngdepunkt  vedligeholder  sin  Bevægelse. 
Ikkun  fordi  Luftdelene  i  ringe  Grad  kunne  antages  at  virke 
til  Flytningen  af  det  fælles  Tyngdepunkt,  kan  man  tilside- 

sætte  Hensynet  til  dem.  Men  Fuglen  i  Luften,  Fisken  i 
Havet  bevæger  sig  netop  ved  Eljælp  af  Vingeslagenes  Virk- 
ning paa  Luften,  ved  Halens  og  Finnernes  Arbeiden  imod 
Vandet,  saa  at  det  her  bliver  ganske  nødvendigt  at  tage 
Massen  af  de  bevægede  Ijuftdeie  eller  Vanddele  i  Betragt- 
ning. —  Kunde  man  tænke  sig  et  levende  Væsen  hvilende 
frit  i  det  tomme  Rum,  saa  vilde  det  i  sin  Heelhed  stedse 
forblive  i  denne  Elviletilstand,  idet  ingen  Muskelkraft  vilde 
formaae  at  rokke  det  Heles  Tyngdepunkt,  hvormeget  end 
de 'enkelte  Legemsdele  bevæges.  Hin  Person,  som  hævede 
sine  Arme,  vilde  derved  uvilkaarUg  fremkalde  en  anden 
Bevægelse  i  modsat  Retning  af  det  øvrige  Legeme,  saa  at 
derved  det  fælles  Tyngdepunkt  beholdt  sin  Plads. 

Disse  Exempler  kunne  forøges  i  det  Uendelige,  og 
det  lønner  vel  Umagen  at  antyde  enkelte.  Naar  en  stille- 
staaende  Kanon  skydes  af,  flyver  Kuglen  ved  Krudtets 
Magt  langt  bort,  medens  Kanonen  springer  tilbage 
for  at  holde  Tyngdepunktet  paa  sin  Plads.  Veiede 
Kanonen  200  Gange  saa  meget  som  Kuglen ,  og  denne 
tløi  2000  Alen  frem,  saa  maatte  altsaa  Kanonen  springe 
10  Alen  tilbage,  men  saa  er  derved  intet  Hensyn  taget 
til  den  exploderende  Krudtmasse,  til  de  bevægede  Luftdele, 
og,  hvad  mere  er,  til  Jorden,  hvorpaa  Kanonen  hviler  og 
som  ved  sin  Modstand  formindsker  Tilbagespringet.  —  Af 
samme  Grund,  som  Kanonen  springer  tilbage,  farer  Raketten 
tilveirs,  naar  den  brændende  Sats  sprøiter  ud  af  dens 
nederste  Ende.  —  Naar  en  Ramklods  styrter  ned  paa  en 
Pæl,  saa  har  naturligviis  Klodsen  og  Pælen  et  fælles 
Tyngdepunkt,  der  gjør  en  faldende  Bevægelse,  noget  lang- 
sommere end  Ramklodsens  Tyngdepunkt  alene.  Da  dette 
vil  vedligeholde  sin  Bevægelse,  saa  maa  Raraklodsen  ved 
at    komme   i  Berøring  med   Pælen  drive  denne  ned;  var 

ikke  Jordens  Modstand,  vilde  de  vedblive  deres  Bevægelse 
saaledes,  at  deres  fælles  Tyngdepunkt  fulgte  Faldets  Love, 
men  nu  skal  i  Virkeligheden  det  for  Ramklods,  Pæl  og 
Jord  fælles  Tyngdepunkt  ikke  flytte  sig,  saa  at  altsaa 
Jordens  Tyngdepunkt  maa  lide  en  overordentlig  ringe  Flyt- 
ning ved  den  hele  Bevægelse.  —  Naar  en  Mand  stiller 
sig  ved  en  Pumpe  i  en  Vandbeholder,  har  han,  Pumpen 
og  Vandet  et  fælles  Tyngdepunkt,  som  er  i  Hvile;  be- 
gynder han  at  pumpe  Vandet  op,  saa  at  det  falder  ned  i 
Beholderen  igjen,  saa  flytter  han  sit,  Pumpens  og  Vandets 
Tyngdepunkter,  men  det  Heles  Tyngdepunkt  kommer  ikke 
ud  af  sit  Sted.  —  En  utændt  Lampe  har  i  Forbindelse 
med  sin  Oliebeholdning  og  de  omgivende  Lufttdele  sit 
Tyngdepunkt  i  Hvile,  men  tændes  den,  saa  at  Olie- 
mængden begynder  at  fordampe  og  forbrænde,  og  altsaa 
flytter  sit  Tyngdepunkt,  Vægen  fortæres,  Luftdelene  i  og 
udenfor  Glasset  stige  ved  Opvarmningen,  saa  haves  en 
levende  Bevægelse  af  de  enkelte  Dele,  men  fuldstændig  Stil- 
stand i  det  Heles  Tyngdepunkt.  —  Enhver,  som  henvender 
en  ringe  Opmærksomhed  paa,  hvad  der  daglig  foregaaer 
for  hans  Øine,  vil  efter  de  anførte  Prøver  ingen  Vanske- 
lighed finde  ved  at  forøge  Exemplernes  Antal. 

Man  har  paa  Himmelen  opdaget  en  stor  Mængde 
saakaldte  Dobbeltstjerner;  for  det  blotte  Øie  vise  de  sig 
som  enkelte  Stjerner,  men  i  stærke  Kikkerter  opdages  de 
at  bestaae  af  to,  der  have  en  omdreiende  Bevægelse, 
man  siger  gjerne  om  hinanden,  men  man  skulde  sige  om 
deres  fælles  Tyngdepunkt.  Thi,  hvis  man  antager,  at 
disse  Stjerner  alene  ere  underkastede  gjensidige  Paavirk- 
ninger,  saa  vil  deres  Tyngdepunkt  blive  uberørt  deraf, 
medens  de  selv  dreie  sig  derom  efter  de  Love,  som  iøvrigt 
gjælde  for  slige  Bevægelser. 

Betragte  vi  Solsystemets  Bevægelser,  saa  vil  man 
efter  det  Anførte  indsee,  at  dets  Tyngdepunkt  ikke  vil 
forandre  sit  Sted,  fordi  de  til  Systemet  hørende  Planeter 
og  deres  Maaner  samt  Solen  og  Kometerne  bevæge  sig 
paa  Grund  af  deres  gjensidige  Indvirkninger  paa  hver- 
andre. Hvis  der  altsaa  i  Verdensrummet  ikke  existerede 
andre  Himmellegemer  end  de,  der  høre  til  Solsystemet, 
saa  maatte  dettes  Tyngdepunkt  stedse  fortsætte  den  Be- 
vægelse, hvori  det  paa  Grund  af  tidligere  virkende  Kræfter 
maatte  være  bleven  sat;  havde  der  altsaa  ikke  nogen- 
sinde virket  nogen  udenfra  kommende  Kraft  derpaa,  saa 
maatte  det  være  og  blive  i  evig  Hvile,  med  mindre  nye 
Kræfter  opstode  og  forandrede  Tilstanden.  Men  nu  er 
det  hele  Verdensrum  opfyldt  af  utallige  synlige  Legemer,  af 
hvilke  man  har  Grund  til  at  antage  nogle  for  meget  store, 
saa  at  de  selv  i  de,  tildeels  endnu  umaalte,  men  ganske 
vist  overordentlig  store  Afstande,  hvori  de  befinde  sig, 
kunne  udøve  nogen  Virkning  paa  de  i  vort  Solsystem 
værende  Legemer.  Rimeligviis  indeholder  derhos  Rummet 
mangfoldige  mørke  eller  svagt  lysende  Legemer,  om  hvis 
Størrelse  og  Virkning  man  ikke  let  kan  have  nogen  tydelig 
Forestilling;  idetmindste  anfører  Leverrier  i  »annales  de 
Tobservatoire  imperial  de  Paris,  tome  I«,  at  Bessel,  ved 
at  gjennemgaae  hundrede  Aars  iagttagelser  af  Sirius,  har 
overbeviist  sig  om  en  særegen  stærkt  fremtrædende  svin- 
gende Bevægelse  hos  denne  Stjerne,  »et  uforklarligt  Sær- 
syn*), hvis  ikke  Sirius  er  underkastet  Paavirkning  af  et 
Legeme  af  betydelig  Udstrækning,  hvortil  det  knyttes  ved 
Tyngdens  Baand.     Denne  Antagelse  gjør  saa  fuldkomment 


*)  Oversættelse  af  „phénoméne";  den  kan,  som  alle  Oversættelser, 
ikke  altid  bruges.  Ordet  „Fremtoning"  viser  sig  her,  som  næsten 
overalt,  meget  uheldigt. 

Kede  for  alle  dette  Særsyns  Omstændigheder,  at  vi  ikke 
kunne  tvivle  om,  at  den  angiver  det  sande  Forhold.  Hvis 
vi  ikke  hidtil  have  iagttaget  denne  Sirius's  Ledsager,  maa 
det  være,  fordi  det  ikke  er  nok  en  glimrende  Sol,  som  ved 
Dobbeltstjernerne,  men  kun  en  stor  Planet,  hørende  til 
Solen  Sirius,  en  Planet,  hvis  laante  Glands  ikke  har  kunnet 
naae  os.  Maaskee  vi  engang  med  bedre  Instrumenter 
ville  see  den,  men  selv  om  vi  ikke  naae  saavidt,  saa  ville 
vi  med  Tiden  bestemme  dens  Bane,  dens  Masse  og  Massen 
af  den  Stjerne,  hvorom  den  dreier  sig.«  Denne  Bessels 
nye  Theorie  mødte  først  Modstand  hos  andre  dygtige 
Astronomer,  saasom  Struve  og  Airy,  indtil  det  i  1851 
lykkedes  Peters  at  beregne  Sirius's  Bevægelse  under 
Forudsætning  af  et  saadant  mørkt  Legemes  Tiltrækning, 
og  den  har  viist  sig  fuldkomment  stemmende  med  Siriiis's 
virkelige  Bevægelse*).  Noget  lignende  skal  efter  Bess  el 
Qnde  Sted  ved  Prokyon,  og  Mådler  anfører  Dobbelt- 
stjernerne 1037  i  Struves  Katalog  som  Exempel  paa  et 
System,  hvori  rimeligviis  ikkun  to  Stjerner  af  tre ,  hvoraf 
Systemet  bestaaer,  ere  synlige. 

Det  er  umuligt  andet,  end  at  saa  mange  og  betyde- 
lige Legemer,  ifølge  den  almindelige  Tiltræknings  Love, 
maae  virke  eller  have  virket  paa  vort  Solsystem  til  Flyt- 
ning af  dets  Tyngdepunkt.  Vi  kunne  derfor  afreenttheo- 
retiske  Grunde  ansee  det  for  rimeUgt,  at  vort  Solsystem 
bevæger  sig  i  Rummet.  Allerede  Kepler  havde  Formod- 
ning om  Tilværelsen  af  en  saadan  Bevægelse.  W.  Her- 
schels  Iagttagelser  have  ogsaa  i  1783  tjent  til  at  angive 
en  Bevægelse  af  vort  Solsystem  henimod  Stjernebilledet 
Herkules  med  en  Hastighed  af  en  endnu  usikker  Størrelse, 


*)  Senere  Tilføining.      Jfr.  den  i  Sommer  udkomne:   Mådler,    der 
Fixsternhimmel.     Leipzig  1858,  P.  101  ff. 

men  som  omtrent  kan  anslaaes  til  over  een  iMiil  i 
hvert  Secund.  Der  skee  nu  hvilke  Omvæltninger  i  vort 
Solsystem  man  vil,  Kloder  kunne  tænkes  sprængte  fra 
hinanden,  Sammenstød  kunne  foregaae,  under  alle  Om- 
stændigheder vil  Nort  Sqlsystem  med  samme  Hastighed 
fortsætte  sin  Bevægelse  ad  den  begyndte  Vei,  der  for 
Tiden  er  rettet  imod  Stjernebilledet  Herkules.  Den  vil 
ogsaa  fremdeles  gaae  i  samme  Retning,  hvis  Solsystemets 
Tyngdepunkt  har  en  retlinet  Bevægelse,  saaledes  som  man 
som  oftest  pleier  at  antage,  skjøridt  der  ikke  haves  nogen 
Vished  derfor.  Rigtignok  er  Bevægelsens  Retning  nu  den 
samme  som  for  omtrent  80  Aar  siden,  da  Herschel  gjorde 
sine  Iagttagelser,  men  hvad  ere  80  Aar  med  Hensyn  til 
Bevægelser  i  det  store  Verdensrum,  naar  denne  Tid  allerede 
i  Sammenligning  med  visse  Perioder  i  Jordens  Bevægelse 
(saasom  det  saakaldte  platoniske  Aar,  der  udgjør  2586S 
af  vore  sædvanhge  Aar,  og  er  den  Tid,  hvori  Jordaxen 
gjør  en  svingende  Bevægelse  om  Jordens  Tyngdepunkt) 
kan  blive  omtrent  hvad  en  Dag  er  i  Sammenligning  med 
et  Aar?  Har  Solsystemets  Tyngdepunkt  en  krumlinet 
Bevægelse,  hidrørende  fra  de  mange  forskjeUige  virkende 
Kræfter,  maa  man  efterhaanden  bemærke,  at  vor  Bevægelse 
gaaer  i  Retning  af  andre  Stjernebilleder*).  Loven  for 
Vedligeholdelsen  af  Tyngdepunktets  Bevægelse,  hvad  enten 
denne  er  ret-  eller  krumlinet,  kan  i  Tiden  maaskee  blive 
et  nyt  Instrument  for  nye  Opdagelser  inden  Solsystemets 
Grændser,  som  Videnskaben  vil  føie  til  de  mangfoldige 
andre,  hvoraf  den  har  sat  Astronomien  i  Besiddelse. 
Tænke  vi  os  nemlig  ved  Iagttagelser  af  Himmellegemer 
udenfor    Solsystemet  bragte  saavidt,    at  vi  kunne   bestemt 


*)  Mad  ler  (der  Fixsternhimmel  Pag.  151)  udtaler  sig  ligefrem  som 
om  Solbanen  var  krumlinet.     Senere  Anmærkning. 

angive  Loven  for  Bevægelsen  af  vort  Solsystems  Tyngde- 
punkt, og  vi  derpaa,  ved  at  beregne  den  Lov,  hvorefter 
det  fælles  Tyngdepunkt  for  alle  til  Solsystemet  hørende 
bekj  endte  Legemer  virkelig  bevæger  sig,  finde  nogen 
Uovereensstemmelse  i  de  to  saaledes  bestemte  Bevægelser, 
tør  vi  antage,  at  denne  hidrører  fra  ubekj endte  til  vort 
Solsystem  hørende  Legemer,  for  Exempel  ukjendte  Pla- 
neter eller  Maaner.  Tilmed  vil  den  Retning,  hvori  Uover- 
eensstemmelsen  gaaer,  og  Størrelsen  deraf  kunne  tjene 
til  Angivelse  af  Stedet,  hvorpaa  saadanne  Legemer  omtrent 
ere  at  søge,  af  deres  Masse  m.  m. 

Det  uendelige  Rum  tænkes  opfyldt  af  en  utallig 
Mængde  Solsystemer,  hvis  Tyngdepunkter  bevæge  sig 
efter  Love,  der  afhænge  af  Systemernes  gjensidige  Ind- 
virkninger. Men  alle  disse  Systemer,  som  omfatte  den 
hele  Tilværelse,  udenfor  hvilken  Intet  existerer,  men 
som  heller  ikke  har  nogen  Grændse,  skulde  vel  have 
deres  fælles  Tyngdepunkt,  som  maatte  være  i  Hvile  og 
ansees  som  den  uendelige  Verdens  Midtpunkt.  Man 
kan  imidlertid  ligesaa  lidt  bestemme  dette  som  Midt- 
punktet af  en  ubegrændset  Kugle ;  naar  Kuglen  er 
uden  Grændse,  ville  alle  Punkter  være  lige  nær  til  at 
ansees  for  Midtpunkt ,  saa  at  en  ubegrændset  Kugle 
egentlig  intet  Midtpunkt  faaer.  Det  bUver  saaledes 
umuligt  at  tænke  sig  noget  Punkt  i  Verdensrummet, 
som  er  i  en  absolut  Hviletilstand.  Hvorhen  vi  vende 
vort  Øie  er  Alt  i  en  evig  Bevægelse.  xMan  pleier  at 
ansee  Bevægelsen  som  et  Bevis  paa  Liv;  der  er  da  i 
Naturen  et  evigt  Liv  herskende.  Denne  Sandhed  møder 
os  paa  alle  Punkter  af  naturvidenskabelige  Undersøgelser. 
Det  er  her  forsøgt  ogsaa  at  støtte  den  paa  et  mathe- 
matisk  Grundlag. 


Æ<;]lopsgr»sset  eller  den  vilde  Hvede. 

Ved  Chr.  Vaupell. 


Allerede  tidlig  træffe  vi  i  Botanikens  Historie  den  Paa- 
stand, at  den  dyrkede  Hvede  oprindelig  var  en  vildt- 
voxende  Græsart,  der  ved  Dyrkning  omsider  blev  en 
Kornsort.  I  forrige  Aarhundrede  blev  denne  gamle  Paa- 
stand troet  og  fremsat  af  Buffon,  senere  antog  den  et 
mere  bestemt  botanisk  Præg  derved,  at  Ægilopsgræsset 
blev  betegnet  som  den  Græsart,  hvorfra  Hveden  skulde 
nedstamme;  denne  Formodning  blev  længe  omtalt  uden  at 
vinde  Tiltro,  indtil,  for  henved  tyve  Aar  siden,  en  fransk 
Gartner,  Esprit  Fabre,  meddeelte  det  franske  Akademi, 
at  han  ved  Forsøg  havde  overbevist  sig  om,  at  Ægilops 
ovata  ved  fortsat  Dyrkning  forandrede  sig  til  Hvede. 
Længe  henstod  denne  Iagttagelse  som  en  mærkelig 
Paastand,  der  blev  omtalt  i  Haandbøger,  men  som  ingen 
Tiltro  fandt.  Det  var  først  i  de  sidste  Aar,  at  denne  Sag 
tildrog  sig  den  almindelige  Opmærksomhed,  tildeels  der- 
ved at  anseete  Botanikere,  der  havde  prøvet  Rigtig- 
heden af  Fabres  Paastande,  vare  komne  til  samme  Re- 
sultat.    I  Misvæxtaarene  steeg  Interessen  for  denne  Sag, 

som  nu  blev  diskuteret  i  Akademierne  overalt  i  Frankrig, 
ligesom  det  var  en  almindelig  Gjenstand  for  Samtale 
imellem  dannede  Folk,  der  interesserede  sig  for  Ager- 
dyrkning, og  Sagen  var  jo  ogsaa  i  alle  Flenseender  af  en 
uhyre  Vigtighed,  idet  man  herved  troede  at  have  faaet 
Oplysning  om  Hvedens  Herkomst,  der  hidtil  havde  været 
ukjendt. 

Det  har  altid  syntes  Mennesket  ubegribeligt,  hvorfor 
mange  af  de  allervigtigste  Kulturplanter  ligesom  mange 
af  Huusdyrene  ikke  ere  kjendte  i  vild  Tilstand.  Længe 
kunde  man  smigre  sig  med  det  Haab  at  finde  Rugen  og 
Hveden  virkelig  vildtvoxende  i  hidtil  ukjendte  Egne,  men 
efter  at  næsten  alle  Dele  af  Jorden,  hvor  disse  Planter 
kunne  voxe,  ere  blevne  bekjendte,  har  man  maattet  op- 
give dette  Haab.  Forgjæves  var  det,  at  man  spurgte 
Historien  tilraads ;  vel  er  man  her  saa  heldig  at 
finde  den  samme  Hvedeart  omtalt ,  som  vi  endnu 
dyrke,  men  Historien  kjender  derfor  ikke  Hvedens  Her- 
komst. Saaledes  fortælles  der,  at  Chineserne  dyrkede 
Hveden  ligefra  2822  før  Christus,  og  der  nævnes  Navnet 
paa  den  Keiser,  der  indførte  dens  Dyrkning.  I  Occidefiten 
er  Hveden  ligesaa  gammel  som  Historien  baade  hos 
Jøder,  Ægyptere  og  Grækere.  Vel  omtaler  Diodor,  at 
Hveden  voxede  vildt  i  Grækenland*),  førend  Ceres  lærte 
Folket  at  dyrke  den,  og  den  samme  Historieskriver  paa- 
staaer,  at  Flveden  i  hans  Tid  var  vildtvoxende  paa  Sicilien, 


')  Den  Hvede ,  der  angives  at  være  vildtvoxende  i  Babylon  og  Persien, 
raaa  snarere  ansees  for  forvildet  end  for  oprindelig  vildtvoxende. 
Jeg  følger  heri  Gasparins  Anskuelse  (Cours  d'Agriculture  t.  3.  S.  599), 
hvorimod  Alphonse  Decandolle  (Geographie  Botanique  2  T.  S.  931) 
betragter  den  som  oprindelig  vildtvoxende. 

men  Theophrast  og  de  andre  græske  Naturforskere  om- 
tale ikke  den  vilde  Hvede.  Da  den  dyrkede  Hvedes  Her- 
komst saaledes  hverken  kunde  angives  af  Historien  eller 
Naturhistorien,  have  Nogle  troet,  at  den  naturlige  Hvede 
har  existeret  før  Syndfloden,  men  i  denne  er  gaaet  til- 
grunde. Da  Hvedens  Herkomst  er  et  Spørgsmaal,  der  er 
ligesaa  vigtigt  for  Kulturhistorien  som  for  Kornarternes 
Naturhistorie,  var  den  Opsigt  ganske  naturlig,  som  Fabre 
gjorde  med  sin  Paastand  om,  at  en  Græsart  ved  Dyrk- 
ning kunde  forvandle  sig  til  den  dyrkede  Hvede. 

H-vad  er  Ægilops?  Det  er  en  Græsslægt,  hvis 
Arter  vel  ikke  i  Udseende ,  men  i  botanisk  Henseende  ere 
nær  beslægtede  med  Hveden,  saa  nær  beslægtede,  at 
nyere  Botanikere  have  troet,  at  Ægilops-  og  Hvedearterne 
helst  maatte  danne  een  Slægt,  og  ikke  efter  Linnés  Exempel 
henføres  til  to  forskjellige  Slægter.  Af  Ægilopsarterne 
interessere  os  her  Æ.  ovata  L.  og  triticoides  Req.  Af 
disse  har  den  sidste  størst  Lighed  med  Hveden,  og  der- 
ved blev  den  italienske  Botaniker  Requiem  foranlediget  til 
at  benævne  den  triticoides. 

Medens  Ægilops  ovata  i  Blomstens  Bygning  noget 
ligner*)  Hveden,  afviger  den  i  høi  Grad  fra  den  i  Størrelse; 
thi  Planten  IFig.  1)  er  ikke  mere  end  6— 9  Tommer  høit  og 
Axet  kun  1 — 1^  Tomme  langt.    Æg.  triticoides  normer  sig 


*)  Forskjellen  bestaaer  især  deri ,  at  Dækbladene  hos  Hveden  have 
paa  Ryggen  to  fremspringende  Kanter,  hos  Ægilops  derimod 
ere  uden  saadanne  Kanter.  De  andre  Charakterer  ere  meget  flne. 
Som  bekjendt  ere  Blomsterne  hos  disse  Slægter  samlede  i  sammen- 
satte Ax  (Fig.  2) ;  dette  bestaaer  af  Smaaax,  (Fig.  3),  og  hvert  Smaaax 
er  omgivet  af  to  Dækblade  (G);  disse  omgive  Blomsterne,  hvoraf 
hver  har  et  større  (P^  og  et  mindi%  (i)  Blomsterdækskjæl. 

Fig.  1.     Ægilops  ovata  i  naturlig  Størrelse.     Fig.  2.     Axet   seet  fra 

Siden.     Fig.  3  et  Smaaax;  G  Dækblad,    P  store,    i  mindre  Blomster- 

dækskjæl.      Tegningen  er  gjort   efter  Exemplarer,    som  Weilbach    har 

opelsket  i  vor  botaniske  Have. 

derimod  Hveden    i    Størrelse.      Ægilops    ovata    er    meget 
almindelig  vildtvoxende  i  Middelhavslandene. 

Fabre  havde  nu  iagttaget,  at  Kornene  af  den  sidste 
Art  sædvanlig  reproducerede  Moderplanten,  men  at  af 
enkelte  Korn  fremspirede  Æ.  tri ti coides,  og  dennes 
Afkom  kunde  være  saa  lig  den  dyrkede  Hvede ,  at  den 
ikke  kunde  skjelnes  derfra;  altsaa  ligesom  der  af  Æ.  ovata 
kan  avles  Æ.  triticoides,  saaledes  kan  der  af  Æ.  triti- 
coides  avles  Triticum  vulgare  (Hvede.) 

Ægilops  ovata  maatte  altsaa  ansees  for  den 
naturlige  Moderart  for  den  dyrkede  Hvede. 

Forresten  ere  her  endnu  nogle  mærkelige  linkelt- 
heder.  Ved  Modningen  brækker  Straaet  af  Æ.  ovata  lige 
under  Axet,  og  Kornene  skille  sig  ikke  fra  (den  øvre 
Deel  af)  Straaet,  men  blive  siddende  indhyllede  i  de 
skjælformige  Blomsterdækker.  Dette  Ax  med  sine  4  Korn 
saaes  i  Sammenhæng,  og  af  hvert  Korn  fremspirer  et 
Straa;  de  4  Straa  ere  vel  adskilte  og  selvstændige,  men 
deres  Rødder  slynge  sig  saaledes  imellem  hverandre,  at 
de  danne  een  Græsbusk.  Frøene  af  denne  reproducere  nu 
i  Reglen  Moderplanten,  men  undertiden  kan  deraf  frem- 
skyde Planter,  der  i  deres  Flabitus  ligne  den  dyrkede 
Hvede.  Disse  gjengive  den  Form,  som  Requiem  har  be- 
nævnt triticoides.  Efter  at  Fabre  var  kommen  dertil,  fik 
han  den  heldige  Idee  at  saae  Kornene  af  denne  triticoides, 
som  han  saaledes  havde  frembragt  af  ovata.  Flan  vedblev 
dermed  igjennem  12  Generationer,  og  saae  nu,  hvorledes 
Planten  forandrede  sig,  idet  den  i  sin  Form  stadig 
mere  nærmede  sig  til  Hveden.  Den  tiltog  i  Høide, 
Axet  blev  mægtigere,  brækkede  ikke  længere  af  fra 
Straaet,  og  endelig  tabte  Blomsterdækskjællene  de  to 
Kanter,    som   altid  have  været   et  vigtigt  botanisk   Mærke 


128 

imellem  Ægilops  og  Hvede.  Kortsagt:  Afkommet  antog 
efterhaanden  Hvedens  charakteris-tiske  Kjende- 
tegn.  Dette  er  en  kort  Fremstilling  af  denne  forunderlige 
Naturbegivenhed.  Vi  see,  at  af  en  Græsart,  der  er  gene- 
risk forskjellig  fra  den  dyrkede  Hvede ,  kan  avles  en  anden 
Græsart,  hvorom  hver  Mand  maa  indrømme,  at  den  staaer 
imellem  den  første  Græsart  og  den  dyrkede  Hvede ,  og  denne 
Mellemforms  Afkom  ere  igjen  virkelige  Hvedeplanter. 

Enhver  vil  indrømme  den  store  Betydning,  som  Fabres 
Iagttagelser  have  for  Videnskaben.  Dunal  og  Godron 
ansete  Professorer  i  Botaniken  ved  Universitetet  i  Mont- 
pellier, constaterede  Rigtigheden  af  de  omtalte  Forsøg, 
og  selv  nu,  efterat  saa  Mange  have  baade  ad  den  theo- 
ritiske  og  den  experimentale  Vei  prøvet  Rigtigheden  af 
Fabres  Paastande,  har  man  maattet  indrømme  Paalidelig- 
heden  af  hans  Iagttagelser.  Var  Hved-en  altsaa  ikke  andel 
end  dyrket  Ægilopsgræs?  denne  Mening  blev  med  Bestemt- 
hed udtalt  af  Dunal,  thi  det  syntes  at  være  en  ligesaa 
nødvendig  som  simpel  Slutning  af  de  omtalte  Forsøg. 

Det  skulde  altsaa  være  denne  Menneskealder  for- 
beholdt at  opdage  Hvedens  Oprindelse,  og  man 
skulde  saaledes  kunne  haabe  at  see  det  Slør 
blive  fjernet,  som  hidtil  havde  skjult  Kultur- 
planternes Herkomst;  thi  naar  Hvede  ikke  var  andet 
end  dyrket  Ægilopsgræs,  var  dér  Sandsynlighed  for,  at 
man  ogsaa  engang  i  Middelhavslandene  kunde  finde  en 
Græsart,  der  ved  god  Behandling  kunde  blive  til  Rug 
og  i  Amerika  finde  en  anden,  der  paa  samme  Maade 
kunde  vise  sig  at  være  den  oprindelige  eller  naturlige 
Maisplante.  Gik  man  et  Skridt  videre,  syntes  der  for 
Hverdagsforstanden  nu  ikke  længere  at  være  noget  unatur- 
ligt i  de  gamle  Paastande ,  som  Videnskaben  stadig  mod- 

beviser,  og  som  desuagtet  stadig  vende  tilbage  paany, 
nemlig  at  Kornsorterne  kunne  gaae  over  i  hinanden;  thi 
naar  Græs  kan  blive  til  Hvede,  hvorfor  kan  saa 
ikke  ogsaaHavre  blive  til  Byg,  og  Byg  til  Hvede? 
Saaledes  kom  de  omtalte  Forsøg  til  at  støtte  mange  vilde 
Paastande,  som  Videnskaben  altid  i  den  faste  Tro  paa 
Arternes  Uforanderlighed  med  Haan  havde  afviist. 

Plinius,  der  troer  Alt,  hvad  han  hører  og  læser, 
fortæller,  at  Hveden  let  udarter  og  bliver  til  Byg,  Havre 
eller  Græs,  og  tilføier,  at  for  megen  Fugtighed  kan  frem- 
kalde denne  Forvandling.  Virgil  indprænter  Landmændene, 
at  de  hvert  Aar  skulle  paa  det  omhyggeligste  bearbeide 
og  gjøde  deres  Kornmark;  naar  de  ikke  ville  riskere,  at 
Hveden  udarter  aldeles;  han  har  selv  seet  d«  sørgeligste 
Exempler  paa  hvortil  Efterladenhed  i  denne  Retning 
kunde  føre. 

Vidi  lecta  diu,  et  multo  spectata  labore, 
Degenerare  tamen,  ni  vis  humana  quotannis 
Maxima  qud&que  manu  legeret:  sic  omnia  fatis 
In  pejus  ruere  ae  retro  sublapsa  referri. 

Georg.  I,  197. 

Vi  behøve  imidlertid  ikke  at  gaae  tilbage  til  Oldtiden 
for  at  opsøge  saadanne  naturstridige  Anskdelser  om  Korn- 
sorternes Foranderlighed,  thi  ogsaa  i  den  nyere  Historie, 
ja  i  de  allernyeste  Tider  fremdykke  stadigt  paany  de 
samme  Paastande  trods  Videnskabens  Protest*). 

Saaledes  fremlagde  den  tydske  Naturforsker  Horn- 
schuch,  ved  Naturforskermødet  i  Stockholm  1842,  Lindser 
(Ervum  Lens),   der  skulde  gaae  over  til  Vikker,    og  fore- 


')  Linné  erklærer,  at  det  er  ligesaa  umuligt  for  Rug  at  blive  til 
Byg  og  Byg  til  Raigræs  som  for  en  Hare  at  føde  et  Lam  eller  for 
en  Kameel  at  føde  en  Hjort.    Amoenitates  vol.  V.  Side  116. 

viste  en  Række  af  Frugter,  som  skulde  danne  Overgangen. 
Han  meddeelte  tillige,  at  den  samme  iVIand,  som  havde 
oplevet  dette,  havde  erfaret,  at  Agerhyrdetaske  (Thlaspi 
arvense)  ved  Dyrkning  blev  til  hvid  Senep.  Lord 
Bristol  har  paastaaet,  at,  naar  han  afmeiede  sin  Havre 
niedens  den  var  i  Blomst,  udviklede  der  sig  det  følgende 
Aar  af  de  afskaarne  Planter  Byg,  Hvede  og  kun  lidt 
Havre.  En  anden  Englænder,  Doctor  Anderson,  havde 
ladet  sin  Havre  meie,  medens  den  var  grøn,  og  af  de  faa 
Straa,  som  bleve  tilbage,  udviklede  sig  det  følgende  Aar 
Hugax  Franskmanden  Monsseignat ,  Medlem  af  de  De- 
puteredes Kammer,  forsikkrer,  at  han  10  Gange  har  saaet 
Byg  og  stadig  høstet  Havre.  I  Misvæxtaarene ,  da  For- 
aarsregnen  slog  Kornet  ned,  og  Ukrudsplanterne  derved 
fik  Luft,  var  der  Landmænd  i  Frankrig,  der  efter  at  have 
hørt  om  Ægilopsgræssets  Forvandling,  berettede  til  Aka- 
demierne, at  deres  Korn  var  vanslægtet  og  havde  for- 
vandlet sig  til  en  eller  anden  unyttig  Plante.  Jeg  er- 
indrer, at  Decaisne  en  Dag  paa  sine  Forelæsninger  læste 
et  Brev  fra  en  Landmand,  der  fortalte  Akademiet,  at  hans 
Hvede  havde  forvandlet   sig  til  »Coquelicots«  (Valmue). 

Hos  Buffon  fremtræder  denne  Tro  paa  Ar- 
ternes Foranderlighed  paa  samme  Maade  som  hos 
Dunal,  idet  han  mener,  at  Hveden  oprindelig  har  været 
identisk  med  en  af  de  almindeligst  vildtvoxende  Græs- 
arter, som  ved  Dyrkning  er  bleven  saa  forandret ,  at 
vi  ikke  mere  kunne  gjenkjende  den  oprindelige  Form. 
»Det  skjønneste  Privilegium,  som  Mennesket  har  mod- 
•>  taget  af  Naturen,  siger  Buffon,  er,  at  han  kan  i  Tidernes 
»>Løb  forandre,  modificere  og  forbedre  Arterne.  At  have 
»)omformet  en  ufrugtbar  Plante  til  en  Kornplante,  er  en 
»Slags  Skabelse,  hvorover  Mennesket  imidlertid  ikke  har 

»Grund  til  at  være  hovmodig,  efterdi  det  først  er  efter 
»gjentagen  Dyrkning  og  meget  Arbeide ,  at  han  har  kunnet 
»af  Jordens  Skjød  fremdrage  det  Brød,  hvoraf  han  lever. 
»Men  Naturen  vil  ikke  undlade  at  gjøre  sin  gamle  Ret 
»gjældende,  naar  man  lader  den  i  Frihed;  naar 
»Hveden  saaes  paa  raa  udyrkede  Jorder,  udarter  den». 
I  sine  mange  Værker  kommer  Duflfon  ofte  tilbage  til 
denne  sin  Yndlingstanke,  at  Arterne  vare  Produkter  af 
Tiden;  dog  er  det  ikke  saameget  Naturhistorien,  der  har 
begeistret  Butfon  for  denne  Anskuelse,  som  den  natura- 
listiske Tidsalder,  hvori  han  levede. 

Vi  forlade  disse  vilde  Paastande ,  som  Philosophernes^ 
og  Praktikernes  Phautasier  havde  fremavlet,  for  at  see 
hen  til,  hvorledes  de  omtalte  Iagttagelser  kunne  harmonere 
med  Videnskabens  Grundsætninger.  Naar  det  var  vist,  at 
en  Art  ved  Dyrkning  kunde  forvandle  sig  til  en  anden, 
kunde  man  ikke  længere  stole  pa^  den  gamle  Linnéiske 
.Sætning,  at  Arterne  vare  constante;  efter  Linné  vare  nemlig 
alle  Arterne  fremstaaede  ved  Skabelsen,  og  i  Tidens  Løb 
havde  de  ikke  væsenlig  forandret  sig.  Den  Indflydelse, 
som  Dyrkningen  øvede  paa  dem ,  var  af  underordnet 
Natur,  og  Arten  vedblev  at  være  den  samme.  Efter  Iagt- 
tagelserne over  Ægilops  maatte  man  derimod  antage,  at 
Plantearterne  gjennem  Generationer  kunde  forandres,  og 
at  de  Arter,  der  nu  voxe  paa  Jorden,  ere  ulige 
deres  Forfædre.  Saaledes  bliver  det,  hvad  Botanikerne 
kalde  en  Art,  en  Overgangsform,  hvis  Begyndelse  vi 
ikke  kjende,  ligesaalidt  som  vi  kunne  være  vis  paa,  hvortil 
den  vil  udvikle  sig  i  Tidens  Løb. 

Den  engelske  Botaniker  Lindley,  der  hidtil  havde 
hyldet  Troen  paa  Arternes  Uforanderlighed,  blev  herved 
ledet  til   at    forkjættre  sin  gamle  Mening  og  proklame- 

9' 

rede  nu  Arternes  Foranderlighed.  En  saadan  Be- 
tragtningsmaade  maatte ,  naar  den  blev  gjennemført  conse- 
qvent,  omstyrte  den  Grund,  hvorpaa  Systematiken  hviler. 
Denne  bestaaer  væsentlig  i  at  beskrive  de  existerende 
Arter,  og  disse  adskilles  strengt  fra  Afarter  og  Varieteter, 
der  antages  at  være  opstaaede  i  Tiden  paa  Grund  af  til- 
fældige Omstændigheder;  men  efter  Lindleys  Anskuelse 
vare  Arterne  ikke  mere  solide  end  Afarterne,  de  kunde 
begge  være  fremstaaede  under  den  historiske  Udvikling, 
Forskjellen  imellem  Arterne  var  af  samme  Natur  som 
imellem  den  vilde  Gulerod  og  Haveguleroden,  som  imel- 
lem Skovæblér  og  Gravenstener,  som  imellem  de  islandske 
og  de  engelske  Heste.  Ligesom  Klimaet,  Jordbunden  og 
Ernæringen  havde  fremkaldt  de  forskjellige  Racer  og  Af- 
arter, saaledes  skulde  de  samme  Factorer  være  istand  til 
at  bevirke  de  forskjellige  Arter.  Disse  maatte  saaledes 
stadig  forøges  under  den  historiske  Udvikling. 

En  saadan  Anskuelse  af  Artsbegrebet  kunde  tillige 
for  den  pantheistiske  Naturbetragtning  forklare,  hvorledes 
Plante-  og  Dyrearterne  i  de  efter  hinanden  følgende  Jord- 
perioder kunne  være  forskjellige  og  dog  være  fremgaaede 
af  hverandre;  thi  naar  Arterne  ere  foranderlige  og  per- 
fectible ,  synes  der  ikke  at  være  nogen  Modsigelse  i  den 
Paastand,  som  den  ældre  Agardh  saa  meget  yndede,  ifølge 
hvilken  de  lavere  Alger  kunde  forvandle  sig  til  Infusions- 
dyr,  Svampe  til  Alger,  Alger  til  Lichener  og  Slægten  Con- 
ferva  til  Draparnaldia*). 

Da  saadanne  Conseqventser  kunne  udledes  af  Iagt- 
tagelserne over  Ægilops's  Forvandling,  især  saaledes  som 
denne  var  opfattet  af  Dunal,   var  det  ganske  naturligt,  at 


A.  Agardh.     De  Metarmorphosi  Algarum.     Lund  1820. 

Videnskaben  ikke  vilde  fæste  Tro  til  Iagttagelsernes  Paa- 
lidelighed,  og  i  Almindelighed  afviste  den  Opfattelse 
deraf,  som  stred  imod  den  hidtil  herskende  Anskuelse 
om  Artens  Stabilitet. 

Det  var  navnlig  A.  Jordan*)  i  Lyon,  der  paaviste, 
hvor  unaturlig  en  saadan  Anskuelse  var,  og  hvor  lidet 
den  stemte  med,  hvad  man  hidtil  vidste  om  Plantearternes 
Uforanderlighed.  Det  nytter  ikke,  siger  han,  at  søge 
Analogier  hertil  i  den  Indflydelse,  som  Dyrkningen  har 
øvet  paa  Kulturplanterne,  hvorved  der  af  disse,  navnlig 
af  dyrkede  Træer,  er  frembragt  en  Mængde  Racer,  thi 
disse  ere  Alle  af  den  Beskaffenhed,  at  vel  Gartneren, 
men  ikke  Botanikeren  kan  anerkjende  dem  som  Arter,  det 
gaaer  hermed  som  med  de  forskjellige  Racer  af  Hunde, 
Heste  eller  af  Mennesker,  der  ere  fremkaldte  ved  Klimaets, 
Fødens  og  hele  Levemaadens  Indflydelse;  hvor  mægtige 
end  disse  Kræfter  have  været,  have  de  dog  ikke  været 
istand  til  at  frembringe  forskjellige  Arter,  men  kun  Racer; 
hvormeget  mindre  sandsynligt  er  det  da  ikke,  at  Næringen 
skulde  kunne  øve  en  saadan  Indflydelse  paa  Planten? 
man  siger  vel,  at  Planterne  rette  sig  efter  den  Jordbund, 
hvori  de  voxe,  men  dette  gjælder  kun  om  deres  tilfældige 
Egenskaber,  Blomsternes  Størrelse  og  Farve,  Frugternes 
Størrelse  og  Smag,  hvorimod  de  væsentlige  Egenskaber 
ikke  forandres  ved  Dyrkning.  Frugttræerne  synes  saa- 
ledes  at  have  forandret  sig  i  høi  Grad  under  Menneskets 
Paavirkning.  Plinius  kjender  43  Varieteter  af  Pæren  og 
29  af  Æblet.  Den  berømte  franske  Agronom  Olivier  de 
Serre,    som   levede   under  Frantz   den  Første   i   det  I6de 


Jordan ,    dé   l'origine    des    divers    varietés    ou    espéces    d'arbres 
fruitiers  et  autres  végétaux  généralement  cultivés.     Paris  1853. 

Aarhiindrede ,  kjendte  61  Varieteter  af  Pæren  og  50  af 
Æblet.  I  nyere  Tid  ere  disses  Antal  meget  forøget.  For- 
skjellighederne  imellem  de  forkjellige  Slags  Æbler,  t.  Ex. 
imellem  Gravenstenen,  Calvillen  og  Pigeonen  ere  vel  saa- 
danne,  at  Gartnerne  ikke  have  taget  i  Betaénkning  at  be- 
tegne dem  som  Arter  eller  som  Underarter,  men  i  Bota- 
niken  betragtes  Forskjellighederne  som  aldeles  uvæsentlige, 
og  alle  de  dyrkede  Æbler  henføres  til  samme  Art  som  de 
vilde  Skovæbler;  selv  for  disses  Vedkommende  linder  man 
ved  en  omhyggelig  Eftersøgning,  at  de  ingenlunde  alle  ere 
eens,  men  at  der  ogsaa  mellem  dem  er  Forskjelligheder, 
som  maaskee  ligge  til  Grund  for  dem,  der  optræde  stær- 
kere hos  de  dyrkede  Sorter.  Af  hvor  ringe  Soliditet  de 
forskjeUige  Æblesorter  ere,  kan  skjønnes  deraf,  at  de  kun 
holde  sig  saalænge  som  Træet  formeres  ved  Podning,  der- 
imod i  Reglen  gaae  tilgrunde  ved  Frøformeringen. 

Man  kan  heller  ikke  anføre  Viinstokken  som  Beviis 
for  Planteartens  Foranderlighed  ved  Kulturen,  thi  om- 
hyggeUge  Undersøgelser  have  viist,  at  Viinranker,  der 
ere  flyttede  fra  deres  Hjemstavn  til  andre  Verdensegne, 
have  vedligeholdt  deres  eiendommelige  Udseende,  om  end 
Vinen  har  forandret  sig.  Saaledes  har  en  Viinstok,  Pinot, 
fra  Bourgogne  ved  at  flyttes  til  Gap  ikke  forandret  sin 
Habitus,  og  det  samme  gjælder  om  de  franske  Viinstokke, 
der  ere  bragte  til  Nordamerika. 

1  hvilken  Grad  Dyrkningen  kan  indvirke  paa  den 
naturlige  Plante,  har  Vilmor  in  viist  ved  Dyrkningen  af  den 
vilde  Gulerod.  Naar  han  saaede  dennes  Frø  om  For- 
aaret,  blomstrede  den  hurtigt  uden  at  faae  Tid  til  nogen 
særlig  Rodudvikling ;  saaede  han  den  derimod  midt  om 
Sommeren,  kunde  den  ikke  blomstre  denne  Sommer,  men 
blev  toaarig  og  blomstrede  det  følgende   Aar;  herved  ud- 

viklede  Roden  sig  nu  meget  mere  end  paa  den  eenaarige 
Plante,  og  ved  at  vedblive  dermed  igjennem  3  Genera- 
tioner, blev  den  Rod,  der  i  Begyndelsen  var  lille  og 
haard,  ligesaa  tyk,  kjødet  og  blød  som  Haveguleroden; 
dens  Smag,  siger  han,  er  mindre  stærk,  men  mere 
sød.  Saaledes  formaaer  Dyrkningen  vel  i  praktisk,  men 
ikke  i  botanisk  Henseende  at  forandre  Planten,  og  der- 
som dette  betegnes  som  en  Forædling,  da  er  denne  af  saa 
ringe  Betydning,  at  Planten  vil  degenerere,  naar  den  igjen 
kommer  paa  den  naturlige  Jordbund  og  bliver  unddraget 
kunstig  Pleie. 

»Af  stor  Vigtighed  for  Bedømmelsen  af  Dyrkningens 
Indflydelse  paa  Plantearten ,  er  den  Kjendsgjerning,  at  de 
meest  dyrkede  Planter,  navnlig  Kornsorterne,  i  Aar- 
tusinder  ikke  have  forandret  sig.  Hvedekornene ,  der  ere 
fundne  i  de  3  til  4000  Aar  gamle  ægyptiske  G^ave,  have 
først  forbauset  Verden  ved  det  mærkelige  Beviis,  som  de 
have  afgivet  paa  Plantelivets  Seighed  ogVarighed,  og 
dernæst  derved,  at  man  saae,  at  Kornsorterne  ikke  havde 
forandret  sig  igjennem  saa  mange  Generationer.  Af  de 
ægyptiske  Hvedekorn  er  der  fremspiret  2  Slags  Hvede, 
hvoraf  den  ene  (Triticum  durum  Desf.)  endnu  almindehg 
dyrkes  i  Ægypten,  hvorimod  den  anden  (Triticum  vulgare) 
er  vor  almindelige  Hvede,  som  altsaa  kan  antages  at  have 
været  dyrket  igjennem  3000  Generationer,  uden 
at  Kulturen  har  forandret  den.« 

»Den  modsatte  Anskuelse,  at  Arterne  ere  Produkter 
af  Historien,  og  at  nye  Arter  stadig  opstaae  som  Resultat 
af  Omgivelsernes  Paavirkning,  synes  at  forklare  Alt  paa 
den  naturligste  Maade,  men  den  forklarer  i  Grunden  Intet, 
men  fører  conseqvent  til  at  betragte  hele  den  levende 
Natur  som  sammensat  fif  tilfældig  forenede  Atomer.    Denne 


136 

Anskuelse,  der  benægter  Arternes  Oprindelighed,  maa 
nødvendigviis  føre  til  Materialisme  og  Pantheisme«  o.  s.  v. 

Vi  kunne  ikke  her  længere  følge  Jordan,  der  i  sin 
Polemik  angaaende  Ægilopssagen  kom  saavidt,  at  han 
beskyldte  sine  Modstandere  for  ved  deres  Paastand  at 
prædike  Atheisme  og  Materialisme*);  men  vi  vende  tilbage 
til  Sagen  selv,  angaaende  hvilken  Jordans  Anskuelse  var 
den,  at  det  var  urimeligt  at  antage,  atÆgilops  ovata  ved 
Dyrkning  kunde  blive  til  Hvede,  og  at  Fabres  Iagttagelser 
ingen  Betydning  havde,  fordi  de  vare  grundede  paa  urig- 
tige Bestemmelser;  den  Plante,  hvormed  han  havde  be- 
gyndt, var  ikke  Ægilops  ovata,  og  Afkommet  af  Ægilops 
triticoides  blev  ikke  efter  12  Generationer  til  Hvede,  men 
vedblev  at  være  Ægilops  triticoides  i  tolvte ,  ligesaa  godt 
som  i  første  Generation**). 

1  at  hævde  Art  ens  Uforan  der  lighed  og  i  at  bedømme 
Kulturens  ringe  Indflydelse  paa  Artens  botaniske  Charak- 
teer,  havde  Jordan  Ret,  men  Uret  i  at  betvivle  Rigtig- 
heden af  Fabres  Paastande;  thi  det  var  overeensstemmende 
med  Virkeligheden,  naar  denne  paastod,  at  Afkommet  af 
Ægilops  ovata  igjennem  flere  Generationer  kunde  blive  til 
Hvede.  Men  derved  var  ingenlunde  beviist,  at  Ægilops 
ovata  var  den  naturhge  Stamart  til  Hveden,  men  alene 
at  denne  Græsart  under  visse  Omstændigheder  kunde  ^vle 
Ægilops  triticoides,  hvoraf  atter  igjennem  Generationer 
kunde  fremgaae  Hvede.     Men  disse  Omstændigheder  eller 


•)  Ann.  Se.  Nat.  Botanique  JV.  Serie  Tome  IV.  Pag.  349.     1855. 

")  „Maia  celle  quil  a  obtenue  de  ces  graines,  et  cultivée  pendant 
douze  ans,  est  encore  exactement  le  méme  Ægilops,  et  il  se 
trompe,  quand  il  croit  y  avoir  autre  chose,  oii  méme  un  chan- 
gement notable  de  caractéres."     Jordan  Pag.  71. 

Betingelser,  som  vi  skulle  betragte,  ere  saa  særegne,  at 
det  maatte  vække  iMistanke  om ,  at  en  hidtil  ubemærket 
Factor  havde  medvirket.  Først  kan  man  ønske  at  vide, 
hvor  Ægilops  triticoides  (der  er  Hovedledet  i  Forvandlings- 
rækken)  voxer;  det  er  da  allerede  paafaldende,  at  den  saa 
godt  som  udelukkende  forekommer  i  Hvedemarker- 
nes umiddelbare  Nærhed,  hvorimod  Ægilops  ovata 
ogsaa  kan  forekomme  andetsteds.  Endnu  mærkeligere  er 
denne  Plantearts  Evne  til  at  lempe  sig  efter  de  Hvede- 
sorter i  hvis  Nærhed  den  voxer;  der,  hvor  man  dyrker 
Hvede  med  Stak,  er  Ægilops  triticoides  ogsaa  for- 
synet dermed,  hvor  man  derimod  dyrker  Hvede  uden 
Stak  ere  Ægilopsens  Blomster  enten  uden  samme  eller 
kun  forsynede  med  en  rudimentær  Stak. 

Hertil  kommer,  at  uagtet  Kornene  af  den  omtalte 
Græsart  let  spire,  ere  de  deraf  fremkomne  Planter  dog 
ofte  ufrugtbare,  og  tillige  kan  det  hændes,  at  af  de  samme 
Ax  kan  der  af  nogle  Korn  fremspire  Ægilops  ovata  og  af 
andre  Ægilops  triticoides,  men  aldrig  en  Mellemform  imel- 
lem disse,  thi  Forskjellen  er  altid  skarp*). 

Ved  disse  Kjendsgjerninger  blev  Godron  ledet  til  den 
Tanke,  at  den  Forklaring,  som  Dunal  havde  givet  af 
Fabres  Iagttagelser  og  Forsøg,  ikke  var  den  rigtige.  For 
at  løse  Gaaden  rettede  han  hele  sin  Opmærksomhed  paa 
Ægilops  triticoides,  der  var  Knudepunktet  i  hele 
Udviklingen;  det  var  dens  Herkomst,  som  han  søgte  at 
forklare,  hvorimod  de  Andre  havde  villet  finde  Hvedens 
naturlige  Herkomst. 


*)  „Il    s'agissait    done    ici    d'une   transformation    toiijours   brusque, 
toujours  égaleraent  saillante." 

Den  ovenfor  anførte  Forekomst  af  Ægilops  triticoides 
bragte  Godron  paa  den  Tanke,  at  den  maaskee  kunde  være  en 
Bastard  imellem  Ægilops  ovata  og  Hveden  eller  med 
andre  Ord,  at  Hveden  havde  befrugtet  Ægilops  ovata,  og 
at  der  som  Resultat  deraf  var  fremkommet  en  Mellem- 
form, der  i  sin  Forekomst  og  Form  naturligviis  maåtte 
være  i  høieste  Grad  afhængig  af  Hveden,  ligesom  det  og- 
saa  passer  saa  godt  paa  dens  Egenskab  som  Bastard,  at 
dens  Afkom  ofte  var  ufrugtbart  og  undertiden  vendte 
tilbage  til  en  af  Stamarterne. 

Godron  lod  sig  ikke  nøie  med  at  have  viist,  hvor 
sandsynligt  det  var,  at  Ægilops  triticoides  var  en  Bastard, 
men  leverede  ved  directe  Forsøg  Beviserne  for  sin  Paa- 
stands  Rigtighed.  Dette  skete  ved  kunstig  Befrugtning; 
Blomsterne  af  Ægilops  ovata  bleve  befrugtede  med  Hvedens 
Blomsterstøv;  saaledes  forsøgte  han  ved  kunstig  Befrugtning 
at  frembringe  de  Bastarder,  der  ad  naturlig  Vei  avledes 
paa  Kanten  af  Hvedemarkerne. 

Godron  experimenterede  paa  flere  Maader;  i  det 
første  Forsøg  lod  han  de  befrugtede  Blomster  beholde 
deres  Støvdragere,  i  det  andet  var  dette  kun  tildeels 
Tilfælde,  og  ved  et  tredie  vare  alle  Støvdragerne  bort- 
tagne. 

Ved  det  første  Forsøg  vilde  han  nærmest  efterligne 
det  naturlige  Tilfælde,  som  indtræffer,  naar  Ægilops  ovata 
voxer  paa  Kanten  af  en  Hvedemark,  nemlig  at  Hvedens 
Blomsterstøv  af  Vinden  føres  hen  paa  Blomsterne  af  Ægi- 
lops ovata,  hvilket  kan  have  tilfølge,  at  disse  frembringe 
Bastarder.  Overeensstemmende  hermed  bleve  6  Ax  af 
Ægilops  ovata  d.  20de  Mai  1853  befrugtede  med  Støvet 
af  den  stakløse  Hvede.  Støvet  trænger  let  ind,  daBlomster- 
dækskjællene  under  Blomstringen    ere    fjernede    fra    hin- 

anden.  Da  Axene  vare  modne ,  bleve  de  indsamlede  og 
det  følgende  Foraar  nedlagte  i  Jorden.  Resultatet  viste 
sig  nu  at  være  følgende:  Af  de  5  Axes  Korn  frem- 
spirede udelukkende  Ægilops  ovata,  af  det  sjette  Ax  gave 
nogle  Korn  Ægilops  ovata,  men  af  det  ene  Korn  ud- 
viklede sig  Ægilops  triticoides  med  rudimentære  Stakke; 
det  vil  erindres,  at  den  anvendte  befrugtede  Hvede  havde 
været  stakløs. 

For  at  erholde  et  mere  bestemt  Resultat  og  navnlig 
i  den  Hensigt  at  kunne  bringe  Kornene  af  de  samme  Ax 
til  at  frembringe  baade  ovata  og  triticoides,  borttog  Godron 
ved  sit  andet  Forsøg  Støvdragerne  af  2  Blomster  i  4  Ax, 
hvorpaa  Støvveien  befrugtedes  med  Støv  af  Hvedens 
Blomster.  Støvdragerne  maae  borttages,  førend  Blomsten 
aabnes,  hvilket  udfordrer  nogen  Behændighed  uden  dog 
at  være  meget  vanskeligt.  Med  Haanden  aabner  man 
Blomsterdækkerne  og  aftager  Støvdragerne  med  en  Pincet, 
hvorefter  Hvedens  Støvknappe  ligeledes  med  Pincetten 
skydes  ind  i  Blom.sterdækket,  som  med  Ungrene  trykkes 
sammen  og  lukkes  igjen.  I  denne  Stilling  kan  Hvede- 
blomstens Støv  befrugte  Ægilopsens  Støvvei.  Resultatet 
gav  en  Deel  Straa  henhørende  til  Ægilops  ovata,  men  de 
9  Straa  viste  sig  at  være  Ægilops  triticoides*). 

Af  langt  større  Udstrækning  ere  de  Forsøg ,  som  i  de 
sidste  Aar  ere  blevne  anstillede  i  Vilmorins  Have  ved 
Paris.  Denne  Mand  staaer  i  Spidsen  for  et  storartet 
Gartneri,   der  udmærker  sig   fremfor    alle    lignende j    ved 


*)  2  Ax  af  Ægilops  triaristata  bleve  behandlede  paa  samme  Maade, 
og  Resultatet  var.  at  af  det  ene  Ax  udviklede  sig  alene  Ægilops 
triaristata,  af  det  andet  Ax  udviklede  sig  derimod  3  Bastard- 
exemplarer. 

den  Omhyggelighed,  hvormed  alt  bliver  prøvet,  førend  det 
sendes  ud  i  Verden.  Det  beskjæftiger  sig  især  med 
Kulturplanter,  men  Vilmorin  forhandler  kun  det,  som  han 
iforveien  har  studeret  og  forsøgt,  og  der  er  Ingen  i  Ver- 
den, der  besidder  en  saadan  Kjendskab  til  Kulturplanterne, 
navnlig  Kornsorterne  og  Foderurterne ,  som  han;  derfor 
nyder  han  ogsaa  den  største  Anseelse,  og  Regeringen 
bestemmer  sjelden  noget  med  Hensyn  til  de  Kulturer,  som 
den  lader  foretage,  uden  at  raadspørge  ham.  Forsøgene 
over  Ægilopsens  Befrugtning  bleve  anstillede  i  Vilmorins 
Have  i  Verriers  ved  Paris  af  Grønland,  en  Holstener  fra 
Altona,  der  arbeider  hos  Vilmorin  som  botanisk  Consulent. 
Den  omtalte  Have  ved  Verriers  egnede  sig  fortrinlig  til 
disse  Forsøg,  fordi  der  dyrkes  saa  mange  Varieteter  af 
Hveden.  Forsøgene  begyndte  1855,  men  fik  først  Be- 
tydning i  Sommeren  1856,  i  hvilken  Grønland  be- 
frugtede deels  Ægilops  ovata  L.,  deels  Ægilops  ventricosa 
Tausch.  med  Støvet  af  ikke  mindre  end  350  Hvedeblomster. 
Han  har  ikke  angivet,  hvormange  Korn  han  erholdt 
af  de  bestøvede  Blomster,  men  angiver  kun  Antallet  paa 
dem,  som  spirede,  hvilke  vare  140;  men  da  disse  blom- 
strede, viste  af  dette  store  Antal  kun  10  sig  som  virke- 
lige Bastarder;  disse  ere  nu  beskrevne  og  afbildede  af 
Grønland*);  de  ere,  som  ovenfor  er  sagt,  fremgaaede  af 
Ægilopskorn,  som  ere  befrugtede  med  Støv  af  forskjellige 
Hvedesorter;  Ægilops  er  altsaaModeren  og  Hveden 
Faderen. 

Hvad  der  nu  især  er  paafaldende,  er  at  Bastarderne 
i  deres  Udseende  ligneFaderen  og  afvige  fra  Moderen, 


*)  I   Pringsheima  Jahrbucher   fiir   wissenschaftliche   Botanik.     1858. 
S.  514. 

thi  medens  Ægilopsgræssets  Straa  kun  opnaaer  en  Høide 
af  8  til  11  Tommer*),  opnaae  Bastarderne  en  Høide  af 
18  indtil  32  Tommer,  og  medens  Ægilopsens  Ax  kun  er 
t  Tomme  langt,  have  Bastarderne  Ax  (Fig.  4)  af  over  4 
Tommers  Længde.  De  ligne  saaledes  i  Udseende 
aldeles  Hveden,  og  det  samme  gjentager  sig,  naar  vi 
betragte  Smaaaxene,  dog  afvige  herfra  de  øverste  Smaaax 
(Fig.  5  G  P) ,  der  mærkelig  nok  stadig  have  bevaret 
samme  Form  som  hos  iVIoderplanten. 

Jeg  skal  her  indskrænke  mig  til  at  omtale  Beskrivelsen 
af  to  Bastarder.  Den  første,  hvis  Ax  er  afbildet  Fig.  4,  har 
til  Fader  en  stakløs  Hvede  (Triticum  sativum  muticum,  Blé 
de  Flandres).  De  tre  Exemplarer  heraf,  som  spirede  og  satte 
Frugt,  stemte  i  alt  Væsentligt  overeens;  de  dannede  Tuer 
bestaaende  af  80  til  90  Straa,  der  vare  33  Tommer  høie. 
Axene  bestod  aif  9  til  13  Smaaax.  Dækbladene  (Fig.  5 
og  6,  G  og  g)  vare  ikke  som  hos  Ægilops  paa  Ryggen  af- 
rundede men  kjølede;  istedetfor  at  Dækbladet  hos  Ægilops 
bærer  3  lange  Stakke  (Fig.  8),  har  dette  Dækblad  kun  en 
ganske  kortStak,  og  istedetfor  de  to  andre  to  spidse  Tænder. 
Blomsterdækskjællene  (Indreavnerne)  have  ligeledes  en 
kort  Stak  og  to  stumpe  Tænder  (Fig.  5  P),  hvori  Bastarden 
aldeles  stemmer  overeens  med  Hveden.  Endeaxet  nærmer 
sig  derimod  mere  til  Ægilops,  idet  Dækbladene  ikke  ere 
kjølede,  og  ligesom  Blomsterdækskjællene  bære  en  temme- 
lig lang  Stak  (Fig.  6  p).  Hos  den  anden  Bastardform 
finde  vi  derimod,  at  Axet  er  udrustet  med  Stakke,  der 
ere  meget  længere  end  hos  Ægilops,  men  det  hidrører 
fra,  at  Faderplanten  er  en  Hvede  med  lang  Stak,  nemlig 
Triticum  turgidum  (Poulard  blanc  Hsse). 


*)  See  Figur  1,  hvor  Planten  er  fremstillet  i  naturlig  Størrelse. 

Fig.  6. 


Fig.  7. 


Fig.  5. 


Fig.  8. 

Fig.  4.  Ax  af  Bastarden.  Fig. 
5og6  Dækblad  (G,  g)  og  Blom- 
s  t  e  r  d  æ  It  s  k  j  æ  1  (P,  p)  af  Bastardens 
Ax.  G  og  P  af  de  nederste  Smaa- 
ax;  g  og  p  af  de  øverste  Smaaax. 
Fig.  7.  De  samme  Dele  af  Hvedens 
Ax.  Fig.  8.  Et  Smaaax  af  Moder- 
planten (Ægilops  ovata)  til  Sam- 
menligning. 


Fig.  4. 


Disse  Forsøg  godtgjøre,  at  Bastardavling,  som  man 
hidtil  ikke  havde  kjendt  blandt  Græssene,  ogsaa  kan  finde 
Sted  i  denne  Familie.     Det  gaaer  med  den  af  Ægilops  og 

Hveden  avlede  Bastard  ligesom  med  andre  Bastarder,  at 
de  i  Reglen  ikke  holde  sig  i  deres  Afkom,  men  enten  ere 
ufrugtbare  eller,  naar  de  ere  frugtbare,  vise  enafgjørendeTen- 
dents  til  at  vende  tilbage  til  en  af  Stamarterne.  Ægilops 
triticoides  er  enBastard  af  Ægilops  ovata  og  en  dyrket 
Hvedeart.  Dens  Afkom  vil,  forsaavidt  som  den  er 
frugtbar,  derfor  i  Reglen  blive  enten  Ægilops  ovata  eller 
Hvede.  Dette  er  Bastardernes  almindelige  Skjæbne.  Et 
Exempel  derpaa  er  anført  i  det  franske  Akademies  Be- 
retninger. En  Bastard ,  der  i  Jardin  des  plantes  var  avlet 
af  Primula  grandiflora  og  officinalis,  gav  Frø,  hvoraf  frem- 
spirede 7  Planter,  af  hvilke  kun  een  reproducerede  Bastarden, 
tre  Faderen  og  tre  Moderen.  Naturen  vil  ikke  Ba- 
starder, det  er  derfor  saa  sjeldent,  at  de  opstaae,  uagtet 
Plantearter  af  samme  Slægt  saa  ofte  dyrkes  ved  Siden  af 
hverandre,  og  uagtet  alle  Betingelserne  for  en  gjensidig 
Befrugtning  synes  at  være  tilstede.  De  virkelige  Bastarders 
Antal  er  derfor  meget  indskrænket,  og  den  allerstørste 
Deel  af  dem,  som  Gartnerne  udgive  for  Bastarder,  ere 
kun  Varieteter,  som  mange  Planter  frembringe,  naar  de 
formeres  ved  Frø.  Naar  Bastarderne  virkelig  fremkomme, 
faae  de  ikke  Tilladelse  til  at  udbrede,  sig  over  Jorden; 
Naturen  skynder  sig  med  at  lade  dem  forsvinde,  idet 
den  enten  gjør  Afkommet  ufrugtbart  eller  lader 
det  vende  tilbage  til  en  af  Stamarterne. 

Da  det  er  en  Grundsætning,  at  kun  Arter  af  samme 
Slægt  kunne  avle  Bastarder,  —  saaledes  som  det  finder 
Stod  hos  Arterne  af  Lupin-,  Pile-,  Aakande-  og  Primula- 
slægten —  men  ikke  Arter  af  forskjellig  Slægt,  følger 
heraf,  at  de  omtalte  Ægilopsarter  maae  henføres  til  Hvede- 
slægten; og  istedetfor,  at  de  før  ere  benævnte  Ægilops 
ovata  L.  og  triaristata  L.,  maae  de  for  Fremtiden  betegnes 

som  Triticum  oval,um  og  triaristatum.  Naar  vi  eftersee 
Slægtscharaktererne  for  de  to  Linnéiske  Slægter  Ægilops 
og  Triticum,  er  Forskjellen  imellem  dem  ogsaa  saa  ringe  ,  at 
der  heri  ikke  er  noget  til  Hinder  for,  at  disse  to  Slægter 
forenes  til  een.  Navnet  triticoides  kan  ikke  bevares,  nu 
da  vi  kjende  denne  Plantes  Herkomst,  men  maa  forandres 
til  T.  vulgari  -  ovatum ,  da  den  er  en  Bastard  af  Hve- 
den (Triticum  vulgare)  og  Triticum  (Ægilops)  ovatum. 
Forsaavidt  som  Ægilops  triaristata  kan  avle  Bastarder  med 
Hveden,  blive  disse  at  benævne  T.  vulgari  -  triaristatum. 

Vende  vi  nu  tilbage  til  den  Maade,  hvorpaa  Dunal 
havde  tolket  Fabres  Iagttagelser,  da  er  det  klart,  at  deraf 
aldeles  ikke  lader  sig  udlede,  enten  at  den  dyrkede  Hvede 
har  sin  Oprindelse  af  Ægilops,  eller  at  en  Planteart  ved 
Dyrkning  kan  forandres  til  en  anden. 


Om   nogle  almindelige  Fordomme  og  Vildfarelser, 

der  grunde  sig  paa  mangelfulde  physiologiske 

Kundskaber  "^j. 

(Et  Foredrag  i  Studenterforeningen). 
Af  Cand.  med.  Erik  Holst. 


JPinhver  af  os  er  udsat  for  at  støde  paa  Fordomme,  efter- 
som de  næres  og  ofte  med  særdeles  Inderlighed  fastholdes 
af  mange  Mennesker;  de  have  paa  ingen  Maade  altid 
deres  Udspring  fra  Overtro,  som  man  maaskee  kunde  være 
tilbøielig  til  at  antage,  men  meget  hyppigere  fra  Let- 
troenhed, og  kunne  netop  derved  skaffe  sig  Indgang  hos 
de  Dannede ;  thi  medens  Overtroen,  som  en  Tilbøielighed 
til  at  troe  Ting,  der  stride  imod  Naturlovene,  kun  kan 
næres  af  den  udannede  Mængde,  kan  Lettroenheden,  som 
en  Tilbøielighed  til  at  troe,  hvad  Andre  fortælle,  selv  om 
dette  mangler  Beviis  eller  endog  Sandsynlighed,  meget 
lettere  vinde  Terrain  hos  alle  Klasser  af  Samfundet  At 
gjendrive  Fordomme  er  altsaa  at  modarbeide  Lettroenhed, 
at  forsøge  at  vænne  sit  Publikum  til  selvstændig  Tænken 
og  fornuftig  Tvivlen,   og  dette   er  saaledes  med  faa  Ord 


*)  Med  Benyttelse  af  Værker  af  Richeraud,  Feuchtersleben ,  C.  Vogt, 
Timbs  og  flere. 

dette  Foredrags  Hovedtendents.  Imidlertid  vil  jeg  her 
indskrænke  mig  til  de  Fordomme,  hvis  Gjendrivelse  paa- 
hviler Physiologien,  og  specielt  Menneskets  Physiologi,  og 
jeg  vil  afhandle  dem  i  physiologisk  Orden,  saa  at  jeg 
begynder  med  Livets  Begyndelse  og  derfra  gaaer  igjennem 
de  store  Hovedafsnit  i  Livet  til  Livets  Ophør,  hvormed 
ogsaa  Læren  om  Livet  eller  Physiologien  ophører.  Til- 
visse er  dette  en  lang  Vei,  hvor  der  møder  meget,  som 
kunde  være  værdt  at  omtale,  men  vi  ville  see  at  udfinde 
det  Vigtigste. 

For  altsaa  at  begynde  med  Begyndelsen  maa  det  være 
mig  tilladt  at  henlede  Opmærksomheden  et  Øieblik  paa 
ethvert  menneskehgt  Væsens  Tilstand  før  Fødslen,  idet 
nemlig  Livet  ikke  for  Physiologien  saaledes  som  for  den 
almindelige  Betragtning  begynder  med  Fødslen,  men  det 
nimaanedhge  Afsnit  af  Livet,  fra  Undfangelsen  til  Fødslen, 
som  Fosteret  tilbringer  i  den  moderlige  Organisme,  gjør 
ogsaa  Krav  paa  Physiologens  Anstrængelser  for  at  udfinde 
de  Love,  hvorefter  det  styres.  Jeg  vil  da  gaae  lidt  nær- 
mere ind  paa  Forholdet  mellem  Moderen  og  Fosteret, 
navnhgen  paa  Forholdet  mellem  Moderens  sjælelige  Virk- 
somhed og  Barnet,  idet  jeg  vil  undersøge  det  Spørgsmaal, 
om  større  eller  mindre  Misdannelser  hos  Barnet  kunne 
være  en  Følge  af  sjælelige  Tilstande  hos  Moderen,  eller 
med  andre  Ord,  om  en  frugtsommelig  Kone  kan  »forsee 
sig«  eller  ikke;  hvor  hdet  heldigt  dette  Ord  end  er,  maa 
jeg  dog  betjene  mig  deraf,  da  det  har  Hævd  for  sig  og 
dets  Betydning  er  almindelig  bekjendt.  Jeg  tør  vel  nemhg 
antage,  at  vi  alle  ere  enige  om  ved  Udtrykket  at  en  Kone 
kan  »forsee  sig«  at  forstaae,  at  en  frugtsommelig  Kones 
Forestillinger  kunne  indvirke  paa  hendes  Fosters  Legeme, 

saaledes  at  disse  Forestillinger  eller  Sindsbevægelser  frem- 
kalde en  tilsvarende  abnorm  Forandring  i  Barnets  Legeme. 

For  dem,  hvem  en  historisk  Betragtning  af  denne 
Anskuelse  kunde  interessere,  vil  jeg  i  Forbigaaende  be- 
mærke, at  den  er  idetmindste  ligesaa  gammel  som  Læge- 
videnskaben; det  er  en  bekjendjt  Fortælling,  at  Medicinens 
Fader,  Hippocrates,  skal  have  reddet  en  høitstaaende  Dame, 
der  havde  skjænket  sin  hvide  Gemal  et  farvet  Barn,  ved  den 
Erklæring,  at  hun  havde  forseet  sig  paa  en  Sort,  hvilket 
Ægtemanden  i  Tillid  til  Lægens  Dygtighed  skal  have  taget 
for  gode  Varer.  I  mange  hundrede  Aar  stod  denne  An- 
skuelse urokket,  indtil  den  endelig  med  en  Mængde  andre 
Fordomme  blev  stævnet  for  Fornuftens  Domstol,  hvoraf 
Følgen  da  blev,  at  Antagelsen  af  »Forseelse«  blev  forviist 
fra  Videnskaben  til  Anekdotsamlingerne.  Da  imidlertid 
en  Mængde  andre  Daarligheder,  som  dyrisk  Magnetisme, 
Phrænologi,  Homøopathi  o.  s.  v.,  fik  Lov  til  at  reise 
Hovedet  og  derved  forøgede  Lysten  til  at  beskjæftige  sig 
med  det  Vidunderlige,  blev  den  skriinlagte  Fordom  atter 
taget  frem  og  med  særdeles  Forkjærlighed  gjennemdebat- 
teret  af  Naturphilosopherne ,  indtil  endelig  Physiologien 
med  sine  tørre  Facta  atter  maatte  uddrive  den,  som  vi 
ville  haabe,  for  bestandig. 

Det  Feilagtige  ved  denne  Anskuelse  ligger  imidlertid 
i  og  for  sig  ikke  i  Principet,  thi  at  Moderens  Forestillinger 
kunne  indvirke  paa  Barnet  kan  ikke  benægtes,  da  Ingen 
kan  nægte,  at  Barnet  ofte  meget  bestemt  kan  arve  Anlæg 
fra  Moderen,  men  den  ligger  deri,  at  man  har  tillagt  en 
Forestilling  hos  Moderen  indgribende  Virkning  paa  det 
fuldtudviklede  eller  næsten  fuldtudviklede  Barn.  Efterat 
Physiologerne  ved  mangfoldige  Undersøgelser  ere  komne 
til  Kundskab  om  Fosterets  Udvikling  fra  dets  tidligste  Tider 

til  dets  Fødsel,  efterat  man  er  kommen  til  Kundskab  om, 
hvorvidt  Fosterets  Udvikling  til  et  hvilketsomhelst  Tidspunkt 
i  Svangerskabet  er  fremskreden,  er  man  ved  at  sammen- 
holde det  Tidspunkt,  da  Moderen  ved  en  bestemt  Lei- 
lighed  skulde  have  forseet  sig,  med  det  samtidige  Stand- 
punkt af  Fosterets  Udvikling  kommen  til  at  see,  at  disse 
to  Ting  i  mangfoldige  Tilfælde,  hvor  det  for  Folk  i  Almin- 
delighed var  saa  aabenbart,  at  Konen  havde  forseet  sig, 
umuligt  kunde  have  Noget  med  hinanden  at  gjøre.  Naar 
det  f.  Ex.  fortælles,  at  en  Kone  i  sin  5te  Svangerskabs- 
maaned  er  bleven  forskrækket  over  en  eenarmet  Tigger, 
og  at  hun  omtrent  fire  Maaneder  derefter  har  født  et  Barn, 
der  netop  manglede  den  samme  Arm  som  Tiggeren,  saa 
ville  De  let  see,  at  dette  ellers  saa  slaaende  Tilfælde  taber 
alt  sit  Værd  ved  den  simple  Bemærkning,  at  Fosteret  i 
5te  Svangerskabsmaaned  for  længe  siden  havde  alle  sine 
Lemmer  dannede  og  altsaa  ikke  kunde  tabe  en  Stump  af 
et  af  dem,  fordi  Moderen  blev  forskrækket;  det  afstumpede 
Lem,  hvormed  Barnet  fødtes,  havde  sin  Grund  i  Feil  i 
den  første  Dannelse,  som  ligger  saa  langt  tilbage,  at  der 
ikke  kan  være  Tale  om  at  bringe  det  sammen  med  For- 
seelsens Datum. 

Tilfælde  af  denne  Art  er  det  altsaa  ikke  saa  vanskeligt 
at  bedømme,  men  noget  vanskeligere  bliver  det  dog  af  og 
til.  Fødes  saaledes  et  Barn  med  et  eller  andet  Paafal- 
dende  ved  sig,  saa  tænker  Konen,  hvis  hun,  som  de 
fleste  Koner,  er  tilbøielig  til  at  troe  paa  Forseelse,  sig 
om  for  at  see,  om  der  ikke  under  hele  hendes  lange 
Svangerskabsperiode  har  mødt  hende  noget,  der  kunde 
ansees  som  Aarsag  til  Barnets  Liden,  og  man  vil  let 
indsee,  at  hun  ofte  er  heldig  i  sin  Søgen  og  finder  et 
eller    andet    Tilfælde,     der    kan    passe    derpaa    og    det 

saameget  mere,  som  Evnen  til  at  finde  Lighed  mellem  to 
himmelvidt  forskjellige  Ting  paa  denne  Tid  i  Reglen  er 
meget  stærkt  udviklet  hos  Moderen,  saa  at  hun  kan  finde  den 
fuldkomneste  Overeensstemmelse  der,  hvor  ingen  Anden, 
det  ikke  i  Forveien  har  hørt  om  denne  Lighed,  kan  opdage 
Spor  dertil.  Ved  denne  Evnes  store  Almindelighed  ere 
de  gjængse  Fortællinger  fremkomne  om  Børn,  der  ere 
fødte  med  Jordbær,  Muus,  Dyrehoveder  o.  s.  v.  paa  sig, 
og  hvor  den  raadspurgte  Læge  har  været  ude  af  Stand  til 
at  see  andet  end  en  almindelig  lokal  Sygdom,  der  er  bekjendt 
under  Navn  af  Modermærker  eller  Hareskaar.  Andre  Ind- 
vendinger mod  denne  Anskuelses  Rigtighed  hentes  fra 
Mangelen  paa  direkte  Nerveforbindelse  mellem  Moder  og 
Foster,  idet  Nerverne  ellers  ere  de  eneste  os  bekjendte 
Ledere  for  Forestifiinger  og  Tanker.  Ligeledes  bliver 
saadanne  Forseelsers  store  Sjeldenhed  høist  mærkelig;  det 
er  dog  ikke  sjeldent  at  svangre  Koner  blive  forskrækkede 
eller  heftigt  bevægede,  men  desuagtet  er  endnu,  ingen- 
sinde et  eneste  Tilfælde  af  den  omhandlede  Art  ind- 
trufi'et  paa  Fødselsstiftelsen,  men  stedste  kun  i  ubekjendte 
Folks  Hjem. 

Af  og  til  høres  Fortællinger  om  Koner,  der  have  født 
Børn,  paa  hvilke  en  eller  anden  Deel  var  forandret  fra 
menneskelige  til  tydelige  dyriske  Former,  som  f.  Ex.  et 
Barn  med  Hundehoved  eller  Poter,  og  disse  Fortællinger 
blive  da  henførte  til  Forseelse  eller  til  unaturlig  Omgang 
meUem  et  Menneske  og  et  Dyr,  naturligviis  begge  med 
lige  megen  Grund.  Thi  hvad  den  sidste  Anskuelse  angaaer, 
da  ligger  vel  til  Grund  for  denne  den  fornuftige  Tanke, 
at  Barnet  ligner  begge  sine  Forældre,  men  den  bliver  en 
Fabel  ved  at  uddannes  videre,  ved  at  overføres  til  Afkom, 
der  efter  Physiologiens  Love   er  en   Umulighed,    eftersom 

Parring  mellem  Dyr  af  Torskjellige  Arter  i  Reglen  er  uden 
Følger.  I  ganske  sjeldne  Tilfælde  kunne  hinanden  meget 
nærstaaende  Arter  være  indbyrdes  frugtbare,  hvorpaa  de 
bekjendteste  Exempler  ere  Hesten  og  Æslet,  Hunden  og 
Hæven,  og  i  saadanne  Tilfælde  vil  ogsaa  ganske  vist  Af- 
kommet —  Bastarden  —  forene  begge  Forældrenes  Eien- 
dommeligheder,  men  ved  mere  fjerntstaaende  Dyr  tillader 
Naturen  ingen  Befrugtning,  selv  om  Parring  finder  Sted. 
Aldrig  saasnart  er  Barnet  født,  førend  Fordommen  be- 
mægtiger sig  det  og  bestemmer  dets  Behandling.  Af 
philosophiske  Grunde  har  man  troet  at  kunne  udfinde,  at 
Barnet,  eftersom  det  naturUgt  var  henviist  til  at  »ernæres 
af  Moderens  Mælk,  aldrig  kunde  have  nogen  Skade  af 
denne,  selv  om  Moderen  var  syg  og  ussel,  at  Barnet  aldrig 
kunde  have  noget  nyt  Onde  at  befrygte  af  den  Moders 
Melk,  af  hvis  Blod  det  var  dannet.  Heldigviis  er  denne 
Fordom  ikke  vanskelig  at  gjendrive,  thi  vort  Legeme  er 
intet  saadant  Stabilt  og  Cforanderligt;  tvertimod  er  det 
netop  Livets  Særkjende  at  bestaae  under  en  uafbrudt 
Forandring,  saa  at  vi  af  de  i  Legemet  optagne  Stoffer 
efterhaanden  uddrage  de  passende  og  indsætte  dem  for 
de  ældre,  som  Organismen  selv  tilintetgjør.  I  to  for- 
skjelHge  Tidsrum  af  Livet  vil  Legemet  ikke  indeholde  Spor 
af  de  samme  Grunddele.  Den  almindelige  Anskuelse  sætter 
et  Tidsrum  af  syv  Aar  som  det,  hvori  samtlige  Dele  i 
Legemet  skulle  være  nydannede,  men  saavidt  er  endnu 
Physiologien  ikke  kommen,  at  den  kan  bestemme  dette 
efter  Aar;  den  veed  kun,  at  de  Organismen  sammensæt- 
tende Grunddele  gradeviis  erstattes  med  nye,  og  den  ned- 
lægger derfor  en  meget  bestemt  Indsigelse  mod  den  An- 
skuelse ,  at  Barnet  ikke  skulde  have  noget  at  befrygte  af 
en  syg   og  udtæret  Moders   Melk.     Tvertimod  vil   en   god 

og  sund  Ammes  Melk  lidt  efter  lidt  medføre  for  Barnet 
den  samme  heldige  Forandring,  som  en  god  og  sund 
Levemaade  fnedfører  for  den  voxne  Syge,  og  den  nægter 
dog  ingen. 

Naar  Barnet  er  saa  gammelt,  at  det  har  faaet  sine 
Tænder,  har  Naturen  derved  antydet,  at  det  nu  trænger 
til  en  mere  substantiel  Føde  end  Melken  er,  der  i  sig 
indeholde  Alt  hvad  et  spædt  Barn  behøver.  Denne  Føde 
bør  imidlertid  være  virkelig  nærende,  og  ikke,  som  almin- 
deligt skeer,  fortrinsviis  bestaae  af  de  især  i  Respirationens 
Tjeneste  staaende  Sukker-  og  Meelarter,  thi  disse  Stoffer 
udskilles  for  største  Delen  igjen  ved  Aandedrættet  og 
forøge  i  og  for  sig  ikke  Legemets  Masse.  Er  det  imid- 
lertid vigtigt  at  sørge  for  Barnets  Ernæring,  er  det  ikke 
mindre  vigtigt  at  sørge  for  dets  Beklædning,  og  i  denne 
Retning  have  ligeledes  beklagelige  Fordomme  gjort  sig  gjæl- 
dende.  De  kjende  udentvivl  den  saakaldte  engelske  Mode, 
ifølge  hvilken  man  lader  Børnene  gaae  ude  med  blottede 
Been,  men  med  Hoved  og  Bryst  vel  indpakkede  i  forskjellige 
Tørklæder  og  Trøier.  Heldigviis  er  denne  Mode  ikke 
almindelig  og  væsenligst  kun  optaget  af  enkelte  af  Sam- 
fundets Klasser,  men,  som  De  ville  indsee,  høist  farlig  og 
forkastelig,  idet  den  befordrer  Blodansamlinger  i  de  ind- 
pakkede Dele,  Hoved  og  Bryst,  og  derved  det  for  Barne- 
alderen særegne  Anlæg  til  Hjernebetændelse  og  Brystlidelser, 
saavidt  det  paa  nogen  Maade  er  muligt. 

Den  samme  Forkeerthed  viser  sig  meget  ofte  i  den 
Opdragelsesmethode,  Forældre  anvende  paa  deres  Børn, 
men  jeg  tør  desværre  ikke  følge  min  Lyst  til  at  indlade 
mig  videre  herpaa,  da  man  endnu  ikke  almindeligt  har 
indrømmet  I^hysiologien  Ret  til  tale  med  herom,  og  jeg 
skal   derfor  indskrænke   mig    til   at    bemærke,    at  Barnet, 

der  først  efterhaanden  faaer  sine  Sandser  og  Evner  ud- 
viklede, er  i  høi  Grad  selskabeligt  og  henviist  til  Samliv 
med  dets  Lige,  og  at  derfor  en  af  de  største  Fordele  ved 
Skoleunderviisningen,  om  ikke  den  eneste,  er  det  længere 
Samliv  med  Kammerater,  fra  hvilket  det  altsaa  ikke  uden 
stor  Fare  for  Eensidighed  og  stivsindet  Dumhed  kan  und- 
drages. Ligeledes  skal  jeg  tillade  mig  at  bemærke, 
at  der  formeentlig  ikke  gives  noget  bedre  Opdragelses- 
middel  for  Børn  end  Underviisning  i  Naturvidenskaben, 
der  paa  eengang  kan  vække  Barnets  Interesse  og  tilfreds- 
stille dets  bestandige  Spørgsmaal:  hvorfor;  noget,  der  vel 
neppe  kan  siges  om  andre  Skolefag.  —  Vi  risikere  imid- 
lertid her  let  at  komme  ind  paa  et  fremmed  Gebeet  og 
ville  derfor  forlade  det. 

At  Sundhed  er  et  af  Livets  største  Goder  er  en  Sæt- 
ning, som  vel  Alle  ere  enige  om  i  Theorien,  men  som  i 
Praxis  meget  sjeldent  er  den  ledende  Tanke,  idet  mange 
Mennesker  paa  den  ene  Side  ere  altfor  ligegyldige  for  at 
bevare  den  og  mange  paa  den  anden  Side  altfor  omhygge- 
lige for  den,  altfor  opmærksomme  paa  enhver  ubetydelig 
Forandring  i  deres  Constitution  og  Befindende,  hvorved 
baade  den  store  Mængde  indbildte  Syge  fremkommer,  og 
tilUge  den  almindehge  Brug  af  visse  Forebyggelsesmidler 
mod  Sygdom.  Blandt  dem  af  disse  populære  Midler, 
der  ere  meest  farlige,  skal  jeg  tillade  mig  at  fremhæve 
Afføringsmidler  og  Aareladninger.  Der  gives  Mennesker, 
og  deres  Antal  er  ikke  ganske  ringe,  som  til  bestemte 
Tider  tage  sig  et  Afføringsmiddel,  f.  Ex.  1 — 2  Gange 
maanedlig  eller  oftere,  og  det  uden  den  mindste  anden  Grund 
end  netop  Tiden.  Skjøndt  nu  vor  Constitution  heldigviis 
er  saaledes  indrettet,  at  et  enkelt  utidigt  Indgreb  af  denne 
Art  kan  løbe  af  uden  nogen  videre  bemærkelig  Skade,  saa 


153 

ville  De  dog  indsee,  at  dette  ikke  bliver  Tilfældet  i  Længden, 
men  at  den  naturlige  Gang  for  Udtømmelsen  af  de  for 
Organismen  ubrugelige  Stoffer  lider  en  uheldig  Paavirkning, 
saameget  mere  som  Grændsen  ikke  kan  bestemmes,  hvor- 
til en  saadan  utidig  Brug  af  Afføringsmidler  kan  gaae. 
Det  selvsamme  gjælder  om  den  paa  Landet  desværre  endnu 
saa  almindelige  Skik  at  lade  sig  aarelade  i  Utide;  mangen 
Karl  og  Pige  tillader  Byens  Smed  eller  dens  kloge  Kone 
at  udtømme  en  Deel  af  hele  Legemets  Ernæringsvædske 
uden  nogen  Forestilling  om,  hvor  indgribende  denne 
Operation  er.  En  enkelt  Gang  kan  dette  vel  gaae  af  uden 
stor  Skade  og  Tabet  gjenoprettes,  især  i  den  yngre  Alder 
og  ved  stærkt  nærende  Kost,  men  ikke  saa  i  den  ældre; 
i  den  Alder  høre  der  ikke  meget  til,  at  disse  utidige 
Aareladninger  kunne  medføre  en  almindelig  Mathed  og 
Svækkelse  eller  vel  endog  Hentæren,  Vattersot  og  deslige, 
ikke  at  tale  om  at  den  Gamle,  der  undlader  en  saadan 
tilvant  Aareladning,  er  i  meget  stor  Fare  for  dræbende 
Blødninger.  Denne  Fordom  har  imidlertid  temmelig  sikkert 
sin  Oprindelse  fra  Lægerne  selv,  der  mellem  PubUkum 
have  udspredt  de  berømte  Sætninger  om  »Skarpheder  i 
Blodet«  o.  s.  v. ,  hvilke  Sætninger  nu  have  vundet  et  saa- 
dant  Fodfæste  blandt  Folk,  at  det  vil  koste  megen  Tid  og 
Umage  at  faae  dem  ud  igjen,  hvor  indholdsløse  og  ube- 
stemte de  end  ere,  thi  »Skarpheder  i  Blodet«  har  endnu 
mgen  Læge  efterviist,  al  Snak  derom  tilhører  en  svunden 
Tids  uklare  Begreber. 

Af  andre  Fordomme  med  Hensyn  til  Blodet  skal  jeg 
endnu  tillade  mig  at  anføre,  at  det  særdeles  almindelige, 
poetiske  Udtryk  om  Sydboernes  »varme  Blod«  i  Modsæt- 
ning til  Nordboernes  Koldblodighed  ikke  alene  ikke  er 
andet   end   et   Billede,    men   tillige   er   et  meget  uheldigt 


154 

Billede,  eftersom  Sagen  tvertimod  forholder  sig  reent  om- 
vendt, hvis  der  overhovedet  er  nogen  Forskjel.  Direkte  Un- 
dersøgelse af  den  menneskelige  Egenvarme  have  nemlig 
viist,  at  denne  er  overalt  den  samme  uden  noget  Hensyn 
til  Klima,  Alder  eller  sædvanlige  Fødemidler.  Naar  imid- 
lertid Nordboen  i  det  koldere  Klima  kan  bevare  den  samme 
Egenvarme  som  Sydboen ,  uagtet  den  ham  omgivende 
koldere  Luft  bestandig  bortleder  en  større  Deel  Varme, 
saa  maa  han  jo  producere  en  større  Varmemængde  end 
Sydboen  og  vilde  altsaa  med  større  Ret  kunne  gjøre 
Fordring  paa  Titlen  af  varmblodig.  Meningerne  kunne 
maaske  være  deelle  om  Digternes  Ret  overhovedet  til  at 
betjene  sig  af  falske  og  vildledende  Billeder,  men  de  kunne 
neppe  være  deelte  om  Nødvendigheden  af,  at  de  vigtige 
Forhold  dog  idetmindste  engang  imellem  fremsættes  ved 
Siden  af  de  poetiske  Fremstillinger. 

Ikke  ualmindelig  er  den  Anskuelse,  at  Mennesket 
i  det  Hele  siden  de  ældste  Tider  er  aftaget  i  Høide  og 
stadigt  blevet  mindre,  en  høist  foruroligende  Tanke, 
hvis  den  var  sand.  Men  heldigviis  er  den  det  ikke,  thi 
alle  de  Lig  og  menneskelige  Levninger,  der  ere  opbe- 
varede til  os  fra  de  ældste  Tider,  svare  i  Størrelse  nøiag- 
tigt  til  Gjennemsnitsstørrelsen  af  de  nuværende  Men- 
nesker. Saaledes  have  Mumier,  fundne  i  Ægyptens  Pyra- 
mider ,  ved  direkte  Udmaalinger  viist  sig  ingenlunde  at 
overgaae  Størrelsen  af  de  nuværende  Ægyptere,  ligesaalidt 
som  de  forefundne  enkelte  Been  eller  Tænder  i  Størrelse 
eller  Omfang  afvige  fra  de  nuværende.  Væsenligt  ere 
ældre  Tiders  Sagn  om  Kæmper  og  Giganter  blevne  under- 
støttede ved  Fund  af  enkelte  store  Knokler,  der  med 
Urette  ere  blevne  tydede  som  Menneskeknokler,  indtil 
nøiagtigere   Undersøgelser  have   viist,    at  de   tilhørte   for- 

skjellige,  nu  forsvundne  Dyreformer.  Naar  man  i  nyere 
Tider  hører  tale  om  enkelte  Folkestammer,  som  udmærke 
sig  ved  deres  kæmpemæssige  Størrelse,  saasom  Pata- 
gonierne, vil  det  være  godt  at  erindre  sig,  at  Fortællingerne 
herom  ikke  ere  mere  troværdige  end  de  om  ældre  Tiders 
Kæmper.  Man  har  meent,  at  Menneskeslægten  ikke  alene 
vanslægtede  i  Størrelse,  men  ogsaa  i  legemlig  Styrke  og 
Sundhed,  og  har  med  et  lidet  heldigt  Valg  tilskrevet  den 
stigende  Civilisation  denne  Indvirkning;  man  indrømmede 
vel,  at  Konster  og  Videnskaber  vare  skredne  frem  og  at  Ny- 
delser og  Fornøielser  tiltoge,  men  man  paaslod,  at  i  samme 
Forhold  aftog  Styrke  og  Sundhed.  En  forfinet  og  for- 
kjælet  Slægt  skulde  have  afløst  den  ældre,  mere  nøisomme, 
men  ogsaa  mere  kraftige  og  udholdende.  Især  er  dette 
Thema  med  Iver  blevet  behandlet  af  Naturphilosopherne, 
der  have  skabt  de  berømte  Sætninger  om  »Naturtilstandens« 
F'ortræffelighed,  om  Menneskeslægtens  Udartelse,  den  sti- 
gende Civihsations  skadelige  Indvirkning  og  andet  mere 
af  samme  Suurdeig,  hvilket  altsammen  er  et  godt  Beviis  paa, 
hvor  uheldigt  det  er  at  anvende  en  speculativ,  apriorisk  Be- 
handling paa  Naturvidenskaben.  Disse  dybsindige  Aander, 
der  til  de  allerseneste  Tider  stedse  have  ført  det  store 
Ord,  ere,  ligesaavist  som  de  i  deres  Speculationer  ere 
gaaede  ud  fra  Ideer,  der  ikke  røbe  mindste  Forestilling  om 
de  faktiske  Forhold,  ligesaavist  gaaede  frem  til  Ideer, 
der  ikke  kunne  bestaae  med  det  mindste  Kjendskab  til 
disse,  men  langtfra  at  lade  sig  genere  heraf  have 
de  vovet  at  ringeagte  dem,  at  lade  haant  om  den 
eneste  sikkre  Basis  for  al  Undersøgelse,  den  sandselige 
Erfaring.  Uheldigt  for  dem,  men  heldigt  for  Menneske- 
slægten og  enhver  Ven  af  Civilisationens  og  Humanitetens 
Udbredelse,    har  imidlertid   Erfaringen    viist,   ved   Anven- 

delse  af  Kraftmaaiere ,  at  vilde  Nationer  i  Gjennemsnit 
liave  en  meget  niindre  physisk  Styrke  end  civiliserede,  at 
Dødeligheden  langtfra  at  tiltage  med  Civilisationen  meget 
mere  er  aftagen,  ligesom  Frugtbarhedens  Tiltagen  viser 
sig  ved  den  stedse  stigende  Population. 

Et  meget  vigtigt  Kapitel  i  en  Gjendrivelse  af  alminde- 
lige Fordomme  indtage  Drømmene  og  deres  Betydning, 
thi  om  Søvn  og  Drømme  findes  mange  falske  Meninger 
udbredte.  En  nøiagtig  Bedømmelse  af  Drømme  kan  imid- 
lertid ikke  finde  Plads  i  en  physiologisk  Afhandling,  da 
specielle  physiologiske  Kundskaber  dertil  ikke  behøves,  og 
det  vil  derfor  være  tilstrækkeligt  at  berøre  visse  enkelte 
Forhold.  Det  er  saaledes  ikke  ualmindehgt  at  høre  Folk 
henføre  det,  at  en  Forbryder  kan  sove  roligt,  til  forstokket 
Samvittighedsløshed,  men  dette  er  en  Vildfarelse,  begrundet 
i  Mangel  paa  physiologisk  Kjendskab  til  Søvnens  Natur, 
thi  enhver  Art  af  Anstrængelse  af  Hjernen  og  Nerverne 
følges  nødvendigviis  af  en  ligesaa  stor  Afslappelse  som 
Spændingen  har  været;  derfor  bliver  ofte  den  ved  sjælelig 
Anspændelse  udmattede  Forbryder  vækket  til  Executionen, 
og  derfor  kan  Soldaten,  som  er  udmattet  baade  ved  legemlig 
og  sjælelig  Anstrængelse,  sove  ved  den  tordnende  Kanon. 
Jeg  skal  endvidere  med  Hensyn  til  Søvn  og  Drømme  ind- 
skrænke mig  til  at  anføre,  hvad  De  vel  forresten  alle  vide, 
at  der  virkelig  gives  Søvngængere  o:  Folk,  der  i  Søvne 
og  uden  Bevidsthed  ere  istand  til  at  gaae  omkring  og  ud- 
føre de  selvsamme  Handlinger,  som  de  i  vaagen  Tilstand 
ere  istand  til  at  udføre,  ja  at  disse  Handlinger  meget  ofte 
have  et  eiendommeligt  Præg  ved  sig,  saa  at  Søvngængeren 
ofte  med  den  største  Rolighed  foretager  høist  farlige  Hand- 
linger, som  det  i  vaagen  Tilstand  vilde  være  ham  umuligt 
at  udføre,  som  f.  Ex.  Gang  paa  høie  og  steile  Steder  o.  s.  v. 

Dette  har  man  tilskrevet  særegne  Kræfter  hos  Søvngængeren, 
som  ikke  skulde  være  virksomme  i  hans  vaagne  Tilstand; 
men  De  ville  let  indsee,  at  denne  forunderlige  Sikkerhed 
ene  og  alene  beroer  paa  lokal  Ubekjendtskab  med  Faren. 
Naar  f.  Ex.  en  Søvngænger  med  stor  Sikkerhed  spadserer 
om  paa  Rygningen  af  Tage  eller  deslige  Steder,  behøves 
der  for  at  forklare  Muligheden  heraf  ikke  nogen  Anta- 
gelse af  en  særegen  Kraft  i  ham  eller  særegen  Beskyttelse 
for  ham ,  thi  Gangen  er  jo  i  og  for  sig  ikke  vanskeligere 
end  den,  vi  ofte  i  vaagen  Tilstand  udføre  uden  at  tænke 
paa  Vanskeligheden,  men  Faren  ligger  i  de  usædvanlige 
Forhold,  som  den  store  Høide  over  Jorden  eller  deslige,  og 
naar  nu  disse  Forhold  paa  Grund  af  den  søvndrukne  Tilstand, 
hvori  Hjernen  har  afsluttet  sig  i  sig  selv,  og  hvori  Led- 
ningen fra  Sandseorganerne  til  Hjernen  ikke  bliver  opfattet 
paa  rette  Maade,  ikke  træder  frem  for  Bevidstheden  i 
deres  rette  Betydning,  kunne  de  altsaa  heller  ikke  udøve 
deres  rette  Indflydelse,  og  Søvngængeren  fortsætter  sin 
Gang,  som  om  de  slet  ikke  existerede.  Bliver  han  der- 
imod under  sin  farlige  Gang  pludselig  udreven  af  sin  Søvn, 
vil  det  normale  Forhold  mellem  Sandseindtrykkene  og  Be- 
vidstheden indtræde.  Forholdene  ville  gjøre  sig  gjældende 
med  den  dem  tilkommende  sædvanlige  Indflydelse,  og  da 
begynder  først  Faren. 

Et  særeget  Slags  Søvntilstand  angives  at  kunne  frem- 
kaldes ved  den  berygtede  dyriske  Magnetisme,  en  for- 
underlig Lære,  der  efter  med  megen  Udholdenhed  at  være 
bragt  i  System  flere  Gange  har  forsøgt  at  trænge  sig 
ind  i  Videnskaben  og  vinde  Fodfæste  som  et  anerkjendt 
Helbredelsesmiddel.  Hidindtil  er  det  imidlertid  stadigt 
mislykket,  og  hele  Læren  er  bleven  forviist  fra  alt 
hvad   der  kaldes  Videnskab   og   sund  Sands.     Naar  man 

fra  et  physiologisk  Standpunkt  skulde  indlade  sig  paa  en 
Bedømmelse  af  denne  Sag,  sees  det  ikke  rettere,  end  at 
der  om  denne,  som  om  saamange  andre  Vildfarelser,  maa 
siges,  at  der  vel  er  »Noget  i  det«,  men  at  dette  Noget  i 
Sammenligning  med  det  meget  Absurde  og  absolut  Falske, 
som  Læren  indeholder,  synker  ned  til  Ingenting.  Det 
skal  saaledes  ikke  nægtes,  at  meer  eller  mindre  nær- 
gaaende  Bestrygninger  og  Berøringer  af  unge  Fruentimmer, 
især  saadanne,  hvis  hele  Nervesystem  i  Forveien  er  i  en 
sygelig  Spænding,  —  alle  berømte  »Sonnambuler«  have 
været  slige  hysteriske  Piger,  —  kunne  udøve  saavel  en  bero- 
ligende som  en  exalterende  Virkning  paa  disse,  og  vare  Mag- 
netiseurerne  forblevne  herved,  vilde  der  heller  ikke  have 
været  stort  at  indvende  derimod.  Men  dette  have  de  imidlertid 
ikke  gjort;  de  nævnte  Resultater  blive  netop  anseete  for 
uvæsenlige  og  ubetydelige,  medens  det  fremhæves,  at  der 
ved  den  dyriske  Magnetisme  kan  frembringes  en  særegen 
drømmende  Tilstand,  hvor  den  magnetiserede  Sonnambule 
ikke  alene  opgiver  sin  egen  Individualitet  og  absolut  under- 
ordner den  Magnetiseuren,  men  at  hun  ogsaa  uden  i 
mindste  Maade  selv  at  vide  af  det  kan  fortælle  Ting,  hun 
umuligt  kan  have  lært  o.  s.  v.',  kan  læse  med  lukkede 
Øine  eller  vel  endog  med  Hjertekulen,  og  deslige.  Den 
store  Opsigt,  som  denne  Lære  nødvendigt  maatte  vække, 
svækkedes  slemt  ved  Opdagelsen  af  flere  ligefremme  Be- 
dragerier, og  endeel  af  dens  største  Konststykker  kunne 
med  Lethed  bevises  at  være  physiske  Umuligheder.  Saa- 
ledes er  den  omtalte  Læsen  i  en  lukket  Bog  med  Hjerte- 
kulen det  fuldkomneste  Vanvid,  og  at  Folk  have  kunnet 
lade  sig  bedaare  og  troe  paa  Muligheden  af  sligt,  beroer 
alene  paa  physiologisk  Uvidenhed.  Hvis  Kjendskab  til 
Livets  Væsen  var  mere  udbredt  end  det  er,  vilde  foruden 

endeel  andet  Godt  ogsaa  det  være  vundet,  at  de  magneti- 
serende Charlataners  Tid  var  forbi,  thi  Folk  vilde  da  vide, 
at  enhver  Seen  med  andre  Dele  end  Øiet  er  en  komplet 
Umulighed;  man  vilde  vide,  at  ligesom  vi  have  Følenerver 
og  Bevægelsesnerver,  saaledes  have  vi  Seenerver  og  Høre- 
nerver, Lugtenerver  o.  s.  v.,  og  at  enhver  af  disse  Nerver 
har  sine  »adækvate  Indtryk«,  sin  eiendommelige  Maade  at 
lede  indtryk  til  Bevidstheden  paa,  af  hvad  Slags  saa  Ind- 
trykket er,  og  at  enhver  Ombytning  mellem  disse  for- 
skjellige  Nervers  eiendommelige  Egenskaber  er  en  Uting. 
iMan  vilde  vide,  at  ligesaavel  som  enhver  Indvirkning  paa 
Synsnerven,  hvad  enten  denne  Indvirkning  er  skjærende, 
ætsende,  rivende  o.  s.  v.  eller  den  er  fremkaldt  ved  Lyset, 
kun  opfattes  som  Syn  og  aldrig  som  Smerte,  saaledes 
opfattes  enhversomhelst  Indvirkning  paa  Følenerverne  kun 
som  Smerte  og  aldrig  som  Lugt  eller  Smag  eller  Syn.  At 
tænke  sig  en  Overgang  eller  endnu  mere  en  Ombytning 
mellem  begge  er  saa  uphysiologisk  som  vel  er  muligt. 

Ved  Siden  af  den  dyriske  Magnetisme  kan  her  pas- 
sende nævnes  Phrænologi  eller  Kranioskopi,  thi  begge  ere 
omtrent  lige  uholdbare,  lige  vanvittige.  Gall  og  hans 
Landsmand  Mezmer,  de  første  Opfindere  af  Phrænologi  og 
dyrisk  Magnetisme,  have  hver  for  sig  fundet  et  Gran  af 
Sandhed,  men  have  blandet  det  med  en  Syndflod  af  Usand- 
hed; de  have  begge  med  Held  gjort  Regning  paa  den 
hyppige  Tilbøielighed  til  at  troe  ligefremme  Absurditeter 
og  have  opnaaet  saameget,  at  man  endnu  i  vore  Dage  be- 
høver at  gjøre  sig  Uleilighed  med  at  gjendrive,  hvad  der 
ikke  er  Omtale  værd  uden  i  historisk  Henseende.  Phræno- 
logien  har  for  sig  vundet  et  meget  større  Terrain  og  for- 
maaer  endnu  i  vore  Dage  at  forrykke  Hovederne  paa  Enkelte 
ved  den  Omstændighed,   at  dens   Princip  i  og  for  sig  er 

fuldkommen  rigtigt.  Derom  ere  nemlig  alle  enige,  at 
Hjernens  Form  og  Størrelse  er  af  en  afgjort  Betydning 
for  det  aandelige  Liv,  at  man  ved  at  see  en  misdannet 
og  mangelfuldt  udviklet  Hjerne  ogsaa  med  største  Be- 
stemthed kan  sige,  at  det  paagjældende  Individ  har  været 
meer  eller  mindre  tilbage  i  aandelig  Retning,  og  Feilen 
ligger  altsaa  ikke  i  Principet,  men  den  ligger  i  den  videre 
Uddannelse,  der  er  givet  dette  Princip.  Den  ligger  i  at 
man  vilkaarligt  har  inddeelt  Hjernen  i  en  Mængde  Organer, 
som  man  ligesaa  vilkaarligt  har  tildeelt  hver  for  sig  en 
eller  anden  sjælelig  Evne,  alt  uden  Spor  af  Efterviisning 
eller  Beviis.  Den  ligger  i,  at  man  antog  Forhøiningerne 
paa  Hjerneskallens  udvendige  Flade  for  nøiagtigt  svarende 
til  Forhøiningerne  paa  selve  Hjernen,  og  i  at  man  troede 
at  ethvert  af  de  mange  Organer  i  Hjernen  absolut  maatte  rage 
frem  paa  Overfladen,  naar  det  var  stort  og  vel  udviklet, 
og  ikke  vilde  tillade  det  at  udvide  sig  nedad  eller  til  Si- 
derne i  den  øvrige  bløde  Hjernemasse,  hvor  det  rigtignok 
ikke  kunde  beføles  af  Phrænologens  Haand.  Kort  sagt, 
den  hele  Lære  er  saa  fuld  af  grundfalske  og  uholdbare 
Paastande,  at  en  Efterviisning  i  det  Enkelte  ikke  behøves. 
Skulde  imidlertid  en  saadan  ansees  for  nødvendig,  er  den 
heller  slet  ikke  vanskeUg.  Saaledes  ansees,  for  at  nævne 
et  Exempel,  den  saakaldte  hlle  Hjerne  af  Phrænologerne 
for  at  være  det  Organ,  hvis  Betydning  bedst  kjendes, 
idet  den  nemlig  aldeles  utvivlsomt  skal  være  Kjønsdriftens 
Sæde.  De  ville  formodenlig  dog  finde  Sagen  noget  tvivlsom, 
naar  de  høre,  at  dette  Organ  har  viist  sig  at  være  aldeles 
eens  udviklet  hos  Castrater  og  andre  JVIænd,  at  Gastra- 
tionen udslukker  Kjønsdriften  men  paa  ingen  Maade  for- 
hindrer den  lille  Hjernes  Væxt,  at  den  Hlle  Hjerne  hos 
Dyrene  i  Almindelighed  og  til  alle  Tider  af  Aaret  er  for- 

holdsviis  mere  udviklet  end  hos  Mennesket,  medens  dog 
kun  et  ringe  Antal  af  Dyrene  parre  sig  hele  Aaret  igjennem. 

Jeg  har  nu  kortelig  omtalt  to  tydske  Opfindelser 
for  Dem  og  kunde  have  stor  Lyst  til  at  begynde  paa  den 
tredie,  nemlig  Homøopathien,  og  det  saameget  mere  som 
dette  storartede  Kvaksalveri  nu  synes  at  skulle  vinde  nogen 
Indgang  i  vort  Fædreland,  som  hidtil  har  været  forskaanet 
derfor;  men  da  der  i  den  seneste  Tid  er  udkommen  en 
populær  Fremstilling  af  denne  Lære*),  hvori  dens  Væsen 
og  Værd  med  stor  Omhyggelighed  og  Ldførlighed  er  frem- 
stillet, vil  jeg  nøies  med  at  henvise  dem  dertil,  der  maatte 
ønske  nærmere  Oplysning  om  Hahnemanns  berømte  System. 

En  Vildfarelse,  der  aarlig  koster  mange  Mennesker 
Livet,  er  den,  at  det  menneskelige  Legeme  er  absolut 
tungere  end  Vandet,  og  at  derfor  uafbrudt  Bevægelse  er 
nødvendig  for  at  holde  den  oppe,  som  falder  i  Vandet  I 
Almindelighed  antage  de,  der  falde  i  Vandet,  Svømmerens 
sædvanlige  Stilling,  i  hvilken  Ansigtet  er  vendt  nedad  og 
hele  Hovedet  maa  holdes  over  \  andet  for  at  man  skal  kunne 
aande;  men  da  denne  Silling  ikke  kan  vedligeholdes  uden 
uafbrudt  Bevægelse,  udmattes  Legemet  snart,  hvad  enten 
den  Forulykkede  kan  svømme  eller  ikke.  Lykkes  det 
ved  stærk  Anstrængelse  at  løfte  Legemet  høit  over  Vand- 
fladen, vil  det  igjen  synke  ligesaa  dybt  ned,  naar  Anstræn- 
gelsen  ophører,  og  den  uøvede  Svømmer,  som  anseer  dette 
for  Begyndelsen  til  Drukningen,  forskrækkes  og  bliver 
derved  desto  lettere  Dødens  Bytte.  Meget  hyppigt  strække 
Forulykkede  i  Vandet  Armene  op  af  dette,  fordi  disse 
synes  ligesom  bundne  under  Vandet,  men  derved  forøges 
Vægten,    da    Vandet    nu    ikke    bærer   dem,    og    Hovedet 


')   Gjersing:    Homøopathiens  Væsen  og  Vajrd.    Kjøbenhavn  1857. 

synker  dybere.  Ligeledes  er  det  bekjendt,  hvor  vigtigt 
det  er  at  have  Brystet  godt  fyldt  med  Luft,  thi  dette 
vil  under  heldig  Stilling  af  Legemet  have  næsten  samme 
Virkning  som  en  om  Halsen  bunden,  oppustet  Blære  og 
uden  videre  Anstrængelse  holde  Hovedet  ude  af  Vandet; 
tømmes  derimod  Brystet  ved  Ldaanding  uden  igjen  at 
fyldes  ved  Indaanding,  vil  Legemet  synke. 

I  Begyndelsen  af  dette  Foredrag  tillod  jeg  mig  at 
angive,  at  jeg  vilde  følge  Menneskelivet  gjennem  dets 
forskjellige  Stadier  indtil  Døden,  hvormed  ogsaa  Læren 
om  Livet  ender,  men  selv  om  denne  sidste  Akt  i  Livet 
ere  Vildfarelser  og  Fordomme  herskende,  der  her  ikke  vel 
kunne  lades  uberørte.  Selve  denne  Dødsakt,  den  væsen- 
ligste  Begivenhed  i  hele  Livet  og  væsenligere  end  Fødslen, 
der  kun  er  en  Revolution  i  det  allerede  i  lang  Tid  be- 
staaende  Liv,  medens  Døden  er  en  absolut  Standsning  af 
det  vi  kalde  Liv,  opfattes  i  Almindelighed  som  uadskillelig 
forbunden  med  Smerte,  men  dette  er  paa  ingen  Maade 
saaledes.  Alle,  der  ere  komne  til  Live  igjen  efterat 
have  gjennemgaaet  Dødsaktens  første  Stadium,  som  Hængte 
eller  Druknede,  have  erklæret,  at  de  aldeles  ingen  Smerte 
have  følt  ved  Overgangen  i  Døden,  da  den  for  dem  be- 
gynder med  Tabet  af  Bevidstheden;  ja  der  gives  Døds- 
maader,  som  endog  ere  forbundne  med  behagelige  sandse- 
lige  Fornemmelser.  Den  almindelige  Forestilling  om  Døden 
som  noget  Smertefuldt  hidrører  fornemmelig  fra  en  falsk 
Vurdering  af  de  Symptomer,  der  antyde  Dødens  nærfore- 
staaende  Ankomst,  idet  disse  Symptomer  ere  blevne  op- 
fattede under  et  Hele  og  tillagte  den  meget  uheldige  Be- 
nævnelse Dødskampen,  og  man  da  har  jevnført  dem  med 
de  hgnende  Tilfælde  i  Livet,  der  kaldes  Kramper  og  Træk- 
ninger.   Den  Smerte,  som  en  saadan  Tilstand  kunde  synes 

at  maatte  antyde,  existere  imidlertid  aldeles  ikke  for  den 
Døende,  idet  dennes  Bevidsthed  allerede  inden  Døds- 
kampens Begyndelse  er  saaledes  svækket  eller  aldeles 
svundet,  at  der  for  ham  ikke  kan  være  Tale  om  Smerte, 
ligesaalidt  som  den,  der  lider  af  Krampeslag,  føler  Smerte 
ved  de  Trækninger,  han  under  sit  Anfald  har.  En  af  de 
Dødsmaader,  der  medfører  de  stærkeste  Trækninger,  er 
den  ved  Forblødning,  men  ved  ingen  er  det  vissere  at 
der  ingen  Smerte  føles,  thi  ved  denne  udslukkes  meget 
tidligt  Bevidstheden  paa  Grund  af  Mangelen  af  Blod  i 
Nervesystemets  Centralorganer.  Var  det  desuden  en  Nød- 
vendighed, at  Trækningerne  før  Døden  skulde  antyde  en 
Smerte  ved  Livets  Overgang  til  Død,  maatte  de  findes  i 
alle  Tilfælde,  men  den,  i  hvis  Lod  det  falder  oftere  at  være 
tilstede  i  et  [Menneskes  Dødsstund,  veed  at  dette  ingen- 
lunde er  Tilfældet,  men  at  Trækninger  kun  forekomme 
under  visse  Sygdomme.  I  Almindelighed  skeer  et  Menneskes 
Overgang  i  Døden  ligesaa  umærkeligt  og  ligesaa  ubevidst 
som  Overgangen  i  en  Søvn,  og  faa  poetiske  Billeder  ere 
saa  sande  som  det,  at  Søvnen  er  Dødens  Broder.  Intet 
Menneske  har  nogensinde  følt  hvad  Døden  er,  og  ligesaa 
ubevidste  som  vi  gaae  ind  i  Livet,  ligesaa  ubevidste  gaae 
vi  ud  af  detigjen.  Frygt  for  selve  Døden,  som  en  Overgang 
til  en  ukjendt  Tilstand  og  en  Adskillelse  fra  alt  hvad  der 
er  os  kjært  og  behageligt,  er  noget  Andet;  med  den  kan 
Naturvidenskaben  intet  have  at  gjøre;  den  kan  kun  oplyse, 
at  Frygten  for  det  Smertefulde  ved  Dødsakten  er  ugrundet 
og  beroer  paa  Ubekjendtskab   med   Organismens  Love. 

Den  almindelige  I  orestilling  om,  at  Liget  efter  Døden 
skal  være  Ormeføde,  den  i  ethvert  Fald  uhyggelige  Tanke, 
at  vort  afsjælede  Legeme  skal  være  en  Rede  for  mylrende 
Orme  og  Maddiker,    er   i   sin   Almindelighed   ikke   mindre 

falsk,  eftersom  Orme  kun  ville  kunne  udvikle  sig  i  de 
Lig,  der  i  længere  Tid  have  været  udsatte  for  Luften  og 
hvori  Insekter  eller  andre  Dyr  have  kunnet  lægge  Æg. 
Eilers  vil  Liget,  indesluttet  i  Jordens  Skjød,  undergaae 
forskjellige  chemiske  Forandringer;,  der  vil  uddanne  sig  meer 
eller  mindre  flygtige  Dele,  som  vende  tilbage  til  Atmosphæren 
eller  den  moderlige  Jord  for  paany  at  træde  ind  i  det 
evige  Kredsløb,  der  omfatter  Alt  i  i  Naturen  og  fra  hvilket 
ikke  det  mindste  Støvgran  ved  nogen  Kraft  kan  unddrages. 

Biernes  Forplantning'''), 

væsenligt  efter  Prof.  C.  v.  Siebold's  „"Wahre  Parthenogenesis  bei 
Schmetterlingen  und  Bienen",  Leipzig  1856, 

ved  M.  Lumholdt,  Cand.  philos.  og  Landinspecteur. 


Ilet  Phænomen,  at  der  blandt  Insekterne  undertiden  fore- 
kommer kvindelige  Individer,  som  i  jomfruelig  Tilstand  lægge 
frugtbare  Æg  og  altsaa  have  Evne  til  at  forplante  sig  uden 
foregaaende  Parring,  var  vel  ikke  undgaaet  de  ældre  En- 
tomologers Opmærksomhed;  men  Physiologerne  vilde  længe 
ikke  troe  paa  denne  saakaldte  Lucina  sine  concubitu,  der 
truede  med  at  omstøde  den  gamle  og  almindelig  vedtagne 
physiologiske  Grundsætning,  at  et  Æg  for  at  udvikle  et 
Embryo  nødvendigt  maa  befrugtes  af  den  mandlige  Sæd 
(sperma).  Ældre  Iagttagelser  af  saadanne  Jomfrufødsler 
bleve  derfor  betvivlede  men  ikke  videnskabeligt  undersøgte. 
Det  var  imidlertid  forbeholdt  vor  Tids  Physiologer  og 
Entomologer  at  opklare  disse  Insekters  mærkværdige,  hid- 
til gaadefulde  Forplantningsforhold ,  og  Professor  Carl  v. 
Siebold  i  Munchen  er  een  af  de  udmærkede  Naturforskere, 


Uagtet  Tidsskriftet  i  et  tidligere  Bind  har  givet  en  kort  Fremstil- 
ling af  disse  Forhold,  have  vi  dog  troet,  at  Optagelsen  af  denne 
Artikel,  der  giver  en  udførligere  Udvikling  af  dem,  vilde  være 
vore  Læsere  kjærkommen.  (Red.  Anm.) 

som  i  denne  Henseende  have  beriget  Videnskaben.  Han 
hørte  ogsaa  til  dem,  som  betvivlede  den  jomfruelige  For- 
plantning, fordi  Kundskaben  om  selve  Befrugtningsakten 
var  meget  ufuldkommen  i  ældre  Tid,  og  fordi  han  derfor 
meente,  at  alle  dengang  iagttagne  Tilfælde  af  det  oven- 
nævnte Phænomen  kunde  beroe  paa  Skuffelser  og  Vild- 
farelser. Han  blev  dog  ikke  staaende  herved,  men  gjorde 
denne  Sag  til  Gjenstand  for  de  omhyggeligste  og  nøiag- 
tigste  Undersøgelser   og   —   fandt   tværtimod  Forventning, 

1)  at   en   Lucina  sine   concubitu   virkelig   finder  Sted    og 

2)  at  samme  ikke  blot,  som  man  hidtil  troede,  kun  tilfældigt 
dukker  op  hist  og  her,  men  indtager  en  ganske  bestemt 
Plads  i  Naturen. 

Denne  Forplantningsmaade  ved  ubefrugtede  Æg  har 
V.  Siebold  givet  Navnet  »Parthenogenesis«  (Jomfrufødsel)*) 
og  efterviist  dens  Forekomst  hos  Bierne  og  nogle  Sommer- 
fuglearter. 

Da  den  Dzierzonske  rationelle  Biavlsmethode,  som  i 
det  sidste  Decennium  er  bleven  meget  udbredt  i  Tydsk- 
land  og  af  den  norske  Regjering  blev  indført  i  vort  Broder- 
rige  for  7  Aar  siden,  nu  ogsaa  har  begyndt  at  gjøre  sig 
gjældende  i  Danmark,  navnlig  ved  Jægermester  A.  Bruns 
og  Lieutenant  T.  Thorsons  Bestræbelser,  og  da  Kjendskab 
til  Biernes   physiologiske   Forhold   er  •ødvendig  for  med 


')  Professor  R.  Leuckart  i  Giessen  anseer  dette  Navn  for  upassende, 
fordi  det  efter  hans  Mening  ikke  betyder  en  Jomfrues  fødende 
Virksomhed,  men  en  Jomfrues  Fødsel  (o:  Tilbliven).  Om  denne 
Paastand  er  rigtig,  er  vel  vanskelig  at  afgjøre;  thi  de  gamle  Græ- 
kere have,  saavidt  man  veed,  ikke  dannet  Ordet  Parthenogenesis, 
men  et  dertil  svarende  Adjectiv  (fzapd-evoysrijg),  som  betyder  — 
født  af  en  Jomfru.  L. 

Ordet  »Parthenogenesis«  er  forøvrigt  først  anvendt  iBnnoget 
forskjellig  Betydning  af  den  engelske  Anatom  Richard  Owen. 

(Red.  Anm.) 

størst  Udbytte  og  virkelig  rationelt  at  drive  Biavl  efter 
Dzierzons  fortriinlige  Methode,  ere  disse  Blade  nærmest 
bestemte  for  de  Biavlere,  som  agte  at  gaae  i  Hr.  Jæger- 
mesterens og  Hr.  Lieutenantens  følgeværdige  Fodspor. 
Foruden  v.  Siebolds  ovennævnte  Værk  har  Forfatteren  til- 
lige benyttet:  »Der  Bienenfreund  aus  Schlesien,  von  Pfarrer 
Dzierzon  in  Carlsmarkt,  Brieg,  1856«  og  »Neue  Beobach- 
tungen  an  den  Bienen,  von  Franz  Huber,  deutsch  mit 
Anmerkungen  von  Georg  Rleine,  Einbeck,  1856«,  hvilke 
Bøger  ikke  noksom  kunne  anbefales  til  den  rationelle 
Biavler. 

I  Bistadet  er  som  bekjendt  Bidronningen  eller,  som 
den  ogsaa  kaldes,  »Viseren«  det  eneste  fuldkomment  ud- 
viklede kvindelige  Individ;  den  lægger  i  Reglen  alle 
Æggene  og  er  med  ganske  faa  og  meget  sjeldne  Undta- 
gelser Moder  til  hele  Yngelen.  Den  er  Sjælen  i  Stadet, 
og  ligesom  Legemet  maa  døe,  naar  Sjælen  forlader  det, 
saaledes  maa  det  Stade  nødvendigt  gaae  til  Grunde,  som 
mister  sin  Dronning  og  ikke  formaaer  at  skaffe  sig  en  ny. 
Om  Sommeren  kan  et  stærkt  befolket  Bistade  indeholde 
henimod  80,000  Bier,  som  alle  ere  Børn  af  een  Moder. 
Hvilken  overordenlig  Frugtbarhed!  Men  betænke  vi,  hvor- 
mange  tusinde  Bier  daglig  døe  bort,  blive  Bytte  for  deres 
mange  Fjender  eller  omkomme  paa  forskjellige  Maader, 
komme  vi  til  et  endnu  større  Resultat,  og  beregne  vi  den 
daglige  Afgang  og  Tilgang  for  et  enkelt  Stade,  da  flnde 
vi,  at  dets  frugtbare  Moder  i  Aarets  Løb  bringer  c.  200,000 
Børn  til  Verden.  I  Mai,  Juni  og  Juli  lægger  en  ung  og 
normal  Bidronning  mellem  1000  og  2000,  ja  under  gun- 
stige Forhold  endog  indtil  3000  Æg  daglig.  Foruden 
denne  bestaaer  en  almindelig  saakaldet  Bisværm  af  hen- 
imod 20000  Arbeidsbier  og  1500  Droner  eller  Haubier. 


168 

Arbeidsbierne  ere  ogsaa  kvindelige  Væsener,  men  deres 
Kjønsorganer  ere  saa  ufuldstændigt  udviklede,  at  de  i  Re- 
gelen ikke  have  Evne  til  at  frembringe  noget  Afkom  og 
derfor  altid  forblive  i  jomfruelig  Tilstand.  Vel  findes  der 
undertiden  en  enkelt  iblandt  dem,  som  lægger  frugtbare 
Æg;  men  saadanne  sjeldne  Tilfælde  maa  betragtes  som 
Abnormiteter,  thi  Naturen  har  ikke  bestemt  Arbeidsbien  til 
at  blive  Moder.  Disse  Bier  have  en  anden  Bestemmelse. 
De  forrette  alt  Arbeide  i  Stadet,  bygge  Voxceller,  samle 
Honning  og  Blomsterstøv,  opklække  Yngelen  o.  s.  v.,  og 
medens  deres  Kjønsorganer  ere  ufuldkomne,  ere  de  Or- 
ganer, hvormed  de  udføre  dette  Arbeide,  meget  stærkt 
udviklede.  Det  er  derfor  urigtigt  at  betragte  de  kunst- 
færdige og  beundringsværdige  Arbeidsbier  som  ufuldkomne 
eller  uudviklede  Væsener.  Saavel  Bidronningen  som  Ar- 
beidsbierne ere  fuldkomment  udviklede  til  den  Virksomhed, 
som  Naturen  har  foreskrevet  dem.  Kun  har  deres  Udvik- 
ling taget  en  forskjellig  Retning,  og  Dronningens  Arbeids- 
organer  ere  i  samme  Grad  ufuldkomne  som  Arbeidsbiens 
Forplantningsorganer. 

I  Modsætning  til  de  livlige  og  flittige  Arbeidsbier  ere 
Hanbierne,  de  plumpe  og  dorske  Droner,  aldeles  uvirk- 
somme. Deres  eneste  Bestemmelse  er,  saavidt  man  veed, 
at  befrugte  Dronningen,  og  de  blive  derfor  om  Efteraaret 
dræbte  af  Arbeidsbierne.  For  at  dette  kan  skee,  har  Na- 
turen nægtet  dem  Braadden,  det  Forsvarsvaaben  den  gav 
Dronningen  og  Arbeidsbierne. 

Honningbien  (Apis  mellifica)  hører  til  den  Orden,  som 
i  Insekternes  Naturhistorie  benævnes  de  Aarevingede  (Hy- 
menoptera).  Den  har  fire  tynde,  gjennemsigtige  Vinger, 
og  dens  Hoved ,  Bryst  og  Bagliv  ere  adskilte  ved  dybe 
Indsnit.     Som   alle  Insekter  have  Bierne  to   sammensatte 

facetlerede  Øine,  eet  paa  hver  Side  af  Hovedet,  der  bestaae 
af  flere  tusinde  smaa,  sexkantede  Tavler,  hvortil  Synsnerven 
forgrener  sig.  Hver  enkelt  lille  Tavle  (Facette)  er  en  Deel 
af  Hornhinden  og  forsynet  med  en  særegen  Lindse.  For- 
uden disse  sammensatte  Øine  have  de  imellem  de  knæk- 
kede Følehorn  tre  enkelte  saakaldte  Biøine.  Munden  be- 
staaer  af  flere  Dele,  af  hvilke  Overkjæberne  ere  indrettede 
til  IJideredskaber,  medens  Underkjæberne  og  Underlæben 
ere  forlængede  til  en  Snabel,  hvormed  Arbeidsbierne  suge 
Honningsaften  af  Blomsterne  og  bringe  den  ned  i  Honning- 
maven. Bryststykket  bestaaer  af  3,  Baglivet  af  6  Ringe, 
som  paa  Siderne  have  smaa  Aabninger,  hvorigjennem 
Bierne  drage  Aande.  Aandedrætsredskaberne  bestaae  nem- 
lig af  saakaldte  Tracheer,  Aanderør,  som  med  en  Mængde 
Grene  omslynge  de  indvendige  Dele  og  udmunde  i  de 
nævnte  Aandehuller.  Under  hver  af  Bryststykkets  Ringe 
sidder  et  Par  Been ,  som  bestaae  af  flere  Led  og  ende  i 
en  dobbelt  Klo.  Den  omtalte  Værgebraad,  som  hos  Dron- 
ningen er  bøiet,  men  hos  Arbeidsbierne  lige,  staaer  i  For- 
bindelse med  en  Giftblære,  hvorfra  der,  idel  Bien  stikker, 
føres  en  giftig  Vædske  ned  i  Saaret.  Dette  farlige  Vaaben 
medfører  dog  størst  Fare  for  Bien  selv.  Paa  Grund  af 
nogle  smaa  Hager  bliver  nemlig  Braadden  som  oftest  af- 
revet i  Saaret,  og  den  stakkels  Bi  maa  da  lade  sit  Liv 
som  et  Offer  for  sin  Hevn.  Dette  skeer  dog  kun,  naar 
Stikket  rammer  Mennesker  eller  Dyr,  hvis  Hud  gjør  en 
betydelig  Modstand  imod  Hagerne.  Naar  Bierne  kæmpe 
indbyrdes,  eller  naar  de  slagte  de  ulykkehge  Droner,  lyk- 
kes det  dem  i  Regelen  med  nogen  Besvær  at  drage  Braad- 
den tilbage. 

Dronningen  ligner  Arbeidsbierne  i  Henseende  til  Vin- 
gerne og  Bryststykket,   men  dens  Hoved  er  noget  større, 

Snabelen  kortere  og  Baglivet  meget  længere.  Eiendom- 
melig  for  Arbeidsbierne  er  foruden  den  lige  Braad  og  den 
lange  Snabel  en  særegen  Udvidelse  paa  Bagfødderne,  den 
saakaldte  Kurv,  hvori  de  samle  Blomsterstøv.  Dronerne 
ere  større  og  tykkere  end  Arbeidsbierne  men  ikke  saa 
lange  som  Dronningen;  de  mangle  baade  Braadden  og 
Kurven. 

Har  en  Bisværm  taget  Bolig  i  en  Kube,  begynder  den 
sin  Virksomhed  med  fra  oven  af  og  nedefter  at  bygge 
de  saakaldte  Voxkager  eller  Voxtavler,  som  i  en  lodret 
Stilhng,  indbyrdes  parallele  og  med  omtrent  en  halv  Tom- 
mes Mellemrum,  tilsidst  udfylde  hele  Kuben.  Disse  Vox- 
tavler ere  omtrent  en  Tomme  tykke  og  bestaae  af  dobbelte 
Rækker  af  smaa,  vandrette  Celler,  hvis  Mundinger  ligge 
i  Tavlens  to  Overflader,  og  hvis  Bunde  dannes  af  den 
fælleds  Skillevæg.  Ved  den  første  Betragtning  af  en  saa- 
dan  Voxtavle  synes  den  at  bestaae  af  2  Lag  sideordnede, 
sexsidede  Prismer.  Ved  en  nærmere  Undersøgelse  seer 
man  imidlertid,  at  den  enkelte  Celle  ikke  er  et  Prisma, 
da  dens  Grundflader  ikke  ere  parallele  og  dens  Sideflader 
ikke  Parallelogrammer  men  Trapezier,  i  hvilke  de  længste 
af  de  divergerende  Sider  ligge  i  Cellens  Bund.  Denne  er 
altsaa  ikke  plan  men  sammensat  af  3  Rhomber,  som 
danne  et  tresidet  Hjørne. 

Nogle  af  de  yngre  Arbeidsbier  sidde  stille  i  Kuben 
og  udsvede  mellem  Ringene  paa  deres  Bagliv  smaa,  tynde 
Voxplader,  hvoraf  andre  danne  Cellerne,  der  deels  fyldes 
med  Honning  og  Blomsterstøv,  som  de  ældre  Arbeidsbier 
bringe  hjem  fra  Marken ,  deels  af  Dronningen  forsynes 
med  Æg  og  tjene  som  Vugger  for  Yngelen. 

Voxtavlerne  bestaae  af  2  forskjellige  Slags  Celler:  de 
saakaldte  Biceller  eller   smaa  Celler,    hvori  Arbeidsbierne 

udklækkes,  og  Dronecellerne,  som  ere  bestenote  for  den 
mandlige  Yngel.  Begge  have  den  samme  sexsidede  Form 
og  en  tresidet  Bund,  de  have  den  samme  vandrette  Stil- 
ling med  en  svag  Ileldning  mod  Tavlens  IVI ellemvæg  men 
ere  af  forskjellig  Størrelse,  saa  at  5  Biceller  ved  Siden  af 
hverandre  have  samme  Maal  som  4  Droneceller  eller  om- 
trent en  Tomme.  Den  Celle,  h\ori  Bidronningen  udklækkes, 
den  saakaldte  Visercelle,  er  derimod  meget  forskjellig  fra 
disse  baade  i  Form,  Størrelse  og  Stilling.  Den  er  flaske- 
formig,  ægformig  eller  har  Form  af  et  Agern,  er  omtrent 
en  Tomme  lang  og  en  halv  Tomme  tyk  og  har  den  største 
Vidde  foroven.  Den  er  fremdeles  lodret  stillet,  hvoraf 
følger,  at  den  unge  Larve,  som  altid  har  den  samme  krum- 
bøiede  Stilling,  hgger  vandret  i  Visercellen,  men  lodret  i 
de  øvrige.  Der  findes  kun  enkelte  Viserceller,  og  det  blot 
i  den  Tid  Bierne  sværme,  eller  naar  de  have  mistet  Dron- 
ningen. De  benyttes  aldrig  som  Forraadskamre  men  kun 
som  Vugger  for  Dronningelarver.  De  øvrige  Celler,  baade 
store  og  smaa,  bruges  ogsaa  som  llonningceller;  men 
Blomsterstøvet  afsættes  kun  i  de  smaa  Biceller. 

I  stærke  Stader  lægger  Bidronningen  i  Regelen  Æg 
fra  Slutningen  af  Februar  til  ind  i  October.  Daglig  van- 
drer den  fra  Celle  til  i.elle,  undersøger  hver  enkelt  om- 
hyggeligt med  Følehornene,  vender  sig  derpaa  om  og 
bringer  BagHvet  ind  i  Cellen,  til  hvis  nederste  Væg  den 
fastklæber  et  Æg,  som  faaer  en  opreist  Stilling.  Paa  denne 
Vandring  ledsages  Dronningen  af  nogle  Arbeidsbier,  som 
pynte,  kjærtegne  og  made  den.  Den  tredie  Dag,  efterat 
Ægget  er  lagt,  fremkommer  der  en  Larve,  som  er  en  lille 
hvid  Maddike  uden  Øine,  Følehorn  eller  Fødder,  og  som 
i  denne  hjælpeløse  Tilstand  bliver  madet  af  de  yngre 
Arbeidsbier;    thi   de   ældre   have   nok   at  bestille    med   at 

flyve  ud  i  Marken,  i  Skoven  og  Haven,  undertiden  en  halv 
Miil  bort  og  derover,  for  at  hente  Honning  og  Rlomster- 
støv,  som  de  overgive  til  de  yngre  for  strax  at  kunne  flyve 
bort  igjen.  Disse  anvende  det  indbragte  Materiale,  rense 
Honningen  og  bære  den  op  i  Cellerne,  tilberede  Vox, 
hvoraf  de  danne  nye  Celler,  og  Fodervelling,  hvormed 
de  ernære  Yngelen,  men  de  flyve  ikke  ud  som  de  ældre; 
thi  for  at  kunne  udsvede  de  ovennævnte  Voxplader  eller 
producere  denne  saakaldte  Fodervelling,  maa  Arbeidsbien 
indtage  et  betydeligt  Qvantum  Honning  og  Blomsterstøv, 
hvorved  dens  Legeme  bliver  tungt  og  uskikket  til  Flugt. 
Naar  Larven  efter  5—6  Dages  Forløb  har  skiftet  Hud  og 
naaet  sin  fulde  Størrelse,  tillukke  Bierne  dens  Celle  med 
et  Yoxlaag.  Den  begynder  nu  strax  at  spinde  sin  Silke- 
skjorte og  forvandler  sig  senere  til  Puppe,  hvoraf  endelig  den 
fuldkomne  Bi  fremkommer.  Dronningen  er  udviklet  den 
17de,  Arbeidsbien  den  20de  og  Dronen  den  24de  Dag, 
efterat  Æggene  ere  lagte. 

Hvorledes  blive  nu  disse  Æg  lagte?  Hvorledes  er  det 
muligt,  at  de  i  Henseende  til  Antal  og  Ordning  af  de  3 
Slags  Celler  saa  forskjellige  Voxtavler  næsten  altid  forsynes 
med  de  rigtige  Æg,  saa  at  der  i  hver  enkelt  Dronninge-, 
Drone-  eller  Bi-Celle  regelmæssigt  udvikler  sig  en  saadan 
Larve,  som  den  er  bestemt  for?  Veed  Dronningen  forud, 
hvilket  Kjøn  det  Æg  skal  tilhøre ,  som  den  er  i  Begreb 
med  at  afsætte,  eftersom  den  forstaaer  at  lægge  det  i  den 
rigtige  Celle  og  næsten  aldrig  tager  feil? 

Dette  Phænomen  var  i  Aarhundreder  en  uigjennem- 
trængelig  Hemmelighed  og  Grunden  til,  at  Biavlerne  fra 
umindelige  Tider  og  indtil  Midten  af  dette  Aarhundrede 
laae  i  Strid  om  Biernes  Forplantningsforhold.  Denne  Strid 
blev  ført  med  Lidenskabelighed  og  Bitterhed,  de  urimeligste 

Paastande  bleve  fremførte,  og  v.  Siebold  bemærker:  »det 
er  neppe  muligt  at  udtænke  en  Urimeliglied  angaaende 
Biernes  Forplantningsliistorie,  som  ikke  allerede  er  bleven 
udtalt  for  fuldt  Alvor  af  een  eller  anden  Biavler  eller  har 
været  at  læse  i  et  af  de  utallige  Skrifter  om  Bierne«. 

Den  udmærkede  hollandske  Naturforsker  Jean  Swam- 
merdam,  født  1637,  skrev  sin  bekjendte  »Bybel  der  Natur« 
og  afbildede  deri  IMernes  Kjønsorganer.  Disse  fortræffelige 
Tegninger  bleve  afkopierede  af  flere  Forfattere,  ogsaa  af 
den  berømte  Reaumur  i  hans  voluminøse :  Mémoires  pour 
servir  a  l'histoire  des  insectes.  Desuagtet  meente  mange 
Biavlere,  at  Viseren  var  en  Hanbi  og  Dronerne  Hunbier. 
I  samme  Grad  bleve  de  Undersøgelser  og  Opdagelser  an- 
erkjendte,  som  vi  senere  skylde  en  Charles  Bonnet,  Schi- 
rach,  Biem,  Franz  Hubér,  Frøken  Jurine  o.  fl.  De  prak- 
tiske Biavlere  gik  bestandig  deres  egen  »praktiske«  Vei, 
og  foretrak  at  forklare  Biernes  Kjønsegenskaber  efter  deres 
egne,  ofte  meget  indskrænkede  Anskuelser  fremfor  at  søge 
Hjælp  hos  Physiologerne. 

1  Aaret  1837  efterviste  v.  Siebold  et  eiendommeligt 
Organ  hos  Insekterne,  en  lille  Blære,  som  findes  hos  de 
kvindelige  Individer  og  er  bestemt  til  under  Parringen  at 
optage  den  mandlige  Sæd.  Uagtet  han  i  1843  gjorde  Bi- 
avlerne opmærksomme  paa  denne  Sædbeholder  (receptaculum 
seminis)  hos  Bidronningen  og  viste,  hvorledes  mange  hidtil 
gaadefulde  Phænomener  kunde  forklares  ved  dens  Func- 
tioner,  agtede  de  dog  heller  ikke  derpaa. 

Først  i  Begyndelsen  af  dette  Decennium  forandrede 
Biavlerne  deres  Optræden  paa  en  høist  glædelig  Maade. 
V.  Siebold  yttrer  herom  følgende:  »Det  maa  indrømmes 
til  Ære  for  den  nuværende  Kreds  af  Biavlere,  at  den  i 
dette  Øieblik   tæller  Mænd,    som   have   vundet  den  Over- 

beviisning,  at  Bierne  ikke  blot  tjene  til  at  forskaffe  Menne- 
skene Vox,  Honning  og  Mjød,  men  at  de  udgjøre  et  høist 
mærkværdigt  Led  i  Dyrelivets  store  og  mangfoldig  sam- 
mensatte Kjæde,  hvis  Betydning  kun  kan  forstaaes  ved 
Hjælp  af  de  Kundskaber,  som  Naturvidenskabernes  nu- 
værende Udvikling  frembyder.  Ved  disse  oplyste  Mænd 
har  Biavlen  erholdt  et  betydeligt  Opsving,  en  af  Biavlerne 
indført  og  ved  det  rigeligste  Udbytte  belønnet,  rationel 
Fremgangsmaade  feirer  for  Øieblikket  den  fuldstændigste 
Triumph  over  Empirien,  og  fremfor  Alle  fortjene  en  Dzier- 
zon  og  Berlepsch  at  nævnes  som  Seierherrer.« 

Efterat  Præsten  Dzierzon  i  Karli^markt  ved  Brieg  i 
Schlesien  havde  fremsat  sin  nye  Theori  om  Biernes 
Forplantningsforhold ,  sluttede  v.  Siebold  sig  ganske  til 
ham  og  omplantede  senere  paa  videnskabelig  Grand  denne 
fordomsfrie  og  skarpsindige  Biavlers  geniale  Iagttagelser. 
Dzierzon  udtalte  første  Gang  i  1845  sine  Anskuelser  i  den 
i  Eichstiidt  i  Bayern  udkommende  »Bienenzeitung« ,  men 
kun  som  Hypothese.  Senere  udgav  han  i  1848  »Theorie 
und  Praxis  des  neuen  Bienenfreundes«  og  udtaler  sig  deri 
mere  bestemt  saaledes: 

»Altsaa  bliver  ved  Dronningens  Parring,  og  det  maa 
man  nøie  give  Agt  paa,  ikke  Æggestokken  befrugtet,  men 
hiin  hlle  Blære  eller  Sædbeholder  gjennemtrængt  eller 
fyldt  med  den  mandlige  Sæd.  Derved  bliver  meget  ja 
alt  Gaadefuldt  løst,  navnlig,  hvorledes  Dronningen  kan 
lægge  frugtbare  Æg  i  det  tidlige  Foraar,  da  der  dog  ingen 
Hanbier  findes  i  Stadet.  Det  under  Parringen  modtagne 
Sædforraad  er  nemlig  tilstrækkeligt  for  dens  hele  Liv. 
Parringen  skeer  kun  een  Gang  for  alle.  Dronningen  flyver 
da  heller  ikke  mere  ud,  undtagen  naar  et  heelt  Folk  drager 
ud.     Man   kan   gjerne   klippe  Vingerne  af  den.^   naar  den 

har  begyndt  at  lægge  Æg,  den  vil  dog  vedblive  at  være 
frugtbar  indtil  sin  Død.  Men  enhver  Bidronning  maa  i 
det  mindste  foretage  een  LMflugt  i  sin  Ungdom,  fordi  Be- 
frugtningen kun  skeer  i  Luften;  derfor  bliver  ingen  fra 
Fødselen  af  vingelam  Dronning  nogensinde  fuldkommen 
frugtbar.  Jeg  siger:  fuldkommen  frugtbar  eller  i 
Stand  til  at  forplante  begge  Kjøn;  thi  for  blot  at  lægge 
Æg  til  Droner  er  efter  min  Erfaring  en  Befrugtning  al- 
deles ikke  nødvendig.  Dette  er  netop  det  Nye  og  Eien- 
donimelige  ved  min  Theori,  hvilken  jeg  i  Begyndelsen 
kun  vovede  at  fremsætte  som  en  Hypothese,  men  som 
fuldkommen  har  bekræftet  sig.  1  afvigte  Sommer  havde 
jeg  nemlig  tre  vingelamme  Dronninger,  som  lagde  Droneæg, 
omendskjøndt  de  som  vingelamme  aabenbart  ikke  kunde 
foretage  Parringsudflugten ,  og  ved  Dissectionen  viste  det 
sig  ogsaa,  at  de  vare  ubefrugtede.«  —  »Herved  blive  alle 
Gaader,  som  man  hidtil  forgjæves  har  bestræbt  sig  for  at 
tolke,  fuldstændigt  løste.  Først  den  Gaade:  hvorfor  formaae 
mange  Mødre,  hvad  enten  de  ere  Dronninger  eller  Ar- 
beidsbier,  kun  at  forplante  Hankjønnet?  Fordi  de  første 
enten  ere  ubefrugtede  eller  deres  Frugtbarhed  allerede 
er  udtømt,  og  fordi  de  sidste  derimod  slet  ikke  ere  i 
Stand  til  at  befrugtes.« 

»Jeg  har  nemlig  den  faste  Overbeviisning,  at  de  und- 
tagelsesviis  forekommende  Arbeidsbier,  der  lægge  Æg,  af 
Mangel  paa  Sædbeholder  ligesaa  lidt  kunne  befrugtes  som 
hine  unge  Dronninger  af  Mangel  paa  sunde  Vinger.  Frem- 
deles er  det  vel  udenfor  al  Tvivl,  at  Dronningen  ved  sine 
Vingers  eiendommelige  Lyd  fængsler  Dronernes  Opmærk- 
somhed og  disponerer  dem  til  Parring,  hvilket  en  Ar- 
beidsbi  naturligviis  ikke  formaaer.  For  det  andet  bHver 
den    allerede    tidligere    omtalte   Evne    hos    den    frugtbare 

Dronning,  efter  Behag  at  lægge  Æg  til  Arbeidsbier  eller  til 
Droner,  som  ellers  var  uforklarlig  og  utrolig,  meget  let 
at  forklare  ved  den  Kjendsgjerning,  åt  Droneæggene  ikke 
behøve  nogen  Befragtning  men  medbringe  Livskimen 
allerede  fra  Æggestokken.  Da  nemlig  Sædbeholderen 
fyldes  ved  Parringen,  men  Æggestokken  ikke  befrugtes 
derved,  saa  har  Dronningen  det  i  sin  Magt  at  lægge  et 
Æg,  saaledes  som  det  kommer  fra  Æggestokken  og  som 
de  ubefrugtede  Mødre  lægge  det,  eller  ved  Indvirkning 
af  Sædbeholderen,  som  Ægget  maa  glide  forbi,  at  med- 
dele det  en  høiere  Potents  af  Frugtbarhed  og  vække  Kimen 
deri  til  et  høiere  Væsen,  nemlig  til  en  Dronning  eller 
Arbeidsbi.  Dette  gjør  den  naturligviis  instinktmæssigt, 
ledet  af  Ynglecellens  større  eller  mindre  Vidde«.  —  »Til 
llunkjønnets  Forplantning  i  Bistadet  ere  altsaa  flere  Be- 
tingelser og  Kræfter  nødvendige  end  for  at  forplante  Han- 
kjønnet.  Enhver  Moder,  som  formaaer  at  frembringe  Ar- 
beidsbi-Yngel,  kan  ogsaa  lægge  Droneæg,  men  ikke  om- 
vendt«. 

For  at  danne  os  en  Forestilling  om  Formen  af  Bi- 
dronningens  Forplantningsorganer  kunne  vi  sammenligne 
dem  med  Billedet  af  et  Træ,  hvis  Stamme  deler  sig  i  to 
Hovedgrene,  som  hver  for  sig  have  en  betydelig  Krone*). 
Moderskeden  er  Stammen,  Æggelederne  ere  Hovedgrenene, 
og  de  to  Æggestokke  danne  Træets  Krone. 

Bidronningens  Æggestokke  ere  tvende  pæreformige 
Legemer,  som  udfylde  Størstedelen  af  dens  Bagliv.  De 
bestaae   af  en  Mængde  lange,  smalle  Bør,   der  ligge  som 


*)  Smig.  Swammerdams  „Biblia  naturae",  Tom.  I.  Tab.  XIX.  Fig.  2 
og  3.  En  tydsk  Oversættelse,  der  udkom  i  Leipzig  1752,  er  for- 
synet med  de  samme  Kobbertavler  som  Originalen.  L. 

Nerverne  i  et  Lilieblad  og  ere  omvundne  af  hvide  silke- 
glindsende  Baand,  som  ere  fyldte  med  Luft.  I  disse  Rør, 
som  alle  udmunde  i  den  tragtformige  Udvidelse  af  Ægge- 
lederne, ligge  Æggene  efter  hverandre  som  Perler  paa  et 
Perlebaand.  I  Spidsen  af  Æggestokkene  dannes  Æggene ; 
de  ere  her  saa  smaa,  at  de  ikke  kunne  iagttages  med  det 
blotte  Øie,  men  udvikles,  eftersom  de  glide  længere  ned, 
og  erhoWe  ved  Roden  af  Æggestokken  deres  fulde  Stør- 
relse og  Modenhed.  De  gaae  nu  ud  i  Æggelederne  og 
ere  endnu  her  alle  af  samme  Beskaffenhed.  Naar  de  der- 
imod herfra  træde  ud  i  Moderskeden,  er  det  Øieblik  for- 
haanden,  som  bestemmer,  hvilket  Kjøn  hvert  enkelt  Æg 
skal  udvikle.  Her  flndes  nemlig  det  allerede  omtalte  Be- 
frugtningsorgan ,  Sædbeholderen  (receptaculum  seminis), 
en  lille  Blære  af  et  Naalehoveds  eller  Sennepskorns  Stør- 
relse, som  ved  en  lille  Udføringskanal  er  forbunden  med 
Moderskeden  og  udmunder  i  samme.  Hos  de  jomfruelige 
Bidronninger  er  dette  lille  blæreformige  Legeme  tomt, 
hos  de  befrugtede  derimod  udspændt  og  opfyldt  af  Dro- 
nens Sæd. 

Den  mandlige  Sæd  (sperma)  er  en  sliimagtig  og 
mælkehvid  Vædske,  som  indeholder  en  utallig  Mængde 
smaa,  mikroskopiske  Væsener,  de  saakaldte  Spermatozoider 
(Sæddyr,  Sædtraade  eller  Sædfim),  i  hvilke  Physiologerne 
see  det  befrugtende  Princip.  Af  disse  meget  bevægelige 
Væsener*)  indeholder  den  befrugtede  Bidronnings  Sæd- 
beholder en  overordenlig  Mængde,  maaskee  10,  maaskee 
20  Millioner.     Da  eet  eneste  Sæddyr  maa  antages  for  til- 


•)  En  lille  Draabe  af  Dronens  Sæd  under  et  stærkt  Mikroskop  sam- 
menligner Baron  v.  Berlepsch  med  en  for  Vinden  belgende 
Kornmark.  L. 

strækkeligt  til  at  fuldføre  Befrugtningen,  og  da  der  til 
hvert  enkelt  Æg  maaskee  i  det  høieste  forbruges  fem 
eller  sex,  kunne  vi  altsaa  forstaae,  at  Dronningen  efter  een 
eneste  Parringsakt  i  flere  Aar  kan  befrugte  henimod 
300,000  Æg  om  Aaret. 

Biægget  bestaaer  af  Æggeblommen  og  to  meget  tynde 
og  fine  Hinder,  af  hvilke  den  indre,  som  omgiver  Blom- 
men, kaldes  Blommehinden  og  den  ydre,  som  hos  andre 
Insekter  er  meget  tykkere,  Chorion  eller  Æggeskallen. 
Denne  er  paa  Æggets  nederste  Pol,  som  under  Lægningen 
træder  først  frem,  forsynet  med  et  klæbrigt  Stof,  hvormed 
Ægget  befæstes  til  Cellens  nederste  Væg,  saa  at  det  faaer 
en  opreist  Stilling.  Paa  den  modsatte  Pol,  ved  hvilken 
Fosterets  Hoved  er  beliggende,  iagttager  man  ved  Hjælp 
af  Mikroskopet  en  Ulle  straaleformig  Figur,  det  saakaldte 
Mikropyle- Apparat.  De  enkelte  Straaler,  Mikropylerne , 
ere  smaa  Kanaler,  hvorigjennem  Spermatozoiderne  trænge 
ind  i  Ægget  for  at  blande  sig  med  Blommens  Bestanddele 
og  derved  fuldføre  Befrugtningen. 

I  Dzierzons  nye  Lære  om  Biernes  Forplantning  har 
v.  Siebold  fremhævet  tre  vigtige  Punkter,  hvilke  maa  be- 
tragtes som  Hovedsætningerne  i  denne  Theori: 

1)  Den  unge  endnu  ubefrugtede  Dronning  parrer 
sig  aldrig  i  Bistadet,  men  altid  udenfor  samme  høit 
oppe  i  Luften. 

Ingen  Biavler  har  nogensinde  seet  en  Bidronning  i 
Parring  med  en  Drone  inde  i  Stadet,  uagtet  man  ved 
Hjælp  af  det  fortrinlige  Stade ,  som  Dzierzon  har  con- 
strueret,  er  i  Stand  til  at  iagttage,  hvad  Bierne  foretage 
sig  derinde.  Inde  i  Stadet  ere  Dronerne  yderst  træge  og 
dorske,  og  selv  en  parrelysten  Dronning  formaaer  ikke 
at  bringe  dem  ud  af  deres  Phlegma.    Først  naar  en  varm, 

stille  og  solklar  Sommerdag  har  lokket  dem  ud  i  den  frie 
Luft,  vaagner  Kjønsdriften  hos  dem.  Med  stærk  og  lyde- 
lig Surren  flyve  de  frem  og  tilbage  oven  over  Stadet  og 
høit  oppe  i  Luften,  søgende  en  Bidronning,  som  maaskee 
samme  Dag  paa  Grund  af  det  gunstige  Veir  foretager  sin 
Parringsudflugt.  Men  da  denne  i  sit  fleeraarige  Liv  kun 
een  Gang  foretager  en  saadan  Udflugt,  er  det  altsaa  neppe 
een  af  tusinde  Droner,  som  opnaaer  den  Lykke  at  blive 
udkaaret  af  en  Dronning,  en  Lykke,  som  den  maa  betale 
med  sit  Liv. 

At  Parringen  foregaaer  i  Luften  vidste  man  allerede 
i  Slutningen  af  forrige  Aarhundrede,  og  det  er  altsaa  hverken 
Dzierzons  eller  v.  Siebolds  Opdagelse.  Æren  herfor  til- 
kommer alene  den  udmærkede  Naturforsker  Franz  Huber, 
født  i  Genf  1750,  som  var  legemlig  bUnd,  men  klartseende 
som  Faa  med  Aandens  Øine,  Hans  berømte  Værk:  Nou- 
velles  observations  sur  les  abeilles  er  uden  Tvivl  Grund- 
laget for  Dzierzons  Theori,  ligesom  hans  saakaldte  Dog- 
eller  Bladstader  (ruches  en  hvre  ou  en  feuillets),  fordi 
deres  Bestanddele,  fiirkantede  Rammer,  ere  sammenføiede 
som  Bladene  i  en  Bog,  vistnok  have  givet  Impulsen  til 
Dzierzens  Opfindelse  af  det  fortrinlige  Stade  med  bevæge- 
lige Tavler. 

Den  Række  Forsøg,  som  Huber  ved  sin  Tjener  Franz 
Burnens's  Hjælp  anstillede  i  Aarene  1787  og  1788,  og 
hvorved  han  klart  beviste,  at  Parringen  foregaaer  i  Luften, 
gave  alle  det  samme  Resultat.  Den  unge  Dronning,  om 
hvis  Jomfrudom  Huber  var  overtydet,  blev  forhindret  i  at 
foretage  Parringsudflugten  indtil  en  for  disse  Forsøg  gun- 
stig Dag.  Henimod  Middag  udvidede  han  Flyvehullet  paa 
det  Stade,  som  var  bestemt  til  Forsøget,  og  stillede  sig 
med   Burnens   foran   samme.      Først  kom  Dronerne,  som 

strax  fløi  bort,  saasnart  de  havde  faaet  Friheden.  Snart 
derpaa  fulgte  Dronningen,  som  først  gik  frem  og  tilbage 
paa  Flyvebrættet,  strøg  Baglivet  med  Fødderne,  pudsede 
Vingerne  o.  s.  v.  Derpaa  fløi  den  bort,  men  vendte  strax 
tilbage,  maaskee  for  at  tage  Udgangspunktet  nølere  i  Øie- 
syn.  Den  fjernede  sig  nu  atter  og  fløi  i  horizontale  Kredse 
over  Stadet,  idet  den  hævede  sig  høiere  og  hoiere,  indtil 
Burnens  ikke  kunde  see  den  mere.  Undertiden  kom  den 
tilbage  med  uforrettet  Sag,  men  fløi  da  bort  igjen  efter 
ligesom  første  Gang  at  have  pyntet  sig  og  nøie  iagttaget 
Udgangspunktet.  Naar  den  nu  efter  omtrent  en  halv 
Times  Forløb  atter  vendte  tilbage  og  havde  opnaaet  sin 
Hensigt,  bar  den  altid  et  utvivlsomt  Tegn  paa,  at  Parrin- 
gen var  foregaaet,  idet  Moderskeden  indeholdt  et  Brud- 
stykke af  Dronens  Kjønsorgan. 

V.  Siebold  anatomerede  en  Bidronning,  som  i  denne 
Tilstand  var  vendt  tilbage  fra  Parringsudflugten ,  fandt 
Dronens  afrevne  Lem  i  JVIoderskeden  og  Sædbeholderen 
overfyldt  med  Spermatozoider. 

En  høist  interessant  Iagttagelse  af  Professor  R.  Leu- 
ckart  viser  Nødvendigheden  af,  at  Parringen  foregaaer  i 
Luften.  Dronen  mangler  nemlig  nogle  Muskler,  soiii  vilde 
være  nødvendige  for  at  udføre  Befrugtningen  inde  i  Sta- 
det, eller  naar  den  befinder  sig  i  Ro.  Denne  Mangel 
erstattes  ved  Tracheesystemets  forskjellige  Luftsække,  som 
under  Flugten  fyldes  med  Luft,  derved  udøve  et  Tryk  paa 
de  indvendige  Dele  og  saaledes  fremkalde  de  for  Befrugt- 
ningen nødvendige  Virkninger. 

Vi  komme  nu  til  det  andet  og  vigtigste  Punkt  i 
Dzierzons  nye  Lære,  Kjærnen  i  Biernes  Forplantningshi- 
storie. 

2)  Alle  Æg  ^  som  komme  til  Modenhed  i  Bidroti- 
ningens  tvende  Æggestokke  ^  ere  eensartede.  Naar  de 
lægges  uden  at  komme  i  Berorelse  med  den  mandlige 
Sæd^  udvikle  de  sig  til  Hanbier  ^  befrugtede  af  denne 
Sæd  udvikle  de  sig  derimod  til  Hunbier. 

Ved  denne  Sætning  har  ovennævnte  physiologiske 
Grundsætning,  at  Ægget  nødvendigt  maa  befrugtes  af  den 
mandlige  Sæd  for  at  kunne  udvikle  et  mandligt  eller 
kvindeligt  Individ,  mistet  sin  almindelige  Gyldighed. 

At  en  Bidronning  i  jomfruelig  Tilstand  kan  lægge 
Æg,  er  i  og  for  sig  ikke  paafaldende,  da  dette  er  et  tem- 
melig almindeligt  Phænomen  i  Insektverdenen.  Det  Mærk- 
værdige ligger  deri,  at  saadanne  Æg  komme  til  Udvikling, 
og  endnu  mere  forunderligt  er  det,  at  de  ikkun  frembringe 
Droner. 

Naar  en  vingelam,  jomfruelig  Dronning  har  overtaget 
Herredømmet  i  et  Bistade,  vil  Biavleren  derved  faae  et 
sørgeligt  Beviis  for  Rigtigheden  af  Dzierzons  Sætning.  En 
saadan  Dronning  kan  ikke  foretage  Parringsudflugten  og 
besætter  derfor  alle  Celler,  saavel  store  som  smaa,  med 
ubefrugtede  Æg.  Disse  udklækkes.  Larverne  blive  som 
sædvanligt  ernærede  af  Arbeidsbierne  og  voxe  til,  men  have 
alle  den  samme  Størrelse ;  thi  de  ere  alle  Dronelarver. 
Da  imidlertid  de  .smaa  Celler  ikke  kunne  afgive  den  for- 
nødne Plads,  bygge  Arbeidsbierne  dem  større,  og  heraf 
følger  den  puklede  Form  af  Voxtavlerne  i  et  saadant 
Stade,  hvis  Yngel  derfor  kaldes  Pukkelyngel.  Arbeids- 
biernes  Antal  tager  af,  og  Stadet  gaaer  med  hurtige  Skridt 
sin  Undergang  imøde,  naar  man  ikke  itide  ombytter  den 
droneynglende  med  en  normal  og  befrugtet  Dronning  eller 
med  en  tildækket  Visercelle.  Ogsaa  kan  man  hjælpe  paa  det 
ved  at  indbringe  et  Stykke  af  en  Yngletavle  med  indtil  tre 

Dage  gamle  Arbeidsbi- Larver,  af  hvilke  Bierne  paa  den 
nedenfor  beskrevne  Maade  udklække  nogle  til  Dronninger. 

Dzierzon  har  undersøgt  flere  saadanne  droneynglende 
Dronninger  ved  at  udrive  Spidsen  af  Baglivet  og  har  altid 
fundet  Sædbeholderen  klar  og  uden  Sæd.  Hos  de  be- 
frugtede Dronninger  er,,  som  ovenfor  omtalt,  denne  lille 
Blære  fyldt  med  den  mandlige  Sæd  og  har  deraf  en  mælke- 
hvid Farve. 

I  September  Maaned,  altsaa  paa  en  Tid,  da  der  ingen 
Droner  fandtes,  lod  Baron  v.  Berlepsch  Bierne  udklække 
en  Dronning,  som  det  lykkedes  ham  at  overvintre.  Den 
2den  Marts  følgende  Aar  havde  den  besat  1500  Celler 
med  Pukkelyngel.  Professor  Leuckart  anatomerede  den 
og  fandt  den  fuldkommen  jomfruelig. 

Det  omtalte  Phænomen,  at  enkelte  Arbeidsbier  under- 
tiden lægge  Æg,  er  ogsaa  et  Beviis  for  Dzierzons  Sæ.tning. 
Naar  et  Stade  pludseligt  bliver  viserløst,  overtager  en  Ar- 
beidsbi undertiden  Herredømmet  og  hyldes  af  de  andre 
liier  som  en  virkelig  Dronning.  Men  da  dens  ufuldkomne 
Kjønsorganer  ikke  tilstede  nogen  Befrugtning,  besætter  den 
de  smaa  Celler  med  ubefrugtede  Æg,  og  Resultatet  er  — 
Pukkelyngel. 

Saavel  Swammerdam  som  Reaumur  og  flere  ældre 
Naturforskere  havde  urigtige  Anskuelser  om  Arbeidsbiernes 
Kjøn,  eller  rettere  meente,  at  de  vare  uden  Kjøn.  Denne 
Antagelse  stod  ved  Magt  indtil  for  omtrent  hundrede  Aar 
siden,  da  Præsten  Schirach  i  Klein -Bautzen  i  Sachsen 
gjorde  sig  berømt  ved  en  Opdagelse,  som  gav  den  gamle 
almindelige  Theori  om  kjønsløse  Bier  det  første  Stød  og 
senere  fik  en  overordenlig  Betydning  for  den  rationelle 
Biavl.  Schirach  paastod,  at  enhver  Arbeiderlarve,  som 
var  tre  Dage  gammel,   kunde  ved  at  erholde  større  Plads 

og  et  kraftigere  Foder  end  de  andre,  udvikle  sig  til  en 
Dronning,  og  at  altsaa  alle  Arbeidsbier  oprindelig  maatte 
være  af  Hunkjønnet. 

Alle  Larver,  som  fremkomme  af  befrugtede  Æg,  hvad 
enten  de  udklækkes  i  de  store  Dronningeceller  eller  de 
smaa  Biceller,  have  oprindelig  de  samme  Anlæg.  Hvilke 
af  disse  der  fortrinsviis  skulle  uddannes,  om  Kjønsorga- 
nerne  eller  Arbeidsorganerne  fuldstændigt  skulle  udvikles, 
afhænger  af  Cellens  Størrelse  og  Foderets  Beskaffenhed. 
Dromiingelarven  bliver  hele  Tiden  madet  med  det  saa- 
kaldte  Dronningefoder  eller  Fodervelling,  som  Arbeidsbierne 
tilberede  i  deres  Fordøielsesorganer.  Denne  kraftige  Næ- 
ring erholde  Arbeiderlarverne  kun  i  de  første  Dage;  i  den 
øvrige  Tid  blive  de  forede  med  Honning  og  Blomsterstøv. 
Naar  altsaa  de  for  den  fuldstændige  kvindelige  Udvikling 
nødvendige  Betingelser  komme  tilstede  i  rette  Tid,  vil 
den  almindelige  Arbeiderlarve  udvikle  sig  til  en  Dronning. 
Heraf  benytte  Bierne  sig  for  at  erstatte  deres  Tab,  naar 
Stadet  pludseligt  bliver  viserløst.  De  udvælge  da  flere  Ar- 
beiderlarver*),  som  de  paa  følgende  Maade  opdrage  til 
Dronninger.  Først  udvide  de  deres  Celler  ved  at  ned- 
bryde tre  Naboceller,  af  hvilke  de  bortføre  Larverne,  og 
opbygge  omkring  den  udvalgte  Larve  et  cylinderformigt 
Rør,  der  faaer  samme  vandrette  Stilling  som  de  øvrige 
Celler  og  en  rhomboidal  Bund,  da  den  indtager  flre  Cel- 
lers Plads.  Denne  Bolig  er  dog  kun  tilstrækkelig  i  de 
tre    første    Dage    af   de    vordende    Dronningers    Larveliv. 


Naar  v.  Siebold  taler  om  „sex  Dage  gamle  kvindelige  Larver"  og 
siger,  at  Forandringen  i  Ernæringsmaaden  „netop  indtræffer  paa 
denne  Tid"  (o:  naar  Larven  er  sex  Dage  gammel),  regner  han 
formodenlig  fra  den  Dag  Ægget  blev  lagt.  L. 

Derfor  nedbryde  Bierne  ved  Slutningen  af  den  tredie  Dag 
ogsaa  nogle  af  de  Celler,  som  ligge  under  dette  Rør,  og 
opoffre  ligeledes  de  deri  værende  Larver.  Her  bygge  de 
et  nyt  Rør  lodret  under  det  første  og  forlænge  det  nedad, 
efterhaanden  som  Larven  voxer.  Denne  bliver  i  de  to 
sidste  Dage  foret  meget  stærkt  af  Arbeidsbierne ,  som 
derpaa  tillukke  Cellen.  Otte  Dage  derefter  er  den  op- 
rindelige Arbeiderlarve  forvandlet  til  en  fuldkommen  Dron- 
ning. 

Nogle  Aar  senere  fremtraadte  Overoekonomicommis- 
sair  Ri  em  i  Preussen  med  den  Paastand,  at  der  blandt 
Arbeidsbierne  fandtes  frugtbare  Individer,  men  som  kun 
lagde  Droneæg.  Bonnet,  som  var  en  ivrig  Tilhænger 
af  Réammur,  og  som  længe  ikke  vilde  anerkjende  Schi- 
rachs  Opdagelse,  meente,  at  de  Æg,  som  Riem  tilskrev 
Arbeidsbierne,  hidrørte  fra  »smaa  Dronninger«  og  opfor- 
drede Huber  til  at  undersøge  denne  Sag  nølere.  Dette 
gav  Anledning  til  Franz  Burnens's  bekjendte,  storartede 
og  møisommelige  Forsøg,  anstillet  med  en  næsten  exem- 
pelløs  Taalmodighed,  Udholdenhed  og  Interesse.  I  to 
Bistader,  som  i  længere  Tid  havde  været  uden  Dronning, 
bemærkede  Burnens  Droneæg  og  Dronelarver.  For  at 
finde  Moderen  til  disse  og  navnlig  for  at  erfare,  om  der 
dog  ikke  var  en  lille  Dronning  tilstede,  som  var  undgaaet 
hans  Opmærksomhed,  foreslog  han  en  Undersøgelse,  som 
Huber  ikke  havde  villet  forlange  af  ham.  Denne  Under- 
søgelse ,  som  medtog  elleve  Dage ,  udførte  Burnens  saa- 
ledes,  at  han  med  Fingrene  udtog  hver  enkelt  Bi  af  begge 
Stader  uden  at  bedøve  den  og  betragtede  nøie  dens 
Snabel,  Bagfødder  og  Braad.  Hvormange  Bier  han  saa- 
ledes  undersøgte,  angiver  Huber  ikke,  men  det  er  rime- 
ligt,  at  deres   Antal   har  været  over  20,000.      De  havde 

alle  de  for  Arbeidsbier  charakteristiske  Kjendetegn:  den 
lange  Snabel,  den  lige  Braad  og  Kurven  paa  Bagfødderne, 
og  det  var  saaledes  udenfor  al  Tvivl,  at  de  nævnte  Droneæg 
og  Dronelarver  hidrørte  fra  frugtbare  Arbeidfebier.  For 
at  stadfæste  dette  Resultat  ved  direkte  Forsøg  bleve  alle 
de  undersøgte  Bier  bragte  i  et  Glasstade  og  observerede. 
Burnens  overraskede  snart  en  Bi,  som  var  i  Begreb  med 
at  lægge  Æg;  det  var  en  almindelig  Arbeidsbi,  hvis  smaa 
Æggestokke  ved  Dissectionen  indeholdt  elleve  synlige  Æg, 
hvoraf  nogle  vare  modne.  En  anden  lignende  Drone- 
moder havde  mindre  udviklede  Æggestokke ,  som  kun 
indeholdt  fire  modne  Æg. 

Huber  havde  vel  ved  dette  og  lignende  Forsøg  hævet 
Schirachs  og  Riems  Opdagelser  til  den  Anseelse,  som  de 
fortjente,  men  derved  endnu  ikke  beviist,  at  alle  Arbeids- 
bier tilhøre  Hunkjønnet.  Dette  var  forbeholdt  en  ung  Pige, 
som  paa  Hubers  Opfordring  anatomerede  flere  almindelige 
Arbeidsbier  og  hos  dem  alle  fandt  tydelige  Æggestokke, 
men  uden  Æg.  Frøken  Jurine,  hvis  tidlige  Død  var  et 
stort  Tab  for  Naturvidenskaberne ,  har  ved  sine  skarp- 
sindige Iagttagelser,  der  vare  undgaaede  selv  en  Swammer- 
dams  og  en  Béaumurs  Opmærksomhed,  ganske  kuldkastet 
den  gamle  feilagtige  Theori  om  kjønsløse  Bier. 

V.  Siebold  har  hos  Arbeidsbierne  tillige  forefundet 
Rudimenter  af  Sædbeholderen  og  de  øvrige  Kjønsorganer, 
og  Professor  Leuckart,  som  undersøgte  en  frugtbar  Ar- 
beidsbi, fandt  i  den  venstre  Æggestok  5,  i  den  høire  6 
Rør  med  enkelte  modne  Æg. 

Hvorledes  disse  Biers  Æggestokke,  som  i  Regelen 
ere  tomme,  undertiden  og  undtagelsesvis  kunne  indeholde 
Æg,  har  man  forsøgt  at  forklare  paa  forskjellig  Maade. 
V.   Siebold   mener  med   Huber   og  Flere,    at  de  frugtbare 

Arbeidsbier  udklækkes  i  Nærheden  af  en  Dronningecellc, 
at  de  derved  ogsaa  i  de  sidste  Dage  af  deres  Larveliv 
erholde  noget  af  den  saakaldte  Fodervelling,  som  i  største 
Overflødighed  opdynges  i  Dronningecellen,  og  at  denne 
tilfældige,  kraftigere  Ernæring  bevirker  en  noget  fuldkom- 
nere Udvikling  af  deres  Kjønsorganer.  Leuckart  mener, 
at  en  allerede  udvoxen  Arbeidsbi  kan  opnaae  Evne  til  at 
lægge  Æg  ved  en  kraftigere  og  rigeligere  Føde,  samt 
derved,  at  den  ligesom  en  Dronning  ernæres  af  de  andre 
Bier.  Begge  'Forklaringsmaader  ere  maaskee  rigtige  og 
kunne  vel  ogsaa  bestaae  med  hinanden;  derimod  synes 
Leuckart  ifølge  Hubers,  Kleines  og  Fleres  Undersøgelser 
at  være  ubeføiet  til  at  modsætte  sig  den  første,  alminde- 
ligere Anskuelse. 

Baron  v.  Berlepsch  har  erhvervet  sig  store  Fortjene- 
ster ved  at  udvikle  Dzierzons  Theori;  eet  af  hans  mange 
høist  interessante  og  værdifulde  Forsøg  er  efterstaaende, 
som  her  anføres  med  hans  egne  Ord:  » — og  dersom  det 
er  sandt,  at  de  mandlige  Æg  uden  Befrugtning  regel- 
mæssigt udvikle  sig  til  Hanbier,  men  kun  ved  Befrugtning 
af  Spermatozoiderne  forvandles  til  kvindelige,  saa  maa 
enhver  normal  og  befrugtet  Bidronning  ophøre  at  lægge 
kvindelige  Æg  fra  det  Moment,  da  det  lykkes  at  gjøre 
Spermatozoiderne  ubevægelige  (dræbe  dem)  uden  at  dræbe 
Moderdyret  selv.  Jeg  tog  derfor  i  Slutningen  af  Juni 
1854  tre  meget  frugtbare  Dronninger,  indspærrede  enhver 
af  dem  i  et  Dronningebuur,  gik  til  Miihlhausen  og  stillede 
Burene  i  en  liskjelder.  Der  lod  jeg  dem  staae  i  omtrent 
36  Timer.  Dronningerne  vare  naturligviis  fuldkommen 
stive  af  Kulden.  Da  jeg  kom  tilbage  med  dem  til  See- 
bach,  udsatte  jeg  dem  for  den  netop  opgaaende  Sol. 
Længe    rørte    sig    ingen    af    dem ;    endelig    bemærkede 

jeg  henimod  Klokken  syv,  at  den  ene  bevægede  Fødderne. 
Jeg  bragte  den  noget  Honning  til  Snabelen,  og  efter  10 
til  12  Minutters  Forløb  var  den  kommen  til  Live  igjen. 
De  to  andre  forbleve  derimod  døde.«  —  »Jeg  gav  den 
Gjenoplivede  tilbage  til  sit  Folk.  Den  lagde  som  før  Tu- 
sinder af  Æg,  men  af  dem  alle  udviklede  der  sig 
ikkun  Hanbier.  Da  jeg  senere  undersøgte  sperma, 
fandt  jeg  den  mindre  consistent  og  guulagtig«. 

Vi  skulle  nu  omtale  den  sidste  af  de  ovennævnte 
Sætninger  i  Dzierzons  Theori : 

3)  Enhver  normal  og  befrugtet  Bidronning  maa 
tillige  have  Evne  til  vilkaarligt  at  lægge  snart  mand- 
lige og  snart  kvindelige  Æg  ^  inlkaarligt  at  lade  Ægget 
forblive  ubefrugtet  eller  afsætte  det  befrugtet. 

Professor  Leuckart  har  paaviist  en  særegen  Muskel, 
som  ved  at  sammentrækkes  i  en  større  eller  mindre 
Grad  fører  Sæden  ud  i  Moderskeden  eller  ophæver  Com- 
municationen  mellem  denne  og  Sædbeholderen.  Bidron- 
ningen  er  altsaa  i  Stand  til  snart  at  befrugte  Ægget,  snart 
at  undlade  Befrugtningen;  men  hvorledes  kan  den  vide, 
om  den  skal  gjøre  dette  eller  hiint?  Dette  Spørgsmaal 
besvare  v.  Siebold  og  Leuckart  forskjelligt.  v.  Siebold 
mener,  at  Instinktet  siger  Dronningen  det  i  det  Øieblik, 
da  den  bringer  sit  Bagliv  ind  i  Cellen,  og  at  den  af  For- 
skjellen  mellem  den  større  Dronecelle  og  den  mindre 
Bicelle  vil  vide,  om  den  skal  befrugte  Ægget  eller  ikke, 
ligesom  den  eiendommelige  Form  af  en  paabegyndt  Viser- 
celle*) vil  lede  den  til  at  aabne  Sædbeholderen,  idet  Ægget 
glider  forbi  den.    Leuckart  opponerer  imod  denne  Ansku- 


*)   Visércellerne  forsynes  med  Æg,  forinden  de  ere  fuldbyggede. 

L. 

else,  at  Bidronningen  skulde  vide,  naar  eller  om  den 
skal  befrugte  sine  Æg  eller  ikke.  Det  Faktum,  at  Drone- 
cellerne  besættes  med  ubefrugtede  og  de  øvrige  Celler 
derimod  med  befrugtede  Æg,  betragter  han  som  Resultat 
af  en  saakaldet  Reflexbevægelse  af  Nervesystemet,  hvorved 
forskjellige  Indtryk  paa  Følenerverne  paa  en  aldeles  me- 
chanisk  Maade  fremkalde  tilsvarende  bestemte  Virkninger 
af  Bevægelsesnerverne,  som  beherske  Musklerne,  uden  at 
Vilien  i  mindste  Maade  gjør  sig  gjældende.  Leuckarts 
egne  Ord  ere:  »At  Bidronningen  snart  befrugter,  snart 
undlader  at  befrugte  Æggene,  at  den  med  andre  Ord 
sammentrækker  Befrugtningsapparatets  Muskler  snart  paa 
een,  snart  paa  en  anden  Maade,  forekommer  mig  kun 
at  være  en  saakaldet  Reflexvirksomhed,  som  alt  efter  de 
ydre  Forhold,  her  altsaa  efter  det  Indtryk,  som  Cellerne 
gjøre  paa  Følenerverne,  bevirkes  paa  forskjellig  Maade 
ved  de  motoriske  Nerver,  uden  at  det  betræffende  Individ 
bliver  sig  de  ydre  Omstændigheder  bevidst  og  vilkaarligt 
behersker  sin  Virksomhed«. 

Uden  at  ville  forsøge  paa  at  imødegaae  denne  For- 
klaringsmaade ,  som  maaskee  vil  tiltale  de  fleste  af  dette 
Tidsskrifts  Læsere,  maa  vi  dog  holde  fast  ved  den  An- 
skuelse, at  Bierne  have  et  Instinkt,  som  kommer  For- 
standen meget  nær,  og  at  de  i  de  fleste  Tilfælde  vide, 
hvad  de  gjøre.  Hvorledes  kunde  vi  ellers,  for  kun  at 
nævne  eet  af  de  mange  Exempler  paa  deres  medfødte 
Forestillingsevne,  forklare  os  deres  ovenfor  omtalte  Frem- 
gausmaade  for  at  erstatte  Tabet  af  en  Dronning?  Her 
hjælpe  de  omtalte  Bevægelser,  Nervernes  Reflexbevægelser, 
ikke,  her  handle  Bierne,  eller  om  man  vil  Bistadet,  fordi  — 
dette  er  »sig  de  ydre  Omstændigheder  bevidst  og  vil- 
kaarligt behersker  sin  Virksomhed«.      Men  Biernes  Fore- 

stillinger  have  ikke  som  Menneskenes  aandelige  Begreber 
udviklet  sig  i  Tidernes  Løb.  De  smaa  Cellebyggere,  som 
levede  for  Aartusinder  siden,  vare  ligesaa  kunstfærdige  og 
have  ligesaa  fuldkomment  løst  det  mathematiske  Problem 
om  minimum  minimorum  som  deres  nulevende  Efterkom- 
mere, og  Bierne  i  v.  Berlepsch's  pragtfulde  Pavillon  ere 
ikke  mere  civiliserede  end  de  vilde  Skovbier,  men  stikke 
og  røve  fra  hverandre  ligesaavel  som  disse.  En  Udvik- 
ling er  kun  mulig  for  den  menneskelige  Aands  Evner, 
og  .heri  ligger  Forskjellen  mellem  Fornuft  og  Instinkt. 

I  det  sydlige  Europa  findes  en  Varietet  af  Honning- 
bien, de  saakaldte  italienske  Bier,  som  udmærke  sig  ved 
deres  skjønne  gule  Farve,  deres  overordenlige  Flittighed 
og  paafaldende  Godmodighed.  Dzierzon,  v.  Berlepsch  og 
flere  af  Tydsklands  større  Biavlere  have  indført  denne  for- 
trinlige Race,  men  da  det  er  vanskeligt  at  holde  den  reen 
og  ublandet  paa  ikke  isolerede  Steder  eller  i  Egne,  hvor 
de  almindelige  graa  Bier  ere  meget  udbredte,  synes  del 
ikke,  at  den  i  den  nærmeste  Fremtid  vil  faae  nogen 
oekonomisk  eller  praktisk  Betydning  i  det  nordlige  Europa; 
i  Danmark  er  den  endnu  ikke  indført*).  Langt  større  Be- 
tydning have  de  italienske  Bier  havt  i  videnskabelig  Hen- 
seende, idet  et  af  de  vigtigste  Erfarings-Beviser  for  Dzier- 
zons  Theori  er  givet  ved  dem.  Naar  nemlig  en  almindelig 
graa  Bidronning  parrer  sig  med  en  italiensk  Drone,  eller 
en  italiensk  Dronning  befrugtes  af  en  graa  Drone,  bliver 
den  mandlige  Yngel  altid  af  samme  ægte  Race  som  Mo- 
deren og  bærer  aldrig  nogetsomhelst  Præg  af  den  Drone, 
hvormed  denne  har  parret  sig.    Derimod  arter  det  kvinde- 


')    I  Norge   bleve   disse  Bier   indførte  1852,    og   Dzierzon    sendte  i 
Aaret  1855  to  italienske  Bistader  til  Amerika.  L. 

lige  Afkom  snart  efter  Faderen,  snart  efler  Moderen,  og 
der  fremkommer  derved  Dronninger  og  Arbeidsbier  i  tre 
forskjellige  Nuancer:  gule,  blandede  og  graa.  Blandin- 
gerne eller  Bastarderne,  om  man  vil  kalde  dem  saaledes, 
ere  imidlertid  sjeldne,  og  i  mange  Stader,  hvis  Dron- 
ninger have  parret  sig  med  en  Drone  af  fremmed  Race, 
forekomme  de  slet  ikke.  Efter  saakaldte  Bastardmødre 
blive  Dronerne  naturligviis  ogsaa  blandede,  og  deres  Farve 
bliver  den  samme,  hvad  enten  Moderen  er  befrugtet  af 
en  guul  eller  en  graa  Drone. 

Uagtet  man  efter  disse  og  andre  Erfaringer,  støttede 
paa  mangfoldige  overeensstemmende,  ad  den  praktiske  Vei 
anstillede  Undersøgelser,  er  berettiget  til  at  paastaae  Rig- 
tigheden af  Dzierzons  Lære,  saa  har  denne  dog  først  er- 
holdt en  fast  og  sikker  Basis  ved  det  strengt  videnska- 
belige Beviis,  som  v.  Siebold  har  givet  ved  direkte  Forsøg. 
Om  disse  Forsøg,  som  bleve  anstillede  i  Aaret  1855  paa 
Seebach  hos  Baron  v.  Berlepsch,  meddeler  v.  Siebold 
følgende : 

»Den  22de  August  lod  jeg  mig  bringe  en  Voxtavle 
med  kvindelige  Æg,  som  i  det  høieste  vare  lagte  en 
Time  i  Forveien.  Jeg  maatte  forud  vente,  at  Spermato- 
zoiderne  ikke  længere  kunde  iagttages  udvendigt  paa  disse 
Æg,  jeg  rettede  derfor  hele  min  Opmærksomhed  paa 
Æggenes  Indhold  og  haabede  i  det  Indre  at  finde  de 
Sædtraade,  som  allerede  vare  trængte  ind  gjennem  Mi- 
kropyl- Apparatet.  Men  jeg  overtydede  mig  snart  om,  at 
det  ikke  var  muligt  at  finde  de  fine  Sædtraade  imellem 
den  kornede  og  blærede  Blommemasse ;  den  linieformige 
Gjenstand,  som  jeg  søgte,  var  for  fiin  til  sikkert  at  kunne 
opdages  mellem  de  smaa  Blommeblærers  mange,  hverandre 
krydsende    Conturlinier.      Efter    adskillige    forgjæves    An- 

strengeiser  for  at  gjøre  det  Indre  af  Biægget  tilgængeligt 
for  det  forskende  Dlik,  faldt  jeg  tilsidst  paa  den  Tanke 
at  anvende  et  Kunstgreb,  som  jeg  ved  Øvelse  snart  lærte, 
og  som  tillod  mig  med  større  Klarhed  og  uforstyrret  at 
oversee  i  det  mindste  en  Deel  af  Biæggenes  indvendige 
Rum.  Med  et  meget  tyndt  Dækglas  sammentrykkede  jeg 
nemlig  et  Biæg  ganske  lemfældigt,  og.  det  tillige  saaledes, 
at  det  langsomt  sønderreves  v^d  den  nederste  mod  Mi- 
kropyl- Apparatet  vendende  Pol,  og  at  Blommen  her  flød 
frem  lidt  efter  lidt,  hvorved  der  opstod  et  lyst  og  tomt 
Rum  ved  den  øverste  Pol  indenfor  Mikropyl- Apparatet, 
imellem  Æggehinderne  og  den  tilbagevigende  Blomme. 
Paa  dette  tomme  Rum  henvendte  jeg  fornemlig  min  Op- 
mærksomhed«. —  »Det  første  kvindelige  Æg  viste  intet 
paafaldende.  I  det  Indre  af  det  andet  Æg  bemærkede 
jeg  til  min  store  Glæde  tre  tydelige  men  ubevægelige 
Sædtraade  indenfor  det  tomme  Rum,  som  var  opstaaet 
ved  Æggets  øverste  Pol,  derved  at  Blommen  flød,  ud  ved 
den  nederste.  I  et  tredie  Æg  saae  jeg  i  samme  tomme 
Rum  een  ubevægelig  Sædtraad.  I  et  fjerde  Æg  iagttog 
jeg  paa  samme  Sted  atter  tre  ubevægelige  Spermatozoider.« 
—  V.  Siebold  omtaler  paa  samme  Maade  alle  de  under- 
søgte Æg:  —  »Det  trettende  Æg  forholdt  sig  høist  inter- 
essant. Efterat  det  nemlig  i  to  og  tyve  Timer  havde 
været  udenfor  Bistadet  og  med  Held  var  blevet  præpareret 
paa  den  ovenfor  beskrevne  Maade,  fremviste  det  to  Sper- 
matozoider i  det  klare  tomme  Rum  mellem  Æggehinderne 
og  den  efter  Æggets  Sammentrykning  tilbagevegne  Blomme. 
Den  ene  Sædtraad  gjorde  meget  livlige,  slange- 
bugtende  Bevægelser;  den  anden  var  stiv,  men  hang 
fast  ved  den  første  og  blev  saaledes  bevæget  tilligemed 
denne."    —  »Det  attende  Æg  indeholdt  paa  det  allerede 


192 

ofte  omtalte  Sted  tre  Sædtraade,  af  hvilke  den  ene  var 
bevægelig«.  —  »Det  sexogtredivte  af  mig  undersøgte 
Æg  indeholdt  een  bevægelig  og  tre  ubevægelige  Sæd- 
traade.« —  »Det  sexogfyrgetyvende  Æg  indeholdt  flere 
sammenslyngede  men  ubevægelige  Spermatozoider«.  — 
»Af  de  52  kvindelige  Biæg,  som  jeg  undersøgte  med  den 
største  Omhyggelighed  og  Samvittighedsfuldhed,  gave  30 
et  positivt  Resultat,  det  vil  sige,  jeg  kunde  i  30  Æg  con- 
statere  Tilstedeværelsen  af  Sædtraade,  hos  hvilke  der  i  3 
Æg  endogsaa  endnu  kunde  iagttages  Bevægelser.  Af  de 
øvrige  22  Æg  var  Præparationen  mislykket  ved  de  12.«  — 
»27  Droneæg*),  som  omtrent  kunde  være  12  Timer  gamle 
og  i  deres  Udseende  og  Organisation  stemmede  fuld- 
stændigt overeens  med  de  kvindelige  Æg,  undersøgte  jeg 
med  den  samme  Forsigtighed  og  efter  den  samme  Methode, 
hvorefter  jeg  havde  behandlet  de  kvindelige  Biæg,  men 
fandt  ikke  ved  eet  eneste  Æg,  hverken  udvendigt 
eller  indvendigt,  nogen  Sædtraad.  Jeg  maa  endnu 
tilføie,  at  kun  det  syvende,  trettende  og  treogtyvende  af 
disse  Æg  forulykkede  under  Præparationen.  Ved  alle  de 
øvrige  af  disse  Droneæg  veg  Blommen,  efterat  Æggehin- 
derne  vare  bristede,  langsomt  og  fuldstændigt  tilbage  fra 
den  øverste  Pol,  det  forønskede  tomme  og  klare  Rum 
opstod  mellem  Mikropyl- Apparatet  og  den  tilbagevigende 


*)  Hvorledes  kunde  man  skaffe  sig  Droneæg  i  de  sidste  Dage  af 
August  Maaned?  Dette  var  i  Virkeligheden,  som  v.  Siebold  siger, 
et  sandt  Kunststykke.  Et  af  Staderne  paa  Seebach  havde  en 
meget  gammel  Bidronning.  Bierne  havde  allerede  flere  Gange 
bygget  Viserceller;  men  v.  Berlepsch  havde  borttaget  disse  for  at 
see,  hvor  gammel  Dronningen  kunde  blive.  Af  dette  Stade  lyk- 
kedes det  den  udmærkede  Biavler  at  erholde  Droneæg  ved  at  fore 
det  stærkt  med  flydende  Honning  og  derpaa  indhænge  en  tom 
Dronetavle  i  Ynglerummet.  L. 

Blomme,  saa  at  Sædtraadene,  dersom  saadanne  havde 
været  tilstede  i  disse  Æg,  sikkert  ikke  vilde  have  undgaaet 
min  Opmærksomhed.« 

Det  maa  bemærkes,  at  27  af  de  undersøgte  kvinde- 
lige Biæg,  deriblandt  det  omtalte  attende,  som  indeholdt 
een  bevægelig  og  to  ubevægelige  Sædtraade,  vare  lagte  af 
den  samme  Dronning,  som  var  Moder  til  de  27  Droneæg. 

Ved  disse  Forsøg  ere  de  Fordringer  fyldestgjorte, 
som  Physiologien  maatte  stille,  forinden  den  optog  Præ- 
sten Dzierzons  nye  Theori  om  Biernes  Forplantning. 


13 

Kogsalt. 

Af  C.   Fogh. 

/If  alle  de  Mineraller,  som  Mennesket  benytter,  er  intet 
vigtigere  end  Kogsaltet.  Selv  Jern,  Kul  og  Guld  kunne 
ikke  maale  sig  med  det,  thi  de  ere  kun  Kulturfornøden- 
heder, men  Kogsaltet  er  en  Livsfornødenhed.  Trangen  til 
dets  Brug  deler  Mennesket  imidlertid  med  hele  Dyreriget, 
maaskee  ogsaa  med  Planteriget,  men  det  har  tillige  vidst 
at  gjøre  det  anvendeligt  i  en  Række  af  vigtige  Industri- 
grene. Nogle  Bemærkninger  om  dette  Minerals  Forekomst, 
Vinding  og  Betydning  ville  derfor  maaskee  ikke  være  Tids- 
skriftets Læsere  uvelkomne. 

Navnet  »Salt«  er  meget  gammelt,  men  da  Che- 
mikerne  benytte  dette  Ord  som  videnskabelig  Beteg- 
nelse for  en  Række  af  chemiske  Forbindelser,  har 
man  almindelig  optaget  Benævnelsen  »Kogsalt«  for  den 
Forbindelse,  vi  her  omtale,  der  béstaaer  af  Chlor  og  Na- 
trium i  Forholdet  35,5  :  2,3.  Enhver  kjender  dets  almin- 
delige Egenskaber:  det  har  en  eiendommelig  sødlig-salt 
Smag,  er  i  Modsætning  til  andre  opløselige  Stoffer  lige 
opløseligt  i  koldt  og  varmt  Vand  (c.  36^  i  100/^  Vand; 
en  mættet  Kogsaltopløsning  indeholder  altsaa  26,5  pCt. 
Kogsalt)  og  trækker  let  Fugtighed  til  sig  fra  Luften,  skjøndt 
mindre  paa  Grund  af  dets  egen  Tiltrækning  til  Vandet  end 
paa  Grund  af  en  ringe  Mængde  Chlormagnium  og  Chlor- 
calcium,  som  findes  i  det,  og  som  besidde  denne  Egenskab 

ihøiGrad  eller  ere,  hvad  man  kalder,  meget  hygroskopiske. 
I  reen  Tilstand   er  det  vandklart,    men  i  Naturen   er   det 
hyppigt  blandet  med  Leer,  Jern  og  andre  Stoffer,  hvorved 
det  faaer  en  graalig,  rødlig,  grønlig,  undertiden  pragtfuld 
violet  eller  saphirblaa  Farve.     Det  er  krystallinisk  og  fore- 
kommer ofte  i  store  Terninger,  ved  den  kunstige  Tilbered- 
ning i  Saltpanderne  undertiden  i  store  trappeformige  Salt- 
pyramider.    Det  vandklare  Mineral  lader  næsten  alle  Varme- 
straaler  gaae  igjennem  sig,  hvorved  det  har  faaet  Betydning 
for  Physikeren,  der  benytter  Saltlindser  for  at  samle  svage 
Varmestraaler.     Ophedet  exploderer  det  kunstige  Salt  med 
stor  Heftighed  paa  Grund  af  det  i  Krystallerne  indesluttede 
Vands  Fordampning;  det  i  Naturen  førekommende,  Steen- 
saltet, derimod  ikke.    Det  saakaldte  Knittresalt  fra  Wieliczka, 
der   indeholder  stærkt  sammenpresset  Brint  og  Kulbrinte, 
fremkalder   lignende  Explosioner,    naar  det  kastes  i  Vand 
og  derved  opløses.     Et  saa  letopløseligt  Mineral  maa  man 
imidlertid  vente  især  at  finde  i  opløst  Tilstand  i  Naturen, 
og  det  er  ogsaa  Tilfældet.     Havet,  den  største  af  alle  Ind- 
sænkninger,    til   hvilket  næsten  alle  rindende  Vande  søge 
ned,  har  ogsaa  optaget  den  største  Mængde  af  Jordskorpens 
Saltmasser;    sætte  vi  Havdybden  til  10000  Fod,   kunne  vi 
regne,  at  den  hele  i  Verdenshavet  opløste  Saltmængde  vil 
kunne  danne  et  Saltteppe  paa  Havfladen  af  over  1 00  Fods, 
udbredt  over  det  faste  Land   altsaa  omtrent  af  300  Fods 
Tykkelse,  og,  opsamlet  paa  Europas  Fastland,  en  Salthøi- 
slette  af  c.  4000  Fods  Høide.      Mindre  Fordybninger  paa 
Jordoverfladen,  der  ikke  have  Afløb  til  Havet  men  opsamle 
det  tilstrømmende  Vand  i  Søer  eller  indsuge  det,  forholde 
sig  paa  lignende  Maade  som  Havet,  men  deres  Saltmængde 
bliver  ofte  forholdsviis  langt  betydeligere,   og  man  træffer 
da   mættede   eller  næsten  mættede   Søer.      Paa    saadanne 

Steder  udskilles  Saltet  i  varme  Somre  ved  Vandets  For- 
dampning og  bundfældes  i  Lag*).  Da  Havvandet  kun 
indeholder  34  Procent  Salte  og  altsaa  er  langt  fra  at  være 
mættet,  udskilles  der  i  Naturen  vel  meget  sjeldent  Kogsalt 
af  det  ved  Fordampning,  men  Mennesket  benytter  imidlertid 
især  i  varme  Lande  Havvandet  til  at  vinde  en  stor  Mængde 
Salt  (Havsalt)  ved  kunstig  Fordampning.  Interessant  men 
uden  stor  praktisk  Betydning  er  den  Særegenhed  ved  Hav- 
vandet, at  det  ved  Frysningen  udskiller  det  meste  af  det 
opløste  Kogsalt.  Wrangel  fandt  saaledes  et  tyndt  Saltlag 
udskilt  paa  Polarisen  i  Egnen  om  Ny-Siberien  i  det  nord- 
lige lishav. 

I  fast  Tilstand  finde  vi  imidlertid  Kogsaltet  som 
Steensalt  i  Jordlagene,  hvor  de  dækkende  Steenarter 
vel  ikke  forhindre  men  dog  vanskeliggjøre  Udvaskningen. 
Disse  Saltdannelser  høre  altsaa  de  ældre  Jordperioder 
til,  ikke  nogen  enkelt,  men  vi  kunne  næsten  sige  alle 
Jordperioder,  uagtet  en  af  de  store  Formationer,  Trias- 
formationen nemlig,  fortrinsviis  synes  at  føre  Steensalt 
som  en  væsenlig  Bestanddeel,  hvorfor  man  ogsaa  under- 
tiden har  benævnt  den  Saltformationen.  Til  den  høre  saa- 
ledes de  berømte  Saltlag  ved  Nortwich  i  Nærheden  af 
Liverpool,  den  store  Saltdannelse  langs  Nordranden  af  de 
østerrigske  Alper,  Lagene  ved  Vie  og  Dieuze  i  Lothringen 
og  ved  Schoningen  i  Brunsvig.  Onondaga-Saltgruppen  i 
Staten  Ny-York  er  imidlertid  ældre  end  Steenkulformationen, 
mange  af  de  thyringske  og  sachsiske  Saltmasser  og  de 
store  vesturalske  Saltgruber  findes  i  det  permiske  System, 
Bexlaget  i  Canton  Waadt  hører  Liasformationen,  de  algierske 


*)    See    forøvrigt    om  Saltsøer   i    dette  Tidsskrifts    1ste  Række,    1ste 
Bind,  S.  310  o.  f. 

Lag  Kridtformationen,  de  cataloniske  ved'Cardona  og  rirae- 
ligviis  ogsaa  de  store  sicilianske  Saltmasser  derimod  Num- 
mulitformatiorien  til.  Wieliczkas  Steensaltdannelser,  der 
kun  udgjøre  en  ringe  Deel  af  en  stor  Formation,  som  om- 
leirer  begge  Sider  af  Karpatherne,  høre  den  tertiære  Tid 
til  og  ere  altsaa  yngre  end  Kridtet.  Skjøndt  det  saaledes 
maa  ansees  for  en  afgjort  Kjendsgjerning,  at 'Steensaltet 
forekommer  i  alle  de  saakaldte  neptuniske  Formationer, 
fra  de  ældste  til  de  yngste,  er  der  dog  trods  denne  For- 
skjel  i  Alder  en  høist  mærkelig  Overeensstemmelse  mellem 
dem  alle  med  Hensyn  til  Forekomstmaaden  og  de  ledsa- 
gende Steenarter.  Gips  og  Anhydrit  kunne  ansees  for 
uadskillelige  fra  Steensaltet;  forskjelligt  farvet  Leer,  ofte 
gjennemvævet  af  traadet  Gips  og  gjennemtrængt  af  Salt 
(Saltleer),  ligger  over  eller  i  Saltet;  Dolomit  forekommer 
ofte  i  Nærheden;  Saltet  selv  danner  uregelmæssige  Knolde, 
uhyre  Steenblokke  eller  indleirede  Lagmasser.  Ved  Dieuze 
findes  der  13  paa  hinanden  følgende  Lag;  ved  Nortwich 
er  der  to  store  Saltlag  øver  hinanden  af  90 — 100  Fods 
Tykkelse,  som  bestaae  af  Steensalt  og  rødbruunt  Leer  meii 
Nyrer  og  Aarer  af  reent  Salt  og  et  15—18  Fods  Indlag 
af  Hgnende  Salt,  der  for  Øjeblikket  især  er  Gjenstand  for 
Bjergværksdriften;  ved  Bex  danner  Saltet  et  fuldkomment 
reent  og  gjennemsigtigt  Kit,  der  sammenbinder  Anhydrit- 
stykker.  Kiselkalk  og  Sand  til  en  steenhaard  Masse,  som 
udfylder  en  Spalte  i  Anhydriten  af  30—40  Fods  Brede. 
For  at  anskueliggjøre  disse  underjordiske  Steensaltmassers 
Forhold  og  Betydning  ville  vi  nærmere  beskrive  de  bekjendte 
Wieliczka-Saltgruber. 

Langs  Karpatherne  findes  to  parallele  Saltforma- 
tioner, en  paa  Nordsiden  og  en  paa  Sydsiden.  Den 
første,     der    har    samme    Strygning     som     den    Fucoid- 


sandsteen ,      der 
dækker    den,    og 
af  Beudant   først 
blev  erklæret  for 
henhørende       til 
den  tertiære  Tid, 
har  en  Brede   af 
en  halvMiil,  men 
strækker  sig  der- 
imod  i   Længden 
fra  Egnen  omKra- 
kau  gjennem  Ga- 
I  licien  ,       Bucko- 
S  wina,    Moldau  til 
I  OknaiWallachiet. 
"  I  den  vestlige  Deel, 
I  i  en  kjedelformig 
I  Fordybning     nær 

^  Bochnia ,  ligger 
1  Byen  Wieliczka, 
o  undermineret  af 
de  uhyre  Saltgru- 
ber, der  aabnedes 
i  Aaret  1289,  ef- 
terat  Saltet  var 
blevet  opdaget 
1251.  Hoved- 
massen af  denne 
Steensaltdannelse 
bestaaer  af  den 
saakaldteoHalda«, 
graat    eller    sort, 

ofte  fedtet  og  stinkende,  af  Sallbaand  gjennemkrydset  Salt- 
leer, der  er  uden  Lagdeling  men  undertiden  har  en  skifret 
Textur  og  gaaer  over  i  Mergelsteen  og  Sandsteen.  Over- 
laget bestaaer  af  Sand  og  Sandsteen.,  Underlaget  kjendes 
ikke,  skjøndt  man  er  nede  i  over  1000'  Dybde.  I  dette 
Saltleer  danne  nu  Steensaltet  og  Anhydriten  de  væsenligste 
Indlag,  Gips  forekommer  kun  i  de  øverste  Lag  i  Nyrer 
og  Krystaller,  Svovlkiis  krystalliseret  i  Leret,  tæt  graalig 
Svovl  i  et  Conglomeratlag  af  hvid  Kvarts  og  Mergelsleen, 
bundne  af  sort  Leer,  til  hvilket  Saltleret  undertiden  gaaer 
over.  Anhydriten  danner  hyppigst  tynde  Lag  eller  Ellip- 
soider  i  Saltleret,  undertiden  Hundreder  over  hverandre, 
og  er  blaalig-hvid  og  tæt.  Man  skjelner  mellem  tre  Slags 
Salt,  hvis  Beskaffenhed  og  Forekomst  ere  forskjellige. 
Grønsaltet  er  grovkornet,  blandet  med  graat  Leer  og  fine 
Gipsnaale,  men  dets  enkelte  Krystaller  ere  ofte  saa  klare 
som  lis  og  danne  det  saakaldte  Krystal-  eller  lissalt,  der 
benyttes  til  Presenter,  Smykker  o.  s.  v.  (Kong  Johan  Sigis- 
munds Statue,  der  staaer  nede  i  en  af  Gruberne,  er  hugget 
af  den  største  Blok  af  fineste  Krystalsalt).  Dette  Grønsalt 
danner  kvadratiske  eller  langstrakte  Masser,  der  ofte  op- 
naae  en  uhyre  Størrelse  (indtil  14000  Kubikfod)  og  altid 
ligge  øverst  i  Saltleret.  Spizasaltet,  der  er  stænglet  og 
aldrig  indeholder  Gips  men  derimod  parallele  Lag  af 
Kvartssand  og  Leer,  og  Szybikersaltet,  der  er  det  rene- 
ste, ligge  nederst  uden  dog  at  vexle  med  hinanden,  og 
danne  mere  udprægede  Indlag,  skjøndt  ogsaa  de  under- 
tiden svulme  op  til  en  Tykkelse  af  c.  70  Fod,  hvorved 
de  faae  Lighed  med  de  store  Grønsaltmasser. 

Den  hele  Dannelse  bestaaer  ikke  af  vand  rette  Lag,  men  af 
Bølger,  der  ere  parallele  med  KarpathernesKetning,  og  Lagene 
have  derfor  stærkt  Fald  til  begge  Sider.  Først  i  1 00  Fods  Dybde 

begynde  Saltlag  at  indfinde  sig  i  Leret,  saa  at  det  Sagn, 
der  lader  Saltets  Opdagelse  skee  ved  Eftergravning  for  at 
finde  den  hellige  Kunigunde,  Dronning  af  Polens  Forlo- 
velsesring, der  var  falden  ned  i  en  Revne  i  Jorden,  ikke 
har  meget  for  sig.  Værkerne  ere  derfor  ogsaa  alle  under- 
jordiske; elleve  Brønde  vedligeholde  Forbindelsen  mellem 
dem  og  Oververdenen,  af  hvilke  to,  Franziszeckbrønden  med 
en  Vindeltrappe  med  470  Trin  og  Danielowiczbrønden,  198 ' 
dyb,  der  befares  af  de  Reisende,  udmunde  i  selve  Byen. 
Der  arbeides  i  tre  forskjellige  Retninger,  saa  at  der  gives  tre 
store,  femetages,  underjordiske  Bygninger,  hvis  øverste 
Etage  omtrent  ligger  200  Fod  under  Jorden,  medens  den 
itederste  er  omtrent  1000  Fod  under  Jordens  og  300  Fod  un- 
der Havets  Overflade.  Gangene  og  Kamrene  have  tilsammen 
en  Længde  af  74  Miil.  Lofter  af  60— 100  Fods  Tykkelse, 
der  bæres  af  20 — 40  Fod  høie  Søller,  adskille  de  enkelte 
Etager  eller  »Contignationer«,  som  de  kaldes.  I  de  øverste 
og  ældste  Etager  ere  Søllerne  dannede  afBjelker,  der  have 
holdt  sig  fortræffeligt  i  den  tørre  Grubeluft,  i  de  nederste 
og  yngre  derimod  af  urene  Steensaltblokke,  der  ere  mu- 
rede op  med  Saltvand,  hvis  Salt  kitter  dem  sammen,  naar 
Vandet  fordunster.  Da  Saltsøilerne  bære  langt  bedre  end 
Bjelkesøilerne,  er  man  ikke  blot  bleven  fri  for  de  ødelæg- 
gende Ildebrande,  som  undertiden  varede  i  hele  iVlaaneder, 
men  ogsaa  sikkret  mod  de  Nedstyrtninger,  der  tidligere 
voldte  stor  Ulykke.  IAaretl745  styrtede  saaledes  en  saa 
betydelig  Strækning  sammen ,  at  hele  Byen  rystede  som 
ved  et  Jordskjælv,  nogle  af  Husene  sank  ned  i  Jorden  og 
den  i  Gruberne  sammenpressede  Luft  sprængte  hele  Grube- 
taget i  Luften.  Det  er  især  de  gamle  Værker,  som  gjøre 
et  saa  imponerende  Indtryk  ved  deres  Uregelmæssighed 
og  Høide,  og  det  er  ogsaa  i  dem,  at  de  store  Kamre  og 

Sale  findes,  der  henrykke  alle  Reisende  og  kalde  Even- 
tyrenes Feepalladser  og  Krystalslotte  tilbage  i  deres  Erin- 
dring. Disse  Kamre ,  af  hvilke  der  skal  findes  omtrent 
100,  hidrøre  især  fra  de  store  Grønsaltklumper  og  fyldes 
tildeels  igjen  med  Affald  fra  de  nyere  Værker,  deels  be- 
nyttes de  til  Forraadskamre  og  Oplagssteder,  deels  ere  de 
decorerede  som  Sale  og  benyttes  eller  benyttedes  ved 
høitidelige  Leiligheder,  som  f.  Ex.  Lysekronesalen  med 
sorte  Steensaltsøiler  og  en  Saltlysekrone  af  35  Fods  Gjen- 
nemsnit,  den  hellige  Antonius's  Kapel  med  en  Statue  af 
Kong  August  den  2den,  og  den  gamle  Dandsesal,  hvori 
(len  bizarre  Suwarow  havde  sit  Hovedkvarteer  i  tre  Dage 
og  udstedte.  Ordrer  til  sine  Troppers  Bevægelser.  Men 
man  maa  da  ogsaa  erindre,  at  det  ikke  er  smudsige  Huler 
som  i  Kulværkerne,  der  findes  her,  men  pragtfulde  Speil- 
sale,  at  Lutten  er  tør  og  sund,  og  Drikkevandet,  der  ledes 
ned  fra  Overfladen  gjennem  Rør,  køUgt  og  behageUgt.  I 
den  nederste  Etage  tiltager  Vandmængden,  og  Boringer 
have  viist,  at  der  er  store  Vandbeholdninger  i  større  Dybde, 
som  det  vilde  være  farligt  at  befrie  af  deres  Fængsel.  Dog 
mangler  det  ikke  paaVand,  men  rigtignok  salt,  i  Værkerne; 
der  findes  20  Søer,  hvoraf  nogle  ere  18 — 24  Fod  dybe  og 
100  Fod  lange  og  befares  i  Baade.  Vandet  i  disse  Søer 
skal  i  760  Fods  Dybde  have  9"  Varme,  medens  Luften  i 
G28  Fods  Dybde  har  14  o,  en  mærkehg  Forskjel  i  Varme 
i  saa  stor  Dybde.  Luftbevægelsen  er  imidlertid  saa  stærk 
i  Gangene,  at  man  maa  holde  paa  Hatten,  for  at  den  ikke 
skal  blæse  af,  hvilket  forklarer  den  forholdsviis  høie  Varme. 
Vi  have  sagt,  at  Luften  i  disse  Gruber  er  tør  og  sund; 
ja  denne  Saltluft  synes  at  bevare  baade  Levende  og  Døde. 
Af  de  2—300  Heste,  som  benyttes  ved  Værket,  hol- 
des 30— -40  paa  Stald  i  Gruberne   i  ti  Aar,    Andre  sige  i 

deres  hele  Levetid,  og  blive  der  tykke  og  fede  og  endogsaa 
gamle,  og  døde  Heste,  som  man  ikke  gad  transportere  op 
til  Overfladen  men  kastede  hen  i  ubrugte  Kamre,  ere 
fundne  mange  Aar  efter  som  velvedligeholdte  Mumier  med 
Hud  og  Kjød.  At  ogsaa  Arbeiderne  befinde  sig  vel  ved 
Arbeidet,  derom  vidne  de  800  Pensionister,  som  under- 
holdes af  Staten  efter  at  have  tjent  i  40—45  Aar  ved 
Værket.  Selv  adskillige  Gjester  have  frivilligt  eller  ufri- 
villigt fundet  Huusly  og  Føde  her  i  Underverdenen.  Mu- 
sene ere  saaledes  en  reen  Plage  i  Hestestaldene;  der  findes 
halvgjennemsigtige  Myg  og  en  lille  rød  Bille  (Ptinus  cre- 
natus),  som  forplanter  sig  i  og  undertiden  ogsaa  findes  for- 
stenet i  Saltet. 

At  nu  den  hele  Saltdannelse,  af  hvilken  vi  her  have 
beskrevet  et  enkelt  Parti  nærmere ,  er  afleiret  af  Vandet, 
kan  neppe  betvivles.  Leiringsforholdene  tale  derfor,  endnu 
mere  de  talrige  Forsteninger,  som  man  har  fundet  ikke 
blot  i  de  ledsagende  Steenarter,  men  i  Saltleret,  ja  i  Steen- 
saltet selv,  og  som  henvise  Dannelsen  til  en  forholdsviis 
meget  ny  Tid,  til  det  Led  af  den  tertiære  Periode,  som  man 
har  kaldet  den  miocæne  Periode.  Muslinger,  som  Kam-, 
Maler-,  Blaa-  og  Hjertemuslinger,  danne  hele  Lag  eller 
Banker  i  Saltleret,  Spizasaltet  indeholder  smaa  Bruunkullag, 
og  man  har  desuden  fundet  Krebsdyr,  Koraldyr,  Foramini- 
ferer,  Nødder  af  en  Valnødart  (luglans  salinarum)  og  Naale- 
trækogler.  Trods  den  forøvrigt  store  Mangel  paa  Forste- 
ninger, trods  den  ofte  utydelige  Lagdeling  og  de  usikkre 
Leiringsforhold,  der  have  gjort  det  saa  vanskeligt  at  be- 
stemme Aldersfølgen,  er  Steensaltets  Forekomst  i  Almindelig- 
hed en  saadan,  at  den  lader  slutte  til  en  Dannelse  ved  Vandet, 
og  den  Maade,  hvorpaa  store  Saltmasser  nutildags  afleires 
i  Steppefordybninger  ved   Fordunstning   af  Vandet,    inde- 

holder  i  denne  Henseende  et  vigligt  Fingerpeg.  Dermed 
skal  del  ingenlunde  være  benægtet,  at  det  jo  undertiden 
kan  være  bragt  op  fra  Dybet  ved  en  plutonisk  Virkning  i 
Form  af  Saitdampe  eller  paa  anden  Maade,  thi  Kogsaltet 
maa  hetagtes  som  en  væsenlig  Deel  af  de  vulkanske  Steen- 
arter  og  findes  ikke  sjeldent  i  smukke  Krystaller  paa  den 
størknede  Lava  eller  som  en  F^eklædning  af. Kraterspalterne 
eller  endog  som  Udfyldning  af  hele  Krateret,  i  hvilke  Til- 
fælde det  kan  antages  at  være  sublimeret  ved  den  under- 
jordiske Varme.  Adskillige  ældre  Saltmasser,  som  f.  Ex. 
den  føromtalte  ved  Bex,  skylde  maaskee  en  lignende  Virk- 
ning deres  Dannelse. 

Ved  Wieliczka  maa  Steensaltet  skaffes  frem  fra  Jor- 
dens Indre  ved  betydelige  underjordiske  Bjergværksarbeider. 
Det  er  imidlertid  ingenlunde  uden  Exempel,  at  det  træder 
frem  til  Jordens  Overflade  og  danner  Bjerge  og  Klippeegne 
ligesom  andre  Steenarter,  naar  Klimaet  blot  er  tørt  nok  til 
at  disse  kunne  holde  sig,  og  det  bliver  da  Gjensland  for 
Bearbeidelse  i  aabne  Steenbrud.  Et  af  de  bekjendteste  af 
disse  Saltbjerge  er  Cardonabjerget,  der  ligger  tæt  ved  Pyre- 
næerne i  Catalonien,  16  Miil  fra  Barcelona,  og  naaer  en 
Høide  af  550  Fod.  Det  kegleformige  Sallbjerg  falder  steilt 
ned  mod  Floden  Cardanaro,  er  omgivet  af  hævede  Sand- 
steenslag  og  bestaaer  deels  af  regelmæssige  Lag  med  mel- 
lemliggende rød  Mergel,  deels  af  uregelmæssige  Masser. 
Regnvandet  har  udskaaret  dybe  Kløfter  i  den  sneehvide 
Masse,  der  med  sine  nøgne  Horn  og  Tinder  lager  sig  ud 
som  et  Alpebjerg  med  Gletschere  og  Sneemasser  paa  sin 
Top.  Plinius  omtaler*),  at  Lægerne  allerede  længe  have 
givet  de  næsten  vandklare  Saltplader  fra  delte  Bjerg  For- 


*)    Hist.  nat.  XXXI.  39. 

# 
trin  for  alle  andre  Saltarter,  og  Beboerne  ansee  endogsaa 
Bjerget  for  evigt,  fordi  dets  Form  er  uforandret.  I  den 
umiddelbare  Nærhed  er  Cardanarofloden  imidlertid  saa  salt, 
at  alle  Fisk  døe  i  den,  og  Cordier  har  ogsaa  beregnet,  at 
Bjerget  aftager  4 — 5  Fod  i  Høide  hvert  hundrede  Aar. ' 

Ogsaa  i  Siebenbiirgen  og  Ural  findes  Saltfjelde.  Ved 
Usdum  (Sodoma)  har  Regnvandet  udskaaret  frie  Saltsøiler 
af  de  mægtige  Saltlag;  fra  Huler,  hvis  Lofter  ere  behængte 
med  Saltstalaktiter,  flyde  salte  Strømme.  De  store  Steen- 
saltbrud  ved  Indus,  om  hvilke  Plinius  paa  anførte  Sted 
siger,  at  de  indbragte  Kongerne  større  Rigdomme  end 
Guldvaskerierne  og  Perlefiskerierne,  beskrives  nærmere  af 
Ritter*).  Med  sælsomme  Former  af  rød  krystallinisk  Steen- 
salt  hæver  Saltkjeden,  der  gjennembrydes  af  Indus  ved 
Karabagh,  sig  indtil  100  Fod  over  denne  Flods  Vandspeil. 
En  tusinde  Fod  lang  Gang  fører  ind  i  de  store  Huler; 
Saltkilder,  der  bryde  frem  ved  Bjergets  Fod,  forstene  alle 
Gjenstande,  der  lægges  i  dem. 

De  berømte  Salinas  de  Pilluana  ved  Huallago  i  Syd- 
amerika, som  Poppig  beskriver  i  sin  Reise  i  Chile  og 
Peru**),  ere  kun  en  ringe  Deel  af  en  stor  Saltformation 
(Mainasformationen),  der  strækker  sig  fra  Ånderne  mod 
Øst  til  Ucayalefloden.  Indigofarvede,  rosenrøde  eller  hvid- 
lige, lagdeelte  Saltpyramider  og  Kegler  hæve  sig  lodret  fra 
den  mægtige  Flods  Bred.  Undergravede  af  Regnen  hænge 
de  undertiden  ludende  ud  over  Vandet  og  true  hvert  Øie- 
blik  med  at  styrte  ned,  men  trods  de  gjennemgribende 
Forandringer  vedligeholder  den  almindelige  Form  sig  dog. 
En  Sandsteensbreccie  udfylder  ofte  de  af  Regnskyllene 
udhulede  Kløfter  mellem  Søllerne. 


*)    Erdk.  Asien,  7.  95. 
**)    Poppig  2.  311. 

Den  ved  Bjergværksdriften  vundne  Steensaltmængde  er 
meget  betydelig,  langt  betydeligere  end  det  af  Havvandet  og 
Saltsøerne  vundne  Sø-  og  Steppesalt,  men  den  er  dog  ikke 
den  betydeligste.  Den  største  Mængde  Salt,  Kildesaltet, 
faaes  af  de  Saltkilder,  der  bryde  frem  af  Jorden  paa  tal- 
rige Steder,  men  for  Europas  Vedkommende  især  dog  i 
etBelte,  som  strækker  sig  fra  Lothringen — Elsass  i  nord- 
ostlig Retning  ind  i  det  preussiske  Sachsen.  Der  kunde 
ingen  Tvivl  være  om,  selv  om  Boringer  ikke  havde  godt- 
gjort det,  at  disse  Kilder  næres  af  underjordiske  Steen- 
saltlag,  men  i  Keglen  ligge  disse  saa  dybt,  at  der  ikke 
med  nogen  Fordeel  kan  aabnes  Bjergværker  paa  dem. 
Denne  store  Skat  vilde  altsaa  ligge  hen  uden  Nytte  for 
Egnens  Beboere,  hvis  Naturen  ikke  selv  ligesom  hentede 
den  op  til  dem.  Vandet,  der  siver  ned  fra  Overfladen  til 
de  saltførende  Lag,  opløser  paa  sin  Vei  gjennem  disse 
en  større  eller  mindre  Mængde  Salt  og  bringer  det  op  til 
Overfladen,  naar  det  atter  træder  frem  som  Kilder.  En 
saadan  Kilde  ved  Schønebeck  i  Nærheden  af  Balle  leverer 
aarlig  60  Mill.  M  Salt,  og  dog  er  den  kun  en  af  de  mange, 
som  forsyner  de  store  Saltværker  ved  denne  By;  ja  ved 
Frankenhausen,  hedder  det,  trænge  saamange  Kilder  frem 
af  de  thyringske  Gipsmasser,  at  man  skulde  troe,  de  kunde 
forsyne  hele  Tydskland  med  Salt.  Men  Steensaltlagene 
ligge  saa  dybt,  at  det  kun  er  tyve  Aar  siden,  at  i  den 
preussiske  Stat  det  første  Stykke  Salt  blev  bragt  frem  ved 
Boring  fra  1000  Fods  Dybde,  og  kun  40  Aar  siden,  at 
man  ved  Neckar  -traf  faste  Saltlag  i  henved  500  Fods 
Dybde,  —  begge  Steder  i  Triasformationen.  Saltkilder  og 
Steensaltlag  staae  altsaa  i  nøie  Forbindelse  med  hinanden, 
og  ligesom  man  i  Kildeegnene  ved  Boring  træffer  Steen- 
saltlag,  som  man  benytter,  hvis  Forholdene  forøvrigt  tillade 

det,  saaledes  træffer  man  i  Steensaltegnene  Kilder  af  stor 
Righoldighed.  Ved  Reichenhall  bryder  en  Saltkiide  frem 
som  en  Flod. 


Den  Maade,  hvorpaa  Kogsaltet  vindes  af  Havvandet, 
Steensaltlagene  og  Kilderne,  er  forsiijellig  og  fortjener  at 
omtales  med  et  Par  Ord. 

De  Saliner,  i  hvilke  der  vindes  Havsalt,  kaldes  i  Al- 
mindelighed Salthaver.  De  portugisiske  og  spanske  ere 
især  anseete  for  deres  skjønne  og  regelmæssige  Anlæg  og 

En  Salthave. 


A  Beholder,  i  hvilken  Vandet  ved  Flodtid  ledes  ind  fra  Havet  gjeunem  Slusen  a, 
Gjenuem  b  gaaer  det  klarede  Vand  ind  i  Bedene  c  og  derfra  gjennem  Hovedkanalen  e, 
der  gaaer  rundt  om  hele  „Haven"  (i  en  Længde  af  over  en  halv  Miil)  ind  i  en  anden 
Række  Bede  f  og  saa  gjennem  g  ind  i  en  tredie  Række  h.  I  Bedene  o,  som  den  ved 
Fordunstningen  concentrerede  Oplosning  træder  ind  i  gjennem  et  System  af  Kanaler,  i, 
udkrystalliserer  Saltet  endelig.       Den  tilbageblevne  Vædske    ledes    ud    i  Havet    igjen 

gjennem  x. 

deres  omhyggelige  Bedrift.  Til  en  saadan  Salthave  hører 
en  stor  aaben  Beholder,  hvori  Vandet  kan  ledes  ind  fra 
Havet  og  henstaae  i  nogen  Tid  for  at  klares  og  fordampe, 
og  dernæst  Haven  selv,  der  bestaaer  af  mange  regelmæs- 
sige »Bede«  eller  mindre  Beholdere  af  ^  Fods  Dybde  med 
en  faststampet  Leerbund,  adskilte  fra  hverandre  ved  smalle 
Volde  eller  Gange.  Fordampningen  finder  Sted  ved  Sol- 
varmen, og  Salthaver  kunne  derfor  kun  anlægges  i  varmere 
Lande  med  en  forholdsviis  tør  Sommer.  Er  Sommeren 
heldig,  kan  man  høste  tre  Gange,  det  vil  sige,  man  kan 
fylde  de  mindre  Beholdere  tre  Gange  og  vinde  Saltet  af 
dem,  men  den  første  Høst  er  den  reneste,  da  xVIoderluden 
(den  Vædske,  der  bliver  tilbage  ved  Fordampningen  og 
som  indeholder  mange  forskjellige  Stoffer)  bliver  staaende 
i  Beholderen  og  altsaa  gjør  den  næste  Høst  ureen.  Setu- 
bal,  Lissabon  og  Cadiz  paa  Atlanterhavssiden,  Alicante  paa 
Middelhavssiden  ere  de  berømteste  Salinestæder  og  levere 
langt  mere  Søsalt  end  den  pyrenæiske  Halvø  forbruger, 
men  Setubalsaltet  er  meget  begjært  paa  Markedet  til  Ind- 
saltning,  og  Holland  og  England  hente  en  stor  Mængde 
til  Indsaltning  af  Sild  og  Kjød. 

Steensaltet  vindes  vel  undertiden  i  saa  reen  Tilstand, 
at  det  lader  sig  anvende  uden  videre  Rensning,  men  paa 
Grund  af  indgroede  Fordomme  er  det  faldet  vanskeligt  at 
skaffe  det  Fndgang  hos  Befolkningen.  I  Reglen  er  det 
imidlertid  saa  gjennemvævet  af  Gipssnore  og  blandet  med 
Leer  eller  chemisk  ureent,  at  det  først  maa  opløses, 
inddampes  og  omkrystalliseres,  før  det  kan  bruges.  Dette 
skeer  imidlertid  ikke  altid  paa  Stedet  selv,  hvor  det  vilde 
være  nødvendigt  at  opløse  det  i  fersk  Vand,  men  i  de 
store  Søstæder  i  England,  Holland  og  Norge,  hvis  Fabriker 
lade  Steensaltet  komme  i  store  Blokke  fra  Bruddene.     Man 

opløser  da  Saltet  i  Havvand,  hvis  Saltmængde  derved  tillige 
kommer  til  Nytte.  Er  Steensaltet  endelig  saa  blandet  med 
Leer  o.  s.  v.,  at  det  ikke  kan  lønne  sig  at  bryde  det 
6g  føre  det  op,  benytter  man  i  de  tyrolske  og  steierske 
Bjergværker  endnu  en  anden  Fremgangsmaade.  Man  ud- 
graver nemlig  store  Huler  i  Saltleret,  fylder  dem  med  fersk 
Vand  og  lader  dette  henstaae  i  dem,  indtil  det  har  opløst 
saameget  af  det  i  Saltleret  fordeelte  Salt,  som  det  kan 
optage,  eller  er,  som  man  siger,  mættet  med  Salt,  hvorpaa 
man  pumper  det  op  igjen  eller  lader  det  flyde  gjennem 
underjordiske  Rør  til  Kogehusene,  hvor  det  inddampes. 

Der  gives  Saltkilder,  som  næsten  ere  mættede  med 
Salt  (Luneborg  c.  25  pGt.),  men  i  Reglen  ere  de  langt 
fra  [Mætningspunktet,  og  det  lønner  sig  da  ikke  at  inddampe 
dem  ved  kunstig  Varme,  men  man  benytter  derimod  sær- 
egne Indretninger,  de  saakaldte  Gradeerapparater,  for  at 
skaffe  sig  en  rigere  Saltopløsning  ved  Hjælp  af  en  naturlig 
Fordunstning.  Det  er  bekjendt,  at  Vand  fordamper  i  fri 
Luft,  medens  de  i  Vandet  opløste  Stoffer  blive  tilbage,  og 
at  det  fordamper  desto  hurtigere,  jo  større  Overflade  der 
bydes  Luften  at  virke  paa,  og  jo  tørrere  og  varmere  Luften 
er.  Herpaa  beroer  Indretningen  af  Gradeerhusene.  Et 
Gradeerhuus  er  et  Stillads  med  sammenpakkede  Riiskviste- 
bundter,  mellem  og  gjennem  hvilke  Vinden  frit  kan  fare. 
Saltkilden  ledes  hen  over  denne  Bygning,  og  Vandet  siver 
og  falder  efterhaanden  gjennem  det  hele  Apparat  ned  til 
Bunden,  hvor  det  ankommer  langt  rigere  paa  Salt  og  langt 
renere  paa  Grund  af  den  underveis  stedfundne  Fordamp- 
ning af  Vand  og  Udskillelse  af  Gips  og  kulsure  Salte,  der 
ikke  holde  sig  opløste  saalænge  som  Kogsaltet.  De  ud- 
skilte Stoffer  tilstoppe  efterhaanden  Mellemrummene  mel- 
lem Kvistene,  og  dette  kostbare  Apparat  maa  derfor  fornyes 

Et  Gradeerhuus. 


L  Riisknippevæg:.     K  Beholder. 

Fra  Kanalen  foroven  falder  Vandet  langsomt  gjonnem  Riisknipperne  ned  i  Beholderen, 

hvor  det  ankommer  i  en  concentreret  Tilstand. 

hvert  6le  eller  8de  Aar.  Det  er  forøvrigt  klart,  at  denne 
Tilvirkning  ogsaa  maa  være  forbunden  med  et  Tab  af  Salt, 
især  ved  frisk  Vind  og  livlig  Fordunstning,  og  at  der  maa 
indtræffe  et  Tidspunkt,  hvor  dette  Tab  overgaaer  Fordelene 
ved  en  yderligere  Gradering.  Man  standser  da  og  ind- 
damper   over   Ild    i   store,    flade   Jernblikpander   af   indtil 

14 

3—4000  □Fods  Flade.  Gradeerværkerne  vare  imidlertid 
tidligere  langt  mere  i  Brug  end  nu,  thi  man  var  dengang 
ofte  henviist  til  fattige  Saltkilder  for  at  faae  det  fornødne 
Salt,  men  efter  at  man  har  lært  ved  Boringer  at  forbedre 
de  fattige  eller  skaCFe  sig  langt  rigere,  afløse  de  kunstige 
Saltkilder  efterhaanden  de  naturlige,  og  man  undgaaer  da 
den  kostbare  Gradering. 

Ved  Inddampningen  bliver  tilsidst  en  ureen  Vædske 
tilbage,  som  vi  før  have  kaldet  Moderluden.  Den  inde- 
holder de  Stoffer,  der  have  gjort  Saltopløsningen  ureen,  og 
er  i  technisk  Henseende  ikke  uvigtig,  da  den  anvendes  til 
Tilberedning  af  engelsk  Salt  og  Glaubersalt,  og  tillige  inde- 
holder det  saavel  i  Lægekunsten  som  i  Daguerreotypien 
o.  s.  v.  saa  vigtige  Jodmetal. 


Kogsaltets  Rolle  ved  Ernæringen  lader  sig  ikke  med 
Bestemthed  angive;  vist  er  det  imidlertid,  at  det  er  en 
uundværHg  Deel  af  vore  Fødemidler.  Det  findes  i  iVJelken, 
den  normale  Føde  for  det  nyfødte  Menneske;  alle  Vævene 
i  det  menneskelige  Legeme  indeholde  Kogsalt,  ja  uden  en 
anseehg  Mængde  kunne  Blod  og  Brusk,  de  kogsaltrigeste  af 
alle  Legemets  Dele,  ikke  bestaae  som  saadanne.  Vore  Føde- 
midler indeholde  imidlertid  ikke  i  sig  selv  den  fornødne  Kog- 
saltmængde, thi  Planterne  ere  med  faa  Undtagelser  fattige 
paa  dette  Stof,  og  af  vore  Kjødspiser  ere  Blodet  og  Bru- 
sken, som  sagt,  de  kogsaltrigeste,  de  Dele,  der  mindst 
nydes.  Ved  Kogningen  af  disse  Spiser  gaaer  desuden  en 
stor  Deel  af  det  indeholdte  Kogsalt  bort  med  Vandet. 

Naar  vi  undtage  de  Folkestammer,  der  næsten  ude- 
lukkende ere  henviste  til  dyrisk  Føde,  som  Samojeder, 
Kamtschadalere  og  Eskimoer,  og  tilmed  ofte  nyde  den  raa 

eller  halvraa,  ere  vi  Mennesker  derfor  nødsagede  til  at  føie 
et  Tillæg  af  Kogsalt  til  Føden  og  især  til  Pianteføden,  og 
saa  stor  er  vor  Organismes  Trang  til  dette  Tillæg,,  at  vi 
endogsaa  ækles  ved  vore  Næringsmidlers  altfor  store  Fersk- 
hed. Insulanerne  paa  Tahiti,  der  undredes  over,  at  Cooks 
Mandskab  dyppede  hver  Bid  i  »et  hvidt  Pulver«,  før  de 
nød  den,  kogte  deres  Mad  i  Havvand  og  toge  saaledes, 
maaskee  ubevidst,  den  fornødne  Kogsaltmængde*). 

Det  synes ,  som  om  Nydelsen  af  Kogsalt  forøger 
Mængden  af  de  farvede  Korn  i  Blodet,  og  at  altsaa  det 
gamle  Mundheld:  »Salt  og  Brød  gjør  Kinden  rød«,  end- 
ogsaa er  bogstavelig  rigtigt,  men  det  er  tillige  sandsyn- 
ligt, at  det  fremmer  Fordøielsen  af  de  æggehvideholdige 
Næringsmidler  og  af  de  tungtopløselige  Fedtstoffer,  og  at 
det  tillige  udøver  en  pirrende  Indvirkning  paa  og  altsaa 
fremkalder  en  forøget  Virksomhed  i  Fordøielseskanalen  i 
Lighed  med  mange  Kryderstoffer.  En  Deel  af  Kogsaltet 
decomponeres  sandsynligviis  ved  den  chemiske  Proces  i 
Fordøielseskanalen;  den  største  Deel  har  imidlertid  Betyd- 
ning netop  som  Kogsalt  og  gaaer  uforandret  bort  med 
Urinen,  Sveden,  Taarerne  o.  s.  v. 

Ligesom  de  Folkeslag,  der  væsenHg  ere  plantespisende, 
behøve  en  større  Mængde  Kogsalt  end  den  i  deres  Føde 
indeholdte,  saaledes  synes  de  græsædende  Pattedyr  ogsaa 
at  maatte  have  et  Tillæg,  og  vi  see  dem  derfor  med  Be- 
gjerlighed  at  slikke  de  af  Mennesket  henlagte  Steensalt- 
stykkér  eller  ile  fra  det  Fjerne  til  de  Steder,  hvor  Naturen 
har  nedlagt  det.      De  direkte  Forsøg,  som  Boussingault**) 


*)    Moleschott:  Lehre  der  Nahrungsmittel,  152. 
**)    Boussingault:    Die  Landwirthschaft,  bearbeitet  von  Graeger.    3ter 
Band,  245. 

anstillede  i  flere  Maaneder  med  Køer,  gave  imidlertid  ikke 
noget  Resultat,  hvad  Mængden  af  Melk  og  Massen  af  Kjød 
angaaer,  uagtet  Saltet  ansporede  Dyrene  til  at  æde  mere, 
men  de,  der  fik  et  Tillæg  af  Salt  til  deres  Foder,  vandt 
dog  i  ^Udseende  og  fik  en  glattere  Hud  og  blødere  Haar. 
Herved  er  forøvrigt  jo  ingenlunde  beviist,  at  Salt  ikke 
skulde  være  nødvendigt  for  Kvæget,  men  kun,  at  det  i 
Kvægfoderet  indeholdte.  Salt  synes  at  være  tilstrækkeligt 
til  Udviklingen  af  Melk  og  IQød,  og  at  denne  ikke  fremmes 
ved  en  forøget  Nydelse,  uagtet  Kvægets  Ædelyst  tiltager. 
Det  synes  ogsaa,  som  om  man  har  været  tilbøielig  til  at 
undervurdere  Kogsaltmængden  i  de  almindelige  Foderurter. 
Efter  Boussingault  indeholde  100  M  Enghø  eller  tørt  Kløver 
fra  \  i\\  I  M  Kogsalt. 

Ifølge  det  Anførte  vil  man  ikke  kunne  forfalde  til  den 
feilagtige  Mening,  at  Kogsaltet  skulde  kunne  erstatte  den 
egenlige  Næring;  det  danner  et  ikke  u\irksomt  Tillæg  til 
den  tilstrækkelige  Næring,  men  vi  maa  her  bestemt  be- 
tone Ordet  tilstrækkelig,  da  det  er  rimeligt,  at  Overmaal 
af  Kogsalt  uden  rigelig  Næring  vil  frembringe  sygelige 
Tilstande. 

Hvad  Kogsaltets  Betydning  som  Gjødningsmiddel  an- 
gaaer, have  Meningerne  været  endnu  mere  deelte,  og  me- 
dens nogle  hæve  det  til  Skyerne  og  ville  bruge  det  i  al 
Jord  og  til  alle  Planter,  betragte  andre  del  som  unyttigt 
eller  vel  endog  skadeligt.  Græssets  fortrinlige  Beskaffenhed 
paa  Marsk-  og  Strandenge  og  i  Nærheden  af  Salinerne, 
den  gunstige  Indvirkning,  som  Strand-  og  Havplanter,  Af- 
faldet fra  Saltværkerne,  Saltlagen  fra  Salterierne  eller  reent 
Salt  har  paa  forskjellige  Planter,  hvilket  man  har  havt 
LeUighed  til  at  iagttage  paa  de  franske  Kyster  og  i  mange 
saltproducerende  Lande,  synes  at  sætte  det  udenfor  al  Tvivl, 

at  Salt  fremmer  idetmindste  adskillige  Culturplanters  Ud- 
vikling, om  ogsaa  i  de  anførte  Tilfælde  endeel  af  Virkningen 
kan  tilskrives  andre  med  Saltet  blandede  Stoffer.  Den 
Kjendsgjerning ,  at  et  Overmaal  af  Salt  dræber  Planterne, 
modbeviser  ikke  dette,  thi  det  samme  er  vel  Tilfældet  med 
de  fleste  andre  Gjødningsarter. 

Hvori  Kogsaltets  Virkning  bestaaer,  lader  sig  imidlertid 
ikke  bestemt  angive,  thi  i  de  fleste  Planter  er  Kogsalt  eller 
dets  firundstoffer,  Chlor  og  Natrum,  ikke  væsenlige  Bestand- 
dele, men  vexle  betydeUgt  efter  Jordbundens  Beskaffenhed. 
At  bestemme  den  Indflydelse,  som  et  enkelt  givet  Gjød- 
ningsmiddel  har  paa  en  Plante,  hører  overhovedet  til  de 
vanskeligere  Opgaver,  deels  fordi  Planten  ikke  vrager  den 
Føde,  der  bydes  den,  deels  fordi  Virkningen  af  det  enkelte 
Stof  saare  vanskelig  lader  sig  bestemt  adskille  fra  Virk- 
ningen af  alle  de  øvrige  af  Planten  gjennem  Vandet  op- 
tagne Stoffer.  Jo  mere  man  imidlertid  søger  at  unddrage 
Planten  disse  Bivirkninger,  jo  mere  stiller  man  den  under 
unaturlige  Forhold  og  jo  mindre  paalidelige  blive  da  Re- 
sultaterne. Spørgsmaalet  maa  derfor  endnu  ansees  for  at 
være  uløst. 

Vi  ville  til  Slutning  endnu  kun  berøre  Kogsaltets 
Anvendelse  i'  Industrien.  Her  maa  først  og  fremmest 
anføres  Sodafabrikationen,  der  først  fik  et  betydeligt  Op- 
sving, da  Leblanc  i  Slutningen  af  forrige  Aarhundrede  op- 
fandt at  tilberede  Soda  (kulsuur  Natron)  af  Kogsalt.  Paa 
Sodafabrikationen  er  atter  Glas-  og  Sæbefabrikationen  næ- 
sten udelukkende  begrundet,  thi  det  billigere  Soda  har 
næsten  ganske  fortrængt  det  dyrere  Potaske,  der  før  be- 
nyttedes. Vævede  Stoffer  bleges  og  fordærvet  Luft  renses 
ved  Hjelp  af  det  af  Kogsalt  tilberedte  Chlorkalk,  Sølv  ud- 
smeltes af  Sølvmalm  ved  Kogsalt,    andre  Metaller  loddes 

ved  Hjelp  af  Borax  og  Salmiak,  der  skylde  Kogsalt  deres 
Tilblivelse,  mange  Steentøisvarer  glaseres  med  Kogsalt, 
ved  Hvid-  og  Rødgarvning  er  Kogsalt  en  virksom  Substants, 
vigtige  Næringsmidler,  som  Kjød,  Fisk  og  Smør,  opbevares 
i  lang  Tid  ved  Hjelp  af  det  udtørrende  og  derved  mod 
Forraadnelse  beskyttende  Kogsalt.  Kort  sagt,  ligesom  vi 
neppe  kunne  nyde  nogen  Spise,  i  hvilken  dette  Mineral 
ikke  oprindelig  er  tilstede  eller  senere  tilsat,  saaledes 
kunne  vi  neppe  benytte  noget  Redskab  uden  at  det  paa 
en  eller  anden  Maade  umiddelbart  eller  middelbart  er 
hjulpet  af  Kogsaltet  til  den  Form,  hvori  vi  see  det  for  os. 


Udsigt  over  de  saakaldte  vingelose,  ikke   flyvende 
Fugles  Bygning  og  Li?. 

(Foredraget  i  den   naturhistoriske  Forenings  Søndagsmøder  i  Vinteren 
og  Foraaret  1858.) 

Ved  Dr,  phll.  Chr.  Lutken. 


II. 

De  vingeløse  Vadefugle  og  Strudse. 

I  vort  sidste  Møde  havde  jeg  den  Fornøielse  at  give  Dem 
en  Udsigt  over  de  Flyveevnen  berøvede  Svømmefugles 
Naturhistorie.  Idag  ville  vi  see  os  om  efter  andre  vingeløse 
Former,  og  vi  standse  da  strax  ved  den  Gruppe,  der 
staaer  Svømmefuglene  nærmest,  nemlig  ved  Vadefug- 
lene, som  ved  deres  amfibialske  Charakteer  staae  paa 
Overgangen  mellem  Vandfuglene  og  Jordfuglene.  Vi  træffe 
her  alle  Bevægelsesmaader  i  enhver  Grad  af  Udvikling: 
Fugle,  der  flyve  saa  fortrinligt,  at  de  snappe  Insekter  i 
Flugten  ligesom  Svalerne,  eller  som  svømme  og  dykke 
med  samme  Færdighed  som  Dykænderne,  ved  Siden  af 
Former,  der  løbe  med  overordenlig  Hurtighed.  Naturlig- 
vis udvikles  disse  Evner  kun  paa  hinandens  Bekostning, 
men  der  er  alligevel  kun  to  Familier,  hvor  de  med  en 
fortrinlig  Flugt  næsten  uforenelige  Bevægelsesmaader,  nemlig 
Svømning  og  Løb,  ere  udviklede  i  en  saadan  Grad,  at  de. 

i  Lighed  med  hvad  vi  have  seet  at  være  Tilfældet  i  visse 
Grupper  af  Svømmefugle,  kunde  ventes  at  ville  medføre 
Flyveevnens  fuldstændige  Tab  hos  enkelte  Former.  Disse 
2  FamiUer  ere  Vandhønsene  og  Trapperne,  men 
kun  i  den  første  af  disse  gives  der  Fugle,  som  aldeles 
ikke  kunne  flyve.  Vandhønsene  kaldes  saa,  fordi  de  i 
deres  Ydre  have  en  Deel  Lighed  med  Hønsene;  det  er 
den  samme  noget  plumpe  Krop,  de  samme  korte  og  butte 
Vinger,  den  samme  korte  Hals,  ofte  ogsaa  en  lignende 
Form  af  Næbet  og  en  hgnende  Farvetegning  af  Fjerene; 
de  leve  endelig  ogsaa  af  Planteføde  og  lægge  ligesom 
Hønsene  et  temmelig  stort  Antal  Æg.  Mange  af  dem  ere 
heller  ikke  meget  mere  høibenede  end  Hønsene,  derimod 
ere  deres  Tæer  og  Kløer  i  Regelen  meget  lange.  Skjøndt 
de  kunne  flyve,  er  det  dog  i  Almindelighed  ikke  paa 
denne  Maade,  at  de  søge  at  undslippe  Jægeren  eller  Rov- 
fuglen; nogle  smutte  med  overordenHg  Behændighed 
mellem  Siv  og  Krat,  andre  dykke  fortrinhgt,  og  atter 
andre,  som  ere  begavede  med  meget  lange  Tæ-er  og 
Kløer,  hvorved  deres    forholdsvis    ubetydelige   Vægt   for- 


Ea  Snltanshøne  fra  Japan. 

deles  over  en  meget  stor  Flade,  have  bragt  det  til  at 
kunne  spadsere  paa  Vandet,  forudsat  at  der  i  dette  er 
nogle  Vandplanter,  som  kunne  tjene  dem  til  Fodfæste. 
Eiendommelige  for  de  varmere  Jordbælter  ere  de  smukke 
Former,  som  man  har  givet  Navn  af  Sultanshøns 
[Porphyrio]^  der  udmærke  sig  ved  en  lazurblaa,  i  det 
grønlige  spillende  Fjerdragt,  ved  et  kort,  tykt,  rødt  Næb 
og  ved  røde  Been  med  lange  Tæer.  En  nær  Slægtning 
af  dem  er  den  mærkelige  Fugl ,  som  man  for  en  halv 
Snees  Aar  siden  opdagede  paa  Ny-Zeland  og  gav  Navn  af 
Notorms  *)\  det  er,  for  at  udtrykke  det  med  faae  Ord,  en 
Sultanshøne  med  altfor  korte  Vinger  til  at  kunne  flyve,  med 
kraftige  Been  og  med  korte,  til  hurtigt  Løb  vel  skikkede 
Tæer.  \  Henseende  til  Sjeldenhed  kunne  kun  faae  Fugle 
raaale  sig  med  den ;  kun  et  eneste  Skind  af  den  er  hidtil 
kommet  til  Europa.  Ikke  mindre  mærkeligt  er  det,  at 
man  lærte  Dele  af  dens  Skelet  at  kjende,  som  i  det 
Mindste  havde  Aarhundreders  Ælde,  førend  den  levende 
Fugl  selv  blev  bekjendt.  Den  berømte  engelske  Natur- 
forsker Owen,  hvis  Navn  jeg  oftere  vil  have  Leilighed 
til  at  nævne,  havde  nemlig  et  Par  Aar  tidligere  blandt 
en  Deel  jordfundne  Knogler  fra  Ny-Zeland  ogsaa  fundet 
Craniet,    nogle   af  Lemmeknoglerne   og  Brystbenet   af  en 


')  Der  skal  ifølge  Owen  findes  nulevende  paa  Ny-Zeland  en  anden 
meget  nærstaaende  Slægt  af  Vandhønsenes  Familie,  som  ligeledes 
er  hurtig  i  Løb,  men  ved  sine  Vingers  Korthed  ude  af  Stand  Ul 
at  flyve.  Owen  benævner  den  Brachypleryx ,  men  jeg  har 
hidtil  intetsteds  kunnet  finde  noget  Nærmere  om  disse  Fugle,  og 
jeg  er  derfor  tilbøielig  Ul  at  troe,  at  Owen  har  Slægten  Ocif- 
dromus  for  Øie;  den  hører  ogsaa  til  Vandhønsenes  Familie  ug 
kan,  ifølge  Schlegel,  heller  ikke  flyve.  Ogsaa  paa  Lord  Howes 
0  mellem  Nyholland  og  Norfolk  skal  der  være  fundet  „en  vingeløs 
Fugl  af  en  Vagtelkonges  Størrelse". 

ubekjendt,  men  med  Sultatishønsene  nærbeslægtet  Fugl  af 
en  anselig  Størrelse.  Senere  erfarede  man,  at  Ny- 
Zelænderne  havde  bevaret  Traditionen  om  en  stor  vinge- 
løs Vandhøne  med  rødt  Næb  og  røde  Been,  som  tidligere 
havde  afgivet  et  vigtigt  Fødemiddel  for  deres  Forfædre, 
og  som  af  Beboerne  af  den  nordlige  0  blev  kaldt  Moho, 
af  den  sydlige  Tak  ah  é.  Men  baade  de  Indfødte  og  Ko- 
lonisterne antoge,  at  den  for  længe  siden  var  bleven  ud- 
ryddet af  de  vilde  (forvildede)  Katte  og  Hunde.  Hæn- 
delsesvis saae  dog  en  Dag  nogle  Sælhundejægere  ved 
Dusky-Bugten  Sporene  af  en  stor  ubekjendt  Fugl  i  Sneen; 
de  fulgte  det,  indtil  de  fik  den  i  Sigte,  jagede  den  med 
deres  Hunde  og  fangede  den  efter  en  lang  Jagt  uagtet 
dens  Modstand.  Den  blev  nu  taget  ombord  i  Skibet  og 
holdt  i  Fangenskab  i  3  eller  4  Dage ,  men  blev  saa  stegt  og 
befundet  særdeles  velsmagende.  Heldigvis  havde  de  dog 
taget  Skindet  af,  og  dette  faldt  i  Hænderne  paa  en  Søn 
af  den  bekjendte  engelske  Geolog  Dr.  Man  te  11,  som 
sendte    det   til    London.     Det    er    en    Fugl   paa  Størrelse 


Den  nyzelandske  Notornis  (efter  Mantell). 

med  en  Gaas,  og  som  meget  ligner  en  Høne,  men  er  paa- 
faldende  plumpere  i  sin  hele  Bygning.  Dens  smukke 
mørkeblaa  Farve,  som  kun  paa  Ryggen  og  Vingerne  er- 
stattes af  et  grønt,  guldglindsende  Parti,  fremhæves  end 
mere  af  det  Røde,  hvormed  baade  Næbet  og  Benene 
prale.  Halefjerene  (Styrefjerene)  komme  næsten  ikke  til- 
syne, og  Vingefjerene  ere  saa  korte,  bløde,  løse  og  bøie- 
lige,  at  man  med  Sikkerhed  kan  sige,  at  den  ikke  kan 
flyve;  derimod  løber  den  meget  godt.  Af  dens  tætte 
Fjerdragt  har  man  ogsaa  kunnet  slutte,  at  den  snarere 
holder  sig  til  fugtige  end  til  meget  tørre  Steder,  ja  det 
er  ikke  urimeligt,  at  den  ogsaa  kan  svømme.  —  løvrigt 
var  den  ganske  ubekjendt  for  alle  de  Indfødte,  til  hvem 
Mantell  viste  den  paa  sin  Reise  gjennem  Landet. 

Denne  anselige  og  sjeldne  nyzelandske  Vandhøne 
har  faaet  en  særlig  Interesse  i  den  seneste  Tid  derved, 
at  man  har  bevist,  at  en  anden  endnu  større  Form  af 
den  samme  Familie  tidligere  har  beboet  Øen  Mauritius 
(og  maaskee  tillige  Bourbon)  Øst  for  Africa.  Den  be- 
rømte Ornitholog  i  Leyden,  Dr.  Schlegel,  har  henledet 
Opmærksomheden  paa  denne  Fugl,  som  han  har  givet 
Navn  af  Leguatia  gigant ea^  til  Erindring  om  den 
franske  Adelsmand  Leguat,  som  i  Slutningen  af  det 
17de  Aarhundrede  besøgte  Mauritius  og  har  efterladt 
os  en  Beskrivelse  og  Afbildning  af  denne  Fugl,  som  han 
kalder  »Kæmpen«  (le  geant).  Hans  Afbildning  er  rig- 
rignok  temmelig  raa,  og  istedenfor  den  vil  jeg  gjengive 
Dem  Schlegels,  saaledes  som  denne  Naturforsker  efter  en 
grundig  Kritik  af  Leguats  i  mange  Henseender  udtryks- 
fulde Afbildning  antager,  at  Fuglen  har  seet  ud.  Den 
kommer  Sporevingerne  (Parra)  temmelig  nær  i  Udseende, 

havde  en  lang  tynd  Hals ,  lange 
tynde  Been  og  ligeledes  temmelig 
lange  og  tynde  Tæer,  men  korte 
Kløer,  en  kort  opstaaende  Hale, 
korte  Vinger  og  et  Næb  som  hos 
mange  Vandhønseformer.  Uagtet 
den  var  3  Alen  høi,  altsaa 
høiere  end  nogen  nulevende  Vade- 
fugl, var  Kroppen  dog  ikke  større 
end  paa  en  Gaas.  Farven  var 
aldeles  hvid  med  Undtagelse  af 
en  rødlig  Plet  under  Vingerne. 
Den  opholdt  sig  paa  sumpede 
Steder  og  blev  ofte  overrasket 
af  Hundene ,  da  den  behøvede 
lang  Tid  for  at  løfte  sig  op  fra 
Jorden.  Den  kunde  altsaa  flyve, 
men  var  ikke  nogen  god  Fly- 
ver. Foruden  paa  Mauritius 
saae  Leguat  ogsaa  et  Exemplar  paa  den  over  loo  Mile 
derfra  liggende  0  Rodriguez,  som  han  antog  var  for- 
slaaet  dertil  af  Stormen.  At  denne  mærkelige  Fugl  er 
udryddet,  er  desværre  kun  altfor  vist,  og  at  dens  Udbred- 
ning  ikke  har  strakt  sig  ud  over  JVlascarenhas-Øerne,  har 
al  Sandsynlighed  for  sig;  den  vilde  derfor  være  os  al- 
deles ubekjendt,  hvis  ikke  Leguat  paa  sine  Venners  Op- 
fordring havde  udgivet  siq  Reiseberetning  og  offret  den 
nogle  faae  Liniers  Omtale  og  en  Afbildning,  af  hvis  ufuld- 
komne Træk  en  af  Nutidens  ypperste  Ornithologer  har 
formaaet  at  udfinde  dens  virkelige  Omrids  og  at  frem- 
mane af  dens  Grav  idetmindste  et  Skyggebillede  af  Mau- 
ritius's  Kæmpefugl. 


Leguats  Kæmpefugl. 
(Efter  Schlegel.) 

Endnu  nærmere  ved  den  nyzelandske  Notornis 
stod  dog  en  paa  Øen  Bo.urbon  fordum  levende  Fugl*), 
om  hvilken  vi  ikke  vide  Andet  end  de  faae  Ord,  som  inde- 
holdes i  et  i  »British  Museum«  opbevaret,  af  en  Anonym 
(DB)  forfattet  Manuscript.  »Det  var  blaae  Fugle  af  Stør- 
relse som  store  Gæs  med  rødt  Næb  og  med  røde 
Been,  der  vare  skabte  som  Hønsefødder;  de  kunde  ikke 
flyve,  men  løb  overmaade  hurtigt,  saa  at  Hundene  ikke 
kunde  indhente  dem«.  Denne  korte  Beskrivelse  passer 
saa  nøie  paa  en  Notornis^  at  man  ikke  godt  kan  be- 
tvivle,  at  det  var  en  meget  lignende  Form,  maaskee 
endog  en  Art  af  samme  Slægt.  Ogsaa  paa  de  2  andre, 
til  Mascarenhas-Gruppen  hørende  Øer  levede  der  lignende 
Fugleformer,  hvem  den  samme  Skjæbne  har  ramt.  Paa 
Mauritius  levede  der  saaledes  nogle  »røde  Høns«**), 
som  Leguat  ligefrem  giver  Navn  af  »Agerhøns«  (gelinottes). 
De  havde  et  langt  spidst  Næb,  en  kort  Hals,  korte 
Vinger,  ingen  Hale,  og  en  tyk  rund  Krop,  korte  Been 
med  tykke  Tæer  og  med  Bagtaa.  Paa  Rodriguez  le- 
vede der  endelig  nogle  fede  og  lækkre,  lysegraae 
» Agerhøns (  (gelinottes)  med  en  rød  Ring  omkring  Øiet 
og  med  et  spidst,  lige,  2"  langt,  rødt  Næb.  »De  kunde 
ikke  flyve  rigtigt«,  og  man  kunde  fange  dem  ligesom  de 
røde  Høns  paa  Mauritius  ved  at  byde  dem  en  rød  Klud, 
som  de  saa  foer  løs  paa  og  beed  sig  fast  i.  Hvad  vi  vide 
om  disse  Fugle,  er  saa  lidt,  at  jeg  har  kunnet  anføre  det 


*)  Apterornis  coerulescens  har  Selys  de  Longchamps  benævnet 
den,  medens  Bonaparte  har  døbt  den  om  til  Cyanornis  ery- 
throrhyncha. 

•)  Denne  Form  kan  møde  med  4' Navne:  Apterornis  bonasia  Selys 
d.  L. ;  Didtis  Herberti  Schlegel;  Didus  Broekii  Schl.?;  Cya- 
nornis bonasia  Bonaparte. 

fuldstændigt,  men  det  fremgaaer  dog  deraf,  at  der  paa 
denne  lille  Øgruppe  har  existeret  i  det  Mindste  4  nu  ud- 
ryddede Fuglearter,  som  med  større  eller  mindre  Sand- 
synlighed kunne  henføres  til  Vandhønsenes  Familie,  som 
enten  manglede  Flyveevnen  eller  kun  besad  den  i  ringe 
Grad,  og  hvoraf  flere  ved  deres  Størrelse  overgik  de  fleste 
af  denne  Families  nulevende  Arter.  Vi  ville  senere  komme 
tilbage  til  Mascarenhas- Øernes  vingeløse  Fugleverden 
i  Anledning  af  Dronterne;  det  synes  at  Naturen  til  Gjen- 
gjæld  for,  at  disse  Øer  næsten  ingen  Pattedyr  besad,  havde 
skjænket  dem  en  rig  og  høist  eiendommelig  Fauna  af 
store,  kjødfulde,  til  Flugt  udueUge  Fugle.  Indtil  Menne- 
sket optraadte  paa  Skuepladsen,  var  Flyveevnen  i  Grunden 
ogsaa  mindre  nødvendig  for  dem;  thi  hver  Art  var  sand- 
synligvis indskrænket  til  en  enkelt  af  hine  Smaaøer  og 
kunde  let  tilfods  udføre  de  korte  Vandringer,  som  dens 
Levemaade  førte  med  sig;  intet  Rovdyr  truede  deres 
Tilværelse,  og  denne  behøvede  derfor  ikke  at  sikkres  ved 
Flyveevnen.  Men  Øernes  Kolonisation  og  Hundens  og 
Kattens  Indførelse  gjorde  snart  en  Forandring  i  Forhol- 
dene og  overskar  disse  forsvarsløse  Fugles  Livstraad.  Vi 
ville  siden  faae  at  see,  at  lignende  Forhold  gjentoge  sig 
paa  Ny-Zeland. 

Vi  nævnte  fornylig  Trapperne  [Otis]  som  Fugle, 
hvis  Evne  til  at  løbe  er  udviklet  paa  Flugtens  Bekostning. 
De  minde  i  visse  Henseender  om  Hønsene,  i  andre  om 
Strudsene;  ligesom  Vandhønsene  og  de  egenlige  Hønse- 
fugle foretrække  de  at  løbe  for  at  flyve,  men  mangle  dog 
aldrig  ganske  denne  Evne.  Jeg  nævner  dem  derfor  her 
blot  som  en  Overgangsform  mod  Strudsene  og  som  Re- 
præsentanter i  det  mindre  for  disse  Fugle,  hvis  Fodform 
Trapperne  ganske  have,  i  visse  Egne  af  Europa  og  Asien, 

hvor  Strudse  jo  ikke  flndes,  f.  Ex.  paa  de  centralasiatiske 
og  sydrussiske  Stepper.  At  Trapgæssene  i  deres  Leve- 
maade  ere  saa  at  sige  mere  Strudse  end  Vadefugle,  seer 
man  bedst  deraf,  at  Kosakkerne  jage  dem  tilhest  og  fange 
dem  med  Lassoen,  naar  der  efter  nogle  Regndage  ind- 
træder Frost,  saa  at  deres  Vinger  ere  blevne  stive.  Ellers 
flyve  de  godt,  naar  de  først  ere  komne  tilveirs,  men  kun 
om  Efteraaret  og  om  Vinteren,  saalænge  deres  Fjerdragt 
er  ny;  om  Sommeren,  da  Fjerene  ere  slidte,  søge  de  at 
redde  sig  ved  løbe  med  udbredte  Vinger  ligesom  Strud- 
sene. De  leve  flokkevis  ligesom  disse  og  ere  ligesaa 
sky  og  vanskelige  at  komme  nær. 


Som  Repræsentant  for  Strudsene  ville  vi  først  betragte 
den  afrikanske  eller  den  egenlige  Stj*uds  [Strtithio 
Camelus  L.).    Tænk  Dem  en  stor  Fugl,  indtil  4  Alen  høi. 


Den  afrikanske  Struds  (tildeels  efter  Naturen);  Landskabet  i  Bag:?runden  forestiller  et 
Bjergparti  i  Sydafrika.     (Motivet  taget  afLichtensteins  Reise.) 

med  en  temmelig  svær  Krop,  en  lang,  tynd  og  over- 
ordenlig bevægelig  Hals  og  2  høie,  stærke  Been.  Hovedet 
er  lille,  Næbbet  fladt  og  ubetydeligt  og  ligner  nærmest  et 
Andenæb;  de  store,  livlige  Øine  vende  saameget  fortil, 
at  Strudsen  kan  betragte  den  samme  Gjenstand  med 
dem  begge  paa  een  Gang.  Halsen  og  Hovedet  ere  næsten 
nøgne;  Hovedet  er  saaledes  kun  beklædt  med  børste- 
agtige  Haar,  der  navnlig  danne  et  Slags  Bryn  over  Øinene, 
og  Halsen  er  kun  hos  yngre  Fugle  bedækket  med  fine 
graalige  Dunfjer.  Øreaabningen ,  som  hos  andre  Fugle 
er  skjult  af  Fjerene,  kommer  derfor  her  tilsyne,  og  Hu- 
dens rødlige  Farve  skinner  igjennem  baade  paa  Halsen 
og  paa  Benene,  især  paa  disses  øverste  og  tykkeste  Deel. 
Strudsen  er  ikke  uden  Yinger,  men  i  Sammenligning  med 
Benene  ere  de  paafaldende  smaae,  hvilket  man  bedst 
seer  ved  at  sammenligne  Skelettet  i  For-  og  Baglemmerne. 
Deres  Bestemmelse  er  heller  ikke  at  bære  Strudsen  gjen- 
nem  Luften;  at  hæve  et  2  til  3  Centner  tungt  Legeme  op 
i  Luften  ved  sin  egen  Kraft,  er  en  Opgave,  som  Na- 
turen ikke  har  søgt  at  løse;  men  til  Gjengjæld  kan  den 
hele  Kraft  her  anvendes  til  hurtigt  Løb.  Medens  andre 
Fugles  Vinger  bære  lange  og  stive  Svingfjer,  som  møde 
Luften  med  en  fast  og  sluttet  Flade,  ere  Strudsevingens 
Fjer  forholdsvis  korte  samt  bløde  og  løse;  derved  faae 
de  de  dette  yndige,  veiende  og  bølgende,  som  har  gjort 
dem  saa  søgte  til  alle  Tider,  men  netop  derved  røbe  de 
ogsaa,  at  al  Tanke  om  Flugt  her  er  opgivet.  Mærke- 
ligt er  det,  at  medens  Strudsens  Forlemmer  saaledes  have 
mistet  den  dem  ellers  hos  Fuglene  tilkommende  Betyd- 
ning, vende  de  ogsaa  i  en  anden  Henseende  tilbage  til 
de  for  andre  Hvirveldyr  almindelige  Forhold.  Der  findes 
nemhg   hos  Strudsen   en    krum    og    stærk   Hornklo    paa 


225 

Spidsen  af  Tommelfingeren  og  Pegefingeren,  og  da  disse 
Kløer  neppe  som  hos  Sporevingerne  kunne  bruges  som 
Vaaben,  synes  deres  Optræden  her  kun  at  kunne  forklares 
ved,  at  Forlemmerne  ere  hæmmede  i  deres  Udvikling  og  der- 
ved i  en  vis  Grad  falde  tilbage  til  det  oprindelige  Forhold*). 
En  lignende  Fjerbusk  som  den,  hvormed  Vingerne  ere 
udstyrede,  træder  i  Styrefjerenes  Sted;  kan  Strudsen  ikke 
flyve,  behøver  den  heller  ikke  noget  Ror  til  at  styre 
Farten.  Kroppens  øvrige  Fjer  ere  af  samme  Beskaffen- 
hed som  Hale-  og  Styrefjerene,  men  meget  mindre.  Som 
bekjendt  have  Fuglene  ellers  to  Slags  Fjer,  nemhg  deels 
de  større,  stivere,  glatte  og  brogede  Dækfjer,  som  be- 
skytte mod  Regn  og  Blæst,  deels  de  smaae,  bløde,  graa- 
lige  eller  hvide  Dun,  som  holde  Varmen  tilbage  i  Lege- 
met. Strudsene  have  derimod  kun  een  Slags  Fjer,  som 
hverken  ere  Dun  eller  Dækfjer,  men  en  Mellemting  mel- 
lem begge,  og  som  man  derfor  har  kaldt  Dunfjer.  I 
Henseende  til  Formen  ligne  de  de  sædvanlige  Fjer^  da  de 
have  Pose ,  Skaft  og  en  af  Straaler  og  Bistraaler  dannet 
Fane;  men  Skaftet  er  svagt  og  bøieligt.  Posen  meget 
lille  og  Bistraalerne  ikke  hægtede  sammen  ved  smaae 
Kroge  som  paa  de  sædvanlige  Dækfjer;  Fanen  er  derfor 
blød  og  løs  som  paa  et  Dun.  Men  Strudsen  trænger 
heller  ikke  til  Dækfjer  af  den  sædvanlige  Slags ;  den  lever 
i  et  tørt  og  varmt  Klima  og  er  ikke  udsat  for  at  "blive 
vaad  og  forkjøle  sig.  Den  indgnider  heller  ikke  sine 
Fjer  med  Fedt  som  andre  Fugle;  alle  Strudsefugle  mangle 
endog  ganske  Halekjertlen ,  der  ellers  forsyner  Fuglene 
med  den  fornødne  Smørelse  til  deres  Fjerdragt. 


*)  Nhandiien  har  kun  een  saadan  Klo,  paa  Tommelflngeren ;  Emuen, 
Kivien  og  Kasuaren  have  kun  Pegefingeren  tilbage,  men  den  er 
ogsaa  forsynet  med  en  stor  Klo. 

15 

Strudsens  Been  fortjene  maaskee  mere  end  nogen 
anden  Deel  af  dens  Legeme  vor  Opmærksomhed.  Mange 
andre  Fugle  ere  ligesaa  høibenede,  men  ingen  andre 
forene  som  den  Styrke  og  Længde,  og  dog  ere  dens 
Fødder  egenlig  ikke  plumpe  af  Bygning.  For  at  vinde  i 
Styrke,  hvad  der  tabes  i  andre  Retninger,  har  Naturen  her 
bortkastet  alle  overflødige  Tæer;  Strudsen  har  kun  to,  af 
hvilke  den  ene  endog  har  langt  mindre  Betydning  end 
den  anden;  Ydertaaen  er  nemlig  meget  Ulle  og  berører 
kun  Jorden,  naar  Strudsen  bevæger  sig  hen  over  det  løse 
Sand,  hvor  Foden  synker  i;  paa  fast  Grund  gaaér  den 
ligesom  Hesten  kun  paa  een  Taa.  Bagtaaen  og  Inder- 
taaen  ere  sporløst  forsvundne;  de  to,  der  ere  tilbage,  ere 
korte,  brede  og  udstyrede  med  tykke  Trædepuder,  den 
større  tillige  med  en  kort  hovagtig  Negl.  At  en  Fugl 
med  en  saadan  Fodform  er  aldeles  uskikket  til  f.  Ex.  at 
sidde  paa  en  Green,  hvad  Hønsene  dog  tilnød  endnu 
kunne,  det  seer  man  ved  første  Øiekast.  Der  er  Lighed 
nok  imellem  Strudsens  og  Kamelens  Fod  til  at  retfærdig- 
gjøre  den  Benævnelse:  Kamelfuglen,  som  Strudsen  har  i 
mange  Sprog,  og  til  at  forklare  den  ældgamle  Forestilling, 
som  man  allerede  træffer  hos  Aristoteles,  at  den  er  en 
Overgangsform  mellem  Pattedyrene  og  Fuglene*).  Hertil 
kommer,   at  Strudsen  ligesom  Kamelen  har  en   haard  og 


Der  skal  endog  paa  sine  Steder  herske  den  Folketro,  at  Strudsen 
er  en  Bastard  af  en  Kamel  og  en  Fugl.  I  Nord-Afrika  har  man 
en  anden  Forklaring:  „Da  Vorherre  havde  skabt  Fuglene,  var 
det  bleven  Aften.  Saa  sagde  Fuglene-  nu  iaften  er  det  for  silde 
at  flyve  bort,  men  imorgen  flyve  vi  bort,  om  det  er  Guds  Villie, 
inschallah!  og  det  hele  Fuglechor  gjentog:  inschallah,  inschallahl 
Kun  Strudsen  stemmede  ikke  med  i  dette  fromme  Raab,  og  det 
tog  Vorherre  den  meget  ilde  op ;  thi  næste  Morgen  formaaede 
alle    de    andre   at   flyve    bort,    men  Strudsen    var   for   bestandig 

nøgen  Pude  paa  Brystet  til  at  ligge  paa,  og  at  der  skal 
være  en  vis  Lighed  i  den  Maade,  hvorpaa  disse  Dyr  lægge 
sig  ned,  idet  de  nemlig  først  knæle,  saa  sætte  Brystet  til 
og  tilsidst  i  et  tredie  Tempo  lægge  sig  heelt  ned  paa 
Bugen.  Endelig  ligne  Kamelen  og  Strudsen  hinanden  i 
Henseende  til  Opholdssted,  Hurtighed  og  Evne  til  at  ved- 
ligeholde Livet  1  åe  ødeste  Egne.  Det  kan  derfor  vel 
undskyldes,  naar  selv  nyere  Reisende,  der  rigtignok  savne 
egenlig  naturhistorisk  Dannelse,  dvæle  ved  denne  Fore- 
stilling, at  Strudsen  er  halv  Pattedyr,  halv  Fugl,  især 
naar  de  paa  Afrikas  Stepper  have  seet  uhyre  Flokke  af 
Antiloper,  Gnu-Oxer,  Strudse  og  Tigerheste,  blandede 
med  hinanden,  ile  sig  forbi.  Det  Venskab,  der  finder 
Sted  mellem  Strudsen  og  Quaggaen,  er  iøvrigt  let  at  for- 
klare og  begrundet  i  Lighed  i  Levemaade  og  Fællesskab 
i  Interresser.  Strudsene  have  nemlig  ligesom  Fuglene 
overhovedet  et  meget  skarpt  Syn  og  ere  desuden  høiere 
end  Tigerhestene ;  de  opdage  derfor  i  langt  større  Afstand 
enten,  at  der  er  en  Græsgang  i  Nærheden ,  eller  at  en  Fare 
nærmer  sig,  og  naar  Strudsene  sætte  sig  i  Bevægelse, 
følge  Quaggaerne  og  den  hele  øvrige  letbenede  Flok  der- 
for instinktmæssig  bagefter.  Desuden  skulle  Strudsene 
sætte  megen  Pris  paa  de  store  Skarnbasser,  som  flokke 
sig  om  Hovpattedyrenes  Gødning*). 


bundet  til  Jorden".  —  Ifølge  en  anden  Version  fløi  den  altfor 
kjækt  mod  Himlen ;  „da  nærmede  Allahs  Engel  sig  og  drog  det  Sl»r 
tilside,  der  skilte  den  fra  Flammestraalerne.  I  et  Nu  styrtede 
den  til  Jorden  med  svedne  Vinger,  og  dem  har  den  den  Dag  idag". 
')  Strudsens  Spildning  er  ikke  flydende  som  andre  Fugles,  men  fast 
og  ligner  f.  Ex.  Faarenes.  Urinen  opsamles  og  udgydes  nemlig 
for  sig  og  blandes  ikke  med  Tarmens  Excrementer.  Med  de 
andre  Strudsefugle  er  dette  derimod  ikke  Tilfældet. 

15* 

Uagtet  sin  store  Frugtbarhed  er  Strudsen  nu  udryddet 
paa  mange  Steder,  hvor  den  før  var  hyppig,  f.  Ex.  i 
Ægypten,  i  Landene  ved  Cap  og  i  Arabien.  Forresten 
er  den  udbredt  over  næsten  hele  Afrika;  den  findes  f.  Ex. 
i  den  saakaldte  algierske  Sahara  lige  til  den  35°  NBr., 
og  man  træffer  den  ofte  —  i  det  Mindste  i  Forplantnings- 
tiden  —  i  Egne,  der  ere  saa  blottede  for  al  Plantevæxt, 
at  man  har  Vanskelighed  ved  at  fatte,  hvorledes  den 
faaer  Føden  der;  ja  man  har  endog  forsikkret,  at  Egne, 
hvor  det  aldrig  regner,  skulde  være-  dens  kjæreste  Op- 
holdssted. Tidligere .  var  Strudsen  almindelig  i  Arabien, 
som  jo  ogsaa  er  en  umiddelbar  Fortsættelse  af  det  nord- 
afrikanske Ørkenbælte,  men  nyere  Efterretninger  om  dens 
Forekomst  der  savnes;  Mose  Lov  erklærede  den  for  et 
urent  Dyr  og  forbød  at  spise  den ;  Xenophon  traf  den 
paa  sit  berømte  Tilbagetog  i  den  syrisk-arabiske  Ørken, 
efterat  han  havde  passeret  Eufrat,  og  af  Monumenterne 
fra  Ninive  tør  man  maaskee  slutte,  at  den  forhen  har 
beboet  Mesopotamiens  Sletter.  Om  end  dens  Udbredning 
engang  i  meget  gamle  Dage  kan  have  strakt  sig  endnu 
dybere  ind  i  Asien,  som  nogle  ældre  Angivelser*)  antyde, 
saa  har  den  dog  allerede  længe  været  udryddet  der.  — 
Strudsen  antages  at  naaé  en  Alder  af  20 — 30  Aar;  den 
maatte  derfor  formere  sig  uhyre,  hvis  ikke  talrige  Rovdyr 
efterstræbte  den  saavelsom  dens  Æg  og  Unger.  I  Nord- 
Afrika  var  den  fordum  saa  hyppig,  at  der  kunde  optræde 
tusinde  paa  en^Gang  i  Roms  Circus.    Den  nordafrikanske 


*)  Saaiedes  angiver  P  a  u  1  u  s  V  e  II  e  t  u  s  (15de  Aarhundrede),  at  Strudse 
fandtes  i  Abasien,  i  Nærheden  af  Kaukasus  og  det  sorte  Hav, 
og  Apollonius  (ved  Christi  Fødsel)  traf  mange  Strudse  hinsides 
Ganges. 

Struds  er  iøvrigt  noget  mindre  end  den  sydafrikanske,  og 
man  har  derfor  opstillet  den  Formodning,  at  der  er  to 
Strudsearter,  som  dele  Afrikas  Sletter  mellem  sig;  Living- 
stones  Meddelelse,  at  der  midt  i  Afrika,  Nord  for  Zambese- 
Floden  og  Ngami-Søen,  er  et  Dælte  udenStrudse,  synes 
at  bestyrke  denne  Formodning,  der  dog  ikke  endnu  er  støttet 
paa  nogen  speciel  Undersøgelse  eller  paa  bestemte  Skjelne- 
mærker  mellem  den  nordlige  og  sydlige  Form.  —  Den 
udvoxne  Han  er  sort  méd  hvide  Hale-  og  Vingefjer  og 
noget  større  end  den  graabrune  Hun;  de  unge  Fugle  ere 
mere  graae  over  det  Hele ,  og  deres  Hals  og  Laar  ere 
tættere  befjerede  end  hos  de  gamle,  hos  hvilke,  navnlig 
hos  Hannen,  naar  den  bliver  vred  og  i  Forplantnings- 
tiden,  Huden  paa  de  anførte  Steder  antager  en  stærk  rød 
Farve  paa  Grund  af  en  stærkere  Tilstrømning  af  Blodet. 
Strudsen  er  en  meget  selskabelig  Fugl;  at  man 
træffer  den  enkeltvis  eller  kun  nogle  faae  samlede,  maa 
udenfor  Forplantningstiden  betragtes  som  en  Undtagelse. 
Ellers  træffer  man  dem  i  Flokke  paa  30 — 60  Individer, 
ja  Lichtenstein  har  endogsaa  en  Gang  seet  én  Flok 
paa  300;  i  den  tørre  Aarstid  samles  de  nemlig  paa  Høi- 
sletterne,  hvor  der  endnu  er  lidt  Vegetation  tilbage.  Det 
er  dernæst  en  nomadisk  Fugl,  der  f.  Ex.  i  Algier 
regelmæssig  viser  sig  om  Sommeren  i  de  græs-  og  vand- 
rige Bjergegne,  men  om  Vinteren  trækker  sig  tilbage  til 
Ørkenen.  Man  har  tidligere  antaget  den  for  udelukkende 
at  leve  af  Planteføde,  men  efter  nyere  Angivelser  synes 
den  selv  i  sin  vilde  Tilstand  at  være  næsten  altædende. 
Den  fortærer  Græs,  alleslags  Urter,  Frugter,  Rødder,  Korn, 
Græshopper  og  andre  Insekter,  Slanger,  Firbeen,  Tudser, 
ja  endog  Rotter,  navnlig  skal  den  blive  meget  fed  af 
Græshopper.    Ligesom  de  drøvtyggende  Pattedyr  holder  den 

meget  af  Salt.  Men  Strudsen  er  overmaade  forslugen 
af  sig  og  nedsvælger  ikke  alene  ligesom  mange  andre 
Fugle  Stene  for  at  befordre  Fødens  Knusning,  men  ogsaa 
Træ,  Glas,  Jern,  Kobber,  ulæsket  Kalk  og  andre  ufordøie- 
lige  eller  endog  ligefrem  skadelige  Ting,  som  kunne  volde 
dens  Død*);  Livingstone  fandt  engang  en  Struds  kvalt 
af  en  Melon,  der  var  bleven  siddende  den  i  Halsen.  Na- 
turligvis gjælder  denne  Forslugen  hed  meest  om  Strud- 
sen, naar  den  er  i  Fangenskab,  men  den  staaer  dog  vist- 
nok i  Forbindelse  med,  at  Strudsen  som  Ørkenens  Fugl 
er  nødt  til  at  tage  saa  megen  Føde  til  sig  som  muligt  i 
den  frugtbare  Aarstid,  for  at  den  kan  blive  saa  feed,  at 
den  har  Noget  at  staae  imod  med  i  den  tørre.  Hvad  den 
ikke  kan  fordøie,  har  den  i  Regelen  let  ved  at  blive  af 
med  ved  Opgylpning.  Dens  Fordøielseskanal  har  en 
temmelig  sammensat  Bygning,  der  minder  om  Hønsenes 
og  udmærker  sig  ved  en  stærk  Udvikling  baade  af  de 
muskuløse    knusende   Afdelinger  (Kraasen)    og    af   de   af- 


*)  Oplysningerne  om  Strudsens  Levemaade  ere  deels  samlede  af 
Guvier  og  Buffon,  deels  meddelte  af  Le  Vaillant,  Kolbe, 
Sparrmann,  Burchell,  Livingstone,  Gordon  Gumming, 
Anderson,  Adanson,  Barth,  Brehm,  Muller,  Heuglin 
o.  8.  V.  Det  franske  Selskab  for  fremmede  Dyrs  Acclimatisation 
har  gjennem  det  franske  Krigsministerium  søgt  at  tilveiebringe 
Oplysninger  fra  Algier,  men  de  indkomne  Rapporter  fra  Officerer 
i  Algier,  der  atter  støtte  sig  paa  de  Indfødtes  Fortællinger,  mod- 
sige altfor  ofte  hinanden  til  at  kunne  have  nogen  fuldkommen 
paalidelig  Gharakteer.  Af  større  Værdi  er,  hvad  Gosse,  Berg 
(en  Mihtærlæge  i  Senegal)  og  Hardy  (Bestyrer  af  Gentralplante- 
skolen  i  Algier)  have  meddelt  i  det  samme  Tidsskrift.  Men  Efter- 
retningerne om  Strudsens  Levemaade,  selv  om  de  skrive  sig  fra 
meget  paalidelige  Iagttagere,  modsige  ofte  hinanden,  og  det  er 
vanskeligt  for  den,  der  vil  samle  dem  til  et  Billede,  selv  om  han 
anvender  saa  megen  Kritik  som  muligt,  altid  at  udfinde  den 
rette  Sammenhæng. 

sondrende,  opblødende  og  opløsende  Partier  (Kroen  og 
Kjertelmaven) ,  hvorved  Strudsen  unægtelig  maa  blive  i 
Stand  til  at  fordøie  meget,  som  for  andre  Fugle  vilde 
være  ufordøieligt*),  og  til  at  drage  den  størst  mulige 
Nytte  af  sine  magre  og  sparsomme  Fødemidler.  At 
Strudsen  ikke  skulde  drikke,  er  ikke  Tilfældet,  tvertimod, 
skjøndt  den  vistnok  kan  taale  at  tørste  længere  end  de  fleste 
andre  Fugle,  som,  naar  \i  undtage  Rovfuglene,  maae 
drikke  meget  ofte,  seer  man  den  dog  komme  hver  Dag 
eller  i  al  Fald  med  nogle  Dages  Mellemrum  til  Vand- 
stederne for  at  drikke,  ja  den  har  endog  sine  bestemte 
Stier,  der  føre  til  disse.  Har  den  længe  lidt  af  Vand- 
mangel, fortælles  der,  at  den  skal  tee  sig  som  af- 
sindig af  Glæde,  naar  et  Tordenveir  bryder  ud,  dandse 
omkring  som  en  Besat  og  ile  afsted  mod  den  Himmel- 
egn, hvor  det  lyner,  og  heraf  har  man  da  ogsaa  benyttet 
sig  til  dens  Fordærv,  idet  man  lokker  den  til  sig  ved  fra 
et  høit  Sted  at  vise  et  Blus  af  og  til  og  saaledes  efterligne 
de  fjerne  Lynglimt.  Man  kunde  ogsaa  formode,  at  Strudsen 
aldrig  badede  sig  uden  maaskee  som  adskillige  andre  Fugle 


*)  Der  er  en  ret  morsom  Historie  om  en  Kone,  som  med  sin  Gade- 
dørsnøgle i  Haanden  ilede  hen  for  at  see  nogle  Strudse,  som  vare 
komne  til  liven ,  men  til  hvis  store  Forfærdelse  den  ene  Struds 
nærmede  sig  meget  høitideligt,  snappede  Nøglen  og  slugte 
den.  En  Mand  mistede  ved  en  lignende  Uforsigtighed  baade  sin 
Guldkjæde  og  sitUhr.  Strudsen  har  nemlig  en  særlig  Forkjærlig- 
hed  for  alle  glimrende  Ting.  —  En  af  Strudsene  i  det  zoologiske 
Selskabs  Have  i  London  døde  af  at  have  slugt  et  Stykke  af  en 
Parasol.  Man  har  i  Strudsemaver  fundet  Gjenstande  af  Jern 
halvt  opløste  af  Mavesaften  og  i  dens  Bughule  Søm,  som  kun 
kunde  være  komne  derud  ved  at  bane  sig  Vei  gjennem  Mavens 
Vægge.  »Naar  vi  savnede  Noget,  der  paa  nogen  Maade  kunde 
passere  en  Strudsehals  og  ikke  let  opløses  af  Mavesaften,  kunde 
vi  altid  være  vis  paa  at  finde  det  i  vore  tamme  Strudses  Skarn«, 
siger  Brehm. 

i  det  varme  Sand;  men  tvertimod,  den  pjadsker  sig  gjerne  i 
en  Dam  ligesom  en  And,  og  Heuglin  saae  i  Abyssinien 
ofte  hele  Flokke  staae  i  hele  Timer  i  Vandet  indtil  midt 
paa  Halsen  paa  Sandbankerne  temmelig  langt  fra  Kysten, 
naar  det  var  meget  varmt.  Derimod  svømmer  den  ikke, 
og  den  passerer  ikke  nogen  Flod,  siges  der,  i  hvilken 
den  ikke  kan  bunde. 

Strudsens  Hurtighed  er  jo  et  Ordsprog.  Rider 
man  f.  Ex.  over  Syd-Afrikas  Karroer  og  bliver  en  Flok 
Strudse  vaer  og  vil  forfølge  dem  —  det  er  forgjæves, 
inden  mange  Minuter  ere  de  ude  af  Syne,  ilende  afsted 
med  Jernbanefart,  3  Skridt  hvert  paa  6 — 7  Alen  i  Se- 
kundet, tilbagelæggende  26  engelske  Mil  i  Timen!  Uagtet 
den  hurtigste  arabiske  Hest  ikke  kan  maale  sig  med 
Strudsen,  naar  det  gjælder  om  at  løbe  en  kort  Strækning, 
jage  Araberne  den  dog  tilhest*),  men  rigtignok  med 
Heste ,  der  ere  særligt  uddannede  og  hærdede  til  denne 
anstrængende  Jagt.  I  Udholdenhed  kan  Strudsen  nemUg 
aldeles  ikke  maale  sig  med  Hesten;  som  alle  Fugle  for- 
døier  den  hurtigt  og  trænger  derfor  snart  igjen  til  at 
græsse;  forhindrer  man  den  deri,  bliver  den  snart  træt. 
Dette  veed  Araberen,  og  i  Begyndelsen  jager  han  den  der- 
for ikke  stærkt,  men  lader  den  dog  aldrig  Ro,  taber  den 


*)  Af  andre  Jagt-  og  Fangemaader  kan  nævnes  at  jage  den  i 
udspændte  Net,  at  fange  den  i  Snarer,  at  lokke  den  til  Jæge- 
rens Skjul  ved  at  strøe  dens  Yndlingsføde,  Asphodelus-Knolåevne, 
paa  Veien  dertil,  at  lure  den  op  ved  Vandstederne  eller  at  over- 
rumple den ,  naar  den  i  den  hedeste  Aarstid  lige  før  Regntiden 
staaer  bedøvet  midt  paa  Heden  og  gisper  efter  Veiret.  Busk- 
manden forklæder  sig  i  en  Strudseham,  efterligner  dens  Be- 
vægelser og  lister  sig  paa  den-ne  Maade  saa  nær  hen  til  den,  at 
han  kan  naae  den  med  sine  giftige  Pile;  eller  han  tager  Æggene 
af  Reden  og  skjuler  dem  godt  et  andet  Sted  og  lægger  sig  saa 
selv  næsegrus  i  Reden  og  oppebier  der  Strudsens  Tilbagekomst. 

ikke  af  Syne  og  giver  den  ikke  Tid  til  at  æde.  Dertil 
kommer,  at  Strudsen,  idetmindste  i  den  Tid,  da  den  har 
en  Rede  at  passe  ,  ikke  løber  i  lige  Linie ,  men  i  store 
Kredse;  Rytteren  rider  derfor  indenfor  i  mindre  Kredse, 
men  forfølger  dog  bestandig  Strudsen ,  og  hvis  de  ere 
flere  om  det  og  kunne  løse  hinanden  af  med  Forfølgelsen, 
vil  den  saameget  hurtigere  blive  træt.  Den  løber  i  Regelen 
med  udbredte  Vinger,  ikke  som  man  har  sagt,  for  at  benytte 
dem  som  Seil,  thi  den  løber  ogsaa  mod  Vinden  med  udbredte 
Vinger,  og  ligesom  andre  Fugle  bevæger  den  sig  endogsaa 
nødig  med  Vinden,  fordi  denne  i  saa  Fald  vilde  trænge  ind 
under  Fjerene  og  fremkalde  en  ubehagelig  Fornemmelse  i 
Huden.  At  Strudsen  altid  vil  løbe  mod  Vinden,  er  ogsaa 
ofte  Grunden  til  dens  Undergang,  naar  den  f.  Ex.  hellere 
søger  ud  af  en  Dal  netop  der,  hvor  nogle  af  dens  For- 
følgere have  taget  deres  Stilling,  end  stræber  at  undkomme 
ad  den  Vei,  hvor  den  vilde  have  Vinden  med  sig.  At 
den  breder  sine  Vinger,  naar  den  løber,  har  vei  tildeels 
den  samme  Grund  som,  at  vi  arbeide  med  Armene,  naar 
vi  løbe  stærkt,  nemlig  for  at  holde  Ligevægten,  men  vist- 
nok ogsaa  den,  at  Vingerne  hjælpe  til  at  holde  Legemet 
svævende  i  Luften,  saa  at  næsten  hele  Muskelkraften  kan 
anvendes  paa  at  føre  det  frem  i  horizontal  Retning. 

De  afrikanske  Strudse  skildres  i  Almindelighed  som 
godmodige  og  fredelige  Dyr;  kun  naar  de  ruge,  ér  det, 
som  om  en  anden  Natur  kom  over  dem ;  man  seer  da  de 
dræbte  Hyæners,  Pantheres  og  Shakalers  Skeletter  omgive 
deres  Reder  som  Advarsel  om,  hvad  andre  dumdristige 
Røvere  kunne  vente  sig,  og  de  angribe  paa  den  Tid  ofte 
kjækt  og  undertiden  med  Held  den  Rytter,  ved  Synet  af 
hvem  de  ellers  flygte  saa  hurtigt,  som  d«res  Been  kunne 
bære  dem.     I  hele  Nord-Afrika  er  det  meget  almindeligt 


234 

at  træffe  tamme  Strudse  i  Arabernes  Leire;  man  holder 
dem  deels  for  Fornøielsens  Skyld  og  som  en  Luxus,  der 
sømmer  sig  for  en  fornem  Araberhøvdings  Palads,  deels 
for  Fjerenes  Skyld,  som  man  plukker  af  engang  imellem; 
ligesom  vi  plukke  vore  Gæs;  thi  kun  de  Strudsfjer  ere 
rigtig  gode,  som  plukkes- af  den  levende  eller  nylig  dræbte 
Fugl;  de  fældede  Fjer,  som  man  kan  samle  paa  Marken, 
ere  sUdte ,  krøllede  og  smudsige  af  Rugningen  og  blive 
hurtigere  angrebne  af  Møl.  Tæmningen  medfører  ingen 
Vanskelighed,  naar  man  fanger  dem  som  ganske  unge, 
behandler  dem  med  Godhed  og  vænner  dem  til  at  faae 
deres  Foder  daglig  til  bestemte  Tider;  de  leve  da  sam- 
men med  Araberens  andre  Husdyr,  med  hans  Hunde, 
Heste  og  Kameler  og  gaae  paa  Græs  med  dem,  men 
komme  hjem  om  Aftenen,  følge  og  lyde  deres  Herre  som 
en  Hund,  lege  med  Børnene,  tage  med  paa  Jagt  osv. 
Førte  bort  til  en  anden  langt  bortliggende  Egn  vide  de 
ligesom  Brevduen  at  finde  deres  Hjem  igjen  gjennem  den 
veiløse  Ørken  med  Instinktets  Sikkerhed.  Medens  nogle, 
f.  Ex.  General  Daumas,  forsikkre,  at  det  er  uden  Exem- 
pel,  at  saaledes  tæmmede  Strudse  løbe  bort,  indrømme 
Andre  (f.  Ex.  Berg),  at  naar  Forplantningstiden  indtræder, 
forlade  nogle  af  Hunnerne  ofte  Leiren  for  at  lægge  Æg, 
og  at  de  saa  i  Regelen  blive  borte  med  det  samme, 
hvorimod  Hannerne  komme  hjem  hver  Aften.  Derimod 
er  det  meget  sjeldent,  at  tamme  Strudse  forplante  sig  i 
Fangenskab.  Saafremt  det  ikke  stadfæster  sig,  hvad  en 
algiersk  Araberhøvding  har  berettet,  at  han  i  Sultan 
Muhley-Abderrhamans  Palads  i  Marokko  havde  seet  en  stor 
Strudseflok,  som  udrugede  sine  Æg,  er  det  første  Gang 
ifjor  lykkedes  Directeur  Hardy  i  Algier  at  formaae  to  Par 
Strudse  dertil ;   det  ene  fik  endog  9  Unger.  —  Undertiden 

udvikler  Strudsen  i  Fangenskab  en  temmelig  ondskabs- 
fuld Charakteer;  saaledes  fortæller  Brehm,  at  de  mis- 
handle AU,  hvad  der  ikke  har  lært  at  agte  deres  Over- 
legenhed, og  Sparrmann  beretter  som  Exempel  paa  det 
samme,  at  nogle  Landmænd  i  Syd-Afrika  havde  fanget 
et  Par  unge  Strudse  og  opdraget  dem,  men  maatte  om- 
sider dræbe  dem,  da  de  ikke  lode  det  blive  ved  at  sluge 
Kyllingerne  og  sparke  til  Hønsene,  men  ogsaa  fandt  paa 
at  træde  Faarene  ihjel.  —  Den  afrikanske  Struds  er  saa 
stærk,  at  den  kan  dræbe  en  Mand  med  et  velrettet  Slag; 
A  dan  son  saae  i  Senegal  to  Negere  ride  paa  en  ung  Struds, 
der  løb  saa  hurtigt  med  dem ,  at  ingen  flest  vilde  have 
kunnet  følge  dem ;  Enhver ,  der  ikke  efterhaanden  har 
vænnet  sig  til  denne  hurtige  Bevægelse,  taber  Veiret  der- 
ved. Men  skjøndt  man  har  Exempler  paa,  at  Negere  paa 
denne  Maade  have  reist  fra  et  Sted  til  et  andet,  og  skjøndt 
man  i  gamle  Dage  har  seet  Strudse  spændte  for  Vogn  i 
Roms  Cirkus,  er  man  dog  enig  om,  at  Strudsen  ikke 
kan  lære  at  lade  sig  styre,  og  at  dens  Styrke  og  Hurtig- 
hed alligevel  ikke  gjøre  den  anvendelig  som  Træk-  eller 
Lastdyr.  —  Som  Bevis  paa  dens  Dumhed  pleier  man  at 
anføre,  at  naar  Strudsen  seer  sig  indhentet,  skjuler  den, 
som  sidste  Tilflugt,  sit  Hoved  i  en  Busk  eller  bagved  et 
Træ  i  den  Tro,  at  saa  Ingen  seer  den;  men  B  uf  fon  har 
vistnok  Ret  i,  at  det  snarere  er;  dens  Instinkt,  der  siger 
den ,  at  det  eneste  den  endnu  kan  gjøre ,  er  at  beskytte 
sit  Hoved,  hvis  tynde  Hjerneskal  ikke  kan  modstaae  et 
Slag.  Nyere  Reisende  omtale  den  tvertimod  som  et  klogt 
Dyr,  der  med  stor  Omhu  holder  det  Sted  skjult,  hvor 
den  har  anlagt  sin  Rede.  Den  løber  saaledes  aldrig  lige 
til  det,  men  omkrandser  det  i  store  Buer  for  at  vildlede 
det  speidende    Rovdyr    eller  Menneske  og  iagttager  altid 

stor  Forsigtighed,  naar  de  løse  hinanden  af  med  at  ruge, 
for  at  ikke  Stedet  skal  blive  opdaget  ved,  at  de  vise  sig 
der  begge  to.  Saasnart  de  mærke,  at  der  har  været 
Nogen  ved  deres  Rede,  træde  de  alle  Æggene  itu  og 
begynde  forfra  paa  et  nyt  Sted.  Naar  man  har  opdaget 
en  Strudserede,  lader  man  sig  derfor  først  nøie  med  et 
Par  af  de  omhggende  Æg  og  udvidsker  forsigtigt  sine 
Fodtrin  eller  skraber  et  Par  Æg  til  sig  med  en  lang  Stok; 
paa  denne  Maade  har  man  et  fortræfYeligt  Spisekammer, 
hvor  man  hver  anden  eller  tredie  Dag  kan  hente,  hvad 
Husholdningen  behøver.  Som  Bevis  paa  Strudsens 
Snildhed,  naar  den  naturlige  Kjærlighed  til  Afkommet 
vækker  dens  Aandsevner,  kan  ogsaa  tjene  den  FortæUing, 
som  den  bekjendte  svenske  Reisende  Anderson  har 
meddelt.  Han  forfulgte  en  Gang  et  Strudsepar  med 
dets  Unger;  Hunnen  løb  i  Spidsen,  fulgt  af  Ungerne, 
men  Hannen  fulgte  bagefter  i  nogen  Afstand  og  søgte 
først  at  aflede  Opmærksomheden  ved  at  sagtne  sin  Fart 
og  løbe  i  en  anden  Retning,  senere  ved  at  løbe  omkring 
F'orfølgerne  i  stedse  snevrere  Kredse.  Tilsidst  kastede 
den  sig  paa  Jorden  og  efterlignede  saa  skuffende  en  stærkt 
saaret  Fugls  Anstrængelser  for  at  komme  paa  Benene 
igjen,  at  Anderson,  som  havde  skudt  efter  den,  troede, 
at  den  virkelig  var  saaret;  men  det  var  blot  et  Krigspuds 
for  at  Hunnen  og  Ungerne  kunde  vinde  Forspring,  thi  da 
Anderson  nærmede  sig,  sprang  den  op  og  satte  afsted 
igjen.  Dette  Træk,  som  bekræftes  af  andre  Reisende, 
røber  en  Evne  til  at  forstille  sig,  som  man  forresten  kan 
paavise  i  en  meget  lignende  Form  hos  visse  Vadefugle. 

I  Brunsttiden  antager  Hannens  Laar  og  Hals,  som 
jeg  allerede  har  anført,  en  stærk  rød  Farve.  Den  udstøder 
da    sit    besynderlige,    dybe    og  stærke  Brøl,    der    ligner 

Løvernes  saa  meget,  at,  efter  Fleres  Vidnesbyrd,  selv 
Hottentotterne  ikke  formaae  at  skjelne  imellem  dem  med 
Sikkerhed.  Man  hører  det  især  om  Morgenen,  men  og- 
saa  om  Natten  *).  Det  bestaaer  af  3  noget  forskjellige  dybe 
Strubelyd,  som  gjentages  3  Gange  ovenpaa  hinanden;  den 
krummer  da  sin  Hals  sammen,  lukker  Næbet  og  oppuster 
sit  Svælg  under  en  næsten  krampagtig  Skjælven  af  hele 
Legemet.  For  ydermere  at  lokke  Hunnen  opfører  den  en 
Slags  Dands,  som  bestaaer  i,  at  den  lægger  sig  ned, 
vugger  sit  Hoved  og  sin  Hals  i  10  Minuter  frem  og  til- 
bage i  en  vis  Takt,  slaaer  sig  skiftevis  med  Hovedet  saa 
paa  den  ene,  saa  paa  den  anden  Side  af  Kroppen,  be- 
væger sine  Vinger,  som  om  don  havde  Feber,  ryster 
over  hele  Legemet,  udstøder  en  dump  rallende  Lyd  og 
er  kort  sagt  aldeles  betagen  af  Lidenskab.  I  vild  Tilstand 
forfølges  Hunnen  i  flere  Dage  af  den  rasende  Han,  inden 
den  giver  efter,  men  i  Fangenskab  maa  den  hurtigere 
give  tabt,  og  denne  Afvigelse  fra  de  naturhge  Forhold  er 
maaskee  en  af  Grundene,  til,  at  tamme  Strudse  i  Regelen 
ere  ufrugtbare.  løvrigt  har  man  sagt  hinanden  meget 
imod  i  Henseende  til  det  Spørgsmaal,  om  Strudsen 
\e\et  i  Monogami  eller  i  Polygami.  Sammenhængen 
er  maaskee  den,  at  de  ligesom  Trapgæssene  leve  i  Mono- 
gami, naar  der  er  lige  mange  Hanner  og  Hunner,  men 
at  ellers  hver  Han  ligesom  de  vilde  Hønsefugle  har  flere 
Hunner;  en  Beretning  erklærer,  at  naar  der  i  en  Flok  af 
20  Strudse  er  mere  end  6  Hanner,  blive  de  øvrige  jagne 
bort,  og  at  de  enkelte  Strudse,  som  man  træffer  vankende 
eenligt  om,  alle  have  bavt  denne  Skjæbne,  ligesom  de 
eenlige  Elefanter.     Med  Polygamiet  pleier  der  ganske  na- 


•)  Derimod  siger  Livingstone,  at  Strudsen  lader  sig  kun  høre  om 
Dagen  og  Løven  kun  om  NaUen. 

turligt  at  følge  heftige  Kampe  mellem  Hannerne,  saa  at 
den  stærkeste  beholder  det  hele  Harem.  Derom  tie  de 
fleste  Beretninger,  nogle  (f.  Ex.  General  D  au  mas)  benægte 
det  endogsaa  reent  ud,  medens  andre  (f.  Ex.  Brehm) 
tvertimod  forsikkre,  at  det  virkelig  gaaer  saaledes  til.  En 
Han  kan  have  2 — 3 — 4,  maaskee  indtil  6  Hunner,  som 
lægge  deres  Æg,  30 — 45  i  Alt,  i  den  samme  Rede; 
hver  Hun  skal  lægge  12 — 16  Æg.  Reden  er  kun  en  svag 
Fordybning,  der  er  udgravet  med  Næbet  og  omhyggelig 
renset  for  Steen,  omgivet  med  en  Vold  af  Sand  og  an- 
lagt i  en  øde,  sandet  Egn  for  ikke  at  være  udsat  for  at 
opdages,  men  frit,  saa  at  der  er  en  vid  Udsigt  derfra 
for  at  den  rugende  Fugl  kan  iagttage  sin  Fjende  i  lang 
Afstand.  Efter  nogle  Beretninger  ere  Æggene  satte  paa 
Enden*)  for  at  optage  saa  lidt  Plads  som  muHgt;  rundt 
omkring  Reden  ligger  der  desuden  ofte  en  halv  Snees 
Æg  spredte  omkring,  hvad  enten  de  nu  ere  anbragte 
der  med  Villie  som  frivilligt  Offer  til  Rovdyr  og  andre 
Røvere,  eller  de  ere  bestemte  til  Føde  for  Ungerne**), 
eller  de  maaskee  hidrøre  fra,  at  Hunnen  begynder  at 
lægge  Æg,  inden  Stedet  dertil  endnu  er  bestemt.  Nærmer 
man  sig,  søger  Strudsen  først  at  skjule  sig  ved  at  dukke 
med  Hovedet  lige  ned  til  Jorden;  hjælper  det  ikke,  springer 


*)  Ogsaa  herom  modsige  Beretningerne  hinanden.  En  Beretning 
erklærer,  at  naar  der  f.  Ex.  er  3  Hunner  skiftes  disse  meget 
regelmæssigt  til  at  lægge  hver  sit  Æg  hver  tredie  Dag;  fremdeles 
at  hver  Hun  holder  sine  Æg  samlede,  at  Midten  af  Reden  altid 
er   tom,    saa   at    Fuglen   egenlig    blot  ruger  med  Vingerne  osv. 

*)  Fortællingen  om  disse  overtallige  Æg,  der  tjene  de  udklækkede 
Strudsekyllinger  til  deres  første  Føde,  er  altfor  almindelig  til  at 
man  tør  betvivle  den  aldeles,  uagtet  adskillige  Beretninger  lige- 
frem benægte  den,  og  uagtet  man  kan  indvende,  at  det  er  be- 
synderligt at  disse  Æg  ikke  enten  fordærves  eller  udklækkes  af 
Solheden.  Nødvendige  for  Ungernes  første  Opfostring  kan  jeg, 
efter  hvad  der  foreligger,  imidlertid  ikke  antage  dem  for  at  være. 

den  op  og  søger  at  bortlede  Opmærksomheden  \eå  at 
løbe  rundt  i  store  Kredse,  eller  angriber  og  forfølger 
endog  den  Reisende.  I  Algier  er  man  enig  om,  at 
Strudsen  ruger  hele  Døgnet;  i  den  føromtalte  Central- 
planteskole gjorde  man  den  Erfaring,  at  der  hengik  nogen 
Tid  efter  at  Æggene  vare  lagte,  førend  de  begyndte  at  ruge ; 
først  rugede  Hunnen  kun  nogle  Timer  om  Dagen,  siden 
bestandig  længere  og  længere  (f.  Ex.  fra  Kl.  9 — 3)  og 
tilsidst  hele  Dagen ;  nu  tog  Hannen  fat  og  hjalp  den 
dermed,  især  om  Natten,  og  inden  Rugetiden  var  omme, 
rugede  den  mere  end  Hunnen;  det  var  ogsaa  Hannen, 
som  viste  Ungerne  den  største  Omhu  og  tog  dem  under 
sine  Vinger  om  Natten.  1  Regnveir  hjalp  de  hinanden 
med  at  beskytte  Æggene.  Ved  hver  Afløsning  undersøgte 
den  Tiltrædende  omhyggeligt  Æggene  et  for  et,,  vendte 
dem  om  og  forandrede  af  og  til  deres  StiUing.  Efter 
andre  Angivelser  begynde  de  vilde  Strudse  dog  at  ruge, 
naar  der  er  lagt  omtrent  et  Dusin  Æg,  ja  den  berømte 
Jæger  Gordon  Cumming  har  endog  truffen  en  Han- 
struds  rugende  paa  2  Æg  alene  og  slutter  deraf,  at  Rug- 
ningen begynder  strax,  saasnart  Æggene  ere  lagte,  hvilket 
ogsaa  fortælles  af  Andre,  som  tilføie,  at  Udklækningen 
derfor  heller  ikke  finder  Sted  paa  en  Gang.  De  idelige 
Modsigelser  i  disse  Reretninger  om  Enkelthederne  i  Strud- 
sens Forplantningsforhold  kunne  vistnok  tildeels  forklares 
af  forskjellige  lokale  og  tilfældige  Omstændigheder.  Rug- 
ningen medtog  for  hine  tamme  Strudse  altid  et  Tids- 
rum af  2  Maaneder,  men  angives  ellers  af  meget  paa- 
lidelige  Kilder  til  6  Uger  (40  Dage).  Selv  nyere  Reisende 
(f.  Ex.  Raron  Mtiller,  Dr.  Rerg)  forsikkre ,  at  i  den 
hedeste  Deel  af  Afrika  (f.  Ex.  i  Senegal)  ruges  Æggene 
ikke   om  Dagen,    men  tildækkes   med   Sand   og   overlades 

til  Solens  og  det  ophedede  Sands  Indvirkning.  Hunnen 
skal  dog  altid  være  at  træffe  i  en  Afstand  af  c.  15  Skridt, 
holdende  et  vaagent  Øie  med  Reden  og  Æggene.  Ellers 
skiftes  Hunnerne,  naar  der  er  flere  om  en  Rede,  til  at 
ruge  om  Dagen,  —  forsaavidt  de  ikke  ligesom  mange  af 
vore  Fugle  lade  Æggene  ligge  blottede  i  den  varmeste 
Deel  af  Dagen  for  selv  at  søge  Føde,  —  men  om  Natten 
ruger  den  større  og  stærkere  Han,  der  bedst  er  i  Stand 
til  at  byde  Rovdyrene  Spidsen.  Rugetiden  er  om  Efter- 
aaret  og  i  Vintermaanederne ,  i  Nord- Afrika  fra  Januar 
til  Mai,  i  Syd-Afrika  fra  Juni  til  October,  saaledes  at 
Ungerne  udklækkes  samtidig  med,  at  det  unge  Græs  be- 
gynder at  skyde.  Ofte  trækker  den  længe  ud ,  naar 
Strudsene  forstyrres  f.  Ex.  af  Rovdyr  og  derfor  maae  be- 
gynde forfra  et  andet  Sted.  Æggene  *)  ere  gulhvide  med 
fordybede  Punkter  hist  og  her;  Skallen  er  meget  haard. 
Naar  Ungerne  komme  ud  af  Ægget,  ere  de  næsten  saa 
store  som  Høns  og  beklædte  med  lange  og  tykke  graae 
Dun  og  med  stive  Pigge;  »det  er  nogle  allerkjæreste 
Smaadyr,  der  mere  Hgne  Pindsvin  end  Fugle,«  siger 
Brehm.      Naar   de   ere    2  Maaneder    gamle,    falde   Pig- 


*)  De  Reisende  berette,  at  der  undertiden  findes  fra  1  til  12  haarde, 
hvide,  flade  og  glatte  Stene  i  Strudseæggene  af  Størrelse  som  en 
Bønne  eller  Sukkerært,  og  Livingstone  bekræfter  det,  men  til- 
føier,  at  det  er  Concretioner  af  den  samme  Masse,  hvoraf  Skallen 
bestaaer.  Skallens  Haardhed  volder  Rovdyrene  mange  Sorger. 
De  Reisende  fortælle,  at  man  ofte  seer  den  ægyptiske  Aadselgrib 
svæve  over  Strudsens  Rede,  naar  den  er  forladt  i  Middagstiden, 
med  en  Steen  i  Kloen  for  at  lade  den  falde  ned  og  knuse  et  Æg, 
med  hvis  Skal  den  ellers  ikke  kunde  faae  Rugt.  Man  skulde 
synes,  at  denne  haarde  Skal  ogsaa  maatte  være  vfinskelig  at 
gjennembryde  for  Ungerne,  men  jeg  har  dog  ikke  fundet  nogen 
Angivelse  om,  at  de  Gamle  hjalp  dem  ved  i  det  rette  Øiebhk  at 
knuse  Skallen  for  dem. 


241 

fjerene  af  og  give  Plads  for  en  eensformig  graa  Fjerdragt. 
Deres  Farver  passe  saa  godt  til  de  Naturforhold,  hvorunder 
de  leve,  at  man  endogsaa  i  kort  Afstand  har  ondt  ved  at 
blive  dem  var.  De  mades  ikke,  men  det  fortælles ,^  at 
de  Gamle  træde  de  omkring  Reden  liggende  Æg  itu  for  at 
de  skulle  tjene  Ungerne  til  Føde;  disse  leve  altsaa  paa 
en  iMaade  af  deres  ufødte  Sødskende  og  forsyne  sig  af 
den  dem  tiltænkte  Blommemasse  med,  hvad  de  behøve 
mere,  end  der  var  i  deres  eget  Æg,  for  at  vinde  Kræfter 
til  at  fordøie  den  magre  og  haarde  Kost,  hvormed  de 
snart  maae  lade  sig  nøie,  og  til  at  følge  de  Gamle  paa 
den  ilsomme  Flugt,  der  snart  kan  blive  en  Nødvendighed, 
eller  paa  den  Vandring  til  mere  græsrige  Egne,  som 
allerede  tiltrædes  7  Dage  efter  at  Ungerne  ere  udklækkede. 
Strudseæggene  afgive  en  meget  nærende  Føde;  de 
indeholde  ligesaa  meget  som  30  Hønseæg  og  kunne  mætte 
4  meget  sultne  Personer;  det  anbefales  især  at  nyde  den\ 
i  Caffee  eller  Chocolade  eller  som  Æggekage.  Skallerne 
egne  sig  ved  deres  Haardhed  meget  godt  til  Drikkekar 
og  andet  Huusgeraad;  »iUiskmændene  have  neppe  noget 
andet,«  siger  Anderson.  Kjødet  af  de  Gamle  er  seigt 
og  ubehageligt,  og  af  dem  benyttes  derfor  kun  Bag- 
køllerne og  Kraasen,  der  skal  have  en  meget  fm  Smag; 
paa  Brystet,  hvor  Fuglenes  Kjødmasse  ellers  ligger,  ere 
de  næsten  kun  Skind  og  Been.  Ungernes  Kjød  skal  der- 
imod   være    meget    velsmagende  *).       Hvilken    Anvendelse 


')  Det  er  bekjendt  nok,  at  Strudsehjerner  vare  en  yndet  Ret  for  det 
yppige  Roms  forfinede  Stormænd,  saavelsom  hvad  Heliogabal 
i  den  Retning  skal  have  præsteret.  Araberne  siges  meget  at 
ynde  en  Ret,  som  benævnes  „Strudsesmør«  og  bestaaer  i  en 
Blanding  af  Blod  og  Fedt,  der  bringes  tilveie  ved  at  ryste  den 
dræbte  Struds  dygtigt  og  saa  lade  Vædsken  flyde  ud  af  et  Saar 
paa  Halsen. 

16 

Vinge-  og  Halefjerene  have  fundet  til  alle  Tider,  behøver 
jeg  ikke  at  udbrede  mig  over;  den  vilde  Kriger,  det 
gamle  Roms  Soldater,  Nutidens  Feltherrer  og  Damer 
have  kappedes  om  at  smykke  sig  med  dem  og  saaledes 
vedligeholdt  Forfølgelsen  mod  Ørkenens  stolte  Fugl.  Huden 
kan  garves  og  benyttes  som  andet  Læder  til  Skindbuxer, 
Vadsække,  StridskøUerter  osv. 


Paa   Amerikas    Stepper    (Llafios,    Pampas,    Campos) 
repræsenteres  Strudsen  af  N h  a n d u  e n  {Rhea  americana)  *), 


Nhandiien  eller  den  amerikanske  Struds  (efter  Naturen}. 


*)  Ordet   Nhandii    (udtales    Njandii)    eller    Nhandu-guagu    er    af 
indiansk  Oprindelse.     Nu    benævnes   den    overalt  i  Syd-Amerika 

der  er  den  nye  Verdens  største  Fugl  ligesom  Strudsen 
den  gamles;  imidlertid  er  den  betydelig  mindre  og  spinklere 
end  den  afrikanske  Struds  og  kun  to  eller  haJvtredie 
Alen  høi.  Uagtet  dens  Vinger  ikke  ere  saa  lidt  mere 
udviklede  end  Strudsens,  er  den  dog  ligesaa  lidt  i  Stand 
til  at  flyve,  da  Vingefjerene  ligesaa  lidt  som  hos  Strudsen 
have  den  dertil  fornødne  Beskaffenhed.  Den  smukke 
Fjerbusk,  som  pryder  Strudsens  Hale,  mangler  her  ganske, 
og  Nhandiiens  Fjer  ligne  i  det  Hele  mere  sædvanlige 
Fjer,  ere  mere  stride  og  stive,  ikke  saa  bløde  og  dunede 
som  Strudsens,  hvis  Ynde  de  derfor  ikke  besidde;  de 
finde  derfor  i  det  høieste  en  Plads  paa  den  indianske 
Krigers  Hue  eller  anvendes  til  fine  Støvekoste,  Solskjærme 
eller  Fluevifter.  Farven  er  omtrent  eens  hos  begge  Kjøn, 
en  Blanding  af  Sort,  Graat  og  Brunt,  men  Hannen  har 
dog  et  characteristisk  sort  Bælte  over  Brystet  og  er  des- 
uden lidt  større  og  tykkere  i  Hovedet,  saa  at  de  Indfødte 
selv  i  lang  Afstand  kunne  kjende  dem  fra  hinanden.  Med 
Undtagelse  af  Øinenes  og  Ørenes  nærmeste  Omgivelser 
ere  Hoved,  Hals  og  Skinnebeen  fuldstændigt  dækkede  af 
Fjer;  Næbet  er  desuden  længere  og  smallere  end  hos  den 
afrikanske  Struds,  men  dog  fladt  ligesom  hos  denne. 
Den  vigtigste  Forskjel  er  imidlertid  den,  at  Nhandiien 
har  3  Tæer,  idet  Indertaaen  her  er  tilstede,  at  de  alle 
ere  udrustede  med    korte    og  plumpe  Kløer,    og  at    den 


MAvestruz«  (spansk:  Struds)  eller  Ema  (portugisisk,  uden  Tvivl 
det  samme  Ord  som  Emeu  eller  Emu,  hvormed  Portugiserne 
oprindelig  benævnte  Kasuaren,  men  som  man  nu  pleier  at  bruge 
om  den  nyhollandske  Struds).  Efterretningerne  om  Nhandiiens 
Levemaade  skyldes  Dobritzhofer,  Nieremberg,  Azarra, 
Rengger,  Marcgraf,  Prindsen  af  Wied,  Darwin  og  Dr.  Va- 
V  a  s  s  e  u  r. 

16' 

træder  paa  dem  alle  tre.  Denne  Strudseart  er  udbredt 
over  alle  Syd-Araerikas  aabne  Sletter  fra  Patagoniens 
Grændse  ved  c.  41^  S.  Br.  til  Provindserne  Geara  og 
Piauhy  omtrent  5^  S.  for  Ækvator.  Kun  i  det  sydlige 
Peru  overskrider  den  Gordillerakjeden  paa  enkelte  Steder, 
saa  at  den  der  ogsaa  forekommer  paa  Syd-Amerikas  smalle 
Vestland  hinsides  Andesbjergene,  og  i  Ghile  fmdes  den 
endnu  til  en  Høide  af  6 — 7000  Fod  i  hin  mægtige  Bjerg- 
kjedes  Dale.  Længere  mod  Syd,  fra  Rio  Negro  til 
Magellanstrædet,  erstattes  den  af  en  noget  mindre  Art, 
den  patagoniske  Struds  {Avestru%  petw,  Hhea  Dav- 
winii  Gould,  Rhea  pennata  d'Orbigny),  der  forresten 
ganske  ligner  den  større  Art,  men  dog  kan  kjendes  fra 
denne  ved,  at  Fjerklædningen  naaer  et  Stykke  nedenfor 
Hælen,  hvilket  maaskee  staaer  i  Forbindelse  med,  at  den 
beboer  et  koldere  Land.  -    k 

Ligesom  Strudsen  løber  Nhandiien  med  udbredte 
Vinger  og  tager  sig  derved  anseligere  ud;  da  dens  Vinger 
forholdsvis  ere  meget  større  end  Strudsens,  bidrage  de 
uden  Tvivl  endnu  mere  end  dennes  til  at  hjælpe  den 
frem,  og  man  kan  vistnok  med  endnu  større  Ret  sige 
om  den,  at  dens  Løb  er  halv  Løb  halv  Flugt.  Den 
trætter  desuden  sine  Forfølgere  ved  at  løbe  i  Zigzag,  idet 
den  udfører  Vendingerne  ved  en  behændig  Brug  af  sine 
Vinger,  men  Pampas-Indianeren  og  Amerikas  Gentaur, 
Gauchoen,  veed  dog  at  indhente  den  og  at  ramme  den  med 
sit  frygtelige  Kastevaaben,  Bolaen.  En  Evne,  som  den 
har  forud  for  sin  afrikanske  Frænde,  er  at  kunne  svømme; 
man  seer  den  ofte  passere  Floder  og  Søer  paa  denne 
Maade  eller  endog  svømme  over  til  Øerne  i  Nærheden  af 
Kysten.  Den  svømmer  naturligvis  ikke  godt,  dertil  hviler 
Kroppen  for  dybt  i  Vandet,  men  i  al  Fald  bedre  end  man 

skulde  vente  det  af  Fugle ,  som  synes  snarere  at  være 
byggede  til  alt  andet  end  til  at  svømme,  og  hvis  Fjer- 
dragt  er  saa  ulig  Svømmefuglenes  og  saa  uskikket  til  at 
komme  i  Berøring  med  Vandet  som  muligt.  Som  Bevis 
paa  dens  Styrke  anfører  Vavasseur,  at  han  har  seet  et 
ungt  Menneske  paa  15—16  Aar  faae  begge  Benene  slaaede 
over  af  en  Nhandus  Spark.  Dens  Føde  bestaaer  ligesom 
Strudsens  i  alle  Slags  Planteføde,  Slanger,  Firbeen,  Smaa- 
gnavere  osv. ;  den  er  en  stor  Mester  i  at  fange  Biller, 
Græshopper  og  andre  Insekter,  og  den  besøger  i  Ebbe- 
tiden Sandbankerne  ved  Kysten  for  at  fange  Fisk.  Lige- 
som Strudsen  sluger  den  næsten  Alt,  hvad  den  kan  over- 
komme, f.  Ex.  Læder,  Stykker  af  Træ,  Metal  eller  Horn 
osv.,  men  den  deeltager  dog  aldrig  i  Aadselgribbenes 
Maaltider  af  styrtede  eller  døde  Dyr.  Ogsaa  Nhandiien 
skildres  som  enfoldig,  men  tillige  som  overmaade  god- 
modig; 2  eller  3  Dage  ere  nok  til  at  tæmme  en  ung 
Struds.  Næsten  i  enhver  Landsby  kan  man  derfor  træffe 
tamme  Strudse,  som  spadsere  om  paa  Gaden,  kigge  ind 
ad  Vinduer  og  Døre,  lege  med  Børnene  6g  snappe  Fluer 
langs  med  Murene;  af  og  til  gjøre  de  sig  en  lille  Udflugt 
paa  Steppen,  men  passe  altid  at  komme  hjem  til  Spise- 
og  Sovetid.  De  leve  i  Flokke  paa  10—20,  indtil  30 
Stykker,  anførte  af  en  Han,  der  gaaer  i  Spidsen,  og 
i  bedste  Forstaaelse  med  Heste-  og  Oxehjordene.  Der- 
imod levere  Hannerne  hinanden  undertiden  heftige  Kampe, 
der  skulle  tage  sig  temmelig  pudsigt  ud,  paa  Grund  af 
de  hinanden  sparkende  Kæmpers  besynderlige  og  uregel- 
mæssige Bevægelser.  Alle  Efterretninger  ere  enige  om, 
at  Nhandiien  lever  i  et  Slags  Polygami,  og  at  det  er 
Hannen,  som  overtager  Udrugningen  af  de  Æg,  som 
flere  Hunner   lægge    i  den   samme   Rede;    Forplantnings- 

tiden  begynder  i  Paraguay  i  Juli,  og  Æglægningen  i 
August,  sydligere  dog  først  i  September  og  Oktober. 
Man  finder  da  en  stor  Mængde  Æg  spredte  over  Landet; 
disse  Æg,  som  enten  ere  lagte  af*  unge  Hunner,  der  ikke 
tidligere  have  havt  Unger,  eller  i  al  Fald  af  Hunner,  som 
endnu  ikke  have  forenet  sig  med  hinanden  og  med  en 
Han  om  deres  Udrugning,  udruges  ikke,  fordi  der  ikke 
er  nogen  Han,  der  tager  sig  af  dem  og  samler  dem. 
Men  foruden  dem  træffer  man  ogsaa  Heder,  d.  v.  s. 
Fordybninger  i  Sandet  med  20— 80,  ja  indtil  80—100 
Æg,  som  enten  ere  lagte  af  flere  Hunner  paa  et  og 
samme  Sted  eller  samlede  af  Hannen,  som  ruger  og  for- 
svarer dem  med  stor  Tapperhed  og  Trofasthed.  Ogsaa 
om  den  patagoniske  Struds  hedder  det,  at  flere  Hunner 
lægge  deres  Æg  i  den  samme  Rede,  men  man  finder  dog 
kun  25  i  Alt  i  denne.  Nærmere  ved  Ækvator  kan  Nhan- 
diien  maaskee  overlade  Solvarmen  en  Deel  af  Uleiligheden. 
Det  fortælles  almindeligt,  at  den  lader  nogle  Æg  ligge 
udenfor  Reden  og  efterhaanden  slaaer  dem  itu,  naar 
Ungerne  ere  udklækkede,  for  at  der  kan  samle  sig  In- 
sekter til  Føde  for  Ungerne.  Disse  komme  frem  i  Novbr. 
og  Decbr.  og  ere  brunstribede  ligesom  Ællinger.  Hele 
Flokken  følger  nu  med  Hannen,  der  forsvarer  dem  saa 
godt  som  muligt.  At  Rugebyrden  og  Ungernes  Opfostring 
her  er  gaaet  over  paa  Hannen  *),  kan  maaskee  forklares 
ved  den  lange  Tid,  som  medgaaer  til  Æglægningen;  efter 
Azarra  lægger  hver  Nhandii-Hun  nemlig  17  Æg,  et  hver 
tredie  Dag;    der   vilde   altsaa  hengaae    omtrent    7   Uger, 


')  Uagtet  Vavasseur  bekræfter,  hvad  her  er  meddelt  om,  at;  det 
i  Regelen  er  Hannen,  som  udruger  og  opdrager  Ungerne,  und- 
lader han  dog  ikke  at  bemærke,  at  han  undertiden  har  seet 
Hunnen  paa  Reden  og  ledende  en  Flok  Kyllinger. 

inden  den  kunde  komme  til  at  ruge,  og  mange  af  Æggene 
vilde  være  gaaede  i  Forraadnelse  forinden,  hvis  ikke  flere 
—  efter  Sigende  10  til  30  —  Hunner  samtidig  lagde  deres 
iEg  i  den  samme  Fordybning  og  satte  en  Han  til  at  ruge 
dem.  I  næste  []ge  lægge  de  samme  Hunner  deres  Æg 
sandsynligvis  i  en  anden  Bunke  og  lade  en  anden  Han 
ruge  dem  o.  s.  v.  Paa  denne  Maade  kunne  alle  Æggene 
blive  udklækkede  og  opfostrede.  Hvis  denne  Opfattelse 
af  Forholdet  er  rigtig,  er  det  snarere  en  Realisation  af 
Ideen  om  de  »associerede  Mødre«  end  et  almindeligt  po- 
lygamisk  Forhold;  thi  ethvert  Samfund  af  disse  »associerede 
Mødre«  maa  aabenbart  have  flere  Hanner  til  sin  Disposi- 
tion, og  der  er  ingen  Sandsynlighed  for,  at  disse  just 
komme  til  at  udklække  og  opdrage  deres  egne  Børn.  — 
Nhandiiens  Stemme  beskrives  snart  som  en  hvislende, 
snart  som  en  brummende  eller  summende  Lyd  ligesom  af 
en  Snurretop;  Azarra  siger,  at  i  Forplantningstiden 
brøle  de  ligesom  Køer.  Deres  Æg  ligne  ganske  Strudsens, 
men  ere  naturligvis  mindre,  og  have  den  samme  for- 
træffelige Beskaffenhed,  at  holde  sig  længe  og  at  yde  en 
god  og  rigelig  Føde.  Ungernes  Kjød  er  ogsaa  meget 
godt,  men  kun  Indianeren  tager  tiltakke  med  de  gamles 
seige  Kjød.  Gauchoen  afskjærer  dog  Vingen  som  en 
Lækkerbidsken. 

De  store  Stepper  paa  Jordklodens  tredie  store  sydlige 
Fastland,  Australien  (Nyholland),  savne  heller  ikke  deres 
Repræsentant  for  Strudsen,  men  det  er  under  en  mere 
afvigende  Form,  at  den  her  træder  op.  Den  nyho Iland- 
ske Struds  (Drotnains  Noræ  HoNandiæ)  eller  Emuen, 
som  den  nu  sædvanligen  kaldes,  naaer  7  Fods  Høide  og  er  alt- 
saa  ikke  meget  mindre  end  den  afrikanske.  Den  har  3  Tæer 
og  mangler  Halefjer  ligesom  Nhandiien  og  er  ligesaa  hei- 

benet  som  denne  eller  som  den  ægte  Struds,  men  tillige  mere 
langhalset;  dens  Næb  er  derimod  ikke  saa  fladt,  mere 
hønseagtigt.  Det  er  dog  især  ved  Vingernes  næsten  fuld- 
komne Forsvinden  og  ved  Fjerenes  afvigende  Beskaffenhed, 


Emuen  eller   den  nyhollandske  Struds  (efter  Naturen). 

at  Emuen  er  saa  forskjellig  fra  de  hidtil  omtalte  Strudse- 
fugle, Naar  disse  ile  afsted  med  udbredte  Vinger,  giver 
dette  deres  Figur  noget  Imponerende  og  breder  et  Udtryk 
af  Ligevægt  over  deres  hele  Skikkelse,  ikke  at  tale  om, 
at  den  tunge  Krop  vistnok  for  en  stor  Deel  hviler  paa 
Vingerne  under  Løbet  og  bæres  oppe  af  dem.  Emuen, 
hvem  denne  Hjælp  og  denne  Prydelse  er  berøvet,  besidder 
derfor  heller  ikke  den  Hurtighed  som  hine  og  faaer  tillige 
noget  fattigt  og  forkeert  i  sit  Ydre ;  det  gjør  uvilkaarligt  det 
Indtryk,  som  om  denne  af  Naturen  saa  ubarmhjertigt  lem- 
læstede ogvingestækkede  Fugl  med  Vingerne  havde  tilsat  en  af 

Fuglens  væsenligste  Egenskaber.  Vingen  mangler  imid- 
lertid ikke  ganske;  ved  nærmere  Eftersyn  ville  vi  opdage 
den,  halv  skjult  af  Kroppens  lange  Fjer,  men  den  er  saa 
lille  og  ufuldkommen,  at  vi  maae  frakjende  den  enhver 
Betydning  for  Dyret;  den  hele  Vinge  er  nemlig  ikke 
længere  end  Emuens  længste  Taa,  og  istedenfor 
Strudsens  pragtfulde  Fjerbusk  bærer  den  kun  nogle  Smaa- 
Qer.  Dens  eneste  Finger  er  dog  endnu  væbnet  med  en 
Klo,  uagtet  denne  med  endnu  mindre  Grund  end  Strud- 
sens kan  antages  at  have  nogen  Anvendelse  for  Dyret. 
Emuens  Hoved  og  den  øverste  Deel  af  dens  Hals  ere 
næsten  nøgne  eller  kun  svagt  bedækkede  med  Haar  og 
Fjer,  saa  at  den  blaa  Hudfarve  kommer  tilsyne.  Der- 
imod faaer  den  øvrige  Deel  af  Halsen  og  hele  Kroppen 
et  overordenlig  fyldigt  Udseende  ved  den  tætte  Felts  af 
Fjer,  hvis  Form  og  Bygning  er  af  en  meget  usædvanlig 
Beskaffenhed.  Den  enkelte  Fjer  er  nemlig 
m  lang  og  smal,    dens   Straaler  korte   og   an- 

bragte længere  fra  hinanden  end  sædvanligt, 
og  de  bløde  Bistraaler,  som  give  Strudse- 
Qerene-  deres  eiendommelige  dunede  Be- 
skaffenhed, mangle  her  ganske  i  den  yderste 
Deel  af  Fjeren,  hvis  korte  Straaler  ere 
haarde,  stive  og  særdeles  sammentrykte. 
Forkroppens  og  Halsens  Fjer  ere  kun  4 — 6" 
lange;  men  bagtil  blive  de  bestandig  længere, 
og  paa  Bagryggen  have  de  en  Længde  af 
12"  med  en  Brede  af  kun  |".  Dertil 
kommer  den  Mærkelighed,  at  Emuens  Fjer 
ere  dobbelte,  d.  v.  s.  at  der  fra  hver  Pose 
En  Fjer  af  en  Emu.  udgaaer  2  Faucr.  Vistnok  ere  de  fleste 
Fugles  Dækfjer  paa  en  lignende  Maade  dobbelte,  d.  v.  s.  der 

sidder  ved  Grunden  af  Fanen  en  lille  dunet  Bifjer  (see 
pag.  11,  fig.  a),  og  denne  er  det,  som  her  er  udviklet  i 
den  Grad,  at  den  er  bleven  ligesaa  stor  som  Hovedfanen. 
Farven  af  denne  Pelts  er  mørkebrun  med  sorte  og  graae 
Schatteringer. 

Emuen  lever  i  Smaaflokke  paa  en  halv  Snees  Stykker 
i  det  høieste  og  har  den  samme  Tiibøielighed  til  at 
svømme  og  fiske  som  Nhandiien.  Den  løber  ikke  hurtigere 
end,  at  den  kan  jages  med  Hunde,  som  rigtignok  ikke 
ere  meget  for  denne  Jagt,  da  den  ligesom  de  andre 
Strudsefugle  sparker  bagud  med  en  saadan  Kraft,  at  den 
kan  knække  Benet  paa  en  IVIand,  og  Hundene  ere  der- 
for afrettede  til  at  springe  til  og  gribe  den  i  Brystet; 
man  jager  den  egenlig  kun  for  at  faae  den  i  dens 
Skind  indeholdte  Olie.  Dens  Stemme  lyder  som  en  hul 
Trommen,  og  begge  Kjøn  ere  udstyrede  med  en  stor 
Resonansblære  paa  Luftrøret,  som  dannes  ved,  at  den 
bløde  Hud,  som  forener  Luftrørets  Bruskringe,  paa  dette 
Sted  er  udvidet  til  en  Sæk.  Det  er  et  temmelig  ond- 
skabsfuldt Dyr,  der  ligesom  Kasuaren  kan  sparke  slemt, 
baade  fremad  og  bagud,  og  hugge  med  sit  Næb;  de  to 
Emuer,  der  nu  sees  udstoppede  i  det  kongelige  Museum*), 
holdtes  i  sin  Tid  levende  i  Universitetets  zoologiske  Mu- 
seums Gaard  og  vare  til  stor  Skræk  for  alle,  der  skulde 
passere  den.  Denne  Fugleform  var  forhen  udbredt  over 
alle  Nyhoilands  Stepper,  saavelsom  over  van  Diemens 
Land  og  Øerne  i  Bass-Strædet;  nu  har  den  nivellerende 
Kultur,  der  altid  først  retter  sit  Angreb  mod  det  An- 
selige og  Usædvanhge,  fortrængt  den  fra  mange  Steder, 
hvor  den  før  var  hyppig,  navnlig  fra  hele  Syd-Australien, 


•)  Sammesteds  findes  2  smukke  Nhandiier,  1  Kasuar  og  1  Kivi. 

og  den  ansees  for  at  være  sin  Undergang  temmelig  nær. 
Dog  kunde  Leich hårdt  endnu  for  faae  Aar  siden  paa  sin 
Reise  fra  Moretonbay  til  Port  Essington  i  Nord-Australien 
paa  en  Strækning  af  8  Mil  træffe  en  hundrede  Stykker  i 
Flokke  paa  5—10  Individer.  Der  kan  iøvrigt  neppe  være 
nogen  Tvivl  om ,  at  det  vilde  lykkes  at  acclimatisere  den, 
f.  Ex.  i  de  engelske  Lysthaver,  eftersom  det  er  lykkedes 
Florent  Prevost,  Bestyrer  af  Menageriet  i  »Jardin  des 
plantes«,  at  faae  den  til  at  udruge  sine  Æg.  Det  er  ikke 
bekjendt,  at  den  skulde  leve  i  Polygami,  men  Kugebyrden 
er  dog  alligevel  tilfaldet  Hannen;  Hunnen  lægger  8 — 12 
Æg,  som  ligesom  Kasuarens  ere  mørkegrønne  med  en 
egen  Skulptur,  der  gjør  Overfladen  ujevn  og  giver  den  Ud- 
seende af  at  være  ormegnavet.  Hannen  indretter  Reden, 
samler  Æggene  og  ruger  dem  alene  med  en  mageløs 
Udholdenhed  i  hele  2  Maaneder  uden  i  al  denne  Tid  at 
tage  Føde  til  sig*);  sandsynligvis  ernærer  den  sig  af 
det  mellem  Indvoldene  opsamlede  betydelige  Fedtlag.  Det 
er  ligeledes  Hannen,  som  veileder  og  beskytter  Ungerne; 
Hunnen  synes  slet  ikke  at  bekymre  sig  om  dem  **). 


•)  I  denne  Anledning  omtaler  Prevost  som  en  bekjendt  Sag,  at 
den  afrikanske  Struds  tilbringer  Rugetiden  i  Ørkenen  uden  at  tage 
Føde.     Mig  er  det  ikke  bekjendt,  at  dette  Forhold  er  constateret. 

'*)  Prevost  er  maaskee  den,  der  først  har  gjort  opmærksom  paa, 
at  der  sandsynligvis  har  levet  endnu  en  mindre  Emu-Art.  Den 
større  charakteriseres  som  »sexpedalis,  pilis  cinereis«  (»grande, 
haute  sur  les  jambes,  de  couleur  grisj^tre  et  couverte  pour  ainsi 
dire  de  poils«),  den  mindre  som  » tripedalis,  plumis  decompositis 
nigricantibus,"  (»peUte  noiråtre  et  å  plumes  beaucoup  plus  soyeuses 
et  décomposées(t)  og  »avante  une  huppe  de  plumes  frisées  sur  le 
sommet  de  la  tete.«  Det  er  Dromaius  ater  Vieillot  {Dr.  parvulus 
Gould?).  Den  er  kun  truffet  paa  Øen  Decrés  ved  Ny-Holland,  hvor 
Péron    fandt  den  i  Mængde,  men  hvor  den  nu  er  udryddet. 

Saaledes  har  da  hver  af  den  sydlige  Halvkugles  store 
skovløse  Slettepartier  sin  eiendommelige  Form  at  opvise 
af  disse  Kæmpefugle;  et  fjerde,  noget  afvigende,  men 
dog  nærmest  med  Emuen  beslægtet  Medlem  af  denne 
Familie  er  Kasuaren  {Casiiarius  galealus).  Den  lever 
imidlertid  under  meget  forskjellige  Naturforhold,  ikke  paa 
uhyre  Sletter,  paa  hvis  nøgne  Bund  selv  Strudsens  fjernt- 
skuende  Øie  i  den  tørre  Aarstid  forgjæves  speider  efter 
noget  Spiseligt,  men  i  de  tætte  og  fugtige  Bjergskove 
paa  det  indiske  Ørige,  hvor  herlige  nedfaldne  Frugter  be- 
dække Jorden  Aaret  rundt.  Molukkerne  Ceram,  Buton, 
A ru-Øerne  og  Ny- Guinea*)  ere  Kasuarens  ikke  meget 
udstrakte  Hjem.  Den  staaer  ikke  meget  tilbage  for 
Emuen  i  Størrelse,  men  er  mere  lavbenet  og  korthalset 
og  i  det  Hele  af  en  plumpere  Bygning  end  de  øvrige 
Strudse ;  paa  Hovedet  bærer  den  voxne  Fugl  en  høi  horn- 
klædt  Beenkam,  den  saakaldte  Hjelm;  Næbet  er  endnu 
mere  krumt  og  stærkt  end  Emuens;  Hovedet  og  den  øverste 
Deel  af  Halsen  ere  aldeles  nøgne,  blaae  med  røde  Hud- 
vorter og  med  nogle  nedhængende  røde  Hudlapper  lige- 
som hos  Kalkunerne.  Kroppen  er  beklædt  med  en  tyk 
Pelts  af  grove  og  stride  Fjer,  der  i  nogen  Afstand  lige- 
saa  godt  kunde  ligne  en  Bjørnepelts  eller  en  Beklædning 
af  Hestehaar.  Fjerene  ligne  Emuens  og  ere  ligesom 
dennes  lange,  smalle  og  dobbelte  samt  tilstede  i  meget 
stort  Antal,  og  de  tiltage  i  Længde  imod  Bagkroppen, 
hvor  de  blive  indtil  9"  lange,  men  de  ere  kulsorte  af 
Farve  og  mere  stride  end  hos  Emuen;  Skaftet  er  bredere 
og  Straalerne  lidt  længere,  navnlig  paa  Bagkroppens  lange 


*)  Tidligere  angav  man  ogsaa  Bag-Indien,  navnlig  Halvøen  Malakka 
og  de  "Store  Sunda-Øer  som  hørende  til  dens  Udbrednings- 
kreds,  men  nyere  Reisende  have  ikke  truffet  den  der. 

nedhængende  Fjer,  og  de  dunede  Bistraaler  ere  kun  udviklede 
paa  deres  allerinderste  Deel.  Vingerne  ere  ligesaa  smaae 
som  hos  Emuen ,  men  bære  hver  5  tykke ,   hule ,  med  en 


Den  indiske  Rasuar. 


blød  Marv  fyldte,  spidse,  hornagtige  Pigge,  der  ligne  store 
sorte  Pindsvinepigge  og  med  deres  Spidser  rage  frem  af 
den  nedhængende  Pelts.  Det  er  aabenbart  5  Svingfjer, 
hvis  Faner  ikke  ere  udviklede,  men  hvis  Skafter  til  Gjen- 
gjæld  ere  blevne  desto  stærkere.  Hvad  Brug  Kasuaren 
gjør  af  disse  faneløse  Fjerribber,  er  ubekjendt;  at  den 
i  dem  skulde  have  et  Vaaben,  som  man  har  fortalt,  fore- 
kommer mig  aldeles  usandsynligt.  Senere  hen  har  den 
et  saadant  i  Indertaaens  lange  og  lige  Klo. 

Uagtet  Kasuaren  vistnok  er  den  mindst  hurtige  Løber 
blandt  Strudsene,  skulle  dog  kun  enkelte  Indfødte  være  i 
Stand  til  at  indhente  den.  Frugter  og  Fugleæg,  som  den 
sluger  hele,  ere  dens  Yndlingsføde ;  i  Fangenskab  kan  den 
derfor  fødes  med  Æbler  og  Hønseæg^  men  man  maa  tage 
sig  iagt  for,  at  den  ikke  af  og  til  sluger  en  Kylling  eller 
Ælling,  naar  den  gaaer  frit  om  mellem  andet  Fjerkræ.  I 
Overeensstemmelse  med  denne  mere  nærende  Føde  er 
ogsaa  dens  Fordøielseskanal  kortere  og  af  en  mindre 
sammensat  Bygning  end  Strudsenes.  Den  er  temmelig 
ondskabsfuld  og  skal  navnlig  hade  den  røde  Farve  og 
forfølge  sletklædte  Personer,  men  besidde  saa  slet  en 
Hukommelse,  at  den  strax  glemmer  de  Prygl,  som  den 
har  faaet.  Dens  Stemme  betegnes  som  en  Brummen  eller 
Grynten.  Den  lever  i  Monogami  og  lægger  kun  3  eller  4 
grønne  Æg  af  samme  Farve  og  med  en  lignende  Skulptur 
som  Emuens. 

En  anden  Kasuar-.\rt  (C.  Bennelti  Gould)  er  for  kort 
Tid  siden  opdaget  af  Bennet  paa  Ny-Brittannia  Øst 
for  Ny-Guinea  og  findes  allerede  i  den  zoologiske  Have  i 
London.  De  Indfødte  kaldte  den  Muruk  efter  dens 
Skrig.  Den  er  5  Fod  høi,  sortebrun  med  graae  Been; 
den  temmelig  nøgne  Hals  er  blaa  og  rød.  Den  afviger 
fra  den  molukkiske  Kasuar  ved  i  Stedet  for  Hjelmen  kun 
at  have  en  perlemoragtig  Pandeplade  og  ved  at  mangle 
Hudlapperne  paa  Halsen.  En  tredie  endnu  mere  ubekjendt 
Art  (C  australis)  blev  opdaget  af  Kennedys  Expedition 
i  det  nordlige  Nyholland  i  Nærheden  af  Gap  York;  den 
blev  truffet  der  i  dybe  Bjergkløfter  i  Selskaber  paa  7  eller  S 
Stykker.  Den  var  mørkebrun  med  en  stor  rød  Hjelm  og  en 
blaa  Hals  med  6—8  rødblaae  Hudlapper,  og  har  altsaa  lignet 

den  ægte  Kasuar  meget.     Saavidt  vides  er  intet  Exemplar 
nogensinde  kommet  til  Europa. 


Endnu  ønskede  jeg  at  kunne  henlede  Deres  Opmærk- 
somhed paa  enkelte  Dele  af  Strudsefuglenes  Bygning.  Vi 
ville  begynde  udenfra,  med  Fjerene.  At  disse  i  deres 
Bygning  ere  meget  afvigende  fra  andre  Fuglefjer,  og  at 
der  tillige  i  denne  Henseende  er  stor  Forskjel  indenfor 
Strudsefuglenes  Gruppe,  det  har  De  allerede  seet;  men  vi 
ville  nu  anstille  en  Sammenligning  mellem  Fjerenes  An- 
ordning hos  Strudsefuglene  og  den,  der  finder  Sted  hos 
andre  Fugle.  For  en  overfladisk  Betragtning  seer  det  jo 
ud,  som  om  Fuglenes  Krop  samt  deres  Hoved,  Hals, 
Hale  og  Forlemmer  vare  beklædte  med  Fjer  over  det 
hele,  og  som  om  de,  naar  vi  netop  undtage  Vingerne 
og  Halen,  vare  beklædte  eensformigt  dermed,  saa  at 
Fjerene  sad  lige  tæt  overalt.  Men  at  dette  ingenlunde  er 
Tilfældet,  derom  vil  man  let  kunne  overbevise  sig  ved 
f.  Ex.  at  plukke  en  Høne  eller  Due  eller  endnu  bedre 
ved  at  undersøge  F'orholdene  hos  en  Fugleunge,  hvor 
Fjerene  netop  ere  ifærd  med  at  *bryde  frem.  De  vil  da 
gjøre  den  Opdagelse,  at  Fjerene  kun  findes  paa  visse 
Steder,  i  Bælter  eller  Pletter,  der  ere  adskilte  ved  fjer- 
løse  Striber  eller  Partier,  hvilke  ellers  ikke  let  falde 
i  Øinene,  fordi  de  omgivende  Fjer  lægge  sig  hen  over 
dem  og  dække  dem  til.  Man  kunde  sammenligne  de 
befjerede  Steder  af  Fuglens  Hud  med  Øer,  omflydte  af 
nøgne  Hudbælter,  eller  med  de  beplantede  Bede  i  en 
Have,  der  adskilles  af  de  nøgne  Gange.  Man  skjelner 
derfor  ogsaa  netop  mellem  »Fjerbedene«  og  de  nøgne 
eller  dunklædte  »Gange«,  hvilke  sidste  dog  ofte  have  et 
større  Omfang  end   »Bedene«.     Vil  De  f.   Ex.   undersøge 

Forholdet   hos   en  almindelig  Høne  ,   saa  vil  De   finde,   at 
fra  Hovedet  fortsætte   Fjerene   sig  langs  ned    ad  Ryggen 


Afbildningen  viser  et  Silhuet  af  en  Hane  samt  Fjerenes  Insertion  og  Fordeling  i 
„Bede";  Figuren  tillioire  viser  Rygsidens,  den  venstre  Bugsideus  Fjerbede  (efter  Nitsch). 

lige  til  Halefjerene  som  et  temmelig  bredt  Fjerbed,  men 
at  der  paa  hver  Side  af  dette  er  en  nøgen  eller  kun  med 
enkelte  Dun  besat  Gang,  som  adskiller  det  fra  nogle 
mindre  Fjergrupper  paa  Skulderen  og  Laaret,  hvilke  atter 
ved  smalle  Gange  ere  adskilte  fra  Vingernes  og  Benenes 
Fjerbede.  Paa  Undersiden  fortsætte  Fjerene  sig  fra  Hovedet 
ned  paa  Brystet  som  to  aflange  Fjerbede,  der  dog  adskilles 
ved  en  nøgen  Gang  i  Midten,  og  hele  Bugen  er  nøgen 
med  Undtagelse  af  et  Par  smalle  Fjerbede,  der  strække 
sig  midt  ned  ad  Bugen  indtil  henimod  Flalefjerenes  Gruppe. 
De  seer  altsaa,  at  foruden  adskillige  andre  Steder  er 
næsten  hele  Bugen  og  hele  Strækningen  under  Vingerne 
blottede  for  Fjer.  De  vil  nu  vistnok  spørge,  hvad  Be- 
tydning har  denne  eiendommelige  Anordning  af  Fjerene, 
der  vel    i  det   enkelte   er  noget   forskjellig    hos    de    for- 

skjellige  Fugle,  men  dog  i  det  hele  bliver  sig  selv  lig? 
Man  kunde  maaskee  endogsaa  frygte  for,  at  Fuglene  maatte 
fryse  paa  alle  de  nøgne  Steder,  men  denne  Frygt  vil 
man  let  kunne  fjerne  ved  at  henvise  til,  at  disse  Steder 
(Gangene)  dækkes  af  Nabofjerene.  Men  er  end  altsaa 
denne  eiendommelige  Fordeling  af  Fjerene  uskadelig,  dens 
Nytte  eller  Hensigten  dermed  vil  dog  neppe  endnu  være 
Dem  klar.  De  vil  imidlertid  lægge  Mærke  til,  at  hine 
nøgne  Partier  for  største  Delen  netop  fmdes  i  Bøiningerne 
mellem  Kroppen  og  Lemmerne,  og  at  de  altsaa  gjøre  det 
muligt  eller  i  al  Fald  lettere  for  Fuglen  at  foretage  sine 
forskjellige  Bevægelser,  navnlig  at  strække  Lemmerne  ud  og 
at  bøie  dem  ind  mod  Kroppen,  uden  at  den  øvrige  Fjerdragt 
derved  bliver  bragt  i  Uorden;  de  store  nøgne  Partier 
under  Vingerne  ere  netop  beregnede  paa,  at  Vingerne  i 
sammenfoldet  Tilstand  skulle  kunne  slutte  tæt  ind  til 
Kroppen,  saa  tæt,  al  de  jo  endogsaa  ofte  skydes  ind 
under  de  lange  Skulder-  og  Brystfjer,  som  dække  Legemets 
nøgne  Sider,  naar  Vingen  er  udstrakt.  De  nøgne  Striber 
under  Halsen  eller  paa  Siderne  af  denne  gjøre  det  muligt, 
at  Fjerdragten  her  altid  kan  slutte  lige  tæt  og^  glat,  hvad 
enten  Fuglen  har  krummet  Halsen  stærkt  for  at  indtage 
den  magelige  sammenkrøbne  Stilling,  hvori  vi  see  den 
sidde  og  hvile  sig,  eller  den  atter  pludselig  strækker 
Halsen  ud  for  at  flyve  eller  for  at  gribe  den  Føde,  som 
tilbyder  sig. 

De  vil  heraf  have  seet,  at  denne  Fjerenes  eiendomme- 
lige Gruppering  staaer  i  den  nærmeste  Sammenhæng  med 
Flyveevnen;  hos  en  Fugl,  der  ikke  flyver,  men  blot 
svømmer  eller  løber,  er  den  aabenbart  ikke  saa  nød- 
vendig som  hos  de  flyvende  Fugle.  Det  er  derfor  ganske, 
hvad  vi   kunde  vente,   at   Fjergangene   blive   smallere   hos 

17 

Svømmefuglene,  jo  slettere  Flyvere  de  ere,  og  for- 
svinde aldeles  hos  Pengviner  og  Strudsefugle*).  Hvor  for- 
skjellige  end  disse  to  Fugleformer  i  alle  andre  Henseender 
ere,  deri  ligne  de  dog  hinanden,  at  Fjergangene  ere  for- 
svundne og  Fjerbedene  have  indtaget  deres  Plads,  saa  at 
altsaa  hele  Legemet  hos  begge  disse  to  Hovedformer  af 
*de  ikke  flyvende  Fugle  er  beklædt  eensformigt  og  over 
det  hele  af  Fjer,  naturligvis  med  Undtagelse  af  visse 
nøgne  eller  blol  dunede  Partier  f.  Ex.  Strudsens  Hoved 
og  Hals. 

Dernæst  skal  jeg  tillade  mig  at  henlede  Deres  Op- 
mærksomhed paa  Beenbygningen  (Skelettet)  hos  Strudse- 
fuglene. Studiet  af  Dyrenes  Beenbygning  frembyder  ofte 
megen  Interesse;  den  afspeiler  nemlig  i  Regelen  skarpere 
end  de  ydre  Former,  hvad  der  egenlig  er  det  charak- 
teristiske  ved  Dyrets  Bygning.  En  kraftig  Muskelbygning 
forudsætter  en  tilsvarende  Styrke  af  Skelettet,' thi  ellers 
vilde  Dyret  kunne  brække  sine  Been,  som  Øgien  sin 
Hale,  blot  ved  en  usædvanlig  Anstrængelse  af  sifte  Muskler, 
ikke  at  tale  om,  at  Musklernes  Tilvæxt  i  Tykkelse  forud- 
sætter en  tilsvarende  Forøgelse  af  Knoglernes  Overflade, 
for  at  de  kunne  faae  Plads  paa  denne ;  derfor  siger  Ana- 
tomen os  med  stor  Sikkerhed,  om  den  i  Gravhøien  fundne 
Armknogle  er  af  en  Mand  eller  eii  Kvinde,  og  havde  den 
tilhørt  en  Athlet  eller  en  anden  ved  usædvanlig  Muskel- 
styrke udmærket  Mand,  vilde  det  heller  ikke  undgaae  den 
opmærksomme  Undersøger.     Ligesom  nu  Knoglernes  Stør- 


*)  Hos  den  afrikanske  Struds  findes  dog  2  nøgne  Gange,  der  strække, 
sig  paa  hver  Side  af  Bugen  fra  den  nøgne  Plet  paa  Brystet  indtil 
den   nøgne   Gump,    adskilte    ved   et  Fjerbed   midt  under  Bugen. 
Ere  disse  Gange  Rugepletter?   Og   i   hvilket  Forhold   staae   i   det 
Hele  Rugepletterne  og  Fjergangene? 

relse  og  Styrke  maa  rette  sig  efter  Muskelbygningen,  saa- 
ledes  paavirkes  ogsaa  deres  Form  i  høieste  Grad  deraf. 
Det  Skulderblad  f.  Ex.,  der  hos  et  sædvanligt  Pattedyr  er 
udstyret  med  en  høi  Kam  for  at  der  mellem  den  og 
Beenbladet  kan  blive  Plads  til  de  stærke  Muskler,  der 
betinge  Armens  Styrke,  er  hos  et  andet,  hvor  For- 
lemmerne have  mistet  deres  Betydning  som  Bevægelsen- 
redskaber,  f.  Ex.  hos  Hvalerne,  kun  en  flad  Plade,  der 
blot  kan  tjene  til  Fæste  for  tynde  og  svage  Muskler. 

Med  disse  Betragtninger  for.  Øie  kan  det  ikke  undre 
Dem  at  finde  betydelige  Afvigelser  mellem  Strudsenes 
Beenbygning  og  det  normale  Fugleskelet.  Jeg  har  allerede 
yttret,  at  Kjødmassen,  som  jo  ellers  ligesom  er  samlet 
paa  Fuglenes  Bryst  for  at  bevæge  de  mægtige  Vinger, 
her  er  rykket  tilbage  til  den  øverste  Deel  af  Bagbenene. 
Brystet  er  her  bogstaveligt  næstea  kun  Skind  og  Been; 
hos  de  fleste  andre  Fugle,  som  baade  ere  gode  Flyvere 
og  tillige  have  god  Brug  af  deres  Bagbeen,  er  der  en 
vis  Ligevægt  i  Udviklingen  af  For-  og  Baglemmerne,  hvis 
Knogler  ere  omtrent  lige  lange  og  stærke,  d.  v.  s. 
Længden  af  den  fuldt  udstrakte  Arm  og  Haand  vil  om- 
trent være  den  samme  som  Længden  af  det  lige  udstrakte 
Been  og  Fod.  Hos  de  Fugle,  hvor  Flyveevnen  er  ud- 
viklet i  en  usædvanlig  Grad,  forlænges  Forlemmerne  og 
Baglemmerne  forkortes;  hos  Fregatfuglen  f.  Ex.  have 
Baglemmerne  kun  ^  af  Forlemmernes  Længde.  Hos 
Fugle,  der  flyve  mindre  godt,  f.  Fx.  Hønsefuglene,  be- 
gynde Baglemmerne  derimod  at  tage  Magten  fra  For- 
lemmerne. At  dette  i  endnu  høiere  Grad  er  Tilfældet 
hos  Strudsefuglene,  vil  et  Blik  paa  et  Strudseskelet  strax 
sige  Dem;  hvor  lange  og  stærke  ere  ikke  Knoglerne  i 
Baglemmerne,    hvor    smaae    og    svage    ere    ikke    Vinge- 

17* 

seende  til  deres  Vingers  Uddannelse,  og  det  forekommer 
knoglerne  i  Sammenligning  med  dem!  Hvor  let  er  det 
ikke   ved   første   Øiekast  at  sige:   Denne   Fugl   har   aldrig 


Emuens  Skelet   indtegnet  i  dens  Silhuet  (efter  Pander  og  d' Alton). 

kunnet  flyve  med  disse  smaae  og  svage  Vinger,  derimod 
maa  den  kunne  have  løbet  ypperligt  med  disse  baade 
lange  og  stærke  Bagbeen!  og  traf  vi  f.  Ex.  i  Jordlagene 
Knogler  af  Baglemmer  af  en  lignende  Størrelse  og  Styrke 
eller  lignende  smaae  og  svage  Vingeknogler  —  vi  vilde 
da  gjøre  den  samme  Slutning  med  samme  Sikkerhed  og 
sige :  det  har  været  en  Løbefugl  og  ikke  en  flyvende 
Fugl!  Uagtet  ingen  af  Strudsefuglene  er  i  Stand  til  at 
flyve,  er  der  dog,  som  vi  have  seet,   stor  Forskjel  i  Hen- 

mig  at   være  ret   interessant   at   forfølge   Vingerne   under 
denne   deres    »tiibageskridende   Udvikling« :   Størst  ere   de 


Nhanduens  og  Emuens  Vinge;   Skelettet   er  tegnet  ind  i  Armens  Silhuet,   og  Fjerene 
"    antyde  Vingens   Omfang. 

jo  forholdsvis  hos  Nhandiien,  hvor  baade  Over-  og  Under- 
armen endnu  have  en  ret  anselig  Længde,  og  Haanden 
ligeledes  er  vel  udviklet  og  har  sine  tre  sædvanlige  Fingre; 
og  skjøndt  alle  Knoglerne  her  ere  meget  spinkle,  er  den 
udstrakte  Arm  og  Haand  dog  kun  ^  mindre  end  det  til- 
svarende Parti  af  Baglemmerne.  Allerede  hos  den  afri- 
kanske Struds  er  Vingen  bleven  betydelig  mindre  i  For- 
hold til  Fuglens  Størrelse,  hvilket  fornemmelig*  skyldes  en 
Forkortning  af  Underarmen ;  det  hele  Lem  er  her  kun  halv 
saa  langt  som  Bagbenet.  Men  derfra  er  der  dog  et  langt 
Spring  til  Vingens  næsten  fuldstændige  Forsvinden  hos 
Kasuaren   og  Emuen;   de   to  Fingre   ere   her  aldeles   for- 

svundne,  og  alle  de  øvrige  Dele  ere  formindskede  i  en 
overmaade  høi  Grad.  Forlemmets  Længde  er  her  ikke  ^ 
af  Baglemmets!  ■ 

Er  der  nogen  Deel  af  Fugleskelettet,  hvis  Form  ellers 
er  charakteristisk  for  Fuglene,  saa  er  det  Brystbenet, 
dette  store  og  brede  Beenskjold,  der  dækker  hele  Fuglens 
Bryst  og  Bug  og  fortil  udsender  en  høi  lodret  Kam,  saa 
at  der  kan  blive  Plads  til  de  hos  Fuglene  saa  uhyre  ud- 
viklede Vingemuskler.  De  vil,  efter  hvad  jeg  allerede  har 
udviklet,  finde  det  overmaade  naturligt,  at  Strudsenes 
Brystbeen  er  forholdsvis  overmaade  lidet  og  reduceret  til 
et  lille  hvælvet  Skjold  uden  Spor  til  den  sædvanhge 
Beenkam. 

Det  er  ikke  vanskeligt  at  kjende  Fugieknogler  fra 
andre  Dyreknogler,  selv  om  man  f.  Ex.  fandfdem  blandede 
mellem  hinanden  i  en  Dynge;  de  ere  baade  lettere,  fastere, 
haardere  og  mere  hvide  og  glatte  end  Knogler  af  lignende 
Størrelse  af  et  Pattedyr.  Men  der'  er  endnu  en  Om- 
stændighed, som  fornemmelig  er  betegnende  for  Fuglenes 
Knogler,  fordi  den  staaer  i  den  nøieste  Sammenhæng  med 
Flyveevnen,  nemlig,  at  der  paa  de  fleste  Fugleknogler 
findes  Huller,  gjennem  hvilke  Luften  trænger  ind  i  dem 
og  udfylder  deres  indre  Hulhed.  Man  kalder  saadanne 
Knogler  for  pneumatiske  og  betegner  det  hele  Forhold 
som  Skelettets  Pneumaticitet.  Man  vil  f.  Ex.  paa 
Laar-  og  Overarmknoglerne  bemærke  nogle  Aabninger 
nær  ved  deres  øverste  Ende;  gjennem  dem  er  det,  at 
Luften  kommer  ind.  Paa  Hvirvlerne  sees  der  en  heel 
Mængde  Aabninger,  og  man  overbeviser  sig  let  om,  at 
disse  ellers  saa  solide  Knogler  ere  pneumatiske  hos 
Fuglene,  og  det  samme  er  Tilfældet  med  Brystbenet, 
paa    hvis    indvendige  Side    der  findes    en    Række    smaae 

Huller.  Men,  vil  De  spørge,  hvorledes  kommer  paa  den 
levende  Fugl  Luften  ind  i  Knoglerne?  Og  for  at  forklare 
Dem  dette,  måa  jeg  oplyse  lidt  nølere,  hvorledes  det  i 
det  hele  forholder  sig  med  Luftoptagelsen  i  Fuglelegemet. 

Ogsaa  vi  optage  jo  Luft  i  vort  Legeme ,  men  kun  \ 
Lungerne.  Hos  Fuglene  gaaer  den  videre;  deres  Lunger 
ere  temmehg  smaae  og  ligge  høit  oppe  under  Rygraden 
og  Ribbenene,  men  udfylde  langtfra  Brystkassen,  og  Luft- 
rørets Grene  tabe  sig  ikke  i  dem,  som  hos  os,  men  gaae 
ivers  igjennem  Lungen  og  aabne  sig  paa  dens  Underside 
med  flere  store -runde  Aabninger.  Ved  Aandedrættet  gaaer 
Luften  derfor  gjennem  Lungerne  og  udspiler  et  regel- 
mæssigt System  af  Luftblærer  eller  Luftsække,  der  udfylde 
de  Dele  af  Bryst-  og  Bughulen,  som  ikke  optages  af  Ind- 
voldene ,  og  som  derfra  fortsætte  sig  ud  i  Lemmerne  og 
især  ere  udviklede  omkring  Leddene.  De  begrændses 
af  særegne  Hinder,  men  staae  dog  alle  i  Forbindelse  med 
hinanden  eller  med  Lungerne ;  hos'  enkelte  udmærket 
flyvende  Fugle  f.  Ex.  hos  Pelikanerne  fortsætte  dfsse  Loft- 
rum sig  endogsaa  under  hele  Huden  mellem  denne  og 
Musklerne,  saa  at  Fuglen,  naar  den  laver  sig  til  at  flyve, 
formelig  er  oppustet  til  en  Ballon.  Vi  fatte  nu  ogsaa  let, 
at  Luften  fra  disse  Luftrum  kan  trænge  ind  i  Knoglerne, 
forudsat  at  de  før  omtalte  Huller  paa  disse  aabne  sig  ud  i 
hine  Luftsække,  hvilket  naturligvis  er  en  nødvendig  Be- 
tingelse for  Knoglernes  Luftfyldning  og  virkelig  ogsaa 
altid  er  Tilfældet. 

Om  en  Knogle  er  pneumatisk  eller  ikke,  erkjender 
man  naturligvis  først  med  Sikkerhed  ved  at  underkaste 
den  en  nærmere  Undersøgelse,  men  allerede  Farven  røber 
det  i  Regelen  strax.     De  marvfyldte  Knogler  ere  altid  gul- 

ladne  og  fedtede,  de  luftfyldte  hvide  og  tørre.  Pneuma- 
ticiteten  er  imidlertid  udviklet  i  forskjellig  Grad  hos 
Fuglene;  hos  store  Fugle,  der  dog  ere  udmærkede  Flyvere 
f.  Ex.  hos  Fregatfuglen  og  Pelikanen,  ere  alle  Knoglerne 
liden  Undtagelse  fyldte  med  Luft,,  hos  Hønsene  trænger 
denne  derimod  kun  ind  i  Laarbenet  og  Overarmsknoglen, 
men  derimod  ikke  i  den  øvrige  Deel  af  Lemmernes  Skelet. 
Det  kan  ikke  betvivles ,  at  Pneumaticiteten  staaer  i 
den  allernøieste  Forbindelse  med  Flyveevnen;  det  seer 
man  allerede  deraf,  at  deres  Udvikling,  fornenimelig  hos 
de  store  Fugle,  holder  Skridt  med  hinanden.  Dermed 
skal  dog  ikke  være  sagt,  at  den  er  en  nødvendig  Be- 
tingelse for  Flyveevnen;  thi  FJagermusens  Knogler  ere 
jo  ikke  pneumatiske,  og  dette  er  heller  ikke  Tilfældet  med 
Fugleungerne  endnu  nogen  Tid  efter  at  de  allerede  kunne 
flyve.  Men  det  er  jo  en  Selvfølge,  at  den  Luft,  der  er 
gaaet  gjennem  Lungerne  og  har  fordeelt  sig  om  i  Legemet 
maa  være  i  høi  Grad  opvarmet  og  altsaa  fortyndet  i 
Sammenligning  med  den  atmosphæriske  Luft,  hvoraf  Fuglen 
er  omgivet,  og  at  naar  denne  tynde  og  lette  Luft  end- 
ogsaa  gjennemtrænger  mere  eller  mindre  af  det  Organ- 
system, som  ellers  ved  sin  Vægt  fængsler  Dyret  til  Jorden, 
maa  dette  bidrage-  overmaade  meget  til  at  overvinde 
Tyngden  d.  v.  s.  til  at  flyve.  Det  ubetydeligste  Skudsaar, 
der  aabner  en  Udvei  for  den  i  Knoglerne  og  Luftsækkene 
optagne  Luft,  fælder  derfor  strax  Fuglen  til  Jorden.  Det 
samme  Formaal,  nemlig  at  gjøre  Fuglelegemet  saa  let 
som  muligt,  kan  maaskee  ogsaa  naaes  ad  anden  Vei  f.  Ex. 
gjennem  Fjerklædningen,  men  derfor  kan  det  alligevel 
ikke  benægtes,  at  Fugleskelettets  Pneumaticitet  er  en 
ligefrem  Følge  af  Flyveevnen. 


265 

Det  kan  derfor  heller  ikke  undre  os  at  finde  Luft- 
sækkene hos  Pengvinerne  indskrænkede  i  Antal  og  Om- 
fang og  det  hele  Skelet  ligesaa  frit  for  Luft  som  hos 
noget  Pattedyr.  Det  er  netop  derfor,  at  Pengvinerne 
svømme  saa  dybt  i  Vandet,  da  deres  Legeme  er  mindre 
luftfyldt  og  altsaa  tungere  end  de  andre  Svømmefugles. 
Saa  vidt  gaaer  det  imidlertid  ikke  hos  Strudsene.  Vel 
ere  Kroppens  Luftsække  kun  smaae,  men  dog  ere  endnu 
Hovedskallen,  Hvirvlerne,  Dækkenet,  Ribbenene,  Bryst- 
benet, Skulderbuen  og  Laarbenet  pneumatiske,  hvorimod 
de.  øvrige  Dele  af  Baglemmerne  og  forlemmerne  —  af 
hvis  Knogler  Overarmbenet  hos  de  flyvende  Fugle  næsten 
altid  er  luftfyldt  —  ere  udelukkede  fra  Luftoptagelsen.  Vi 
skulle  imidlertid  ret  strax  faae  at  see,  at  der  gives  andre 
strudseagtige  Fugle,  hvis  Knogler  ligesaa  lidt  optage  Luft 
som  Pattedyrenes  eller  Pengvinernes.  At  dog  saa  stor  en 
Deel  af  Strudsenes  Skelet  fyldes  med  Luft,  forklares 
iøvrigt  let  derved,  at  ogsaa  for  disse  Dyr  maa  det  være 
af  Vigtighed,  at  Legemet  er  saa  let  som  muligt.  Skjøndt 
de  ikke  flyve ,  bliver  dog  den  for  Fuglen^  charakteristiske 
Lethed  og  Hurtighed  tilbage. 


Deri  mærkelige  Fugl  —  Apteryx  australis  —  som  De 
her  seer  afbildet,  kaldes  i  sjt  Hjemland  Kivi-Rivi,  sand- 
synligvis fordi  dens  Skrig  lyder  saaledes.  Den  er  lige 
mærkelig  ved  sin  Bygning  og  ved  sin  Levemaade.  Den 
beboer  Ny-Zelands  tætte  Bregnekrat,  mellem  hvilket  den 
graver  sig  Huler,  hvori  den  tilbringer  Dagen,  og  hvori 
den  lægger  sine  Æg  paa  en  Hede  af  Græs  og  Bregneløv. 
Om  Natten  gaaer  den  derimod  ud  for  at  søge  sin  Føde, 
der  bestaaer  i  Insekter  og  Orme,  som  den  med  sit  lange 

Næb  opsøger  paa  eller  i  Jorden.  De  Indfødte,  hvis  Høv- 
dinge smykke,  sig  med  Kapper  af  dens  Hud,  jage  den 
derfor  om  Natten  ved  Fakkelskin  med  Hunde.     Den  løber 


En  Kivi  (A  pteryx  aiistralis). 

godt  og  forsvarer  sig  ved  at  hugge  bagud  med  den  stærke 
Spore,  hvormed  Foden  er  bevæbnet.  Naar  den  løber,  er 
Halsen  udstrakt,  i  Hulen  sidder  den  derimod  paa  Hug 
med  Næbspidsen  hvilende  paa  Jorden  og  Hovedet  mellem 
Skuldrene.  Sammenlignet  med  Strudsen  viser  den  sig 
som  en  lille  Fuglmed  en  nogenlunde  lang  Hals,  med  et 
langt,  tyndt,  lidt  buet  og  bøieligt  Næb,  der  dog  ved. 
Roden  er  bredt  ligesom  hos  Strudsene;  Næseborene  ligge 
heelt  ude  i  Spidsen  af  Næbet,  hvis  Grund  er  omgivet  af 
lapge  Børster.  Fødderne  ligne  Hønsenes;  Denet  er  kort, 
men  temmelig  tykt,  Tæerne  middellange,  men  kraftige  og 
udstyrede  med  temmelig  stærke  og  lige  Kløer.  Men  for- 
uden de  3  Fortæer  har  Kivien  endnu  en  lille  Bagtaa, 
væbnet  med  den  før  omtalte  Spore.  Krop  og  Hals  ere 
beklædte  med  en  tyk  og  blød  Pelts  af  brunladne  Fjer  af 
en  noget  lignende  Beskaffenhed  og  Bygning  som  hos  den 
nyhollandske   Struds,   men    de   ere   enkelte;   ved  Grunden 


267 

ere  de  brede  og  dunede,  i  Spidsen  derimod  stride  og 
haaragtige.  Særegne  Haiefjer  findes  ikke,  og  heller  ikke 
til  Vinger  sees  der  noget  Spor,  inden  man  tager  de  ned- 
hængende Dæk'fjer  tilside;  da  kommer  der  tilsyne  et  yderst 
lille  Rudiment  af  en  Vinge  som  en  lille  Krog  besat  med 
Smaafjer  og  væbnet  med  en  Klo.  Der  synes  at  leve  ikke 
mindre  end  tre  Arter  af  denne  Slægt  paa  Ny-Zeland  *); 
deres  fuldstændige  Udryddelse  vil  imidlertid  neppé  lade 
vente  længe  paa  sig. 

Hvorledes  skulle  vi  nu  opfatte  denne  mærkelige  Fugle- 
form, som  forener  Hønsenes  Fødder  med  Sneppernes 
Næb  og  Strudsefuglenes  Vinger  og  Fjer?  —  Det  er  dog 
ikke  saa  ganske  Sneppernes  Næb  eller  Hønsenes  Fødder, 
om  de  end  ligne  dem,  og  den  berømte  engelske  Natur- 
forsker Richhard  Owens  Undersøgelse  af  dea  indre 
Bygning  har  vist,  at  den  i  alle  væsenlige  Forhold  slutter 
sig  til  Strudsefyglenes.  Dette  fremgaaer  navnlig  af  Been- 
bygningen,  f.  Ex.  af  Brystbenet,  Skulderpartiet  og  Bækkenet, 
som  meget  ligne  de  tilsvarende  Dele  hos  Strudsene; 
I  visse  Dele  af  den  indrei  Bjgning  gaaer  Kivien  endogsaa 
videre  end  Strudsene;  Luftrummene  ere  her  indskrænkede 
til  Brystet  alene,  og  ingen  af  Knoglerne  optage  Luft 
i  sig.  Hvor  vanskeligt  det  end  er  os  at  tænke  os  en 
lavbenet  og  langnæbet  Struds,  der  lever  i  Huler,  som  den 
selv  graver,  og  fører  en  natlig  Levemaade,  maae  vi  dog 
opfatte  Apt  er  t/æ' erne  som  en  saadan  afvigende  Modifi- 
cation  af  Strudseformen.  Rigtignok  har  den  mistet  ad- 
skilligt af  det  for  Strudsene   meest  betegnende,   idet  den 


')  nemlig  Apteryx  australis,  som  er  megetsjelden,  fraSyd-Oen,  Å.  Man- 
telliiy  der  er  noget  almindeligere,  fra  Nord-Øen.  Paa  hvilken  af 
øerne  den  tredie  Art,  A.  Owenii,  har  hjemme,  er  endnu  ubekjendt. 

bøiede  sig  for  de  Naturforhold,  under  hvilke  den  blev  sat 
til  at  leve,  og  antog  andre  Sæder  og  dermed  for  en  Deel 
ogsaa  en  afvigende  Bygning.  Saaledes  gaaer  det  over- 
hovedet i  Naturen:  Ingen  Dyreform  bliver  sig  selv  aldeles 
tro  i  alle  sine  Indklædninger,  og  naar  man  i  saadanne 
Tilfælde,  skal  bestemme  et  Dyrs  Plads  i  Systemet,  d.  v.  s. 
skal  afgjøre,  hvilke  dens  nærmeste  Slægtninge  ere,  da 
gjælder  det  om  med  rigtig  Takt  at  kunne  skjelne  mellem 
det  væsenlige,  det  til  Grund  liggende,  og  det,  der  blot 
er  den  paagældende  Slægts   særlige  Eiendommeligheder. 

Vi  kjende  saaledes  allerede  flere  saakaldte  vingeløse 
Fugle  fra  Ny-Zeland,  men  dette  er  dog  Intet  imod,  hvad 
der  tidligere  har  levet  der.  1834  blev  der  oversendt  lil 
England  et  Stykke  -af  et  Laarbeen,  som  var  fundet  i 
Sandet  i  et  Flodleie;  O  w  en -erklærede,  at  det  maatte 
have  tilhørt  en  strudseagtig  Fugl,  som  i  det  mindste  havde 
havt  Strudsens  Størrelse,  men  desuden  en  meget  plumpere 
Bygning,  og  som  derfor  vistnok  ogsaa  havde  været  lang- 
sommere i  sine  Bevægelser.  Derved  blev  Opmærksomheden 
vakt  i  Ny-Zeland  for  deslige  Levninger,  og  det  viste  sig 
da,  at  der  ingen  Mangel  var  paa  saadanne  store  Fugle- 
knogler der  i  Landet.  De  findes  deels  i  Flodleier,  Moser 
og  Knoglehuler,  deels  i  store  Dynger  i  Dalene  paa  en 
IVlaade,  der  tydelig  viser,  at  de  ere  Levninger  af  tidligere 
Maaltider,  som  der  ligge  henkastede  mellem  hinanden, 
ofte  blandede  med  Knogler  af  Kivier,  Notornis^  Alba- 
trosser, Sæler  osv.  Ny-Zelænderne  kjende  meget  godt 
disse  Knogler  og  henføre  dem  til  nogle  saakaldte  Moa- 
fugle,  som  det  er  dem  velbekjendt,  at  deres  Forfædre 
jagede  og  spiste,  og  som  de  beskrive  som  værende  af 
en  aldeles  kæmpemæssig  Størrelse.  De  viste  endogsaa 
Dieffenbach  det  Sted,  hvor  deres  Forfædre   dræbte  den 

sidste  Moa.  Missionairer  og  andre  Embedsmænd  kappedes 
nu  om  at  samle  disse  Knogler  og  sende  dem  til  Owen; 
i  bedre  Hænder  end  i  hans  kunde  de  ikke  være  faldne. 
Ved  den  omhyggelige  Undersøgelse,  som  han  efterhaanden 
har  underkastet  de  indsendte  Levninger,  har  det  vist  sig, 
at  der  har  levet  ikke  mindre  end  13*)  nu  forresten 
ubekjendte  Arter  af  strudseagtige  Fugle  paa  de  to  Øer, 
der  tilsammen  udgjøre  Ny-Zeland.  Hvor  vanskelige  disse 
Undersøgelser  ere,  vil  fremgaae  deraf,  at  Knoglerne  af 
disse  forskjellige  Arter  findes  blandede  nied  hinanden, 
uden  at  man  har  nogetsomhelst  andet  Fingerpeg  til  at  føre 
de  enkelte  Knogler  hen  til  samme  Art  end,  hvad  der  følger  af 
deres  egen  Form  og  Bygning;  at  de  ofte  ere  sønderbrudte 
og  ufuldstændige ,  og  at  Arterne  ere  meget  nær  beslægtede 
med  hinanden.  Alligevel  har  man  al  Grund  til  at  troe, 
at  Knoglernes  Henførelse  i  det  hele  er  rigtig ;  2  Laarbeen, 
f.  Ex.,  der  begge  ved  deres  Haardhed  og  Fasthed  Og  de 
skarpe  Linier  osv.  paa  deres  Overflade  røbe  sig  som  til- 
hørende gamle  Dyr,  men  ere  af  meget  forskjellig  Størrelse 
og  vise  et  andet  Forhold  mellem  deres  Længde  og  Tykkelse, 
kunne  ikke  tilhøre  samme  Art.  Af  en  Art  kjender  man 
mere,  af  en  anden  mindre,  men  naar  vi  undtage,  at  For- 
lemmerne ere  saa  godt  som  ubekjendte,  og  at  Hoved- 
skallen ogsaa  kun   er  ufuldstændigt  kjendt,   er   der  ingen 


')  Det  er  paafaldende ,  at  Owen  ikke  i  sine  Arbeider  over  disse 
Dyr  har  drøftet  Muligheden  af,  at  nogle  af  de  Forskjelligheder , 
som  Moaskelétterne  frembyde,  kunde  være  en  Følge  af  Kjøns- 
forskjel,  og  jeg  er  meget  tilbøielig  til  at  troe,  at  det  angivne 
Artsantal  derved  vil  blive  reduceret  en  Deel.  Arternes  Navne  ere 
Dinornis  gigantens,  struthioides,  didiformis,  crassus,  rheides, 
casuarinus,  curtus  og  elephantopus;  Palapteryx  ingens,  robusta, 
dromæoides  og  geranoides ;  Aptornis  otidiformis.  Den  sidstnævnie 
var  kun  af  Trapgæssenes  Størrelse. 

Deel  af  Skelettet,  som  er  aldeles  ubekjendt*)..*  Disse 
Moafugle  kom  i  deres  Bygning  Strudsene  meget  nær, 
men  vare  mere  plumpe  og  svære  end  disse,  navnlig  var 

Benet  altid  forholdsvis 
kortere  og  tykkere,  om- 
trent som  hos  Kivien; 
Halsen  var  ogsaa  stær- 
kere bygget,  Næbet  mere 
kort,  krumt,  spidst  og 
hønseagtigt,  Kløerne  læn- 
gere og  krummere.  Nogle 
af    dem    havde    en    lille 

Foden   af   en  Moafugl  (Palapteryx),    til-     g^gtaa    ligCSOm    luvieu    Og 
venstre,  og  af  den  afrikanske  Struds,  tilhøire, 

til  Sammenligning:  (efter  Owen).  daUUe    Slægtcme    AplomiS 

Og  Palapteryx\  de,  der. mangle  den,  henføres  til  Slægten 
Dinornis^  der  alligevel  synes  at  afvige  noget  mere  fra  de 
ægte  Strudse  end  Palapteryx-kTiQvn^.  De  mindre  Arter  stode 
i  Størrelse  imellem  Kasuaren  og  Kivien ,  og  derfra  er  der 
nu  alle  Mellemled  indtil  de  Arier,  der  vare  paa  Størrelse 
med  Strudsen  eller  endog  overgik  denne  i  enhver  Hen- 
seende, og  hvis  Høide  maa  have  været  over  5  Alen.  I 
hine  Knogledynger  har  man  ogsaa  fundet  Stykker  af  Æg, 
der  efter  Beskrivelsen  synes  at  have  lignet  Emuens  eller 
Kasuarens,  men  have  været  meget  større;  Skallen  var 
dog  forholdsvis  tyndere. 

Men  hvoraf  kan  man  nu  vide,  at  disse  Fugle  ikke 
kunde  flyve?  Allerede  den  Omstændighed,  at  man  har 
fundet  Snese  og  atter  Snese  af  Baglemmernes  Knogier,  u-den 
at  der  er  indsendt  nogen  Vingeknogle,  taler  bestemt  for, 


')  Det  skal  senere  være  lykkedes  Owen    at  sammensætte  et  heelt 
Skelet  af  Dinornis  elephantopus. 

ikke  at  Vingerne  just  have  manglet,  men  at  de  have 
været  overmaade  smaae.  Ellers  rhaatte  dog  en  eller  anden 
Overarmsknogle  have  fundet  Vei  med  til  Europa,  hvis 
den  blot  nogenlunde  havde  en  Fuglearms  normale  Størrelse. 
Dernæst  tyder  den  hele  Lighed  i  Beenbygningen  med 
Strudsene  og  navnlig  det  brede  og  flade  Brystbeen,  der 
ligner  Kiviens  overmaade  meget  og  mangler  Kam,  bestemt 
paa,  at  Moafuglene  ikke  kunde  flyve.  Og  endelig  kan 
man  slutte  dette  deraf,  at  de.  i  Henseende  til  Skelettets 
Pneumaticitet  staae  midt  imellem  de  ægte  Strudse  og 
Kivien;  Laarbenet  indeholdt  saaledes  ikke  Luft,  hvilket 
jo  endnu  er  Tilfældet  med  Strudsenes,  derimod  er  der 
dog  trængt  Udt  Luft  ind  i  Hvirvlerne,  Hovedskallen  og 
Brystbenet.  Da  nu  Pneumaticitetens  Udvikling  altid  retter 
sig  efter  Vingernes  og  Flyveevnens,  maae  vi  deraf  slutte, 
at  Moafuglenes  Vinger  vare  lidt  mere  udviklede  end  Ki- 
viens, men  ikke  engang  såa  meget  som- Emuens.  Disse 
nu  udryddede  Pugle  udfylde  altsaa  paa  en  meget  interes- 
sant Maade  den  lange  Afstand  mellem  Kasuaren  og  Kivien. 
Ogsaa  deres  hele  Ydre,  Fjerklædning  osv.  maa  have 
været  en  Mellemting  mellem  disse  to  Fugleformers. 

INy-Zeland  har  saaledes  havt  en  meget  eiendomme- 
lig  Befolkning  af  store  Fugle  uden  Flyveevne.  De  er- 
stattede aabenbart  den  fuldstændige  Mangel  af  Patte- 
dyr, som  udmærker  disse  Øer.  Men  hvoraf  mon  de 
levede?  Sandsynligvis  af  de  meelrige  Rodstokke  af  de  tal- 
rige Bregnebuske ,  som  ere  et  saa  væsenligt  Træk  i  Ny- 
Zelands  Planteverden;  ved  deres  stærke  Been  og  Kløer  have 
de  kunnet  oprode  dem,  og  ved  Hjælp  af  deres  kraftige 
Halsmuskler  og  af  deres  stærke  og  spidse  Næb  kunnet  hakke 
dem  itu.  Men  deres  gyldne  Tid  var  forbi,  længe  førend 
Ny-Zeland    blev    en    europæisk    Koloni.      Vel    falder    den 

egenlig  ikke  i  noget  tidligere  Afsnit  af  Jordens  Udviklings- 
historie; thi  i  hine  Dynger  af  Moaknogler  finder  man  og- 
saa  Levninger  af  Notornis  og  Apteryx^  og  de  ere  altfor 
friske  til  at  kunne  have  ligget  der  mange  hundrede  Aar. 
Men  da  de  nuværende  vilde  Beboere  af  Ny-Zeland  vandrede 
ind*),  maatte  den  hele  Jagt  paa  spiselige  Dyr  naturligen 
concentrere  sig  paa  Moafuglene ,  da  der  ingen  Pattedyr 
var,  som  kunde  tage  Stødet  af  for  dem.  Var  det  end 
maaskee  forbundet  med  nogen  Fare  at  efterstræbe  Dyr, 
som  uden  Tvivl  have  kunnet  dræbe  en  Mand  med  et  vel- 
rettet Slag  af  deres  kraftige  Bagbeen,  saa  var  denne  Jagt  dog 
paa  den  anden  Side  saa  lønnende  og  saa  let,  da  disse 
Fugle  vistnok  ikke  have  besiddet  Strudsens  Hurtighed, 
men  efter  al  Sandsynlighed  været  mere  sløve  og  langsomme. 
Og  hvor  skulde  disse  store  Fugle  desuden  skjule  sig  for 
deres  Forfølgere?  —  Som  sædvanligt  kom  Touren  først  til 
de  større  Arter;  de  mindre  ere  først  blevne  udryddede 
senere,  og  af  Kivien,  den  mindste  af  den  hele  Strudse- 
familie, er  der  jo  dog  endnu  nogle  tilbage;  til  den  er 
Touren  først  kommet  i  vore  Dage.  De  mindre  Arter 
skjule  sig  lettere,  ere  ogsaa  i  Regelen  frugtbarere  end 
de  større,  og  Jagten  vender  sig  først  mod  dem,  naar  de 
større  ere  borte.  Menneskeæderiet,  der  indtil  for  kort 
siden  skamskéendede  den  ikke  ringe  begavede  nyzelandske 
Race,  har  maaskee  ogsaa  først  grebet  rigtig  om  sig,  da 
hint  fortræffelige  Fuglevildt  blev  sjeldnere. 

Enkelte   Efterretninger    tyde    imidlertid  paa,    at    man 
maaskee  endnu   kan    være   saa  heldig   at   opdage    levende 


')  Man  antager,  at  denne  Indvandring  fandt  Sted  for  noget  over  400 
Aai  siden,  og  at  Moaerne  nu  have  været  udryddede  i  c.  200  Aar. 

Moafugle,  enten  i  det  Indre  af  Landet  eller  paa  den  endnu 
ikke  saa  stærkt  bebyggede*  sydlige  0  (Middle  Island).  Der 
fortælles  saaledes,  at  Robbejægerne  meget  godt  vide  af 
en  derlevende  3  Fod  høi  Fugl  at  sige,  som  de  kalde 
»the  fireman«,  og  at  engang  gik  et  Par  Englændere  i 
Selskab  med  en  Indfødt  ud  om  Natten  for  at  skyde  en 
meget  stor  Fugl,  der  skulde  beboe  en  Klippehule  i.  Nær- 
heden af  Cooks  Stræde  og  vise  sig  om  Natten.  De  fik 
den  ogsaa  at  see  og  skildrede  den  bagefter  som  7 — 8 
Alen  høi,  men  bleve  saa  forskrækkede  ved  dens  impo- 
nerende Størrelse,  Jit  de  glemte  at  skyde  paa  den  og 
foretrak  at  lade  den  i  Ro.  Man  har  faaet  Æg  fra  Ny- 
Zeland,  som  ere  næsten  ligesaa  store  som  Kmuens  og 
altsaa  ikke  vel  kunne  have  tilhørt  nogen  af  de  tre  Kivi- 
Arter.  Endnu  1813  saae  en  Regeringstolk  ved  Navn 
Meurant  en  Knogle  »saa  tyk  som  et  Knæ  og  saa  lang, 
at  den  naaede  hani  fra  Jorden  og  4  Tommer  over  Hoften«, 
med  Kjød  og  Sener  paa  af  en  Moafugl,  og  man  har  truffet  deres 
Fjer  —  der  beskrives  som  sorte  eller  m^rke  af  Farve  med 
en  rød  Kant  og  med  Poser  af  samme  Størrelse  som  Alba- 
trossens, men  meget  grovere  —  som  Haarpynt  hos  de 
Indfodte.  Slaver  fra  det  Indre  af  Landet  fortalte,  at  denne 
Fugl  fandtes  endnu  inde  i  Landet,  og  de  Indfødte  be- 
rettede, at  det  Exemplar,  hvis  Kjød  Meurant  havde  seet, 
var  fundet  tilfældigvis  som  dødt,  og  at  de  ofte  havde  for- 
søgt at  fange  den,  men  uden  Held.  En  anden  Mand 
ved  Navn  George  Pauley  fortalte,  at  han  havde  seet 
Moaen  ved  en  Sø  i  det  Indre  og  at  den  var  et  Chyre, 
»omtrent  20  Fod  høit«;  ogsaa  dens  Fodspor  havde  han 
truffet.  —  Det  vilde  ganske  vist  være  en  af  de  interessanteste 
Opdagelser,   som  længe  var  gjort,   hvis   man   endnu  fandt 

levende    Moafugle,    men    hidtil    er    Haabet    ilike    bleven 
opfyldt*). 

Det  synes  endelig  ogsaa,  at  Madagaskar  besidder 
en  lignende  Kæmpefugl  af  Strudsefamilien.  Allerede  den 
franske  Reisende  F I  ae  o  urt  beretter  1655,  at  der  paa 
Madagaskars  ødeste  Steder  levede  en  Slags  Struds,  som 
de  Indfødte  kaldte  Vouron  Patra.  Senere  have  for- 
skjellige  franske  Reisende  i  Løbet  af  dette  Aarhundrede 
seet  meget  store  Æg  hos  de  Indfødte,  men  ikke  kunnet 
formaae  disse  til  at  skille  sig  ved  dem,  deels  paa  Grund 
af  deres  Sjeldenhed,  deels  fordi  de  benyttede  dem  som 
Husgeraad.  Nogle  Steder  forsikkrede  man,  at  Fuglen, 
der  lagde  dem,  levede  endnu,  andre  Steder,  at  dette  ikke 
var  Tilfældet,  men  at  den  havde  været  saa  stærk,  at  den 
kunde  slaae  en  Oxe  ihiel.  Endelig  bragte  1850  en  fransk 
Goffardicapitain  to  af  disse  Æg  og  nogle  jordfundne  Knogler 
til  Frankrig.  Æggene  rumme  6  Gange  sna  meget  som  et 
Strudseæg  og  saa  meget  som  150  Hønseæg.  Af  Knoglerne 
kan  man  see,  at  det  var  en  Fugl,  der  manglede  Bagtaa, 
og  der  er  saaledes  al  Sandsynlighed  for,  at  denne  Fugl, 
som  man  har  givet  Navn  af  Æpyornis  maximus^  og  som 
maa  have  været  næsten  dobbelt  saa  høi  som  Afrikas  Struds 
og  noget  høiere  end  den  største  nyzelandske  Moa-Art, 
virkelig  hørte  til  StrudsefamiUen.  En  engelsk  .Reisende 
beretter  virkelig,  at  der  paa  Madagaskar  endnu  lever 
en    Strudsefugl    af   Kasuarens    Størrelse,    og    en    Under- 


*)  Som  Bevis  for,  at  Moafuglene  endnu  have  levet  for  ikke  længe 
siden  eller  maaskee  endnu  leve  paa  Nyholland  anføres  under- 
tid de  af  Go  ok  og  F  lin  der  s  paa  Kysten  af  Nyholland  iagttagne 
uhyre  Reder;  Gould  har  imidlertid  vist,  at  det  er  Rederne  af  en 
Ørn,  der  bliver  ved  at  opstable  de  nye  Redematerialier  ovenpaa 
de  gamle.  Disse  Reder  kunne  have  et  Omfang  af  26'  og  en 
Høide  af  2'  8''  og  indeholde  flere  Vognlæs  af  Pindebrænde. 

søgelse  af  denne  Øs  ubekjendte  Indre  kan  derfor  efter  al 
Sandsynlighed  endnu  bringe  mere  en: den  ubekjendt  Strudse- 
fugl  for  Lyset. 

Da  vi  her  saalænge  have  beskjæftiget  os  med  mere 
eller  mindre  kæmpemæssige  Fugle  uden  Evne  til  at  flyve, 
og  som,  skjøndt  tilhørende  vor  Jordperiode,  dog  som  ud- 
ryddede tilhøre  en  svunden  Tid,  ligger  det  nær  at  spørge, 
om  ikke  maaskee  i  tidligere  Jordperioder,  da  Dyre-  og 
Plantelivet  optraadte  under  Former,  som  i  saa  mange 
Henseender  ere  saa  forskjellige  fra  de  nuværende,  disse 
Fugleklassens  mere  afvigende  Former  ogsaa  skulde  være 
optraadt  paa  en  endnu  mere  fyldig  Maade  end  senere. 
Meget  af  det,  der  nu  er  Regel  i  Dyreformernes  Udvikling, 
optræder  nemlig  i  tidligere  Perioder  som  Undtagelse,  og 
omvendt:  Meget  af  det,  der  nu  er  Undtagelse,  har  i  sin 
Tid  været  Regel.  Vore  nulevende  store  og  plumpe  Hov- 
dyr saasom  Elefant,  Næshorn,  Flodhest  o.  s.  v.  ere 
kun  de  sidste  Rester  af  en  Dyregruppe,  der  i  en  tidligere 
Jordperiode  spillede  en  langt  større  Rolle  end  nu,  og  det 
var  derfor  ingenlunde  usandsynligt,  at  noget  lignende 
kunde  finde  Sted  i  Fugleklassen.  Vi  vide  imidlertid 
kun  lidt  om  Forverdenens  Fugle,  hvis  Knogler  meget 
sjeldent  findes  fossile,  ikke  at  tale  om,  at  Bestem- 
melsen af  en  enkelt  Fugleknogle  altid  er  vanskeligere 
end  Bestemmelsen  af  en  enkelt  Pattedyrknogle.  De  aller- 
fleste fossile  Dyreknogler  skylde  deres  Opbevaring  til  den 
Omstændighed,  at  Dyret  er  bleven  begravet  i  Sandet  eller 
Dyndet  paa  Bunden  af  en  fordums  Sø,  inden  dets  Knogler 
bleve  fortærede  af  et  aadselædende  Dyr  eller  forvittrede. 
Dette  vil  temmelig  let  kunne  vederfares  de  tungere  Patte- 
dyr, men  vanskeligere  Fuglenes  lette  Legemer,  der  svømme 
ovenpaa  og  »kun   i  et  Tilfælde  af  hundrede  ville  undgaae 

at  blive  knuste  af  Bølgerne  eller  opædte  af  andre  Dyr.« 
Alligevel  har  man  fra  den  Jordperiode,  som  gaaer  nærmest 
forud  for  den  nærværende,  nemlig  den  tertiære,  enkelte 
Levninger,  der  tyde  paa,  at  der  i  Europa  har  levet  Fugle, 
som  i  Størrelse  og  Tyngde  kunde  maale  sig  med  eller 
endog  overgik  Strudsen,  og  som  derfor  rimeligvis  ikke 
have  kunnet  flyve.  I  en  af  de  ældste  tertiære  Dannelser 
tæt  ved  Paris  har  man  fundet  Skinnebenet  (over  19"  langt) 
og  Laarbenet  (11^"  langt)  af  en  uddød  kæmpemæssig 
Fugl  [Gastornis  parisiensis]\  de  nævnte  Knogler  ere  om- 
trent af  Størrelse  med  Strudsens,  og  Owen  slutter  af 
deres  Form  og  Bygning ,  at  Fuglen  var  af  Strudsens 
Størrelse,  men  havde  en  plumpere  Bygning,  i  hvilken 
Henseende  den  altsaa  vilde  nærme  sig  til  Dinorms.  Fra 
de  samtidige  Dannelser  ved  London  (London  Clay)  om- 
tales Levninger  af  en  anden  stor  Fugl,  iJthornis  emuinus 
(Bowerbank),  der  hidtil  kun  kjendes  af  et  \"  langt  Stykke 
af  Skinnebenet,  hvilket  Stykke  iøvrigt  i  Størrelse  og  Form 
ligner  Emuens.  Fremtiden  er  det  forbeholdt  at  vise , 
hvorvidt  vi  her  have  to  tertiære  Strudseformer,  Ugesom 
man  jo  har  tertiære  Flodheste,  Næsehorn,  Elefanter, 
Aber  o.  s.  v.  i  Europa.  —  Derimod  have  Fortidens  Fugle 
undertiden  efterladt  sig  Mærker  af  en  heel  anden  Art. 
Vi  kj ende  de  forstenede  Fodspor  af  et  ikke  lidet  An- 
tal Fugle,  fornemmelig  fra  nogle  nordamerikanske  Steen- 
lag, der  henføres  til  en  af  de  ældre  Jordperioder  (Trias- 
dannelsen).  Den  nordamerikanske  Geolog  Hitchcock  har 
undersøgt  ikke  mindre  end  2000  fossile  Fugletrin  hen- 
hørende til  30  forskjellige  Arter.  Man  seer  ofte  Aftryk 
af  Fuglefødder  ved  vore  Kyster,  ved  Bredder  af  Søer  og 
Aaer,  hvor  Fuglen  ikke  kan  flytte  sig  uden  at  efterlade 
sit  Mærke   i  den  bløde  Grund;    men  næste   Gang  Vandet 

stiger  lidt  høiere   eller   der  falder  et  Regnskyl,  forsvinde 
naturligvis  disse  Spor  aldeles.     Indtræder  der  derimod  en 

stærk  Tørke,  vil  Solen  for- 
vandle Leret  til  en  haard 
Steenmasse,  hvori  Fodsporene 
blive  staaende;  den  næste 
Flod  breder  et  tyndt  Leerlag 
over  den  stivnede  Strand,  hvori 
Strandfuglene  atter  ville  efter- 
lade deres  Spor  og  saa  frem- 
deles. Saaledes  dannes  der 
efterhaanden  en  Leerskifer  med 
Fuglespor,  som  komme  tilsyne, 
naar  man  forsigtig  kløver  de 
tynde  Plader,  hvoraf  den  er 
sammensat,  fra  hinanden.  De 
ville  da  vise  sig  fordybede  paa 
Pladernes  Overflade,  men  som 
ophøiede  paa  deres  Underflade. 
Lyell  har  fra  Fundybugten 
hjembragt  slige  moderne  Leer- 
skifere  med  Spor  af  den  al- 
mindelige ^y\e(Tnnga  minnta)^ 
dannede  i  Aaret  1842,  og  de 
ere  unægtelig  et  meget  op- 
Fodspor  af  ornithichnites  gi^an- lysende  Bilag  til  deu  20 — 30 
""eU^wfl  nrj:r  Fod  mægtige  r«de  Sandsteen  ved 

Bf  edderne  af  Connecticutfloden,- 
hvis  Lag  skjule  Fodsporene  af  Fugle,  af  hvilke  ikke  en  eneste 
Knogle  vides  at  være  bleven  opbevaret.  Det  er  en  be- 
synderlig  Tanke,  at  der  saaledes  i  hin  fjerne  Tid  har 
existeret   en    heel    Skare   Væsener,    om    hvilke    vi    aldrig 

kunne  faae  andet  at  vide  end,  hvad  vi  kunne  udfinde  af 
de  flygtige  Indtryk,  som  Steenmassen  saa  trofast  har  op- 
bevaret, og  dette  er  naturligvis  ikke  meget,  skjøndt  man 
jo  nok  af  Breden  og  Længden  af  Tæernes  Indtryk,  af 
disses  Antal  og  af  Afstanden  mellem  Trinene  kan  slutte 
noget  med  Hensyn  til  Fuglenes  Størrelse  og  Bygning.  Der 
forekommer  deriblandt  Spor  af  en  stor  Fugl  {OrnUichnites 
s.  Brontozoon  gigantens]^  med  3  tykke  Tæer,  af  indtil  \  Alens 
Længde;  Afstanden  mellem  Trinene  er  2 — 3  Alen.  Man 
vil  vanskelig  deri  kunne  see  andet  end  Mærkerne  af  en 
Fugl,  der  har  været  meget  større  end  Afrikas  Struds,  og 
det  er  da  meget  rimeligt,  at  denne  Kolos  har  været  en 
ikke  flyvende  strudseagtig  Fugl.  De  fleste  andre  Fodspor 
fra  Connecticutdalen  synes  derimod  at  have  tilhørt  lang- 
benede Vadefugle. 

Viinavien  paa  IHadeira'''). 


iDdtil  Aaret  1852  var  Viinavlen  Madeiras  Hovedkulturgreen, 
og  man  kunde  paa  Grund  af  det  herlige  Klima  hvert  Aar 
regne  paa  en  god  Høst;  men  nu,  da  Viinstokkene,  som 
fordum  leverede  de  kostelige  Vine,  ere  udgaaede,  har  den 
kun  historisk  Interesse,  og  den  ægte  Madeira  Viin,  hvoraf 
der  i  Sommeren  1857  angaves  at  være  en  Beholdning  af 
henved  30,000  Piber  paa  Øen,  vil  snart  være  ganske  for- 
svunden af  Handelen.' 

Druesygdommen  viste  sig  i  Aaret  1852  kort  efter 
Blomstringstiden  og  udbredte  sig  med  stor  Hurtighed  over 
hele  Øen,  saa  at  det  omtalte  Aars  Høst  næsten  aldeles  gik 
tabt.  I  de  paafølgende  Aar  vi«te  den  sig  med  samme 
Styrke  og  i  samme  Udstrækning;  paa  Grund  heraf  av- 
ledes siden  1851  ingen  Viin  mere  paa  Øen,  med  Und- 
tagelse dog  af  Sommeren  1856  da  der  i.  det  Hele  taget 
blev  vundet  et  Udbytte  af  200  Piber.  I  Aaret  1850  afgav 
Viinhøsten  efter  Toldtabellerne  12,964^  Piber,  men  i  Virke- 
ligheden efter  sagkyndige  Mænds  Dom  det  Dobbelte. 

Sygdommen  skaanede  ingen  Slags  Druer;  kun  Ser- 
cialen,    som  bliver  meget  dyrket  paa  Vestsiden   af  Øen 

og  frembringer  en  Viin  af  samme  Navn,  forblev  tem- 
melig sund  det  første  Aar ,  men  de  paafølgende  Aar 
angrebes  den  ligesom  de  andre  Sorter.  Sercial  -  Druens 
Bær  er  tykskallet,  og  som  Drue  betragtet  kan  den  neppe 
nydes;  den  bliver  endogsaa  forsmaaet  afi^Fiirbenene,  som  i 
Almindelighed  ere  meget  begjærlige  efter  Viindruer,  men 
derimod  frembringer  den  en  Viin,  som  skattes  meget  høit, 
naar  den  har  naaet  en  Alder  af  8 — 10  Aar.  I  Sommeren 
1856  blev  ogsaa  den  amerikanske  Drue  (Vitis  vulpina), 
som  efter  Opgivende  hidtil  havde  været  forskaanet,  an- 
greben i  samme  Grad  af  Sygdommen.  Ifølge  en  Medde- 
lelse af  Major  Auvedo  i  Funchal  maa  Druesygdommen 
allerede  i  en  tidligere  Periode  have  hjemsøgt  Madeira, 
da  man  i  gamle  Forpagtningskontrakter  fra  Øens  Vest- 
side (Galheta)  har  fundet  følgende  Klausul,  »at  dersom 
den  unge  Drue  blev  bedækket  med  Meeldug  (mangra),  skulde 
Kontrakten  være  ugyldig«.  Man  paastaaer  endog  at  have 
kjendt  det  samme  Onde  i  Portugal  for  meer  end  halvhun- 
drede Aar  tilbage,  skjøndt  i  en  ringere  Udstrækning. 

Paa  Syd-  og  Vestkysten  af  Madeira  blev  Viinranken 
trukken  tre  å  fire  Fod  over  Jorden  langs  med  et  horizon- 
talt  eller  kun  svagt  heldende  Tralværk,  forfærdiget  af  Rør  af 
Arundo  Donax.  Disse  Espaliers  hvilede  enten  paa  Piller  af 
Muurværk  eller  paa  Træpæle;  paa  Jorden  plantede  man 
Batater,  Kartofler  og  andre  Grønsager.  Før  Aaret  1852 
skal  den  største  Deel  af  Funchals  Omegn,  saavelsom  Mar- 
kerne paa  Vestkysten  omkring  Cama  de  Lobos,  Fstreito, 
Campanario,  Galheta  o.  s.  v.,  have  været  bedækkede  med 
saadanne  Viinstokke,  dyrkede  paa  samme  Maade,  saaledes 
at  hele  Landet  om  Vinteren,  naar  Ranken  var  bladløs, 
syntes  overtrukket  af  et  hvidt  Net,  men  derimod  om  Som- 
meren  prangede   med   Rankens   yppige   Grønt.      Nu  seer 

man  kun  hist  og  her  saadanne  Rørtralværk,  som  i  Kegelen 
ikke  længere  ere  bedækkede  med  Ranker  men  med  forskjel- 
lige  Græskar-Arter.  Tilforn  saae  man  næsten  i  alle  Haver 
skyggefulde  Løvgange  dækkede  af  Viinranker,  fra  hvilke 
de  skjønneste  Druer  hang  ned  i  mangfoldige  Klaser;  ja 
selv  Veien  fra  Funchal  til  Sao  Antonio  havde  et  Tag  af 
Viinranker,  af  hvilket  der  nu  kun  findes  enkelte  Levninger. 
Muurpillerne  af  Havemurene  staae  vel  endnu,  men  Ranken 
er  forsvunden  tilUgemed  Rørene,  hen  ad  hvilke  den  slyn- 
gede sig. 

Paa  Nordsiden  af  Øen,  hvor  Vinen  var  mindre  værdi- 
fuld og  som  Følge  heraf  blev  mindre  dyrket,  snoede  Ran- 
kerne sig  op  ad  Træerne.  Viinstokken  slyngede  sig  fra 
det  ene  Kastanietræ  til  det  andet,  medens  dens  slanke 
Grene  hang  ned  i  maleriske  Festons.  Saaledes  seer  man 
endnu  enkeltviis  Viinstokke  ved  Sao  Vincente  og  Boa  ventura, 
hvor  foruden  Kastanien  ogsaa  nogle  Laurbær-Arter  tjene 
dem  som  Støtte ;  Ranker  saa  tykke  som  en  Arm  omslynge 
ofte  disse  Træer.  Ved  Sta  Anna  blev  anlagt  store  Kasta- 
nieplantager for  Vinens  Skyld ;  men  de  unge  Kastanietræer, 
som  overalt  i  det  nordlige  Madeira  ikke  alen«  maatte  offre 
de  nederste  Grene  til  Foder  for  Køer  og  Geder,  men  end- 
ogsaa  bleve  berøvede  den  største  Deel  af  deres  Krone, 
fordi  dennes  Skygge  hindrede  Druen  i  at  modnes,  sygnede 
før  Udbruddet  af  Druesygdommen  og  uddøde  efterhaanden, 
saa  at  de  nu  kun  staae  med  tørre,  afbarkede  Stammer  ligesom 
stærke  Pæle,  medens  Ranken,  som  var  knyttet  til  dem,  al- 
deles er  forsvunden.  To  paa  hinanden  følgende  regnfulde 
Vintre  skulle  have  fremskyndet  de  allerede  syge  Træers 
Undergang. 

Ved  Ponte  Delgada  og  Arco  de  Sao  Jorge,  to  Land- 
skaber,  som  hgge  paa  frugtbare,  temmelig  flade,  i  Havet 

fremspringende  Landtunger,  som  ere  meget  udsatte  for 
Solen ,  bliver  Viinranken  trukket  langs  med  Jorden. 
Paa  ingen  af  disse  to  Steder  var  Sygdommen  af  videre 
Betydning  i  Sommeren  1856;  de  fleste  Druer  opnaaede  i 
sund  Tilstand  deres  fuldkomne  Modenhed;  de  200  Piber 
Viin,  som  bleve  persede  i  ovennævnte  Aar,  stamme  ogsaa 
herfra  og  navnlig  den  største  Deel  fra  Ponta  Delgada. 

Da  der  paafulgte  flere  Aar  efter  1 852,  hvor  man  ikke  en- 
gang kunde  opnaae  een  Pibe  Viin,  maatte  man  søge  en  anden 
Plante,  som  lovede  et  ligesaa  godt  Udbytte  som  Viinstokken. 
Man  valgte  Sukkerrøret,  som  tidligere  kort  Tid  efter  Øens  Op- 
dagelse var  blevet  dyrket  medHeld^  men  senere  var  opgivet  og 
havde  maattet  vige  Pladsen  for  Vinen,  da  Konkurrencen  med 
Vestindien  var  umulig.  De  for  Druerne  bestemte  Rørtralvær- 
kerforsvandt,efterat  Sukkerrørets  Dyrkning  var  bleven  indført, 
og  med  dem  den  største  Deel  af  Rankerne;  Resten,  som 
trivedes  en  Tidlang  imellem  Sukkerrørene,  uddøde  senere 
som  Følge  af  den  store  Fugtighed,  disse  udfordre. 

Saaledes  aftoge  Viinstokkene  Aar  for  Aar,  saa  at  det 
maa  forekomme  dem,  som  nu  besøge  Madeira,  utroligt, 
at  næsten  hele  Landet  for  nogle  Aar  tilbage  var  bedækket 
med  Viinranker. 

At  Viinstokkene  ere  uddøde  paa  Madeira  kan  ikke  til- 
skrives Druesygdommen;  det  er  meget  mere  Følgen  af.Viin- 
dyrkningens  Forsømmelse  i  Forhold  til  andre  Kulturplanter. 
Der,  hvor  man  har  ladet  Viinstokken  vederfares  sin  Ret, 
er  den  endnu  sund ,  skyder  rigeligt  Grene  og  Blade, 
blomstrer  og  ansætter  unge  Druer,  ja,  jeg  har  i  Efteraaret 
1856  seet  Klaser  af  Malvasierdruer  fra  Omegnen  vedFun- 
chal,  som  veiede  tre  til  fire  Pund,  og  jeg  har  ogsaa  nydt 
i  Ponta  Delgada  kostelige  Druer  i  Mængde  af  forskjellig 
Slags;   men  i  de  sidste  Aar  har  det  i  Almindelighed  ikke 

engang  været  muligt  at  tilveiebringe  et  tilstrækkeligt  Antal 
Druer  til  en  Druekuur. 

Enhver  Slags  Kultur  paa  Madeira ,  og  følgelig  ogsaa 
Viinavlen,  er  i  Hænderne  paa  Forpagterne  (Caseiros),  der 
have  bosat  sig  paa  Eiermandens  Grund,  med  hvem  de  dele 
Høstens  Udbytte,  og  der  var  rigeligt  nok  til  begge  Parter, 
førend  I)ruésygdommen  opstod,  da  man  paa  Grund  afKli- 
matets  Stadighed  med  nogenlunde  Sikkerhed  hvert  Aar 
kunde  regne  paa  det  samme  Udbytte ;  men  da  Høsten  mis- 
lykkedes aldeles  i-Aaretl852,  tilintetgjordes  den  Velstand, 
som  allerede  stod  paa  svage  Fødder  formedelst  de  store 
Godsbesidderes  letsindige  og  ødsle  Levnet,  og  de  lavere 
Stænder  havde  neppe  Noget  at  leve  af.  Viinavlen,  paa 
hvis  Opkomst  Ingen  mer.e  stolede,  forsøm  les  nu  aldeles, 
og  Sukkerrøret  blev  indført  istedetfor;  dette  byder  ogsaa 
for  Øieblikket  en  rigelig  Fordeel  i  pekuniair  Henseende, 
men  man  befrygter  med  Rette,    at  det  ikke  vil   vedblive. 

De  første  Viinranker  bragtes  iil  Madeira  i  Aaretl425, 
formodenlig,  fra  Cypern ,  men  det  var  først  i  Begyndelsen 
af  det  sextende  Aarhundrede,  at  en  udvidet  Viinavl  fandt 
Sted ;  ja  de  bedste  Sorter  skulle  endogsaa  være  indførte  endnu 
senere  af  Jesuiterne,  hvis  Besiddelser  udmærkede  sig  frem- 
for alle  Andres  ved  deres  Vines  Kvalitet.  Efter  Atkins' 
Udsagn  blev  Vinen  paa  Madeira  endnu  i  Aaret  1720  mere 
betragtet  som  Gjenstand  for  en  Tuskhandel  navnlig  mod 
Klædningsstykker.  Han  siger  blandt  Andet,  at  han  engang 
kjøbte  en  Pibe  Viin  for  to  gamle  Kjoler  og  en  anden  Pibe 
for  tre  gamle  Parykker. 

Viinstokken  blev  paa  Madeira  opelsket  af  Stiklinger, 
som  plantedes  i  en  Dybde  af  tre  til  fire  Fod ,  og  gave  i 
Almindelighed  det  første  Udbytte  i  det  fjerde  Aar.      Alle- 

rede  i  det  andet  eller  tredie  Aar  bleve  de  unge  Ranker 
fæstede  til  Espaliers,  medens  der  nedenunder  blev  plantet 
Kaal  og  andre  Grønsager.  Henved  fyrgetyve  Arter  bleve 
benyttede  til  Persning. 

Viinhøsten  begyndte  paa  Sydkysten  af  Øen  i  Begyn- 
delsen af  September  Maaned;  paa  den  nordlige  Si.de  der- 
imod to  til  tre  tger  senere  efter  Beliggenheden.  Rot- 
terne og  Fiirbenene,  som  særdeles  efterstræbe  de  modne 
Druer,  skulle  efter  Sigende  have  fortæret  en  Femtedeel 
af  Høsten.  De  afplukkede  Druer  bleve  kastede  i  Yiin- 
persen,  en  stor  Træbeholder  kaldet  »Lagar«,  hvorpaaViin- 
gaardsmændene  syngende  knuste  dem  med  deres  blottede 
Fødder.  Efter  at  den  første  Saft  var  afløben,  blev  det 
Tilbageblevne  samlet,  ophældet  i  en  Lærredspose,  sammen- 
snøret med  Strikker  og  derpaa  lempelig  udpresset.  Den 
Saft  (Musto),  som  derved  erholdtes,  blev  derpaa  trans- 
porteret i  Gjedehuder  til  Oplagsstederne  for  der  at  under- 
kastes Gjæringen,  der  varede  henved  fire  til  fem  Uger.  Bund- 
faldet af  Druerne  blev  atter  kastet  i  den  før  omtalte  Be- 
holder, overgydt  med  Vand  og  paany  søndertraadt  med 
Fødderne.  Den  Vædske,  som  nu  afløb,  »Agoa  pe«  (Fodvand), 
var  en  meget  yndet  Drik  blandt  de  lavere  Folkeklasser, 
men  foraarsagede  hyppigt  Lnderlivssmerter  og  Diarrhoe. 

Jeg  har  hverken  i  det  nordlige  eller  sydlige  Madeira 
seet. disse  Viinperser,  der  synes  forsvundne. tilligemed  Viin- 
avlen;  men  paa  Nordkysten  af  Tenerife  finder  man  der- 
imod endnu  mange  Perser  i  Form  af  fiirkantede  Træ- 
beholdere, og  paa  Gran  Canaria  saae  jeg  i  Foraaret  1857 
flere  af  lignende  Konstruktion  men  i  Almindelighed  for- 
færdigede af  Steen,  som  vare  i  god  Stand;  og  ved  las  Pal- 
mas blev  der  endogsaa,  i  Forventning  af  en  overordenlig  god 
Viinhøst,  foruden  de  allerede  exlsterende  Perser  forfærdi- 

get  flere  nye.  De  ligge  her  samlede  til  hvert  Landskab 
og  ere  af  et  betydeligt  Onnfang.  Paa  Tenerife  saavelsom 
paa  Gran  Canaria  foretages  Persningen  saaledes:  de  af 
Fødderne  søndertraadte  Druer  blive,  efter  at  den  meste 
Saft  er  afløben,  lagviis  bedækkede  med  Træplanker  og 
udpressede  ved  Hjælp  af  en  mægtig  Træskrue. 

Den  udgjærede  Saft  af  Madeira-Druerne  blev  derpaa 
hældt  om  og  klaret  med  Æggehvide,  Oxeblod,  men  som 
oftest  med  Gips;  for  at  forhindre  den  sure  Gjæring  flk 
hver  Pibe  Viin  en  Tilsætning  af  en  a  to  Galloner  Brænde- 
viin ,  der  til*  dette  Øiemed  blev  beredet  af  den  daarligste 
Viin  paa  Øen.  De  mindre  ansete  Vine  fra  Nordkysten 
bleve  efterat  være  klarede  udsatte  i  henved  sex  Maaneder 
for  en  Varme  af  68 "  i  egne  dertil  indrettede  Ovne ;  denne 
Hehandlingsmaade  gav  dem  vel  en  tilsyneladende  høi  Alder, 
men  meddeelte  dem  tillige  en  ram  og  røget  Smag,  som 
aldrig  tabte  sig.  Disse  Viinsorter,  som  sendtes  i  stor 
Mængde  til  Hamburg,  hvor  de  af  Viinhandlerne  bieve  end 
yderligere  præparerede,  falbødes  hyppigt  som  Rhinskviin 
paa  Markedet  i  England.  Øens  Sydkyst  leverede  derimod 
hine  kostelige,  næsten  uforlignelige  Vine,  som  længe  og 
navnlig  i  England  bleve  alle  andre  foretrukne,  men  som  i 
Løbel  af  henved  tredive  Aar  paa  Grund  af  havesyge  Kjøb- 
mænds  Fremgangsmaade  ere  faldne  meget  i  Gunst;  en 
Skjæbne,  der  af  lignende.  Grunde  synes  at  true  Sherry'en. 

Den  egenlige  Madeira- Viin,  den  i  Handelen  bekjendte 
Dry  Madeira,  blev  perse-t  af  flere  imellem  hverandre  i  Viin- 
perseu  blandede  Druesorter.  Den  unge  Viin  var  lys  men 
erholdt  med  Alderen  efterhaanden  sin  Ravfarve.  Den 
bedste  Madeira- Viin  blev  avlet  paa  Vestsiden  fra  Funchal 
til    (^ampanario,     men    især    yed     Cama    de    Lobos    og 

Estreito.  Denne  Viinsort  skal  eftersigende  forbedres  ved 
en  Reise  til  Ost-  eller  Vestindien,  og  blev  derefter  solgt 
paa  Markedet  i  London  som  ost-  eller  vestindisk  Madeira, 
medens  de  Vine,  som  naaede  direkte  til  England  fraFunr 
chal,  bleve  kaldte  Particular  Madeira.  Vine  af  denne  Slags 
bleve  fordum  betalte  i  Fun.chal  med  25  til  50  Lst.,  medens 
der  nu  forlanges  80  Lst.  for  en  Pibe  Madeira. 

Det  aarlige  Udbytte  af  Viinhøsten  paa  Madeira  forinden 
Sygdommens  Udbrud  lader  sig  vel  ikke  bestemme  med 
fuldkommen  Sikkerhed,  men  kan  vel  beregnes  til  20  å 
25,000  Piber.  Heraf  blev  en  Trediedeel  forsendt,  men 
det  Øvrige  forbrugt  paa  Øen  eller  forvandlet  til  Brændeviin. 
Udbyttet  af  det  med  Viin  beplantede  Land  blev  regnet  til 
6  Piber  pr.  Tønde  Land  som  Maximum,  men  i  Gjennemsnit 
kun  til  1^  Pibe  pr.  Tønde.  En  Blanding  af  guul  TufF,  S  a  i  b  r  o 
eller  Pedra  molle  kaldet,  ansaaes  for  den  bedste  Jord- 
bund, forvittret  Besalt  blev  holdt  for  gunstig,  en  svær  Leer- 
grund  derimod  for  skadelig  for  Druens  Væxt.  Druen  kom  ikke 
til  nogen  synderlig  Modenhed  paa  Høider,  der  overstege 
.1500  Fod,  og  de  høiere  beliggende  Landskaber  leverede 
derfor  en  Viin  af  ringere  Kvalitet.  Viinbjerget  blev  i  Re-. 
gelen  hvert  tyvende  Aar  ompløiet  og  beplantet  med  nye  Stik- 
linger. Paa  en  slet  Jordbund  og  ved  en  slet  Behandling 
trivedes  Ranken  kun  8 — 10  Aar,  medens  den  under  gun- 
stigere Betingelser  leverede  et  godt  Udbytte  i  50—60  Aar. 

Udførselstolden  beløber  sig  i  Funchal  til  11  Rd.  for 
1  Pibe  Viin.  Efter  ToldUsterne  stillede  Forholdet  af  Ud- 
førslen sig  saaledes  i  Aarene  1825—55: 

Aar. 

Piber. 

Aar. 

Piber. 

Aar. 

Piber. 

1825. 

14,432. 

1844. 

7,054. 

1850. 

7,125. 

1830. 

5,499. 

1845. 

7,179. 

1851. 

7,961. 

1835. 

7.730. 

1846. 

8,.190. 

1852. 

5,626. 

1840. 

7,975. 

1847. 

5.577. 

1853. 

3.241. 

1841. 

7,158. 

1848. 

5;829. 

1854. 

.  1,860. 

1842. 

6,270. 

1849. 

7,379. 

1855. 

2,085. 

1843. 

7,385. 

Af  denne  Tabel  &ees,  at  Middeltallet  af  den  aarlige 
Udførsel  indtil  Aaret  1852,  da  Druesygdommen  indtraf, 
beløb  sig  til  7000  Piber,  hvoraf  en  stor  Deel  gik  til  Eng- 
land. Da  Forbruget  af  Madeira- Viin  aftog"  i  Storbritanien, 
blev  Efterspørgslen  større  fra  Amerika  og  Rusland.  Den 
31te  Marts  1856  var  Forraadet  af  Madeira-Vine  i  Stor- 
britanien kun  319  Piber,  medens  det  hele  Forraad  af  Vine 
beløb  sig  til  102,441  Piber. 

Madeira-Vinene  maa  ligesom  de  hede  spanske  Vine 
opbevares  paa  lune  Steder  og  ikke  i  kolde  Kjeldere. 

Druesygdommen  viser  sig  paa  Madeira  ganske  som 
vi  kjende  den  i  Frankrig  og  Tydskland,  selv  Tiden  paa  hvilken 
deri  optræder  er  den  samme,  thi  den  fremkommer  i  Reglen 
kort  Tid  efter  Rlomstringen.  Først  bliver  det  unge  Rlad 
angrebet  af  et  hvidagtigt  Fnug,  som  fortrinsviis  fremtræder 
paa  Undersiden  af  samme,  men  her  maa  man  vel  vogte 
sig  for  at  tage  feil,  thi  man  finder  hos  flere  Druesorter 
de  unge  Rlade  bedækkede  med  en  tyk  Filt  af  lange  sam- 
menflettede Haar,  som  giver  Bladet  Udseende  af.  at  være 
angrebet  af  hvidagtig  Svamp.  De  syge  Blade  staae  tilbage 
i  Væxt  for  de  sunde,  og  det  i  normal  Tilstand  flade  Blad 
faaer  et  kruset,  bugtet  Udseende,  bliver  efterhaanden  plet- 
tet og  henvisner.  Ogsaa  paa  Bærret  optræder  Sygdom- 
men  i  Begyndelsen  kun  pletviis,   men  snart  derpaa  bliver 

det  overalt  bedækket  med  et  hvidt  Pulver;  dets  grønne 
Overhud  bliver  derpaa  efterhaanden  bruun,  medens  det  selv 
ikke  destomindre  endnu  en  Tidlang  tiltager  i  Størrelse 
og  for  det  meste  naaer  Omfanget  af  et  Ribs  eller  et  lidet 
Kirsebær,  men  derpaa  bliVer  det  i  Regelen  sort  og  hentørres 
tilligemed  dets  syge  Stilk.  •  Druerne  forblive  i  denne  sørge- 
lige Skikkelse  paa  Viinstokken  indtil  seent  i  Efteraaret. 

Jeg  fandt  i  Funchal  forsømte  Viinstokke  liggende  hist 
og  her  paa  Jorden,  hvis  Blade  og.  Frugter  vare  aldeles 
sunde,  og  hvis  Druer  havde  opnaaet  en  fuldkommen  Mor 
denhed;  ja  det  var  ikke  sjeldent  at  træffe  Viinstokke,  som 
bare  sunde  Blade  tiUigemed  de  herligste  Druer  tæt  over 
Jordens  Overflade,  medens  visne  Blade  og  tørrede  Druer 
hang  paa  samme  Viinranke  nogle  Fod  over  Jorden.  Paa 
de  Steder  i  det  nordlige  Madeira,  hvor  man  dyrker  Vinen 
trukken  langs  med  Jorden,  har  man  endnu  hvert  Aar  hø- 
stet nogle  Druer,  og  man  har  gjort  samme  Erfaring  i 
Spanien  og  Portugal. 

Paa  Gran  Canaria,  hvor  man  endnu  dyrker  Viinstokken 
i  stor  Udstrækning,  er  den  overhovedet  bleven  meget  min- 
dre angreben  af  Druesygdommen.  Her  bhver  den  holdt 
tæt  ved  Jorden,  saa  at  dens  unge  Skud  kun  stræbe  3—4 
Fod  i  Veiret  og  danne  en  tyk,  grøn  Mark;  men  Druerne 
hænge  nær  ved  Jorden,  hvorved  Bærrenes  Sukkerstof  end 
ydermere  forøges.  Indtil  medio  Mai  1 857  havde  man  endnu 
ikke  iagttaget  nogen  Druesygdom  paa  Gran  Canaria,  me- 
dens de  espalierede  Viinstokke  ved  Sta  Cruz  de  Tenerife 
til  samme  Tid  allerede  paa  flere  Steder  vare  bedækkede 
med  Snyltesvampen,  hvilken  Sygdom  jeg  fjorten  Dage  se- 
nere ligeledes  opdagede  i  Cadiz  paa  de  derværende  espa- 
lierede Viinstokke.  Heftige  Tordenskyl,  som  ganske  und- 
tagelsesviis  hjemsøgte  Egnen  om  Cadiz    fra  den    18de   til 

den  20de  Juni  1857,  opvakte  almindelig  Bekymring  for 
Druerne  i  Sydspanien,  og  efter  Forlydende  skal  Viinhøsten 
ved  Jerez  i  Efteraaret  1857  haye  havt  et  meget  sørgeligt 
Udfald.  Man  nærede  derimod  i  las  Palmas  de  Gran  Ca- 
naria i  Mai  1857  de  bedste  Forhaabninger  med  Hensyn  til 
Viinhøsten,  som  formodenlig  ere  blevne  opfyldte,  da  den 
unge  Drue  allerede  var  skreden  betydeligt  fremad,  og  der  i 
Sommerens  Løb  aldrig  eller  høist  sjelden  falder  Regn. 
Paa  Tenerife,  hvor  Druesygdommen  indtraf  1853,  altsaa 
et  Aar  senere  end  paa  Madeira,  er  Viinavlen  derimod 
ganske  ophørt,  kun  nogle  Steder  paa  Nordkysten,  som 
Icod  de  los  vinos,  frembringe  endnu  en  ringe  Kvantitet 
Viin.     Cochenilleavlen  har  her  fortrængt  Viinavlen. 

Druesvampens  Fremgang  synes  nærmest  at  være  af- 
hængig af  atmosphæriske  Indflydelser.  Fugtig  Varme  be- 
fordrer sikkert  Svampens  Væxt  og  Formerelse;  tør  Varme 
derimod  er  skadelig  for  den  som  for  alle  Svampe.  I 
Tydskland  have  vi  i  den  sidste  tørre  Sommer  (1857)  været 
ganske  forskaanede  for  Druesygdommen ;  i  Sydspanien 
derimod,  hvor  det  i  Midten  af  Juni,  altsaa  kort  efter  Viin- 
stokkens  Blomstring  og  tvertimod  hvad  der  i  Reglen  er 
Tilfældet,  regnede  heftigt  og  vedholdende  ved  en  Varme 
af  32— 35^,  har  Druesvampen  meget  forringet  Viinhøsten. 

Druesygdommens  Ødelæggelser  paa  Madeira  og  Tene- 
rife i  tørre  Somre  lade  sig  kun  forklare  ved  Øklimatets 
større  Fugtighed.  I  Mai  og  Begyndelsen  af  Juni  nemlig, 
hvor  Druesvampen  anretter  sine  Ødelæggelser,  er  Himlen 
om  Dagen  endnu  skyfuld  og  opklares  først  ved  Nattens 
Frembrud,  hvorpaa  et  rigeligt  Dugfald  finder  Sted,  og  Svampen 
savner  saaledes  hverken  Fugtighed  eller  Varme;  senere 
hen  mod  Slutningen  af  Juni,  naar  Dagene  blive  skyfrie  og 

en  glødende  Sol  beskinner  Øerne,  hentørres  Viinstokkens 
syge  Blade  og  Bær,  og  Druesvampen  selv  hindres  i  sin 
videre  Udbredelse,  saa  at  de  senere  udviklede  Blade  frem- 
komme friske  og  kunne  holde  sig  paa  beskyttede  Steder 
indtil  Januar  Maaned ;  jeg  har  endogsaa  seet  grønt  Viinløv 
i  de  følgende  Vintermaaneder. 

Det  staaer  endnu  tilbage  at  afgjøre,  hvor  og  under 
hvilken  Form  Druesvampen  overvintrer,  men  heller  ikke 
mig  er  det  lykkedes  at  erholde  Oplysninger  herom. 


Udsigt  over  de  saahaldte  Tingclose,  ikke  flyvende 
Fugles  Bygning  og  Liv. 

(Foredraget  i  den  naturhistoriske  Forenings  Søndagsmøder  i  Vinteren 
og  ForaareM858.) 

Af  Chr.  Liitken,  Dr.  phil. 


III. 

Dronterne. 

Inden  jeg  gaaer  over  til  mit  egenlige  Emne,  være  det 
mig  tilladt  i  al  Korthed  at  minde  Dem  om  den  Vei,  vi  have 
gaaet,  og  om  de  Resultater,  som  vi  have  naaet.  Vi  begyndte 
vor  »Udsigt«  med  Nordens  eneste  ikke  flyvende  Fugl, 
Geirfuglen,  hvis  Historie  egenlig  kun  dreier  sig  om 
dens  Udryddelse,  og  gik  derfra  over  til  de  beslægtede 
Former  paa  den  sydlige  Halvkugle,  der  arvede  dens  gæliske 
Navn,  nemlig  de  nu  almindeligen  saakaldte  Pengviner. 
Vi  fandt  ikke  mindre  end  15  Arter  af  disse  Fugle  sam- 
lede, ofte  i  Millionvis,  paa  alle  eenlige  Klippeøer  i  Syd- 
havet i  Rugetiden,  om  Vinteren  derimod  spredte  over 
Havet.  Finde  vi  dem  nu  end  kun  paa  enkelte  Steder  i  lang 
Afstand  fra  hinanden,  saa  vide  vi  dog  med  Sikkerhed,  at 
forhen  var  Kjeden  baade  længere  og  tættere,  og  vi  kunne 
vistnok  have  god  Grund  til  at  danne  os  den  Forestilling,  at  en 
Gang  i  denne  Jordperiodes  første  Tider  have  de  som  med 

en  tæt  Vedetkjede  omkrandset  alle  Jordklodens  sydlige 
Kyster.  Vi  gjorde  fremdeles  Bekjendtskab  med  en  syd- 
amerikansk Dyk  and  og  med  en  nyzelandsk  Sultans- 
høne,  som  ikke  kunde  flyve;  den  sidste  af  disse  Former 
har  Udryddelsen  sandsynligvis  allerede  ramt,  saaledes 
som  det  allerede  for  længe  siden  var  Tilfældet  med  Mas- 
carenhas-Øernes  røde,  blaae,  hvide  og  graae,  slet  flyvende 
eller  Flyveevnen  aldeles  berøvede,  tildeels  kæmpemæssige 
Vand  hønse  former.  Fremdeles  fandt  vi,  at  en  anselig  Familie 
af  Kæmpefugle,  Strudse  fuglene,  store,  til  Løb,  men 
ikke  til  Flugt,  byggede  Steppefugle,  dele  største  Delen  af 
den  sydlige  Halvkugle  mellem  sig ;  2  Arter  traf  vi  i  Syd- 
amerika, en  eller  2  i  Afrika  og  fordum  tillige  i  Arabien 
og  en  Deel  af  Asien,  en  paa  Molukkerne ,  maaskee  3  paa 
Ny-Holland  og  en  for  nylig  opdaget  Form  paa  Ny-Britannia. 
Efter  al  Rimelighed  har  saavel  Europa  som  Nord-Amerika 
i  tidligere  Jordperioder  været  beboet  af  andre  endnu  kolossa- 
lere  Former  af  denne  Familie*).  Til  dem  sluttede  sig  igjen 
de  forholdsvis  dværgagtige,  nathge,  hulebeboende  Kivier 
og  den  hele  Række  af  mere  eller  mindre  kæmpemæssige 
Mo afugle,  som  fordum  befolkede  Ny-Zeland,  samt 
endelig  Madagaskars  Kæmpefugle,  om  hvilke  vi  dog  vide 
saa  godt  som  Intet.  De  vil  heraf  have  seet,  at  skjøndt 
Mangel  paa  Flyveevne  fra  et  mere  almindeligt  Synspunkt 
maa  betragtes  som  en  Undtagelse  hos  Fuglene  ,  er  den  dog 
tilstede  hos  saa  mange  Arter  og  hos  saa  mange  forskjellige 
Fugleformer,  at  man  nødes  til  at  yde  dette  Forhold  en  vis 
Anerkjendelse  og  indrømme  det  en  vis  Vægt.      Kun  faae 


*)  Det  er  ikke  uden  Interesse,  at  man  fornylig  i  Ny-Zelands  tertiære 
Dannelser  har  fundet  Knogler  af  en  Pengvinform  (Palæodtjies), 
der  overgik  de  nulevende  største  Arter  i  Størrelse. 

Punkter  af  den  sydlige  Halvkugle  savne  i  deres  Nærhed 
en  eller  anden  »vingeløs«  Fugleform,  men  alt  som  vi 
nærme  os  Sydhavet,  blive  de  talrigere,  baade  paa  Conti- 
nenterne,  paa  Øerne  og  paa  Havet.  Ny-Zeland  er 
deres  Kulminationspunkt  og  overgaaer  eller  rettere  over- 
gik i  denne  Henseende  alle  apdre  Lande;  her  fandtes  jo 
13  Arter  af  Moafugle,  og  her  findes  endnu  en  Notoniis^ 
3  Kivi- Arter  og  adskillige  Pengvin- Arter.  Der  er  imid- 
lertid, som  vi  nu  skulle  faae  at  see,  en  anden  Øgruppe 
paa  den  sydlige  Halvkugle,  nemlig  Mascarenhas-Øerne, 
som,  især  naar  man  tager  deres  ringe  Areal  i  Betragtning, 
næsten  kan  rivalisere  med  Ny-Zeland  i  denne  Henseende; 
foruden  de  tidligere  omtalte  nu  udryddede  Vandhønseformer 
besad  de  nemlig  en  for  dem  eiendommelig  Hovedform  af 
de  »vingeløse«  Fugle,  nemlig  Drontefamilien.  Hos 
de  hidtil  omtalte  Former  gik  Flyveevnen  i  Reglen  kun 
tabt  for  at  opnaae  en  fuldkomnere  Svømmeevne  eller  et 
hurtigere  Løb ;  hos  Dronterne  synes  den  kun  at  mangle 
paa  Grund  af  det  ringe  Areal ,  der  var  anvist  hver  enkelt 
Art  af  disse  store  og  plumpe  Fugle  til  Tumleplads,  og 
dens  Tab,  der  ikke  opveies  ved  andre  Evners  desto 
stærkere  Udvikling,  bliver  derfor  her  en  absolut  Lfuld- 
kommenhed. 

Langt  ude  i  det  saakaldte  indiske  Ocean,  fjernt  fra 
ethvert  større  Fastland,  omtrent  20—21  Grader  Syd  for 
Ækvator,  altsaa  endnu  indenfor  den  ægte  tropiske  Zones 
Grændser,  ligger  en  lille  Gruppe  af  3  Øer  af  vulkansk 
Oprindelse,  som  paa  Kortene  sædvanligvis  betegnes  Mas- 
carenhas-Øerne efter  Portugiseren  Mascarenhas,  hvem 
deres  Opdagelse  tilskrives.  Øen  Bourbon  er  47  □  Mile 
stor  og  ligger  c.  112  geographiske  Mile  fra  Madagaskar; 
Mauritius  eller  isle  de  France  er  32  Q  Mile  stor  og 

ligger  30  geographiske  Mile  længere  mod  Nordost,  i 
hvilken  Retning  den  lille  Klippeø  llodriguez  igjen  er  c. 
100  Mile  længere  borte.  —  Det  har  altid  en  særegen  In- 
teresse tor  Naturforskeren  at  blive  bekjendt  med  Natur- 
forholdene paa  slige  isolerede  Øgrupper;  deres  Dyre-  og 
Planteformer  minde  i  Reglen  om  de  nærliggende  Conti- 
nenters,  men  vise  gjerne  tillige  paafaldende  Eiendommelig- 
heder.  Hvad  Mase  ar  en  ha  s -Øerne  angaaer,  da  for- 
sikkres  der,  at  de  der  levende  og  oprindelig  hjemme- 
havende  Dyr  og  Planter  deels  ere  Arter,  som  ogsaa  findes 
i  Afrika  og  paa  Madagaskar,  deels  ere  nær  beslægtede 
med  disse  Landes  Former,  deels  endehg  ere  indskræn- 
kede til  hine  Øer  alene.  Og  af  de  for  disse  eiendomme- 
lige  Naturtrembringelser  er  ingen  mærkeligere  end  de 
høist  forunderlige,  store,  fede  og  plumpe,  Flyveevnen  be- 
røvede Fugle,  som  forefandtes  der  ved  Øernes  Opdagelse, 
men  nu  ere  forsvundne  saa  sporløst,  at  vi  om  nogle  af 
dem  ikke  vide  andet  end  de  faae  Linier,  som  de  kjække 
Søfarende,  der  for  mere  end  halvtredie  A århundrede  siden 
anløb  Øerne  paa  Veien  til  og  fra  Ostindien ,  have  efterladt 
os.  Store  Fugle,  hvis  Kjødrigdom  og  Fedme  let  lokkede 
til  at  efterstræbe  dem,  uden  Forsvarsmidler,  uden  Evne 
til  at  undgaae  deres  Forfølgere,  ovenikjøbet  maaskee  med 
svag  Forplantningsevne,  kunde  ikke  længe  modslaao  den 
Forandring,  der  foregik  med  deres  hele  Liv,  da  disse  Øer 
bleve  Gjenstand  først  for  stadige  Besøg,  senere  for  en 
ordnet  Kolonisation. 

Vi  ville  begynde  med  den  berømteste  af  disse  Fugle, 
Dronten  eller  Dodoen  (l)idus  ineplus)  ^  der  havde 
hjemme  paa  Mauritius*).    Den  opdagedes  samtidig  med 

')  Efter  denne  kaldt  „Svane -Øen"  (Uha  de  Gisnes). 

Øen  1590  af  nogle  hollandske  Skibe  henhørende  til  Admiral 
Van  Neecks  Expedilion;  denne  og  de  øvrige  hollandske 
Expeditioner,  som  i  den  første  Deel  af  det  syttende  Aar- 
hundrede  besøgte  Øen,  forefandt  der  en  rig  tropisk  Plante- 
og  Dyreverden;  af  Pattedyr  nævnes  Flagermus  og  Søkøer, 
af  Krybdyr  store  Landskildpadder,  af  Fugle  Duer,  Turtel- 
duer, grønne  og  graae  Papegøier,  Spurve,  Høge,  Drosler, 
L'gler,  Svaler,  Næsehornsfugle,  hvide  og  sorte  Heirer, 
Agerhøns,  Gæs,  Ænder,  Flamingoer,  Fregatfugle  og  des- 
uden Dronter*).  Van  Neecks  Folk  fandt  ikke  Dronterne 
gode  at  spise ;  de  vare  seige,  hedder  det,  og  bleve  mere 
uspiselige  jo  længere  de  kogte;  dog  vare  Kraasen  og  Brystet 
ret  velsmagende  og  lette  at  tygge;  imidlertid  foretrak  man 
Turtelduerne,  hvoraf  der  var  en  saadan  JVlængde,  at  3 
iMand  paa  en  halv  Dag  kunde  fange  halvandethundrede 
med  deres  Hænder  og  ved  Stokkeslag,  og  de  kunde  have 
dræbt  mange  flere ,  hvis  de  ikke  havde  havt  Læs  nok  i 
dem,  de  havde  faaet.  De  senere  Søfarende  toge  imidlertid 
bedre  tiltakke  med  Dronterne;  de  vare  saa  svære,  at 
Willem  vanWest-Zanens  Skibsmandskab  (1602)  havde 
rigelig  Føde  til  et  Maaltid  af  3  eller  4  af' dem,  og  de  vare 
saa  talrige ,  at  to  udsendte  Expeditioner  kunde  bringe 
foruden  andre  store  Fugle  c.  50.  Dronter  ombord,  hvilke 
man  saltede  til  Brug  paa  Reisen.    Disse  gjentagne  Angreb 


')  Navnet  »Dronte«  brugtes  først  senere,  i  Willem  von  West- 
Zanens  Dagbog.  Oprindelsen  til  dette  Navn  er  mig  ube- 
kjendt.  I  de  ældre  Reiser  kaldes  de  deels  »Walchvogel«  o:  Bræk- 
fugle, fordi  de  fremkaldte  Væmmelse,  naar  man  spiste  dem,  eller 
•  Dodarsen«,  det  hollandske  Navn  paa  Lappedykkerne  (Gumpefod, 
Podiceps).  Englænderpe  kalde  den  nu  i  Almindelighed  »Dodo«,  et 
Navn,  der  første  Gang  findes  hos  Herbert  og  af  ham  urigtig  an- 
gives at  være  portugisisk.  Det  er  aabenbart  en  Forvanskning  af 
det  hollandske  »Dodars«. 

maatte  naturligvis  betydelig  formindske  deres  Antal,  men 
værre  blev  det  uden  Tvivl,  da  Hollænderne  midt  i  det 
17de  Aarhundrede  koloniserede  Øen;  dræbte  de  dem 
ikke ,  saa  aad  deres  Katte ,  Hunde  og  Svin  i  al  Fald  deres 
Æg  og  Unger.  1681  synes  der  dog  endnu  at  have  været 
Dronter  der,  men  allerede  12  Aar  efter  vare  de  udryddede. 
Hvilken  Forandring  Dyrelivet  paa  Øen  var  undergaaet  i 
Løbet  af  dette  ene  Aarhundrede,  lære  vi  bedst  af  Le- 
guats  Beretning:  »fordum  var  Øen  fuld  af  vilde  Gæs, 
Ænder,  Hønsefugle,  Skildpadder  osv.,  men  alt  dette  er  nu 
bleven  meget  sjeldent«. 

Foruden  mere  eller  mindre  fuldstændige  Oplysninger 
om  denne  kuriøse  Fugls  Udseende  og  Levemaade  have 
hine  gamle  Reisebeskrivelser  ogsaa  efterladt  os  mere  eller 
mindre  raae  Træsnitsfigurer  af  Dronten.  Enkelte  Exemplarer 
fandt  ogsaa  deres  Vei  til  Europa;  i638var  saaledes  en  levende 
Dronte  at  see  i  London;  et  Exemplar  i  det  mindste  kom 
vistnok  ogsaa  til  Holland  og  blev  der  Gjenstand  for  nøi- 
agtige  Dyremaleres  Fremstilling*);  Oxfordermuseet  besad 
lige  til  1755  en  udstoppet  Dronte,  men  da  fik  uheldigvis 
Universitetets  Vicekantsler  og  Curatorer  isinde  at  visitere 
Samlingen;  de  dømte  den  stakkels  Dronte,  der  vel  har 
seet  noget  medtaget  ud,  til  Baalet!  Elovedet  og  den  ene 
Fod  reddedes  dog  lykkeligvis  af  Flammerne.  Hvor  glad 
vilde  man  ikke  være  nu,  hvis  ogsaa  Vingen  og  et  Par  af 


')  Nemlig  paa  5  Malerier  af  Roland  Savery  og  hans  Neveu  John  S., 
af  hvilke  1  er  i  Berlin,  1  i  Wien,  1  i  British  museum,  1  i  Oxford 
og  1  i  Haag.  Tildeels  ere  de  vistnok  Gjengivelser  efter  en  og 
samme  Originalskizze.  Et  af  disse  Malerier  forestiller  Orpheus 
fortryllende  Dyrene  og  deriblandt  Dronten,  et  andet  Dyrene  i  Pa- 
radis osv.  Et  6te  malet  1627  af  de  Heem  og  Jean  Goeimare 
befinder  sig  i  Hertugen  af  Northumberlands  Galleri. 


297 

Fjerene  havde  fundet  en  Redningsmand !  Foruden  dem  er 
der  i  de  europæiske  Museer  kun  1  Fod  og  2  Cranier*), 
af  hvilke  det  ene  fordum  var  i  det  berømte  Museum  paa 
Gottorp  Slot,  senere  kom  til  Kunstkammeret  i  Kjøbenhavn 
og  endelig  efter  næsten  200  Aars  Forglemmelse  af  Professor 
Reinhardt  jun.  blev  reddet  og  gjort  frugtbringende  for 
Videnskaben.  Støttet  paa  disse  forskjellige  Materialier 
skal  jeg  nu  forsøge  at  udkaste  Dem  et  Billede  af  Dronten, 
som  den  var,  men  som  den  desværre  ikke  er  mere. 

Høist  besynderlig  og  ulig  enhver  nu  levende  Fugle- 
skikkelse tager  den  sig  rigtignok  ud!  En  smuk  Fugl  har 
det  just   heller    ikke    været.        Den    var    saa    stor    som 


Dronten. 


en  Svane  eller  maaskee  endnu  større,  og  tænke  vi  os  en 
stor  plump  Svane-Unge  af  en  voxen  Svanes  Størrelse,  ere 


')  Nemlig  foruden   de  nævnte  1  Fragment  af  et  Cranium  i  Museet 
i  Prag  og  1  Fod  i  „British  Museum". 

vi  maaskee  ikke  saa  langt  fra  det  fndtryk ,  som  den  maa  have 
gjort  paa  Beskueren.  En  stor,  plump,  rund,  af  sin  Fedme 
næsten  uformelig  Krop,  et  Par  lave  Been,  der  see  ud  som 
de  med  Nød  og  neppe  kunde  bære  hin  plumpe  Skabning; 
en  kraftig  Hals  af  nogenlunde  Længde;  et  stort  og  høist 
eiendommeligt  Næb,  næsten  som  paa  en  Grib;  et  Par 
usle  smaae  Vinger  med  5 — 6  korte  Svingfjer,  der  strax 
røbe  deres  Mangel  paa  Evne  til  at  løfte  den  tunge  Krop; 
istedetfor  Hale  en  Dusk  af  4 — 5  krøllede  Fjer  øverst  oppe 
paa  den  trinde  Bag;  en  Beklædning  af  fine  Dun  »ligesom 
paa  en  Gæsling«  istedenfor  af  Fjer  —  det  er  Drontens 
meest  paafaldende  Eiendommeligheder.  Føi  dertil  en 
langsom  tung  Gang,  et  melankolsk  Physionomi,  et  Par 
smaae,  men  glimrende  Øine  (»som  Diamanter«  siger  Her- 
bert), saa  har  De  den,  som  den  stod  og  gik. 

Det  forsikkres,  at  en  Dronte  kunde  veie  50  Pd.,  og  da 
en  Kalkun  neppe  kan  veie  over  20  Pd.,  faae  vi  derved  en 
Forestilling  om  dens  Kjødrigdom  og  Masse.  Vi  feile 
neppe  ved  at  antage,  at  Luftrummene  i  Legemet  og  Knog- 
lerne, som  ellers  bidrage  saa  væsenlig  til  at  gjøre  Fuglenes 
Legeme  let,  her  saa  godt  som  ganske  have  manglet.  Fjer- 
klædningen har  heller  ikke  bidraget  meget  til  at  gjøre 
Fuglen  forholdsvis  let  ved  at  forøge  dens  Omfang  ud  over 
Legemets  egenlige  Grændser;  thi  Dronten  var  kun  tyndt 
beklædt  med  mørkegraae  Dunfjer;  selv  de  lysegule  Vinge- 
ner og  Halefjerene  synes  at  have  været  bløde  og  løse 
ligesom  paa  en  Struds.  Hovedet  synes  kun  at  have  været 
meget  tyndt  beklædt  med  Fjer  eller  Dun;  hele  dets  for- 
reste Deel  var  endogsaa  nøgen,  og  dette  nøgne  Ansigt 
var  ved  en  skarp  Linie  adskilt  fra  den  dunklædte  Isse  og 
Nakke.  De  gamle  Reisebeskrivelser  sige  derfor,  at  Dronten 
havde  en  »Hue«  paa  Hovedet.     Ansigtets  nøgne  og  bløde 

Hud  fortsatte  sig  ud  paa  Næbet  og  beklædte  hele  dettes 
inderste  Deel;  den  hornagtige  Næbspids  var  sort.  Over- 
næbet  var  ligesom  hos  Rovfugle  og  Papegøier  forlænget 
ned  over  det  opadbøiede  Undernæb  i  Form  af  en  Krog. 
Ilenene  vare  fjerklædte  lige  til  Hælene  og  Fødderne  korte  og 
tykke ,  omtrent  som  Hønse-  eller  Duefødder ,  samt  gule  af 
Farve;  f^øbet  var  beklædt  med  hornagtige  Smaaskjæl, 
Tæerne  ovenpaa  med  bredere  Tværplader;  Dagtaaen  var 
rigtignok  noget  kortere  end  Fortæerne,  men  dog  vel  ud- 
viklet og  sad  ikke  som  hos  en  Høne  eller  Vibe  et  Stykke 
oppe  fra  Jorden,  men  i  Høide  med  de  andre;  Kløerne  vare 
af  en  Jordfugls  at  være  temmelig  store  og  krumme. 

Om  Drontens  Levemaade  vide  vi  saa  lidt,  at  vi  ikke 
engang  med  Vished  vide,  hvoraf  den  ernærede  sig.  Af- 
bildningerne antyde  imidlertid,  at  den  har  havt  en  Kro, 
og  i  de  gamle  Beskrivelser  hedder  det  tillige,  at  den 
havde  en  muskuløs  Kraase,  og  at  den  for  at  understøtte 
Fordøielsens  mekaniske  Arbeide  slugte  nævestore  Stene*), 
hvilket  jo  har  sit  Sidestykke  f.  Ex.  hos  Strudse-  og  Hønse- 
fugle. Vi  slutte  deraf,  at  Dronten  har  levet  af  Planteføde, 
uden  al  Tvivl  af  nedfaldne  Frugter,  hvorpaa  der  neppe 
kan  have  været  Mangel,  og  til  hvis  Bearbeidelse  dens  Næb 
synes  at  have  været  fortrinlig  skikket.  Den  har  vel  vandret 
om  i  god  Ro  og  Mag  i  Palmetræernes  Skygge  og  fortæret 
de  nedfaldne  Palmefrugter,  hvis  haarde  Kjerne  dens  Mave 
udentvivl  var  vel  i  Stand  til  at  fordøie.  Jeg  skal  imidlertid 
ikke  benægte  Muligheden  af,  at  den  af  og  til  opsøgte 
Krabber,  døde  Fiske  og  deslige  paa  Stranden,  men  finder 


')  I  Regien  hedder  det,  at  den  kun  havde  en  stor  Steen  i  Maven; 
Herbert  siger,  at  den  var  graadig  og  slugte  Stene  og  Jern  ligesom 
en  Struds. 

dog  ikke  nogen  bestemt  Grund  til  at  antage  det.  iVled 
sit  store  og  stærke  Næb  beed  den  ogsaa  sine  Forfølgere 
slemt  i  Arme  og  Been,  naar  de  ikke  toge  sig  i  Vare. 
Skjøndt  Dronten  ikke  kunde  flyve,  havde  den  dog  ikke 
som  Strudsen  faaet  Hurtighed  i  Løb  til  Erstatning  derfor; 
det  siges  udtrykkelig,  at  dens  Gang  var  langsom,  og  dette 
fremgaaer  ogsaa  af  dens  Bygning  og  af  den  Medfart,  som 
den  leed.  Efter  en  enkelt  Beretning  dannede  den  sig  i 
Skoven  en  Rede  af  sammendyngede  Blade  og  lagde  deri 
et  hvidt  Æg  af  Størrelse  som  et  Pelekanæg. 

Vi  have  i  Grunden  alle  en  medfødt  Lyst  til  at  syste- 
matisere. Enhver  ny  Naturfrembringelse,  der  dukker  frem 
paa  vor  Erkjendelses  Horizont,  søge  vi  at  gjøre  os  Rede 
for  ved  at  besvare  det  Spørgsmaal:  Hvor  hører  den  hen? 
Hvad  er  det  egenlig  for  et  Dyr?,  og  jeg  betvivler  ikke, 
at  mine  ærede  Tilhørere  jo  allerede  have  været  lige  ved 
at  gjøre  mig  det  Spørgsmaal:  med  hvilken  anden 
mere  bekjendt  Fugleform  skulle  vi  bedst  sam- 
menligne Dronten?  Ja  dette  Spørgsmaal  har  ogsaa 
beskjæftiget  de  Zoologer  meget,  der  behandlede  Fuglenf^s 
Systematik,  og  Svaret  lød  meget  forskjelligt.  Derom  vil 
man  dog  i  det  mindste  være  enig,  at  Dronten,  hvor  man 
saa  sætter  den,  vil  være  en  meget  afvigende  Form,  og  at 
der  derfor  ikke  kan  være  Tale  om  andet  end  at  opsøge 
dens  fjernere  Slægtninge.  Hvad  der  gjør  enhver  Dis- 
cussion  om  en  afvigende  Fugleforms  systematiske  Plads 
saa  vanskelig,  er  den  Omstændighed,  at  alle  Fugle  ligne 
hinanden  saa  meget,  de  ere  i  Grunden  alle  saa  nær  be- 
slægtede med  hinanden,  at  man  let  forvexler  det  nærmere 
og  fjernere  Slægtskab  og  seer  paa  det  Uvæsenlige  i  Stedet 
for  paa  det  Væsenlige,  der,  mærkelig  nok,  ofte  yttrer  sig 
i  mangfoldige  Smaating,  som  let  oversees. 

En  nu  afdød  udmærket  fransk  Naturforsker,  Ducrotay 
deBIainville,  antog  Dronten  for  nærmest  beslægtet  med 
Gribbene;  et  saadant  Næb,  meente  han,  kunde  kun 
findes  hos  en  Rovfugl;  den  nøgne  Næb-  og  Ansigtshud, 
Fodformen,  de  butte  og  korte  Kløer  osv.  gjenfandtes  alt- 
sammen, efter  hans  Mening,  nærmest  hos  de  aadselædende 
Rovfugle.  IMen  en  Rovfugl,  der  neppe  kunde  gaae,  end 
sige  flyve?  er  det  dog  ikke  altfor  stor  en  Modsigelse?  — 
Andre,  f.  Ex.  den  berømte  hollandske  Zoolog  Schlegel, 
have  erklæret  Dronten  for  at  være  en  Struds,  nærmest 
fordi  den  ligesom  Strudsene  er  kortvinget,  berøvet  Flyve- 
evnen og  kun  beklædt  med  Dunljer*).  Men  skjøndt  man 
maa  indrømme,  at  Kivien  maaskee  er  næsten  ligesaa 
afvigende  en  Strudseform,  som  Dronten  vilde  være  det,  i  alt 
hvad  der  angaaer  dens  Cdseende  og  Physionomi  i  det  mindste, 


Da  Schlegels  Autoritet  maaskee  i  Manges  Øine  vil  have  stor 
Betydning,  er  det  maaskee  min  Pligt  at  give  et  kort  Resumé  af 
hans  Bevisførelse.  Schlegel  antager  overhovedet  ikke,  at  Olie- 
malerierne fra  det  17de  Aarhundredes  første  Halvdeel  give  nogen 
god  Forestilling  om  Dyret,  men  at  de  fremstille  Kroppen  for  svær  og 
give  Næbet  altfor  overdreven  en  Styrke  og  Krumning,  og  at  de 
lade  Dronten  synke  for  meget  i  Knæ  og  altsaa  fremsUlle  den 
altfor  lavbenet,  som  Følge  af,  at  de  afbildede  et  Exemplar,  der 
befandt  sig  i  Fangenskab  efter  en  lang  Søreise  og  derfor  var 
altfor  svækket  til  at  kunne  have  beholdt  sin  naturlige  mere  op- 
reiste  og  statelige  Holdning.  Han  fremstiller  den  derfor  mere 
høibenet  og  mere  rank  af  Holdning,  omtrent  som  nogle  i  de 
gamle  hollandske  Reisebeskrivelser  meddelte  Skizzer  af  Dronten. 
Jeg  vil  ikke  nægte,  at  Schlegel  til  en  vis  Grad  kan  have  Ret 
heri,  men  troer  dog,  at  han  gaaer  meget  for  vidt,  naar  han  i  sine 
Skizzer  af  Dronten  og  de  tilsvarende  Former  fra  Bourbon  og 
Rodriguez  giver  dem  en  fuldkommen  strudseagtig  Figur.  Om 
Dronten  paa  Bourbon  hedder  det  udtrykkelig,  at  den  neppe  kunde 
gaae,  og  at  naar  den  løb,  slæbte  Bugen  paa  Jorden.  De  af  Hove- 
dets og  Fodens  Beenbygning  hentede  Beviser  for  Drontens  Slægt- 
skab med  Duerne  kunne  heller  ikke  alfærdiges  med  den  Bemærk- 
ning, at  alle  Fugle  ligne  hiuanden  meget  i  denne  Henseende. 

er  der  dog  adskilligt  i,  hvad  vi  vide  om  dens  Levemaade, 
der  ikke  lader  sig  forlige  med  denne  Anskuelse.  Statsraad 
Brandt  i  Petersborg,  hvis  Mening  heller  ikke  er  uden 
Betydning  i  denne  Sag,  opfatter  den  som  nærmest  be- 
slægtet med  Brokfugle  og  Trapper.  Den  Anskuelse, 
som  jeg  ubetinget  maa  tiltræde,  er  den,  at  Dronten  var 
en  stor  og  plump.  Flyveevnen  berøvet,  Jorddue;  denne 
Tanke  skyldes  oprindelig  Professor  Reinhardt  jun.,  men 
blev  adopteret  af  de  engelske  Naturforskere  Strickland 
og  Me  ville,  og,  som  det  forekommer  mig,  meget  til- 
fredsstillende godtgjort  i  deres  smukke  Arbeide  over 
Dronten  og  dens  Slægtninge*). 

Jeg  skal  tillade  mig  endnu  en  Gang  at  henlede  Deres 
Opmærksomhed  paa  det  maaskee  ved  første  Øiekast  lidet 
betydningsfulde  Factum,  at  Drontens  Bagtaa  ikke  var 
meget  mindre  end  Fortæerne,  med  hvilke  den  sad  i  Høide, 
saa  at  den  ligesom  disse  har  berørt  Jorden  med  hele  sin 
Underflade.  Dette  Forhold  gjenfmde  vi  hos  Rovfuglene,- 
hos  Duerne,  hos  Klattrefuglene ,  hos  vore  mangfoldige 
Sangfugle  og  Spurvefugle,  kort  sagt  hos  alle  Fugle, 
der  hyppigen  tage  Sæde  i  Træerne,  om  hvis  Grene  de 
gribe  med  alle  4  Tæer,  og  som  i  Reglen  ogsaa 
bygge  Rede  i  Træerne.  Hos  de  Fugle  derimod,  hvis 
Liv  er  knyttet  til  Jorden  eller  til  Vandet,  som  ruge 
paa  Jorden  og  sjelden  eller  aldrig  sætte  sig  paa  et  Træ, 
vil  Bagtaaen  enten  mangle,  som  hos  Strudse,  Trapper 
osv.,  eller  den  vil  dog  deels  være  meget  lille,  deels  sidde 
saa  høit  oppe  paa  Mellemfoden,  at  den  kun  berører  Jorden 
med  sin  Spids;  hvor  uvæsenligt  et  Organ  den  er  hos  disse 
Fugle,   sees  bedst  deraf,  at  indenfor  en  og  samme  Slægt 


*)  The  Dodo  and  its  kindred.     London. 

kan  den  mangle  eller  være  tilstede  som  et  saadant  lille  Ru- 
diment. For  en  slet  og  ret  Jordfugl  er  Udviklingen  af  en 
Bagtaa  derfor  uden  Betydning;  kun  hos  de  Hønse-  og 
Vadefugle  —  f.  Kx.  Syd-Amerikas  Ilokkohøns  og  Heirerne 
— ,  der  bygge  Rede  i  Træer  og  opholde  sig  paa  disse, 
saavelsom  hos  de  meget  langtaaede  Vadefugle,  hvem  det 
var  nødvendigt  at  skaffe  en  meget  udbredt  Støtte- 
flade for  at  bære  dem  oppe  paa  en  særdeles  blød  og 
eftergivende  Grund,  opnaaer  Bagtaaen  en  lignende  Ud- 
\ikling  som  hos  Skovfuglene.  Allerede  heraf  synes  man 
at  kunne  slutte,  at  Dronten  hverken  var  en  Hønsefugl,  en 
Vadefugl  eller  en  Strudsefugl;  —  thi  da  vilde  den  som 
slet  og  ret  Jordfugl  aldrig  have  saa  udviklet  en  Bagtaa, 
—  men  at  dens  Slægtninge  maae  søges  enten  blandt 
Sang-  og  Spurvefuglene  eller  blandt  Duerne*).  Disse 
sidste  have  jo  netop  hgesom  Dronten  Kro  og  Kraase, 
bløde  og  fyldige  Fødder  med  mere  korte  og  butte  Negle 
end  de  fleste  andre  Skovfugle,  og  de  have  et  Næ.b,  der 
ved  Grunden  er  blødt  og  tyndt,  i  Spidsen  derimod  hvælvet 


Forholdet  i  en  anden  Fugleorden  vil  oplyse  denne  Tankegang. 
Gøgene,  Papegøjerne  og  Spætterne,  hvis  Liv  mere  end  andre 
Fugles  er  knyttet  til  Træerne,  have  for  bedre  at  kunne  gribe  om 
Grenene  ogsaa  Ydertaaen  vendt  tilbage,  altsaa  paa  en  Maade  2 
Bagtæer  og  2  Fortæer.  1  alle  3  Familier  gives  der  imidlerUd  af- 
vigende Jord  former  med  plumpere  Fødder,  kortere  Kloer  osv. 
Men  det  ligger  nu  engang  i  disse  3  Familiers  Natur  at  have 
Ydertaaen  dreiet  bagtil,  og  skjøndt  hine  Jordspætter,  Jordgøge  og 
Jordpapegøier  slet  ikke  behøve  2  Bagtæer,,  skeer  der  dog  for  deres 
Skyld  ingen  Afvigelse  fra  Familieloven.  Saaledes  beholde  ogsaa 
Jordduerne  i  det  væsenlige  Duernes  Fodform,  og  selv  hos  Dronten 
var  dette  Tilfældet.  Man  kunde  maaskee  indvende  imod  denne 
Betragtning,  at  under  alle  Omstændigheder  maatte  Dronten  be- 
holde den  horizontale  Bagtaa  for  at  støtte  sit  svære  Legeme;  men 
havde  Dronten  tilhørt  Strudsenes  eller  Vadefuglenes  Orden,  vilde 
dens  Fodform  sikkert  have  været  en  ganske  anden. 

og  haardt.  Imidlertid  vil  De  maaskee  dog  finde,  at  vore 
muntre  og  vevre  Duer  med  deres  lange  spidse  Vinger  og 
fortrinlige  Flugt  og  med  deres  tynde  og  svage  Næb  ere 
Dronten  altfor  ulige,  til  at  der  kan  være  Tale  om  noget 
Slægtskab  imellem  dem ;  men  jeg  maa  bede  Dem  erindre, 
at  Duerne  ere  en  stor  Familie,  og  at  foruden  de  mange 
Former,  der  ligne  vore  Skovduer  og  ligesom  de  bygge 
Rede  i  Træerne  og  leve  af  Korn  og  andre  tørre  Plantefrø, 
gives  der  ogsaa  Jordduer,  som  ruge  paa  Jorden  og  der 
søge  deres  Føde,  og  som  i  Henseende  til  deres  hele  Liv 
og  Færd  kunne  sammenlignes  med  Agerhøns,  samt  Duer, 
der  istedenfor  af  Korn  leve  af  saftige  Bær  og  Frugter 
eller  endog  af  Rodknolder.  Blandt  saadanne  Former 
er  det,  at  vi  nærmest  skulle  søge  Drontens  Slægtninge; 
Jordduerne  have  netop  en  plumpere  Bygning,  kortere 
Vinger,  tykkere  Fødder  og  kortere  Kløer  end  Skovduerne, 
og  de  frugt-  og  knoldeædende  Duer  faae  et  tykkere,  i  Spidsen 
mere  kroget  Næb.  Hver  fra  sin  Side  nærme  de  sig  altsaa  til 
Dronten,  der  som  stor  frugtædende  Jorddue  op- 
tog baade  Jordduernes  og  de  frugtædende  Duers 
meest  betegnende  Eiendommeligheder  i  deres 
meest  udprægede  Form.  Den  Due,  derlHenseende  til 
Næbet  kommer  Dronten  nærmest,  er  en  paa  Samoa-Øerne  i 
det  stille  Hav  opdaget  Form,  hvis  Næb  er  aldeles  Drontens  »en 
miniature«;  hergaae  ogsaa  ligesom  hos  Dronten  den  nøgne 
Øiering  og  den  nøgne  Næbhud  i  Et.  Denne  lille  oceaniske 
Due  (Didunculus  s,  Gnathodon  strigir ostris)  skal  leve  af 
Rodknolder.  —  En  kroget  Næbspids  er  i  det  Hele  taget  ikke 
noget  Bevis  for,  at  Fuglen  lever  af  Rov,  fordi  Rovfugle, 
Tornskader  og  Rovmaager  ere  udstyrede  dermed;  den 
antyder  kun,  at  Føden,  hvilken  den  saa  er,  skal  hakkes 

itu  og  findes  derfor  ogsaa  hos  de  frugtædende  Duer  og 
Papegøier.  Jeg  skal  endnu  tilfeie, 
at  de  ovennævnte  engelske  For- 
i  ^  <^^''it^^  fattere  ved  en  grundig  Under- 
søgelse af  Enkelthederne  i  Drontens 
Fod  og  Hovedskal  have  paavist, 
at  det  er  de  for  Duerne  charakte- 

Hovedet  af  Saraoa-Duen.  ...       r-i      i      i  i  i    i. 

nstiske  Forhold,  der  idelig  komme 
igjen,  og  jeg  vilde  ansee  Drontens  Duenatur  for  aldeles 
uomtvistehg,  hvis  ikke  Consekvensen  bød  at  udvide  denne 
Anskuelse  til  de  uddøde  dronteagtige  Fugle  paa  Rodriguez 
og  Bourbon,  hvilket  af  andre  Grunde  maaskee  tager  sig 
mindre  naturligt  ud. 

Lade  vi  da  Dronten  gjælde  for  en  afvigende  Dueforro, 
da  fortjener  den  som  saadan  i  høi  Grad  vor  Interesse; 
indskrænket  til  en  lille  isoleret  0*),  findende  rigelig  Føde 
paa  Jorden,  ikke  truet  af  nogen  Fjende  trængte  den  ikke 
til  at  kunne  flyve;  Mangelen  af  denne  Evne  medførte  igjen 
en  for  en  Fugl  usædvanlig  Plumphed  og  Fylde  af  Krop- 
pens Former;  ligesom  hos  Strudsene  bleve  Fjerene  staaende 
paa  Dunenes  Standpunkt  i  Henseende  til  Bygning  og 
Farve.  Halens  og  Vingens  Fjer  vare  vel  noget  større  end 
de  andre,  men  af  den  samme  usammenhængende  Be- 
skaffenhed og  bidroge  kun  saa  meget  mere  til  at  udhæve 
Fuglens  besynderlige  Ydre.  I  visse  Henseender,  nemlig 
Fjerenes  Beskaffenhed,  Forlemmernes  Korthed  og  Be- 
vægelsesmaaden,  var  Dronten  paa  en  Maade  en  kolossal 


*)  Ifølge  Herbert  skulde  den  rigtignok  ogsaa  forekomme  paa  Rodri- 
guez, hvilket  ogsaa  fra  anden  Side  har  fundet  Bestyrkelse.  ^See 
Noten  p.  309.) 

permanent  Fugleunge,  der  aldrig  kom  videre*);  fra 
et  andet  Synspunkt  er  den  indenfor  Duernes  Orden  og 
indenfor  Skovfuglenes  Række  et  interessant  Sidestykke  til, 
hvad  JSotornis  er  for  Vandhønsene  og  Geirfuglen  for 
Alkene. 

Vi  forlade  Dronten**)  med  et  Suk  over  dens  Skjæbne, 
som  dog  maaskee  mindre  gjælder  den  selv  end  den  Om- 
stændighed, at  vi  ikke  kunne  faae  vor  Videbegærlighed 
bedre  tilfredsstillet,  og  vende  os  til  Øen  Rodriguez. 
Denne  var  ubeboet  lige  til  1691,  da  den  blev  besøgt  af 
nogle  franske  Protestanter,  hvis  Anfører,  den  tidligere 
omtalte  Frangois  Leguat,  der  opholdt  sig  der  i  2  Aar 
og  var  en  meget  dannet  Mand,  har  efterladt  os  en  Be- 
retning om  Øens  Naturbeskaffenhed.  Han  afbilder  og 
beskriver  en  Fugl,  der  røber  en  umiskjendelig  Familielighed 
med  Dronten,  men  ligesaa  umiskjendelige  Forskjelligheder 
fra  denne.  Han  forvexlede  den  med  en  tredie  paaBour- 
bon    levende    Fugl,    der    med    mere   Ret  førte   Navn    af 


*)  Blainville  siger  derfor  ganske  morsomt,  at  kun  en  nybagt  vul- 
kansk 0  kunde  frembringe  saadan  en  Vanskabning,  det  vilde  et 
ordenligt  gammelt  Contineiit  aldrig  have  gjort! 

")  Nogle  Naturforskere  og  deriblandt  Bonaparte  antage,  at  der  paa 
Mauritius  har  existeret  en  anden  Dronteart,  Nazarfuglen,  Diåu& 
nazarenus.  Men  dette  forekommer  mig  at  savne  al  Grund.  En 
senere,  mindre  paalidelig  Reisebeskrivelse  (Cauche)  omtaler 
Dronten  under  Navn  af  „Oiseaux  de  Nazaret",  vistnok  en  For- 
vanskning af  „Oiseaux  de  nausée" ,  den  franske  Oversættelse 
for  „Walchvogel".  Denne  Forvanskning  kunde  saameget  lettere 
finde  Sted  som  der  i  Nærheden  af  Mauritius  antoges  at  findes 
nogle  saakaldte  Nazaret-Øer  eller  Banker.  Men  ligesom  disse  ere 
forsvundne  af  Geographien ,  maa  Nazarfuglen  forsvinde  af  Zoolo- 
gien. Senere  har  man  fundet  Knogler  af  3  Drontearter  paa 
Rodriguez  og  gjort  den  ene  af  dem  til  Didus  nazarenus,  men, 
saavidt  jeg  kan  skjønne,  aldeles  vilkaarligt. 

Eneboeren  {le  Solitai're),  og  overførte  derved  dette 
Navn  med  Urette  paa  Rodriguez-Dronten  (Pezop/mps 
solitariaj.  Leguat  sammenligner  den  med  Kalkunen, 
navnlig  med  Hensyn  til  Næbets  og  Føddernes  Form,  men 
tilføier  dog,  at  den  vare  høiere  og  mere  langhalset;  at 
den  var  næsten  ligesaa  svær  og  plump  som  Dronten, 
fremgaaer  deraf,  at  den  kunde  veie  indtil  45  Pd.  Ligheden 
med  Kalkunfødder  er  dog  ikke  større,  end  at  Afbildningen 
tilstrækkelig  godtgjør,  at  det  var  Drontefødder;  Næbet 
lignede  derimod  slet  ikke  Drontens  eller  Duernes,  men 
Hønsenes.  De  havde  næsten  ingen  Hale,  men  Bagdelen 
var  rund  »ligesom  paa  en  Hest«  og  bedækket  med  Fjer; 
Vingerne  synes  ikke  at  have  været  synderhg  større  end 
Drontens;  de  brugte  dem  kun  til  at  baske  med,  naar  de 
sloges,  eller  til  at  frembringe  en  Lyd  som  en  Skralde, 
der  kunde  høres  200  Skridt  bort,  naar  de  dreiede  sig 
hurtigt  rundt.  Hannerne  vare  brungraae.  Hunnerne  deels 
brune,  deels  lyse;  Fjerene  laae  altid  ganske  glat,  da  de 
idelig  pudsede  sig.  I  Kraasen  fandtes  altid  en  Steen  af 
Størrelse  som  et  Hønseæg.  De  havde  en  statelig  Gang 
og  vare  ikke  lette  at  fange  i  Skoven,  men  derimod  tem- 
melig lette  at  indhente  paa  aaben  Mark;  i  Fangenskab 
vilde  de  ikke  tage  Føde  til  sig,  men  døde.  De  roses  som 
meget  fede  og  velsmagende. 

Om  Levemaaden  har  Leguat  efterladt  os  et  Par  interes- 
sante Opgivelser,  der  vise,  at  ogsaa  Rodriguez-Dronten  var 
en  frugtædende  Fugl,  da  den  levede  af  »Dadler«,  og  at 
den  levede  i  strængt  Monogami  og  madede  sin  Unge, 
hvad  Strudsefugle  og  Hønsefugle  som  bekjendt  ikke  gjøre, 
men  Duerne  derimod  aldrig  undlade.  Den  rugede  3  Gange 
om  Aaret,  men  lagde  hver  Gang  kun  1  Æg,  der  var  meget 
større  end  et  Gaaseæg;  Reden  bestod  af  Palmeblade,  opdyn- 

gede  til  en  Høide  af  3  Fod,  hvorpaa  de  sad  og  rugede 
skiftevis,  Han  og  Hun.  Rugningen  varede  7  Uger  (!),  og 
endnu  i  flere  Maaneder  efter  var  Ungen  ude  af  Stand  til  at 
sørge  for  sig  selv  og  blev  derfor  madet.  I  al  denne  Tid 
tillod  de  ikke  nogen  anden  Han  og  Hun  at  komme  Reden 
nær  paa  100  Alen,  uden  al  Tvivl  for  at  ikke  den  anden 
Mage  ved  at  »dyrke  fremmede  Guder«  skulde  forstyrres  i 
Udøvelsen  af  sine  Pligter  mod  Æg  og  Unge.  Nærmede  en 
anden  Han  sig,  og  Hannen  opdagede  det,  kaldte  den  paa 
Hunnen  ved  at  klappre  med  Vingerne  og  overlod  den  at 
jage  den  paatrængende  Gæst  bort;  omvendt  forholdt  de 
sig,  hvis  en  Hun  nærmede  sig.  Ogsaa  udenfor  For- 
plantningstiden  holdt  Magerne  sammen,  selv  om  de  sloge 
sig  sammen  med  andre  Fugle  af  samme  Art  til  et  større 
Selskab.  Le  gu  at  fortæller  endogsaa  et  eiendommeligt  Træk, 
som  han  forsikkrer  oftere  at  have  iagttaget  omhyggeligt  og 
til  sin  store  Fornøielse,  der  synes  at  tyde  paa,  at  dette 
trofaste  Ægteskabsbaand  blev  indgaaet  meget  tidligt  og 
indledet,  medens  de  endnu  vare  unge,  af  de  ældre  Fugle. 
Nogle  Dage  efter  at  den  unge  Fugl  havde  forladt  Reden, 
indfandt  der  sig  nemlig  et  Selskab  af  30—40  andre 
Drontefugle  og  bragte  den  en  anden  ung  Fugl  til  Mage; 
det  unge  Par  gik  da ,  ledsaget  af  Forældrene  og  af  hele 
Selskabet,  til  et  eller  andet  Sted  i  Nærheden,  hvorefter 
(efter  afholdt  Parring?)  Selskabet  igjen  skiltes  ad  og  gik 
hver  til  Sit.  Le  gu  at  s  Reiseselskab  kaldte  det  »un  mar- 
riage«.  Jeg  har  aldrig  hørt  noget  hgnende  fortælle  om 
nogen  anden  Fugl. 

L eguat s  Beretning  og  raaTræsnitsfigur  er  vor  eneste 
Kilde  til  Kundskab  om  Dronten  paa  Rodriguez.  Den 
kunde  ikke  som  dens  Frænde  paa  Isle  de  France  taale 
Fangenskab  og  blev  derfor  ikke  bragt  til  Europa  og  af- 

malet.  Hvor  naar  den  blev  udryddet,  vide  vi  heller  ikke. 
Endnu  1735  synes  den  dog  at  have  levet  paa  Øen.  Hvad 
Le  gu  at  fortæller  om  dens  Levemaade,  stemmer  ikke  med 
nogen  paa  Jorden  levende  Form  af  Strudsfuglene,  Vade- 
fuglene eller  Hønsefuglene;  selv  om  Hannen  her  under- 
tiden deeltager  i  Rugebyrden,  mades  Ungerne  i  al  Fald 
ikke,  men  disse  maae  selv  søge  deres  Føde.  Allerede 
dette  taler  for,  at  ogsaa  denne  drontelignende  Fugl  var 
en  Slags  Due,  hvorvel  det  falder  temmelig  vanskeligt  at 
tænke  sig  en  langhalsetDue  medetHønsenæb.  Imid- 
lertid er  Formodningen  om  dens  Duenatur  ogsaa  fra  en 
anden  Side  bleven  bekræftet.  Man  har  nemhg  paa  Ro- 
driguez  i  Huler  og  paa  andre  Steder  opgravet  nogle  store 
Fugleknogler,  der  antages  at  have  tilhørt  Le  gu  at  s  »Sohtaire« ; 
nogle  af  dem,  der  have  ligget  i  en  fugtig  Kalkstenshule , 
ere  overtrukne  med  en  Drypstensskorpe,  men  andre,  der 
have  ligget  mere  tørt,  røbe  ved  deres  Friskhed,  at  de  til- 
høre en  Tid,  der  ikke  ligger  mange  Aarhundreder  tilbage. 
Disse  Knogler  ere  blevne  undersøgte  af  de  førnævnte 
engelske  Zoologer,  der  have  paavist,  at  de  ligesom  Dronte- 
knoglerne bære  Duernes  Grundformer  tilskue*).  Mellem- 
fodsbenet  var  1"  længere  end  hos  Dronten,  og  dennes 
Repræsentant  paa  Rodriguez  har  altsaa  været  mere  høi- 
benet.     Mærkeligt  er  det,  at  Brystbenet  hos  denne  Flyve- 


De  opbevares  deels  i  Paris,  deels  i  Glasgow,  deels  i  London,  hvor 
de  længe  vare  blevne  borte,  men  senere  fandtes  igjen.  Der  viste 
sig  da  at  være  Knogler  af  3  forskjellige  Arter:  et  Skinnebeen,  der 
svarer  ganske  til  Foden  af  Didus  ineptus,  hvoraf  man  da  skulde 
slutte,  at  den  ogsaa  har  levet  paa  Rodriguez;  en  Mellemfods- 
knogle,  der  antages  at  have  tilhørt  Leguats  „Solitaire",  og  endelig  en 
Knogle,  der  tyder  paa  en  kæmpemæssig  Fugl,  der  maa  have  veiet 
det  Dobbelte  af  Dronten  (den  før  omtalte  D.  nasarenus  Bartlett.) 

evnen  berøvede  Fugl  var  forsynet  med  en  Kam,  hvilket 
vidner  om  en  vis  Muskelstyrke  i  Vingerne,  der  stemmer 
med,  hvad  der  fortælles  om  den  Brug,  de  gjorde  af  dem. 

Ogsaa  den  tredie  af  Pedro  Mascarenhas  Øer,  Dour- 
bon,  besad  sin  Dronteform,  hvem  Navnet  Eneboeren*) 
med  Rette  tilkom,  fordi  den  søgte  de  eensomste  Steder 
og  aldrig  blev  truffet  uden  enkeltvis.  Ogsaa  den  sammen- 
lignes med  Kalkunen  i  Henseende  til  Størrelsen,  men 
var  mere  høibenet  og  langhalset,  og  Næbet  havde  Form 
som  paa  en  Sneppe,  men  var  noget  tykkere  —  altsaa 
igjen  en  tredie  Næbform !  Farven  var  smuk  hvid,  spillende 
i  det  gule,  Hale-  og  Vingefjerene  sorte;  Halefjerene  lig- 
nede Strudsens.  De  vare  meget  fede  og  velsmagende; 
der  siges  udtrykkelig,,  at  deres  Vinger  vare  saa  korte,  at 
de  ikke  kunde  flyve,  men  at  de  reddede  sig  ved  Løb ;  lige- 
som andre  Fugle,  der  aldrig  ere  satte  i  Skræk  af 
Mennesker,  vare  de  slet  ikke  sky  og  kunde  dræbes  med 
Stokke  eller  med  Steenkast.  Men  heller  ikke  de  kunde 
taale  Fangenskab ,  og  Europa  har  hverken  seet  dem  eller 
nogen  Deel  af  dem,  uagtet  de  synes  at  have  overlevet 
deres  Slægtninge  paa  Naboøerne.  Endnu  1763  beretter 
en  engelsk  Søofficeer,  at  der  paa  en  vis  kratbevoxen  Høi- 
slette  var  nogle  mærkelige  Fugle,  der  aldrig  kom  ned  til 
Kysten  og  vare  saa  lidt  vante  til  Folk,  at  de  lode  sig  slaae 
ihjel  med  en  Spadserestok.  Nogen  Afbildning  af  dem 
gives  ikke. 

Der  levede  altsaa  paa  hint  isolerede  Trio  af  Øer 
et  tilsvarende  Trio  af  Fugle  omtrent  af  samme  Størrelse, 


*)  Apterornis  solitarius  Selys  de  L. 
Didus  apterornis  Schl. 
Ornithaptera  borbonica  Bonap. 

Bygning  og  Levemaade,  hinanden  lige  i  mange  mærkelige 
Eiendommeligheder,  der  stille  dem  udenfor  alle  andre  Fugle- 
grupper og  knytte  dem  til  hinanden ,  men  dog  lette  at  adskille 
ved  paafaldende  Forskjelligheder  i  Næbformen, 
der  vise,  at  de  have  tilhørt  tre  forskjellige  Slægter.  Det 
er  meget  sandsynligt,  at  man  ved  Eftergravninger  paa  hine 
Øer  vil  kunne  tilveiebringe  nyt  Materiale  til  Kundskab  om 
disse  Drontefugle,  og  at  Eftertiden  gjennem  Beenbygningen 
vil  formaae  at  give  os  et  skarpere  Billede  af  deres  syste- 
matiske Eiendommeligheder;  men  forudsat,  at  de  virkeligen 
hørte  sammen  i  Systemet,  er  der  intet  paafaldende  i  deres 
forskjelligeNæbform  —  lignendeForskjelligheder  kunne  vif.Ex. 
paavise  indenfor  Brokfuglenes  og  indenfor  Vandhønsenes 
Familier  —  men  vel  i  at  disse  Forskjelligheder  optræde 
indenfor  Duernes  Orden.  At  denne  Dyregruppe  var  ind- 
skrænket til  en  lille  Øgruppe,  er  ikke  mere  paafaldende 
end,  at  Paradisfuglene  ere  indskrænkede  til  Ny-Guinea, 
Næbdyret,  Myrepindsvinet  og  mange  Pungdyrformer  til 
Ny-Holland  og  van  Diemens  Land.  Og  hvad  Arternes 
ringe  Udbredningskreds  angaaer,  da  finder  denne  sit  Side- 
stykke hos  den  førnævnte  Didunculus  paa  Samoa-Øerne, 
Nestor  (en  Papegøieform)  paa  Norfolk  og  Natpapegøien 
(Strigops)  paa  Ny-Zeland  saavelsom  til  det  mærkelige 
Forhold,  at  Java,  Sumatra  ogMalakka  beboes  hver  af  sin 
Rhinoceros-Art. 


Bidrag  til  Forklaring  af  den  almindelige  Almanak. 

Af  Adjunct  Schoubye. 


I.     Tidsinddelingen  efter  Solens  Stilling. 

liigesom  vi  til  Udmaaling  af  de  mindre  Tidsafdelinger, 
Sekunder,  Minuter  o.  s.  v.,  benytte  et  Penduls  Bevægelse, 
saaledes  ere  vi  henviste  til  Himmellegemernes  Bevægelser 
for  at  bestemme  de  større  Tidsafsnit,  Dage  og  Aar,  hvoraf 
hine  ere  vedtagne  Brøkdele.  Men  medens  et  Penduls 
Svingninger  paa  samme  Sted  af  Jorden  altid  foregaae 
med  uforandret  Hastighed,  gives  der  i  Himmelrummet  kun 
faa  Bevægelser,  der  ere  aldeles  jevnt  hastige;  enhver 
Planets  eller  Biplanets  Omløb  omkring  Centrallegemet  er 
underkastet  mangeslags  Indvirkninger,  der  fremskynde  eller 
forsinke  Bevægelsen,  og  selv  Banernes  Form  og  Størrelse 
kunne  i  Tidens  Løb  forandres.  Derimod  henhører  Jordens 
Omdreining  om  sin  Axe  i  strængeste  Forstand  til  de  jevne 
Bevægelser,  idet  den  ikke  blot  i  det  Hele  foregaaer  nøi- 
agtigt  i  samme  Tid,  men  ogsaa  i  ethvert  Tidspunkt  skeer 
med  uforandret  Hastighed.  Derved  bliver  denne  Jordens 
Omdreining,  eller  den  derved  foranledigede,  tilsyneladende 
Omdreining  af  Himmelkuglen  omkring  Jordaxen,  fortrinlig 
skikket  til  Maal  for  Tiden,  til  at  danne  Grundlaget  for 
Tidsinddelingen;   man  kalder  den  Tid,   som  medgaaer  til 

hver  saadan  Omdreining,  en  Stjernedag,  den  Tid,  hvori 
^  af  en  Omdreining  fuldendes,  italdes  en  Time  o.  s.  v. 
At  iagttage  den  Tid,  hvori  Omdreiningen  foregaaer,  er 
ikke  vanskeligt;  vi  see  Himmelkuglen  dreie  sig  om  Jorden 
fra  Øst  til  Vest  og  vide,  at  denne  tilsyneladende  Bevægelse 
kun  fremkommer  ved  Jordens  Omdreining  i  modsat  Ret- 
ning; vi  kunne  altsaa  iagttage  hiin  istedetfor  denne,  og 
dette  skeer  let  ved  at  bemærke,  naar  et  enkelt  Punkt  af 
Himmelkuglen,  en  Stjerne,  gaaer  igjennem  Meridianen 
(den  Linie,  der  kan  tænkes  dragen  paa  Himmelkuglen 
mellem  Zenith  og  Sydpunktet  i  Horizonten),  eller  culminerer 
som  det  kaldes,  fordi  Stjernen  da  har  naaet  sit  høieste 
Sted  paa  Himlen.  En  Stjernedag  bliver  altsaa  den  Tid, 
der  forløber  mellem  to  paa  hinanden  følgende  Culmina- 
tioner  af  samme  Punkt  paa  Himmelkuglen. 

Medens  denne  Tidseenhed,  Stjernedagen,  er  istand 
til  at  tilfredsstille  alle  Astronomernes  Fordringer  til  en 
saadan  og  derfor  ogsaa  (med  en  ringe  Forandring,  som 
her  forbigaaes)  almindelig  benyttes  af  dem,  er  den  aldeles 
uanvendelig  i  den  borgerlige  Tidsregning,  der  maa  rette 
sig  efter  det  daglige  Livs'  Fordringer.  Disse  ere  uaf- 
hængige af  Himmelkuglens  Stilling  men  derimod  nødvendig 
knyttede  til  Afvexlingen  af  Lys  og  Mørke,  altsaa  til  Solens 
Stilling  paa  Himmelkuglen,  og  da  denne  forandres 
fra  Dag  til  Dag,  maa  den  herpaa  grundede  borgerlige 
Tidsinddeling  blive  forskjellig  fra  den  nylig  omhandlede. 
For  at  denne  Forskjel  kan  træde  tydeligt  frem,  og  derved 
Grundlaget  for  den  borgerlige  Tidsinddeling  blive  klart, 
maa  vi  lidt  nærmere  betragte  Solens  eiendommelige  Sted- 
forandring paa  Himmelkuglen. 

Tænke  vi  os  et  Øieblik,  at  Jordens  Axeomdreining 
fra  Vest  til  øst  ikke  fandt  Sted,   men  at  dens  hele  Be- 

vægelse  kun  bestod  i,  at  den  i  et  Aar  løb  omkring  Solen, 
ligeledes  fra  Vest  til  Øst,  saa  maatte  denne  for  os  synes 
at  fuldføre  et  Omløb  omkring  Jorden  i  samme  Retning 
og  i  samme  Tid;  men  da  dette  Omløb  foregaaer  i  et 
Plan,  der  ikke  er  lodret  paa  Jordens  Axe,  men  danner 
en  Vinkel  af  omtrent  66^  Grad  dermed,  vilde  Solen  heller 
ikke  synes  os  at  løbe  omkring  Jorden  i  en  Retning  lige 
mod  Øst,  ligeløbende  med  Æquator^  men  Solens  aarlige 
Bane  vilde  med  denne  danne  en  Vinkel  paa  23i  Grad, 
nemlig  en  ret  Vinkels  Overskud  over  hine  66^  Grad.  En 
saadan  Bane  sees  nu  Solen  virkelig  at  tilbagelægge  paa 
Himmelkuglen  i  et  Aar;  men  til  samme  Tid  deeltager  den 
med  Himmelkuglen  i  den  daglige  Omdreining  omkring  Jorden, 
hvilken  vi  nylig  tænkte  os  som  ikke  stedfindende  for  bedre  at 
opfatte  den  for  Solen  særegne  Bevægelse.  Den  aarlige 
Solbane  kaldes  Ekliptiken  og  er  paa  Himmelkuglen  om- 
trentlig angivet  ved  de  12  Stjernebilleder,  der  kjendes 
under  Navn  af  Dyrkredsen.  Paa  en  Kugle,  der  forestiller 
Himmelkuglen,  kan  man  let  tegne  Ekliptiken,  ved  at 
drage  en  Cirkel,  hvis  Plan  gaaer  igjennem  Kuglens  Cen- 
trum og  danner  en  Vinkel  af  23^  Grad  med  Æquator. 
Til  en  saadan  Kugle,  en  Himmelglobe,  knytte  vi  nu  Be- 
tragtningen for  at  udfinde  Sammenhængen  mellem  Solens 
og  Himmelkuglens  forenede  Bevægelser. 

Anbringes  en  Himmelglobe  paa  et  Fodstykke  saaledes, 
at  den  frit  kan  dreie  sig  omkring  sin  Axe,  og  befæstes 
paa  Fodstykket  udenom  Globen  en  Ring,  hvis  Plan  gaaer 
gjennem  Axen,  kan  denne  Ring  forestille  en  Meredian  for 
et  eller  andet  Sted  paa  Jorden.  Dreies  nu  Globen  om- 
kring Axen  med  jevn  Hastighed,  vil  den  Tid,  der  hengaaer 
mellem  et  og  samme  Punkts  Gjennemgang  gjennem  Me- 
ridianen (paa  samme  Side  af  Polen),  forestille  en  Stjernedag, 

der  her  kan  antages  at  begynde,  naar  det  Punkt  af  Himmel- 
kuglen, hvor  Solen  idag  befinder  sig,  gaaer  gjennem  Me- 
ridianen. Men  Begyndelsen  af  den  næste  Stjernedag  vil 
da  ikke  falde  sammen  med  Solens  Culmination,  fordi 
Solen  i  dette  Tidsrum  af  en  Stjernedag  har  bevæget  sig 
et  Stykke  mod  Øst  og  altsaa  nu  befinder  sig  paa  et  Punkt 
af  Himmelkuglen,  der  først  lidt  senere  naaer  Meridianen. 
Et  i  nogle  Henseender  ret  passende  Billede  herpaa  har 
man  i  de  to  Visere  paa  en  Uhrskive ;  naar  Klokken  f.  Ex. 
er  12,  ville  Minut-  og  Timeviseren  dække  hinanden,  og 
naar  Minutviseren  derefter  gaaer  rundt,  vil  det  vare  en 
Time  indtil  den  atter  naaer  til  12;  men  i  denne  Tid  er 
Timeviseren  rykket  et  Stykke  fremad,  saa  at  det  varer 
noget  længere,  inden  Timeviseren  dækkes  af  Minutviseren. 
Tænker  man  sig  her,  at  det  er  Uhrskiven  med  den  derpaa 
bevægelige  Timeviser,  der  dreier  sig  omkring,  medens 
Minutviseren  staaer  stille,  saa  kan  denne  forestille  Meri- 
dianen, Uhrskiven  Himmelkuglen  og  Timeviseren  Solen. 

Det  Tidsrum,  der  forløber  mellem  to  paa  hinanden 
følgende  Culminationer  af  Solen,  kaldes  en  Soldag,  som 
altsaa  maa  være  lidt  længere  end  Stjernedagen.  Vi  kunne 
let  see,  hvormeget  den  omtrent  maa  være  længere,  idet 
nemlig  Forøgelsen  hidrører  fra  Solens  daglige  Fremrykning 
i  Ekliptiken,  og  et  heelt  Omløb  i  denne,  der  varer  365 
Dage,  indhentes  ved  Himmelkuglens  Omdreining  i  een 
Dag,  hvoraf  man  ved  en  simpel  Proportionsregning  finder, 
at  een  Dags  Fremrykning  af  Solen  i  Ekliptiken  indhentes 
ved  Himmelkuglens  Omdreining  i  omtrent  4  Minuter. 
Saameget  maatte  altsaa  Soldagen  efter  dette  foreløbige 
Overslag  omtrent  være  længere  end  Stjernedagen,  eller 
rettere  —   da   vi    ved  Timer    og  Minuter    nærmest    maa 

forstaae  Underafdelinger  af  Soldagen  —  Stjernedagen  være 
kortere  end  Soldagen. 

Dette  Overslag  beroer  imidlertid  paa  adskillige  Forud- 
sætninger, som  ikke  virkelig  finde  Sted.  Medens  Soldagen 
som  Tidseenhed  fuldkommen  tilfredsstiller  den  ovenfor 
fremhævede  Fordring,  at  stemme  overeens  med  den  for 
den  borgerlige  Tidsinddeling  afgjørende  Afvexling  af  Lys 
og  Mørke,  staaer  den  tilbage  for  Stjernedagen  i  en  anden 
Henseende,  nemlig  derved,  at  den  ikke  har  en  bestemt 
uforanderlig  Størrelse.  Denne  Mangel  maa  hidrøre  fra 
Solens  egen  Bevægelse  i  Ekliptiken,  da  Himmelkuglens 
Omdreining  jo  altid  foregaaer  med  samme  Hastighed ,  og 
Soldagen  kun  er  afhængig  af  disse  Bevægelser.  Det  er 
ikke  vanskeligt  at  indsee,  hvorledes  det  hænger  sammen 
hermed.  For  det  Første  rykker  Solen  ikke  hver  Dag  lige 
langt  frem  i  Ekliptiken,  eller  forat  nævne  Tingen  selv 
istedetfor  dens  Tilsyneladelse :  Jorden  rykker  ikke  hver 
Dag  lige  langt  frem  i  sin  Bane.  Denne  er  nemlig,  ligesom 
alle  Planetbaner,  en  Ellipse,  i  hvis  ene  Brændpunkt  Solen 
befinder  sig,  og  Jorden  er  altsaa  snart  nærmere  ved,  snart 
fjernere  fra  Solen;  ved  Nytaarstid  er  Jorden  nærmest  ved 
Solen,  i  Solnære  (Perihelium) ,  ved  Midsommerstid  er  den 
derimod  i  Solfjerne  (Aphelium).  Og  ligesom  nu  en  Steen, 
der  svinges  rundt  i  en  Snor,  farer  raskere  rundt,  jo  kortere 
Snoren  er  (jo  nærmere  Stenen  er  ved  Midtpunktet  for 
Kredsbevægelsen),  eller  ligesom  et  kortere  Pendul  svinger 
hurtigere  end  et  længere,  saaledes  vil  ogsaa  Jorden  bevæge 
sig  hurtigere  i  sin  Bane  omkring  Solen,  naar  den  er  i 
Solnære,  end  naar  den  er  i  Solfjerne,  og  følgeHg  vil 
Solen  paa  den  Tid  sees  at  bevæge  sig  hurtigere  i 
Ekliptiken. 

Dette  var  allerede  een  Grund  til,  at  alle  Soldage  ikke 
ere  lige  lange.  Men  de  vilde  heller  ikke  være  lige  lange, 
selv  om  denne  Grund  ikke  var  tilstede,  selv  om  altsaa 
Solen  hver  Dag  rykkede  lige  langt  frem  i  Ekliptiken. 
Hvormeget  Soldagen  bliver  længere  end  Stjernedagen 
kommer  nemlig,  som  det  let  vil  sees  paa  Himmelgloben, 
ikke  an  paa,  hvor  langt  Solen  hver  Dag  rykker  frem  i 
Ekliptiken,  men  hvor  langt  den  rykker  frem  mod  Øst, 
regnet  i  en  med  Æquator  ligeløbende  Retning,  eller  rettere: 
hvor  stor  en  Deel  denne  daglige  Fremrykning  mod  Øst 
vilde  være  af  en  Cirkel,  der  tænktes  dragen  gjennem 
Solen  rundt  om  Himmelkuglen,  ligeløbende  med  Æquator; 
thi  ligesaa  stor  en  Deel  maa  Soldagens  Overskud  over 
Stjernedagen  være  af  24  Timer,  da  enhver  saadan  Cirkel 
i  denne  Tid  med  jevn  Hastighed  skyder  sig  gjennem 
Meridianen.  Men  nu  er  det  for  det  Første  klart,  at  Solen 
ikke  hver  Dag  vilde  komme  lige  langt  frem  i  reent  østlig 
Retning,  selv  om  den  bevægede  sig  ligelangt  frem  i  Ekliptiken; 
thi  denne  gaaer  ikke  lige  mod  Øst  eller  ligeløbende  med 
Æquator,  men  danner  en  Vinkel  af  23^  Grad  dermed,  og 
et  Blik  paa  Himmelgloben  viser,  at  medens  Ekliptiken  i 
Nærheden  af  dens  Skjæringspunkter  med  Æquator  gaaer 
steilt  opad,  saa  at  Bevægelsen  her  for  en  stor  en  Deel 
fører  mod  Nord,  er  Ekliptiken  derimod  der,  hvor  den 
fjerner  sig  meest  fra  Æquator,  næsten  ligeløbende  med 
denne,  saa  at  næsten  hele  Solens  Bevægelse  her  bliver 
en  Fremrykning  mod  Øst.  Allerede  herefter  maatte  altsaa 
Soldagens  Overskud  over  Stjernedagen  blive  størst  ved 
Solhvervstiderne,  naar  Solen  staaer  længst  Syd  eller  Nord 
for  Æquator,  og  mindst  ved  Jevndøgnstiderne,  naar  den 
staaer  ved  Æquator.  Men  erindre  vi  endvidere,  hvad  der 
ovenfor  blev  antydet,   at  det  egenlig  heller  ikke  kommer 

an  paa,  hvor  langt  Solen  hver  Dag  rykker  frem  mod  Øst, 
men  hvor  stor  en  Deel  denne  Fremrykning  er  af  hele 
Cirklen  omkring  Himmelgloben,  ligeløbende  med  Æquator, 
og  bemærke  vi,  at  en  saadan  Cirkel  bliver  mindre,  jo 
længere  dens  Afstand  er  fra  Æquator,  saa  see  vi,  at  een 
og  samme  Fremrykning  i  lige  østlig  Retning  vil  blive  en 
desto  større  Deel  af  hele  Veien  mod  Øst  omkring  Himmel- 
kuglen, i  jo  større  Afstand  fra  Æquator  den  foregaaer, 
og  at  Soldagen  saaledes  ogsaa  af  denne  Grund  maa  blive 
forøget  i  Nærheden  af  Solhvervstiderne  og  formindsket 
ved  Jevndøgn. 

Det  kan  nu  ikke  gaae  an  at  vælge  en  saa  for- 
anderlig Størrelse,  som  Soldagen,  til  Grundlag  for  Tids- 
inddelingen.  Selv  om  man  vilde  finde  sig  i  en  Forskjel 
i  hele  Døgnets  Længde,  der  i  det  Høieste  kan  blive  om- 
trent i  iMinut  fra  den  ene  Dag  til  den  anden,  vilde  det 
dog  blive  umuligt  at  udmaale  de  mindre  Tidsafdelinger 
nøiagtigt  ved  Hjælp  af  Uhre,  der  maatte  gaae  med  for- 
skjellig  Hastighed  hver  Dag,  naar  de  skulle  stemme  over- 
eens med  Soldagen.  Man  har  derfor  til  Brug  for  den 
borgerlige  Tidsinddeling  indført  en  anden  Tidseenhed, 
nemUg  iMiddelstørrelsen  af  alle  Aarets  Soldage,  hvilken 
kaldes  en  Middelsoldag;  eller  med  andre  Ord:  istedetfor 
at  bestemme  Døgnets  Længde  efter  den  virkelige  Sols 
Gjennemgang  gjennem  Meridianen,  bestemmes  den  efter 
Gjennemgangen  af  en  saakaldet  Middelsol  eller  et  Punkt, 
der  tænkes  at  gaae  rundt  omkring  Himmelkuglen  med 
jevn  Hastighed  i  lige  østlig  Retning  og  i  samme  Tid  (et 
Aar),  som  den  virkelige  Sol  gjennemløber  Ekliptiken  med 
ujevn  Hastighed,  i  meer  eller  mindre  østlig  Retning  og 
med  forskjellig  Afstand  fra  Æquator.  Herved  bortfalde 
alle    de    ovennævnte   Aarsager    til   Soldagenes  forskjellige 

Længde,  og  vi  have  saaledes  en  Tidseenhed,  der  baade 
har  en  uforanderlig  Størrelse  og  tillige  omtrent  falder 
sammen  med  Soldagen.  Den  herpaa  grundede  Tidsind- 
deling  er  den,  som  overalt  bruges  i  det  borgerlige  Liv; 
Astronomerne  benævne  den  Middeltid  til  Forskjel  fra 
sand  Soltid.  Et  almindeligt  Uhr  skal  vise  Middeltid,  men 
Solskiven  maa  vise  sand  Soltid;  Almanaken  angiver,  hvor- 
ledes hiin  hver  Dag  kan  findes  af  denne,  eller  hvorledes 
et  Uhr  kan  stilles  efter  Solskiven.  Der  findes  nemlig  for 
hver  Dag  i  Aaret  angivet  Klokkeslettet  efter  Middeltid  i 
det  Øieblik,  da  Solen  gaaer  gjennem  Meridianen  eller 
culminerer,  og  Solskiven  altsaa  angiver  Middag  efter  sand 
Soltid.  Man  seer  af  disse  Angivelser,  der  i  de  senere 
Aargange  af  Almanaken  ere  samlede  paa  eet  Sted,  at 
Klokkeslettet  efter  Middeltid  og  sand  Soltid  er  eens  fire 
Gange  om  Aaret,  nemUg  omtrent  14.  April,  14.  Juni, 
31.  August  og  23.  Decbr.  Fra  14.  April  til  14.  Juni  er 
sand  Soltid  foran  Middeltid  (eller  Solskivens  Klokkeslet 
foran  Uhrets,  eller  Solen  foran  Middelsolen),  men  For- 
skjellen  er  ikke  stor,  i  det  Høieste  4  Minuter  i  Midten 
af  Mai;  fra  31.  Aug.  til  23.  Decbr.  er  Middeltid  bagved 
sand  Soltid,  Forskjellen  stiger  til  over  16  Minutter  i  Be- 
gyndelsen af  Novbr. ;  fra  23.  Decbr.  til  14.  April  er 
endelig  Middeltid  foran,  og  Forskjellen  stiger  til  1 4^  Minut 
midt  i  Februar.  Hvis  blot  de  to  sidste  af  de  ovenfor 
anførte  Grunde  til  Soldagens  ulige  Størrelse  vare  virk- 
somme, vilde  man  let  see,  at  der  raaatte  være  en  anden 
Regelmæssighed  i  Middeltidens  Afvigelse  fra  sand  Soltid; 
hvis  nemlig  den  antagne  Middelsol  faldt  sammen  med 
den  virkelige  Sol  ved  Foraarsjevndøgn,  vilde  hiin  først  ile 
forud  forud  for  denne,  indtil  henimod  Sommersolhverv; 
her   vilde  Solen  komme  forud  for  Middelsolen  for  atter 

at  indhentes  af  denne  ved  Efteraarsjevndøgn ;  og  det 
Samme  vilde  da  gjentage  sig  i  Yinterhalvaaret.  IVlen 
denne  Orden  forstyrres  ved  den  meget  betydelige  Ind- 
flydelse, som  Solens  større  eller  mindre  Nærhed  ved 
Jorden  har  paa  dennes  Hastighed ;  den  største  og  mindste 
falder  nemlig  ikke  sammen  enten  med  Jevndøgns-  eller 
Solhvervstiderne. 

Hvorledes  nu  Almanakens  Angivelser  af  Forskjellen 
mellem  sand  Soltid  og  Middeltid  kunne  benyttes  til  at 
stille  et  Uhr  rigtigt  efter  Solskiven,  ikke  blot  ved  Mid- 
dagstid men  til  enhver  Tid  af  Dagen,  behøver  ingen 
nærmere  Forklaring;  men  vi  kunne  gjøre  en  anden  An- 
vendelse heraf  til  Oplysning  om  et  Punkt,  hvorom  man 
ofte  træffer  en  uklar  Forestilling.  Naar  man  f.  Ex.  er 
naaet  over  Vintersolhverv,  og  Solen  derefter  begynder  at 
stige  høiere  paa  Himlen,  veed  man,  at  Dagene  blive 
længere,  fordi  nemlig  et  større  Stykke  af  Solens  daglige 
Vei  omkring  Jorden  kommer  til  at  ligge  over  Horizonten, 
eller,  som  det  kaldes,  dens  Dagbue  bliver  større.  Enhver 
vil  nu  have  bemærket,  at  Dagen  paa  denne  Aarstid  ikke 
forlænges  ligemeget  om  Morgenen  og  om  Aftenen;  ja  man 
kan  endog  have  det  Særsyn,  at  Solen  f.  Ex.  d.  22.  De- 
cember staaer  op  Kl.  8*  31",  men  8  Dage  efter  først  Kl.  8* 
32°^,  uagtet  Dagen  imidlertid  er  bleven  4  Minuter  længere, 
da  Solnedgangen  de  samme  Dage  var  Kl.  3*  27™  og  3*  32". 
For  at  indsee  Sammenhængen  heraf,  maa  man  erindre, 
at  Solens  Op-  og  Nedgang  retter  sig  efter  dens  Gjennem- 
gang  gjennem  Meridianen;  denne  deler  Solens  Dagbue 
i  to  lige  Dele,  saa  at  Solnedgang  indtræffer  ligesaa  lang 
Tid  efter  Culminationen  eller  sand  Middag,  som  Solopgang 
indtræffer  før  denne.  Naar  nu  Dagens  Længde  d.  22. 
Decbr.    er    6*  56"    og  Solen    gaaer  gjennem  Meridianen 


321 

Kl.  11*  59"  (efter  Middeltid),  maa  den  gaae  op  3*  28" 
før,  eller  Kl.  8*  31",  og  ned  ligesaa  længe  efter,  eller 
Kl.  3*  27".  Den  29.  Decbr.  er  Dagens  Længde  bleven 
7  Timer,  Solen  gaaer  altsaa  op  3^  Time  før  Meridian- 
gjennemgangen;  men  denne  indtræffer  nu  efter  Middeltid 
Kl.  12*  2",  saa  at  Solen  gaaer  op  Kl.  8*  32  ",  ned  Kl. 
3*  32".  De  4  Minuter,  hvormed  Dagen  er  bleven  for- 
længet, ere  ikke  blevne  ligelig  fordeelte  paa  Morgen  og 
Aften,  fordi  Solen  paa  denne  Tid  forsinkes  i  sin  Fremryk- 
ning i  østlig  Retning,  hvilket  medfører  en  lignende  For- 
sinkelse i  Dagens  Frembrud  og  Ende.  Paa  samme  Maade 
begynder  Dagen  i  Slutningen  af  Juni  at  aftage  stærkest 
om  Morgenen,  fordi  denne  Aarstid  ogsaa  falder  sammen 
med  en  Forsinkelse  af  Solens  Meridiangjennemgang.  Om- 
kring denne  maa  overhovedet  altid  Formiddags-  og  Efter- 
middagstiden  være  ligelig  fordeelt,  saa  at  man  kun  behøver 
at  kjende  Klokkeslettet  for  Solens  Culmination  eller  Sol- 
skivens Middag  og  Dagens  Længde,  for  at  finde  Klokke- 
slettet for  Solens  Op-  og  Nedgang.  Skjøndt  det  ikke  er 
Hensigten  med  disse  Bemærkninger  at  fuldstændiggjøre 
den  almindehge  Almanaks  Oplysninger,  men  kun  at  give 
Bidrag  til  den  rette  Forstaaelse  af  disse,  vil  det  dog, 
navnlig  med  Hensyn  til  en  senere  følgende  Anvendelse 
heraf,  være  hensigtsmæssigt  her  at  meddele  en  Tabel, 
der  viser  Dagens  Længde  for  hver  Uge  i  Aaret,  omtrent 
saaledes  som  den  vilde  kunne  uddrages  af  Almanakens 
Angivelser  for  Solens  Op-  og  Nedgang. 


T.    M. 

T.    M. 

T.    M. 

Januar    1 . 

7     6 

Januar  29. 

8  24 

Febr. 

26. 

10  24 

8. 

7  18 

Febr.       5. 

8  52 

Marts 

5. 

10  55 

15. 

7  36 

12. 

9  21 

12. 

11  29 

22. 

8   - 

19. 

9  52 

19. 

12    - 

4 

T. 

M. 

Marts 

26. 

12 

33 

Juli 

April 

2. 

13 

5 

9. 

13 

35 

16. 

14 

8 

23. 

14 

38 

30. 

15 

7 

Aug. 

Mai 

7. 

15 

36 

14. 

16 

4 

21. 

16 

28 

28. 

16 

50 

Sept. 

Juni 

4. 

17 

7 

11. 

17 

19 

18. 

17 

24 

25. 

17 

24 

Octb 

T.    M. 

Octbr.    8. 

11      1 

15. 

10  29 

22. 

9  58 

29. 

9  28 

Novbr.    5. 

8  57 

12. 

8  29 

19. 

8     3 

26. 

7  40 

Decbr.    3. 

7  21 

10. 

7     7 

17. 

6  59 

24. 

6  59 

31. 

7     5 

T.    M. 

2.  17  19 
9.  17     7 

16.  16  50 

23.  16  18 
30.  15  54 

6.  15  38 
13.  15  11 
20.  14  41 
27.  14     5 

3.  13  39 
10.  13     8 

17.  12  36 

24.  12     5 
1.  11   33 

Denne  Tabel  angiver,  som  sagt,  Dagens  Længde  omtrent 
overeensstemmende  med  Almanaken.  Men  denne  er  be- 
regnet for  Kjøbenhavn,  og  dens  Angivelser  af  Dagens 
Længde  eller  af  Solens  Op-  og  Nedgang  ere  kun  nøi- 
agtige  for  de  Steder,  der  ligge  omtrent  lige  Øst  eller 
Vest  derfor  (omtrent  under  55^  Grad  nordlig  Bredde); 
for  nordligere  og  sydligere  Steder  kræves  en  Rettelse  i 
Almanakens  Angivelser,  hvortil  denne  ogsaa  giver  en  An- 
viisning,  som  let  forstaaes.  Jordaxens  Stilling  til  Solen 
frembringer  nemlig  Forskjelligheder  i  Dagens  Længde 
ikke  blot  efter  Aarstiderne,  men  ogsaa  efter  Beliggen- 
heden paa  Jordoverfladen;  medens  Dagen  for  alle  Steder 
under  Æquator  til  alle  Aarstider  har  samme  Længde, 
nemlig  12  Timer,  bliver  Sommerdagen  bestandig  længere 
og  Vinterdagen  kortere,  jo  mere  man  fjærner  sig  fra 
Æquator,  indtil  der  ved  selve  Polerne  kun  findes  een 
(Sommer-)  Dag   og   een  Nat,    hver  paa   ^  Aar.     For  en 


323 

Beliggenhed  paa  Jordkloden  som  vor,  kan  en  Afstand  af 
30  Mile  i  nordlig  og  sydlig  Retning,  som  mellem  Ribe 
og  Frederikshavn,  foranledige  en  Forskjel  af  c.  ^  Time  i 
den  korteste  eller  længste  Dags  Længde,  medens  For- 
skjellen  naturligviis  forsvinder  ved  Jevndøgnstiderne,  der 
ere  fælleds  for  hele  Jorden.  Idet  nu  Solens  Op-  og  Ned- 
gang i  Almanaken  er  beregnet  efter  den  for  Kjøbenhavns 
stedfindende  Længde  af  Dagen,  men  denne  for  nordligere 
beliggende  Steder  er  længere  om  Sommeren,  kortere  om 
Vinteren,  og  omvendt  for  sydligere  Steder,  maa  man  f.  Ex. 
i  Randers  og  Skagen  om  Sommeren  lægge  Halvdelen  af 
denne  Forskjel  til  Formiddagen,  Halvdelen  til  Eftermid- 
dagen, eller  trække  den  fra  det  i  Almanaken  angivne  Klokke- 
slet for  Solopgang  i  Kjøbenhavn  og  lægge  det  til  Nedgangen, 
medens  man  i  den  kortere  Vinterdag  maa  trække  ligesaa- 
meget  fra  Formiddag  og  Eftermiddag,  eller  lægge  det  til 
Opgangen  og  trække  det  fra  Nedgangen*  Det  omvendte 
Forhold  finder  Sted  Syd  for  Kjøbenhavn,  f.  Ex.  i  Nakskov 
eller  Slesvig.  Det  er  denne  Rettelse,  der  indeholdes  i 
den  første  Tabel  i  Almanaken,  og  som  navnlig  for  det 
nordlige  Jylland,  Slesvig,  Lolland  o.  s.  f.  i  mange  Tilfælde 
er  for  betydelig  til  at  burde  oversees,  saaledes  som  det 
pleier  at  skee. 

Azur  og  Purpur. 

(Efter    „Aus    der    Natur".) 


i\aar  man  omtaler  Oldtidens  Industri,  glemmer  man  aldrig 
at  omtale  tvende  af  dens  Frembringelser,  nemlig  de  to 
Farvestoffer,  Azur  og  Purpur.  De  vare  ligesaa  berømte 
ved  deres  Skjønhed  som  ved  deres  Kostbarhed,  og  mange 
betragte  dem  uden  videre  som  noget,  Nutiden  endnu  ikke 
har  kunnet  opvise  Magen  til.  At  dette  imidlertid  ikke 
forholder  sig  saa,  men  at  Nutiden  kan  maale  sig  med, 
for  ikke  at  sige  overgaaer  hiin  fjerne  Tid,  ville  vi  søge 
at  vise  i  de  efterfølgende  Linier. 

Azur  —  eller  som  det  egenlig  skulde  hedde  Lasur 
—  eller  Ultramarin  erholdt  man  lige  indtil  Begyndelsen  af 
dette  Aarhundrede  af  Lazurstenen  (Lapis  Lazuli),  der  hos 
Grækerne  og  Romerne  var  kjendt  under  Navnet  Saphir. 
Dette  Mineral,  som,  skjøndt  ikke  meget  hyppigt,  findes  i  det 
lille  Bukhari,  Tibet,  China  og  Siberien  i  Granit  og  Kalk- 
stene, leverer  den  smukkeste  blaa  Malerfarve,  som  tillige 
har  den  fortrinlige  Egenskab,  at  hverken  Luften  eller 
Ilden  ødelægger  den.  At  faae  Farvestoffet  ud  af  Mine- 
ralet er  imidlertid  et  meget  langvarigt  og  besværligt  Ar- 
beide,  der  tilmed  kun  giver  et  ringe  Udbytte,  og  alt  dette 

bidrog  til  at  gjøre  Farven  kostbar  og  indskrænke  dens 
Anvendelse;  i  Begyndelsen  af  dette  Aarhundrede  var  det 
aarlige  Totalforbrug  derfor  kun  4  Pund,  medens  hvert 
Lod  kostede  omtrent  15  Rdlr. 

Azurens  pragtfulde  Farve  og  øvrige  udmærkede  Egen- 
skaber fremkaldte  imidlertid  Forsøg  paa  at  eftergjøre  den 
ved  Kunst.  Theophrast  (315  f.  Chr.)  adskiller  vel  alle- 
rede naturlig  og  kunstig  Azur,  og  angiver,  at  den  sidste 
navnlig  skulde  tilberedes  i  Ægypten;  men  man  kan  dog 
neppe  forstaae  denne  Adskillelse  anderledes  end  som  en 
Betegnelse  af  den  mere  eller  mindre  omhyggelige  Bear- 
beidelse  af  Raamaterialet.  Andre  paastaae,  at  i  det  16de 
Aarhundrede  kjendtes  denne  Kunst  af  enkelte,  som  imid- 
lertid holdt  den  hemmelig,  hvorved  den  gik  tabt,  idet  de 
støtte  sig  paa  den  Ødselhed,  som  er  lagt  for  Dagen 
ved  Anvendelsen  af  Azur  paa  mange  af  den  Tids  Malerier; 
men  det  er  høist  rimeligt,  at  den  der  anvendte  blaa 
Farve  kun  er  et  med  Kobolt  eller  Kobber  farvet  Glas, 
som  ogsaa  kjendes  nutildags,  men  som  langtfra  kan  maale 
sig  med  Azur. 

Den  kunstige  Fremstilling  af  Azur  (eller  Ultramarin) 
blev  forbeholdt  Nutiden  og  kunde  heller  ikke  skee  før; 
thi  først  maatte  man  ved  Chemiens  IJjælp  lære  at  kjende 
dens  naturhge  Sammensætning,  og  hvilket  Stof  der  be- 
tingede dens  Farve.  Tidligere  tilskrev  man  et  eller  andet 
Metal,  f.  Ex.  Sølv,  Kobber  eller  Kobolt,  denne  Farve,  men 
Marggraf  paaviste  1 758,  at  Jern  er  det  eneste  Metal,  som 
findes  deri,  og  skjøndt  dette  aldrig  gav  noget  Stof,  hvoraf 
det  udgjorde  en  Bestanddeel,  en  blaa  Farve,  udledte  man  dog 
denne  herfra  i  dette  Tilfælde.  1806  fandt  nogle  franske 
Chemikere  Svovl  og  en  ikke  ringe  Mængde  Natron  i 
Lasurstenen,    uden  at  de  dog  turde  udtale  sig  om  Grun- 

den  til  den  blaa  Farve.  1823  paaviste  Phillips,  at  den 
blaa  Farve  i  Ultramarin  forsvinder  øieblikkeligt  og  under 
Udvikling  af  Svovlbrinte  ved  Tilsætning  af  hvilkensomhelst 
Syre,  en  Opdagelse,  hvoraf  han  ikke  turde  udlede  nogen 
theoretisk  Betydning,  men  som  havde  en  saameget  større 
praktisk  med  Hensyn  til  Forfalskninger.  Ved  et  Tilfælde 
fandt  man  omtrent  paa  samme  Tid  ved  at  nedrive  Ild- 
stedet i  en  fransk  Svovlsyre-  og  Sodafabrik  en  Masse  af 
en  meget  smuk  blaa  Farve,  hvis  Sammensætning  Vauque- 
lin  fandt  meget  lig  Ultramarinets.  Lignende  Fund  bleve 
gjorte  i  Schonebeck  og  Lille.  1828  løste  endelig  Pro- 
fessor Gmelin  i  Tubingen  det  Problem  at  fremstille  kun- 
stig Ultramarin  og  offenliggjorde  strax  sin  Opdagelse. 
Medens  han  nemlig  beskjæftigede  sig  med  at  undersøge 
Lasurstenen  og  andre  dermed  beslægtede  Mineraller,  til- 
deels vulkanske  Produkter  fra  Vesuv,  kom  han  paa  den 
Tanke,  at  man  maatte  kunne  fremstille  Ultramarinet  kun- 
stigt; ved  at  undersøge  fortrinlige  Sorter  af  Lasurstenen 
opdagede  han  Svovlets  Betydning  som  det  der  betinger 
Farven,  og  af  dens  enkelte  Bestanddele  frembragte  han 
nu  det  smukkeste  Ultramarin.  Allerede  før  denne  Op- 
dagelses O Cfenliggj øreise  havde  Gmelin  under  et  Ophold 
i  Paris  i  Foraaret  1827  meddeelt  sine  Tanker  om  dens 
Mulighed  til  flere  derværende  Chemikere,  navnlig  Gay- 
Lussac.  Snart  efter,  nemlig  den  4de  Februar  1828,  be- 
kjendtgjorde  denne  i  det  franske  Akademi,  at  det  var 
lykkedes  Guimet  i  Toulouse  at  tilberede  alle  Sorter  Ultra- 
marin, en  Opdagelse,  som  denne  ifølge  sin  egen  Erklæ- 
ring var  bleven  ledet  til  ved  hine  franske  Chemikeres 
Forsøg,  ligesom  han  ogsaa  havde  naaet  sit  Maal  før  Gme- 
lins  Ankomst  til  Paris. 

Hvorledes  dette  nu  end  forholder  sig,  Æren  for  Op- 
dagelsen tilkommer  dog  Gmelin;  thi  Giiimet  har  holdt 
sin  Fremgangsmaade  hemmelig.  Han  indrettede  strax  en 
stor  Fabrik,  og  hans  Varer  fik  en  rivende  Afsætning.  Han 
leverede  strax  sin  Farve  til  den  halve  Priis  af,  hvad  den 
naturlige  kostede,  nemlig  lidt  over  4  Ildlr.  Loddet,  og 
efterhaanden  satte  han  Prisen  ned,  saa  at  den  i  1844  kun 
beløb  sig  til  c.  2  Rdlr.  Pundet  af  simple  Varer,  medens 
de  fineste  kostede  lOi  Rdl.  Med  Prisens  Dalen  steg 
naturligviis  Forbruget ,  og  fra  1 844  voxede  den  aarlige  Pro- 
duktion fra  20,000  Pund  til  120,000  Pund,  hvoraf  40,000 
gik  til  Udlandet.  Han  erhvervede  herved  en  umaadelig 
Formue,  og  der  blev  ham  desuden  tildeelt  forskjellige 
Æresbeviisninger  af  Selskaber  og  Udstillinger. 

1  Tydskland  varede  det  derimod  længe,  inden  Ultra- 
marinfabrikationen udviklede  sig.  Gmelins  Fremgangs- 
maade var  vel  af  den  Beskaff'enhed,  at  man  kunde  an- 
vende den  i  det  Store.  Han  angav  saaledes,  at  det  ind- 
byrdes Forhold  af  de  sammensættende  Bestanddele  — 
Kiselsyre,  Leerjord  og  Natron  —  uden  Skade  kan  variere 
indenfor  visse  Grændser,  ligeledes  at  Ultramarinet  først 
maa  fremstilles  som  en  grøn  Farve ,  der  ved  at  ophedes 
under  Luftens  Adgang  forvandler  sig  til  en  blaa  (noget 
man  opdagede  ved  et  Tilfælde,  nemlig  ved  at  Diglen 
sprang).  Men  han  forlangte  chemisk  rene  Stoff'er  til  sin 
Methode,  og  at  skalTe  dem  tilveie  er  i  og  for  sig  meget 
vanskejigt.  Vel  gjorde  han  Forsøg  med  tilnærmelsesviis 
rene  StolTer,  men  det  vundne  Produkt  tilfredsstillede  ham 
dog  ikke,  og  manglede  navnlig  det  naturliges  røde  Farve- 
spil, som  var  fortrængt  af  et  grønt  eller  graat.  Det  faldt 
derfor  hans  Opdagelse   vanskehgt  at    skaffe  sig  Indgang  i 

det  praktiske  Liv,    dog  blev  der  i  1834  anlagt  en  Fabrik 
efter  hans  Principer  i  Wermeskirchen. 

Nogle  Aar  efter  forandrede  Sagen  sig  imidlertid.  Den 
franske  Chemiker  Dumas  havde  nemlig  i  sin  1832  ud- 
komne Haandbog  i  den  anvendte  Chemi  udtalt,  at  chemisk 
rene  Materialer  nok  kunde  undværes  ved  Tilberedelsen  af 
det  kunstige  Ultramarin,  og  at  man  kunde  anvende  al- 
mindeligt Leer,  naar  det  kun  ikke  indeholdt  formeget 
Jern.  Professor  Engelhardt  i  Munchen,  der  oversatte 
denne  Bog,  kom  derved  til  at  anstille  nye  Forsøg,  som 
afbrødes  ved  hans  Død,  men  som  hans  Assistent  og 
Efterfølger  Leykauf  fortsatte  og  førte  til  et  heldigt  Resul- 
tat, idet  han  af  Leerjord,  Glaubersalt  og  Kul  fremstillede 
det  skjønneste  Ultramarin.  1838  anlagde  han  under  Fir- 
maet Leykauf,  Bleine  og  Comp.  den  berømte  nurnbergske 
Ultramarinfabrik,  der  i  faa  Aar  naaede  en  i  denne  Industri- 
green hidtil  uopnaaet  Høide  og  gjorde  dens  Besiddere  til 
Millionærer.  Flere  andre  Fabrikker  ere  senere  anlagte 
rundt  om  i  Tydskland,  og  Frankrig,  som  tidligere  forsynede 
Tydskland,  er  nu  aldeles  tilbagetrængt.  Tydskland  produ- 
cerer nu  aarlig  over  100,000  Centner,  Prisen  er  fra  44 
til  80  Skilling  Pundet ,  og  saavel  herved  som  ved  sine 
fortrinlige  Egenskaber  har  det  tydske  Produkt  endogsaa 
uagtet  den  høie  Indførselstold  faaet  en  ikke  ubetydelig  Ind- 
gang i  Frankrig. 

Som  ovenfor  omtalt  bruges  nu  urene  Materialer,  be- 
staaende  af  Leerjord,  vandfrit  Glaubersalt,  Soda,  Svovl  og 
Kul.  Efter  forskjellige  Processer,  Opslemning,  Pulveri- 
sering og  Glødning,  faaer  man  en  Masse,  som  efter  at 
være  udvadsket  og  pulveriseret  danner  det  grønne  Ultra- 
marin, et  Stof,  der  endnu  ikke  bruges,  da  det  i  Skjønhed 
staaer  tilbage  for  Kobolt-  og  Kobberfarverne.    Ved  at  op- 

hede  det  grønne  Pulver,  blandet  med  Svovl,  under  Luftens 
Adgang,  faaer  man  det  blaa,  hvis  Nuance  imidlertid  langt- 
fra altid  er  eens,  skjønt  Blandingen  af  Uaamaterialet  kan 
have  været  den  samme.  Ved  at  blande  de  lysere  og 
mørkere  Sorter  eller  ved  at  tilsætte  Leer  eller  andre  hvide 
Stoffer  faaer  man  derpaa  de  forskjellige  Produkter,  som 
gaae  i  Handelen. 

Medens  det  naturlige  Ultramarin  kun  fandt  Anvendelse 
ved  OHemalerier,  har  det  kunstige  fundet  en  meget  stor 
Udbredelse  og  har  mere  eller  mindre  fortrængt  alle  andre 
blaa  Farvestoffer,  som  Smalte-  og  Koboltfarver,  Lakmus  og 
Derlinerblaat,  og  det  allerede  dengang,  da  dets  Priis  endnu 
var  høi;  thi  det  udmærkede  sig  fremfor  hine  derved,  at 
man  udrettede  det  samme  med  et  langt  mindre  Qvantum. 
Det  har  fundet  Anvendelse  saavel  ved  Oliemaling,  som 
ved  Maling  paa  Kalk  og  Vandglas.  Tapeter,  broget  Papir, 
Voxlys,  Sæbe  og  andre  Ting  har  man  farvet  dermed. 
Meget  vigtig  er  dets  Anvendelse  bleven  til  Trykning  af 
Tøier,  saavel  af  Uld  som  Bomuld,  Hør  og  Silke,  en  Me- 
thode,  som  Franskmanden  Blondin  først  skal  have  forsøgt, 
men  som  han  holdt  hemmelig  til  stor  Fordeel  for  sig 
selv.  Nu  er  den  almindelig  kjendt  og  anvendt,  skjønt 
den  i  Begyngelsen  havde  at  kæmpe  mod  mange  techniske 
Vanskeligheder.  Ultramarinet  bruges  ligeledes  af  Papir- 
fabrikanterne  for  at  befrie  Papiret  for  det  ubehagelige  gule 
Skær,  af  hvilken  Grund  det  maaskee  ogsaa  kan  faae  Indpas 
hos  vore  Huusmødre,  som  derved  kunne  erstatte  de  blaa 
Farver,  der  bruges  ved  Vadskning.  Endehg  har  man 
ogsaa  for  kort  Tid  siden  begyndt  at  anvende  det  ved  det 
hvide  Sukkers  Produktion,  men  her  har  det  mødt  megen 
Modstand,  da  det  blev  anseet  for  skadeligt  for  Sundheden, 
hvad    dog   ingenlunde    er   Tilfældet;    selv    om    saa    var, 

tilsættes  det  i  saa  ringe  Mængde,  at  end  ikke  Arsenik, 
tilsat  i  samme  Qvantum,  vilde  kunne  gjøre  den  ringeste 
Skade. 


En  endnu  større  Berømmelse  end  Azurfarven  har 
dog  Purpuret  vundet.  Dette  Farvestof,  som  udmærkede 
sig  ligesaameget  ved  sin  Skjønhed  som  ved  sin  Ægthed, 
var  kun  tilstede  i  ringe  Mængde  og  derfor  meget  kost- 
bart, saa  at  kun  de  Rigeste  saae  sig  istand  til  at  benytte 
det;  det  blev  derved  et  af  Magtens  Attributer,  som  Digtere 
og  Philosopher  kappedes  om  at  lovprise.  Purpurets  Op- 
dagelse gaaer  tilbage  til  Mythernes  Tid  og  tilskrives  Uge- 
som  mange  andre  Opdagelser  guddommelig  Indflydelse; 
her  skal  det  være  Herkules,  som  opdagede  det  paa  en 
Spadseretour  langs  Strandbredden  med  sin  Elskerinde, 
idet  hans  Hund  bed  en  Snegl  itu,  hvorved  dens  Snude 
fik  en  prægtig  rød  Farve.  Afseet  herfra  kunne  vi  godt 
antage,  at  dette  Farvestof  har  været  kjendt  i  mange  hun- 
drede Aar  før  Christus.  Aristoteles,  Plinius  og  Vitruvius 
meddele  Efterretninger  om,  hvorledes  man  farvede  der- 
med. Saaledes  fortæller  Plinius,  at  Purpuret  faaes  af  2 
Snegle,  Buccinum  og  Purpur.  Det  findes  i  et  gjennem- 
sigtigt,  forgrenet  Kar,  der  ligger  bag  Dyrets  Hals.  Ere 
Dyrene  smaa,  stødes  de:  ved  de  større,  som  kunne  inde- 
holde indtil  2  Lod  Saft,  løsner  man  Karret,  kommer 
dets  Indhold  i  den  fem-  til  sexdobbelte  Mængde  Vand  og 
tilsætter  dertil  nogen  Soda.  Vædsken  opvarmes  derpaa 
og  Ulden  lægges  i  5  Timer  •  ned  deri;  vil  man  have 
Farven  endnu  smukkere,  gjentager  man  Processen  endnu 
engang.  Et  Pund  to  Gange  farvet  Uld  kostede  paa 
Keiser  Augusts  Tid  over  300  Rdl. 

Purpursneglene  fandtes  ved  alle  Strandbredder  i  den 
gamle  Verden;  Farverier  dreves  i  Grækenland,  Italien 
Frankrig,  Dalmatien,  Istrien  og  Øvreægypten.  Dog  vare 
især  Farverierne  i  Tyrus  og  Sidon  berømte,  og  Purpur 
var  en  af  Tyrus's  vigtigste  Handelsartikler  og  den ,  der 
gjorde  denne  Byes  Handelsmænd  til  de  mægtigste  og 
rigeste  i  den  første  historiske  Tid.  Efterhaanden  hen- 
sygnede denne  Industri,  der  til  en  Tid  kun  maatte  drives 
af  visse  dertil  af  de  romerske  Keisere  udnævnte  Folk,  og 
fra  det  12te  Aarhundrede  af  hører  man  næsten  intet  om 
den,  undtagen  i  England,  hvor  den  holdt  sig  nogle  hun- 
drede Aar  længere,  indtil  den  endelig  kom  som  en 
Hemmelighed  i  enkelte  Familiers  Hænder,  med  hvem  den 
uddøde.  Om  Chineserne  og  nogle  af  de  Indfødte  i  Amerika 
har  man  ligeledes  faaet  at  vide,  at  de  kjendte  til  en 
purpurlignende  Farve. 

Man  havde  saa  fuldstændigt  forglemt  Purpurfarvningen, 
at  der  endog  længe  var  Tvivl,  om  ikke  alt,  hvad  Oldtiden 
berettede  derom,  var  en  Fabel,  hvorunder  Phoenicierne 
søgte  at  skjule  deres  Bekjendtskab  med  Cochenillen.  Man 
havde  aldrig  seet  nogen  farvet  Vædske  hos  Sneglen,  og 
kunde  derfor  ikke  forklare  sig,  hvorfra  den  prægtige  Farve 
kom.  Men  efterat  man  i  det  17de  Aarhundrede  havde 
begyndt  at  søge  nølere  efter,  fandt  man  lidt  efter  hdt 
ikke  saa  faa  Havsnegle,  som  kunde  afgive  en  Vædske,  der 
vel  i  Begyndelsen  var  farveløs  men  efterhaanden  gjennem 
forskjellige  Farver  gik  over  i  en  skjøn  purpurrød  Farve. 
Disse  Dyr  ere  fundne  saavel  i  Peru  og  paa  Antillerne,  som 
i  Frankrig,  England  og  Italien.  Hvilke  af  de  nu  be- 
kjendte  Arter,  der  svare  til  de  i  Oldtiden  anvendte,  er 
meget  vanskeligt  at  afgjøre,  da  de  Beskrivelser,  som  de 
gamle  Forfattere  have  efterladt,    ere  altfor  ufuldstændige. 

Dog  er  deres  Beretning  om,  at  Vædsken  fandtes  i  et  Kar 
paa  Halsen,  bleven  bekræftet  ved  Undersøgelse  af  nogle  af 
Nutidens  Purpursnegle,  medens  det  hos  andre  forholder 
sig  anderledes. 

1  den  nyere  Tid  har  Bancroft  beskjæftiget  sig  meget 
med  at  farve  ved  Hjælp  af  Purpursneglene.  Han  angiver, 
at  denne  Farve  overtræffer  alle  andre  dyriske  Farver  deels 
ved  sin  Ægthed  og  deels  ved  sin  lette  Anvendelighed. 
Tøiet  faaer  først  en  lys,  grøn  Farve,  der  gjennem  mørke- 
grønt og  blaat  gaaer  over  til  en  dyb  purpurrød,  og  naar 
det  nu  bliver  vadsket  med  Sæbevand,  antager  det  en 
prægtig  rød  Farve,  der  aldrig  forandres.  Uagtet  Bancrofts 
og  Andres  Anbefaling  har  Purpuret  dog  aldrig  kunnet 
vinde  sit  Herredømme  tilbage,  ja  det  har  end  ikke  kunnet 
skaffe  sig  nogen  Plads  i  Industrien,  og  det  eneste  Sted, 
hvor  det  nu  skal  bruges,  er  i  Skotland,  hvor  man  mærker 
Faarene  dermed. 

En  Grund  til  at  man  nu  kunde  undvære  Purpuret, 
var,  at  man,  medens  dette  var  glemt,  havde  faaet  andre 
røde  Farvestoffer,  der  paa  en  bedre  og  billigere  Maade 
udrettede  det  samme,  f.  Ex.  Kermes  og  Cochenillen,  og 
hvad  navnlig  den  sidste  angaaer,  da  afgav  den  en  Farve, 
der  i  Skjønhed  overgik  Purpuret,  især  efterat  Corn.  Drebbel 
1650  havde  begyndt  at  tilsætte  en  Syre  til  den  deraf 
lavede  Farvevædske. 

Og  selv  Cochenillen  synes  nu  at  være  i  Begreb  med 
at  blive  fortrængt  af  et  nyt  Farvestof.  Thi  den  nyere 
Tids  Chemi  har  af  Urinen  fremstillet  et  rødt  Farvestof, 
Murexidrødt,  som  overgaaer  hiin  i  Skjønhed.  I  de  fleste 
Dyrs  Urin  finder  man  et  Stof,  som  kaldes  Urinsyre.  Ved 
at  behandle  dette  med  Salpetersyre  og  Ammoniak  op- 
dagede  Prout   1818,    at    der    dannede   sig   purpurfarvede 

Krystaller,  som  han  benævnede  purpursuurt  Ammoniak, 
et  Navn,  som  senere  Liebig  og  Wobler  forandrede  til 
Murexid  (af  Murex,  Purpursnekke).  Prout  antydede  alle- 
rede, at  dette  Stof  eller  dets  Forbindelser  vilde  kunne 
blive  af  Nytte  for  Malere  og  maaskee  ogsaa  for  Farvere 
og  andre.  Men  til  et  praktisk  Resultat  kom  man  hver- 
ken dengang  eller  længe  efter.  Fremstillingsmaaden  var 
nemlig  meget  vanskelig,  og  Materialet,  Urinsyren,  kun 
tilstede  i  ringe  Mængde  og  derfor  meget  kostbart.  Et 
Menneske  udsondrer  kun  omtrent  j\  Lod  i  24  Timer; 
Fuglenes  Urin  er  vel  rigere  paa  Urinsyre  men  er  til 
Gjengjæld  saa  meget  sparsommere,  og  Pundet  af  Urin- 
syren kostede  derfor  fra  50  til  70  Rdl.  Heldigviis  fandt 
man  her  en  Udvei,  saa  at  Prisen  nu  er  gaaet  ned  til 
c.  4.J  Rdl.,  og  denne  er  fremkommen  derved,  at  Guanoen 
er  bleven  en  Handelsartikel.  Guanoen,  der  findes  i  mæg- 
tige Lag  paa  Øerne  og  Klipperne  ved  den  amerikanske 
Vestkyst  mellem  13^  og  41  ^  s.  B.,  dannes  som  bekjendt 
af  Fuglenes  Excrementer,  der  indeholde  indtil  4  Procent 
Urinsyre.  Her  have  vi  altsaa  fundet  et  billigt  Raamateriale 
til  Urinsyrens  Produktion,  hvoraf  da  senere  Murexidet 
kan  fremstilles.  Saec  i  Elsass  var  den  første,  som  for- 
søgte at  farve  Uld  med  det  saaledes  vundne  Murexid,  og 
han  fik  ey  Farve,  der  uden  Sammenligning  var  smukkere 
end  Cochenillens.  Senere  er  Murexidet  blevet  en  yndet 
Farve  og  har  gjort  de  andre  røde  Farver  et  ikke  lidet 
Afbræk.  Det  er  blevet  anvendt  paa  Silke,  Uld,  Bomuld 
og  Linned  og  har  endog  fundet  Indgang  i  Trykkerierne. 
Farven  er  pragtfuld,  men  desværre  kan  den  med  Hensyn 
til  Ægthed  endnu  ikke  taale  Sammenligning  med  det 
gamle  Purpur,    thi  selv  svage  Syrer  ødelægge  den.     Dog 

maa  vi  erindre,  at  hele  denne  Methode  endnu  er  i  sin 
Barndom,  og  at  Fremstillingen  af  Farvematerialet  i  og 
for  sig  langtfra  er  nogen  let  Sag;  vi  maa  haabe  paa Frem- 
tiden, at  den  vil  vide  at  rydde  disse  Vanskeligheder  bort, 
saa  at  Murexidet  kan  komme  til  at  indtage  den  Plads,  som 
utvivlsomt  tilkommer  det. 

Tigerens  geograpbiske  lldbredning*). 


[Som  bekjendt  have  de  store  og  frygtelige  Rovdyr  af 
Katteslægten  fortrinsvis  hjemnie  i  det  hede  Jordbælte, 
hvor  disse  Dyreverdenens  Herrer  og  Menneskets  Døds- 
fjender dele  Herredømmet  mellem  sig.  Amerika  fra 
Patagonien  indtil  høit  op  i  Nordamerika  skjælver  for  den 
stærke  og  blodtørstige  plettede  Jaguar;  i  Afrika  hersker 
den  ensfarvede  Løve  fra  Cap  til  Algier,  og  dens  Rige 
strækker  sig  gjennem  Arabien  og  Persien  dybt  ind  i  In- 
dien lige  til  Delhi;  fordum  omfattede  det  tillige  Lille- 
Asien,  Grækenland  og  det  gamle  Thracien.  I  det  tropiske 
Asien  endelig,  i  Indien,  hersker  den  frygtelige  stribede 
Tiger**).  Naar  man  i  Reglen  tænker  sig  Tigeren  som 
udelukkende  Beboer  af  Indien,  er  dette  imidlertid  enMis- 


*)  Efter  »Untersuchungen  iiber  die  Verbreitung  des  Tigers  und 
seine  Beziehungen  zur  Menschhcit,  ein  Sendschreiben  an  Hrn. 
A.  V.  Humboldt«,  von  J.  F.  Brandt,  Mitgl.  d.  keiserl.  Akademie. 
St.  Petersburg  1856. 

*')  Disse  3  Katteslægtens  Kæmper  høre  altsaa,  hvad  Farven  angaaer, 
til  3  forskjellige  Grupper,  hvorved  dog  er  at  bemærke,  at  Tigerens 
Stribning  let  lader  sig  føre  tilbage  til  Jaguarens,  Leopardens  og 
de  andre  »Tigerkattes«  Pletter  eller  Ringe.  Striberne  ere  nemlig 
kun  langstrakte  Ringe;  der  findes  ikke  sjelden  Overgange  mellem 
begge  Tegninger,  f.  Ex.  Striber,  som  paa  Midten  udvide  sig  til 
en  lille  Ring. 

forstaaelse,  der  har  sin  Kilde  hos  Buffon ;  nærmere  beseet 
er  Tigerens  Udbredningskreds  nemlig  meget  større.  Det 
er  et  altfor  vigtigt  Moment  i  et  Lands  Naturhistorie,  om 
det  er  beboet  af  Tigere  eller  ikke,  til  at  det  ikke  skulde 
have  nogen  Interesse  at  undersøge,  hvilke  Lande  og  hvilke 
Folkeslag  der  sukke  under  dens  Herredømme. 

Hele  Ostindien,  fra  Indus  til  det  chinesiske  Hav, 
fra  Ceylon  til  Himalayah,  hører  nu  for  det  første  ind 
under  Tigerens  Rige,  og  intetsteds  optræder  den  frygte- 
ligere end  paa  Malakka,  Sumatra  og  Java.  Men  her 
have  vi  ogsaa  dens  Grændse  mod  Syd  og  Øst;  den  findes 
hverken  paa  Borneo  eller  paa  nogen  af  de  andre  smaae 
og  store  Sunda-Øer.  Indenfor  hine  Grændser  findes  den 
naturligvis  i  meget  forskjellig  Hyppighed;  paa  mange  Steder 
og  i  store  Strækninger,  f.  Ex.  paa  Ceylon,  er  den  nu  udryddet. 
Paa  andre  Steder  f.  Ex.  paa  Sumatra  og  Java  søge  Beboerne 
derimod  forgjæves  at  beskytte  sig  mod  Tigerne  ved  at 
omgive  deres  Landsbyer  med  Tjørnehække  og  med  Baal; 
de  udrydde  stundom  hele  Landsbyers  Befolkning!  Og 
kun  lidet  har  det  hjulpet,  at  det  engelske  og  hollandske 
Kompagni  har  udsat  Præmier  for  deres  Ødelæggelse,  da 
mange  af  Beboerne  nære  den  ulykkelige  Overtro,  at  deres 
Forfædres  Sjæle  boe  i  Tigerne,  og  at  det  eneste  Middel 
til  at  forsone  dem  er  at  vise  dem  Ærefrygt  og  at  kalde  dem 
»Onkel«;  andre  Steder  antager  Overtroen  den  Form,  at 
jo  flere  man  dræber  af  dem,  desto  talrigere  blive  de.  I 
Bjergegne,  i  det  tætte  Krat  ved  Flodernes  sumpige  Bredder, 
i  øde  kratbevoxne  Strækninger  er  Tigeren  endnu  *  tilstede 
i  stor  Mængde;  kun  hvor  Kulturen  er  trængt  mere 
igjennem,  hvor  Landet  er  opdyrket  og  Ildvaabnet  al- 
mindeligt, er  den  udryddet.  Men  hvilken  frygtelig 
Svøbe  maa  den  ikke  have  været  paa  en  Tid,  da  Befolkningen 

var  svagere  og  Kulturen  stod  lavere!  Man  begriber  næsten 
ikke,  at  det  har  været  Menneskeslægten  muligt  at  hævde 
sin  Tilværelse  mod  denne  frygtelige  Fjende.  I  Distriktet 
Khandesch  i  Dekan  blev  der  i  4  Aar  (1825—29)  ifølge 
officielle  Beretninger  dræbt  ikke  mindre  end  1032  Personer 
af  Tigere;  det  engelsk -ostindiske  Kompagni  udbetaler  25 
sh.  for  hver  dræbt  Tiger  og  havde  indtil  Aaret  1807 
allerede  paa  denne  Maade  udbetalt  30,000  ^,  hvilken 
Kapital  vistnok  har  svaret  ypperlige  Renler.  Men  paa 
mange  Steder,  f.  Ex.  i  de  kratbevoxne  Sumpe  (Sunder- 
bunds),  der  omgive  Ganges's  og  Irawaddis  Deltaer,  vil  det 
neppe  nogensinde  lykkes  at  udrydde  Tigeren.  I  Nepal 
stiger  den  endog  op  til  en  Høide  af  9000  Fod,  altsaa 
til  et  Bælte,  hvor  den  tropiske  Plantevæxt  er  ophørt  og 
en  næsten  europæisk  Alpeflora  har  indtaget  dens  Plads.  — 
Tigerjagter  med  Elephanter  høre  som  bekjendt  til  de  ost- 
indiske Fyrsters  og  de  engelske  Officierers  Yndlings- 
forlystelser;  man  pleiede  ogsaa  at  afholde  Tvekampe 
mellem  Tigere  og  Bøffeler  eller  Næsehorn.  Efter  enhver 
af  de  ødelæggende  Krige,  som  tidligere  hærgede  Indien, 
tiltog  altid  Tigernes  Mængde  overordenlig;  i  en  eneste 
lille  By  i  Nærheden  af  Seringapatam  dræbte  de  i  Løbet  af  2 
Aar  80  Mennesker.  Skildvagter  blive  ofte  bortsnappede 
af  dem,  ja  de  ere  endog  ofte  saa  dristige,  at  de  med  et 
Spring  hente  en  Rytter  eller  en  Hest  midt  ud  af  en  mar- 
scherende  Kolonne  og  strække  ham  eller  den  til  Jorden 
med  et  eneste  Slag  af  deres  Poter.  Forgjæves  søger  man 
at  sikkre  Brevposten  ved  at  ledsage  den  med  Trommer 
og  Fakler.  For  de  usle  Hyrdefolk,  der  beboe  Bjergegnene 
i  det  Indre  af  For-Indien,  er  Tigeren  især  en  frygtelig 
Plage,  da  de  mangle  Vaaben  til  at  bekæmpe  den  med. 

Vel  er  C  hi  nas  Naturhistorie  os  endnu  temmelig 
ubekjendt,  men  ved  at  raadspørge  den  chinesiske  Litteratur 
kan  man  dog  faae  Besked  om  Meget.  Vi  erfare  deraf,  at 
Tigeren  er  hyppig  i  alle  de  skov-  og  bjergrige  Grændse- 
provindser,  der  paa  de  3  Sider,  mod  Nord,  Vest  og  Syd, 
omgive  det  egenlige  Chinas  frugtbare  og  tætbefolkede 
Lavland;  i  dette  findes  Tigeren  nu  ikke  mere,  men  det 
er  vistnok  kun  Befolkningens  Tæthed  og  Kultur,  som  dens 
Udryddelse  skyldes.  Der  findes  Tigere  i  Korea,  i  Man- 
schuriet,  ved  Amufloden,  i  Mongoliet,  Songariet,  i  det 
lille  Bukhari,  f.  Ex.  ved  Søen  Lop  -  Nor,  og  i  Thibet. 
Allerede  Marco  Polo  beretter,  at  Tigerne  efter  de  øde- 
læggende Krige  i  Thibet  i  Midten  af  det  13de  Aarhundrede 
formerede  sig  i  den  Grad,  at  deres  Mængde  truede 
Mennesker  og  Dyr  med  total  Undergang.  Udenfor  den 
store  Mur  holdt  Chinas  manschuriske  Keisere  store  Jagter 
med  et  Følge  af  flere  tusind  Mand;  der  jagedes  med  af- 
rettede Falke,  Tigere,  Løver  og  andre  Katte -Arter,  der 
førtes  med  i  Bure,  og  blandt  det  jagede  Bytte  nævnes 
blandt  mange  andre  Dyr  ogsaa  Tigere.  Det  bliver  altsaa 
ikke  Elimalayah,  der  danner  Tigerens  Nord  -  Grændse, 
men  snarere  den  lange  Bjergkjede,  der  danner  Grændsen 
mellem  Nord-  og  Mellem  -  Asien.  —  Men  ogsaa  denne 
Grændse  overskrides ;  der  findes  stadigen  Tigere  i  Egnene 
omkring  Saisan-  og  Balkasch-Søen,  de  streife  til  Baikal- 
Søen,  ind  i  Gouvernementet  Jakutsk  og  dræbes  hyppigt 
ved  Ob,  Irtisch  og  Ishrin;  først  den  55  Gr.  NBr.  kan  i 
denne  Deel  af  Asien  sættes  som  Nordgrændsen  for  Tigerens 
Streiftog.  Der  findes  Tigere  i  Kirgisernes  Stepper,  ved 
Bukhara,  ved  Sirs  og  Amus  sivbcvoxne  Bredder  og  ved 
Aral-Søen;  den  beboer  endelig  ogsaa  de  Distrikter,  f.  Ex. 
Gilan   og   Masanderan,    der    omkredse   det    kaspiske    Hav 

mod  Sydost,  Syd  og  Sydvest.  Fsær  er  Tigeren  hyppig  i 
det  bjergige  og  skovrige  Talysch  paa  Grændsen  af  Persernes 
og  Osmannernes  Rige;  den  træffes  selv  vest  for  Van-Søen 
i  Armenien,  paa  mange  Steder  i  Kaukasus -Landene,  og 
er  f.  Ex.  fældet  flere  Gange  ved  Tiflis,  uagtet  den  ellers 
ansees  for  at  være  udryddet  i  Georgien.  Den  persiske 
Natur  passer  ikke  rigtig  for  Tigeren,  men  den  mangler 
ikke  ganske  i  Persien  —  den  angives  saaledes  fra  Perse- 
polis — ,  og  Afganistans  og  Beludscliistans  Tigere  danne 
det  forbindende  Mellemled  mellem  Tatariets,  Thibets, 
Indiens  og  Persiens.  Derimod  kjender  man  nu  ingen 
Tigere  fra  Mesopotamien,  skjøndt  Diodor  omtaler  babylo- 
niske Tigere;  heller  ikke  finder  man  dem  fremstillede  paa 
de  gamle  assyriske  Mindesmærker,  og  Occidenten  gjorde 
først  deres  Dekjendtskab  ved  Alexanders  Felttog  og  senere 
ved  Krigene  med  Mithridat.  —  Sin  største  Udstrækning  fra 
Øst  til  Vest  har  Tigerens  Rige  mellem  Tigris  og  Korea 
gjennem  nogle  og  80  Længdegrader;  fra  Syd  til  Nord 
mellem  Java  og  Stanowoi-Bjergene,  fra  c.  10  Gr.  Syd  for 
Ækvator  indtil  c.  54  Gr.  Nord  for  samme,  gjennem  næsten 
65  Bredegrader.  Og  man  maa  ingenlunde  opfatte  Tige- 
rens Forekomst  i  Mellem-Asien  som  tilfældig  eller  spo- 
radisk; baade  i  Talysch  og  i  Masanderan  forplanter  den 
sig,  og  den  staaer  der  hverken  i  Styrke  eller  Grumhed 
tilbage  for  sine  indiske  Brødre;  den  har  sine  bestemte 
Stier  og  Leier  for  sine  Unger  i  Rørkrattet  omkring  Aral- 
søen,  ved  Amu-  og  Sirfloden.  De  fornemme  Kirgisere 
anstille  ofte  Tigerjagter  i  Selskaber  paa  30 — 40  Personer, 
men  beholde  gjerne  Skindene  som  Trophæer,  hvorfor  der 
ikke  kommer  mere  end  en  halv  Snecs  Stykker  om  Aaret 
paa  Markedet  i  Orenburg.  Heller  ikke  er  det  blot  om 
Sommeren,  at  Tigeren  træffes  saa  langt  mod  Nord;  dens 

Spor  sees  der  om  Vinteren  i  Sneen.  En  i  et  lille  russisk 
Fort  ved  Sirfloden  levende  Kosak  havde  i  sin  Fritid  dræbt 
ikke  mindre  end  8  Tigere,  hvilket  iøvrigt  ikke  afskrækkede 
deres  Kammerater  fra  for  faae  Aar  siden  at  dræbe  og  op- 
æde en  russisk  Major.  At  Tigeren  ikke  alene  forekommer 
enkeltvis,  men  i  temmelig  Mængde,  til  alle  Aarstider  og 
forplantende  sig,  i  alle  de  ovenfor  nævnte  Egne  af  Central- 
Asien,  hvor  Landet  ikke  ligefrem  er  en  Ørken,  er  hævet 
over  enhver  Tvivl.  Den  er  altsaa  fælles  for  Mellem-  og 
Syd-Asien,  ja  kan  maaskee  mere  end  nogen  anden  Dyre- 
form betragtes  som  Asiens  zoologiske  Repræsentant,  efter- 
som kun  den,  rigtignok,  større  Deel  af  Siberien,  Lille-Asien, 
Arabien,  de  østlige  Sunda-Øer  og  den  østasiatiske  Økjede, 
Japan  derunder  indbefattet,  ere  frie  for  dens  Besøg.  Men 
hvor  stort  dens  Rige  end  er,  er  Løvens  dog  større;  det 
indbefatter  nemlig  71  Bredegrader  og  90  Længdegrader; 
en  Deel  af  Asien,  navnlig  Persien  og  Indusgebetet  indtil 
henimod  Delhi,  er  fælles  for  dem  begge.  Men  Løvens 
Omraade  er  bleven  mere  indskrænket  ved  Kulturen  og 
Skydevaabnet  end  Tigerens ;  nu  er  Løven  forsvunden  fra 
Europa,  hvor  de  gamle  græske  Gude-  og  Heltesagn  vidne 
om,  at  den  engang  fandtes,  fra  Lille-Asien  og  fra  store 
Strækninger  af  Nord-  og  Syd-Afrika,  hvor  Nutidens  Nim- 
roder jo  søge  deres  Jagtglæder.  Tigerens  Gebet  er  der- 
imod kun  bleven  formindsket  lidt  i  Vesten,  med  Kaukasus- 
landene,  maaskee  med  Mesopotamien,  hvis  den  nogensinde 
har  levet  der,  med  største  Delen  af  det  egenli^e  China 
samt  med  Ceylon;  vel  er  den  ogsaa  udryddet  hist  og 
her  i  Indien,  men  hvis  Pest  eller  Krig  betydeligt  for- 
mindskede Folkemængden,  og  den  vilde  Plantevæxt  atter 
skjulte  Kulturens  Værker,  vilde  Tigeren  snart  tilbageerobre 
sit  Rige  i  dets  fulde  Udstrækning.     Og  dette  Rige  er  ikke 

indskrænket  til  de  lavere  Strækninger;  det  naaer  i  Thibets 
og  Nepals  Kæmpebjerge  op  i  Alpedyrenes  og  Alpeplanternes 
Region,  ja  endogsaa  til  Sneegrændsen.  Forholdsvis  gaaer 
altsaa  dens  Udbredning  her  høiere  tilveirs  end  den  gaaer 
langt  imod  Nord,  eftersom  den  egenlig  ikke  naaer  op  til  den 
polare  Dyre-  eller  Planteverden  og  kun  i  Manschuriet  støder 
sammen  med  Rensdyret.  Det  er  derfor  ikke  urimeligt,  at 
Tigerens  Herredømme  fordum,  da  Mammut-EIephanten,  det 
siberiske  Næsehorn  og  maaskee  mange  andre  Pattedyr 
(f.  Ex.  Kæmpehjorte,  Ur-  og  Bisonoxer,  vilde  Heste  og 
Kameler)  beboede  Siberiens  Sletter,  strakte  sig  endnu 
længere  mod  Nord  end  nu  i  den  nordvestlige  Deel  af 
Asien.  Vilde  man  søge  et  bestemt  Punkt  som  Tigerens 
Udbredningscentrum,  kunde  man  maaskee  antage  Himalayah 
som  et  saadant. 


Kampen  med  de  store  Rovdyr  maa  nødvendigvis  i 
Menneskeslægtens  Barndom  have  været  et  af  de  meest 
vækkende  Momenter  for  dens  Udvikling;  kun  ved  kunstige 
Vaaben  kunde  Tigeren  beseires,  og  Opfindelsesevnen 
maatte  derfor  anstrænges  til  det  yderste,  men  har  tillige 
udøvet  sin  Indflydelse  paa  Menneskeaandens  Udvikling  i 
andre  Retninger.  Det  vil  derfor  ikke  være  uden  Interesse 
at  undersøge,  hvorvidt  Tigeren,  Asiens  oprindelige  Hersker, 
har  efterladt  sig  Spor  i  de  asiatiske  Folkeslags  Begreber, 
Skikke  og  Kunstværker.  Der  hvor  Løven  tidligst  blev 
udryddet,  f.  Ex.  i  Grækenland  og  Ægypten,  finde  vi  netop 
Oldtidens  høieste  Kultur.  Som  den  indogermaniske  (ariske) 
Folkestammes  ældste  Bopæl  lede  jo  baade  Traditioner  og 
videnskabelige  Undersøgelser  til  at  antage  det  gamle  Bac- 
trien  eller  i  det  Hele  Bjerglandene   paa  Grændsen  af  Ta- 

tariet  og  Persien;  Cellernes,  Grækernes,  Germanernes  og 
Slavernes  Stamfædre  maae  altsaa,  førend  de  udvandrede 
fra  disse  Egne,  have  kjendt  Tigeren;  alligevel  har  intet 
Sagn  hos  disse  Folkeslag  opbevaret  Erindringen  om  den. 
Navnet  »Tigris«  er  aabenbart  af  iranisk  (persisk)  Op- 
rindelse; ifølge  Varro  betyder  det  paa  armenisk  en  Pil, 
og  det  passer  derfor  baade  paa  den  hurtige  rivende  Flod 
og  paa  det  som  Pilen  hurtige  Rovdyr.  Uagtet  baade 
Iranerne  og  Sanskritfolket,  der  fra  Kabul  og  Penjab  van- 
drede ned  i  Ilindostans  Dale,  levede  sammen  med  og 
kæmpede  med  Tigeren,  har  Løven  dog  aabenbart  gjort  et 
stærkere  Indtryk  paa  dem;  det  seer  man  af  det  persiske 
Vaaben,  af  Løvefigurerne  paa  Persepolis's  Ruiner,  af  de 
gamle  indiske  Dyrefabler,  hvor  Løven  optræder  som  den 
høiere  og  ædlere  Skabning,  som  Dyrenes  egenlige  Herre, 
medens  Tigeren  optræder  som  den  grumme  og  listige 
Morder  eller  som  Sindbilledet  paa  den  raa  Kraft  og  Styrke. 
Derfor  salvedes  de  indiske  Konger  siddende  paa  et  Tiger- 
skind, og  Tippo  Saib  førte  en  Tiger  i  sit  Vaaben.  Uagtet 
de  semitiske  Folkestammer  synes  at  stamme  fra  Ararat, 
hvor  Noah  landede  med  Arken  og  begyndte  Vinavlen, 
altsaa  fra  et  Land,  hvor  der  var  Tigere ,  findes  der  ikke  i 
den  israelitiske  Litteratur  nogen  Erindring  om  Tigeren, 
uagtet  Løven  og  Panteren  ofte  nævnes;  og  heller  ikke 
lader  det  til,  at  de  have  lært  den  at  kjende  ved  deres 
Reiser  til  Ophir  (o :  Malabarkysten).  Den  arabiske  Litteratur 
indeholder  kun  fabelagtige  Efterretninger  om  Tigeren  som 
et  indisk  Dyr;  hefier  ikke  røbe  de  assyriske  eller  babylo- 
niske Mindesmærker  at  disse,  halv  ariske,  halv  semitiske, 
Folkestammer  have  kjendt  den.  I  Indiens  sorte  Urbeboeres 
Liv  maa  den  derimod  have  grebet  ind  paa  en  sørgelig 
Maade;  forgjæves  søgte  disse  værgeløse  Folk  at  beskytte  sig 

ved  Ild  og  Tjørnehække  eller  paakaldte  deres  Afguder 
eller  satte  i  deres  Fortvivlelse  deres  Børn  ud  i  Skoven 
for  at  redde  sig  selv,  og  forgjæves  stolede  Pilegrimrnene 
paa,  at  Stedets  Hellighed  skulde  heskytte  dem.  Dertil 
kom,  at  Forestillingen  om  el  vist  Slægtskab  med  Tigeren, 
bygget  paa  Læren  om  Sjælevandringen,  lammede  Mod- 
standsevnen. Paa  visse  Steder  var  den  Gjenstand  for 
Gudsdyrkelse,  andre  Steder  ansaaes  dens  Knogler  og  Kjød 
for  et  kraftigt  Lægemiddel.  Hos  Chineserne  spiller  Tigeren 
ogsaa  en  stor  Rolle;  det  tredie  Aar  af  deres  tolvaarige 
Tidsregning  kaldes  saaledes  »Tiger-Aaret«,  og  Mandarinerne 
af  3die  og  4de  Klasse  bære  paa  Ryg  og  Bryst  et  broget 
med  Silke  broderet  Skjold,  i  hvis  midterste  Felt  en  Tiger 
er  afbildet;  en  egen  Afdeling  af  Chinas  Krigshær  skal 
føre  det  imponerende  Navn  »Krig  s  tigerne«  og  i  deres 
Skjold  føre  et  Tigerhoved  med  aabent  Gab;  for  ydermere 
at  skræmme  Fjenden  ere  deres  Klæder  gule  med  sorte 
Striber  ligesom  et  Tigerskind.  I  den  chinesiske  Litteratur 
finder  man  ogsaa  udførlige  Efterretninger  om  Tigerens  Fore- 
komst indenfor  det  himmelske  Riges  Grændser  og  mange 
Notiser  om  dens  Levemaade,  der  dog  indeholde  mere 
Digt  end  Sandhed,  f.  Ex.  at  den  bliver  tusind  Aar  gam- 
mel og  bliver  hvid,  naar  den  har  naaet  de  50'),  eller  at 
naar  den  bliver  100  Aar  gammel,  mister  den  Tænderne 
og  faaer  Horn,  at  der  i  visse  Bjergskove  gives  Tigere  med 
Flagermusevinger  (de  bekjendte  chinesiske  Drageflgurer) 
o.  s.  V.  Et  Sted  benyttedes  den  til  en  ganske  eiendomme- 
lig  Retspleie;  var  det  tvivlsomt,  om  en  Mand  var  skyldig 
i  en  Forbrydelse  eller  ikke,  lod  man  Tigeren  dømme  ham 
og,  hvis  Dommen  faldt  ugunstig  ud,  exekvere  Dommen 
med  det  samme.  —  Først  ved  Alexanders  Tog  til  Indus- 
Egneue  gjorde  Grækerne  Bekjendtskab  med  Tigeren,  men 

Aristoteles  havde  desværre  forladt  Athen,  da  Seleukos 
sendte  en  Tiger  dertil.  Europa  saae  nu  ikke  nogen  Tiger, 
førend  de  indiske  Gesandter  bragte  August  nogle  Tigere 
under  hans  Ophold  paa  Samos;  en  af  disse  Tigere  tog 
August  hjem  med  sig  til  Rom  og  lod  den  forevise  i 
Theatret.  Tigeren  nævnes  derfor  ofte  hos  Virgil,  Ovid, 
Horats  og  de  senere  romerske  Digtere,  der  f.  Ex.  lod 
Bacchi  Vogn  trækkes  af  Tigere.  Ogsaa  under  de  senere 
romerske  Keisere  saaes  Tigeren  ofte  ved  Triumphtog,  i 
Kampe  paa  Circus  o.  s.  v. ,  men  i  dens  Naturhistorie 
skete  intet  Opsving  førend  i  det  13de  Aarhundrede  ved 
Marco  Polos  Reise  og  i  det  15de  ved  Bontius's  Ophold 
paa  Java.  Først  i  Ludvig  XlVs  Tid  kom  der  igjen  levende 
Tigere  til  Europa.  Den  smukkeste  Samling,  der  hidtil 
er  seet  i  Europa,  forevistes  for  nogle  faae  Aar  siden  i 
Petersborg;    den   bestod   dog  kun  af  9   Stykker. 


Tigerens  geographiske  Udbredning,  saaledes  som  vi 
her  have  skildret  den,  er  et  næsten  enestaaende  Phæno- 
men,  en  Undtagelse  fra  de  Love,  der  ellers  gjælde  for 
Dyrenes  og  Planternes  geographiske  Fordeling.  Den 
asiatiske  Pattedyrfauna  falder  ellers  i  3  store  Afdelinger: 
den  nordasiatiske  Polarfauna,  repræsenteret  af  Is- 
bjørnen, Polarræven,  Jerven,  Lemmingerne,  Rensdyret; 
den  mellem  asiatiske  Bjergfauna:  vilde  Faar  og  Geder, 
Murmeldyr,  Moskushjorte,  Yakoxen;  og  den  syd  asia- 
tiske: Aber,  Katte,  Elephanter,  Næsehorn,  Desmerkatte, 
Hyæner  o.  s.  v.  Nu  er  der  vistnok  en  heel  Deel  Dyr, 
der  beboe  baade  det  nordlige  og  mellemste  Asien,  f.  Ex. 
Ulven,  Ræven,  Vildsvinet,  Kronhjorten,  Elsdyret,  Bæveren, 


345 

Odderen,  Bjørnen  o.  s.  v.,  de  samme  nemlig,  som  ogsaa 
beboe  det  tempererede  Europa,  og  som  derved  vise  deres 
Evne  til  at  udholde  store  klimatiske  Forskjelligheder. 
Men  der  er  neppe  noget  andet  Pattedyr,  som  i  den  Grad 
er  baade  en  Beboer  af  meget  kolde  og  af  meget  varme 
Egne,  og  som  viser  en  saadan  Evne  til  at  lempe  sig  efter 
Klimaet  som  Tigeren.  1  Indien  udholder  den  en  Middel- 
sommervarme af  35  Or.  og  en  Vintervarme  af  22  Gr.,  i 
Siberien  en  kortvarig  Sommer  af  kun  14  Gr.  og  en  Vinterkulde 
af  —  17  Gr.  Den  skrider  lige  muntert  om  paa  Siberiens 
frosne  Jordbund  og  paa  Indiens  og  Mellem-Asiens  bræn- 
dende hede  Ørkensand.  Paa  Siberiens  Sletter  trodser 
den  de  heftigste  Snestorme,  der  bringe  Død  over  Mennesker 
og  Dyr,  og  ved  Indiens  sumpede  Flodbredder  lever  den  i 
en  Atmosphære,  der  avler  Cholera  og  Feber;  paa  Hima- 
layah  aander  den  i  en  kold  og  tynd  Bjergluft,  og  ved 
Chinas  Kyst  bliver  den  Vidne  til  de  berygtede  Tyfoner. 
Kun  dens  Farve  afficeres  lidt  af  det  svagere  Lys  i  Norden 
og  bliver  der  lysere  end  i  Syden.  I  Indien  kan  den  søge 
Ly  mod  Solheden  under  Palmer  og  KaneeUræer  og  skjule 
sig  i  Plantager  af  Sukker-,  Kaffe-,  Riis-  eller  Indigoplanter 
eller  lure  paa  sit  Bytte  i  Bambuskrattet.  I  Norden  hviler 
den  i  Naale-  og  Birketræernes  Skygge  eller  ligger  i  Bag- 
hold i  det  af  Tagrør  dannede  høie  Sivkrat. 

Høist  forskjellig  er  ogsaa  den  Dyreverden,  som 
Tigeren  deels  lever  med,  deels  lever  af  i  hine  forskjeliige 
Egne.  I  Indien  lever  den  sammen  med  mange  forskjeliige 
Kattearter,  f.  Ex.  med  Leoparden,  Panteren,  Løven  o.  s.  v., 
i  det  sydlige  Siberien  kun  med  Steppekatten  (Felis  Manul), 
Lossen  og  den  nordiske  Panter  (Felis  Irbis).  Talrige 
Shakaler  og  andre  Hundearter  og  Hyæner  dele  Byttet  med 

den  i  Indien  og  erstattes  i  Nord-  og  Mellem-Asien  kun  af  vor 
almindelige  Ulv  og  Ræv.  Vor  nordiske  Landbjørn  er  dens 
Kammerat  i  hele  Mellem-Asien,  andre  Bjørnearter  (Ursus 
malayanus,  labiatus  etc.)  derimod  i  Indien.  Talrige  Des- 
merkatte,  frugtædende  Flagermus,  Aber,  Flyveaber,  Halv- 
aber og  Skjældyr  tumle  sig  omkring  den  Syd  for  Uima- 
layah,  men  savnes  saasnart  man  kommer  Nord  for  denne 
Bjergkjede  og  Vest  for  Indus.  I  Manschuriet  er  Rens- 
dyret og  Elsdyret,  andre  Steder  i  Mellem-Asien  Krondyret 
og  Raabukken  eller  talrige  vilde  Arter  af  Bjergfaar  og 
Bjerggeder,  vilde  Æsler  og  forskjellige  Antiloper  dens 
Bytte.  I  Indien  kan  den  myrde  en  Mængde  forskjellige 
Antilope-  og  Hjortearter,  ja  selv  Næsehorn,  Tapirer  og 
Elephanter.  En  eller  anden  tam  eller  halvvild  Bøffel-  eller 
Oxerace  træffer  den  saa  at  sige  overalt  i  sit  Rige;  men 
ogsaa  Yakoxen  i  Thibet  og  Bisonoxen  Syd  for  Kaukasus 
falde  ofte  som  dens  Otfer.  Vildsvin  finder  den  i  hele 
Mellem-Asien,  og  nærstaaende  Arter  erstatte  dem  i  Indien 
og  paa  de  indiske  Øer.  Derimod  har  den  aldrig  prøvet 
sine  Kløer  og  Tænder  paa  noget  Pungdyr,  GirafTe ,  Gnu, 
Nilhest  eller  Tigerhest  (Zebra),  ligesaalidt  som  paa  noget 
af  de  for  Amerika  charakteristiske  Pattedyr,  saasom  Doven- 
dyr, Pakaer,  Flodsvin,  Myreslugere,  der  omkomme  under 
Jaguarens  og  Pumaens  Tænder.  —  Ligesaa  forskjellige 
som  Tigerens  Selskabsbrødre  og  Undersaatter  af  Pattedyr- 
klassen ere  paa  de  forskjellige  Punkter,  der  falde  inden- 
for dens  Riges  Grændser,  ere  naturligvis  ogsaa  dens  øvrige 
Ledsagere  af  Fugle-,  Krybdyr-  og  Fiskeklassen :  Hugormen 
paa  den  ene  Side  og  Brilleslangen  paa  den  anden.  Nor- 
dens Laxefiske,  Indiens  Bjergkarper  og  Javas  Maller  og 
Krybeflske,  Siberiens  Ryper  og  Malakkas  Phasaner  ere 
Exempler    paa    de    Modsætninger,    der    mødes    indenfor 

Tigerens  uhyre  Omraade.  iMen  da  vi  ikke  her  afhandle 
Lovene  for  Dyrenes  Udbredning  paa  Jordkloden  i  det  hele, 
men  kun  ville  oplyse  et  exceptionelt  Udbredningsforhold 
i  dets  Modsætning  til  de  almindelige,  kunne  de  anførte 
Exempler,  der  naturligvis  kunde  forøges  betydeligt,  vel 
være  tilstrækkelige. 

Ætna  og  dens  Udbrud. 

(Foredrag  af  W.  Sartorius  von  Waltershausen  ved  Naturforskermødet 
i  Wien  1856.) 


|jn  sand  Naturforsker  føler  sig  først  ret  tilfredsstillet 
og  i  sin  rette  Virksomhed,  naar  han  beskjæftiger  sig  med 
Undersøgelsen  af  et  enkelt  Punkt,  under  hvilken  det  bliver 
ham  muligt  at  iagttage  skjulte  Kjendsgjerninger,  som  atter 
lede  til  at  afsløre  endnu  mere  skjulte  Naturlove.  I  mit 
Foredrag  idag  maa  jeg  imidlertid  efter  min  Overbeviisning 
forbigaae  alle  dyberegaaende  Undersøgelser,  der  deels 
vilde  trætte  en  større  Forsamling ,  deels  ogsaa  være 
den  temmelig  uforstaaelige.  Jeg  vil  derimod  forsøge  at 
fremmane  for  Dem,  mine  Tilhørere,  et  Billede,  som  har 
ledsaget  mig  gjennem  den  skjønneste  Deel  af  mit  bevæ- 
gede Liv,  og  som  jeg  gjerne  vilde  udfolde  for  Dem  i  dets 
fulde  Pragt,  belyst  af  en  sydlig  Sols  varme  Straaler.  Det 
er  Billedet  af  Ætna,  Europas  største  Vulkan;  som  en  lyk- 
kelig Drøm  om  en  uforglemmelig  Fortid  svæver  det  altid 
for  mine  Tanker,  og  det  fulgte  mig  endog  over  det  store 
Ocean  og  i  det  høie  Norden. 

Ætna  ligner  et  kæmpeagtigt  Fyrtaarn,  som  Hephaistos 
kunde  have  bygget  paa  Trinakrion  for  i  Midnattens  Stilhed 
samtidigt  at  belyse  tre  Have,  det  joniske,  det  tyrrheniske 

og  det  afrikanske ,  med  dets  mørkerøde,  høitstræbende 
Flammer,  og  det  er  ligesom  den  faste  Grundpille,  hvorpaa 
hele  Øen  er  opbygget  fra  Havbunden  af. 

Fra  Cap  Peloro  eller  fra  Strædet  ved  Messina  og 
til  det  lodret  fremragende  Cap  Taormina  strækker  sig 
omtrent  i  Retningen  fra  Nordost  til  Sydvest  en  af  steile 
Tværdale  gjennemskaaren  Bjergkjæde  af  sekundære  og  ter- 
tiære Dannelser;  her  vender  den  sig  først  mod  Vest,  dan- 
ner nu  en  stor  Bjergkrands  af  omtrent  10  Mile  i  Gjen- 
nemsnit,  og  naaer  efterat  have  berørt  Stæderne  Bronte 
og  Kenturigæ,  atter  Havet  Syd  for  Vulkanen  ved  det 
jevnt  skraanende  Cap  Santa  Croce  mellem  Catania  og 
Syrakus. 

Omgivet  af  denne  Række  af  Bjerge,  der  fordum  have 
begrændset  en  meget  dybt  indskaaret  Bugt,  hæver  Ætna 
sig  langsomt  fra  Havet,  naaer  en  Høide,  der  er  tre  til  fire 
Gange  saa  stor  som  de  omgivende  Bjerges,  og  peger  alle- 
rede ved  sin  fuldstændige  Afsondrethed  hen  paa  en  anden 
Oprindelse,  en  ganske  forskjellig  Dannelsesmaade  end  den, 
som   antages   for  den  største  Deel  af  det  øvrige  Sicilien. 

For  at  kunne  give  Dem,  mine  Tilhørere,  et  Total- 
overblik  over  Ætna,  beder  jeg  Dem  at  ledsage  mig  nogle 
Øieblikke  til  Theatret  i  Taormina,  fra  hvis  Top  et  Land- 
skabsmaleri udfolder  sig,  hvis  Mage  ei  blot  Europa,  men 
maaskee  endog  ikke  hele  Jorden  kan  opvise. 

Nærmest  i  Forgrunden  see  vi  en  Række  Trin,  der  i 
en  Halvkreds  ere  udhuggede  i  den  graa  Kalksteen;  fra 
dem  var  Grækerfolket  fordum  Vidne  til  Opførelsen  af 
Æschylos's  Agamemnon.  Tæt  bagved  Scenen  findes  tre 
store,  endnu  vel  vedligeholdte  Portaler.  Nedstyrtede  Ca- 
pitæler  og  sønderbrudte  Søiler  ligge  spredte  rundt  omkring, 
slyngende   Epheu   og   takket,   mørkegrønt   Acanthus-Løv 

snoer  sig  hen  mellem  dem.  Paa  en  fremspringende  Klippe 
lidt  længere  tilbage  udbreder  den  lile  By  Taormina  sig, 
hvis  gothisk-mauriske  Palladser  vidne  om  et  andet  Aar- 
tusindes  Bygningskunst.  Mellem  Taarne  og  Muurtinder 
fra  Middelalderen  hæver  sig  hist  en  Gruppe  Dadelpalmer, 
her  en  lille  Samling  af  mørke  Cypresser  og  skjærmformede 
Pinier.  Bagest  i  dette  skjønne  Landskab  viser  Ætna  sig; 
med  sin  Fod  hviler  den  i  et  Tropeklima  og  med  sin  frit- 
staaende,  kegleformige  Top  hæver  den  sig  op  mellem 
Skyerne  til  den  evige  Snees  Begion.  En  tæt  Røgsøile 
stiger  op  fra  dens  Krater,  mørke  Askeskyer  og  blændende 
hvide  Dampmasser  hvirvle  om  mellem  hinanden  og  føres 
af  Vinden  i  de  høiere  Luftlag  milevidt  ud  over  Øen  og 
ud  i  Havet. 

Jeg  maa  anføre  det  som  en  af  de  lykkehgste  Begiven- 
heder i  mit  Liv,  at  jeg  ved  en  heldig  Skjæbne  fik  et  gam- 
melt Ønske  opfyldt,  og  blev  ført  til  SiciHen  for  at  forsøge 
mine  Kræfter  paa  en  physikalsk,  geologisk  og  mineralogisk 
Beskrivelse  af  Ætna.  1  8  Aar  levede  jeg  ved  Ætnas  Fod, 
bestandig  med  dette  Maal  for  Øie,  og  i  denne  Tid  har  jeg 
tilbragt  omtrent  100  Dage  i  Nærheden  af  dens  Top  i  en 
Høide  af  10,000  Fod. 

Det  være  mig  derfor  tilladt  at  give  den  høitærede 
Forsamling  en  sammentrængt  Oversigt  over  dette  mit  Ar- 
beide  og  tillige  at  antyde,  hvad  der  under  dette  har  fore- 
svævet mig.  Det  kom  først  og  fremmest  an  paa  at  er- 
holde et  nøiagtigt  topographisk  Grundlag,  hvortil  man  med 
Sikkerhed  kunde  støtte  de  geologiske  Forskninger.  Af 
Forarbeider  til  et  saadant  Foretagende  fandtes  der  imid- 
lertid ingen  paa  Sicilien,  og  jeg  maatte  derfor  udføre  dem 
selv  fra  Begyndelsen  af  med  Omhyggelighed  og  Samvittig- 
hedsfuldhed. 

For  at  erholde  nogen  Kundskab  om  Ætnas  indre 
Sammensætning  og  dens  Dannelsesmaade  maa  vi  først 
henvende  vor  Opmærksomhed  paa  dens  ydre  Form.  Dens 
langstrakte,  jevnt  skraanende  Fod,  der  er  bleven  dannet 
af  de  i  Aartusinder  over  hinanden  leirede  Lavastrømme, 
er  vidt  forskjcllig  fra  dens  midterste  Deel,  hvis  regelmæs- 
sige, næsten  eensformige  Masse  afbrydes  af  den  store,  mod 
Øst  aabne  Dal  Val  del  Bove.  Denne  storartede,  i  mange 
Henseender  mærkværdige  Dal  læner  sig  mod  Vest  til  Cen- 
tralmassen, medens  den  mod  Nord  og  Syd  indesluttes  af  to 
fra  denne  udgaaende  Bjergkjæder,  Serra  delle  Concazze 
og  Serra  del  Solfizio. 

Bunden  i  Val  del  Bove  dannes  af  et  øde  Chaos  af 
sorte,  over  hinanden  optaarnede  Lavastrømme,  kun  hist 
og  her  dækket  med  en  forkrøblet  og  sparsom  Plantevæxt, 
et  tarveligt  Foder  for  de  om  Sommeren  omflakkende  Geder 
og  Faar.  En  lydløs  Stilhed  hersker  i  denne  store  Ørken, 
kun  af  og  til  afbrudt  af  den  dumpe  Bragen  af  nedstyrtende 
Klippestykker,  der  paa  deres  Vel  rive  andre  med  sig  ned 
i  Dybet,  eller  af  den  underjordiske,  rullende  Torden  af  et 
forestaaende  Udbrud.  Det  er  Nat,  og  Taagemasser,  der 
glimre  i  Fuldmaanens  klare  Lys,  drage  gjennem  de  snævre 
Kløfter  og  vugge  sig  ligesom  Bjergaander  i  sølvglindsende 
Klæder  op  og  ned  paa  Randene  af  Dalen.  Naar  nu  Vinden 
adspreder  dem,  træde  Rocca  del  Corvos  og  Serra  Gianni- 
colas  takkede  Spidser  frem,  ligesom  en  gothisk  Kathedral- 
kirkes  Tinder  og  Taarne;  betydningsfuldt  see  de  som  de 
eneste,  stumme,  ubevægelige  Tilskuere  af  en  længst  forbi- 
gangen Tid  ned  paa  Ødelæggelsen  dybt  under  Taagen,  paa 
Skabelsens  Kirkegaard  og  paa  Vulkanens  forskjellige  Ud- 
viklingstrin. 

Val  del  Bove's  bratte  Sidevægge  aabenbare  paa  en 
beundringsværdig  og  tydelig  Maade  for  Iagttageren  Hoved- 
massens inderste  Struktur  og  giver  ham  de  ønskeligste 
Oplysninger  om  Ætnas  Oprindelse  og  Dannelsesmaade. 
Ligesom  Oldgranskeren  søger  at  læse  de  for  længe  siden 
undergaaede  Kongerigers  Historie  i  de  i  Granit  og  Marmor 
indhuggede  Hieroglypher  eller  Kileskrifter,  saaledes  an- 
strænger  Geologen  sig  for  af  de  mangfoldige  Klippedan- 
nelser paa  denne  Dals  Yægge  at  udforske  den  Udviklings- 
historie og  de  Omvæltninger,  som  denne  Vulkan  i  Aar- 
tusindernes  Løb  har  været  underkastet. 

Utvivlsomt  er  den  første  Grundvold  til  Ætna  dannet 
under  Havets  Overflade,  maaskee  midt  i  hiin  ovenfor  om- 
talte store  Bugt;  imidlertid  iagttages  nu  kun  meget  faa 
Rester  af  saadanne  Havdannelser,  da  naturligviis  under 
Vulkanens  uafbrudt  fortsatte  Virksomhed  de  nye  Lava- 
strømme og  Askeudbrud  bestandig  have  maattet  dækket 
hine  engang  undersøiske,  men  senere  hævede  Dannelser. 

De  ældste  Formationer,  som  lade  sig  erkjende  i  Val 
del  Bove's  Fundamenter  og  især  komme  for  Dagen  ved 
Foden  af  Serra  Giannicola,  vidne  afgjort  om  en  Dannelse 
paa  det  faste  Land  og  indeholde  ikke  det  mindste  Spor 
af  organiske  Rester,  som  hidrøre  fra  Havet.  De  bestaae 
deels  af  trachytiske  Conglomerater,  deels  af  faste  Trachyt- 
lag,  sammensatte  af  Feldspath,  Hornblende  og  Augit.  De 
ere  gjennembrudte  af  en  yngre  Steenart,  af  et  System  af 
Grønsteensgange,  som  fra  et  Midtpunkt  udbrede  sig 
stjerneformigt  i  Val  del  Bove.  Endnu  senere  dannede  sig 
Klingsteensdannelsen,  der  ligeledes  er  udgaaet  fra  et  bestemt 
efterviseligt  Midtpunkt,  og  først  nu  kommer  en  Række  af 
forskjellige  Steendannelser,  der  deels  nærme  sig  Basalten 
deels  vor  Tids  Lavaarter.      1  Val  del  Bove  seer  man  alle 

disse  forskjellige  krystallinske  Steenarter;  deels  stige  de 
op  fra  Jordens  Indre  i  lodrette  Gange,  deels  staae  de  i 
Sammenhæng  med  hine  og  afvexle  med  gule  og  brune 
Tuffer.  De  danne  tilsammen  Ætnas  store  Centralmasse, 
som  oventil  begrændses  af  et  elliptisk  Krater,  hvoraf  der 
dog  i  vore  Dage  kun  er  3  isolerede  Stykker  tilbage. 

Ifølge  forskjellige  geologiske  Betragtninger  er  det 
utvivlsomt,  at  den  omtalte  Centralkegle  er  opstaaet  ved 
Hævninger,  der  ere  indtrufne  til  forskjellige  Tidspunkter. 
For  at  man  imidlertid  i  det  mindste  engang  i  Fremtiden 
kunde  faae  dette  for  Geologien  yderst  vigtige  Spørgsmaal 
besvaret  paa  en  nøiagtig  Maade,  anstillede  jeg  foruden  den 
allerede  omtalte  Triangulation  en  omhyggelig  geodætisk 
Høidemaaling  af  alle  vigtige  Punkter  paa  Ætnas  Overflade. 
Navnlig  bestemtes  Høiden  over  Havets  Middelvandstand  af 
et  Mærke  ved  det  saakaldte  engelske  Huus ;  Ætnas  største 
Høide  blev  fundet  at  være  1071,1  Pariser  Fod.  Skulde  nu 
Hævningen  af  Ætnas  Centralmasse  fremdeles  vedblive, 
noget,  hvorom  jeg  ikke  tvivler,  maa  denne,  selv  om  den 
kun  beløber  sig  til  nogle  faa  Linier  aarligt,  dog  med  Sik- 
kerhed kunne  bestemmes  efter  nogle  Aarhundreders  For- 
løb, naar  Høidemaalingen  atter  bliver  foretagen  paa  en 
lignende  Maade. 

Umiddelbart  til  de  geologiske  Undersøgelser  af  ÆtnasDan- 
nelse  og  tidligste  Historie  slutte  nu  Beskrivelsen  af  de  Omvælt- 
ninger sig,  som  den  har  undergaaet  i  den  historiske  Tid. 
Ved  Betragtningen  af  disse  ville  vi  da  navnlig  finde  den  Om- 
stændighed interessant,  at  Ætna  er  den  eneste  Vulkan  paa 
Jorden ,  som  kan  opvise  en  Historie ,  der  gaaer  i  det 
mindste  2500  Aar  tilbage,  og  eier  en  Sagnkreds,  der  maa- 
skee  naaer  endnu  nogle  tusinde  Aar  længere  op  i  Tiden. 
Ved  dette  Bjergs  Fod  stod  den  første  store,  menneskelige 

Kulturs  Vugge;    thi  Ætnas   og  det  græske  Folks  Elistorie 
ere  paa  det  nøieste  forbundne  med  hinanden. 

Først  træffe  vi  paa  Mythen  om  Proserpina ,  som 
man  pleier  at  henføre  til  vulkanske  Phænomener;  dernæst 
maae  vi  fremhæve  Sagnet  om  de  to  fromme  Brødre  fra 
Catania,  en  Begivenhed,  der  er  bleven  afbildet  paa  mange 
af  denne  Byes  om  end  i  en  senere  Tid  prægede  Kobber- 
mynter. 

De  første  sikkre  historiske  Efterretninger  træffe  vi  hos 
græske  Historieskrivere.  Diodorus  Siculus  beretter  saaledes, 
at  medens  Sicanerne  beboede  Øen,  fandt  et  stort  Udbrud 
Sted,  hvorved  disse  Urindvaanere  bleve  tvungne  til  at  for- 
lade deres  gamle  Bopæle  nærved  Bjerget  og  søge  nye 
paa  andre  Steder  af  Øen.  Thucydides  omtaler  tre  Udbruds 
Historie.  I  den  klassiske  Oldtids  senere  Perioder  finde  vi 
endnu  hyppigere  Efterretninger  om  Udbrud  af  Ætna,  og 
om  man  end  ikke  af  dem  med  Sikkerhed  kan  lære,  paa 
hvilke  Steder  af  Vulkanen  de  have  fundet  Sted,  og  hvilke 
Forandringer  de  have  frembragt  paa  dens  Overflade,  saa 
er  dog  saameget  tydeligt,  at  Vulkanen  for  2000  Aar  siden 
ligesom  nu  var  i  en  hyppigt  afvcxlende  Tilstand  af  Hvile 
og  Virksomhed. 

Det  kan  naturligviis  ikke  være  min  Hensigt  her  at 
levere  en  udførlig  Beretning  om  alle  de  Udbrud  af  Ætna, 
som  med  Sikkerhed  lade  sig  paavise  fra  det  13deAarhun- 
drede,  da  Middelalderens  første,  halvbarbariske  Periode  op- 
hørte, og  indtil  vore  Dage.  Kun  et  Udbrud,  nemlig  det 
i  Aaret  1669,  det  voldsomste  af  alle  de  i  den  historiske 
Tid  forefaldne,  vil  jeg  beskrive  noget  udførligere,  da  det 
frembyder  en  ganske  særegen  Interesse  for  Geologien  og 
har  efterladt  uudslettelige  Spor  af  sine  Ødelæggelser  paa 
Ætnas  Overflade. 

I  Begyndelsen  af  dette  Aar  fornam  man  i  Catania  og 
paa  de  sydøstlige  Partier  af  Ætna  hyppigt  tilbagevendende 
Jordskjælv.  De  bleve  snart  saa  heftige,  at  Egnens  Beboere 
maatte  forlade  deres  Huse  og  opholde  sig  paa  den  aabne 
Mark.  Kort  Tid  efter  saaes  Luer  at  slaae  ud  af  Krateret 
og  tykke  Dampskyer  stige  op  fra  dets  skjulte  Værksteder. 
Den  10de  Marts  rystede  et  nyt,  frygteligt  Jordskjælv  Om- 
egnen af  Nicolosi  med  saadan  Voldsomhed,  at  flere  Kirker 
og  Huse  styrtede  sammen.  Den  næste  Dag  sprængte  et 
endnu  heftigere  Jordskjælv  Vulkanens  Sidevæg,  og  der 
dannede  sig  fra  Piano  della  Fnsara  indtil  Ætnas  Top  en 
10  Miglier  lang  Spalte.  Tætte  sorte  Dampmasser,  som 
formørkede  Solens  og  Maanens  Lys,  væltede  sig  frem  fra 
de  nydannede  Aabninger,  og  om  Natten  saae  man  en  uhyre 
Ildsøile,  i  hvis  Midte  utallige  glødende  Stene  bleve,  saa- 
ledes  som  Øienvidner  udtrykte  sig,  slyngede  op  til  Luft- 
kredsens tredie  Region.  Imidlertid  vedbleve  Jordskjælvene, 
og  selv  Træerne  vaklede  ligesom  Skibe  paa  Havet  og  kom 
i  en  zittrende  Bevægelse.  Indbyggerne  i  Nicolosi  og  de 
omliggende  Byer  søgte  nu  at  redde  deres  Eiendele  og 
byggede  sig  Telte  til  Værn  mod  Uveiret.  Efter  faa  Timers 
Forløb  væltede  en  glødende  Ildstrøm  frem  fra  de  nydan- 
nede Aabninger  og  tilintetgjorde  Alt,  hvad  den  mødte  paa 
sin  Vei.  Først  traf  den  et  ældre  Krater  ved  Navn  Mon- 
piliere ,  mod  hvilket  den  først  taarnede  sig  op  ligesom 
lisstykker  mod  en  Bropille  og  senere  omgik.  Endnu  den 
Dag  idag  rager  dette  Bjerg  som  en  0  frem  over  de  sorte 
Lavamasser.  Efterat  Lavaen  havde  ødelagt  mange  Byer 
og  opbrændt  Viinbjerge  og  Olieskove,  styrede  den  ned 
mod  Catania  og  var  nu  af  et  saa  stort  Omfang,  at  den 
var  mere  end  4  Gange  saa  bred  som  Donauen  ved  Wien. 

Vi  maa  paa  dette  Sted  omtale  Don  Diego  Pappalardo 
fra  Pedara,  en  dristig  og  i  Forhold  til  sin  Tid  indsigtsfuld 
Mand.  Han  fattede  nemlig  den  stolte  Tanke,  at  give  Lava- 
strømmen en  anden  Retning,  for  derved  muligviis  at  frelse 
det  truede  Catania  fra  Undergang.  Han  og  hans  Broder 
udvalgte  hundrede  af  de  dygtigste  og  dristigste  Landmænd 
fra  Pedara,  lod  dem  klæde  sig  i  Skindklæder  og  forsynede 
dem  med  Hakker  og  Brækjern.  Det  var  nemlig  Don  Diegos 
Plan,  at  komme  ind  til  Lavastrømmen  fra  den  Side,  hvor 
den  først  pleier  at  opdynge  en  fast,  af  størknede  Brudstykker 
dannet  Rand,  derpaa  at  lede  den  fremtrængende,  endnu 
flydende  Masse  ned  i  et  nyt  Leie,  hvorved  da  Lavaen 
kunde  tage  en  anden,  mindre  farlig  Retning,  saa  at  Cata- 
nia kunde  frelses.  Med  uhyre  Anstrængelse  og  Fare  be- 
gyndte Don  Diego  og  hans  Folk  paa  deres  Foretagende, 
og  man  troede  allerede  at  være  kommen  saa  vidt,  at  Lava- 
strømmen syntes  at  ville  tage  en  anden  Retning,  da  Bor- 
gerne i  Paterno,  hvis  Landeiendomme  vilde  blive  truede 
herved,  bevæbnede  og  i  fuld  Slagorden  droge  ud  mod  Don 
Diego  og  hans  Arbeidere  og  joge  dem  paa  Flugt. 

Efterat  alle  Forsøg  paa  at  frelse  Catania  vare  stran- 
dede, naaede  Lavaen  i  Begyndelsen  af  Mai  denne  Byes 
Omgivelser.  Den  glødende  Masse  stemmede  sig  først  mod 
Bastionerne,  men  snart  væltede  den  sig  over  dem,  trængte 
i  Juni  Maaned  ved  Siden  af  Klosteret  San  Nicola  ind  i 
Byen,  hvor  den  ødelagde  Huse,  Kirker  og  Paladser,  og 
styrtede  sig  tilsidst  i  Havet,  som  derved  begyndte  at  koge 
og  dampe.  I  Begyndelsen  dannede  den  nedstrømmede 
Lava  her  en  fremspringende  Tange,  og  der  opstod  derved 
ligesom  en  Havn,  men  der  fulgte  snart  saadanne  Masser 
bag  efter,    at  Pladsen  mellem   den  dannede  Dæmning  og 

Strandbredden  blev  aldeles  opfyldt  og  forvandlet  til  en  bred 
Forstrand. 

Eudnu  den  Dag  idag  henligger  den  sorte  Lavastrøm, 
8om  allerede  Gothe  omtaler  i  sin  Heise  gjennem  Sicilien, 
med  hele  sit  vilde  og  øde  Udseende  ved  Siden  af  og  ne- 
denfor Byen.  Havet  vælter  sig  skummende  mod  den  der- 
ved dannede,  lodrette  Klippekyst,  og  Monte  Rosso  med 
sine  tvende  Spidser  betegner  langt  borte  det  Sted,  hvorfra 
i  Aaret  1669  Udbruddet  skete. 

Det  vilde  føre  mig  altfor  langt,  her  at  omtale  de  for- 
gkjellige  Udbrud  i  det  17de  og  18de  Aarhundrede,  dog 
fortjener  det  maaskee  at  nævnes,  at  i  vort  Aarhundrede 
have  9  Udbrud  fundet  Sted,  nemlig  1802,  1809,  1811, 
1819,  1832,  1838,  1842,  1843  og  1852.  I  hvert  af  de 
to  sidste  Aarhundreder  indtraf  omtrent  16 — 17  Udbrud, 
saa  at  man  i  Almindelighed  efter  6  til  7  Aars  Forløb  kan 
være  forberedt  paa  et  nyt  Udbrud;  jeg  var  heldig  nok  til 
under  mit  otteaarige  Ophold  paa  Sicilien  at  blive  Vidne 
til  tvende. 

Af  disse  sammenstillede  Kjendsgjerninger  fremgaaer 
det  tydeligt,  at  man  langtfra  kan  antage,  at  Ætnas  vul- 
kanske Virksomhed  er  i  Aftagende,  eller  at  den  skulde 
udslukkes  i  vor  Tid.  Tvertimod  have  Udbruddenes  Antal 
og  Heftighed  ikke  været  ringere  i  de  to  sidste  Aarhundreder 
end  i  Oldtiden,  hvor  ligeledes  periodiske  Vexlinger  mellem 
Hvile  og  Virksomhed  iagttoges. 

De  ved  Ætna  iagttagne  Phænomener  frembyde  en  særlig 
Interesse  for  Geologen  ved  at  sammenlignes  med  hvad  man 
seer  ved  andre  Vulkaner,  navnlig  i  Syditalien  og  paa  Island. 
Dette  gjælder  især  i  to  Retninger,  nemlig  deels  hvad  Steen- 
arternes mineralogisk-geognostiske  Beskaffenhed,  deels  hvad 
Vulkanens  hele  indre  Bygning  angaaer.     Ved  en  omhyggelig 

Betragtning  af  disse  Forhold  bliver  det  da  utvivlsomt,  at 
Vulkanerne  efter  deres  geognostiske  Beskaffenhed  danne 
forskjellige  Grupper  af  en  forskjellig  Alder.  SkjøndtÆtna 
er  den  største  af  alle  europæiske  Vulkaner,  maa  man  dog 
antage  den  for  en  af  de  yngste,  og  dens  Steenarter  stem- 
me med  Hensyn  til  deres  Sammensætning  paafaldende  over- 
eens med  Heklas  Lava,  medens  de  ere  væsenligt  forskjellige 
fra  Vesuvs,  VuUurs  og  Albanerbjergets. 

Ætna  er  en  charakteristisk  Centralvulkan,  i  hvilken  den 
vulkanske  Virksomhed,  som  ovenfor  omtalt,  udbreder  sig 
fra  bestemte  Centra  ud  mod  Peripherien  gjennem  straale- 
formigt  udløbende  Gangsystemer.  Derimod  vise  de  is- 
landske Vulkaner  med  Hekla  i  Spidsen  sig  som  tydeligt 
udprægede  Længdevulkaner,  der  have  udviklet  sig  paa  et 
System  af  Længdespalter,  hvoraf  denne  nordiske  0  er  gjen- 
nemskaaren  i  forskjellige  Retninger.  De  mangle  næsten 
alle  hine  høie  kegledannede  Bjergformer,  som  udmærke 
Ætna  og  endnu  mere  de  lipariske  Øer,  men  frembyde 
derimod  forholdsviis  smalle,  langstrakte  Bjergrygge,  hvor 
det  ene  lille  Krater  ligger  bag  efter  det  andet,  og  hvor 
uhyre  Lavamasser,  der  endog  af  og  til  overgaae  de  største, 
der  findes  paa  Ætna,  i  Mægtighed,  fra  disse  ere  nedstrøm- 
mede over  begge  Bjergsider.  De  mærkværdige  varme 
Kilder,  der  ere  almindeligt  bekjendte  under  Navnet  Geysere, 
staaeogsaa  idennøieste  Sammenhæng  med  Længdespalterne, 
som  gjennemskære  Island  paa  en  saa  eiendommelig  Maade. 
Deres  Væld  af  kogende  Vand,  der,  blandede  med  Skyer 
af  Damp,  sprudle  frem  i  en  stor,  for  Træer  blottet  Græs- 
slette, hvis  Begrændsning  i  det  Fjerne  dannes  af  snee- 
klædte  Marker,  frembyde  deteiendommeligste  Phænomen  ved 
hiin  høinordiske  Vulkan,  hvortil  Ætna  ikke  kan  opvise  nogen 
tydelig  Analogi. 

Om  nu  end  Vulkanerne  optræde  i  de  forskjelligste 
Egne  af  Jorden,  under  Æqvator  som  i  den  kolde  Zone, 
snart  under  een,  snart  under  en  anden  Form,  som  Længde- 
eller som  Centralvulkaner,  og  om  end  deres  Produkter  af 
og  til  ere  forskjelligt  sammensatte,  er  det  dog  umiskjende- 
ligt,  at  Naturlove,  der  bestandig  vende  tilbage  og  blive  os 
tydeligere  og  tydeligere,  jo  mere  nøiagtigt  vi  forske,  gjen- 
nemtrænge  deres  inderste  Væsen  med  Nødvendighed. 

Forinden  jeg  slutter  mit  Foredrag,  til  hvilket  kun  faa 
Øieblikke  have  været  mig  tilstaaede,  maa  jeg  endnu  kaste 
et  Blik  tilbage  paa  Sicilien  og  dets  store  Fortid.  Det  er 
et  Land,  som  er  saa  skjønt,  at  det  synes  bestemt  til  Op- 
holdssted for  udødelige  Guder  og  ikke  for  dødelige  Men- 
nesker; det  er  fuldt  af  en  uendelig  Poesi;  her  sang  for- 
dum de  store  Digtere  Pindar  og  Æschylus;  her  er  det 
Land,  som  gjemmer  Archimedes's  hellige  Aske  i  en  ube- 
kjendt  Grav.  Enhver  tilhuggen  Steen,  ethvert  Skaar  af 
sønderbrudte  Vaser,  enhver  Camee,  enhver  Mynt,  kort  alt, 
hvad  man  endnu  i  Tusindviis  opgraver  af  Jordens  Skjød, 
giver  os  det  meest  talende  Vidnesbyrd  om,  at  et  stort. 
Landet  værdigt  Folk  engang  levede  her!  Det  var  Græker- 
folket,  hvis  skabende,  uovertræffelige  Genialitet  brød  en 
Bane  for  Aandens  Uddannelse  i  de  forskjelligste  Retninger, 
og  hvis  dybe  Gemyt  omfattede  Alt,  hvad  der  bevæger  sig 
i  det  menneskelige  Hjerte^  med  Varme  og  Liv.  Athen  og 
Syrakus  vare  engang  de  store  Centralpunkter  for  hiin  klas- 
siske Kultur,  hvorfra  der  udgik  en  dannende  Kunst,  som 
fordunkler  Nutidens  største  Frembringelser,  Thorvaldsens 
Mesterværker  i  Sommariva,  Canovas  Gravmonument  i  Au- 
gustinerkirken; fra  den  udviklede  sig  en  fuldendt  Bygnings- 
kunst, der  endnu  tjener  os  til  Mønster;  der  skabtes  hiin 
begeistrede  Poesi,  som  har  opløftet  Tusinders  Hjerter  fra 

det  daglige  Livs  Nød  til  en  høiere  Folkebevidsthed;  der 
lagdes  Grundvolden  til  de  Videnskaber,  hvorpaa  vort  Aar- 
hundredes  Kultur  hviler. 

Folkenes  aandelige  Udvikling  er  siden  den  Tid  vandret 
mod  Nord  og  mod  Vest,  og  desværre  forholder  det  sig  nu 
anderledes  i  Sicilien  end  i  hiin  klassiske  Oldtid  1  Ruinerne 
af  Templerne  i  Syrakus  og  Agragas,  der,  omgivne  med 
sølvgraa  Olivenskove,  endnu  straale  i  den  nedgaaende  Sols 
Straaler,  minde  os,  som  de  sidste  stumme  Vidner  til  hiin 
undergaaede  Herlighed,  om  deres  Bygmesteres  store  Gjer- 
ninger, og  det  skjønne  Trinakria  skuer  eftertænksomt  og 
taust  gjennem  sit  af  Blod  og  Taarer  vædede  Slør  henover 
sine  tilintetgjorte  Stæders  Ruiner  paa  en  sørgelig,  selvfor- 
skyldt Nutid  og  en  uvis  Fremtid. 

Lyset  og  Livet, 


(Af  Professor  Moleschotts  Tiltrædelsestale  ved  Universitetet  i 
Zurich  1856.) 


Au, 


hvad  der  lever  og  aander,  skylder  Solens  Lys  sin 
Livsevne. 

Intet  er  lettere  end  at  give  Dem  et  slaaende  Exempel 
paa  denne  Lysets  Evne  til  at  fremkalde  Liv.  Stil  en  Flaske 
af  hvidt  Glas  med  Brøndvand  i  Lyset!  Det  vil  ikke  vare 
længe,  inden  Flaskens  Bund  er  grøn;  i  den  grønne  Slim, 
der  udbreder  sig  i  Vandet,  leve  smaae  Dyr  og  Planter, 
som  tilhøre  de  laveste  Former  af  begge  Rækker,  nemlig 
Vandtraade  og  grønne  Infusionsdyr.  De  Kim,  hvoraf  disse 
simple  Organismer  vaagne  til  Livet,  udvikle  sig  kun  un- 
der Lysets  Indvirkning:  stod  Vandflasken  paa  et  mørkt 
Sted  men  forresten  under  de  samme  øvrige  Betingelser, 
vilde  de  blive  ved  at  hvile  uden  at  udfolde  hint  mikro- 
skopiske Liv. 

Da  Priestley  først  gjorde  denne  grønne  Slim,  som 
endnu  i  Videnskaben  bærer  hans  Navn,  til  Gjenstand  for 
sin  Opmærksomhed,  opdagede  han  de  Betingelser,  som  i 
et  almindeligt  Glas  Brøndvand  kunne  fremkalde  en  Verden 
i  det  Smaa.  Men  selv  om  baade  Dyre-  og  Planteriget  er 
repræsenteret  i  denne  lille  Verden,  er  Modsætningen  mellem 

dem  dog  endnu  ikke  rigtig  udpræget.  Thi  de  Former, 
som  repræsentere  Dyrelivet  i  den  Priestleyske  Slim,  skylde 
deres  Farve  til  det  samme  Stof,  der  smykker  Skov  og  Eng. 
Det  ene  af  hine  grønne  Infusionsdyr  (Euglena  viridisi  inde- 
holder desuden  hvide  Korn,  der  bestaae  af  en  Slags  Stivelse- 
meel,  et  Stof,  som  ellers  kun  forefindes  i  Planteriget,  og 
den  anden,  en  lille  Monade  (Chlamidomonas  pulvisculus)*), 
er  netop  en  Dyreform,  hos  hvilken  man  har  iagttaget  en 
rig  Iltudvikling,  altsaa  den  Virksomhed,  der  ellers  især 
kan  tjene  som  Maal  for  den  Kraft,  hvormed  de  grønne 
Planters  Ernæring  gaaer  for  sig  i  Lyset. 

Saaledes  udgaaer  Plante-  og  Dyrelivet  ligesom  fra  et 
og  samme  nederste  Trin ,  hvor  Ligheden  i  Form  og 
Sammensætning,  i  Ernærings-,  Aandedræts-  og  Forplant- 
ningsforholdene  er  saa  stor ,  at  endog  den  skarpeste 
Opfattelsesevne  er  udsat  for  at  lide  Skibbrud  under  For- 
søget paa  at  fastsætte  Grændsen  mellem  Begreberne  Plante 
og  Dyr.  Fra  nu  af  maa  paa  den  ene  Side  den  ydre  Form, 
der  følger  af  Kimenes  Udvikling  i  Form  af  Knopper,  paa 
den  anden  Side  den  indadvendte  Uddannelse  af  særskilte 
Redskaber  afgjøre,  om  man  har  med  Planter  eller  Dyr 
at  gjøre. 

De  mindste  Infusionsdyr  i  den  Priestleyske  Slim  ere 
neppe  saa  lange  som  Tvermaalet  af  en  af  Silkeormens 
fineste  Traade.  Men  hvor  smaa  hine  blot  af  en  Celle  be- 
staaende  Monader  eller  de  af  Blærer  grupperede,  stjerne- 
formigt  eller  i  linieformige  Rækker  sammensatte  Vandtraade 
end  ere,  saa  have  de  dog,  i  al  Beskedenhed,  deres  Deel 
i  at  udvikle  den  Livsluft,  uden  hvilken  saavel  Menneskets 


')   De  Organismer,  som  Forfatteren  her  nævner  som  Dyr,  antages  af 
Andre  for  at  være  Planter.  (Red.  Anm.) 

ædleste  Virksomhed  som  den  uanseligste  Snegls  ubetyde- 
ligste Devægelser  lammes.  Tager  man  et  sædvanligt  Glas, 
fyldt  med  Vand,  hvori  der  lever  Priestleysk  Slim,  vender 
det  om  og  udsætter  det  over  en  Flade  af  Vand  for  Lyset, 
vil  den  ene  Luftblære  efter  den  anden,  samle  sig  i  Glassets 
øvre  Deel  og  under  gunstige  Betingelser  kan  der  i  8 
Dage  udvikle  sig  saamegen  Ilt  i  et  almindeligt  stort  Vand- 
glas, at  en  glødende  Spaan  kan  bryde  ud  i  Flamme  deri. 

Hvad  der  foregik  i  dette  lille  Glas,  anskueliggjør  os 
den  Vexelvirkning,  hvorved  Planteverdenen  hænger  sammen 
med  hele  Livet  paa  Jordens  Overflade;  thi  hin  Udskillelse 
af  Ilt,  som  kun  gaaer  for  sig  i  Lyset,  er  Beviset  for,  at 
Planten  er  i  Færd  med  at  omdanne  den  flygtige,  for  vore 
Sandser  umærkelige  Luft  til  Stofl'er,  som  vi  kunne  tage 
og  føle  paa. 

Uagtet  nogle  af  Muldjordens  organiske  Syrer,  som 
Planten  berøver  Jorden  i  Form  af  Ammoniaksalte,  væsen- 
lig bidrage  til,  at  Skoven  og  Kornet  trives  rigtig  godt,  er 
det  dog  vist,  at  Planternes  Hovednæringsmidler  svæve  i 
Luften  som  Kulsyre,  Vand  og  Ammoniak.  Skoven,  der 
opdynger  meest  af  disse  Næringsmidler  i  sig,  bestaaer 
saaledes  fornemmelig  af  kvælstoff'rie  organiske  Stofl'er, 
C  elle  stof,  Stivelsemeel,  Ved  stof  og  Vox,  hvis  Oprindelse 
allesammen  kan  udledes  af  Kulsyren  og  Vandet,  men  kun 
under  den  Forudsætning,  at  disse  Stofl'er  lide  et  Tab  af 
Ilt.  Naar  det  Celleslof,  der  danner  Hovedbestanddelen  af 
de  fleste  Planteceller,  skal  dannnes  af  Kulsyre  og  Vand, 
maa  der  af  disse  StofTer  frigjøres  mere  Ilt  end  det 
dannede  Cellestof  veierl  Og  kun  i  Lyset  kan  denne  Ud- 
skillelse af  Ilt  gaae  for  sig.  Luftens  Omdannelse  til  orga- 
nisk Stof  er  derfor  kun  et  Tab,  saalænge  man  alene  tager 
Hensyn   til   de   Dele   af  Lufthavet,    som   tjene   Planten  til 

Føde;  thi  hin  lit,  som  Skoven  gaaer  Glip  af,  vender  til- 
bage til  Luften  for  at  berige  og  rense  den. 

Simpel  og  lærerig  er  Historien  om  Opdagelsen  af  dette 
Forhold  mellem  Luften  og  Planterne.  For  hundrede  Aar 
siden  vidste  man  ikke  Andet  derom,  end  at  Planterne  ved 
deres  Livsvirksomhed  udviklede  Luft,  men  ikke  hvilken. 
Saavidt  gik  nemlig  Bonnets  Iagttagelser  i  1754. 

Senere  opdagede  Priestley,  at  den  af  Planterne  ud- 
aandede  Luft  kan  vedligeholde  Forbrændingen.  I  Som- 
meren 1771  lod  han  et  Voxlys  brænde  i  et  lukket  Hum, 
indtil  det  gik  ud  af  sig  selv,  og  da  han  derpaa  satte  en 
Myrte  i  livlig  Væxt  derind,  forbedrede  Luften  sig  i  Løbet 
af  10  Dage  saameget,  at  Lyset  kunde  tændes  igjen.  Her 
var  Iltens  vigtigste  Egenskab  næsten  fundet,  og  Priestley 
var  paa  Spor  efter  den  dybtindgribende  Opdagelse,  hvor- 
med han  3  Aar  senere  hjalp  med  til  at  begrunde  den 
vigtigste  Green  af  Naturvidenskaben,  den  nyere  Chemi. 

Men  kun  langsomt  trængte  Forskningen  frem.  Alle- 
rede i  15  Aar  havde  man  vidst,  at  grønne  voxende  Planter 
gjøre  Luften  skikket  til  at  vedligeholde  Forbrændingen,  da 
Ingenhousz  opdagede,  at  det  kun  er  i  Sollyset,  at  Plan- 
terne frigjøre  Ilten.  Men  hvorfra  kommer  denne  Ilt?  dette 
Spørgsmaal  havde  hverken  Priestley  eller  Ingenhousz  be- 
svaret. Da  kom  efter  nok  et  Aarti  Senebiers  Arbeide 
over  Sollysets  Indflydelse  paa  Planternes  Væxt,  og  nu  først 
var  den  simple  Sætning,  at  Sollyset  meddeler  Bladene  den 
Evne  at  binde  Kulsyrens  Kulstof  og  frigjøre  dens  Ilt,  hvor- 
ved Luftkredsen  bevarer  sin  Sammensætning,  Videnskabens 
Eie.  For  at  tilfredsstille  Menneskets  Forskeraand  stod  der 
nu  kun  tilbage  at  udfinde  Mængdeforholdet  mellem  den 
optagne  Kulsyre   og   den   udaandede  Ilt.     Den  hele  Kjede 

af  Opdagelser,  som  med  vore  nærværende  Hjælpemidler 
neppe  vilde  have  udkrævet  mere  end  2  Aar,  naaede  fra 
Midten  af  det  forrige  Aariiundrede  til  Begyndelsen  af  det 
nærværende.  De  Saussure  var  det  forbeholdt  at  løse  den 
Deel  af  Opgaven,  som  endnu  stod  tilbage.  Han  viste,  at 
Planten  baade  efter  Maal  og  Vægt  optager  mere  Kulsyre 
end  den  udskiller  af  Ilt.  Ved  Studiet  af  Stofskiftet  afgive 
Tallene  alene  Prøven  paa,  at  Sammenhængen  mellem  Stof- 
ferne er  opfattet  rigtig.  To  Menneskealdre  gik  hen  med 
at  fmde  den  Sandhed,  hvorom  Læren  om  Ligevægten  mel- 
lem Dyre-  og  Plantelivet  dreier  sig.  Men  Arbeidet,  der 
stadig  skred  frem  mod  Maalet,  blev  belønnet  med  en 
uventet  Høst.  Opdagelsen  af  Ilten  var  dens  umiddelbare 
Frugt,  og  Opdagelsen  af  alle  de  chemiske  Lysvirkninger 
lige  til  Opfindelsen  af  Photographien  er  lidt  efter  lidt 
gjort  ved  de  Undersøgelser,  hvortil  Senebier  gav  Stødet. 
Allerede  han  havde  ved  Forsøg,  hvorved  Planterne 
manglede  Lys  men  ikke  Solvarme,  vist,  at  Varme  uden 
Lys  ikke  formaaer  at  indlede  Kulsyrens  Adskillelse  i  Kulstof 
og  Ilt.  Nyere  Forskere  have  løst  den  Opgave,  at  sammen- 
ligne Lysets  forskjellige  Natur  med  den  ved  de  grønne  Plante- 
dele udviklede  Iltmængde.  De  Straaler,  hvori  Sollyset 
deler  sig  ved  at  gaae  gjennem  et  Prisma,  brydes  i  for- 
skjeUig  Grad  og  have  en  forskjellig  Virkning  paa  andre 
Legemer.  En  Deel  af  dem  opfattes  aldeles  ikke  af  Øiets 
Nervehinde;  paa  Grændserne  af  det  synlige  Farvebillede, 
hvori  Prismet  opløser  det  farveløse  Sollys,  staae  de  røde 
Straaler  som  de,  der  brydes  mindst,  og  de  violette  som 
de,  der  brydes  stærkest;  til  disse  sidste  slutte  sig  igjen 
nogle  Straaler,  der  afvige  endnu  stærkere  fra  deres  oprin- 
delige Retning,    men   som  Øiet  ikke  formaaer  at  opfatte. 


366 

De  forraade  imidlertid  deres  Nærværelse  ved  de  chemiske 
Virkninger,  som  de  formaae  at  indlede,  hvilken  Egenskab 
de  dog  dele  med  de  violette  Straaler.  Chlorsølvet  bliver 
derfor  sort  i  Farvebilledets  \iolette  Stribe,  hvorimod  den 
gule  og  gulrøde  næsten  ikke  frembringer  nogen  Forandring 
paa  det.  Paa  hiin  Side  af  de  ved  deres  svageBrydning  ud- 
mærkede røde  Straaler  påaviser  Varmemaaleren  igjen  nogle, 
hvis  Brydning  er  endnu  svagere,  og  som  ligesom  hine  paa 
den  anden  Side  af  de  violette  kun  indirekte  røbe  Øiet.  deres 
Tilstedeværelse ;  paa  Grund  af  deres  Indvirkning  paa  Varme- 
maaleren ere  de  bekjendte  under  Navn  af  de  usynHge 
Varmestraaler.  Draper,  som  hører  til  den  forreste  Række 
af  de  Mænd,  der  hævde  Amerikas  videnskabelige  Hæder, 
har  ved  omhyggehge  Forsøg  bevist,  at  Kulsyrens  Decom- 
position  ved  Planterne  kun  gaaer  for  sig  under  de  lysende 
Straalers  Indvirkning.  Hverken  de  chemiske  Straaler  eller 
Varmestraalerne  ere  i  Stand  til  i  mindste  Maade  at  fremme 
Planternes  Ernæring. 

Hermed  stemmer  det  ogsaa,  at  naar  Solen  er  skjult 
af  Skyer,  gaaer  Planternes  Iltudvikhng  kun  langsomt  for 
sig,  ja  naar  Sollyset  er  aldeles  borte,  indtræder  den  om- 
vendte Virkning.  Om  Natten  og  under  Solformørkelser 
optage  Planterne  Ilt  og  udaande  Kulsyre!  Allerede  i  Tus- 
mørket standser  Ernæringen,  og  naar  Varmen  ikke  aftager 
altfor  meget,  iagttager  man  endog  i  Skyggen  en  Udvikling 
af  Kulsyre,  der  er  saameget  livligere,  jo  rigere  de  grønne 
Plantedele  ere  paa  æggehvideagtige  Stoffer.  Orønne  Frugter 
udskille  saaledes  i  Mørke  mere  Kulsyre  end  grønne  Blade. 

Dette  gjensidige  Forhold  mellem  Planteriget  og  Luft- 
havet træder  ogsaa  frem  paa  en  meget  tydelig  og  lærerig 
Maade,  naar  en  Plante  døer  af  Sult,  fordi  den  i  et  ind- 
skrænket Rum  maa  udholde  Lysets  Indflydelse.     Den  op- 

tager  da  om  Dagen  den  Kulsyre,  som  den  selv  udaander 
om  Natten,  og  om  Natten  tiltusker  den  sig  Ilt  for  Kulsyre, 
der  Dagen  efter  atter  bliver  optaget  og  dekomponeret  i 
Lyset.  Det  gaaer  med  Planten  som  med  hungrende  Dyr, 
hvis  Dlod  fødes  af  deres  eget  Kjød,  hvorfor  de  planteædende 
Dyrs  Udsondringer  under  saadanne  Forhold  komme  til  at 
ligne  Rovdyrenes*).  Den  frister  kun  en  kummerlig  Til- 
værelse ved  saaledes  at  optage  sine  egne  Udsondrings- 
produkter  blandt  sine  grønne  Dele.  Væxten  hører  op  og 
dermed  selve  Livet;  den  kan  kun  finde  Sted  i  Lyset  under 
uhindret  Tilførsel  af  Luft;  uden  denne  kvæles  Dyret  og 
Planten  gaaer  ud.  Varmen  kan  ikke  erstatte  Lyset.  I  det 
høie  Norden  modner  derimod  den  solklare  Midnat  Kornet, 
hvortil  Solvarmen,  understøttet  af  det  korte  Dagslys,  ikke 
vilde  være  tilstrækkelig. 

Blomster,  Blade  og  Frugter  ere  altsaa  Luftens  og  Lysets 
Børn.  Og  naar  de  straale  i  deres  Farvepragt,  naar  deres 
søde  Duft  vækker  det  Digtersind,  der  slumrer  i  hvert  et 
Menneskehjerte,  saa  er  det  igjen  Lyset,  hvem  Farven  og 
Vellugten  skyldes.  I  den  mørke  Kjælder  faae  Planterne 
Blegsot,  fordi  det  grønne  Farvestof  kun  kan  danne  sig  i 
Lyset,  og  da  Bladgrøntet  altid  er  ledsaget  afVox,  der  kun 
indeholder  lidt  Ilt,  er  det  sandsynligt,  at  Planterne,  som 
Mulder  siger,  ikke  udaande  Ilt,  fordi  de  ere  grønne,  men 
idet  de  blive  grønne.  De  flygtige  Olier,  som  danne  de 
lugtende  Stoffer,  udvikle  derimod  kun  deres  Duft,  idet  de 
forbinde  sig  med  Ilt,  og  deres  Tiltrækning  til  dette  Stof 
tager  til  i  Lyset.  Derfor  virker  en  Blomsterhave  mere 
eller  mindre  paa  vor  Lugtesands,  eftersom  den  paavirkes 
svagere  eller  stærkere  af  Lyset,  og  mangen  Plante,  som  i 

*)  De  planteædende  Dyrs  Urin  er  i  Reglen  alkalisk,  Rovdyrenes  suur. 

Lyset  opfylder  Luften  med  Vellugt,  taber  sin  Duft,  naar 
den  flyttes  hen  paa  et  mørkt  Sted. 

Det  er  altsaa  den  brogede  og  duftende  Planteverden, 
der  frembringer  Livet,  men  dette  gjør  den  kun  i  Lyset;  jo 
stærkere  dette  er,  desto  livligere  gaaer  Luftens  Omdannelse 
for  sig  paa  Mark  og  Eng  og  i  Skov. 

En  Deel  af  den  Luft,  som  Planterne  fortære,  frem- 
bringes imidlertid  af  Dyrene.  Os  føder  Marken,  hvis  Korn 
Lyset  har  avlet;  vi  ernære  igjen  med  den  Kulsyre,  som  vi 
udaande,  den  Skov,  gjennem  hvilken  vi  vandre. 

Dyrenes  Aandedræt  er  vel  ikke  lige  stærkt  om  Dagen 
og  om  Natten,  men  viser  ikke  nogen  anden  væsenlig  For- 
skjel,  end  at  der  om  Natten  udaandes  mindre  Kulsyre. 
Den  Modsætning,  som  gjør  sig  gjældende  i  Plantelivet  mel- 
lem Lys  og  Mørke,  flnder  ikke  Sted  i  Dyrelivet. 

Aarsagen  til  hin  Formindskelse  af  den  udaandede  Kul- 
syremængde kan  ikke  søges  i  Søvnen;  thi  Mennesket  ud- 
sondrer i  Søvnen  en  større  Mængde  Kulsyre,  end  naar  han 
hviler  vaagende  under  iøvrigt  lige  Omstændigheder.  For- 
skjellen  mellem  det  dyriske  Stofskifte  om  Dagen  og  om 
Natten  kan  derfor  ikke  søges  i  xModsætningen  mellem 
Vaagen  og  Søvn,  men  mellem  Lys  og  Mørke,  Arbeide 
og  Hvile. 

Blandt  de  Fordringer,  som  man  stiller  til  en  sund 
Bolig,  har  man  altid  fremhævet  den,  at  den  skulde  være 
lys.  Man  bebreider  mørke  Boliger,  at  de  gjøre  Menne- 
skene blegsyge  og  usunde.  Men  mørke  Boliger  ere  ofte 
tillige  kolde  og  fugtige,  og  indtil  for  kort  Tid  siden  havde 
fngen  undersøgt,  hvad  der  maatte  tilskrives  Mangel  paa 
Lys,  og  hvad  Varmegraden,  Fugtigheden  og  den  fordærvede 
Luft,   naar  et  Menneske  ligesaalidt  kan  trives  i  de  snevre 

Gaders  mørke  Huler  som-  en  Plante  i  en  mørk  Kjælder. 
Vil  man  besvare  Spørgsmaalet,  maa  man  af  alle  de  Betin- 
gelser, hvorunder  et  Dyr  lever,  kun  forandre  den  ene, 
Lyset.  Kun  naar  der  da  viser  sig  en  Forskjel  mellem 
Lys  og  Mørke,  der  voxer  med  Lysets  Styrke,  tør  man  til- 
skrive Lyset  Virkningen. 

Lader  man  Frøer  under  samme  Varmegrad  og  under 
de  samme  øvrige  Betingelser  skiftevis  aande  i  Lys  og  i 
Mørke,  finder  man,  at  de  i  samme  Tid  og  med  samme 
Vægt  levere  langt  mindre  Kulsyre  i  Mørke  end  i  Lys. 
Medens  grønne  Frøer  i  Gjennemsnit  i  Lyset  udvikle  noget 
over  I  af  den  Kulsyremængde,  som  i  samme  Tidsrum 
udvikles  af  den  samme  Vægt  Mennesker,  kan  den  Mængde, 
som  de  udvikle  i  Mørke,  synke  ned  til  ^  af  den  samme 
Kulsyremængde. 

Hvor  slaaende  end  denne  Forskjel  var,  som  jeg  havde 
fundet  som  Resultat  af  lange  Rækker  Forsøg  deels  paa  de 
samme  Individer,  deels  paa  forskjellige ,  men  som  i  alle 
Henseender  vare  hinanden  saa  lige  som  muligt,  turde  jeg 
dog  ikke  lade  være  at  undersøge,  om  dette  Phænomen, 
der  viste  sig  som  F'ølgen  af,  at  en  eneste  Betingelse  blev 
vilkaarlig  forandret,  ogsaa  holdt  regelmæssig  Skridt  med 
denne  Betingelses  Tiltagen.  Derfor  anstillede  jeg  meer 
end  90  Forsøg,  hvorved  Lysets  Styrke  blev  maalt  ved  at 
udsætte  Papirstrimler,  dyppede  i  Chlorsølv,  i  en  given  Tid, 
saalænge  Forsøget  varede,  for  Lyset  og  sammenligne  den 
sorte  Farves  Styrke  med  en  omhyggelig  Farvescala.  Da 
jeg  saa  delte  Iagttagelserne  i  2  Dele,  af  hvilke  den  ene 
omfattede  de  svagere,  den  anden  de  stærkere  Grader  af 
Lyset,  viste  det  sig,  at  der  ved  stærkt  Lys  udvikles  næsten 
I  mere  Kulsyre  end  i  svagt  Lys.     Og  ligesom  Planternes 

Dekomposition  af  den  optagne  Kulsyre  allerede  gaaer  lang- 
sommere for  sig,  naar  Himmelen  er  skyfuld,  saaledes  fandt 
jeg  ingen  Porskjel  mellem  den  Kulsyremængde,  som  Frøerne 
udvikle  i  Mørke  og  i  Lys,  naar  Forsøgene  i  Lyset  bleve 
anstillede  paa  mørke  Dage. 

Hverken  Varmen  eller  Lufttrykket,  hverken  Dyrenes 
Art  eller  Kjøn,  hverken  Føden  eller  Fangenskabets  Varig- 
hed vare  forskjellige.  Den  udaandede  Kulsyremængde  til- 
tog, medens  alle  de  øvrige  Betingelser  vare  saa  eens  som 
muligt,  med  Lyset  og  naaede  sin  laveste  Grændse  i  Bæl- 
mørke.  Heraf  bliver  det  da  en  uafviselig  Slutning,  at 
Sollyset  fremskynder  det  dyriske  Stofskifte. 

Dette  er  Noget,  som  man  længe  har  anet,  ledet  af  det 
daglige  Livs  Erfaring.  Det  er  ikke  en  egensindig  Grille 
eller  Glæde  ved  Mørket,  som  foranlediger  Landmanden 
til  kun  at  forsyne  sit  Fedekvægs  Stalde  med  nogle  faa, 
høit  oppe  anbragte,  Vinduer.  Fedningen  lykkes  lettere  i 
disse  halvmørke  Fængsler,  fordi  der  spares  mere  Fedt. 
At  Dyrene  i  Mørke  udaande  mindre  Kulsyre,  er  kun  Prøven 
paa  den  Beregning,  der  ligger  til  Grund  for  hin  Økonomi. 
Af  samme  Grund  blive  de  Gjæs,  som  man  vil  stoppe,  gjerne 
spærrede  inde  i  mørke  Kjældere;  Mørket  og  Hvilen  i 
Forening  opdynge  da  en  anseelig  Fedtmasse  paa  deres 
Krop. 

Denne  Besparelse  er  rigtignok  ikke  til  Fordeel  for 
høiere  Livsfunktioner.  Thi  det  svækkede  Stofskifte  ledsa- 
ges snart  af  en  vis  Sløvhed  i  Nervesystemet  og  mellem 
begge  disse  Forhold  danner  der  sig  nu  en  saa  inderlig 
Forbindelse,  at  det  er  vilkaarligt,  hvilket  af  dem  man  vil 
betragte  som  Aarsagen  til  det  andet. 

Frøer,  som  opbevaredes  i  Mørke  og  bleve  sammen- 
lignede med  Kammerater  af  samme  Art,  der  vare  dem  saa 

lige  som  muligt  og  befandt  sig  under  de  samme  Forhold  og 
under  meget  ringe  Forskjelligheder  i  Varmegraden,  men  som 
vare  udsatte  for  Lyset,  viste  ved  alle  mulige  Forsøg,  hvor- 
ved deres  Pirrelighed  lod  sig  maale,  en  Svækkelse  i  Ner- 
vernes og  Musklernes  Virkekraft.  I  Forening  med 
Marmé  har  jeg  anstillet  over  500  saadanne  Forsøg  paa 
Frøer.  De  Maalninger  af  den  galvaniske  Nervestrøm  og 
af  den  elektriske  Modsætning  mellem  Musklernes  Længde- 
snit og  Tversnit,  som  vi  udførte  med  en  meget  følsom 
Multiplikator,  gav  en  Fordeel  paa  Lysets  Side,  der  for 
Nervernes  Vedkommende  kan  anslaaes  til  ^,  for  Musklernes 
til  y'^  af  Magnetnaalens  Udslag.  Nøiagtigere  kan  Forskjellen 
ikke  angives,  da  der  ikke  hersker  noget  ligefremt  Forhold 
mellem  Styrken  af  den  elektriske  Strøm  og  Naalens  Bevæ- 
gelser, men  at  den  stærkeste  Strøm  fandtes  i  de  Frøers 
Muskler  og  Nerver,  som  ikke  manglede  Lys,  derom  efter- 
lade Tallene  ingen  Tvivl. 

Pirringsforsøg  med  galvaniske  og  chemiske  Midler, 
varierede  paa  mange  Maader  og  anvendte  under  lige  Om- 
stændigheder, saavel  paa  Nerverne  som  paa  Musklerne, 
bekræftede  hint  ved  Multiplikatoren  vundne  Resultat.  Paa 
Frøer,  som  bleve  tagne  lige  ud  fra  Mørket,  vare  de  ofte 
uden  Virkning  eller  kun  ledsagede  af  svage  Trækninger, 
hvorimod  heftige  Krampetilfælde  ofte  ledsagede  de  modsatte 
Tilfælde,  hvor  Lysets  Indvirkning  havde  været  langvarig 
og  stærk. 

Hvad  her  har  vist  sig  som  det  sikkre  Resultat  af  en 
videnskabelig  Undersøgelse,  har  længe  været  Enhver  af  os 
bekjendt  af  personlig  Erfaring.  Hvor  mangen  Tanke  træder 
ikke  frem  for  os  i  sin  fulde  Klarhed  om  Aftenen  i  det 
klart  oplyste  Værelse,"  medens  den  ikke  vilde  klare  sig, 
trods  al  vor  Grublen,   ved   den   svagtlysende  Praas?     Og 


372 

hvem  har  ikke  paa  en  kimmer  Sommerdag,  i  stærkt  Sol- 
skin, glædet  sig  ligesaa  meget  over  Halvmørket  i  det 
skyggefulde  Værelse ,  som  saa  vellystigt  beroligede  de 
spændte  Nerver,  som  over  dets  forfriskende  Kjølighed?  — 
Og  Hvem  har  ikke  forbandet  Maaneskinnet,  som  han  ellers 
saa  gjerne  seer  »forsølve  Busk  og  Dal«,  fordi  denne  Jor- 
dens paatrængende  Ledsager  overvandt  den  Søvnighed, 
som  stræbte  at  tilfredsstille  hans  udmattede  Hjernes  Trang? 


Om  Træernes  Formerin«^  ved  Grene  eller 
ved  Knopper. 

Ved  Chr.  Vaupell. 


J. 

Stiklinger,  Aflæggere  og  Podning. 

Uagtet  enhver  Deel  af  Plantedyrkningen  maa  reflektere 
Plantens  Natur  og  Væsen,  veed  jeg  dog  ingen  Side  deraf, 
hvor  dette  fremtræder  saa  bestemt  som  ved]  Plantens 
Formering  ved  Deling.  Denne  fremtræder  simplest  og 
uden  at  være  knyttet  til  bestemte  Betingelser  hos  de 
lavere  Planter,  f.  Ex.  hos  Lavarterne.  Paa  disses  skorpe- 
formige  Løv  fremtræde  ofte  vorteformige  Ophøininger, 
der  kunne  indtørre  til  Pulver,  hvorpaa  de  af  Vinden  føres 
hen  til  fugtige  Steder,  hvor  de  .kunne  udvoxe  til  fuld- 
stændige Planter.  De  grønne  traadformige  Alger,  som 
kaldes  Conferver,  bestaae  af  C-eller,  der  ere  fyldte  med  en 
grøn  Sliim;  i  den  varme  Aarstid  opløses  Moderplanten  der- 
ved, at  de  grønne  Sliimklumper  bryde  ud  gjennem  Celle- 
væggene; ankomne  udenfor  Moderplanten,  vise  de  sig  at 
være  Sporer,  hvoraf  nye  Planter  udvikle  sig. 

Stige  vi  op  til  Blomsterplanterne,  finde  vi,  at  For- 
meringen ved  Deling  ikke  mere  skeer  paa  en  saa  simpel 
eller    almindelig    Maade ,     men     at    den    i    Reglen     er 

knyttet  til  et  eneste  Organ,  nemlig  til  Knoppen,  og  ind- 
skrænkes endnu  mere  derved,  at  Knoppen  hos  de  aller- 
fleste Planter  kun  fremtræder  paa  et  bestemt  Sted,  nemlig 
i  Bladhjørnet.  I  praktisk  Henseende  udøver  dette  imidlertid 
ingen  Indflydelse,  thi  Blomsterplanterne  ere  saa  rigelig  ud- 
styrede med  Blade,  der  ledsages  af  Knopper,  at  Knop- 
formeringen  her  faaer  et  ligesaa  stort  Raaderum,  som  Celle- 
formeringen havde  hos  de  lavere  Planter.  Da  Formeringen 
ved  Knoppen  spiller  en  saa  vigtig  Rolle  i  Planteriget,  be- 
tragtes denne  af  Mange  som  et  Formeringsorgan  ligesom 
Frøet,  eller  med  andre  Ord  Knopformeringen  ansees  ikke 
for  en  DeUng  af  Moderplanten.  Imod  denne  Anskuelse 
strider  imidlertid  den  Omstændighed,  at  Knopindividerne 
ikke  kunne  udvikle  sig  med  Frihed,  men,  som  vi  senere 
skulle  see,  ere  besværede  med  de  samme  individuelle 
Tilfældigheder,  der  findes  hos  Moderplanten.  —  Knopfor- 
meringen kan  udføres  ved  Stiklinger,  ved  Aflæggere 
og  ved  Podning. 

Stiklinger. 

Af  enhver  Knop  kan  der  udvikles  en  Plante.  I  Praxis 
afliænger  den  nye  Plantes  Varighed  deraf,  om  Roddan- 
Fig.  1.  nelsen  finder  Sted,  og  da  Rødderne  ikke  gjerne 
udskyde  fra  selve  Knoppen,  men  hellere  fra  den 
Stængel,  som  bærer  Knoppen,  tages  denne  sæd- 
vanlig med.  En  saadan  Green  kaldes  en  S  ti  kl  i  il  g; 
hos  de  allerfleste  Planter,  især  de  urteagtige, 
udskyde  Trævlerødderne  med  Lethed,  idet  der 
nemlig  fra  Karbundterne  paa  den  Deel  af  Stæn- 
gelen, som  er  under  Jorden,  danner  sig  smaa  kegleformige 
Rodknopper,  der  efterhaanden  udvoxe  til  virkelige  Trævle- 
rødder.     Det  er   Troen    herpaa,    som  bevæger  Alverden 

til  at  tage  Stiklinger  (eller  som  det  kaldes:  Aflæggere) 
af  Nelliker,  Roser,  Levkøier  og  Fuchsier;  endnu 
lettere  foregaaer  Roddannelsen  hos  Løgene  og  Knoldene, 
hvis  bløde  Cellevæv  i  høi  Grad  begunstiger  Røddernes 
Tilblivelse  og  Udvikling.  De  Hyazinther,  som  vi  om  Vin- 
teren opelske  i  Glas,  kunne  tjene  som  Exempel  paa  en 
saadan  frodig  Rodudvikling. 

Det  Snit,  hvorved  Stiklingen  skilles  fra  Moderplanten, 
gjøres  helst  under  en  Bladknude,  fordi  Rødderne  lettest 
udskyde  herfra.  Er  det  da  ikke  muligt  for  Stiklingen 
at  leve  uden  Rødder?  Dette  kan  ikke  ubetinget  be- 
negtes.  Afpkaame  Grene,  der  forsynes  med  den  nød- 
vendige Fugtighed,  kunne  meget  længe  holdes  friske,  fordi 
Vandforbruget  er  saa  ringe ,  at  den  over^aarne  Stængel- 
endes Indsugningsevne  er  istand  til  at  levere  den  for- 
nødne Vandmængde.  Grene,  som  om  Vinteren  sættes  i  et 
Drivhuus,  kunne  paa  denne  Maade  holdes  friske  i  hele 
Maaneder;  men  naar  det  Øieblik  er  kommet,  da  Bladene  ud- 
folde sig,  er  Fordampningen  gjennem  disse  saa  stærk,  at 
Rødder  i  Reglen  ere  nødvendige.  Overeensstemmende 
dermed  finde  vi,  at  i  Reglen  kun  de  Grene  vedblive  at 
leve,  som  have  skudt  Rødder,  hvorimod  de  andre  henvisne, 
saasnart  de  have  udviklet  deres  Blade.  Dette  er  Reglen, 
men  man  træffer  paa  Grene,  der  have  udviklet  Blade, 
uden  at  nogen  foregaaende  Roddannelse  har  fundet  Sted,  og  i 
dette  Tilfælde  vil  man  finde,  at  Roden  er  bleven  erstattet 
af  en  Callusdannelse,  det  er:  et  Lag  af  korte  Celler,  som 
bedække  det  ved  Snittet  frembragte  Saar  paa  Stiklingena 
Basis.  Gallusdannelsen  synes  at  gaae  forud  for  Roden, 
men  i  mange  Tilfælde  kunne  Stiklingerne  ikke  alene  leve 
derved  men  ogsaa  udvikle  Blade. 

25* 

,  Hvilke  Dele  af  Planten  levere  de  bedste  Stiklinger? 
Blomstergrenene  due  i  Reglen  ikke  dertil,  fordi  den 
organiske  Masse  her  føres  til  Blomsterne  og  Frugterne, 
hvorfor  selve  Grenen  vanskelig  bringes  til  at  slaae  Rødder. 
Vedbenden  afgiver  et  godt  Exempel  paa,  hvor  stor  en 
Forskjel  der  med  Hensyn  til  Rodskydningsevne  er  imellem 
de  blomstrende  og  ikke  blomstrende  Skud;  medens 
de  sidste  voxe  med  den  største  Villighed,  idet  de  skyde 
Rødder,  nogle  Uger  efter  at  de  ere  satte,  kunne  de  blom- 
strende Grene  derimod  staae  3 — 4  Maaneder,  uden  at 
Rødderne  vise  sig.  Det  er  altsaa  imod  Naturens  Orden  at 
bruge  dem  til  Stiklinger,  men  alligevel  kan  det  være  i  Menne- 
skets Interesse  netop  at  foretrække  dem,  thi  medens  den 
anden  Slags  Greite  behøver  en  meget  lang  Tid  for  at  blive 
blomstringsdygtig,  ere  Blomstergrenene  allerede  udrustede 
med  denne  Evne  og  befinde  sig  altsaa  paa  det  Stand- 
punkt, som  de  andre  først  kunne  naae  efter  et  meget 
langt  Tidsrum. 

Da  Blomstergrenene  ikke  egne  sig  til  Stiklinger,  er 
det  en  Følge  heraf,  at  Planter  med  eet  Livsløb  (1  og 
2-aarige)  ikke  gjerne  formeres  ved  Stiklinger*). 

De  underjordiske  Dele  af  Planten  kunne  ogsaa 
anvendes  til  Stiklinger,  forsaavidtsom  de  bære  Knopper,  og 
derfor  ere  de  underjordiske  Grene,  hvormed  de  urteagtige, 
fleeraarige  Stængler  ere  udrustede,  fortrinhg  skikkede  der- 
til. Disse  mangle  i  Reglen  hos  Træerne,  men  derimod  finde 
vi,  at  gamle  Trærødder  blive  træede,  og  at  der  i  denne 
Tilstand  let  dannes  Knopper    paa   dem ,    hvorfor  de  for- 


*)  Da  det  imidlertid  hos  flere  Plantearter  ikke  er  vanskeligt  at  faae 
en  Blomstergreen  til  at  slaae  Rødder,  har  det  ogsaa  viist  sig  i 
Gartnerkunsten  i  nogle  Tilfælde  at  være  rigtigt  dermed  at  fremme 
Blomsternes  eller  Frugternes  (Agurkernes)  Udvikling. 

mere  sig  ved  Rodskud.  Af  vore  Frilandstræer  er  det  saaledes 
Tilfælde  med  Syrenen,  Robinien,  (uægte  Akasie),  Mor- 
bærtræet. 

Af  Ovenstaaende  følger,  at  de  ikke  blomstrende  Grene 
bedst  egne  sig  til  Stiklinger;  og  ligesom  vi  saae,  at  Potte- 
planter med  blødt  Ved  (f.  Ex.  Fuchsien)  lettest  formeres 
paa  denne  Maade,  saaledes  gjælder  det  samme  med  Hensyn 
til  Træerne,  idet  det  er  Træarter  med  blødt  Ved,  som 
lettest  formeres  ad  denne  Vei.  Dette  er  saaledes  Til- 
fældet med  Piil  og  Poppel;  her  er  det  imidlertid  ikke  blot 
de  unge  Grene,  der  ere  istand  til  at  slaae  Rødder,  men 
selv  de  gamle  tykke  Grene  have  endnu  ikke  tabt  denne  Evne, 
ja  endogsaa  Pilestammer,  der  som  Pæle  ere  nedrammede 
i  Jorden,  kunne  begynde  at  skyde  der.  Størst  er  dog  Evnen 
til  Roddannelsen  hos  de  yngre  Grene,  hvorom  den  Beklæd- 
ning af  lange  Trævlerødder  vidner,  der  ofte  bedækker  de 
Pilegrene,  som  hænge  ned  i  Vandet,  ligesom  man  ogsaa  kan 
overbevise  sig  derom  ved  at  sætte  en  Pilegreen  i  et  Glas 
Vand,  thi  man  seer  da  undertiden  en  ligesaa  stærk  Rod- 
udvikling som  fra  et  Hyazintløg.  Det  er  som  sagt  især 
Fig.  2.  Træer  med  blødt  Veed,  som  lettest  lade  sig  for- 
mere ved  Stiklinger,  nemlig  foruden  Piil  og 
Poppel  Æl,  Platan,  Hyld,  Snebolle,  Syren, 
Bukketorn,  Vedbende,  Spiræaarter,  Berberis  og  Phi- 
ladelphus  (uægte  Jasmin),  dog  ogsaa  mange  Træ- 
arter, som  ikke  have  blødt  Ved,  f.  Ex.  Buxbom. 
For  denne  Formeringsmaade  existerer  der  ikke 
som  ved  Podning  mange  praktiske  Methoder;  den 
vigtigste  F'orskjel  bestaaer  deri,  at  man  enten 
tager  den  unge  Green  (Fig.  1)  eller,  saaledes  som  hos 
Piil,  Poppel  og  Æl,  gammelt  Træ  (Fig.  2).  Hos  nogle 
Træarter  bruger  man  ogsaa  Stikling  med  Hæl  (Fig.  3), 

o:  man  danner  Stiklingen  ikke  alene  af  den  unge  Green, 
men  skjærer  et  Stykke  ned  i  Modergrenen,  som  der- 
Fig. 3.  ved  vel  bliver  noget  beskadiget*),  men  man 
har  den  Fordeel,  at  Rodudviklingen  fremmes 
paa  Stiklingen;  hos  Viinstokken  (Fig.  4)  med- 
tager man  et  større  Stykke  af  den  ældre 
Green  (B). 

Stammen  og  Grenene  kunne,  forsaavidt  de  ere 
jevnaldrende ,   i   Regelen  ligegodt  anvendes  som 
Stiklinger,    da  Forskjellen   imellem    dem   kun    er    relativ; 
•hvad    der    er    Green    paa  Træet   bliver    som    Stikling    til 
Fig.  4.  Stamme;  en  mærkelig  Undtagelse  herfra  er 

Araucaria  excelsa,  et  Naaletræ,  der 
især  udmærker  sig  ved  sine  regelmæssige, 
harmoniske  Forgrening **).  Naar  Grenene 
plantes,  udvikler  der  sig  af  disse  ikke 
oprette  Stammer,  men  vandrette  Skud,  thi 
alene  Topskuddet  kan  give  Stamme;  her 
er  altsaa  en  virkelig  Forskjel  til- 
stede mellem  Stamme  og  Grene. 

Om  end  Formering  ved  Stiklinger  synes 
at  stemme  godt  med  Træets  Natur,  er 
den  dog  ikke  praktisk  anvendelig  for  mange 
af  vore  allervigtigste  Træer,  uden  at  man  egentlig  kan 
sige,  at  den  er  umulig;  men  Rodudviklingen  støder 
paa  Vanskeligheder,   hvilket  hos  mange  hovedsagelig  hid- 


*)  Du  Breuil  (Arboriculture  1,  143)  angiver  som  Grund,  at  Hælen 
indeholder  en  Mængde  rudimentære  Knopper,  som  begunstige 
Rodudviklingen,  men  dette  er  ikke  beviisligt;  jeg  mener,  at  der 
derved  opnaaes  det  samme,  som  ved  de  Indsnit,  der  foretages 
paa  Aflæggere  (smig.  Side  8). 
**)  Et  Exemplar  fmdes  i  Rosenborg  Orangerie,  hvor  det  endnu  er 
den  første  Skjønhed. 

rører  fra  Vedets  Haardhed.  Dette  gjælder  navnlig  om  vore 
vigtigste  Skovtræer:  Eg,  Bøg,  Avnbøg ,  Ask,  Hassel, 
Løn,  Hestekastanie,  Gran  og  Fyr,  desuden  om  vore  Frugt- 
træer: Æble-,  Pære-,  Blomme-  og  Kirsebærtræet  samt 
Valnøddetræet;  thi  de  lade  sig  kun  vanskelig  formere  paa 
denne  Maade. 

Aflæggere. 

Erfaringen  lærer,  at  Rodudviklingen  (thi  det  er  stadig 
Hovedsagen,  naar  Talen  er  om  Knopformeringen)  i  høi 
Grad  lettes,  naar  den  unge  Plante  forbliver  forenet  med 
Modertræet  i  nogen  Tid,  og  først  afsondres,  naar  den  har 
slaaet  Rødder.  Dette  skeer  ved  Aflægning;  Grenene 
som  skulle  tjene  dertil, ''udgaae  oftest  fra  Stænglerne, 
men  hos  nogle  Træarter  ere  de  skudte  frem  fra  Knopper  paa 
Roden.    Disse  Grenes  (Fig.  5  A)  nedre  Deel  kroges  (C)  ned  til 

Fig.  5. 


Jorden,  medens  den  øvre  Deel  holdes  opret,  og  naar  de  have 
skudt  Rødder,  afsondres  de  fra  Moderplanlen.  Linden 
egner  sig  fortrinlig  til  denne  Formeringsmaade ;  fra  den 
afhuggede  Stamme  saavelsom  fra  Roden  udskyde  talrige 
Grene,   der   ere  forsynede   med   Knopper.     Disse   trykkes 


ned  til  Jorden,  og  af  Knopperne  udvikle  sig  dernæst  i  opad- 
gaaende  Retning  Grenene,  medens  samtidig  dermed  Rød- 
derne skyde  ned  i  Jorden  fra  den  Side  af  Grenen,  som 
ligger  lige  under  Knoppen.  Saaledes  kunne  alle  Knopper, 
som  udvikle  sig,  danne  selvstændige  Træer,  saasnart  de 
ere  sondrede  fra  hverandre  ved  Modergrenens  Deling. 

De  slyngende  Stængler  (Fig.  6A)  af  Clematis,  Caprifolie 
og  Viinstok  trækkes  hen  ad  Jorden  saaledes,  at  hveranden 
Alen  af  Stængelen  holdes  under  Jorden  ved  smaae  Bøiler  (B), 

Fig.  6. 


hveranden  Alen  over  Jorden  (D)  og  Toppen  (C)  føres 
tilveirs.  Naar  Rodudviklingen  er  skeet,  kan  den  ned- 
bøiede  Green  deles  (ved  E)  i  flere  nye  Planter. 

Da  Erfaringen  har  lært,  at  Rødderne  gjerne  udvikle 
sig  fra  de  Knuder,  som  ved  Saftens  Tilstrømning  danne 
sig  paa  Stænglen,  søger  man  at  fremkalde  disse  ved 
Indsnit,  som  kunne  være  ringformige,  og  der  danner  sig 
da  ovenfor  Saaret  en  ringformig  Svulst  (Fig.  5  B),  hvorfra 
Rødderne  udskyde;  men  undertiden  gjør  man  ogsaa  kile- 
formige  Indsnit  i  Form  af  et  latinsk  Y. 

Flere  af  vore  Træarter,  som  aldeles  ikke  eller  kun 
vanskelig  formeres  ved  Stiklinger,  lade  sig  formere  ved 
Aflæggere,  saaledes:   Haslen,   Bøgen,    Birken  og  Vald- 

nøddetræet,  og  desuden  en  stor  Mængde  Væxthuusplanter. 
Naar  disse  have   stive  Grene,   der  ikke  lade   sig  nedbøie, 

befæster  man  til  dem  Urtepotter, 
fyldte  med  Jord  og  Mos  (Fig.  7), 
for  at  de  der  kunne  udvikle  deres 
Rødder,  førend  de  skjæres  fra 
Moderplanten. 

Aflægningen  af  Haslen  an- 
vendes i  Skovdyrkning,  hvor  den 
i  mange  Egne  er  af  Vigtighed. 
Den  dyrkes  enten  som  Lavskov 
eller  som  Underskov,  saaledespaa 
Thorseng;  ogsaa  i  Peterværfts 
Egeskove  har  man  forhen  paa 
denneMaade  forøget  den  naturlige 
Underskov,  men  nu  foretrækker 
man  at  forøge  Hasselbestanden 
ved  Nedhakning  af  Nødder.  Paa 
de  levende  Hegn,  der  ere  eien- 
dommelige  for  Østkysten  af  Slesvig  og  derfra  have  udbredt 
sig  til  det  sydlige  Fyen  og  det  sydlige  Jylland,  nedlægges 
Hasselen  paa  den  Maade,  at  de  tykke  Grene  ved  et  dybt 
Indsnit*)  knækkes  ned  til  Jorden  og  her  skyde  Rødder, 
hvorved  Hegnet  gjøres  mere  tæt  og  mere  uigjennemtræn- 
geligt  for  Kreaturerne. 

Formeringen  ved  Stiklinger  er  meget  mere  kunstig 
end  Formeringen  ved  Aflæggere,  thi  vi  flnde,  at  Naturen 
hos  mange  Planter  benytter  sig  af  Aflægning;  det  er  paa 
denne    Maade,    at    de    med    Ranker    forsynede    Planter 


A  Spalten  i  Urtepotten,  hvorigjennem 

Grenen,  der  skal  aflægges  er  nedsat. 

Spalten  er  lukket  med  et  Stykke 

Skifer  (B.) 


*)  Heraf  udleder  man  Benævnelsen  Knik,  hvormed  de  levende  Hegn 
benævnes  navnlig  i  An  gelen. 

udbrede  sig,  saaledes  Martsviolen  og  Jordbærplanten.  Det 
samme  skeer  hos  mangfoldige  fleeraarige,  urteagtige  Planter, 
derimod  er  det  meget  sjelden  at  see  vore  Træer  med 
Undtagelse  af  Vedbenden  ad  naturlig  Vei  formere  sig  paa 
denne  Maade.  Dersom  Brombærplanten  var  et  Træ,  vilde 
den  under  visse  Forhold  kunne  afgive  et  godt  Exempel 
herpaa,  thi  naar  dens  bueforraige  Grene  berøre  Jorden, 
kunne  de  undertiden  skyde  Rødder  og  saaledes  danne 
Begyndelsen  til  en  ny  og  selvstændig  Plante.  Under  Tro- 
perne, hvor  Rodudviklingen  er  langt  mere  frodig  end  hos 
os,  synes  denne  Formeringsmaade  ikke  at  være  sjelden; 
det  meest  storartede  Exempel  herpaa  er  Banjantræet  i 
Indien,  som  ved  sine  rodskydende  Grene  saaledes  kan 
brede  sig,  at  et  eneste  Individ  har  kunnet  danne  en  Skov 
af  trettenhundrede  større  og  femtusinde  mindre  Stammer, 
der  dækker  en  saa  stor  Strækning,  at  Hære  paa  7000 
Mand  kunne  hvile  i  dens  Skygge. 

Noget  saadant  findes  ikke  engang  tilnærmelsesviis  i 
vort  Klima,  som  synes  at  vanskeliggjøre  Roddannelsen  fra 
Grenene;  hos  os  er  nemlig  Reglen  den,  at  Rødderne  kun 
udvikle  sig  fra  de  Dele  af  Træet,  som  ere  dækkede  af 
Jord  (eller  af  Vand).  Derfor  kan  det  hændes,  at  et  Træes 
Grene  der  hænge  saa  lavt,  at  de  berøre  Jorden  eller 
Vandet,  skyde  Rødder  der,  hvilket  navnlig  er  Tilfældet  med 
de  Pilegrene,  som  hænge  ned  i  Vandet.  Ved  Jægers- 
priis  staaer  der  en  rodskydende  Bøg,  som  ikke  udmærker 
sig  ved  sin  Skjønhed*)  men  ved  i?in  ualmindelige  Voxe- 
maade.     Den   uanseelige   og  næsten  forkrøblede   Stamme 


Efter  Niemanns  Waldberichte,  Altona  1820.  1.  Bd.  Side  384  har 
jeg  taget  Beskrivelsen,  da  jeg  ikke  selv  har  seet  den. 

deler  sig,  12  Fod  over  Jorden,  i  Grene,  der  til  alle  Sider 
skyde  ned  mod  Jorden  og  indbyrdes  saaledes  ere  sammen- 
voxede  (ved  Natur  og  Kunst),  at  de  om  Sommeren  danne  et 
beskyttende  Tag,  men  meest  mærkværdige  ere  imidlertid  de 
Sidegrene,  som  i  en  Afstand  af  12  Fod  fra  Hovedstammen 
skyde  ned  i  Jorden  og  slaae  Rødder  der,  ligesom  Grenene 
af  Rodtræet  (Rhizophora  IVlangle),  saa  at  der  heraf  frem- 
voxer  Skud,  der  have  Udseende  af  unge  Bøgetræer. 

Medens  det  er  en  Sjeldenhed,  at  vore  Træarter  danne 
Aflæggere  af  deres   Grene,   er   der  enkelte,   hvis  Rødder 

Fig.  8. 


ere  forsynede  med  Knopper,  som  kunne  udvikle  sig  til  selv- 
stændige Planter.  Disse  Rødder  udgaae  enten  fra  Rodhalsen, 
o :  det  Sted ,  hvor  Rod  og  Stamme  forenes  (Fig.  8),  f.  Ex. 
hos  Syren,  Rose  og  Spiræa,  eller  fra  Knuder  paa 
den  egentlige  Rod  f.  Ex.  hos  Robinien  (uægte  Akasie). 
At  der  paa  Roden  danner  sig  Knopper,  synes  at  være 
Noget,  der  strider  mod  Plantephysiologien,  hvor  det  op- 
stilles  som  et  Særkjende  for  Roden,   at  den  ikke  bærer 

Knopper,  saaledes  som  Stængelen,  men  dette  gjælder  imid- 
lertid kun  de  virkelig  fungerende,  det  vil  sige  de  unge 
Rødder,  thi  med  Alderen  blive  Rødderne  træede  og  ubruge- 
lige som  Rødder,  og  i  denne  Tilstand  kunne  Knopperne 
danne  sig  paa  deres  Overflade.  Jeg  har  iagttaget  dette 
hos  Hvidellen,  Mosebirken  og  Bævre  es  pen;  Hvid- 
ellen, et  nordisk  Træ,  der  dyrkes  endeel  i  de  sjællandske 
Statsskove,  har  den  Eiendommelighed,  at,  naar  Stammen 
er  afkappet,  udskyder  der  fra  Roden  en  talrig  Yngel  af 
unge  Træer. 

Den  talrige  Opvæxt  af  unge  Birke,  som  f.  Ex.  findes 
i  Lyngby  Mose,  er  deels  Frøplanter,  deels  fremvoxede 
fra  de  Rodgrene,  der  i  vandret  Stilling  stryge  igjennem 
Tørvelagene;  det  er  paa  samme  Maade,  at  Bævreespen 
skyder  frem  i  Hedeegnene,  idet  der  ogsaa  her  i  de  øverste 
Jordlag  findes  krybende  Rodgrene,  fra  hvilke  Træerne 
fremskyde. 

Podning. 

Et  Træ  maa  som  bekjendt  helst  ikke  betragtes  som 
et  Enkeltvæsen,  men  snarere  som  en  Koloni  af  sammen- 
voxede  Individer,  der  bæres  af  en  fælleds  Stamme  og 
næres  af  en  fælleds  Rod;  ethvert  Skud  er  en  Plante  for 
sig,  og  de  ældre  Grene  samt  Stammen  blive  at  betragte 
som  den  Jordbund,  hvorfra  de  yngre  Grene  udvikle  sig. 
Denne  Theori  kommer  til  Anvendelse  ved  Podning,  hvor- 
ved Skuddet,  Knop  eller  Green,  skjæres  af  et  Træ  og 
sættes  ind  i  et  andet,  hvormed  det  nu  saaledes  sammen- 
voxer,  at  der  danner  sig  en  organisk  Forening  mellem  dem. 

Den  Vanskelighed,  som  forhindrer  mange  Træarters 
Formering  ved  Aflæggere   eller  Stiklinger,  undgaaes  her. 

idet  Podeqvisten  næres  af  Grundstammens*)  Rødder.  Pod- 
ningen kan  udføres  paa  mange  forskjellige  Maader,  men 
disse  falde  naturlig  i  tre  Afdelinger:  Podning  1)  ved 
Copulation,  2)  ved  Grene  og  3)  ved  Knopper. 

Hvad  der  charakteriserer  Copulation  en  er,  at  Pode- 
qvisten først  skilles  fra  sin  Plante,  naar  den  er  fuldkommen 
sammenvoxen  med  Grundstammen.  Denne  Methode,  der  er 
meget  gammel,  er  lært  af  Naturen,  thi  det  hændes  under- 
tiden, naar  to  Træer  staae  hinanden  saa  nær,  at  deres 
Grene,  paavirkede  af  Vinden,  gnide  mod  hinanden,  saa  at 
Barken  afgnides,  og  naar  der  nu  følger  roligt  Veir,  kunne 
Grenene  sammenvoxe  og  gjensidig  nære  hinanden.  Ikke 
alene  Grenene  men  ogsaaRødderne  kunne  copuleres;  i  Schle- 
siens  Naaleskove  iagttog  saaiedes  Goppert,  at  afkappede 
Naalestammer  (der  som  bekjendt  aldrig  gjøre  Rodskud)  voxede 
i  Omfang,  og  ved  nølere  Undersøgelse  viste  det  sig  da,  at  den 
afkappede  Stammes  Rod  var  sammenvoxen  med  Roden  af 
et  nærstaaende  Træ,  og  at  dette  altsaa  ikke  alene  nærede 
sig  selv,  men  ogsaa  den  afkappede  Stamme,  saa  at  denne 
kunde  vedblive  at  voxe.  Det  er  ikke  sjelden,  at  de  fossile 
Mosefyr  i  vore  Tørvemoser  indbyrdes  ere  sammenvoxede 
med  deres  Rodgrene;  det  kan  man  f.  Ex.  see  paa 
de  Fyrreskud,  som  ere  komne  for  Dagen  ved  Randen  af 
Gurresø. 

Ved  at  copulere  Grene  uden  at  afskjære  dem,  kan 
man  danne  levende  Hækker  af  stor  Tæthed.  Ligeledes  kan 
Copulationen  anvendes  for  at  tilføre  Frugterne  mere  Næring ; 
dette  udføres   saaiedes,    at  om  Sommeren,  naar  Frugten ' 


*)  Den  Stamme,  hvori  Podestammen  sættes,  kaldes  Grundstammen 
eller  Vildstammen,  forsaavidt  som  den  forædles  o:  giver  Frugt 
eller  Blomst  af  en  bestemt  Beskaflfenhed. 

allerede  er  temmelig  stor,  udvælges  en  nærstaaende,  ung, 
kraftig  Green,  som  copuleres  med  Frugtgrenen,  hvorpaa 
dens  Spids  afknibes.  En  saadan  Green  trækker  mere 
Næringssaft  til  Frugten,  der  som  Følge  heraf  bliver  større. 
Podning  ved  Grene.  Podegrenens  nedre  Deel 
bliver  tildannet  saaledes,  at  den  passer  ind  i  en  i  Grund- 
stammen dannet  Spalte  (Fig.  9).  Man  benytter  flere  Methoder, 
Fig.  9.  idet  man  enten  kan  indsætte  Pode- 

qvisten  i  Siden  af  Grundstammen 
eller  paa  dens  Top,  og  i  sidsteTilfælde 
kanPodegrenen  atter  enten  indsættes 
alene  i  Barken,  eller  ogsaa  kan  den 
i  Grundstammen  dannede  Spalte 
gaae  igjennem  en  større  eller 
mindre  Deel  af  Vedet.  I  Reglen 
anvendes  alene  de  træagtige  Grene, 


men  i  nogle  Tilfælde,   f.  Ex.  hos 


Naaletræerne,  gaaer  det  bedre,  naar 
man  tager  det  grønne,  endnu  urte- 
agtige  Skud.  I  Reglen  poder  man  paa  Stammen  eller  dens 
Grene,  men  man  kan  ogsaa  pode  paa  Roden.  Podning 
maa  udføres,  førend  Saftstigningen  er  begyndt  i  Træet, 
altsaa  hos  os  mod  Slutningen  af  Vinteren. 

Podning  ved  Knopper  eller  Okulering  bestaaer 
deri,  at  man  istedetfor  at  tage  hele  Grenen  kun  tager  et 
vedhængende  Barkstykke,  som  paasættes  Grundstammen, 
af  hvilken  man  har  borttaget  et  tilsvarende  Stykke  Bark*), 
og  derefter  ombindes  med  Bastbaand.  Da  Sliimlagene  be- 
røre hinanden,   skeer  Sammenvoxningen  i  kort  Tid.     Det 


*)  Efter  Gartnerbøgerne  skulde  man  antage,  at  det  var  en  heel  Kunst 
at  pode,  og  at  her  er  mange  Regler,  som  nøie  maae  iagttages, 
men  naar  man  først  selv  øver  den,   kommer  man  snart  til  den 

følger  heraf,  at  denne  Podningsmaade  kun  kan  udføres,  naar 
Barken  løsner  let,  hvilket  skeer  ved  Saftstigningen,  der 
finder  Sted  hos  os  to  Gange  om  Aaret,  nemlig  naar 
Knopperne  om  Foraaret  springe  ud  (April  og  Mai)  samt  i 
den  sidste  Deel  af  Sommeren,  da  den  saakaldte  Augustsaft 
stiger  op  i  Træet.  Erfaringen  har  lært,  at  Okulering  hos 
os  finder  bedst  Sted  i  den  sidste  Aarstid.  Ogsaa  Oku- 
leringen  kan  skee  paa  mange  Maader,  men  disse  kunne 
henføres  til  to  Afdelinger,  nemlig  Okulering  med  Skjoldet 
(Fig.  10)  eller  med  Fløiten;  i  første  Tilfælde  har  Barkstykket 

Fie.  11. 


Fig.  10. 


Form  af  et  Skjold,  idet  andet  Tilfælde  tager  man  ikke  et  Stykke 
Bark  men  en  heel  Barkring  (Fig.  11)  med  flere  vedhængende 


Overbeviisning,  at  med  en  skarp  Kniv  kan  man  pode  med  Lethed 
og  Hurtighed,  uden  at  man  behøver  i  Et  og  Alt  at  rette  sig  efter 
de  bestaaende  Regler.  Forøvrigt  medtages  her  kun  saameget  af 
det  Praktiske,  som  er  nødvendigt  til  Forstaaelse  af  det  Følgende. 
Fig.  10.  A  det  skjoldformige  Barkstykke,  B  Indsnittet  i  Grundstammen, 
som  har  Form  af  et  „T«.  C  Stilken  af  det  Blad,  i  hvis  Hjørne  Knoppen 
findes.  Bladpladen  er  borttagen,  men  af  Stilken  forbliver  saameget 
som  en  halv  Tomme,  hvormed  man  kan  holde  Barkstykket 


388 

Knopper,  der  sættes  paa  Grundstammen,  hvor  ligeledes  et 
tilsvarende  Stykke  Bark  er  borttaget.  Okuleringen  har 
den  Fordeel  fremfor  Podning  med  Grene,  at  Saaret  aldrig 
bliver  saa  stort. 

Mange,  der  ikke  kjende  til  Plantelæren,  ere  tilbøielige 
til  at  opfatte  Træet,  ikke  som  en  sammensat  Organisme, 
men  som  et  Enkeltvæsen,  hvis  Lemmer  Grenene  ere. 
Denne  Anskuelses  Urigtighed  godtgjøres  bedst  ved  de 
Træer,  som  kunne  dannes  ved  Podning.  Det  samme 
Træ  kan  herved  bringes  til  at  bære  to  Slags  Frugter.  Løg- 
æbler og  Flaskeæbler  kunne  avles  paa  samme  Grundstamme ; 
det  er  i  nogle  Haver  ikke  sjeldent  at  finde  3  Slags  Frugter 
paa  samme  Træ.  Det  Antal  af  Frugtsorter,  som  saaledes 
kunne  indpodes  paa  et  Træ,  kan  forøges  i  det  Uendelige; 
imidlertid  er  det  af  flere  Grunde  ikke  tilraadeligt  at  pode 
mere  end  een  Slags  Frugt  paa  samme  Grundstamme,  naar 
man  ikke  har  Prøvetræer,  o:  Træer,  der  alene  holdes 
for  at  kunne  prøve  de  forskjellige  Frugtsorter,  hvis  Dyrk- 
ning anbefales.  I  Brune  Dyrehave  ved  Frederiksberg  findes 
et  saadant  Prøvetræ,  som  bærer  mere  end  50  Æblesorter. 

Saadanne  Resultater  af  Podningen  have  til  alle  Tider 
imponeret  endogsaa  dem,  som  ellers  ikke  sysle  meget  med 
Naturen.  Idet  de  oversaae  Betingelserne,  have  de  indbildt 
sig,  at  de  meest  forskjellige  Træarter  kunne  podes  paa 
hverandre. 

Et  steriles  platani  malos  gesser e  valentes 
Castanæa  fagus,  ornusque  incanuit  albo 
flore  piri;  glandem  sues  (regere  suh  ulmis"). 

Georg  2,  70—72. 


')  De  golde  Plataner  bære  slore  Æbler,  Bøgen  prydes  med  Kastanier, 
Avnebøgen  med  de  hvide  Pærebiomster,  og  Svinene  knuse  de 
Agern,  der  ere  faldne  fra  Elmene. 

Hos  de  antike  Skribenter,  der  behandle  Planterne 
eller  Landvæsenet,  kan  man  ofte  træffe  Fortællinger  om 
Træer,  hvis  Tilværelse  er  umulig.  Plinius  har  seet  et 
Træ,  som  bar  Nødder,  Druer,  Figner,  Pærer, 
Granatæbler  og  forskjellige  Æblesorter;  Sagen  bliver 
ikke  mere  sandsynlig  derved,  at  han  tilføier,  at  (^t  ikke 
levede  længe;  nogle  Linier  derefter  fortæller  han,  at  paa 
Platanen  og  Vinteregen  kunne  de  fleste  Frugtsorter  podes, 
men  »de  fordærve  Smagen.« 

Palladius  fortæller,  at  Valnødder,  Æbler,  Kastanier 
og  Pærer  ikke  alene  kunne  podes  paa  Træer  af  deres 
egen  Art,  men  ogsaa  paa  Vildstammer  af  Jordbærtræet, 
Slaaentornen,  Platanen  og  Asken;  hvilket  imidlertid  bevirkede, 
at  Frugterne  sildigere  modnedes.  Mærkeligt  er  det,  at 
denne  Vildfarelse  er  saa  almindelig  hos  de  antike  Skri- 
benter, selv  hos  en  Columella,  som  dog  i  Reglen  selv  har 
seet  det,  han  beskriver. 

I  Middelalderen  træffe  vi  den  samme  Tanke  i  Sagnet 
om  de  »sorte  Roser«.  Disse,  hed  det  sig,  vilde  frem- 
komme, naar  man  kunde  indpode  Rosen  paa  Egen  eller 
paa  Solbærtræet. 

I  Virkelighed  kunne  alene  beslægtede  Planter  podes 
paa  hinanden;  og  det  er  ikke  saa  forunderligt,  thi  for  at 
Sammenvoxning  kan  skee,  maae  de  tvende  Planters  Cellevæv 
være  eensartet;  Noget,  som  kun  kan  findes  ved  beslægtede 
Plantearter.  Denne  Sætning  kan  imidlertid  ikke  vendes  saa- 
ledes  om,  at  alle  Plantearter,  fordi  de  ere  beslægtede, 
derfor  kunne  podes  paa  hverandre.  Æblet  kan 
ikke  podes  paa  Pæren  og  Kastanien  ikke  paa  Bøgen. 
Nogle  Ex^mpler  ville  derfor  bedst  oplyse,  af  hvilket  Omfang 
den  ovenfor  opstillede  Regel  er. 

26 

Alle  Æblesorter  kunne  podes  paa  hverandre,  og  alle 
Pæresorter  paa  hverandre,  og  begge  paa  Hvidtjørnen ;  Pæren 
paa  Qvæden,  Røn,  Hvidtjørn  og  Mispel;  Kirsebærret  kan 
podes  paa  Veichseltræet  (Prunus  Mahaleb)  men  derimod  ikke 
paa  Blommetræet.  Sirenen,  Oliventræet  og  Phillyrea  kunne 
podes  paa  Asken,  thi  de  henhøre  til  samme  Familie  (Olei- 
nerne).  Selv  naar  Arter  synes  at  være  underkastede  forskjel- 
lige  physiologiske  Forhold,  kunne  de  dog  ofte  podes  paa 
hinanden,  naar  de  ere  af  samme  Familie,  saaledes  kunne 
Petuniearterne,  der  ere  urteagtige,  podes  paa  Nicotiana 
glauca,  som  er  et  Træ.  Vore  vilde  Skovroser  afgive 
udmærkede  Vildstammer  til  at  pode  remonterende  Roser  fra 
Indien  og  China.  De  stedsegrønne  Mahonie- og  Berberis- 
arter kunne  voxe  paa  den  almindelige  Berberisse,  der  jo  har 
affaldende  Blade.  Den  japanske  Ceder  (Cryptomeria 
japonica},  som  har  stedsegrønne  Blade,  kan  podes  paa  den 
amerikanske  Cypres  (Taxodium  distichum),  der  har  affal- 
dende Blade. 

De  anførte  Exempler  godtgjøre,  at  Slægtskabet  er 
en  nødvendig  Betingelse ,  for  at  Planter  kunne  podes  paa 
hverandre.  Denne  Lov  synes  at  modsiges  ved  nogle  Pro- 
dukter, som  Gartnerne  paa  de  boromæiske  Øer  i  det 
Mailandske  og  i  Toscana  have  frembragt;  her  seer  man 
nemlig  Orangetræer,  fra  hvilke  der  udskyder  blomsjrende 
Roser,  Jasminer  og  Figner,  og  Egetræer,  som  bære  Roser. 
Det  er  en  Mystification;  Rosen  er  nemlig  ikke  sammen- 
voxet  med  Orangestammen,  men  trukket  gjennem  den 
udhulede  Stamme,  som  om  denne  var  et  Futeral;  omsider 
tiltager  ved  Væxten  Rosenstammen  saaledes  i  Omfang,  at 
den  aldeles  fylder  Huulningen,  og  da  bliver  Ligheden  med 
Podningen  saa  stor,  at  italienske   Gartnere  kunne   skaffe 

den  Mening  Udbredning,  at  en  virkelig  Sammenvoxning 
her  har  funden  Sted.  De  lade  sig  betale  høie  Priser 
for  saadanne  Kunststykker;  og  først  naar  man  har  kjøbt 
et  saadant  Produkt  og  kan  undersøge  Sammenhængen, 
finder  man,  at  Rosen  eller  Figentræet  har  sin  egen  Rod 
ligesaavel  som  Orangetræet*).  Det  er  ikke  usandsynligt, 
at  lignende  Mystificationer  have  bidraget  til  at  ^dlede 
Plinius  og  andre  antike  Skribenter  i  deres  Udtalelser  om, 
hvad  der  kan  frembringes  ved  Podning. 

Vi  komme  saaledes  stadig  tilbage  til,  at  Slægtskabet 
er  en  nødvendig  Betingelse,  for  at  Podningen  kan  udføres; 
alligevel  staaer  den  Lethed,  hvormed  dette  skeer,  ikke  i 
ligefrem  Forhold  til  Slægtskabsgraden.  Ovenfor  er 
anført,  at  Pæretræets  Podning  paa  det  til  samme  Slægt 
henhørende  Æbletræ  ikke  med  Held  kan  udføres,  hvor- 
imod det  kan  voxe  paa  Hvidtjørnen ,  der  vel  henhører  til 
samme  Famihe  men  ikke  til  samme  Slægt;  endnu  mere 
uforklarligt  er  det,  at  de  fleste  Arter  af  Slægten  Pyrus  og 
Mespilus  kunne  podes  paa  Hvidtjørnen,  men  at  denne  i 
de  fleste  Tilfælde  ikke  kan  podes  paa  hine. 

Efter  Regel**)  vil  jeg  her  i  Korthed  sammenfatte  det, 
som  vi  for  nærværende  Tid  vide  i  denne  Henseende. 

1)  Hos  Fleertallet  af  Dicotyledonerne  (og  hos  Gramineerne) 
kunne   Individer  podes  paa  hinanden,   naar  de  hen- 

"høre  til  samme  Art,  selv  om  de  ere  forskjellige 
Afarter. 

2)  Desforuden  kunne  beslægtede  Arter  podes  paa  hver- 
andre uden  Hensyn  til,  om  de  henhøre  til  samme 
Slægt  eller  til  Slægter  indenfor  samme  Familie.     De 

•)  Galesio:  Traité  des  Citrus  P.  20. 
•*)  Regel:  algemeines  Gartenbuch,  369. 
***)  Regel  tilføier:  eller  til  beslægtede  Familier. 

26* 

Love,  som  her  betinge  Podningens  Mulighed  i  de 
enkelte  Tilfælde,  ere  os  endnu  ubekjendte,  og  Er- 
faringen kan  heri  alene  veilede  os. 

3)  Den  samme  Art  kan  ofte  tjene  til  Grundstamme  for 
forskjellige  Planter,  medens  disse  ofte  ikke  kunne 
være  Stammer  for  den. 

4)  Blanter,  der  ikke  ere  beslægtede,  kunne  ikke  podes 
paa  hinanden. 

Vi  gaae  nu  over  til  at  skildre  den  Indflydelse,  som 
Grundstammen  udøver  paa  Podeqvisten.  Den  kan  ikke 
paavirke  Podeqvisten  saaledes,  at  dennes  specifiske  Eien- 
dommeligheder  derved  forandres  i  Lighed  med  Grund- 
stammen. Alligevel  kan  man  paa  den  anden  Side  ikke 
paastaae,  at  Podeqvistens  Tilværelse  og  Velbefindende  er 
uafhængig  af  Grundstammen;  thi  vi  maae  betænke,  at 
denne  ikke  alene  bærer  Podeqvisten  men  ogsaa  er  dens 
Ernærer,  hvorfor  de  Lidelser,  som  Grundstammen  ved 
Kulden  eller  ved  andre  Aarsager  er  udsat  for,  nød- 
vendig maae  paavirke  Podeqvisten.  Derved  kommer  Grund- 
stammen til  at  øve  den  største  Indflydelse  paa  Podeqvistens 
Velbefindende,  navnlig  paa  dens  Væxt  og  Haardførhed. 
Nogle  Exempler  ville  bedst  oplyse  dette.  Den  dværgagtige 
Prunus  pumila  skyder,  naar  den  podes  paa  en  Blomme- 
stamme,  4  a  5  Fod  lange  Grene.  Medens  den  røde  Heste- 
kastanie som  et  frit  (ikke  podet)  Træ  ofte  bukker  under 
for  Vinterkulden,  kan  den  udholde  samme,  naar  den  podes 
paa  den  almindelige  Hestekastanie.  Saaledes  maa  ogsaa 
det  Forhold  forklares,  som  finder  Sted  mellem  Roser  fra 
de  varme  Jordstrøg  og  vore  Skovroser;  i  Havekunsten  gjør 
man  som  bekjendt  Forskjel  paa  rodægte  Roser,  som 
ere  opelskede  af  Stiklinger,  og  høistammede  Roser,  hvilke 
sidste  ere  podede   og  findes  i   enhver  Rosenhave.     Man 

formerer  nemlig  paa  sidste  Maade  med  Lethed  de  blomstrende 
Roser,  hvortil  endnu  kommer,  at  saadanne  Rosentræer 
udmærke  sig  ved  deres  Størrelse.  Med  Hensyn  til  Valget 
af  Grundstammer  foretrækkes  Skuddene  af  vore  vilde  Skov- 
roser (nemlig  Hunderosen,  Rosa  canina)  ubetinget  for  alle 
andre ;  disse  ere  derfor  blevne  eftersøgte  med  en  saadao  Be- 
gjærlighed,  at  de  vilde  Skovroser  ere  meget  formindskede  i 
Kjøbenhavns  Omegn ,  hvorfor  Gartnerne  ere  nødte  til  at 
forskaffe  sig  de  nødvendige  Grundstammer  fra  Skaane,  da 
de  ikke  selv  opelske  dem  af  Frø.  Ved  første  Øiekast 
synes  det  i  høieste  Grad  forunderligt,  at  Sydens  Roser, 
hvad  enten  de  nu  skrive  sig  fra  Indien,  China  eller  fra 
Middelhavslandene,  foretrække  som  Grundstammer  Skud  af 
vilde  danske  Skovroser  for  deres  egne,  men  ved  nøiere 
Eftertanke  vil  man  finde,  at  dette  ikke  beroer  derpaa,  at 
nogen  større  Affinitet  skulde  være  tilstede,  men  alene  hid- 
rører derfra,  at  Cellevævet  er  mere  modent  og  mere  haardført 
hos  Hunderosen  end  hos  hvilkensomhelst  fremmed  Rose. 
Grundstammen  kan  saaledes  øve  Indflydelse  paa  Pode- 
qvistens  Frodighed  og  Haardførhed,  men  derimod  maa 
man  ikke  troe,  at  nogen  Sammenblanding  af  de  organiske 
Masser  finder  Sted,  hverken  af  Cellevævet,  Bladene  eller 
Frugterne.  Der  er  i  denne  Henseende  en  bestemt  Grændse 
mellroi  de  to  Organismer,  og  naar  et  podet  Træ  gjennem- 
skjæres,  viser  der  sig  en  bestemt  Grændse  mellem  Stam- 
mens og  Podeqvistens  Ved  og  ingen  Blanding.  Grund- 
stammen kan  altsaa  ikke  paavirke  Podeqvisten  saaledes, 
at  dennes  Blade  kunne  antage  Lighed  med  Grund- 
stammens, saa  at  Syrenen,  naar  den  blev  podet  paa 
Ask,  skulde  omforme  sine  Blade  i  Lighed  med  Askens, 
eller  at  Graastener,  podede  paa  Reinetter,  skulde  smage 
efter  disse. 

Troen  paa  en  saadan  Indflydelse  af  Grundstammen 
paa  Podeqvisten  er  forresten  en  almindelig  Vildfarelse, 
som  vi  træff'e  allerede  hos  de  Gamle  og  kunne  forfølge 
lige  til  den  nyeste  Tid;  i  sin  raaeste  Form  fremtræder 
den  hos  Plinius,  der  blandt  Blommesorterne  omtaler 
Nød  de  blommen,  som  opstaaet  derved,  at  man  har 
podet  Blommetræet  paa  Hasselen,  og  dernæst  fortæller,  at 
man  i  Spanien  har  begyndt  at  tillægge  Æbleblommer  paa 
samme  Maade.  Efter  Palladius  kunne  Æbler,  Pærer,  Ka- 
stanier og  Valnødder  podes  paa  Grundstammer  af  Slaaen- 
torn,  Piil,  Platan  og  Ask,  hvilket  bevirkede,  at  Frugterne 
sildigere  modnedes  og  smagte  efter  Grundstammen.  I 
vor  Tid  fremtræder  denne  Vildfarelse  i  en  mildere  Form; 
det  hedder  saaledes,  at  Pæren  podet  paa  Hvidtjørn  skulde 
faae  en  bittrere  Smag;  hgeledes  har  jeg  hørt  paa  Als,  at 
naar  Graastenen  podes  paa  de  røde  Krigsæbler,  antager 
Frugten  en  mere  rød  Teint  end  ellers.  At  Grundstammen 
øver  en  saadan  Indflydelse  paa  Podeqvistens  Qvalitet,  maa 
benægtes,  hvorimod  vi  efter  den  Afhængighed  af  Grund- 
stammen, hvori  Podeqvisten  i  physisk  Henseende  er  stillet, 
meget  godt  kunne  indrømme,  at  Frugten  i  Fylde  og  i  sin 
fuldstændige  Udvikling  er  afhængig  af  Grundstammen.  Som 
Beviis  for  den  Indflydelse,  som  Grundstammen  skuldfi  øve 
paa  Podeqvistens  Qvalitet,  har  man  anført  den  Forander- 
lighed, som  nogle  podede  Træer  med  spættede  Blade  ere 
underkastede.  Reglen  er,  at  ingen  Forandring  finder  Sted ; 
naar  saaledes  Christtornen  med  spættede  Blade  podes 
paa  den  almindelige  Christtorn,  bevarer  den  sine  spættede 
Blade ;  men  hos  Elmen  med  spættede  Blade  har  jeg  seet  Skud, 
hvis  Blade  Ugnede  flovedarten,  hvortil  Grundstammen  hen- 
hørte; dette  Phænomen,  som  ikke  skal  være  sjeldent,  har 
man  undertiden  forklaret  saaledes,  at  det  er  Grundstammen, 

der  har  paavirket  Podeqvisten  paa  den  Maade,  at  denne 
har  skudt  Blade  i  Lighed  med  hiins,  men  det  maa 
hellere  forklares  som  en  Virkning  af  den  Trang,  som  det 
Abnorme  (de  spættede  Blade)  har  til  at  vende  til- 
bage til  det  Normale.  At  denne  Forklaring  er  den 
rigtige,  sees  blandt  andet  deraf,  at  det  samme  gjentager 
sig  hos  Træer,  der  ikke  ere  podede,  f.  Ex.  hos  Evonymus 
japonicus  med  spættede  Blade,  hos  hvilken  man  ofte  finder 
Skud  med  normale  Blade. 

Uagtet  Videnskaben  saaledes  benægter,  at  Grundstammen 
kan  forandre  Podeqvistens  specifiske  Eiendommeligheder, 
følger  dog  ikke  heraf,  at  det  er  ligegyldigt,  af  hvilken 
Art  eller  Varietet  man  vælger  sine  Grundstammer, 
naar  kun  Podningen  er  mulig;  thi  da  Podeqvistens 
physiske  Velbefindende  er  saa  afhængig  af  Grundstammen, 
gjør  man  altid  bedst  i  at  vælge  denne  i  Overeensstemmelse 
med  disse  Forhold.  Nogle  Exempler  ville  oplyse  Bigtigheden 
heraf.  I  Frankrig  og  Italien  podes  Ferskenen  paa  Mandel- 
træet, men  dette  kan  ikke  holde  ud  i  England,  hvorfor 
man  der  har  foretrukket  Blommetræet  som  Grund- 
stamme for  Ferskenen.  Paa  Sandstenen  ved  Fontainebleau 
opelsker  man  Skove  af  den  corsicanske  Fyr,  der  afgiver 
udmærket  Gavntømmer;  men  da  denne  fordrer  Kalkbund, 
n^^  man  først  opelske  Skovfyren,  som  voxer  frodigt 
paa  Sandbund,  og  denne  tjener  Ida  til  Grundstamme  for 
den  corsicanske  Fyr. 

Saavel  i  Danmark  som  andetsteds  har  man  gjort  den 
Erfaring,  at  Kirsebærtræer,  som  podes  paa  Grundstammer 
af  det  vilde  Kirsebærtræ,  hensygne  paa  Kalkbund,  men 
at  de  voxe  frodigt  der,  naar  de  ere  podede  paa  Veichsel- 
træet  (Prunus  Mahaleb).  Det  er  imidlertid  ikke  alene 
Hensyn   til   Jordbunden,    hvortil    der   i   Valget  af   Grund- 

stammer  maa  tages  Hensyn,  thi  disse  ere  forskjellige 
med  Hensyn  til  deres  Ernæring  og  Væxt,  hvopfor  de  ikke 
lige  godt  egne  sig  til  at  nære  de  forskjellige  Frugt- 
sorter; Frugttrækulturen*)  afgiver  mange  Exempler  paa 
Rigtigheden  af  denne  Paastand.  For  de  finere  Frugt- 
sorter foretrække  Mange  lavstammede,  smaa  Træer  til  Grund- 
stammer, thi  disse  forbruge  naturligviis  mindre  Nærings- 
saft,  men  lade  en  stor  Mængde  af  denne  tilflyde  Frugterne; 
overeensstemmende  hermed  kan  Paradiisæblet**)  i  mange 
Tilfælde  afgive  de  bedste  Grundstammer  for  Æblet.  Man  har 
hgeledes  gjort  den  Erfaring,  at  flere  Pæresorter  frembringe 
større  Frugter,  naar  de  podes  paa  Qvædestammer,  end 
naar  det  skeer  paa  Pæretræer.  Dette  finder  sin  Forklaring 
deri,  at  Qvædetræet  ikke  voxer  saa  stærkt  som  Pære- 
træet, og  derfor  bruger  mindre  af  Næringssaften  til  sin 
Væxt,  men  afgiver  saameget  mere  til  Frugten,  hvorfor 
denne  kan  blive  større  paa  Qvædetræet  end  paa  Pæretræet. 
Forresten  er  et  saadant  Pæretræ  mere  kortvarigt,  end  naar 
det  var  podet  paa  en  Grundstamme  af  sin  egen  Art,  og  der 
frembringes  tiUige  herved  det  Misforhold,  at  Træet  tvert- 
imod    det  Sædvanlige    er   tyndest  ved  Grunden  og  bliver 


*)  Med  Hensyn  til  de  Frugttræer,  som  dyrkes  hos  os,  benyttes  unge 
Frøtræer  til  Grundstammer;  i  gamle  Dage  tog  man  Grundstam- 
merne fra  Skoven.  Abild  og  Hvidtjørn  afgave  Grundstammdjjpor 
Æbler  og  Pærer;  i  mange  Egne,  (i  Sundeved)  følge  Bønderne  endnu 
denne  Fremgangsmaade,  men  Gartnerne  foretrække  at  opelske 
Grundstammer  ved  Udsæd  af  Æble-  og  Pærekjerner,  og  det  vist 
med  Rette,  thi  ellers  vilde  Frugttræbestanden  være  afhængig  af 
de  vilde  Træer  i  Skoven,  som  sjelden  ere  tilstede  i  tilstrækkelig 
Mængde  og  tillige  langt  fra  afgive  saa  gode  Grundstammer  som 
de  af  Frøopelskede  Træer.  Dette  sidste  er  ikke  alene  en  theoretisk 
Paastand,  men  er  ogsaa  godtgjort  i  Praxis.  Naar  Frøtræerne  have 
naaet  en  Alder  af  4  Aar,  podes  de,  og  man  kan  da  efter  3  til  4 
Aar  vente  Frugt. 

")  Hermed  menes  ikke  Pyrus  baccata,  men  en  lavstammet  Æblesort. 

tykkere  høiere  oppe,  fordi  den  nedre  Deel,  der  dannes 
af  Qvædeslammen,  ikke  voxer  saa  stærk  som  den  paa- 
satte  Pærestamme.  Blandt  Aarsagerne  til,  at  Graastenen 
paa  Als  og  i  Sundeved  er  ifærd  med  at  udarte,  anføres, 
at  Bønderne  som  Grundstamme  have  valgt  Skovabilden  af 
Mangel  paa  Frøtræer. 

Endnu  have  vi  tilbage  at  omtale  den  mærkelige  Frem- 
gangsmaade,  som  følges  ved  C  a  m  e  1 1  i  e  n  s  Formering.  Længe 
var  Formeringen  af  den  dobbelte  Camellia  besværet  derved, 
at  dens  Stiklinger  havde  en  meget  svag  Yæxt,  men  denne 
Mangel  blev  afhjulpen  derved,  at  man  faldt  paa  at  pode 
den  fyldte  Camellia  paa  Stiklinger  af  den  Enkelte;  i  en 
saadan  Tilstand  udvikler  hiin  sig  med  Frodighed,  og  det 
er  derved  lykkedes  Gartnerne  at  tilfredsstille  den  store 
Efterspørgsel  efter  Camelliens  straalende  Blomster. 


II. 

Hvorfor  formeres  mange  Træarter  ved  Grene  og 
ikke  ved  Frø? 

Af  det  Foregaaende  indsees,  at  den  Kunst  at  formere 
Træer  ved  Knopper  har  naaet  en  høi  Udvikling,  og  Op- 
fin||omheden  har  næsten  for  alle  dyrkede  Træarters  Ved- 
kommende udfundet  en  Maade ,  h'vorpaa  de  lade  sig  for- 
mere ad  denne  Vei,  og  det  uagtet  de  samme  Træarter, 
paa  ganske  enkelte  Undtagelser  nær,  ogsaa  kunne  formeres 
ved  Frø.  Ere  Knopindividerne  da  bedre  end  Frøindividerne? 
Tvertimod,  i  Sundhed  og  Kraft  staae  de  sædvanlig 
tilbage  for  disse,  idet  de  i  Reglen  have  større  Disposi- 
tion til  Sygelighed,  og  ere  mere  kortvarige  og  i  deres 
Form  ikke  saa  skjønne  som  Frøindividerne.    Dette  er  ogsaa 

anerkjendt  i  Skovdriften,  hvor  det  især  kommer  an  paa  at 
opdrage  sunde,  kraftige  og  store  Planter.  Men  ellers  fore- 
trækkes næsten  altid  Finopformeringen,  og  da  denne  For- 
meringsmaade  altsaa  for  Træernes  Vedkommende  har  opnaaet 
et  saa  stort  Raaderum,  vilde  det  nok  være  Umagen  værd  at 
undersøge,  hvad  der  har  bevirket  dette. 

Ovenfor  blev  der  sagt,  at  alle  vore  dyrkede  Træarter 
kunne  formeres  ved  Frø  paa  ganske  faa  Undtagelser  nær; 
saadanne  ere  nogle  dyrkede  Pile-  og  Poppelarter,  hvoraf 
der  ikke  existerer  Frøplanter,  fordi  alle  Individerne  hen- 
høre til  det  samme  Kjøn,  hvorved  Befrugtningen  og  som 
Følge  heraf  Frødannelsen  bliver  umulig.  Et  bekjendt 
Exempel  herpaa  er  Taarepilen,  som  næsten  i  hele 
Europa  ligefra  Øresund  til  Middelhavet  er  et  yndet  Have- 
træ. Dette  Træ  opelskes  altid  af  Grene,  og  det  er 
for  nærværende  Tid  umuligt  at  opelske  det  paa  anden 
Maade  hos  os,  thi  det  bærer  her  aldrig  Frø,  ikke 
fordi  Klimaet  forbyder  det,  men  fordi  den  befrugtende 
Elanpiil  mangler;  alle  Taarepile  nedstamme  nemlig  fra  en 
Green,  som  i  Aaret  1730  blev  sendt  til  England  og  der 
plantet  i  Twikenham  Park,  og  da  dette  var  en  Hunpiil, 
ere  de  talrige  Taarepile,  der  findes  i  Europas  Haver,  alle 
Hunpile  og  saaledes  ikke  istand  til  at  frembringe  Frø. 
Det  samme  gjentager  sig  hos  nogle  af  de  Pilearter,  ^m 
almindelig  dyrkes  hos  os,  thi  da  disse  altid  formeres  ved 
Stiklinger,  og  en  heel  Egns  Piletræer  ofte  nedstamme  fra 
et  enkelt  Træ,  blive  derved  alle  Individerne  af  samme  Kjøn. 
Af  den  mandelbladede  Piil  (Salix  amygdalina),  der  er  en  af 
vore  smukkeste  Pilearter,  er  det  meget  sjeldent  at  finde  Han- 
plante^; af  den  lanzetbladede  Piil,  (S.  lanceolata)  har  jeg  kun 
seet  Huntræer,  af  Skørpiil  (S.  fragilis)  har  jeg  i  mange  Egne 
kun  seet  Hantræer,   og   af  S.  cuspidata    alene    Hantræer. 

Det  samme  gjælder  næsten  i  en  endnu  høiere  Grad 
om  de  Poppelarter,  der  meest  almindelig  dyrkes  hos 
os,  nemlig  den  kanadiske  og  den  italienske.  Hvor 
almindelig  end  den  kanadiske  Poppel  er  saavel  paa  Hegn, 
som  i  Alleer,  hvor  frodig  den  end  udvikler  sig  paa  enhver 
Jordbund,  og  uagtet  den  kan  holde  ud  selv  paa  Skagens 
Slette,  udbreder  den  sig  dog  aldrig  saaledes  som  Hylden 
og  Rønnen  ved  Selvsaaning,  men  maa  altid  opelskes 
af  Stiklinger,  fordi  Betingelsen  for  Frødannelse  ikke  er 
tilstede,  da  alle  Træerne  ere  Hantræer. 

Pyramidepoplen,  der  gjør  en  god  Virkning  i 
vore  Plantninger  ved  Siden  af  de  bredkronede  Træer,  maa 
altid  forplantes  ved  Stiklinger,  thi  alle  kjendte  Individer 
ere  Hanner*). 

Her  viser  sig  en  mærkehg  Eiendommelighed  hos  Knop- 
individerne, idet  de  nemlig  ere  saa  afhængige  af  Stammetræet, 
at  de  have  samme  Kjøn  som  dette.  Medens  Frøindiyiderne 
have  Frihed  til  enten  at  blive  Hanner  eller  Hunner,  er 
det  givet,  at  alle  vore  Taarepile  skulle  være  Hunner, 
ligesom  alle  Pyramidepopler  skulle  være  Hanner,  fordi 
Stammetræet  i  første  Tilfælde  er  en  Hun,  i  sidste  en  Han**). 
^ Dette  er  det  Samme,  som  man  har  udtrykt  ved  den 
Sætning:  Knoppen  reproducerer  Individet,  Frøet 
^ten,  og  disse  Forhold   tale  ikke   imod  den  Anskuelse, 


*)  Det  er  mærkeligt,  at  uagtet  dette  Træ  er  saa  almindeligt  1  Europa, 
kan  det  paa  en  Maade  siges  endnu  ikke  at  være  kjendt,  thi  man 
er  endnu  uvidende,  baade  om  hvad  Art  det  er  og  om  dets  Herkomst; 
det  blomstrer  sjelden;  Decaines  anseer  Pyramidepoplen,  ikke  for 
en  Art,  men  for  en  i  Fortiden  ved  Kultur  frembragt  Form  af 
den  sorte  Poppel,  ligesom  man  i  Nutiden  har  frembragt  Pyramide- 
elmen. 
**)  At  man  forresten  har  Formodning  om,  at  en  Kjønsforandring  kan 
linde  Sted  ad  Knopformeringens  Vel,  er  omtalt  i  dette  Tidsskrifts 
1ste  Række  2det  B.  S.  63. 


400 

at  Knopindividerne  ikke  ere  nye  Planter,  men  Dele  af 
Stammetræet,  hvis  Liv  fortsætter  sig  igjennem  dem,  hvilken 
Opfattelse  tillige  finder  sin  Bestyrkelse  deri,  at  disse  Træer 
ikke  have  nogen  stor  Levealder;  vore  Pyramidepopler  blive 
sjelden  mere  end  50  Aar  gamle. 

Vi  have  saaledes  seet,  hvorledes  Knoppen  reproducerer 
Individet,  medens  Frøet  reproducerer  Arten,  og  hermed 
faae  vi  en  naturlig  Overgang  til  den  Anvendelse,  som 
Knopforraeringen  finder  i  Havekunsten,  idet  man  derved 
kan  bevare  og  udbrede  tilfældige,  individuelle  Eiendomme- 
ligheder,  der  ikke  høre  med  til  Artens  Charakteer,  men 
som  ere  af  den  Beskaffenhed,  at  de  paa  Grund  af  det 
Skjønne,  eller  rettere  det  Aparte,  behage  Mennesket.  En 
saadan  Form  er  Have-Snebollen,  et  Træ,  som  bærer 
lutter  ufrugtbare  Blomster,  og  oprindelig  sandsynhgviis  er  en 
ved  Dyrkning  frembragt  Tilfældighed  af  den  vilde  Sne- 
bolle, hvis  Blomsterstand  har  en  Kreds  af  ufrugtbare  og 
forresten  frugtbare  Blomster;  et  saadant  ufrugtbart  Individ 
kunde,  da  det  mangler  Kjønsorganer,  ikke  forplantes,  naar 
Frøet  var  Planternes  eneste  Formeringsorgan,  og  dets  Fore- 
komst vilde  være  et  Slumpetræf,  hvormed  Gartnerindustrien 
ikJte  vilde  beskæftige  sig.  Ved  StikUnger  derimod  kan  man 
derimod  bevare  denne  Eiendommelighed  og  formere  den 
i  det  Uendelige.  * 

Snebollen  er  gammel  i  vore  Haver,  derimod  er  Kugle- 
ak  asien,  eller,  som  vi  hellere  maae  kalde  den.  Kugle- 
robinien, endnu  ny.  Medens  den  almindelige  Robinie  har 
en  stor  aaben  Krone,  har  denne  en  tæt  Krone,  idet  saa- 
vel  Bladene  som  Grenene  ere  sammenhobede.    Mennesket 


*)  Paa  Laaland  vil  man  have  bemærket,  at  Hvidpilen,  som  har  været 
der  i  Aarhundreder,  ikke  mere  groer  saa  villig  som  forhen. 

finder  Behag  i  den  grønne  Kugle ,  som  deraf  opstaaer,  men 
Naturen  betragter  den  som  en  Vanskabning  og  vil  ikke  at 
den  skal  udbredes  mere,  hvorfor  den  hellerikke  kan  blomstre ; 
Kuglerobiniens  grønne  Krone  er  nemlig  aldrig  smykket 
med  de  pragtfulde  Blomsterklaser,  som  gjør  den  almindelige 
Robinie  i  Blomstringstiden  til  det  skjønneste  af  alle  Have- 
træer. Kuglerobinien  er  en  individuel Eensidighed;  Naturen 
har  udtømt  sig  i  denne  Retning  og  vil  ikke  længere 
frem  paa  denne  Bane.  Der  fortælles,  at  man  engang 
i  Genf  har  seet  Blomster  paa  den,  men  de  vare  paa  en 
naturlig  Green,  saaledes  som  de  findes  hos  den  normale 
Form,  og  de  maae  betragtes  som  et  afmægtigt  Forsøg  af  Van- 
skabningen, for  at  dens  Af  ko  mk  an  blive  befriet  fra  den 
uformelige  Tilstand,  og  vende  tilbage  til  den  sunde, 
normale  Stamme,  hvorfra  den  er  udgaaet.  Verden 
vilde  snart  være  bleven  befriet  fra  Kuglerobinien,  naar 
Knopformeringen  ikke  havde  fundet  Sted.  Paa  Grund 
af  sine  Grenes  Form  kan  den  ikke  formeres  v-ed  Stik- 
linger, men  Formeringen  skeer  derved,  at  Grenene  podes 
paa  Grene  (eller  Frøtræer)  af  den  almindelige  Robinie. 
Derved  er  det  lykkedes  at  udbrede  dette  Træ  i  Haverne 
i  det  tempererede  Europa.  Især  er  det  almindeligt  i 
Omegnen  af  Berlin;  i  Danmark  er  det  endnu  ikke  rigtig 
almindeHgt ,  sandsynligviis  fordi  Gartnerne  hidtil  ikke 
have  været  forsynede  dermed,  men  nu  have  de  modtaget 
saa  mange  fra  Udlandet,  at  dette  Træ  snart  vil  kunne 
sees  overalt  hos  os  og  pynte  Græsplainerne  med  sin 
Krones  smukke  Løv,  der  holder  sig  til  Slutningen  af 
October. 

Foruden  Snebollen  og  Kuglerobinien  dyrkes  i  Haverne 
endnu  mange  andre  Former,  der  i  Virkelighed  ere  Van- 
skabninger   eller  sygelige  Frembringelser,  men  som  paa 

Grund  af  deres  aparte  Form  behage  Mennesket,  og  som 
Gartnerindustrien  giver  Varighed;  meest  almindelig  blandt 
disse  ere:  Træer  med  hængende  Grene,  og  Træer 
med  farvet  Løv.  De  fleste  hængende  Træer,  som 
dyrkes  i  Haverne,  ere  Kunstprodukter,  der  skylde  Men- 
nesket deres  Tilværelse;  dog  ere  enkelte  naturlige,  og 
disse  ere  ogsaa  de  fagreste  af  alle  hængende  Træer, 
saaledes  Taarepilen;  da  denne  hos  os  kues  af  de  strenge 
Vintre,  foretrække  mange  en  anden  Pileart,  der  vel  ikke  er 
saa  skjøn  men  mere  haardfør,  nemhg  den,  som  i  Gartner- 
katalogerne kaldes  Salix  americana  pendula.  Naar  Hvid- 
birken  faaer  tilstrækkelig  Plads,  vil  den  med  Alderen 
antage  en  hængende  Form,  der  er  ligesaa  skjøn  som 
naturlig;  den  kan  frembringes  ved  Frø,  hvorfor  den  kan 
siges  at  være  aldeles  i  Harmoni  med  Naturen. 

Anderledes  er  det  med  Hængeaskens  Berettigelse. 
Vi  kjende  alle  denne  forunderlige  Træform,  hvis  Grene 
bueformigt  skyde  nedad,  indtil  deres  Toppe  berøre  Jorden, 
hvorved  Træet  danner  en  ziirhg,  hvælvet  Løvhytte.  Hænge- 
asken blomstrer  og  sætter  modne  Frø*),  men  derved  kan 
den  ikke  formeres,  thi  Frøplanterne  afryste  den  indi- 
viduelle Eiendommelighed,  hvormed  Moderplanten  var  be- 
hæftet, og  vende  tilbage  til  Hovedarten  (den  almindelige« 
Ask).  Den  kan  kun  forplantes  ved  Knopformeringen;  ved 
Stiklinger  og  Aflæggere  gaaer  det  dog  ikke,  men  derve'd  at 
den  podes  paa  Hovedarten,  som  saaledes  kommer  til  at 
danne  Stammen,  medens  Hængeasken  danner  Kronen. 

At  en  Hængeask  er  en  ganske  net  Ting,  skal  jeg  ikke 
nægte,  men  fordi  Hængepilen,  Hængebirken  og  den  kunstige 


Hvorfor  ogsaa  en  kjøbenhavnsk  Handelsgartner  aarlig  udbyder  Frø 
af  Fraxinus  excelsior  pendula.  (!) 

Hængeask  ere  smukke,  følger  ikke,  at  alle  Træarter  kunne 
egne  sig  dertil;  thi  der  ere  dem,  hvilke  den  hængende 
Form  giver  et  unaturligt,  uskjønt  og  sygeligt  Udseende,  og 
dog  har  Mennesket  i  sin  Længsel  efter  det  Aparte  ikke 
afholdt  sig  fra  at  fremtvinge  saadanne  Mønstrer,  thi  med 
hvilket  andet  Navn  skulle  vi  betegne  de  Hængebøge,  som 
i  de  sidste  Aar  have  faaet  Indpas  i  vore  Haver.  At 
ogsaa  Hængebøgens  Tilblivelse  er  aldeles  individuel, 
lader  sig  bevise  derved,  at  alle  de  Hængebøge,  hvormed 
Tydsklands  Gartnere  have  beriget  Europas  Haver,  ned- 
stamme fra  en  Skov  ved  Neuendorf  ved  Munchen*),  hvor 
Modertræet  endnu  findes.  1  vore  Skove  findes  ogsaa  naturlige 
Hængebøge,  saaledes  den  ved  Jægerspriis,  desuden  fore- 
kommer den  ogsaa  i  Lethraborg  Lysthave  i  den  af  Kilder 
gjennemrodede  Jordbund.  Disse  Hængebøge  have  en  naturlig 
og  skjøn  Form,  og  det  vilde  være  langt  rigtigere,  at  tage 
Grene  herfra  end  fra  Tydskland.  Det  er  imidlertid  ikke 
Handelsgartneriernes  Sædvane  at  udbrede  vore  egne  Frem- 
bringelser; det  er  for  dem  langt  lettere  at  tye  til  Udlandet. 

Det  er  et  mærkeligt  Vidnesbyrd  påa  Menneskets  Kjær- 
lighed til  det  Aparte ,  at  denne  Mani  har  saaledes  kunnet 
gribe  om  sig,  at  der  i  ethvert  større  Haveanlæg  skulde 
forefindes  Hængebøg,  Hængeelm,  Hængeeg,  Hængelærk 
og  Hængeguldregn;  der  ere  meget  faa  blandt  vore  Havers 
blomstrende  Træer,  der  kunne  maale  sig  med  den  naturlige 
Guldregn,  og  dog  har  Mennesket  ikke  ladet  sig  nøie  med 
dens  naturiig  hængende  Grene,  men  har  villet  fremtvinge 
Noget,  der  skulde  være  rigtig  hængende,  og  derved  opnaaet 
noget,   som  har  et  ligesaa  stygt  som   sygeligt  Udseende. 

Man  paastaaer,   at  nogle  af  disse  hængende  Former 


*)  Bentziens  Haugetidende  1858,  Side  96. 

ere  saa 'unaturlige,  at  de  ikke  engang  lade  sig  forplante 
ved  Grene,  som  ellers  forplante  alle  individuelle  Eien- 
dommeligheder,  men  alene  dannes  derved,  at  Grenene 
podes  i  omvendt  Stilling  med  Toppen  nedad,  hvilket  skal 
gjentages  flere  Gange,  førend  Træet  bringes  til  imod 
sin  Natur  at  voxe  nedad.  At  man  kan  danne  hængende 
Træer  paa  denne  Maade,  er  bleven  mig  forsikkret  af 
Gartnere  i  Holland,  ligesom  det  ogsaa  omtales  af  Alex. 
Braun  i  »Verjiingerung  in  der  Natur«. 

Efter  Ovenstaaende  kunne  de  hængende  Træer  deles 
i  fire  Hovedafdelinger :  A)  de,  hos  hvilke  denne  Form  er  uad- 
skillelig fra  Træet,  hvad  der  sandsynligviis  er  Tilfældet  med 
Taarepilen;  B)  de,  der  som  oftest  frembyde  denne  Form, 
og  hos  hvilke  den  altsaa  i  de  fleste  Tilfælde  lader  sig  for- 
plante af  Frø,  —  dette  er  Tilfældet  med  Hængebirken  og 
nogle  Pilearter;  C)  de,  som  blive  hængende  derved,  at 
der  i  deres  Stamme  er  indpodet  en  Gren,  som  har  Dis- 
position dertil;  D)  de  Træer,  hvor  ikke  engang  Grenene 
forplante  denne  Eiendommelighed,  og  som  derfor  kun  kan 
frembringes  derved,  at  Grene  indpodes  i  omvendt  Stilling. 

Jeg  er  nærved  at  troe,  at  Liebhaveriet  for  Træer  med 
plettede  Blade  er  endnu  større  end  for  hængende 
Træer;  i  naturhistorisk  Henseende  er  det  Sygeligheds- 
produkter,  og  i  æsthetisk  Henseende  give  de  i  Virkelighed 
ikke  andet  Udbytte,  end  at  de  bestyrke  Overbeviisuingen 
om,  at  Løvets  naturlige,  grønne  Farve  ogsaa  er  den  skjønneste. 
At  saadanne  Træer  kunne  gjøre  Opsigt  som  Sygelighedsphæno- 
mener  er  forstaaeligt,  ligesom  Mennesker,  der  lide  af  Albi- 
nisme. Men  ligesom  det  vilde  være  fornuftstridigt  at  stræbe 
efter  at  vedligeholde  i  Afkommet  noget  saadant,  saaledes  maa 
det  samme  gjælde  om  Træerne.  Træer  med  plettede  Blade  lade 
sig  i  Reglen  heller  ikke  formere  ved  Frø,  men  ved  Knopper. 

Meest  bekjendt  er  Valbirken,  men  desforuden  existerer  der 
saagodtsom  af  alle  vore  dyrkede  Træarter  Afændringer 
med  plettede  Blade. 

Hvad  der  gjælder  om  Træer  med  plettede  Blade, 
gjælder  ogsaa  om  dem  med  mørke  Blade,  f.  Ex.  Blod- 
bøgen og  Blodhaslen.  Den  Første  skal  skrive  sig  fra  et 
enkelt  Træ  i  Thuringerwald,  hvis  kobberrøde  Blade  tiltrak 
sig  en  Gartners  Opmærksomhed,  som  noget,  der  nødvendig 
maatte  gjøre  Lykke  i  Europas  Haver,  og  dette  Træes  Grene 
have  siden  tjent  til  at  udbrede  Blodbøgen  overalt  i  Europa. 
Senere  har  man  ogsaa  fundet  andre  naturhge  Blodbøge, 
f.  Ex.  ved  Rhinen,  der  ogsaa  have  tjent  til  at  tilfredsstille 
Efterspørgselen  efter  denne  aparte  Træform.  Denne  Eien- 
dommeligheds  Arvelighed  er  ikke  uden  Interesse;  Blod- 
bøgens Frøyngel  have  i  Reglen  mørkere  Blade  end  den 
almindelige  Bøg,  men  ganske  faa  ere  virkelige  Blodbøge, 
derfor  finder  Gartnerindustrien  det  ikke  stemmende  med 
sin  Interesse  at  opdrage  Blodbøgen  paa  den  Maade,  men 
foretrækker  Aflægning  eller  Podning  paa  Hovedarten;  medens 
der  saaledes  er  noget  constant  ved  Blodbøgen,  er  Blod- 
haslen derimod  at  betragte  som  en  reen  individuel  Eien- 
dommelighed,  der  ikke  lader  sig  formere  af  Frø. 

Vi  have  saaledes  seet,  hvorledes  Knopformering  kan 
tjene  til  at  tilfredsstille  Menneskets  Hang  til  det  Aparte 
og  den  sletteSmag  i  Havekunsten,  da  det  derved  er  lykkedes 
at  bevare  nogle  EiendommeUgheder,  som  ellers  vilde  være 
kortvarige.  Dersom  Knopformering  ikke  førte  til  Andet,  vilde 
den  være  uden  sand  Nytte,  men  den  har  faaet  en  storartet 
Anvendelse  i  Frugttrædyrkningen,  og  jeg  tænker  herved 
ikke  alene  paa  de  indenlandske,  men  næsten  paa  alle  europæiske 
Træer,  der  dyrkes  for  deres  Frugters  Skyld.  Og  det  er 
for  at  begribeliggjøre   Knopformeringens    store  Betydning 

paa  dette  Gebeet,  at  jeg  har  forudskikket  ovenstaaende 
Bemærkninger  angaaende  Formeringen  af  Træer  med  til- 
fældige Eiendommeligheder.  Thi  det  som  bevirker,  at  Men- 
nesket finder  en  Frugt  velsmagende,  er  en  tilfældig  Eien- 
dommelighed,  noget,  der  er  ganske  uvæsentligt  for  Arten ; 
Arten  bliver  den  samme,  om  dens  Frugter  ere  uspiselige 
eller  meget  velsmagende,  om  de  ere  haarde,  bedske  som 
Skovpærer,  eller  bløde,  saftige,  smeltende  og  velsmagende 
som  Figenpæren.  En  saadan  Eiendommelighed  gaaer  ikke 
over  paa  Frøafkommet,  og  vi  betegne  den  derfor  som  til- 
fældig. Det  er  en  Kjendsgjerning,  at  saa  godt  som  alle 
Frugttræer,  der  formeres  ved  Frø,  udarte  eller  rettere  variere. 
Naar  vi  saaledes  opelske  Frøtræer  af  vore  dyrkede  Blommer 
og  lade  dem  udvikle  sig  til  Frugtbarheds  Alderen  uden 
at  pode  dem,  ere  Frugterne  i  de  fleste  Tilfælde  saa- 
danne,  at  man  vilde  betegne  dem  som  vilde  og  uspiselige. 
Det  samme  gjælder  i  endnu  høiere  Grad  om  Pæren.  Naar 
man  saaer  Kjerner  af  de  fineste  Pæresorter,  ville  de  Træer, 
som  heraf  udvikle  sig,  indbyrdes  være  forskjellige ;  intet 
af  dem  vil  repræsentere  Modertræet,  mange  af  dem  ville 
frembyde  et  vildt  Udseende,  idet  Træet  bliver  meget  tornet, 
Bladene  smaa  og  Frugten  lille  og  uspiselig.  Under  andre 
Forhold,  som  der  her  ikke  er  Anledning  til  at  undersøge, 
kunne  Frøtræerne  vel  give  god  Frugt,  men  i  Reglen  for- 
skjellig  fra  Modertræets;  det  er  altsaa  indlysende,  at 
naar  Gartneren  har  en  god  Frugtsort  og. vil  vedligeholde 
samme,  maa  han  tye  til  Knopformeringen,  som  for  vore 
Frugttræers  Vedkommende  skeer  ved  Podning.  Denne  For- 
meringsmaade  er  ikke  istand  til  selv  at  frembringe  gode 
Frugter,  ja  ikke  engang  til  at  forbedre  de  Tilstedeværende, 
eftersom  alle  de  Eiendommeligheder,  som  kunne  udmærke 
Frugterne,  have  deres  Aarsag  i  Frøet,  men  disse  vilde  have 

en  kortere  Varighed,  naar  deres  Tilværelse  ikke  kunde 
forlænges  ved  Knopformeringen.  Dette  gjælder  især  om 
de  Eiendommeligheder,  som  existere  for  Smagssandsen,  der 
har  langt  større  Evne  til  at  opfatte  Forskjelligheder  end  de 
objective  Videnskaber;  Frugter,  om  hvilke  Botaniken  lærer, 
at  de  ikke  ere  forskjellige ,  og  som  for  Analysen  vise 
sig  at  være  sammensatte  af  de  samme  Stoffer,  kunne  for 
Smagssandsen  være  uendelig  forskjellige.  Dersom  saadanne 
Eiendommeligheder  skulle  forplantes,  maa  det  skee  ved  Knop- 
formering. Hvad  der  ogsaa  tvinger  Gartneren  til  at  tye  til 
%  denne  Formeringsmaade  er,  at,  i  samme  Grad  som  Frøhuset, 
(og  hvad  der  tilligemed  dette  danner  den  spiselige  Frugt)  ud- 
voxer  og  bliver  saftigt  og  kjødet,  i  samme  Grad  viser  sig, 
om  ikke  altid,  saa  dog  hos  mange  Former,  Frøene  mindre 
og  færre,  saa  at  saadanne  Frugttræer  ikke  godt  lade  sig 
formere  ved  Frø,  ja  nogle  ere  endogsaa  aldeles  golde. 
Saaledes  ere  Flaskeæblernes  Kjernehuse  ofte  golde;  det 
samme  gjælder  om  Bananen  og  Malta^ippelsinen,  og  lige- 
ledes ere  de  smaa  Appelsiner,  som  vi  ifjor  Vinter  have  faaet 
fra  St.  Miguel  (en  af  Azorerne),  oftest  uden  Kjerner. 
Naturen  vil  ikke  skride  længere  frem  paa  denne  Vei,  og 
derfor  gjør  den  disse  Racer  ufrugtbare. 

En  Fordeel  ved  Knopformeringen  er  ogsaa  det,  at 
man  derved  vinder  Tid ;  det  er  bekjendt,  at  Træerne  skulle 
være  temmelig  gamle,  før  de  blive  frugtbare.  I  hvad  Alder 
enhver  Træart  er  frugtbar,  derom  vide  vi  endnu  kun  lidet,  og 
maaskeeerdet  ogsaa  umuligt  at  fastsætte  nogetbestemtherom, 
thi  Frugtbarhedsalderen  synes  i  høi  Grad  at  rette  sig  efter 
de  naturlige  Forhold,  hvorunder  Træet  lever.  Hos  Egen 
kan  man  i  Skoven  ikke  vente  Frugt,  førend  den  er  over 
40  Aar  gammel,  hos  Bøgen  endnu  sildigere;  Æblet  er 
hos    os    frugtbart   i   en   Alder   af  12   til   15  Aar,    Pæren 

behøver  længere  Tid;  mange  Viinstokke  (i  Frankrig)  be- 
høve 25  Aar  for  at  blive  frugtbare.  Det  er  vanskeligt 
at  bestemme,  hvor  lang  Tid  der  maa  hengaae,  inden 
et  Frøtræ  af  Vedbenden  er  frugtbart,  men  ovenfor  have 
vi  seet,  at  naar  den  engang  har  naaet  til  Frugtbarheds- 
alderen,  befinde  dens  Grene  sig  paa  samme  Trin  som 
Moderplanten,  de  behøve  ikke  som  Frøeplanten  at  be- 
gynde forfra,,  men  ere  udrustede  med  Evne  til  at  kunne 
udvikle  Blomster  og  Knopper.  Dette  Forspring  i  Tiden, 
som  Grenen  har  fremfor  Frøet,  er  en  vigtig  Aarsag  til,  at 
Gartneren  næsten  altid  foretrækker  at  formere  mange  Ziir- 
træer  ved  Grene  og  ikke  ved  Frø. 

Det  samme  gjælder  om  vore  Frugttræer,  om  det  end 
ikke  er  den  egentlige  Grund  til,  at  Frøformeringen  ikke 
benyttes.  Podeqvisten  bærer  nemlig  Frugt  efter  nogle  faa 
Aar,  men  alligevel  bliver  det  mindre  klart  for  Lægmand,  at 
der  ogsaaher  vindes  Tid,  fordi  man  til  Grundstammer  benytter 
Frøtræer  som  ere  4  Aar  gamle,  naar  de  podes,  og  naar 
nu  hertil  regnes  de  3  til  4  Aar,  som  medgaae  inden 
Podeqvisten  bærer  Frugt,  synes  der  for  den  praktiske,  over- 
fladiske Betragtning  ikke  at  være  vunden  megen  Tid. 

Af  Ovenstaaende  følger,  at  Knopformeringen  nødvendig 
maa  have  stor  Betydning  for  Frugttrædyrkningen,  hvorfor 
den  er  anvendt  næsten  paa  alle  de  Frugttræer,  som  dyrkes 
i  Europa,  saa  at  det  maa  betragtes  som  noget  ganske 
særegent ,  naar  disse  formeres  paa  anden  Maade.  Det 
gjælder  saaledes  om  Kirsebærret,  Blommen,  Apri- 
kosen,  Ferskenen,  Mandlen,  Æblet,  Pæren, 
Qvæden,  Granatæblet,  Azarollen,  Hindbærret, 
Pistasien,  Appelsinen,  Citronen,  Capers,  Viin- 
stokken.  Ribs,  Stikkelsbærret,  Solbærret,  Oliven 
og  Fignen. 

Det  er  altsaa  Knopformeringen,  Mennesket  har  at 
takke  for,  at  Nydelsen  af  de  Frugter,  som  af  Alle  ansees 
for  de  bedste  i  deres  Slags,  ikke  blev  afhængig  af  enkelte 
Træers  Tilværelse,  men  kunde  forlænge  sig  igjennem  Aar- 
hundreder.  De  franske  Gartnere  have  aabenbart  det  største 
Talent  for  denne  Kultur,  og  det  er  hos  dem,  at  vi  maae  op- 
søge Frugter,  der  med  Hensyn  til  deres  Velsmag  overgaae  alle 
Europas  og  maaskee  Alverdens  Frugter.  Forrest  i  denne 
Række  staaer  Ferskenen  fra  Montreuil;  ligesom  ingen 
Fersken  i  Velsmag  kan  konkurrere  med  denne,  gjælder  det 
samme  om  Pæren  fra  St.  Germain  og  om  Druen  fra 
Fontainebleau,  der  begge  ere  bevarede  ved  Knopfor- 
meringen, saavelsom  Fignen  fra  Smyrna  og  Appelsinen  fra 
Malta;  og  det  samme  gjælder  om  den  Frugt,  som  skattes 
meest  hos  os,  nemlig  Graasteenæblet. 

Mærkeligt  er  det  imidlertid,  at  Knopformeringen  ikke 
alene  er  nødvendig  for  at  opelske  Træfrugter,  der  spises 
raae,  men  ogsaa  for  dem,  der  underkastes  en  kunstig  Be- 
handling. Saaledes  kjender  man  saagodtsom  ingen  anden 
Maade  at  drive  Viinavl  paa.  Her  er  Knopformeringen 
ogsaa  ligefrem  nødvendig,  thi  for  at  Vinen  skal  kunne 
behandles  rationel,  udfordres,  at  den  maa  være  eensartet 
i  sin  Sammensætning,  den  maa  være  leveret  af  samme 
Sort  Druer.  Da  man  nu  ikke  kan  være  vis  paa,  at  to 
Viinstokke,  som  ere  opelskede  af  Frø,  ville  give  samme 
Sort  Druer,  bliver  Knopformeringen,  hvorved  man  kan 
sikkre  sig  overeensstemmende  Viinstokke,  en  Nødvendighed, 
og  saaledes  skeer  det,  at  Eremitage,  Chateau  Margaux, 
Johannesbergervinen,  saavelsom  alle  andre  ædle  Vine,  skyldes 
Knopformeringen.  Den  er  altsaa  paa  det  Nærmeste  en 
Nødvendighed  for  Frugttrædyrkningen,  men  i  Reglen  skeer 
den  ikke  paa  en  saa  simpel  Maade,  som  f.  Ex.  for  de 

hængende  Træers  Vedkommende,  thi  her  ere  langt  flere 
Hensyn,  som  maae  tages  med.  Derved  frembyder  denne 
Deel  af  den  praktiske  Plantelære  mange  Træk,  som  ikke 
ere  uden  Interesse,  hvilket  gjælder  om  alle  Frugtttræer  og 
ikke  blot   om  dem,   som  dyrkes  hos  os. 

Jeg  har  bestræbt  mig  for  at  tydeliggjøre  for  Læseren, 
af  hvilken  uhyre  Betydning  Knopformeringen  er  for  Træ- 
dyrkningen,  idet  den  ikke  alene  betinger,  at  Nydelsen 
af  de  meest  velsmagende  Frugter  har  kunnet  blive  saa 
Mange  tildeel,  men  at  ogsaa  Dyrkningen  af  Træer  er  bleven 
mulig  i  en  saadan  Udstrækning,  at  Folkenes  Velfærd 
beroer  derpaa.  Vore  Frugttræer  formeres  ved  Podning, 
der  er  saa  simpel  og  synes  saa  tilforladelig,  at  den  i 
Praxis  er  bleven  eneherskende,  hvilket  har  bevirket,  at 
Lægfolk  have  vænnet  sig  til  at  betragte  den  som  noget, 
der  er  aldeles  nødvendig,  forat  Frugttræer-  kunne  komme 
til  at  bære  Frugt. 

Men  nu  kommer  Reversen:  ligesaa  almindeligt  som 
det  er  hos  alle  Europas  Folk  at  formere  de  Træer,  der 
dyrkes  for  Frugtens  Skyld,  ved  Knopper  eller  Grene,  lige- 
saa almindelig  lyde  ogsaa  fra  alle  Europas  Lande  Klager 
over  disse  Træarters  Sygehghed.  Det  er  ikke  alene  Viin- 
stokken,  som  er  syg;  thi  denne  Sygdom  er  maaskee  af 
reen  udvortes  Beskaffenhed,  men  Oliventræet  har  længe 
været  trykket  af  Sygelighed,  som  er  saa  alvorlig,  at  Gasparin 
mener,  at,  naar  Træet  engang  kunde  komme  til  Huld, 
vilde  Rapsmarkerne  forsvinde  fra  Nordeuropa.  Som  en 
af  de  virksomste  Aarsager  til  den  ødelæggende  Silkeorms- 
pest  angives ,  at  man  har  fodret  Dyrene  med  Bladene  af 
podede  Morbærtræer,  som  give  mange  og  store  Blade. 
Ogsaa  de  podede  Orangetræer  have  ved  Hyeres  i  Pro- 
vence været  saaledes  angrebne,  at  de  fleste  Træer  ere  døde. 

Paa  et  andet  Sted*)  har  jeg  gjort  opmærksom  paa,  hvorledes 
man  i  Vesteuropa  allerede  længe  har  beklaget  sig  over 
den  omsiggribende  Sygelighed  hos  de  podede  Frugttræer, 
men  det  vilde  føre  mig  forvidt  her  at  gjennemgaae  de  mange 
mærkværdige  Kjendsgjerninger,  som  foreligge  angaaende 
Knopindividernes  Sygelighed,  hvorfor  jeg  her  vil  indskrænke 
mig  til  i  al  Korthed  at  berøre  denne  Side  ved  Knopfor- 
meringen. Hvor  let  og  simpel  denne  end  er,  saa  er 
den  for  Træernes  Vedkommende  dog  ikke  naturlig.  Det 
ved  Knopformeringen  forplantede  Træ  har  sin  Grund  i 
Frøet,  og  jo  mere  det  fjerner  sig  derfra,  desto  mere  kommer 
det  ind  paa  Alderdommens  og  Sygelighedens  Bane.  Derfor 
er  det  nødvendigt,  at  Frugttrækulturen  nu  og  da 
regenererer  sig  gjennem  Frø.  Theoretisk  er  det  ikke 
vanskeligt  at  forklare  de  podede  Frugttræers  Sygelighed. 
Podegrenen  er  nemlig  altid  et  Stykke  af  et  gammelt  Træ, 
hvis  Ungdom  kan  ligge  mange  Aarhundreder  tilbage,  efter 
hvilken  Tid  Træet  trods  de  mange  Ompodninger  stedse  er 
bleven  ældre  og  har  samlet  mere  Sygdomsstof ;  om  man  end, 
saaledes  som  Knight  forsøgte,  stadig  forynger  de  sundeste 
Podegrene  paa  nye  Frøtræer,  vedblive  de  dog  at  være  Stykker 
af  det  gamle  Træ  og  behæftede  med  dettes  Sygelighed.  Hvad  vi 
kalde  et  ungt  Graasteentræ,  er  da  ikke  nogen  Yngling, 
men  et  gammelt  Træ,  hvis  Ungdomsalder  indtraf  tidligst 
i  Begyndelsen  af  forrige  Aarhundrede.  Heraf  lader  Frugt- 
træernes Kortvarighed  sig  ogsaa  udlede ,  thi  skjøndt  et 
Frugttræes  Alder  ikke  kan  ansættes  til  mindre  end  200  Aar, 
opnaae  de  færreste  Frugttræer  hos  os  en  høiere  Alder  end 
50  Aar. 


*)  Om  Opelskning  af  Frugttræer  ved  Frø    af  Chr.  Vaupell,  i  Halds 
og  Jørgensens  ffidsskrift  for  Landoekonomie.    1859. 

Som  tydelige  Vink  om,  at  denne  Anskuelse  er  den 
rigtige,  kan  anføres: 

1)  At  ligesom  man  i  Skovdyrkning  ikke  anvender  Knop- 
formeringen,  men  i  Reglen  dyrker  lutter  Frøtræer, 
saaledes  overgaae  disse  baade  i  Sundhed  og  i  Levetid 
Frugttræerne. 

2)  At  overalt,  hvor  Dyrkerne  have  været  trykkede  af 
den  Sygelighed,  hvoraf  deres  Frugttræer  have  været 
plagede,  have  Stemmer  ladet  sig  høre,  der  udtalte, 
at  Frelsen  maatte  komme  fra  Frøet,  at  man  altsaa 
nu  og  da  maatte  gjenoptage  Frøformeringen,  naar  man 
vilde  gjengive  Træerne  deres  gamle  Sundhed. 

Det  har  saaledes  længe  været  anerkjendt,  at  det  vilde 
Oliventræ  (som  ikke  er  podet)  i  Sundhed  og  Kraft 
langt  overgaaer  det  dyrkede  (som  er  podet).  Gale  si  o*) 
fortæller,  at  Appelsintræerne  ved  Finale  netop  der- 
for ere  bedre  end  andetsteds  paa  den  liguriske  Kyst, 
fordi  de  ikke  eré  podede.  Med  Hensyn  til  Morbær- 
træet er  det'  en  anerkjendt  Sag,  at  det  vilde  (det  ikke 
podede)  Træes  Blade  afgive  en  meget  sundere  Føde  for 
Silkeormen  end  Bladene  af  de  podede  Træer,  hvorfor  man 
har  tilraadet  Dyrkningen  af  Frøtræer,  skjøndt  disse  ikke 
udvikle  en  saadan  Bladmængde  som  de  podede  Træer. 

Endelig  med  Hensyn  til  vore  Frugttræer  er  det  en 
bekjendtSag,  atKnight  i  England  og  van  Mons  i  Belgien 
have  gjort  Epoke  i  Pomologiens  Historie  ved  at  gjenoptage 
Frøformeringen.  At  man  ad  denne  Vei  faaer  sunde  Træer 
og  undertiden  gode  Frugter  ere  forresten  langt  mere  kjendt  af 
Frugttrædyrkerne,  end  man  i  Almindelighed  troer,  endogsaa 
her  fra  Norden  kan  man  samle  Vidnesbyrd  fra  Mænd,  som 


*)  Traité  des  Citrus,  358. 

hylde  denne  Anskuelse.  Det  hedder  saaledes  hos  Vothmann  *) 
»Den  simpleste,  ældste  og  naturligste  Maade  at  op- 
elske Frugttræer  paa  er  at  lægge  fuldkomne  Kjerner  af  gode 
Træfrugtsorter  og  af  de  deraf  opvoxende  vilde  Stammer 
at  udsøge  dem,  der  have  de  største  Blade,  de  tykkeste 
Grene  og  faa  eller  ingen  Pigge,  eller  hvis  hele  Væxt  over- 
hovedet har  det  fineste  og  ædleste  Udseende,  —  paa 
denne  Maade  erholder  man  ofte  ganske  nye,  sjeldne  og 
skjønne,  men  ogsaa  mange  slette  Træ  frugtsorter«. 

Theilmann  i  den  norske  Træfrugtskole  siger  om  de 
Æbler,  der  ere  avlede  af  Frøtræer:  »jeg  har  ikke  fundet 
en  eneste  Sort  Æbler  blandt  mine  saa  ringe  som  de 
sletteste,  der  tilføres  os  fra  Danmark  og  sælges  i  dyre 
Domme,  —  mange  Arter  vilde  være  høit  agtede  hos  Ud- 
lændinge, hvis  de  vare  kjendte«. 

I  f  j  o  r  har  Gartner  B  e  n  t  z  i  e  n  hos  os  udtalt  sig  i  samme 
Retning:  »At  faae  iværksat  en  saa  stor  Revolution**)  er 
det  en  langt  senere  Tid  forbeholdt,  men  den  vir  komme 
ligesaa  sikkert,  som  det  ostindiske  Compagni  vil  komme 
til  at  ophøre  med  det  Regimente,  det  har  ført  i  Indien«. 
Det  tilføies  imidlertid,  at  podede  Træer  endnu  ville  blive 
plantede  i  mange  Aar***). 


*)  Vothmann :  Lærebog  i  Havedyrkningen,  oversat  paa  Dansk.  S.  196 . 

**)  Talen  er  om  at  dyrke  Frøtræer  istedetfor  podede  Træer. 

**♦)  Dansk  Haugetidende,  1858,  Nr.  10.  Forfatteren  følger  her  engelske 
Skribenter,  men  hans  senere  Artikler  om  denne  Gjenstand  synes 
ikke  at  vidne  om  den  samme  Tro  paa  Frøtræernes  Fortrinlighed 
fremfor  de  podede  Træer,  og  han  finder  heri  Medhold  hos  tydske 
Pomologer;  men  mig  forekommer  det,  at  disse  egentlig  kun  kjende 
til  Frugtsorterne,  men  ere  uvidende  om  Træernes  Physiologie. 
Vist  er  det,  at  de  staae  langt  under  Knigth  og  van  Mons. 
Forresten  er  det  mærkeligt,  at  dette  Spørgsmaal  saa  godt  som  ikke 
er  bleven  behandlet  af  Videnskaben  i  Tydskland,  saaledes  som 
Tilfælde  har  været  i  England. 

Ja  tilvisse ,  thi  det  vilde  naturligviis  være  en  ligesaa 
urimelig  som  upraktisk  Anvendelse  af  Theorien.  For  det 
Første  maae  nemlig  den  store  Mængde  af  Frugttrædyrkere 
altid  være  henvist  til  Podningen  paa  Grund  af  den  Lethed, 
hvormed  Frugttrædyrkningen  kan  udføres  ad  denne  Vei.  At 
trække  Frugttræer  af  Frø  hører  derfor  kun  hjemme  i  Experi- 
mentalhaverne.  Dernæst  vilde  det  jo  være  Daarskab,  naar 
man  ved  Held  eller  Flid  havde  erholdt  en  god  Race,  da 
ikke  at  bevare  den  saa  længe  som  muligt  ved  Knop- 
formering*). 


*)  I  den  følgende  Aargang  af  Tidsskriftet  tænker  jeg  at  komme  til- 
bage til  Frugtsorternes  Opelskning  af  Frø,  som  her  kun  berøres 
for  at  fuldstændiggjøre  Afhandlingen. 


Et  Afsnit  af  Lydlæren. 

Af  L.  V.   Lorenz,    Gand  polyt. 


iflærkeligt  er  det,    at  man  har  begyndt   med  den 

rigtige    Theori    for    Lyden,    ligesom    man    ogsaa  til    alle 
Tider  har  fastholdt  denne. 

Dette  er  saa  langtfra  at  være  de  physiske  Theoriers. 
almindelige  Skjæbne,  at  det  tvertimod  er  et  ganske  ene- 
staaende  Exempel,  thi  Historien  viser  os,  at  jo  mere  vi 
lære  Naturen  at  kjende,  desto  vanskeligere  bliver  For- 
klaringen os,  eller  desto  mere  finde  vi,  som  vi  ikke 
kunne  forklare  ved  vore  Theorier.  Disse  ere  derfor  al- 
mindelig af  en  meget  endelig  Natur  og  leve  ofte  i  vor  Tid 
kun  meget  kort,  medens  kun  enkelte  store  Grundsætninger 
ere  og  blive  evige  Sandheder. 

Netop  ledet  af  saadanne  Betragtninger  er  Natur- 
forskeren —  skjøndt  med  Theorien  for  Øie  baade  som 
Udgang  for  sine  Arbeider  og  som  iMaal  —  saa  mistænke- 
lig som  mulig  mod  enhver  Theori,  og  med  en  Omhu,  som 
mange  vilde  kalde  smaalig,  søger  han  efter  haandgribe- 
lige  Beviser.  Det  er  ogsaa  saadanne,  man  i  de  senere 
Tider  har  søgt  for  den  gamle,  aldrig  modsagte  Lydtheori: 
man  har  villet  see  disse  Svingninger,  der  ere  saa  smaa 
og  saa  hurtige,  at  de  ikke  ligefrem  ere  synlige,  og  man 


416 

har  villet  see  nøle  til,  om  de  ere  saaledes  beskafne,  som 
Theorien  siger. 

Begyndelsen  gjorde  Chladni,  da  han  viste,  hvorledes 
man  kunde  gjøre  Tonesvingningerne  synlige  ved  at  strøe 
Sand  eller  deslige  paa  de  tonende  Legemer,  idet  Sandet 
bhver  liggende  paa  de  Steder,  der  ere  i  Hvile,  men  kastes 
bort  fra  de  svingende.  Saaledes  frembragte  han  de  be- 
kjendte  Klangfigurer,  der  ere  simple,  symmetriske  for  de 
smukke  og  rene  Toner,  sammensatte  og  uskjønne  for  de 
disharmonisk  blandede. 

Dette  giver  imidlertid  Intet  til  Oplysning  om  Sving- 
ningernes Natur.  At  lade  Svingningerne  aftegne  sig  selv 
og  derefter  undersøge  Billedet  under  Mikroskopet,  er  en 
nyere  Idee,   som  synes  først    at  være    fattet  af  Duhamel. 

Man  lodder  en  Metalstrimmel,  der  ender  sig  i  en 
flin  Spids,  paa  en  Plade,  en  Stemmegaffel,  en  Stang 
eller  et  hvilketsomhelst  andet  fast  Legeme,  der  ved  An- 
strygning  kan  give  en  Tone.  Dette  Legeme  anstryges 
og  toner;  nu  stryges  en  Glasstrimmel,  der  er  sværtet  i 
en  osende  Flamme,  let  og  rask  hen  over  Spidsen,  lodret 
paa  den  Retning,  hvori  Svingningerne  foregaae.  Havde 
Spidsen  været  i  Hvile,  vilde  den  have  beskreven  ea  ret 
Linie  i  det  Sorte  paa  Glaspladen;  nu  derimod,  da  den 
vibrerer  lodret  paa  denne  Linie ,  bliver  denne  bølget. 
Disse  Bølger  ere  allerede  synlige  for  det  blotte  Øie,  men 
meget  tydeligere  sees  de  under  Mikroskopet  eller  ved  at 
lade  et  lyst  Billede  af  Linien  i  forstørret  Maalestok  falde 
paa  en  Skjærm.  Dette  skeer  saaledes :  i  et  mørkt  Værelse 
tændes  et  Lys  —  man  benytter  i  dette  og  de  følgende 
Forsøg  bedst  enten  Sollyset  eller  det  stærke  elektriske 
Lys  mellem  to  Kulspidser  —  og  foran  Lyset  holdes  den 
sorte   Glasplade,    hvori    den  fine,    gjennemsigtige  Bølge- 

linie  er  ridset.  I  en  passende  Afstand  herfra  opstilles  en 
Glaslindse  og  længere  borte  en  hvid  Skjærm,  hvorpaa 
det  lyse  Billede  af  Bølgelinien  kan  tegne  sig.  Man  vil 
nu  ved  Opmaaling  af  denne  Figur  let  kunne  overbevise 
sig  om,  at  de  smaa  Svingninger  vare  gaaede  for  sig 
netop  paa  samme  Maade,  som  smaa  Svingninger  af  et 
Pendul,  og  altsaa  saaledes,  som  Theorien  havde  forud- 
sagt det. 

Dette  er  Methoden,  men  den  kan  anvendes  paa 
mangfoldige  andre  Maader,  naar  man  nærmere  vil  studere 
Lydsvingningernes  Natur.  Man  anstryge  f.  Ex.  en  Stemme- 
gaffel saaledes,  at  den  giver  to  forskjellige  Toner  paa 
engang,  noget  man  ved  lidt  Øvelse  let  kan  opnaae.  Dens 
ene  Green  er  forsynet  med  den  omtalte  Spids,  som  man 
lader  skrive  paa  den  sværtede  Glasplade:  Linien  vil  da 
vise  sig  at  være  en  dobbelt  Bølgelinie,  saaledes  beskaffen, 
at,  "naar  man  tænker  sig  den  ene  Slags  Bølger  rettet 
ud,  der  da  vil  blive  en  ganske  regelmæssig  Bølgelinie 
tilbage.  De  to  Slags  Svingninger  ere  altsaa  foregaaede 
aldeles  uafhængig  af  hinanden,  den  ene  har  aldeles  ikke 
forstyrret  den  anden.  Det  er  det  samme  Resultat,  Mathe- 
matiken  ogsaa  er  kommen  til  i  sin  Sætning  om  de  smaa 
Svingningers  »Coexistens«. 

Et  andet  Forsøg  viser  os  det  Samme.  En  qvadratisk 
Plade  kan  anstryges  saaledes,  at  den  giver  sin  Grund- 
tone, og  ved  paastrøet  Sand  den  tilsvarende  KlangGgur, 
som  er  et  Kors  gjennem  Midtpunktet  parallel  med  Siderne ; 
og  den  kan  anstryges  saaledes,  at  den  giver  Qvinten  til 
denne  Grundtone:  Klangfiguren  er  da  et  Kors  gjennem 
Midtpunktet  og  Hjørnerne.  Pladen  kan  endelig  anstryges 
saaledes,  at  den  giver  begge  Toner  paa  engang;  intet 
Punkt  af  Pladen  er  da  ganske  i  Hvile,   og  der  vil  derfor 

slet  ingen  Klangfigur  kunne  danne  sig.  En  Spids  i  et  af 
Hjørnerne  vil  nu  beskrive  paa  den  sværtede  Glasplade 
den  ene  Slags  Svingninger,  Grundtonens  nemlig;  en 
anden  paa  Midten  af  en  af  Siderne  den  anden  Slags,  og 
en  tredie  endelig  paa  et  hvilketsomhelst  andet  Punkt  i 
Omkredsen  vil  vise  sig  at  beskrive  begge  Slags  Sving- 
ninger paa  engang. 

Vi  ville  ikke  opholde  os  videre  ved  de  mange  For- 
søg, man  kan  gjøre,  for  at  bevise  denne  Sætning  om 
Svingningernes  Coexistents.  En  anden  Anvendelse  af 
Methoden  ligger  nær,  nemlig  til  at  tælle,  hvormange 
Svingninger  et  Legeme,  som  giver  en  bestemt  Tone,  gjør 
i  Sekundet. 

Det  er  sandt,  man  kan  opnaae  dette  meget  nøiagtigt 
paa  andre  Maader,  men  denne  Methode  er  den  meest 
direkte  og  med  det  Apparat,  man  dertil  har  construeret, 
yderst  nøiagtig.  I  Hovedsagen  bestaaer  dette  Apparat  af 
en  rundtløbende  Skive,  hvis  Rand  er  overtrukket  med  et 
tyndt  Lag  Olie.  Spidsen  af  en  Stemmegaffel,  der  giver 
den  Tone,  man  vil  undersøge,  trykkes  nu  i  en  vis,  nøi- 
agtig bestemt  Tid  mod  Skivens  Rand,  og  man  har  da 
kun  at  tælle  det  Antal  Bølger,  der  er  beskreven  paa 
Skiven  i  det  tynde  Lag  Olie.  Vi  vilde  f.  Ex.  finde,  at 
Tonen  a,  hvis  den  nøiagtig  er  den  samme,  som  nu  officielt 
er  fastsat  for  Frankrig,  gjør  870  enkelte  Svingninger  i 
Sekundet. 

I  consonerende  Toner  staaer  altid  det  Antal  Sving- 
ninger, som  de  forskjellige  Toner  gjøre  paa  samme  Tid, 
i  et  meget  simpelt  Talforhold.  Allerede  Pythagoras  fandt 
ved  at  maale  de  forskjellige  Længder  af  den  samme 
Streng,  som  gave  consonerende  Toner,  at  disse  Læ.ngder 
stode  i  et  simpelt  Forhold  til  hinanden,  og  han  sluttede 
heraf  rigtigt,  at  det  Antal  Svingninger,  som  gjordes  i  samme 

Tid,  stod  i  det  omvendte,  altsaa  ligesaa  simple  Forhold. 
Saasnart  man  fik  andre  Midler  til  at  maale  Svingningernes 
Antal,  kunde  man  let  ved  disse  overbevise  sig  om  Rigtig- 
heden heraf,  men  følgende  Forsøg  giver  det  meest  slaaende 
og  tillige  et  meget  nøiagtigt  Beviis  derfor. 

I  et  Stativ  befæstes  4  Stemmegafler,  som  give  de  4 
consonerende  Toner:  Grundtone,  Terz,  Qvint  og  Oktav, 
saaledes  at  man  kan  komme  til  at  anstryge  dem  alle  med 
en  Bue.  Paa  den  ene  Green  af  hver  Stemmegaffel  er 
loddet  den  tilspidsede  Messingstrimmel,  der  er  bøiet  saa- 
ledes, at  de  4  Spidser  ligge  nær  hinanden  i  en  ret, 
horizontal  Linie.  Naar  man  har  anstrøget  Stemmegaflerne, 
føres  den  sværtede  Glasstrimmel  hen  over  Spidserne. 
Der  tegner  sig  altsaa  samtidig  4  Bølgelinier,  og  naar 
disse  afgrændses  ved  to  parallele  Linier  paatværs  af 
Glasstrimlen,  viser  det  sig  ved  Forstørrelsen,  at  de  4 
Linier  indeholde  Bølger,  hvis  Antal  ganske  nøiagtig  for- 
holde sig  som  de  4  Tal:  4,  5,  6  og  8. 

Naar  to  Toner,  som  høres  paa  eengang,  have  om- 
trent, men  ikke  ganske  samme  Høide,  ville  de  to  Arter 
Svingninger  afvexlende  forstærke  og  svække  hinanden,  efter- 
som Svingningerne  snart  gaae  i  samme,  snart  i  en  mod- 
sat Retning.  Dette  bevirker,  at  vi  høre  Stød  i  Tonen, 
det  vil  sige,  en  regelmæssig  Stigen  og  Dalen  i  Tonens 
Styrke.  Ere  de  to  Toner  meget  forskjellige ,  komme 
disse  Stød  til  at  følge  meget  hurtigt  paa  hinanden,  saa 
hurtigt,  at  Øret  ikke  længere  kan  adskille  de  enkelte:  de 
høres  da  som  en  ny  Tone,  idet  et  Stød  da  kommer  til 
at  gjøre  samme  Indtryk  paa  Øret,  som  en  almindelig 
Tonesvingning,  saa  at  for  Exempel  100  Stød  i  Sekundet 
høres  som  en  Tone,  der  frembringes  af  100  hele  Sving- 
ninger i   Sekundet.     Denne   tredie  Tone,    der  almindelig 

er  forskjellig  fra  og  dybere,  end  de  to  oprindelige,  og 
som  især  høres  tydelig,  naar  den  bliver  consonerende 
med  de  to  andre,  er  Musikerne  vel  bekjendt  under  Navn 
af  Combinationstonen.  For  nu  at  lære  disse  sammensatte 
Svingninger  nærmere  at  kjende,  behøve  vi  kun  at  gjøre 
en  lille  Forandring  i  vor  Methodfe.  Vi  tage  to  Stemme- 
gafler, hvis  Toner  ere  ganske  lidt  forskjellige.  Paa  den 
ene  er  Spidsen  fastgjort;  paa  den  anden  den  sværtede 
Glasplade,  saaledes  at  Spidsen  berører  Glasset  naar  de 
lægges  ovenpaa  hinanden  med  Grenene  lige  over  hinanden. 
Efterat  de  nu  begge  ere  anstrøgne,  fører  man  den  ene 
parallel  henover  den  anden.  Spidsen  vil  da  paa  Glas- 
pladen skrive  en  Figur,  som  indeholder  begge  Slags 
Svingninger  paa  engang,  og  man  vil  nu  tydelig  see  den 
samme  periodiske  Forandring  i  Svingningernes  Storrelse, 
som  man  hører  i  Tonens  Styrke,  idet  Bølgerne  i  Linien 
regelmæssig  og  efterhaanden  gaae  over  fra  større  til 
mindre  og  fra  mindre  igjen  til  større.  Her  er  atter  et 
Beviis  for  de  forskjellige  Svingningers  Coexistens,  thi 
samme  Figur  fremkommer  nøiagtig  ved  at  tegne  de  to 
Bølgelinier,  som  vilde  svare  til  de  to  forskjellige  Slags 
Svingninger,  og  af  disse  construere  en  ny  Bølgehnie,  ved 
Addition  af  Bevægelserne,  naar  de  gaae  i  samme,  ved 
Subtraction,  naar  de  gaae  i  modsatte  Retninger. 

Vi  forlade  nu  denne  Methode,  som  iøvrigt  ogsaa  er 
bragt  i  Anvendelse  ved  tvivlsomme  Spørgsmaal,  f.  Ex.  af 
Wertheim  til  at  afgjøre,  om  en  egen  Art  Toner,  som  en 
Stang  undertiden  frembringer,  hidrører  fra  Svingninger 
paa  langs  eller  paa  tvers  af  Stangen.  Men  hvad  jeg  for- 
nemmehg  her  har  for  Øie  er  den  objective  Fremstilling 
af  Tonesvingningerne,    og    dette  Thema   er    endnu    ikke 

udtømt,   thi  det  samme  Problem   er  løst  paa  en  ganske 
anden  Maade. 

Man  tager  en  Stemmegaffel  og  polerer  den  ene 
Greens  yderste  Flade  eller  hefter  et  Speil  fast  derpaa. 
En  meget  flin  og  tilstrækkelig  stærk  Lysstraale,  der  gjennem 
en  lille  Aabning  er  kommen  for  Exempel  fra  Solen  eller 
det  elektriske  Kullys,  ledes  hen  paa  Speilet,  og  kastes 
derfra  tilbage  paa  en  Skjærm,  efterat  have  passeret  en 
Lindse,  der  er  stillet  mellem  Speilet  og  Skjærmen  saa- 
ledes,  at  man  paa  Skjærmen  erholder  et  skarpt  Billede 
af  den  lille  Aabning.  Nu  anstryges  Stemmegaflen:  det 
lysende  Punkt  paa  Skjærmen  vil  da  sees  som  en  Linie, 
thi  ved  Speilets  Svingninger  kommer  ogsaa  Lyspunktet 
tir  at  bevæge  sig  hurtigt  frem  og  tilbage,  og  Øiet,  som 
ikke  kan  adskille  saa  hurtigt  vexlende  Lysindtryk,  seer 
den  hele  Linie,  Punktet  har  beskrevet,  som  lysende  — 
af  samme  Grund  som  f.  Ex.  et  glødende  Kul,  der  be- 
væges hurtigt  rundt  i  en  Kreds,  for  Øiet  bliver  til  en 
lysende  Kreds. 

1  dette  Forsøg  komme  Punktets  Bevægelser  frem  og 
tilbage  til  at  dække  hinanden,  men  bevæger  man  nu 
Stemmegaflen  paa  samme  Tid  i  en  eller  anden  Retning, 
og  derved  altsaa  ogsaa  det  lysende  Punkt  paa  Skjærmen, 
saa  vil  man  see,  at  den  beskrevne  Linie  er  bølget  og 
ligner  den  tidhgere  omtalte  Bølgelinie  i  forstørret  Maale- 
stok,  da  en  lille  Forandring  i  Speilets  Stilling  frembringer 
en  stærk  Bevægelse  af  Punktet  paa  Skjærmen,  naar  denne 
er  i  tilstrækkelig  Afstand  fra  Speilet. 

Dette  er  i  Hovedsagen  Methoden:  den  skyldes  en 
yngre  fransk  Physiker  Lissajous,  der  har  gjort  sig  meget 
bekjendt  ved  sine  udmærkede  Arbeider  over  Lyden. 

En  interessant  Anvendelse  af  Methoden  er  følgende. 
Man  tager  lo  Stemmegafler,  hver  forsynet  med  sit  Speil; 
den  ene  gjøres  fast  i  en  borizontal  Stilling,  den  anden  i 
en  vertikal,  saaledes  at  Speilene  vende  lige  mod  hinanden 
i  omtrent  en  Tommes  Afstand.  Lysstraaden  falder  først 
lidt  skraat  paa  det  ene  Speil,  kastes  tilbage  til  det  andet 
og  derfra  gjennem  Lindsen  til  Skjærmen.  Anstryges  nu  begge 
Stemmegafler,  vil  den  lysende  Plet  paa  Skjærmen  beskrive 
særegne  Linier,  idet  den  ved  den  ene  Stemmegaffels  Be- 
vægelse føres  frem  og  tilbage  i  borizontal  Retning,  og 
ved  den  andens  paa  samme  Tid  frem  og  tilbage  i  vertikal 
Retning.  Ere  de  to  Toner,  Stemmegaflerne  give,  nøi- 
agtig  eens,  vil  man  saaledes  see  Lyspunktet  beskrive  en 
Ellipse,  der  imidlertid  ogsaa  kan  blive  en  ret  Linie  eller 
en  Cirkel,  alt  eftersom  den  lille  Tidsforskjel  mellem  Be- 
gyndelsen af  to  samtidige  Svingninger  tilfældigviis  er 
bleven.  Denne  Tidsforskjel  vil,  naar  Tonerne  ikke  stemme 
ganske  nøiagtigt,  bestandig  forandre  sig  noget,  og  Ellipsen 
vil  i  saa  Fald  langsomt  forandre  sin  Figur,  blive  en  Cirkel, 
en  Ellipse,  en  ret  Linie  og  derefter  det  samme  i  om- 
vendt Orden. 

Ere  de  to  Toner  aldeles  forskjellige,  seer  man  i 
Reglen  kun  en  saadan  Hvirvel  af  lysende  Linier,  at  de 
ganske  løbe  i  Et  for  Øiet.  Dog  er  dette  ikke  Tilfældet, 
naar  de  to  Toner  staae  i  et  simpelt  Forhold  til  hinanden, 
naar  de  altsaa  ere  consonerende.  Er  det  f.  Ex.  Oktaven, 
de  danne,  beskrives  et  tydeligt  og  smukt  8,  der  imidler- 
tid, eftersom  Tidsforskjellen  mellem  Svingningerne  til- 
fældigviis er  bleven,  kan  have  en  større  eller  mindre 
Aabning  mellem  Linierne,  saa  at  det  endog  kan  komme 
til  at  ligne  et  C  eller  et  omvendt  C.  Waar  Tonerne  ikke 
ganske  nøiagtigt  danne  Oktaven,  uudergaaer  Figuren  lang- 

somt  disse  Forandringer  uden  dog  at  tabe  Charakteren 
af  et  Ottetal. 

For  andre  consonerende  Torieforhold,  som  Qvinten 
Terzen,  faaes  andre  Figurer;  til  ethvert  svarer  en  be- 
stemt charakterislisk  Figur,  ligesom  Ellipsen  er  charak- 
teristisk  for  Unisonen,  Ottetallet  for  Oktaven.  De  have 
alle  en  mærkelig  Egenskab ,  hvorved  man  strax  af  Figuren 
er  istand  til  at  slutte  sig  til  Forholdet  mellem  Sving- 
ningerne. Den  indeholder  nemlig  et  vist  Antal  Bugter 
eller  Toppe,  baade  vertikale  og  horizontale:  Forholdet 
mellem  disse  vertikale  og  horizontale  Bugter  angiver  netop 
Forholdet  mellem  Svingningerne  af  de  to  Stemmegafler. 
Saaledes  kan  man  af  det  ved  Oktaven  beskrevne  8  see, 
at  Forholdet  mellem  Tonerne  her  er  som  1  til  2.  Dette 
lader  sig  let  bevise  ved  den  mathematiske  Theori,  og 
Forsøgene  give  omvendt  et  nøiagtigt  Beviis  for  Theoriens 
Rigtighed. 

Alle  de  forskjellige  Figurer,  som  kunne  frembringes, 
er  man  i  Stand  til  at  construere  geometrisk.  Man  deler 
en  Cirkel  i  et  vist  Antal  ligestore  Dele  og  mærker  Delings- 
punkterne  med  fortløbende  Tal:  O,  1,  2,  3  o.  s.  v.  Vil 
man  nu  f.  Ex.  construere  Figuren  for  Oktaven,  trækkes 
gjennem  Punktet  t  en  horizontal  Linie,  gjennem  2  en 
vertikal:  Skjæringspunktet  af  disse  to  Linier  mærkes. 
Dernæst  en  horizontal  Linie  gjennem  2,  en  vertikal  gjennem 
4:  Skjæringspunktet  mærkes  atter;  man  gaaer  til  Punkterne 
3  og  6,  og  saaledes  videre,  indtil  man  er  naaet  tilbage 
til  Udgangspunktet.  Forenes  nu  alle  disse  mærkede 
Skjæringspunkter  med  en  krum  Linie,  vil  man  erholde 
Figuren  for  Oktaven,  som  den  ovenfor  er  beskreven. 

Ved  denne  Construktion  kan  man  tænke  sig,  at  det 
er  to  Punkter  i  Cirklens  Omkreds,   som   bevæge   sig  med 

28* 


424 

jevn  Hastighed,  men  det  ene  dobbelt  saa  hurtigt,  som 
det  andet,  saaledes  at,  medens  de  begge  begynde  med 
O,  det  ene  er  kommet  til  2,  medens  det  andet  først  er 
kommet  til  1  o.  s.  v.  Er  det  Figuren  for  Qvinten,  man 
vil  construere,  maa  man  lade  de  to  Punkters  Hastigheder 
forholde  sig  som  2  til  3;  er  det  Unisonen,  skulle  Hastig- 
hederne være  lige,  men  man  maa  da  ikke  lade  de  to 
Punkter  begynde  deres  Bevægelse  fra  samme  Udgangs- 
punkt, hvilket  iøvrigt  heller  ikke  er  nødvendigt  i  de  andre 
Tilfælde.  Figurerne  blive  forskjellige  uden  dog  at  tabe 
deres  egenthge  Charakteer,  eftersom  man  ved  Construk- 
tionen  lader  hvert  af  de  to  Punkter  begynde  paa  det  ene 
eller  det  andet  Sted  af  Cirklen;  dette  svarer  til  den  For- 
skjel,  som  ogsaa  Forsøget  giver,  og  som  er  afhængig  af 
den  tilfældige  Tidsforskjel,  der  er  bleven  mellem  Be- 
gyndelsen af  to  samtidige  Svingninger. 

Sammenligne  vi  de  to  omtalte  Methoder  for  Frem- 
stillingen af  faste  Legemers  Tonesvingninger,  vil  man 
see,  at  hver  har  sine  Fortrin  og  sine  Mangler.  I  den 
første  Methode  udføre  Svingningerne  det  mechaniske 
Arbeide  at  tegne  sig  selv  paa  Glaspladen;  de  hindres  der- 
ved noget  i  deres  frie  Bevægelse,  hvorfor  iMethoden  ved 
meget  svage  Svingninger  slet  ikke  vilde  kunne  anvendes. 
Denne  Feil  er  undgaaet  i  den  anden  Methode,  da  Speilet, 
som  man  paahefter  det  svingende  Legeme,  let  kan  gjøres 
saa  lille  og  saa  let,  at  det  ikke  kan  være  til  Hinder  for 
Bevægelsen.  Paa  den  anden  Side  giver  den  første  Me- 
thode varige  Billeder;  den  fastholder  for  bestandig  den 
flygtige  Lyd,  ligesom  Photographien  Lyset,  og  om  man  end 
kan  tænke  sig  Muligheden  af  ogsaa  at  kunne  fastholde 
de  hurtige  Bevægelser  af  det  lysende  Punkt,  som  frem- 
bringes paa  Skjærmen  ved  et  enkelt  Legemes  Svingninger, 

—  naar  man  nemlig  istedetfor  Skjærmen  tager  en  be- 
vægelig Strimmel  photographisk  tilberedet  Papir  —  saa 
er  Udførelsen  heraf  i  al  Fald  enten  endnu  ikke  forsøgt, 
eller  den  er  ikke  lykkedes  paa  Grund  af  Vanskeligheden 
i  at  erholde  en  tilstrækkelig  fiin  og  stærk  Lysstraale  og 
tilstrækkelig  sensibelt  photographisk  Papir. 

Imellem  de  Svingninger,  som  frembringe  Lyden,  og 
dem,  som  frembringes  af  Lyden  i  de  faste  Legemer,  er 
der  kun  en  Gradsforskjel;  Trommehinden  i  vort  Øre 
sættes  saaledes  i  Svingninger  af  alle  de  Lyd,  vi  høre, 
og  disse  Svingninger  svare  til  Lydgiverens  Svingninger, 
saa  at  det  er  os  let  at  adskille  de  forskjellige  Lyd.  Man 
har  derfor  ogsaa  allerede  tidligere  anvendt  fine ,  udspændte 
Membraner,  der  ere  af  samme  Natur  som  Trommehinden, 
til  at  eftervise  Lydsvingninger,  idet  man  har  ladet  en 
ganske  lille  Kugle  hænge  i  en  fiin  Traad  saaledes,  at  den 
netop  berører  den  lodretstaaende  Membran.  En  Fransk- 
mand, Leon  Scott,  har  forsøgt  at  lade  Membranen  skrive 
sine  egne  Svingninger  efter  den  før  omtalte  Methode  paa  en 
sværtet  Glasplade  ved  en  meget  fiin  Grifl'el,  fastheftet  til 
Membranen,  og  han  haabede  paa  den  Maade  at  kunne 
gjengive  alle  de  Lyd,  som  opfanges  af  Membranen,  i 
varige  Billeder.  Med  et  saadant,  man  kunde  kalde  det 
»phonographisk«,  Apparat  vilde  man  da  kunne  tage  Aftryk 
af  en  Tale,  efter  at  man  naturligviis  først  nøie  havde 
studeret  Billedet  af  hver  Bogstavlyd,  hvad  jo  i  og  for  sig 
kunde  have  megen  Interesse.  Det  vilde  i  det  hele  faae 
en  Anvendelse  saa  ubegrændset,  som  Photographien ,  — 
men  vi  ere  komne  ind  paa  Fantasiens  Gebeter  eller,  om 
man  vil,  dette  er  Problemet,  som  skal  løses.  Endnu 
ere  vi  meget  langt  fra  at  kunne  det,  thi  det  Scottske 
Apparat  har  den  Feil,    som   ligger  i  selve  Methoden,    at 

Spidsen  hindres  for  meget  i  sin  frie  Bevægelse  ved  det  Ar- 
beide,  den  skal  udføre,  nemlig  at  skrive  paa  Glaspladen.  Om 
man  vil  være  heldigere  ved  at  prøve  den  anden  Methode, 
maa  Fremtiden  vise,  men  i  al  Fald  tør  man  endnu  ingen- 
lunde betragte  Sagen  som  opgivet. 

Gaae  vi  atter  tilbage  og  følge  deu  nyere  Tids  Be- 
stræbelser for  at  studere  Lydsvingningernes  Natur  ex- 
perimentalt,  da  træffe  vi  paa  et  Forsøg,  hvor  man  paa 
en  heel  anden  Maade  har  ladet  Lyset  forklare  Lydsving- 
ningernes Egenskaber.  Forsøget  gaaer  ud  paa  direkte  at 
vise,  hvorvidt  Lyden  i  faste  Legemer  er  ledsaget  af 
Sammentrykninger  og  Udvidelser  i  den  svingende  Masse, 
eller  ikke,  og  det  løser  denne  Opgave,  hvad  man  forud 
næsten  skulde  ansee  for  en  Umulighed,  paa  den  meest 
overraskende  Maade. 

Men  da  vi  maae  have  noget  Kjendskab  saavel  til 
Lydens  som  til  Lysets  Theori  for  at  forstaae  dette  For- 
søg, ville  vi  benytte  Anledningen  til  at  gjennemgaae  først 
Grundprinciperne  i  disse  Theorier.  De  kunne  opfattes 
begge  som  en  eneste,  nemlig  som  Theorien  om  de  smaa, 
hurtige  Bevægelser  i  et  elastisk  Legemes  Indre.  Men 
medens  dette  elastiske  Legeme  for  Lydens  Vedkommende 
kan  være  et  hvilketsomhelst  af  alle  de  Legemer,  vi  kjende 
og  sandse,  saa  er  det,  naar  dets  Svingninger  skulle  være 
Lys  og  ikke  Lyd,  noget  Andet:  det  er  da  et  elastisk 
Noget,  som  opfylder  det  tomme  Hum  og  gjennemtrænger 
Legemerne,  et  hypothetisk  Stof,  vi  ellers  ikke  kjende  og 
ikke  direkte  sandse,  det  er  —  hvis  et  Navn  kan  gjøre 
Sagen  klarere  —  Ætheren. 

Naar  en  lille  Deel  af  et  elastisk  Legeme,  som  vi 
ville  tænke  os  ubegrændset,  sæltes  lidt  i  Bevægelse,  vil 
den  hurtigt  paa  Grund    af  Elasticiteten    vende    tilbage    til 

sin  oprindelige  Plads  og  blive  der.  Men  Tlevægelsen  har 
nu  meddeelt  sig  til  de  omgivende  Dele;  tænke  vi  os  en 
ret  Linie  dragen  gjennem  den  første  ud  i  Rummet,  saa 
ville  efterhaanden  alle  paafølgendé  Punkter  i  denne  Linie 
komme  i  Bevægelse  og  derefter  igjen  i  fuldkommen  Hvile. 
Efter  eet  Sekunds  Forløb  har  Bevægelsen  saaledes  for- 
plantet sig  videre  et  vist  Stykke  hen  ad  Linien.  Dette 
Stykke  er  Forplantelseshastigheden  af  Bevægelsen ;  den  er 
i  Luften  1100  Fod  omtrent,  i  Ætheren  42000  Miil. 

Theorien  påaviser  fremdeles  en  meget  mærkelig  Egen- 
skab ved  Bevægelserne  eller  Svingningerne  af  Delene  i 
den  omtalte  Linie,  som  altsaa  er  den  Retning,  hvori  Be- 
vægelsen forplanter  sig  videre,  at  de  nemlig  ikke  kunne 
gaae  for  sig  i  alle  Retninger,  men  kun  enten  i  Retning 
af  Linien  eller  lodret  derpaa.  Den  første  Slags  Sving- 
ninger maa  nemlig  altid  være  ledsaget  af  Sammen- 
trykning og  Udvidelse  af  det  elastiske  Legeme  og  derfor 
forplante  sig  med  en  større  Hastighed,  end  den  anden 
Slags  Svingninger,  som  gaae  for  sig  uden  Forandring  af 
det  elastiske  Legemes  Tæthed.  I  et  fuldkomment  flydende 
Legeme  kunne  disse  sidste  slet  ikke  existere,  derimod 
vel  i  faste  Legemer,  og  som  Erfaringen  viser  ogsaa  i 
Ætheren,  ja  de  ere  endog  de  eneste  i  Ætheren,  vi  kunne 
sandse,  og  vi  sandse  dem  som  Lys.  De  Æthersving- 
ninger,  der  gaae  i  Bevægelsens  Forplantelsesretning,  det 
vil  sige  i  Lysstraalens  Retning,  maae  vel  existere  og 
maae  endog  ofte  danne  sig  ved  en  Forandring  af  Lys- 
straalens Retning,  men  vi  sandse  dem  ikke,  formodentlig 
paa  Grund  af,  at  Svingningerne  blive  umærkelig  smaa  ved 
den  overordentlige  Hastighed,  hvormed  de  forplante  i^ig 
videre,  en  Hastighed,  der  maa  være  endnu  mangfoldige 
Gange  større,  end  Lysets. 

I  begrændsede  faste  Legemer,  en  Stang  f.  Ex.,  kan 
der  altid  foregaae  Lydsvingninger  af  begge  Slags ,  deels 
paatværs  af  Stangen  og  ikke  ledsagede  af  nogen  For- 
andring i  Stangens  Tæthed,  deels  paa  langs  og  da  led- 
sagede af  Udvidning  og  Sammentrykning  af  Stangens 
Masse.  Det  er  dette  Resultat  af  Theorien,  vi  nu  ex- 
perimentalt  skulle  bevise. 

Man  lader  en  Lysstraale  gaae  igjennem  en  Kalkspath- 
krystal.  Den  deler  sig  derved  i  to  Straaler,  af  hvilke 
man  kun  opfanger  den  ene.  Denne  ene  Lysstraale  har 
nu  erholdt  den  Egenskab,  at  Svingningerne  i  den,  for- 
uden at  de  som  altid  staae  lodret  paa  Lysstraalen,  kun 
gaae  for  sig  i  een  bestemt  Retning.  Den  kaldes  nu 
»polariseret«,  et  Ord,  som  stammer  fra  en  ældre  Lyd- 
theories  Tid,  og  i  hvis  Etymologi  man  derfor  ikke  nu 
skal  søge  nogen  Oplysning.  Denne  Lysstraale  vil  nu 
kunne  gaae  enkelt,  uden  at  dele  sig  i  to,  gjennem  en 
anden  Kalkspath,  naar  dennes  Krystalflader  ere  stillede 
parallel  med  den  førstes.  Men  kan  man  omdreie  Lys- 
straalens  Svingninger  lidt,  vil  den  strax  dele  sig  i  den 
anden  Kalkspath  i  to  Straaler.  Denne  Omdreining  af 
Lysstraalens  Svingninger  eller  rettere  af  det  Plan,  hvori 
disse  foregaae,  kan  skee  ved  at  lade  Straalen  gaae 
igjennem  en  Glasterning,  som  sammentrykkes  fra  een  af 
Siderne.  Det  er  først,  naar  denne  Sammentrykning  skeer, 
at  Straalen  deler  sig  i  to,  og  vi  ere  saaledes  i  Stand  til 
at  see  øieblikkelig,  naar  Glasteruingen  bliver  sammen- 
trykket. Det  forstaaer  sig,  at,  naar  dette  Forsøg  skal 
vises  for  Flere,  maa  man  sørge  for,  at  de  to  Lysstraaler 
blive  vel  adskilte,  og  at  de  kunne  opfanges  som  to  tyde- 
lige, lysende  Pletter  paa  en  Skjærm. 

Sættes  nu  en  Glasstang  istedetfor  den  omtalte  Glas- 
terning, medens  alt  Andet  bliver  uforandret,  og  gnides 
derpaa  Glasstangen  med  et  fugtigt  Klæde  paa  langs,  saa- 
ledes  at  den  giver  en  høi  og  stærk  Tone,  saa  vil  man 
see  den  lysende  Plet  blive  til  to  i  samme  Øieblik,  man 
hører  Tonen.  Eftersom  Tonen  bliver  stærkere  vil  den 
første  Lysplet  blive  svagere,  den  anden  stærkere,  og  om- 
vendt, naar  Tonen  tager  af.  Dette  interessante  Forsøg 
viser  altsaa,  at  der  samtidig  med  Tonesvingningerne  var 
foregaaet  Forandringer  i  Stangens  Tæthed. 

Tværsvingninger  i  Stangen  frembringe  ikke  denne 
Fordobling  af  den  lysende  Plet,  og  Theorien  har  saa- 
ledes  fuldstændig  stadfæstet  sig. 


Kunstig  Dannelse  af  uorganiske  og  organiske 
Forbindelsen 


Efter   »Aus  der  Natur« 


illutidens  Chemikere  holde  sig  inden  fornuftige  Grændser 
i  deres  Bestræbelser  for  at  eftergjøre  i  Laboratoriet  de  i 
Naturen  forekommende  Forbindelser,  og  have  intet  und- 
tagen Iveren  og  Udholdenheden  tilfælleds  med  hine  phan- 
tastiske  Alchemister,  som  stræbte  at  udforske  den  sorte 
Kunsts  Hemmeligheder  eller  tillave  Guldtincturer  og  livs- 
forlængende Elixirer.  Hvorlangt  det  vil  lykkes  dem  at 
naae  i  deres  Bestræbelser,  er  umuligt  at  sige,  thi  de  ere 
endnu  kun  ved  Begyndelsen,  men  deres  anvendte  Arbeide 
har  allerede  baaret  rigelig  Løn  og  vil  vist  endnu  frem- 
bringe smukke  Resultater. 

Den  skarpe  Adskillelse,  som  Naturen  har  gjort  mellem 
de  uorganiske  og  organiske  eller  levende  Legemer,  gjør 
sig  ogsaa  gjældende  ved  disse  Undersøgelser.  Dannelsen 
af  de  første,  af  Mineralierne,  staaer  i  Naturen  under 
langt  simplere,  eller,  om  ogsaa  under  de  samme,  saa 
dog  under  langt  mere  simpelt  virkende  Kræfters  Herre- 
dømme. Forskeren  har  derfor  ogsaa  lidligt  faaet  et  Ind- 
blik i  deres  Dannelsesmaade,  og  det  er  først  lykkedes  ham 
efter  Behag  at  fremstille  en  stor  Mængde  af  dem  af  de 
Grundstoffer,    af  hvilke   Chemien  havde  lært  ham,    at  de 

bestode.  Et  IVlineral  kan  imidlertid  ikke  rettelig  erkjendes 
som  et  saadant  undtagen  i  den  krystalliserede  Tilstand, 
og  det  kom  derfor  ved  disse  Forsøg  ikke  an  paa  at  skaffe 
Forbindelsen  tilveie  i  det  rette  Forhold,  men  at  tvinge 
den  til  at  indgaae  i  den  bestemte  Form.  Diamanten  be- 
staaer  af  reent  Kulstof,  Saphiren  af  reen  Leerjord,  og 
intet  af  disse  tvende  Stoffer  faldt  det  Chemikeren  vanske- 
ligt at  fremstille  i  tilstrækkelig  reen  Tilstand,  men  at  faae 
det  puWerformige  Kulstof  eller  Leerjord  til  at  krystallisere, 
det  var  Knuden,  og  det  er  lykkedes. 

Fremstillingen  af  iVlineralier  i  Almindelighed  kunde  kun 
have  en  videnskabelig  Opmærksomhe  og  er  ogsaa  lykkedes 
for  længe  siden,  uden  at  Publikum  i  sin  Heelhed  har 
følt  sig  tiltrukket  ved  det  Held,  der  ledsagede  den.  Den 
kunstige  Ædelsteensdannelse  derimod  maatte  paa  en  ganske 
anden  Maade  vinde  almindelig  Opmærksomhed,  thi  her  var 
Talen  om  Naturens  ædleste,  kostbareste  og  af  Mennesket 
høist  vurderede  Produkter,  hvis  Fabrikation  maatte  have 
en  stor  Indflydelse  paa  de  naturlige  Ædelstenes  Priis  i 
Handelsmarkedet.  Faren  for  Ædelsteenshandlerne  ligger 
imidlertid  ikke  saa  nær  for  Døren;  det  er  ikke  nok  at 
danne  Ædelstene  med  Krystalform,  Haardhed,  Glands  o.  s.  v., 
saagodt  som  de  ægte,  naar  de  ere  saa  smaa,  at  man 
maa  betragte  dem  med  et  Forstørrelsesglas  for  at  see 
deres  Skjønhed,  og  Vanskeligheden  ligger  nu  netop  i  at 
faae  dem  store  nok.  Naturen  har  været  meget  karrig  i 
den  Denseende,  og  Kunsten  er  langt  fra  at  kunne  naae 
Naturen. 

Ved  den  kunstige  Ædelsteensdannelse, 'som  naturlig- 
viis  ikke  maa  forvexles  med  den  til  stor  Fuldkommenhed 
drevne  Fabrikation  af  farvede  Glasflusser,  er  det  saaledes 
lykkedes  Depretz  at  frembringe  Diamanten  (ved  den  negative 

Pol  af  et  galvanisk  Batteri  i  Form  af  et  bruunligt,  vortet 
Overtræk);  forskjellige  Chemikere  at  danne  Rubin,  Ebel- 
man  Spinel  (af  over  to  Liniers  Længde),  Chrysoberyl, 
Smaragd  og  Chrysolith,  Daubrée  Bjergkrystal,  Topas, 
Granat,  Zirkon  og  Turmalin,  Deville  og  Caron  Korund 
(af  4J  Linies  Længde,  men  meget  tynde),  ja  endogsaa  en 
egen,  i  Naturen  ikke  forekommende  Diamant,  Bordiamanten, 
der  er  haardere  end  Kuldiamanten  og  altsaa  har  fortrængt 
denne  fra  dens  Herskerplads  øverst  i  Naturens  Haardheds- 
række,  og  tilmed  endnu  mere  lysbrydende  end  den,  men 
af  en  anden  Krystalform.  Lykkes  det  at  fremstille  denne 
Diamant  af  tilstrækkelig  Størrelse ,  hvilket  der  er  stor 
Rimelighed  for,  vil  Kuldiamantens  Værdi  naturligviis  i  høi 
Grad  forringes. 

Hvad  derimod  Dannelsen  af  organiske  Stoffer  an- 
gaaer,  saa  ere  Forholdene  langt  mere  indviklede,  thi  det 
Antal  af  Elementer,  som  bidrager  til  deres  Masse,  er  vel 
meget  ringe,  men  den  Maade,  hvorpaa  de  forene  sig,  og 
de  Mængdeforhold,  hvori  dette  finder  Sted,  ere  langt 
mangfoldigere.  Det  gjaldt  her  om  at  lokke  Grundstofferne 
til  at  træde  sammen  til  de  Forbindelser  (Radicaler),  som 
have  Charakteer  af  Grundstoffer  og  ved  at  forene  sig 
indbyrdes  eller  med  de  virkelige  Grundstoffer  frembringe 
organiske  Stoffer,  thi  Formen  volder  her  ingen  Besværlig- 
hed, da  mange  af  disse  Legemer  ikke  krystallisere,  og 
Resten  meget  villigt  antager  den  krystallinske  Form,  som 
er  dem  egen. 

En  Tidlang  ansaae  man  det  endogsaa  ligefremt  for 
umuligt  at  danne  organiske  Legemer,  hvorved  da  for- 
staaes  saadanne,  som  enten  umiddelbart  opstaae  i  den 
levende  Organisme  eller  kunstigt  kunne  fremstilles  af  disse 
i  strængeste  Forstand  organiske  Legemer,  og  man  tillagde 

den  levende  Organisme  Eneevnen  lil  ved  Hjælp  af  Livs- 
kraften at  opbygge  organiske  Legemer  af  deres  i  den 
uorganiske  Verden  forekommende  Elementer,  da  Wobler 
(1828)  pludseligt  omstyrtede  denne  Anskuelse  ved  at  frem- 
stille Urinstoffet  kunstigt.  Det  varede  imidlertid  mere  end  en 
Fjerdedeel  af  et  Aarbundrede,  før  dette  Forsøg  efterfulgtes 
af  et  nyt,  idet  Bertbelot  gav  Stødet  til  nye  Forskninger 
ved  sit  Arbeide  om  Dannelsen  af  Myresyren.  Begge  de 
nævnte  Stoffer  ere  imidlertid  kun  Udskillelsesprodukter  af 
Organismen  og  tage  ingen  virksom  Deel  i  selve  Opførelsen, 
i  Ernæringen  af  den  levende  Organisme.  Mælkesyren 
spiller  allerede  en  vigtigere  Rolle,  da  den  er  en  væsen- 
lig Bestanddeel  af  Mavesaften,  og  Fedtstofferne  endnu 
mere,  da  de  ikke  blot  tjene  til  Beskyttelse  for  Legemet, 
til  at  holde  Varmen  inde,  til  at  give  en  skjøn  og  afrundet 
Legemsform,  men  fremfor  alt  til  at  vedligeholde  det  for 
Livet  saa  absolut  nødvendige  Aandedræt. 

Ved  Fremstillingen  af  disse  sidstnævnte  tvende  Stoffer 
har  Chemien  opnaaet  det  Høieste,  som  det  hidtil  er  lykkedes 
den  at  præstere.  At  den  vil  naae  langt  videre,  kunne  vi  ikke 
betvivle,  men  spørger  man,  om  det  da  vil  være  muligt  for 
den  at  danne  levende  Væsener  —  Planter  eller  Dyr  —  saa 
ligger  der  i  alt  det  Sagte  intet,  som  berettiger  til  denne 
Antagelse.  Man  vil  kunne  tilberede  de  forskjellige  Stoffer, 
som  sammensætte  Cellen  og  dens  Indhold,  men  dens  Form 
synes  at  være  betinget  af  Livet  selv,  —  kunstig  Cellestof- 
dannelse  er  en  Mulighed ,  som  synes  opnaaelig,  en  kunstig 
Celledannelse  er  derimod  en  Skabelse,  som  ligger  over 
menneskelig  Evne. 


